
A 
ÎI (4) anul 2001 s-au împlinit 40 de ani 


de când tabăra poporului lui Dumnezeu — frăți- 
etatea UIB CEB — a porni prin pustiul dogoritor 
al lumii acesteia în întâmpinarea Patriei cerești. 
E grea şi aspră calea predestinată de Domnul. Dar 
aceasta e, mai întâi de toate, o cale a nesfârşitelor 
minuni şi binecuvântări ale lui Dumnezeu. El ne-a 
arătat din belşug puterea și tăria Sa, ne-a dăruit 
cu mână largă apărarea şi călăuzirea Sa minu- 
nată, a revărsat ploile bunătăţii și îndurării Sale, 
a venit, ca un lată, cu asprimea şi cu iertarea 
Sa şi ne-a îmbrăcat în nepribănirea lui Hristos. 


Dubul Dumnezeului preaînalt a rodit în ini- 
mile copiilor Lui credincioși un sacrificiu uimitor, 
astfel încât ei nu numai că făceau fapte mărețe 
ale credinței şi slujirii, ci şi-au pus pe altarul lui 
Dumnezeu chiar şi viața, sângele și lacrimile. 

În această carte se povesteşte despre cei care, stră- 
bătând cu frăţietatea prigonită calea durerilor, şi-au 
pierdut viața din pricina lui Hristos și a Evangheliei 
(Marc. 8. 35) şi s-au învrednicit să primească din mâi- 
nile Domnului cununa Slăvii, care nu se poate veșteji. 

Diferiți după vârstă şi naţionalitate, trăind în tim- 
puri diferite, în orașe şi sate diferite, ei aveau acel lu- 


MO Ah 


cru comun de neprețuit jără de care nu există creşti- 
nism adevărat: erau inspirați de același Dub Sfânt, 
care i-a atras după Sine la o asemenea luptă mă- 
reață de jertțire. In ei pulsa aceeaşi Iubire, aceeași 
lucrare de răscumpărare săvârșită de Hristos pe cru- 
cea Golgotei. Și pecetea credincioşiei şi a iubirii lor 
față de Dumnezeu este moartea lor în diferite îm- 
prejurări: în închisoare, în lagăr, în armată, pe patul 
de boală, în accidente rutiere și de producție uneltite. 

Fiind robi credincioși ai Domnului, ei ne-au lăsat 
o pildă binecuvântată a vieții de jertfire, a încrederii 
adânci și a dragostei față de Domnul. Ei toți ar fi 
putut să cotească pe cărarea acordului cu păcatul și 
să trăiască o viață nepăsătoare. Dar lucrul acesta 
ar fi însemnat pentru ei moartea duhovnicească și 
așteptarea judecății lui Dumnezeu. De aceea ei au 
respins cu hotărâre orice propunere a ispititorului şi 
au ales calea dreptăţii, calea îngustă și spinoasă, 
care duce la viața veşnică! Cu un astfel de preț se 
zidea slujirea lor şi se săvârşea urcarea spre înălți- 
mile cerești. Astfel se săvârşeşte ea şi până acum de 
toți copiii credincioși ai lui Dumnezeu. 

E drept spus: Domnul Îşi ia lucrătorii Săi — dar 
nu-Și părăsește lucrarea. Domnul îi duce în bucuria 
cerească pe robii Săi — iar în locul lor îi cheamă pe 
alții. Ei au plecat în veșnicie, iar lucrarea slujirii 
e continuată și va fi continuată de zeci și sute de 
noi urmaşi care au răspuns la chemarea de a sta 
în rândurile apărătorilor adevărului lui Hristos. 


Sfânta Scriptură ne cheamă să ne aducem 
aminte de povățuitorii noştri, care ne-au vestit 
Cuvântul lui Dumnezeu și, uitându-ne cu băgare 
de seamă la sfârșitul felului lor de viețuire, să le 
urmăm credința (Evr. 13. 7). 


Va = $ 


Luptatorii neobosiţi 
ai câii grele, dar slavite 


Vai = $ 


ŞALAŞOV 


Aleksandr 
Afanasievici 


1891-1963 


PS 

luna iunie a anului 2001 s-au împli- 

///) nit 110 ani din ziua nașterii credincio- 
sului slujitor al lui Dumnezeu Aleksandr 
Afanasievici ȘALAȘOV. Prin viețuirea în temere de 
Dumnezeu, prin slujirea duhovnicească de zidire, prin răbdare în boala îndelun- 
gată și chinuitoare, prin bărbăția în suferințele de neocolit ale creștinilor adevă- 
rați din pricina Numelui lui Hristos — el a îndreptăţit înaltul nume de slujitor 
al Domnului și de aceea este vrednic ca despre lupta vieții lui încununată de 
biruință să afle generația de creștini care au intrat în secolul douăzeci și unu. 


Aleksandr Afanasievici s-a născut la 4 iunie anul 1891 în 
orașul Miniar, regiunea Celeabinsk într-o familie numeroasă, 
care se îndeletnicea cu fierăria. Serviciul militar (în armata ţa- 
ristă încă) şi l-a făcut în orașul Habarovsk. Acolo s-a întâlnit 
cu un soldat credincios, care i-a propus să meargă la adunarea 
creștinilor. Aleksandr fu revoltat de invitaţia tovarășului de ar- 
me şi l-a bătut nemilos de două ori. Pentru aceasta a fost băgat la 
arest. După eliberare, luându-și seama, el a mers totuși la aduna- 
rea creştină şi acolo, prin marea îndurare a lui Dumnezeu, a cre- 
zut în Domnul Isus Hristos. Lucrurile s-au întâmplat la 10 iulie 
1914. În iarna anului 1915 prezbiterul bisericii din Habarovsk, Ste- 
pan Vasilievici Vasilenko, l-a botezat într-o spărtură în gheaţă în 
prezenţa a doi martori. 

În revista „Blagovestnik“, care se edita în anii aceia, a fost 
publicată scrisoarea lui Aleksandr Afanasievici despre acest eve- 
niment îmbucurător: „Am venit la credință și am făgăduit să-l 
slujesc Domnului meu! O, să dea Domnul ca această bucurie să 
nu. înceteze în veci! «Căci chiar dacă smochinul nu va înflori, vița 
nu va da nici un rod, rodul măslinului va lipsi, şi câmpiile nu vor 
da hrană, oile vor pieri din staule, şi nu vor mai fi boi în grajduri, 
eu tot mă voi bucura în Domnul, mă voi bucura în Dumnezeul 
mântuirii mele!» (Hab. 3. 17, 18)". 

Pentru tânărul 
creștin, care își 
consacrase viaţa 
propovăduirii Evan- 
gheliei, calea neca- 
zurilor a început 
îndată după bo- 
tez. Deja în aprilie 
1916 A. A. Şala- 
şov şi încă doi fraţi 
după credinţă au 
fost exilați în ora- 
șul Irkutsk, unde 
s-au aflat până în 
februarie 1917 
având o părtăşie 
plină de bucurie cu 
credincioșii din par- 
tea locului. În exil Aleksandr Afanasievici a făcut cunoştinţă cu mulţi 
slujitori ai Domnului care îndurau prigoniri în timpul puterii ţariste. 

În anul 1918 Aleksandr Afanasievici Şalaşov s-a căsătorit cu 
o creștină temătoare de Dumnezeu — Lukeria 
Filippovna. 

În 1919 în comunitatea din Samara fratele 
D. S. Olşanski l-a rânduit prin punerea mâi- 
nilor pe Aleksandr Afanasievici pentru sluji- 
rea de evanghelist, pe care el a săvârșit-o din 
anul 1920 până în 1926 în Uniunea CEB Vol- 
ga-Kama. Călătorind cu fratele Olșanski prin 
satele şi oraşele Uralului şi prin cele din regi- 
unea Volgăi, în pofida greutăților, iar uneori 
și a împotrivirilor, ei duceau poporului ves- 
tea mântuirii mărturisind că oricine crede în 
Hristos va căpăta iertarea păcatelor în Nume- 
le lui Isus Hristos. Domnul binecuvânta mun- 
ca lor şi îi adăuga pretutindeni la biserică pe 
cei mântuiţi. 

Cu doi ani înainte de a intra în vigoare Le- 
gislația Cultelor a Comitetului Executiv Central 
din URSS (VŢIK) și a Consiliului Comisarilor 
Poporului (SNK) — pe care, peste 70 de ani, 
reprezentanții puterii o vor numi sângeroasă şi 
o vor anula — lucrătorii Direcţiei politice de stat 


Anul 1915. Comunitatea din Habarovsk 
(Al 2-lea din dreapta şade A. A. Șalașov) 

unificate (OGPU) au cerut de la slujitorii conducători ai Uniunii 
Baptiste Volga-Kama (UBVK) ca 


„evangheliștii UBVK să nu mai meargă prin comunităţi 
și grupuri... și să fie repartizaţi prin câte o singură comunita- 
te. Dacă nu se va face lucrul acesta, atunci evangheliștii vor fi 
arestaţi... 

Să închidă imediat în întreaga uniune Volga-Kama toate cer- 
curile tineretului, ale femeilor și secțiile de muncă, ca să nu se mai 
facă adunări de tineret și de copii... 

Să dea dispoziţie ca până la 30.10.'27 toate comunităţile și 
grupurile UBVK să fie înregistrate la organele puterii introdu- 
cându-se în statut un punct special cu privire la facerea serviciu- 
lui militar obligatoriu de către credincioși în rând cu toţi cetăţe- 
nii. Dacă comunităţile și grupurile nu vor face lucrul acesta, ele 
vor fi considerate ilegale și fiecare adunare de rugăciune în parte 
a credincioșilor va fi considerată nelegitimă și participanţii ei vor 
fi trași la răspundere “. 

Extras din scrisoarea adresată lui Odinţov N. V. 
de la 3.10.27 a preşedintelui Uniunii Baptiste Volga-Kama, Kliver K. F. 


Fratele Kornili Franţevici Kliver a refuzat să se oblige în scris 
a face aceste lucruri păcătoase. „Suntem gata să îndeplinim tot ce 


FIA 


——— Anul 1925. Congresul Uniunii Baptiste Volga-Kama în or. Samara 
(In rândul trei de jos în centru şade N. V. Odintov, 


) 


e legitim — le-a 
spus el ferm re- 
prezentanţilor 
comitetului exe- 
cutiv al guber- 
niei Samara — 
dar ceea ce este 
împotriva con- 
vingerilor noas- 
tre nu putem 
face“. 

Prigonitorii bi- 
3 3 Xa Z, i] sericii n-au pu- 
tă, şa ie : Sa | tut, prin mâini- 
Anul 1925. Munţii Ural. O adunare de părtăşie a tineretului i e il ta 


creştin ținută de A. A. Șalașov. (Stă în picioare cu Biblia deschisă.) . AUCĂ lucrarea in 
comunităţile cre- 


dincioșilor în direcţia de care aveau ei nevoie şi în curând Uniu- 
nea CEB Volga-Kama a fost închisă, iar membrii conducerii uniunii 
Cekmariov P. I. și Graciov S. P. — arestaţi. Multe comunități și gru- 
puri de credincioși făceau adunările creștine pe ascuns. În ianuarie 
1929 doisprezece slujitori şi predicatori ai comunităţii din Samara 
se aflau în închisori. 

Din anul 1928 până în 1936 Aleksandr Afanasievici a fost pre- 
dicator în comunităţile din or. Mahacikala, Artiomovsk, Mozdok și 
în același timp lucra fierar la uzine. În anul 1934 la Artiomovsk 
a fost lovit în spate cu o piesă și i-a fost traumatizată grav coloana 
vertebrală. El a fost nevoit să poarte toată viața un corset, care îi 
fixa spatele în poziția necesară, ceea ce îi permitea să se mişte și 
să lucreze. 

În anul 1936, fiind trădaţi de prezbiter, au fost arestaţi 
în aceeași noapte mai mult de 20 de fraţi, printre care erau 
A. A. Şalașov şi M. P. Kondraşov. In locuinţele celor arestați s-a 
făcut percheziţie, iar la uşa casei de rugăciune a fost pus lacătul. 
Prin hotărârea „troikăi“* toți fraţii au fost condamnaţi la 5 ani în 
lagăre de concentrare. 

Amintindu-şi de cele trăite, A. A. Şalaşov povestea: „În tim- 
pul anchetei penale, pentru a obţine depoziţiile necesare, ancheta- 
torii îi întărâtau pe fraţi unul împotriva altuia semănând vrajbă 
între ei prin învinuiri false. După pronunţarea sentinţei noi, fra- 


* Troika — organ extrajudiciar din anii aceia, care timp de câteva minute pronunța 
sentința, până şi împușcarea. 

ţii condamnați, 
am fost închişi 
toți într-o ca- 
meră. Ne-am ce- 
rut iertare unul 
de la altul şi am 
luat cina Domnu- 
lui. Numai prez- 
biterul, care ne 
trădase, stătea 
culcat singuratic 
pe patul de scân- 


duri şi se ferea Ea 
de părtășia cu noi. BEE ai Aaa d a e să 
Îl chemam la po- Anul 1929. Familia lui A. A. Salasov 


căinţă, la împăca- 
rea cu Dumnezeu, dar el dădea din cap ca un om sortit pieirii: 
«Pentru mine nu este iertare...» Era un om nenorocit, care pierdu- 
se harul lui Dumnezeu“. 

Soţia lui A. A. Şalașov, Lukeria Filippovna, știa că a transmite 
în mod legal Evanghelia în închisoare e imposibil. Pregătind soțului 
pachetul cu provizii, ea a învelit slănina în foi din Evanghelia după 
Matei. Temnicerii n-au băgat de seamă. Curând Aleksandr Afa- 
nasievici i-a trimis soţiei un bileţel îmbucurător: „Matei a venit la 
mine pe slănină...“ 

Apoi fraţii condamnaţi au fost duși sub escortă de la Mozdok 
la Harkov. Aici lui Aleksandr Afanasievici 
i s-a luat șiretul de piele al corsetului. (In- 
temnițaţilor nu li se permite să aibă la 
ei nici sfori, nici șireturi.) lar fără șiret 
corsetul e inutilizabil. Rămânând fără el, 
Aleksandr Afanasievici a ajuns să stea la 
pat. Îndată i-au fost paralizate picioarele. 
Neajutorat şi bolnav, el a zăcut 5 ani în 
spitalul închisorii din Harkov. 

Fiica lui Aleksandr Afanasievici Şala- 
şov, Lilia Aleksandrovna, își aminteşte de- 
spre viața părinţilor: 

„Prin îndurarea lui Dumnezeu eu 
m-am născut al 16-lea copil. Am rămas 


în viață numai patru. Copiii mureau din - 

cauza vieţii grele şi a pribegirilor familiei Anul 2000. Fiica lui 

noastre. A. A. Salașov (Lilia Aleksandrowna) 
Il 

Tata, era «lişeneţ»*, î se dăduse «voleii bilet» („bilet de lup“) 
[o legitimaţie care se elibera persoanelor considerate ostile puterii 
de stat — Nota red.]. Asemenea oameni nu erau primiţi în nici 
un serviciu, familiile lor nu aveau cartele pentru produse, nu li se 
dădea locuinţă. După arestarea tatei în familie s-au înmulţit neca- 
zurile. Ca să câştige pentru pâine, mama defrișa cioturi de copaci 
ori mergea cu ceaunașul pe la familiile bogate. Ţin minte, odată în 
copilărie am dormit între purcei, ca să ne încălzim. Noi am rămas 
în viaţă numai prin îndurarea lui Dumnezeu. 

Toţi copiii din familia noastră cântau bine. Pe două voci noi 
cântam pe de rost multe imnuri creștine. Dar ne-a ajuns foamea: 
în casă s-au terminat toate produsele, noi am încetat să cântăm şi 
ceream pâine. Înainte de culcare mama ne-a adunat la rugăciu- 
ne şi I-a expus lui Dumnezeu nevoia noastră strigătoare la cer: 
«Doamne, trimite-ne pâine ori ia-ne pe toţi la Tine...» A doua zi 
dimineața ne-am trezit flămânzi. Afară era un ger aspru. Mama 
a ieșit în tindă şi a văzut lângă prag un sac, iar în el — un pud 
(16 kg) de făină! Numai în veşnicie vom afla cine l-a pus noaptea 
lângă pragul casei noastre, dar Domnul a răspuns în mod vădit la 
rugăciunea mamei. Noi ne-am potolit foamea cu turtiţele coapte de 
mama și iarăşi am început să cântăm slăvindu-L pe Dumnezeu. 

Altă dată, iarna ni s-au terminat rezervele de combustibil și de 
produse. larăși I-am spus Domnului nevoia noastră în rugăciune şi 
El a trimis la noi un om bun. Intrând în casă, omul acela a întrebat: 
«Unde e mama voastră?» — «E bolnavă» — au răspuns copiii flă- 
mânzi. Bărbatul necunoscut s-a apropiat de patul unde zăcea mama 
şi a întrebat: «Unde ţi-i soțul?» — «La închisoare, pentru credința 
în Domnul...» — a explicat ea. Oaspetele neașteptat a mai întrebat-o 
mult pe mama, îar apoi î-a propus să-l lase pe fiul ei să plece cu el. 
«Nu te teme, eu te voi ajuta» — o liniștea el pe mama şi l-a luat cu 
sine pe fratele meu de 11 ani. A cumpărat un car de lemne şi, plă- 
tind, stăpânului, i-a spus: «Du lemnele acestea la casa pe care ţi-o 
va arăta acest băiat». Peste un timp de casa noastră s-a apropiat 
o căruţă încărcată cu lemne tăiate! În aceeași zi omul acela bun 
ne-a trimis un sac de crupe mărunte de porumb! Noi am aprins 
focul în sobă, am fiert terci într-un ceaun. Casa noastră s-a umplut 
de căldură. Toţi copiii, flămânzi, ne-am săturat şi am început să 
cântăm: «ie, o, Doamne-Ti mulţumim de pâinea care o primim...» 

Binefăcătorul nostru. s-a dovedit a fi stăpânul unei cantine. El 
l-a luat pe fratele meu și l-a dus la tăietorul de pâine angajat la el 


* Lișeneţ în URSS până la adoptarea Constituţiei din 1936 era persoana lipsită de 
toate drepturile civile: dreptul de vot, la serviciu, la locuinţă, la cartele de produse. 

„şi î-a spus: «Dacă-i vei da acestui băiat fărâmăturile de pâine, ţi 
se vor ierta 70 de păcate!» Și el îi le dădea. Uneori ni se nimereau 
coji de pâine — cu ele se și hrănea familia noastră. Când mama 
s-a însănătoșit, acest om bun a primit-o la cantină să spele vesela. 
Bani nu-i dădea, se răsplătea cu resturile de mâncare. Mama ni le 
aducea în fiecare zi şi noi eram sătui. Domnul i-a poruncit acestui 
om necunoscut să se îngrijească de familia noastră. 

Se apropia de sfârșit termenul de 5 ani de închisoare al tatei, 
dar i-a fost intentat un nou proces. Medicul din spitalul închiso- 
rii era, binevoitor faţă de tata, uneori îi aducea câte puţină pâine. 
Odată, punând în noptiera tatei darul, medicul i-a comunicat încet: 
«Nu veţi fi judecat, dosarul a fost închis...» Și într-adevăr, în cu- 
rând, tata a fost eliberat din închisoare considerându-se că în o ase- 
menea stare el nu mai este periculos pentru societatea influenţată 
de concepția ateistă. Din spitalul închisorii tata a fost transferat în 
cel orăşenesc, iar de acolo la 15 iunie fraţii de la Harkov l-au adus 
cu o trăsură la Mozdok, unde locuiam noi. 

Mama, înduioşată, s-a apropiat de căruţă: «Sanecika, scoală-te!» 

«Lușenka, eu nu mă voi mai scula niciodată...» — a întristat-o 
tata. Mama, de surprindere, și-a pierdut cunoştinţa... 

Într-o asemenea stare tata a zăcut încă 13 ani. Aceştia au fost 
ani grei de încercare pentru mama: ea trebuia să hrănească fami- 
lia, să educe patru copii şi să îngrijească de tatăl nostru bolnav. 

A început războiul. Casa noastră era situată pe malul râului 
Terek. De pe un mal trăgeau nemţii, îar de pe altul — soldaţii 
ruși. În timpul focului în odaia unde zăcea tata a nimerit un 
obuz și a dărâmat un colţ al casei. Prin îndurarea lui Dumnezeu 
tata a rămas în 
viață. El a fost 
mutat în altă 
odaie...“ 

Cât a fost 
bolnav, Alek- 
sandr  Afana- 
sievici nu şi-a 
întrerupt lu- 
crul duhovni- 
cesc: casa lui 
era un loc de 
vizită pentru 
credincioşi. Ei 
veneau la el 
după sfat și îm- A. A. Șalașov cu soția Lukeria Filibpovna 

părbătare fie 
în ora şe - 
le  Mozdok, 
Nijni-Dnepro- 
petrovsk ori 
în oraşul 
Uman, unde 
locuia fratele 
în anii aceia. 

Îndemnaţi 
de Domnul, 
mulți copii ai 
lui Dumnezeu 
se rugau fier- 
binte pentru 


Ad Căsuța lui A. A. Șalaşov din or. Uman era locul îndrăgit al întâlni- 
vindecarea  /;lor și al convorbirilor minunate despre Cuvântul lui Dumnezeu. 
scumpului slu- 


jitor. Domnul a auzit rugăciunile sfinţilor. Odată Aleksandr Afa- 
nasievici a fost examinat de o maseză cu experienţă — o soră 
sinceră și cu credinţă adâncă — Vera Abramovna. „Aleksandr 
Afanasievici, credeţi că prin credința dumneavoastră și prin 
eforturile mele Domnul vă va vindeca? Peste un an vă veţi ri- 
dica în picioare!“ Nădejdea însănătoşirii l-a înaripat pe frate. El 
i-a răspuns cu cuvintele pline de credinţă ale lui Iov, un om al 
suferinței: „Dar știu că Răscumpărătorul meu este viu, și că se 
va ridica la urmă pe pământ. Chiar dacă mi se va nimici pielea, 
și chiar dacă nu voi mai avea carne, voi vedea totuşi pe Dum- 
nezeu“ (lov 19. 25, 26). 

Cu rugăciune, sora a început tratamentul și boala a prins a ce- 
da. Peste 8 luni Aleksandr Afanasievici s-a ridicat şi putea să um- 
ble sprijinindu-se în cârje. Au trecut încă patru luni — el mergea 
deja cu pas sigur sprijinindu-se, pentru o mai mare siguranţă, în 
baston. Astfel, prin sârguinţa surorii temătoare de Dumnezeu şi 
prin rugăciunile fierbinţi ale lui Aleksandr Afanasievici şi ale mul- 
tor copii sinceri ai lui Dumnezeu, în 1955 Domnul l-a ridicat pe slu- 
jitorul scump din patul chinuitor al bolii, în care s-a aflat 18 ani și 
9 luni! De atunci și până în ultimele zile ale vieţii toiagul și geanta 
din pânză de cort, în care se aflau Biblia și untdelemnul pentru 
ungere, erau însoțitorii permanenţi în slujirea lui. 

Îndată după însănătoșirea lui Aleksandr Afanasievici credincio- 
şii din or. Celeabinsk l-au invitat la ei, unde în anul 1956 a fost ales 
prezbiter al bisericii din Celeabinsk. A săvârșit această slujire până 
în ziua morții. In afară de aceasta el a desfășurat o mare muncă 

duhovnicească în vederea orânduirii slujirii, a alegerii și a rânduirii 
prin punerea mâinilor a prezbiterilor în comunităţile neînregistrate 
ale Uralului şi a contribuit la unirea lor. 

Aleksandr Afanasievici saluta şi susţinea lucrarea Duhului 
Sfânt, începută în 1961, de trezire a bisericii; înființarea Grupu- 
lui de iniţiativă pentru convocarea Congresului unional al bisericii 
CEB şi deja în anul 1962 a fost ales în Comitetul Organizatoric ca 
reprezentant al comunităţilor neînregistrate din Ural. Semnătura 
lui A. A. Șalașov o găsim pe documentele Comitetului Organizato- 
ric trimise organelor centrale ale puterii în anii 1962-1963. 

„În anul 1961 Aleksandr Afanasievici a împlinit 70 de ani — îşi 
amintește M. I. Horev. — În decurs de aproape trei ani am vizitat 
împreună cu el un mare număr de biserici din Ural, Rusia, Ucraina, 
Siberia şi din alte locuri. El a rânduit prin punerea mâinilor mulţi 
slujitori tineri în frăţietatea trezită de Domnul. Aleksandr Afana- 
sievici îndeplinea această slujire de mare răspundere cu multă bă- 
gare de seamă, cu grijă, cu sfinţenie şi în frica Domnului. 

Îl însoțeam în călătorii prin comunităţile frăţietăţii, îl aju- 
tam să se deplaseze, îi duceam geanta cu Biblia, dar principalul 
e că învăţam de la el experienţa slujirii complicate de păstor. 


Anul 1955. A. A. Şalașov (în rândul 3, al 7-lea din stânga. Alături, la dreapta — 
Lukeria Filipbovna) cu un grup de credincioși din or. Miass, reg. Celeabinsk 

Anii *60. După boala de 18 ani A. A. Șalaşov 
a venit să viziteze biserica din or. Mozdok, unde 
bilitatea unui adevărat trăise în anii '40-'50 şi unde, pentru slujirea sa, 
păstor, o mângâie pe o fe- fusese arestat. (În centru şade A. A. Şalaşov, la dreap- 
meie îndurerată la cimitir. ta — slujitorul CB CEB Kondraşov Matvei Petrovici) 


Înainte de vreo călătorie îndelungată îl întrebam pe Aleksandr 
Afanasievici: «Veţi rezista?» — «Păi cum să nu! Domnul pentru 
aceasta m-a și ridicat!» 

Sănătatea lui era șubredă, îi amorţeau şi i se înflamau picioare- 
le, însă el nu părăsea niciodată slujirea din cauza bolii. Sosind oda- 
tă la Odesa, trebuia să mergem mult timp cu tramvaiul. I-am pus 
picioarele lui bolnave pe genunchii mei şi le fricţionam. Ajungând, 
la staţie, l-am încălțat pe bătrân şi am pornit spre locul adunării. 

Aleksandr Afanasievici se grăbea să îndeplinească lucrul în- 
credințat de Dumnezeu. Și pe ploaie, şi pe ninsoare el mergea și 
pe jos, şi cu transportul pentru nevoile slujirii. «Mă voi odihni 
în cer» — o mângâia el pe soţie, care îl compătimea întotdeauna 
şi îl susţinea în rugăciuni. 

Mie îmi spunea de multe ori: « Mișenka, scumpul meu frate! Când 
zăceam fără să mă mişc, mă rugam: „Doamne, pentru ce mă păs- 
trezi? Mai bine ia-mă la Tine...“ Domnul tăcea, dar în tăcerea Lui era 
o asemenea putere, o asemenea înţelepciune! Eu simţeam că Domnul 
nu. e de acord cu rugămintea mea. Și abia acum am înţeles că El m-a 
„conservat“ pentru munca în Comitetul Organizatoric! Dumnezeu 
săvârşeşte o mare lucrare de trezire în zilele noastre și cu mine El 
a făcut un lucru minunat! Timp de 15 ani de boală, deși n-am cârtit, 
dar nici nu eram plin de mulțumire. Acum Îl slăvesc pe Domnul că 
n-a luat în consideraţie dorinţele mele şi m-a ţinut pe patul de boală. 
Acum am înţeles că El m-a păstrat pentru lucrarea Sa deosebită...» 

A. A. Șalașov. „Binecuvântat să fii Tu, Doamnel... Mă gândesc adânc la po- 
runcile Tale, şi cărările Tale le am sub ochi“. (Ps. 119. 12, 15) 


Încă în anii muncii duhovniceşti în Uniunea CEB Volga-Ka- 
ma Aleksandr Afanasievici propovăduia Cuvântul lui Dumnezeu 
(deplasându-se iarna din sat în sat cu schiurile) împreună cu 
Nikolai Aleksandrovici Levindanto. În 1944 Levindanto a fost 
numit prezbiter superior al VSEHB-ului în Republicile Baltice. 

Aleksandr Afanasievici, săvârşind slujirea în Comitetul Or- 
ganizatoric, a hotărât să-și viziteze fostul prieten şi conlucrător 
şi a intrat în cancelaria lui. Levindanto l-a recunoscut îndată pe 
A. A. Șalașov și primele cuvinte pe care le-a rostit după o despăr- 
țire atât de îndelungată n-au fost nicidecum un salut, ci o decla- 
raţie rece: «Eu n-am dreptul să discut cu dumneavoastră fără un 
reprezentant al puterii...» Aleksandr Afanasievici a fost nevoit să 
părăsească imediat biroul... 

Pornind cândva pe calea colaborării cu cei din afară, Levin- 
danto şi lucrătorii conducători ai centrului duhovnicesc oficial au 
fost nevoiţi să trădeze până la sfârşitul vieţii. Poate că în adâncul 
sufletului cineva dintre ei şi căuta să se izbăvească de colaborarea 
păcătoasă cu serviciile secrete, dorea să se mărturisească şi să le- 
pede acest păcat greu, dar vai! Ei n-au mai putut să se smulgă din 
mrejele satanice. Această cale î-a adus la despărţirea de Dumnezeu 
şi de slujitorii credincioşi. 

Voi aminti încă un eveniment destul de însemnat, care, se poate 
spune, a fost cel de încheiere în viața şi în slujirea lui Aleksandr 
Afanasievici. 

La 17-18 octombrie anul 1963 la Moscova a avut loc consfă- 
tuirea unională a slujitorilor VSEHB-ului, în cursul lucrărilor ei 
i s-a dat denumirea de congres. Menirea principală a congresu- 
lui, potrivit afirmației președintelui Consiliului Afacerilor Religt- 
oase, A. Puzin, consta în următoarele: «Permiţând desfășurarea 
congresului CEB, Consiliul Afacerilor Religioase a avut în vede- 
re necesitatea de a submina poziţiile rascolnicilor (a slujitorilor 
Grupului de iniţiativă — Nota aut.), de a-i lipsi de încrederea şi 
de susținerea credincioșilor... de a-i izola de masele de bază ale 
credincioșilor și, în felul acesta, a se ușura lupta cu activitatea 
ilegală a organizaţiilor religioase». (Instrucţiunile Președintelui Consiliului 
Afacerilor Religioase trimise împuterniciților Consiliului la 17.10.'63.) 

Planul acțiunilor în vederea lichidării mișcării dinăuntrul bi- 
sericii, începută în 1961 de Grupul de inițiativă al bisericii CEB, 
a fost sancționat de Comitetul Central al PCUS. În acest scop, con- 
ducerea VSEHB-ului fusese însărcinată să ţină o consfătuire, cre- 
ând iluzia de congres, şi să condamne la ea trezirea duhovnicească 
a bisericii, începută de Duhul Sfânt, dând o apreciere negativă slu- 
jirii Comitetului Organizatoric al bisericii CEB. 

La congres au venit 210 delegaţi cu drept de vot deliberativ şi 
240 de oaspeţi. Candidatura fiecăruia din ei a fost selecționată în 
mod minuţios de împuterniciţii pentru problemele religiei din orga- 
nele locale și aprobată de lucrătorii KGB-ului. Și delegaţii, şi nepri- 
etenii lucrării lui Dumnezeu, care îi recomandaseră, erau unanimi 
în intenţia de a produce o lovitură mai puternică în biserica pri- 
gonită, care pornise pe calea despărțirii de lume. Precum în timpul 
prorocului lui Dumnezeu. Ilie nelegiuitul împărat Ahab împreună 
cu cei 450 de proroci ai lui Baal, care mâncau la masa Izabelei, abă- 
teau poporul Israel de la Dumnezeu, la fel şi în zilele congresului: 
adevărații îniţiatori fuseseră aruncaţi în închisori, iar o întreagă 
oștire de slujitori (450 de delegaţi!) s-au străduit trei zile, cu refe- 
ratele lor, să dea o lovitură zdrobitoare slujirii Comitetului Orga- 
nizatoric al bisericii CEB. Dar pot oare fi zdrobiţi cei ce stau sub 
ocrotirea Celui Preaînalt, la umbra Celui Atotputernic?! 

Din partea Comitetului Organizatoric al bisericii CEB la acest 
congres fals a fost trimis A. A. Șalaşov, ca să le citească un în- 
demn special slujitorilor care se abătuseră de la adevărul evan- 
ghelic, dar n-a fost lăsat să intre şi a stat mai mult de o oră în 
ploaia rece de toamnă. În aceeași zi slujitorii Comitetului Orga- 
nizatoric şi câteva surori l-au petrecut pe Aleksandr Afanasievici 

acasă. A plecat din gara Paveleţhi. Fratele a intrat în vagon, iar 
slujitorii care îl petreceau stăteau lângă fereastră pe peron. Alek- 
sandr Afanasievici a dat din mână în semn de rămas bun și, pe 
geamul vagonului, a scris: 1 Pet. 5. 1-3. Trenul a pornit. Ultima 
urare a slujitorului scump ne-a mișcat până la lacrimi. «Sfătuiese 
pe prezbiterii dintre voi, eu, care sunt un prezbiter ca şi ei, un 
martor al patimilor lui Hristos, şi părtaș al slavei care va fi 
descoperită: păstoriţi turma lui Dumnezeu, care este sub paza 
voastră, nu de silă, ci de bunăvoie, după voia lui Dumnezeu; 
nu pentru un câștig mârșav, ci cu lepădare de sine. Nu ca şi 
cum aţi stăpâni peste cei ce v-au căzut la împărţeală, ci făcân- 
du-vă pilde turmei». 

Ajungând acasă, Aleksandr Afanasievici s-a îmbolnăvit. El 
a rugat să se bată deasupra patului său două cuie şi să se atârne 
în unul toiagul, în altul — geanta din pânză de cort, în care el, 
pornind la slujire, punea Biblia, ochelarii, un schimb de haine şi 
cipicii. «Slujitorului lui Dumnezeu mai mult nu-i trebuie nimic» — 
spunea Aleksandr Afanasievici. 

EI era grav bolnav când, pentru slujirea în Comitetul Organiza- 
toric, îi se intentase un proces penal. La interogatorii nu se ducea. 
Medicul curant, vizitându-l pe Aleksandr Afanasievici, le-a rugat 
cu băgare de seamă pe rude, dar în mod convingător: «Nu permi- 
teţi nimănui să-i facă injecții lui Aleksandr Afanasievici! Nimănui! 
Și nu-l daţi la spital pentru tratament...» (În timpul acela lucrătorii 
KGB-ului depuneau eforturi nemaipomenite pentru lichidarea slu- 
jitorilor Comitetului Organizatoric încadrându-i în această lucrare 
nedemnă chiar şi pe lucrătorii medicali. Insă Dumnezeu îi apăra 
pe aleșii Săi). 

Aleksandr Afanasievici îl iubea părinteşte pe slujitorul Domnu- 
lui Ghennadi Konstantinovici Kriucikov şi îl numea mărgăritar. Cu 
câteva zile înainte de moarte Aleksandr Afanasievici se ruga fierbin- 
te pentru frăţietatea prigonită. Tin minte cum el, ridicând mâinile 
spre cer, a spus: «Doamne, binecuvântează acest mărgăritar, păstrea- 
ză-l pentru slujirea în biserică...» 

La 7 decembrie 1963 Aleksandr Afanasievici, după ce a slujit 
după voia lui Dumnezeu, a plecat în veşnicie. 

Eu am venit la înmormântare şi am văzut atârnate pe perete 
toiagul şi geanta cunoscută, pe care Aleksandr Afanasievici îmi 
îngăduia s-o duc în timpul călătoriilor în comun prin numeroa- 
sele comunităţi ale frăţietăţii scumpe. Inima îmi era plină de 
mulțumire faţă de Domnul pentru posibilitatea de a învăţa de la 
bărbaţii credincioși ai lui Dumnezeu, a căror viaţă era îmbelşugată 
de binecuvântări cerești. 

Nu în orice timp Dumnezeu găsește în poporul Său luptători 
sfinți prin care poate înfăptui marea Sa lucrare. În istoria poporu- 
lui Israel a fost o asemenea perioadă tristă când Dumnezeu căuta 
«un om care să înalțe un zid, și să stea în mijlocul spărturii înain- 
tea Mea pentru ţară, ca să n-o nimicesc; dar nu găsesc nici unul!» 
(Ezec. 22. 30). Mulţumiri fie lui Dumnezeu că în ţara noastră, care 
lupta împotriva credinţei în Dumnezeu, s-au găsit asemenea bărbaţi 
care, în vremea grea pentru biserică, au stat în spărtura Casei lui 
Dumnezeu și El a avut milă de poporul Său și l-a condus pe calea 
slujirii independente de lume. 

După înmormântare a venit o citaţie pe numele lui A. A. Șa- 
lașov, ca să se prezinte pentru convorbire la KGB-ul din orașul Ce- 
leabinsk. Însă slujitorul credincios al lui Dumnezeu era deja înac- 
cesibil pentru prigonitori, fiindcă plecase pe veci acasă la Domnul. 
Duhul lui a căpătat, în sfârşit, veşnica libertate, veșnica mângâiere, 
veşnica fericire în părtăşie cu Dumnezeu, pe care Aleksandr Afa- 
nasievici Îl iubea mai mult decât viaţa sa şi I-a rămas credincios 
până la moarte“. 

M. 1. HOREV 


COMUNICATUL Comitetului Organizatoric 
cu privire la încetarea din viaţă 
a lui A. A. ȘALAȘOV 


Aduceţi-vă aminte de mai-marii 
voştri, care v-au vestit Cuvântul lui 
Dumnezeu; uitaţi-vă cu băgare de sea- 
mă la sfârşitul felului lor de vieţuire, şi 
urmaţi-le credinţa! Evr. 13. 7 

Preaiubiţi în Domnul fraţi și surori! 

Vă comunicăm cu adâncă durere despre trecerea în veșnicie 
a fratelui Aleksandr Afanasievici Șalașov în al şaptezeci și treilea 
an al vieţii. 

La 7 decembrie anul 1963, la ora 11 şi 50 de minute s-a rupt fi- 
rul vieţii pământești a iubitului nostru frate și conlucrător în câm- 
pul lui Dumnezeu. 

Toată viaţa lui e o cale lungă și grea. Fratele şi-a început slu- 
jirea sa Domnului în anul 1914, din clipa când a venit la credinţă. 
A îndeplinit slujirea de evanghelist în Uniunea CEB Volga-Kama, 
apoi — întemnițarea şi boala îndelungată, care l-a țintuit la pat 
19 ani, apoi — însănătoșşirea prin îndurarea Domnului și slujirea de 
prezbiter în comunitatea din Celeabinsk a CEB și, în același timp, 

participarea cea mai călduroasă la mișcarea dinăuntrul bisericii 
pentru lucrarea curăţiei și a sfințeniei Bisericii lui Hristos. 

Atât de lungă și spinoasă a fost calea fratelui nostru scump! 
Domnul i-a păstrat inima în curăţie pentru slujirea slăvită din ulti- 
mii ani de viaţă şi i-a trimis vindecare de boala grea. 

Ca și toți cei credincioşi Domnului, fratele scump apăra tot- 
deauna lucrarea curăţiei și a sfinţeniei Bisericii lui Dumnezeu și, 
când Duhul Sfânt a trezit Biserica Sa, fratele Aleksandr Afana- 
sievici s-a plasat în primele rânduri ale slujitorilor care săvârșeau 
lucrarea binecuvântată şi de mare răspundere a slujirii încredințate 
de Domnul și a îndeplinit-o sincer și cu râvnă până în ultimele zile 
ale vieții. 

Ne sunt deosebit de scumpe și de neuitat ultimele zile ale slu- 
jirii lui Aleksandr Afanasievici. El era bolnav când Comitetul Or- 
ganizatoric discuta problema vizitării consfătuirii din octombrie 
a VSEHB de către reprezentanţii Comitetului Organizatoric (cu 
scopul de a se citi înaintea consfătuirii declaraţia specială a Comi- 
tetului Organizatoric şi de a-i opri pe slujitorii VSEHB din calea 
lor greşită). Şi când i s-a propus lui Aleksandr Afanasievici să 
îndeplinească împreună cu alţi slujitori această slujire, el a spus: 
„Sunt bucuros să fac lucrul acesta şi, dacă Domnul, către timpul 
acela, îmi va da puteri, voi veni neapărat la Moscova!“ Şi a venit. 
Lucrarea ce urma să fie înfăptuită poate părea cu totul neîn- 
semnată, dar în calea slujitorului adevărat şi credincios e nevoie 
întotdeauna de o inimă gata de a-și jertfi libertatea, iar dacă tre- 
buie — şi viaţa. 

În ziua vizitării consfătuirii VSEHB-ului fratele Aleksandr 
Afanasievici şi-a luat fidela sa geantă, a pus în ea Biblia și a sosit 
împreună cu alți fraţi lângă clădirea comunităţii de la Moscova, un- 
de avea loc consfătuirea. Insă lui Aleksandr Afanasievici, bătrânului 
albit de cărunteţe, slujitorului credincios în câmpul lui Dumnezeu, 
nu i s-a permis nici să intre în încăperea unde avea loc consfătu- 
irea și el a fost nevoit să stea timp îndelungat în ploaie la intrare. 

La 17 octombrie fraţii din Comitetul Organizatoric l-au pe- 
trecut pe Aleksandr Afanasievici în drumul de întoarcere acasă. 
După ce a urcat în vagon, fratele s-a rugat şi apoi, înainte de 
plecarea trenului, a scris cu degetul pe geamul vagonului locul 
din Sfânta Scriptură — 1 Pet. 5. 1-3. Fraţii au scos Evanghelia 
şi au citit cuvântul scump de despărţire: „Sfătuiesc pe prezbite- 
rii dintre voi, eu, care sunt un prezbiter ca şi ei, un martor al 
patimilor lui Hristos, şi părtaş al slavei care va fi descoperită: 
păstoriți turma lui Dumnezeu, care este sub paza voastră, nu de 
silă, ci de bunăvoie, după voia lui Dumnezeu...“ Trenul a pornit 

încet ducându-l pentru totdeauna pe prietenul nostru scump și 
conlucrătorul în câmpul Domnului. 

Fratele a fost însoţit în drum de o soră din Ucraina. După ce 
a venit acasă s-a îmbolnăvit grav, dar nici atunci nu înceta să înalțe 
rugăciuni pentru lucrarea lui Dumnezeu, să dea sfaturi credincioși- 
lor şi să ţină convorbiri. 

Cu o zi înainte de moarte Aleksandr Afanasievici era vioi şi 
gata să plece la Domnul. El a spus: „De acum știu că Domnul mă 
cheamă și aud ultimul semnal al trenului meu!“ 

Și iată moartea scumpului frate... 7 decembrie anul 1963. 

Se poate spune că mulţi eram gata pentru acest eveniment 
şi totuşi vestea despre moartea fratelui ne-a pricinuit pe neaş- 
teptate o rană inimilor. Noi am înţeles că ne-am despărțit de 
prietenul și de lucrătorul în câmpul lui Dumnezeu într-o vreme 
atât de cumplită și grea. 

Până în ultimele zile fratele a rămas credincios Domnului, 
a păstrat simplitatea și naturaleţea de copil — aceste calități scum- 
pe spre care ne îndreaptă atenția Hristos. 

După plecarea în veșnicie a fratelui Aleksandr Afanasievici re- 
cunoaștem și mai acut ce fel de prieten am pierdut. Toţi cei care 
l-au cunoscut personal își amintesc de el cu lacrimi, ca de un tată... 


Anul 1963. Conlucrătorii lui Dumnezeu își iau rămas bun de la slujitorul cre- 
dincios şi preaiubil în Domnul A. A. Șalașov. (Al 4-lea din dreapta şade S. T. Golev) 

La înmormântarea fratelui s-au adunat foarte mulţi copii ai 
lui Dumnezeu. Și nu numai din partea locului, ci și din Caucaz, 
Ucraina, Rusia și din alte locuri. In casa familiei Şalașov s-au făcut 
adunări în prezenţa unei mari afluențe de oameni. Fraţii au vorbit 
în predici că Aleksandr Afanasievici este pentru noi un exemplu 
de creștin dârz, de ostaș al lui Dumnezeu, care până în ultima zi 
a apărat cu fermitate lucrarea lui Dumnezeu și nu avea frică de 
oameni, ci avea frica lui Dumnezeu (Evr. 13. 7). 

Acolo, unde copiii lui Dumnezeu slăbeau duhovnicește, fra- 
tele mergea și-i însuflețea; acolo, unde se răceau, el mergea și-i 
încălzea; unde erau bolnavi, mergea și împărtășea cu ei și dure- 
rile, și bolile. 

La 10 decembrie, la ora 2 după amiază a avut loc înmormân- 
tarea fratelui Aleksandr Afanasievici. Sicriul cu corpul răposatului 
era dus de fraţi pe străzi cu cântări și predici. S-a predicat citin- 
du-se textele din Sfânta Scriptură: Iov. 14. 14; Is. 55. 6; Ps. 116. 15. 

Scumpă este înaintea Domnului moartea sfinţilor Săi! 

La cimitir credincioşii au cântat: „Acolo-n cer e casa mea...“ şi 
la cuvintele „Rămâi, pământule! Eu plec...“ sicriul cu corpul neîn- 
sufleţit al lui Aleksandr Afanasievici a fost coborât în mormânt. 

Plecându-ne în mod imaginar deasupra mormântului fratelui 
iubit, toți am vrea să spunem: „Odihneșşte-te în pace, fratele nostru 
scump, luptătorule neobosit al căii grele, dar slăvite; dormi în pace 
până în ziua când, la cea din urmă trâmbiţă, morții în Hristos vor 
învia pentru fericirea veșnică, pregătită de Hristos Isus. Te-ai 
luptat lupta cea bună, ţi-ai isprăvit alergarea, ai păzit credinţa și 
e pregătită pentru tine cununa neprihănirii. 

Acea lucrare pentru care ţi-ai consacrat întreaga viaţă este 
veşnică şi de nebiruit. Şi Domnul va isprăvi lucrarea de pregăti- 
re a Miresei Sale pentru venirea Sa slăvită, lucrare la care ai luat 
parte şi dumneata, scumpul nostru frate Aleksandr Afanasievici!“ 


ianuarie 1964 Comitetul Organizatoric al CEB 

GOLEV 


Serghei 
Terentievici 


1896-1976 


3 februarie 1976, la vârsta de 80 de 

ani, a plecat în veșnicie fratele nos- 

tru scump și lucrătorul binecuvântat 

în câmpul Domnului, membrul Con- 
siliului Bisericilor Creștinilor Evanghelici Bap- 
tişti — Serghei Terentievici GOLEV. 

Anii vieţii lui au fost plini de suferințe și necazuri. Aproape un sfert de veac 
s-a aflat în închisori și lagăre pentru Numele lui Dumnezeu, dar patimile nu l-au 
lipsit de râvna sfântă în slujire Celui câruia îşi consacrase cândva viața. 

EI ducea cuvântul viu al dreptății pretutindeni și tuturor cu care avea de-a 
face. Bucuria pocâinței păcătoşilor și ajutorul lui Dumnezeu i-au fost răsplata 
pentru calea grea a vieţii, 

EI a fost un slujitor cu adevărat remarcabil. Dar remarcabil nu prin puterea 
fascinaţiei exterioare, nu prin o elocvenţă strălucită, ci prin o mare simplitate și 
modestie. Având experiența descoperirilor personale de la Dumnezeu și o mare 
înțelepciune, el se deosebea prin o adâncă smerenie. 

Totodată era neobișnuit de ferm în urmarea numai pe calea adevărului, iar 
această cale este îngustă. Credincioșia faţă de Dumnezeu l-a făcut să se despar- 
tă pentru totdeauna de slujitorii care au supus lumii frățietatea sfântă cândva 
a creștinilor şi au făcut-o biserică de stat. De aceea, rupând-o cu unii prieteni de 
tinerețe, el a intrat fără şovâire în rândurile bisericii persecutate și a fost ales în 
centrul ei duhovnicesc: mai întâi în Comitetul Organizatoric, iar apoi şi în Consi- 
liul Bisericilor, unde a adus un mare aport prin credincioșia sa. 

Se povestește că în timpul ultimului termen de închisoare, când Serghei Teren- 
tievici a fost întrebat: care este dorința sacră a inimii lui, el a răspuns: „Să mor 
pentru Domnul după sârma ghimpată...“ 

Insă Dumnezeu a hotărât altfel. 

Întorcându-se din închisoare și fiind grav bolnav, Serghei Terentievici era 
foarte îndurerat că nu mai poate, ca înainte, să ia parte activă la slujirea Consi- 
liului Bisericilor, să viziteze prietenii și să mărturisească despre Domnul. Și Dum- 
nezeu a pregătit pentru robul Sâu credincios o slujire măreaţă și i-a trimis darul 
vindecării bolnavilor. Și dacă fratele nu putea să viziteze el însuși pe nimeni — 
mulți veneau la el și, prin rugăciunea lui, erau vindecați. 

Serghei Terentievici a fost rugat de multe ori să povestească credincioșilor 
despre viaţa sa, să-și împărtășească bogăția binecuvântărilor căpătate de la Dum- 
nezeu, dar el întotdeauna refuza și spunea că nu face să dăm cinste oamenilor și 
că tot ceea ce s-a făcut în viața lui — a făcut Dumnezeu. Insă când i s-a spus că 

lucrul acesta va fi foarte folositor pentru tineret, el s-a învoit, dar numai cu con- 
diția câ mărturia lui nu va fi publicată în timpul vieții sale. 

Acum, când fratele a plecat în veșnicie, citim cu un interes și mai mare 
aceste rânduri scrise din cuvintele lui, pe care și dorim să vi le împârtâşim, 
scumpi frați și surori. 


M-am născut în 1896 în gubernia Reazan, județul Spassk, în 
satul Ivankovo într-o familie săracă de ţărani. Am absolvit 4 clase 
ale şcolii sătești. Din fragedă copilărie am învăţat să citesc și îmi 
plăceau felurite cărți. 

Tatăl meu și mama erau ortodocşi, oameni adânc religioși. 
Aveam în casă două Evanghelii, care ne fuseseră date mie și suro- 
rii mai mari pentru absolvirea cu distincţie a școlii. Mama mă ruga 
adesea să-i citesc Evanghelia, dar eu nu înţelegeam nimic din ea, 
mi se părea plictisitoare. Eu socoteam că Evanghelia e scrisă mai 
mult pentru a face pe placul lui Dumnezeu. 

În anul 1908 în satul nostru a început trezirea duhovniceas- 
că. Unchiul meu, Kondrati Dementievici Konkin, a primit cre- 
dința evanghelică. Eu consideram fapta lui nechibzuită şi mă 
gândeam: dacă vrea să fie mântuit, să se fi rugat cu sârguinţă 
lui Dumnezeu, să fi respectat toate rânduielile credinţei ortodo- 
xe și ar fi avut viaţă veşnică. După botezela început să lucreze 
în câmpul lui Dumnezeu şi în timpul apropiat la noi s-a format 
o comunitate. Asupra lui s-au abătut îndată prigonirile. În timpul 
acela creștinii evanghelici erau prigoniți de guvernul țarist şi de 
preoţii ortodocși. 

Unchiul îmi vorbea mult despre Hristos, însă pământul duhov- 
nicesc al inimii mele era asemeni drumului: sămânţa Cuvântului 
lui Dumnezeu era mâncată de păsări și călcată în picioare de 
trecători. 

În anul 1910 biserica noastră a fost vizitată de renumitul lu- 
crător duhovnicesc Fiodor Ivanovici Sanin. Eu am nimerit pentru 
prima dată în viaţă la adunare, fratele explica pilda semănătorului. 
Și atunci căzu în inima mea sămânţa Cuvântului lui Dumnezeu. 
Cugetând la cele auzite, am dorit cu toată ființa mea să fiu un 
pământ bun și plăcut Domnului și să aduc roade pentru Împărăţia 
lui Dumnezeu. lată așa a avut loc o cotitură în viaţa mea; Domnul 
mi-a dat putere să cunosc adevărul Lui sfânt. 

După întoarcerea la Dumnezeu m-a urmărit mult rușinea, pen- 
tru că tovarășii mei râdeau și își băteau joc de mine. Însă Cuvântul 
lui Dumnezeu mă întărea, îndeosebi cuvintele din Evanghelia după 
Luca 9. 26: „Oricine se va rușina de Mine și de cuvintele Mele, Se 
va rușina și Fiul omului de el, când va veni în slava Sa...“ Deşi mă 
rugam Domnului, sufletul îmi era însă, nu ştiu cum, neliniștit. În 

afară de aceasta, nu mă puteam izbăvi de unele deprinderi păcă- 
toase, ceea ce mă întrista foarte mult. Fraţii mai mari mi-au spus: 
e pentru că nu-L ai în inimă pe Hristos, ci El e doar alături de tine. 
Primind acest sfat bun, am început să mă rog ca Hristos să intre în 
inima mea și să devină Mântuitorul meu. A venit ziua și clipa când 
Domnul m-a cercetat și mi-a dat bucuria mântuirii. Citind Cuvân- 
tul lui Dumnezeu, au început treptat să mi se descopere adevăruri- 
le, care mai înainte îmi erau neînţelese. Cuvântul lui Dumnezeu de 
acum nu mă mai mustra, ci mă bucura; eu am primit eliberare de 
neajunsurile care mă împovărau mai înainte. Astfel a început viața 
mea creştină. 

Biserica noastră se abona la toate revistele creștine care se edi- 
tau în timpul acela: „Hristianin“, „Baptist“, „Slovo istinî“ („Cuvântul 
adevărului“) [edit. Timoşenko], „Vestnik armii spasenia“ („Vestitorul 
armatei salvării“), „Gost“ („Oaspetele“), „Drug molodioji“ („Priete- 
nul tineretului“), foaia „Seiatel“ („Semănătorul). 

Citirea revistelor a contribuit la lărgirea orizontului meu duhov- 
nicesc și la întărirea în credinţă. 

În timpul acela la noi s-a organizat un cerc de tineri din 20 
de persoane. Biserica m-a însărcinat să fiu conducătorul lui, deşi 
nu fusesem încă botezat, căci eram prea tânăr. 

În anul 1914 am fost recrutat. În 1917, după doi ani de aflare în 
tranșee, sănătatea mi s-a șubrezit grav: m-am îmbolnăvit de bronșită. 

Evanghelia de buzunar îmi era întotdeauna un însoțitor de 
nedespărţit. În ea găseam mângâiere în necazuri. Precum poporul 
Israel lângă râurile Babilonului își amintea de Sion, la fel și eu îmi 
aminteam de pașnicul nostru cerc creștin şi de biserica noastră. 

Și iată, din cauza bolii, am nimerit acasă pe două luni și îndată 
am fost botezat. Apoi m-am întors în armată şi mi-am făcut slujba 
până în anul 1924. După aceea m-am reîntors la baştină şi am în- 
ceput să muncesc în biserică ca vestitor. 

Tot în acel an m-am căsătorit cu membra bisericii noastre — 
Daria Vasilievna Kuzneţova. 

În timpul acela era o foarte mare libertate. Noi aveam dreptul 
să ne adunăm în școli, în casele populare (după 1917: cluburi — No- 
ta red.), pe care autorităţile ni le puneau la dispoziţie cu plăcere. 

Domnul îmi îngăduia şi mie să iau parte la evanghelizare și să vi- 
zitez satele şi cătunele din împrejurime în scopul vestirii Evangheliei. 

În anul 1925 fratele F. 1. Konkin a spus odată în predică la adu- 
nare că libertatea pe care o avem va fi foarte scurtă. Ne era greu să 
credem, dar peste 3 ani aceste cuvinte profetice s-au împlinit. (Ul- 
terior F. I. Konkin a fost exilat pe 5 ani în Siberia, în or. Kuzneţk, 
unde continua să predice Cuvântul lui Dumnezeu. După pocăința 

şi întoarcerea la Domnul a câtorva suflete, între care și a unui con- 
tabil, fratele Konkin a fost condamnat pe un termen de 10 ani cu 
deţinere în lagăre, dar în legătură cu starea sănătăţii, lucrul acesta 
fiind constatat prin proces-verbal, în 1935 s-a întors la baștină. In 
1937 a fost arestat din nou. După cum se auzea, un convoi de ares- 
taţi bătrâni, în care se pare că era şi Konkin, a fost strămutat din 
închisoarea de la Reazan la Râbinsk, unde se construia un baraj 
(centrală hidroelectrică). Mai mult n-am avut nici un fel de știri 
despre frate. Viaţa lui s-a sfârșit în închisori și în suferințe pentru 
Numele Domnului.) 

În 1930, în timpul colectivizării, în satul nostru a fost un mare 
incendiu. Au ars 52 de case, inclusiv şi casa de rugăciune, constru- 
ită şi înregistrată pe timpul puterii țariste, și adunările se făceau 
adeseori în casa mea. 

Eu lucram în colhoz zootehnician. 

În 1937, pentru activitate evanghelică, am fost arestat. „Troi- 
ka“ NKVD-ului (Comisariatul Poporului pentru Afacerile Interne), 
potrivit unor învinuiri false, m-a condamnat în lipsa mea conform 
art. 58 p. 10 la 10 ani privaţiune de libertate cu executarea terme- 
nului în lagărele îndepărtate. 

Am fost adus într-un lagăr din Karelia (st. Kocikoma). Mă 
nelinișteam pentru cei cinci copii ai mei (cel mai mare avea 
13 ani, cel mai mic — un an). [i întrețineam cu greu în doi cu 
soția, dar cum vor trăi acum?... 

În timpul acela toţi credincioşii au fost supuși devastării. Majo- 
ritatea lucrătorilor în câmpul lui Dumnezeu au nimerit în închisori 
şi lagăre, mulţi erau condamnaţi la 25 de ani de detenţie. De aceea 
familiilor fraţilor supuși represiunilor aproape că nu li se acorda 
nici un ajutor. Ba nici nu avea cine să-l acorde, pentru că mulți cre- 
dincioși au fost cuprinși de frică și nu desfășurau nici o activitate, 
iar unii chiar s-au abătut de la adevăr. 

Starea în lagăre era foarte grea: foame, frig, nu ajungeau ba- 
răci. Am primit două colete de acasă. Știind că ei își rupeau de la 
gură ultima bucăţică, le-am interzis să-mi trimită. 

În timpul arestării mele din casa noastră a fost luată o Biblie 
mare cu poze; când milițianul o răsfoia, au căzut nişte caiete. Soţia 
mi-a trimis aceste caiete și eu mă foloseam de ele pentru întărire 
duhovnicească. 

În lagăr, pentru propovăduirea Evangheliei, se adăugau ter- 
mene. Am fost cuprins de frică și mă gândeam că a venit timpul 
când trebuie să tac, să nu-L propovăduiesc pe Hristos. O asemenea 
hotărâre o întăream cu Psalmul 137, în care e scris: „Pe maluri- 
le râurilor Babilonului, ședeam jos și plângeam, când ne aduceam 

aminte de Sion. În sălciile din ţinutul acela ne atârnaserăm har- 
fele“. Hotărâsem să-mi atârn şi eu „harfa“ propovăduirii Cuvân- 
tului lui Dumnezeu într-un pin karelian și să-mi salvez viaţa, ca să 
nu fiu condamnat pe un termen adăugător. Şi astfel am tăcut un 
an întreg. 

Aş fi rămas mult în o asemenea stare, însă Domnul mă su- 
praveghea. Odată, când eram de serviciu în schimbul de noap- 
te la distilatorul de rășină, a ars un cazan, în care, din cioturi, 
se topea rășină. E un caz obișnuit, însă pentru mine a luat o în- 
torsătură deosebită. Şeful coloniei mai înainte nu venea nicioda- 
tă, dar atunci veni pe neașteptate și îl întrebă pe conducătorul 
de lucrări: „Totul e în regulă la voi?“ Conducătorul a raportat că 
a ars un cazan. 

„Cine e vinovatul?“ — întrebă șeful peste măsură de înfuriat. 

Conducătorul de lucrări a aruncat vina asupra mea, chipurile, 
eu am adormit şi n-am observat. Şeful a crezut fără nici un fel de 
cercetări şi a dat ordin să fiu băgat la carceră. Era 20 noiembrie. 
Afară era un ger de -15'C, iar pereţii carcerei aveau niște crăpături 
în care puteai să vâri mâna, încât temperatura acolo era ca afară, 
iar eu aveam numai pufoaica. 

Aici, în singurătate, înaintea lui Dumnezeu mi-am înţeles nedrep- 
tatea că mă apucasem să-mi salvez singur viața. Şi iată rezultatul: 
timp de 12 ore mi-a fost atât de frig, încât, dacă aș fi fost lăsat peste 
noapte, aș fi îngheţat cu totul. Acolo m-am pocăit cu toată seriozita- 
tea înaintea Domnului și EI, căruia i place să aibă milă, m-a iertat. 

La ora 9 seara am fost eliberat. Venind în baraca caldă, am lu- 
at cina şi am adormit îndată. Și am avut un vis: stau în genunchi 
pe o luncă verde, acoperită cu flori. Lunca e scăldată de o lumină 
nepământească. Văd că vine spre mine Isus Hristos îmbrăcat în 
haine de aur și cu o cunună pe cap. El S-a apropiat și Şi-a pus 
mâinile pe capul meu. În această clipă toată ființa mea se umplu 
de bucurie. Frica, care mă chinuia, parcă arsese; am căpătat putere 
duhovnicească, care a și fost cu mine până la sfârșit. 

Ceilalţi 9 ani nu m-am temut să vorbesc despre Hristos. Au fost 
pocăinţe în lagăr, ceea ce mă bucura foarte mult, și ne mângâiam 
împreună că Domnul este cu noi. 

Curând după aceasta am fost trimis peste 800 kilometri în 
orașul Petrozavodsk. Încă în vagon am găsit un frate credincios. 
După ce ne-au adus în lagăr, îndată am fost duși la baie. Văd 
că într-un ungher șade un bătrânel — băiașul. Aud cum cântă 
încet imnul: „Vin” la Isus prietene...“ Apropiindu-mă de el, l-am 
întrebat: „Eşti frate?“ — „Da“ — zice. Astfel îi căuta el pe ai săi şi 
găsise deja 7 frați. La el, în camera cazanelor aveam posibilitate să 

ne adunăm. Astfel Domnul, în dragostea Sa, mi-a reînnoit iarăşi 
munca în câmpul Lui. 

Nu aveam Cuvântul lui Dumnezeu. Să primim Evanghelia era 
imposibil, deoarece coletele erau controlate. Însă ce este cu nepu- 
tințţă la om, este cu putinţă la Dumnezeu. Primesc de la sora mea 
dreaptă din Pskov un colet, în care era un săculeț cu zahăr și 
încă câte ceva. Totul a fost supus unei cercetări minuţioase, în- 
să Domnul i-a interzis temnicerului să cerceteze acest săculeţ; el 
l-a pipăit şi mi l-a aruncat. Spre mirarea şi spre bucuria noastră 
acolo s-a dovedit a fi Evanghelia! În camera cazanelor, la lumina 
focului noi citeam Evanghelia adevărată, vie, și nu fragmente din 
memoria noastră. 

În timpul aflării mele în lagăre această Carte s-a păzit pe sine 
şi m-a păzit și pe mine şi îmi aducea o mare bucurie. În decursul 
acestor ani au fost zeci de percheziţii şi, dacă ar fi fost găsită, mi 
s-ar fi luat neapărat, pentru că era interzisă. De câte ori, din lipsa 
mea de curaj, am vrut s-o îngrop în nisip din cauza percheziţiilor, 
precum și ca să nu nimerească în mâinile fumătorilor. Însă Domnul 
mă întărea şi îmi înlătura toate îndoielile și această Carte rămânea 
la mine. 

Odată a fost un asemenea caz. Un frate a cerut să citească 
Evanghelia, eu i-am dat-o cu prevenirea obișnuită. Îndată a răsunat 
comanda la cină. El a pus repede Evanghelia în buzunar şi a luat-o 
la fugă. După cină şi-a spălat gamelele, le-a aşezat și a vrut să 
scoată Evanghelia, dar, cu părere de rău, ea nu era. 

Cine n-a fost în lagăr, acela nu-și poate imagina atmosfera de 
acolo. Oamenii fumători tremură după fiece bucăţică de hârtie, din 
care se poate răsuci o ţigară. 

Mă mâhneam foarte mult că am rămas fără această Carte 
scumpă, care ne era zidire, mângâiere şi bucurie. Noi înțelegeam 
că în asemenea condiţii poate să ne întoarcă această Carte numai 
Cel care ne-a trimis-o. Ne-am urcat cu fratele pe paturile de sus, 
am căzut înaintea Domnului și ne-am adresat în rugăciune fierbin- 
te către EI, pentru care nu este nimic cu neputinţă. Când ne-am 
ridicat de la rugăciune, Evanghelia stătea lângă noi, ne-o aruncase 
cineva pe furiș. 

În ultimii 3 ani ai termenului meu am fost transferați spre 
sud, în regiunea Saratov. 

Domnul cel plin de iubire mi-a trimis o mare bucurie: a venit la 
mine fiul mai mare. Mi-a adus un pachet cu provizii și ceva bani, 
după care lucru nu mai înduram foame. 

Acolo s-au întors la Domnul un tânăr şi un conducător de 
lucrări şi în fiecare zi noi aveam părtăşie, citeam Cuvântul lui 

Dumnezeu şi ne bucuram în Domnul. Dumnezeu m-a ajutat în 
toţi cei 10 ani. 

La 14 noiembrie anul 1947 am fost eliberat și am pornit spre 
locul de baștină, la familia mea. 

Fiul meu mai mare fusese mobilizat în timpul războiului și își 
făcuse serviciul în trupele de transmisiuni. Domnul i-a păstrat via- 
ţa în chip minunat: el nici n-a fost rănit măcar. Al doilea fiu era 
ajutor de mecanic. 

Când mă întorceam acasă din lagăr, ostenit de această ocnă 
de 10 ani, „omul meu cel vechi“ îmi înainta cerința: acum știi 
cât de greu e să te afli în lagăre, câţi oameni au murit acolo... 
lată te vei duce acasă și va trebui un oarecare timp să taci, să 
nu propovăduiești despre Dumnezeu, altfel vei fi condamnat pe 
un termen nou. 

Zece ani fusesem sub escortă și n-am putut participa la cina 
Domnului nicăieri. Acum ardeam de dorința de a lua parte la ea, 
încât, închizând ochii, auzeam imnul pe care noi îl cântam totdeau- 
na în timpul cinei: „Oiţa lui Isus sunt...“ 

Trenul se opri la staţia Pronea. Aici locuia familia mea, dar în 
care casă — nu știam, deoarece soția, în timp ce eu eram în lagăr, 
vânduse casa noastră veche și cumpărase una mai sărăcăcioasă, ca 
să poată absolvi copiii școala. Coborâi, lângă vagonul meu stau doi 
băieţi de vreo 11-12 ani. Eu nu m-am așteptat că pot fi întâmpinat, 
dar totuși mă uit atent la ei. Văd că unul seamănă cu fratele meu 
mai mic. Îl întreb: „Băiete, cum te cheamă?“ EI zice: „Vanea“. (Pe 
fiul meu mai mic tot Vanea îl cheamă!) Totuşi, neavând încredere, 
îl întreb din nou: „Dar cum ţi-i numele de familie?“ Auzind răs- 
punsul, ochii începură să-mi lăcrimeze. E fiul meu! Când am fost 
arestat, el avea un an... _ 

„Vanea, păi eu sunt tatăl tău!“ — îi zic. Incepu și el a plânge. 
Ne-am îmbrățișat. El mi-a înșfăcat valiza şi m-a condus spre casă. 

Vecina văzu de departe că Vanea vine cu o valiză, iar cu el 
e un om și dădu fuga la soția mea: „Daria Vasilievna, Ivan al tău îl 
aduce, pesemne, pe tată-său!“ 

Din casă au ieșit: soţia, fiica şi doi fii. După rugăciunea de mul- 
țumire Domnului ai casei mi-au povestit despre greutăţile mari pe 
care le-au îndurat, nu mai puţine decât mine... 

Și iată ne-am adunat cu toţii acasă. Câte vorbe au fost pe 
la vecini! „Daria Vasilievna, — îi spuneau ei soţiei —, ce fericită 
ești că soţul tău și fiii ţi-s vii şi toată familia e de faţă“. Noi Li 
mulțumeam Domnului, care ne-a păzit într-adevăr ca prin minu- 
ne pe mine şi pe fii. 

Pentru a doua zi a fost fixată adunare cu frângerea pâinii. Și 

atunci Domnul mi-a îngăduit să iau parte la această mare poruncă 
a Lui, după care îmi tânjea sufletul atât de mult. Gândurile mele 
de mai înainte despre precauţie s-au spulberat... Fraţii mi-au pro- 
pus să predic şi eu am vorbit. 

La adunare am observat o soră-bătrână (ea venise nu demult 
din Polonia) care se bucura în mod deosebit de întoarcerea mea din 
lagăr şi Îi mulțumea Domnului mai mult ca toți. Eu am întrebat-o: 
„Soră, ne vedem pentru prima dată, de ce te bucuri atât de mult?“ 

Ea mi-a spus că acum 5 ani a venit în localitatea noastră și 
a văzut cât de greu îi este soției mele să educe cinci copii fără nici 
un ajutor. 

„Ştiam că din lagăre majoritatea deţinuţilor nu se întore — spu- 
nea sora. — Nu aveam mijloace ca s-o ajut pe soţia ta, dar am ho- 
tărât în inima mea să-L rog pe Domnul să te păstreze în viaţă și să 
te întorci acasă. In fiecare zi mă rugam mult pentru aceasta. Acum 
văd că Domnul mi-a ascultat rugăciunea. Cum să nu mă bucur și 
să nu-l mulțumesc!“ 

Sora aceasta Îl iubea pe Domnul și eu am înţeles că El mă 
salvase la închisoare prin rugăciunile ei. (Peste un an ea a murit. 
Această soră trăia singură și locuia la gazdă. S-a întâmplat că, în 
timp ce stăpâna ieșise în grădină, ea s-a plecat să se roage și astfel, 
în genunchi, a plecat în veșnicie. Domnul a luat-o la El). 

Curând mi-am găsit un serviciu, ca brigadier la construcţia 
unui pod. Însă bucuria vieţii mele era să slujesc Domnului. În zilele 
de duminică noi făceam adunări prin sate. Domnul binecuvânta din 
belșug munca noastră. 

Peste un an m-am mutat la Pskov. Acolo era o mare necesita- 
te de ajutor duhovnicesc. Comunitatea locală, în număr de circa 
100 de membri, era înregistrată. Prezbiter era Dementi Vasilievici 
Vasiliev. Comunitatea trăia o „viaţă nouă“, condusă de prezbiterul 
superior Mihail Sazontovici Kapustinski. 

Aici, pentru prima dată în viață, mi s-a întâmplat să văd acţi- 
unile prezbiterilor superiori. După părerea comună a bisericii din 
Pskov, el distrugea lucrarea lui Dumnezeu. Pe deasupra, își mai 
însușea mijloacele bisericii. Prezbiterul local îi transmitea lui Ka- 
pustinski toți banii strânși de comunitate la colectă. După strân- 
gerea obișnuită Kapustinski le propunea membrilor bisericii o listă 
de subscripţie pentru „nevoile“ sale şi umbla pe la case storcând în 
felul acesta bani. Membrii bisericii m-au rugat să-i ajut. 

Fraţii l-au chemat pe Kapustinski să vorbească cu el în pre- 
zența comunităţii. Discuţia a avut loc pe un ton neprietenos. Ka- 
pustinski se străduia să găsească neajunsuri la fiecare. Am fost 
nevoit să-i atrag atenţia asupra acţiunilor lui greşite faţă de bi- 

serică: că el singur înlocuiește și sfatul bisericii, şi casierul, şi co- 
misia de revizie. După o discuţie lungă, în cele din urmă, el s-a 
învoit chiar să mă introducă în sfatul bisericii, deoarece prezbiterul 
a spus că toată biserica dorește. 

Aceasta a fost sâmbătă, iar duminică Kapustinski a condus 
adunarea dimineața precum și seara și mie nu mi-a propus să 
predic. Prezbiterul local i-a amintit seara că fraţii și surorile sunt 
nemulțumiți de lucrul acesta. Kapustinski se apropie de mine și, 
în prezența tuturor, zise: „Serghei Terentievici, nu te superi că 
nu ţi-am dat cuvântul?“ — „Nu, nu mă supăr — îi răspunsei — 
las' să vorbească alții, aceasta mă bucură“. El a spus: „lartă-mă, 
frate“ şi m-a sărutat. 

„Iar peste patru zile am fost arestat şi am nimerit în închisoa- 
rea din Pskov. Eram învinuit de propovăduirea Evangheliei, mi-au 
adus ca acuzaţie chiar cererea mea de a intra în rândurile mem- 
brilor comunităţii din Pskov, pe care Kapustinski a transmis-o în 
calitate de „probă materială“. 

Ancheta penală s-a sfârșit repede, pentru că nu mi s-a adus ca 
învinuire nimic absurd, cum a fost în 1937, când, „pentru aparte- 
nența de secta evanghelică contrarevoluţionară“, conform hotărârii 
Consfătuirii speciale de la Moscova, fusesem condamnat la exil pe 
viaţă în ţinutul Krasnoiarsk. Dar Dumnezeu nu m-a părăsit. 

Aflându-mă în închisoarea din Pskov, am avut mari binecuvân- 
tări, fiindcă credincioșii înălțau rugăciuni fierbinţi pentru mine. În 
fiecare zi primeam pachete cu provizii şi hrăneam toată camera — 
20 de persoane. Deţinuţii vedeau ce dragoste au copiii lui Dum- 
nezeu unul faţă de altul. 

În afară de mine au fost arestaţi încă trei frați: Aleksan- 
drov (lui îi rămăseseră acasă 7 copii), Şunaev (el a murit în în- 
chisoare) şi N. G. Tarakanov, însă pe el Domnul l-a izbăvit în chip 
minunat de arestare. 

În anul 1950 în primele zile ale lunii ianuarie am sosit cu un 
convoi de arestaţi în raionul Kazacinsk, ţinutul Krasnoiarsk. Dom- 
nul cel plin de iubire era întotdeauna cu mine şi eu vedeam mâna 
Lui mântuitoare şi care mă întărea. 

Nu vroiam să-mi aduc familia în acest ţinut îndepărtat (280 km 
de la calea ferată). Iarna aici gerul e de -55'C, iar vara — o groază 
de musculițe și desişuri de taiga. Insă Domnul le-a predispus inimile 
copiilor mei şi au venit la mine cei doi fii mai mari şi o fiică, pe 
care îi trimisese mama. Am construit o casă. Toţi deportații mă 
invidiau: ce om fericit că i-au venit copiii. 

În primăvara anului 1951 a venit la mine soţia. Fiul mai ma- 
re era pentru noi o mare binecuvântare, deoarece prin el aveam 

părtăşie cu copiii lui Dumnezeu împrăștiați prin tot ţinutul Krasno- 
iarsk. EI a trăit cu noi toţi cei șapte ani. 

Cel mai apropiat loc unde se făcea adunare şi frângerea pâi- 
nii — se afla la 20 km de noi. În ultimii ani ai aflării mele în depor- 
tare vizitam aceste adunări. Către timpul acela aveam deja 60 de 
ani, eram invalid de gradul II din cauza bolii de inimă. Să merg 
câte 40 de kilometri pe zi prin locuri fără drumuri practicabile de- 
venise foarte greu pentru mine. 

Odată, într-o duminică am ieșit la ora 5 dimineaţa cu fiica mea 
de 20 de ani, ca să mergem la adunare. În zilele de lucru pe drum 
treceau camioane ce transportau lemne, iar duminica peste tot în 
jur era liniște. Drumul ce ducea din localitatea noastră urca pe un 
deal. Dealul nu era atât de abrupt, dar pentru inima mea și acest 
urcuș era foarte anevoios. Deodată auzim că ne ajunge o mașină. 
Eram încredințaţi că șoferul ne va lua, măcar câtuși de puţin, însă 
el nu s-a oprit. „Doamne, de ce s-a întâmplat așa?“ — mergeam 
cugetând în sinea mea. 

Pe neașteptate mă apucă un vânt puternic. Mergeam prin tai- 
gaua deasă, acoperită cu promoroacă de zăpadă. Mă uit în sus la 
ramurile copacilor — nu se mișcă. Privii îndărăt la fiică, credeam 
că a observat acest vânt puternic, însă ea tace. M-am speriat oare- 
cum, dar totodată am simţit un aflux de putere fizică. 

După fiecare 7 kilometri, ne odihneam de obicei, însă de data 
aceasta nu ne-am oprit şi am mers mai departe. Am mers încă 
7 kilometri; începu a se miji de ziuă. Eu nu simţeam oboseala. 
Să fi fost singur, mergeam mai departe, dar văd că fiica a obosit. 
„Hai să ne așezăm, să ne odihnim“ — îi zic. Ne-am aşezat. Ea mă 
întrebă: „Tată, de ce mergi atât de repede? Abia de reușesc să te 
ajung din urmă“. Mă temeam să-i spun ce s-a întâmplat, iar sin- 
gur mă gândeam: cât de nedesăvârșite sunt gândurile mele — am 
vrut să merg puţin cu maşina, iar Domnul m-a întărit pentru tot 
drumul. 

Am venit la timp, fraţii erau foarte bucuroși, am ţinut aduna- 
rea solemnă de dimineaţă și cea de seară. Am simţit și în drumul 
de întoarcere puterea pe care Domnul mi-a trimis-o cu ajutorul 
mișcării vântului. 

După moartea lui Stalin a fost declarată amnistia și noi ne-am 
reîntors din deportare acasă, la Reazan. 

În același an l-am vizitat pe vechiul meu prieten — Mihail Va- 
silievici Vanin, care, după 15 ani de închisoare, se afla în surghiun 
în orașul Uhta. El m-a însărcinat să mă întâlnesc la Moscova cu 
Ilia Grigorievici Ivanov, prietenul lui, care îi promisese o Biblie și 
altă literatură duhovnicească. 

Ne-am întâlnit în casa lui Ivanov. În timpul discuţiei Ivanov 
mi-a propus să lucrez în VSEHB, deoarece eram scutit de munca 
în producţie din cauza invalidității. Eu nu cunoșteam în timpul 
acela starea lăuntrică a acestui centru, de aceea am consimțit. 
A doua zi Ivanov mi-a făcut cunoștință cu Jidkov şi Karev, cu ca- 
re am avut o discuţie amplă. Ei îl cunoșteau bine pe unchiul meu 
Konkin K. D. și au hotărât să mă primească în rândurile lor. Am 
completat anchetele pentru activitatea în VSEHB, apoi mi-am ce- 
rut permisiunea să-mi iau concediu pe 2 luni fără plată, deoarece 
pe unele rude nu le văzusem deja de 20 de ani. După aceea mă 
gândeam să încep slujirea oriunde m-or trimite. Ei au încuviințat 
şi eu am plecat. 

Mai întâi am sosit la Bataisk, unde locuia sora mea. Am mers 
cu ea la adunare și am transmis salutări de la frații de la Moscova: 
Jidkov, Karev şi Ivanov, împlinind rugămintea lor. 

Prezbiterul Sâciov m-a invitat la el acasă și s-a interesat de bi- 
ografia mea. l-am povestit pentru ce am fost arestat prima dată, 
a doua oară. Am amintit că a contribuit la a doua arestare a mea 
M. S. Kapustinski. Despre aceasta el m-a rugat să-i povestesc mai 
amănunțit. Până atunci gândeam că Kapustinski e unica personali- 
tate în frățietatea noastră capabilă de trădare. 

Sâciov asculta cu o mare atenţie și oarecum cu precauţie. Și 
deodată, spre mirarea mea, el îmi spuse: „Frate, şi eu sunt la fel...“ 
Când am auzit aceste cuvinte, am rămas atât de uimit, încât mi-am 
plecat capul pe mâini și nu ştiam ce să spun şi ce să gândesc... 

Văzându-mi starea, el zise: „Noi toţi suntem la fel... toţi tre- 
buie să dăm informaţii împuterniciţilor despre tot ce se face în 
biserică și despre orice ne-ar ruga ei şi trebuie să îndeplinim în- 
sărcinările lor“. 

Am suportat greu această comunicare groaznică. Ea mă uluise. 

Apoi am venit în oraşul Prikumsk (ţinutul Stavropol). Aco- 
lo m-am aflat o lună la sora mea, în fiecare zi făceam adunări. 
Prezbiter superior era R. R. Podgaiski. Vroiam să verific ceea ce 
auzisem de la Sâciov referitor la prezbiterii superiori şi l-am în- 
trebat pe prezbiterul din partea locului despre Podgaiski. El mi-a 
spus: „Podgaiski parcă nu mai e cel care a fost. El vine la noi și, în 
locul Bibliei, citeşte în fața adunării ziare despre realizările puterii 
sovietice. Ne este greu să vedem lucrul acesta, dar nu îndrăznim 
să-i spunem, iar el ne vizitează în treacăt și pleacă fără să ne aducă 
nici un fel de zidire“. 

Aflându-mă două luni în călătorii, vizitând multe biserici, 
am văzut că fratele care îmi descoperise adevărul despre lu- 
crarea distrugătoare a prezbiterilor superiori avea dreptate. 

Și totuși vroiam foarte mult să aud despre aceasta de la 
I. G. Ivanov, care mai mult ca oricare altul știa taina căderii 
VSEHB-ului. Inainte de a mă întoarce la Moscova am discutat 
cu prezbiterul comunităţii din Reazan N. P. Boldin, însă acela 
m-a întâmpinat astfel, încât nici nu mi-a permis să transmit salu- 
tări — atât de „conştiincios“ îndeplinea el dispoziţiile „fraţilor săi 
mai mari“, adică ale împuternicitului Consiliului Afacerilor Religi- 
oase și ale conducătorilor Uniunii. 

După toate acestea am venit la Moscova. M-am întâlnit cu 
I. G. Ivanov în casa de rugăciune. Trebuie să spun că în timpul 
întrevederii noastre, când fusesem primit să lucrez în VSEHB, el 
îmi acordase o mare atenţie și îmi zise: „Vom fi buni prieteni“. 
De aceea m-am adresat lui cu inima deschisă. Nu i-am povestit 
ce a spus Sâciov din Bataisk, ci i-am spus ceea ce am văzut eu în- 

sumi timp de 2 luni de călătorii prin comunităţi. 

În afară de aceasta i-am amintit că adevărații copii ai lui Dum- 
nezeu au suferit şi suferă şi acum în lagăre, „iar voi aici aţi vândut 
lucrarea lui Dumnezeu“ — i-am spus eu. 

El m-a ascultat îndelung, la un moment dat îmi zise: „Oare ai 
văzut numai ceea ce e rău, iar ce e bine n-ai văzut?“ În timpul 
acesta veni omul de serviciu și îl chemă pe Ilia Grigorievici pen- 
tru o discuţie lungă. 

În noaptea aceea am meditat încă o dată la toate cele auzite și 
văzute şi la discuţia mea cu Ilia Grigorievici şi am hotărât ca în 
timpul următoarei discuții mai mult să tac, să ascult ce va vorbi 
el. Sufeream foarte mult pentru toată lucrarea lui Dumnezeu, care 
ajunsese în o asemenea stare deplorabilă. 

A doua zi ne-am întâlnit iarăşi. Ne-am aşezat într-un ungher 
lângă amvon, eu așteptam ca el să înceapă a vorbi primul și ambii 
am tăcut mult. În sfârșit, nerezistând, el mă bătu pe umăr și îmi 
zise: „Ştim totul, mai mult decât ai spus știm. Dar spune: ce să fa- 
cem, ce să facem?!“ 

Spusese lucrul acesta cu un glas atât de neajutorat, încât m-a 
străpuns până în adâncul sufletului. Iarăşi am tăcut ambii. El mi se 
păru ca Samson, căruia filistenii i-au ras părul, i-au scos ochii, i-au 
legat mâinile și l-au dus în temniţă, iar apoi l-au silit să învârtească 
la râșniță. Și m-am gândit: dacă l-ai întreba: „Samson, de ce râș- 
nești pentru vrăjmaşii poporului lui Dumnezeu?“, el ar spune la fel: 
„Dar ce să fac? Să mă eliberez nu am putere, iar dacă nu voi râșni, 
mă vor omori, dar eu vreau să trăiesc!“ 

După această întrevedere şi după sfârșitul în tăcere al discu- 
ției noastre ne-am luat rămas bun și până în ziua de azi nu ne-am 
mai văzut. 

În decembrie 1957, aflându-mă la Moscova, am avut prilejul să 
mă întâlnesc cu o soră-bătrână de 85 de ani, Pelagheia Ivanovna 
Ivanova, originară din regiunea Reazan. Această soră, când venea 
la locul ei de baștină, vizita comunitatea noastră din s. Ivankovo 
şi aducea întotdeauna binecuvântare prin prezenţa sa, fiindcă era 
o lucrătoare înzestrată în câmpul Domnului. Ea a lucrat diaconiță 
30 de ani cu răposatul V. G. Pavlov. Multe suflete a câștigat ea pen- 
tru Domnul prin vizitele, prin convorbirile sale. 

Încheind discuţia îndelungată despre toate binecuvântările pe 
care le-am avut în anii trecuţi, ea zise deodată: „Dar eu nu sunt 
de acord cu VSEHB-ul şi cu lucrările lui“. Lucrul acesta mă miră. 
Atunci ea îmi povesti cum l-a invitat pe I. |. Jidkov și i-a spus: 

„De ce v-aţi unit cu autorităţile, ca să mergeţi împotriva adevă- 
rului? Doar este scris: «Nu știți că prietenia lumii este vrăjmășşie 
cu Dumnezeu? Așa că cine vrea să fie prieten cu lumea se face 
vrăjmaş lui Dumnezeu»“. 

El mi-a răspuns: „Pelagheia Ivanovna, dacă nu ne-am fi învoit, 
nu ne-ar fi permis să ne adunăm;“. 

„Dar Îi trebuie oare Domnului astfel de adunări, unde se încal- 
că Cuvântul Lui? — îi zic eu. — Saul î-a spus cândva lui Samuel: 
«Vitele pe care le-am lăsat, boii şi oile care mugesc şi behăie, le-am 
lăsat ca să le jertfim Domnului». Dar Samuel i-a spus lui Saul că 
Domnul are nevoie de ascultare. Neascultarea este tot atât de vino- 
vată ca ghicirea şi împotrivirea nu este mai puţin vinovată decât 
închinarea la idoli.“ 

Iakov Ivanovici tăcea. Probabil, îi era greu să se împotrivească 
adevărului. Atunci i-am spus: „Nu veţi avea binecuvântare pentru 
că ați călcat voia lui Dumnezeu, v-aţi unit cu lumea aceasta, ca să 
distrugeți lucrarea lui Dumnezeu. Domnul Se va depărta de voi şi 
vă va nimici lucrarea“. 

În anul 1958 am venit la Reazan. Știind starea bisericilor în- 
registrate, supuse împuterniciţilor (iar poporul lui Dumnezeu încă 
nu înţelegea lucrul acesta!), am început lucrarea în mijlocul comu- 
nităţilor neînregistrate. La Reazan, în casa unde locuiam se aduna 
serile de trei ori pe săptămână tineretul şi câţiva fraţi şi surori 
bătrâni pentru a face adunări de zidire duhovnicească. 

Prezbiter superior al regiunii Reazan era Bulgakov Grigori Ti- 
mofeevici. In anul 1960 m-am întâlnit pe neașteptate cu el. Imi 
spuse: 

— Sunt bucuros să te văd Serghei Terentievici! 

— De ce? — îl întreb. 

— Păi cum să nu! Eu și cu Piotr Alekseevici Ivanov (prezbite- 
rul din or. Kasimov) am fost acum la împuternicit și el m-a certat 

pentru că predici în grupurile neînregistrate ale regiunii Reazan. 

Bulgakov m-a dojenit mult pentru activitatea mea. La sfârşit 
i-am spus: 

— Grigori Timofeevici, hai să vorbim despre ceva ziditor. 

— Despre ce am eu de vorbit cu tine? 

— Măcar şi despre prorocul lona, pe care Domnul l-a trimis la 
Ninive să predice, dar el n-a ascultat și a plecat la Tars. lar apoi 
ştim ce i s-a întâmplat din cauza acestei neascultări... Eu nu doresc 
să încalce porunca Domnului cu privire la propovăduirea Evanghe- 
liei, căci atunci nu voi rămâne nepedepsit. 

Și Domnul a făcut să vorbească măgărița cu glas omenesc: ro- 
tindu-și privirile încolo și încoace (lângă noi nu era nimeni), Gri- 
gori Timofeevici spuse: „Da, împuterniciţii acţionează cu șiretenie. 
De câţi agenţi secreţi ar fi avut nevoie ca să ne urmărească, iar ei 
fac lucrul acesta prin noi!...“ 

În curând Bulgakov a adus „Regulamentul“ din 1960. El a adu- 
nat sfatul bisericii, m-au chemat și pe mine, deși nu făceam par- 
te din el. Bulgakov a citit acest document. Asupra tuturor celor 
prezenţi, în afară de prezbiter, „Regulamentul“ a produs o impre- 
sie zguduitoare. Toţi tăceau, nimeni nu vroia să vorbească. Atunci 
Bulgakov a spus că dacă nu vom accepta și nu vom semna acest 
„Regulament“, ni se va închide adunarea, iar dacă îl vom traduce 
în viaţă, adunările se vor face așa cum se făceau și până acum. 
__ Mi-am amintit involuntar cuvintele surorii P. I. Ivanova: „Dar 
Ii sunt plăcute oare Domnului asemenea adunări, la care se încal- 
că Cuvântul lui Dumnezeu?“. Și eu am cerut cuvântul şi am spus: 
„Haideţi să scriem către VSEHB: «Am luat notă» şi să ne mărginim 
la aceasta“. 

Insă prezbiterul din partea locului, Boldin, zise: „Serghei Te- 
rentievici, dacă noi vom primi «Regulamentul», cine va îndrăzni 
să-l încalce?“ 

lar Bulgakov a spus: „«Noul regulament» trebuie acceptat nu- 
mai spre strictă executare și spre a-l lua drept linie de conduită“. 

A doua zi ei au adunat dvadțatka* și i-au convins pe toți mem- 
brii din ea să semneze „Regulamentul“. Bulgakov a plecat cu „con- 
știința împăcată“ că și-a împlinit datoria. 

După aceea în biserica din Reazan a avut loc despărțirea. 
S-au separat aproape patruzeci de persoane. Desigur, pentru toţi 
era clar că despărţirea a fost provocată de „Noul regulament“. 


* Numărul minimal al membrilor bisericii necesar pentru recunoașterea comunității 
de către stat era 20 (de aici „dvadțadka“), iar odată cu creșterea bisericii aceștia erau 
fraţii de încredere, care purtau toată răspunderea pentru viața comunității. 

Eu consideram că e devreme să ne despărțim, trebuie să lucrăm 
în mijlocul bisericii înregistrate, ca toţi să înțeleagă ce reprezintă 
documentele antievanghelice. 

Într-o zi, când mă rugam fierbinte ca Domnul să înlătu- 
re această despărțire, am auzit un glas de sus, care mi-a spus: 
„Du-te la adunare și citește din capitolul 17 al Evangheliei după 
Luca“. Mă gândeam: să mă duc sau nu, dar glasul mi-a repetat de 
trei ori. M-a cuprins o asemenea frică, încât mă temeam să mă 
uit în acest capitol. 

Duminică vin la adunarea înregistrată şi îl rog pe prezbiter 
să rețină sfatul bisericii, ceea ce el a și făcut, și le citesc, iar acolo 
e scris: „Este cu neputinţă să nu vină prilejuri de păcătuire; dar 
vai de acela prin care vin! Ar fi mai de folos pentru el să i se lege 
o piatră de moară de gât, şi să fie aruncat în mare...“ (vers. 1-2). 

Ei m-au rugat să le explic textul acesta. Pentru mine el era cu 
totul clar, dar la rugămintea lor am început să le lămuresc: 

— Imaginațţi-vă un asemenea tablou: în casa de rugăciune, în 
trecerea îngustă dintre scaune a fost pusă o piatră mare și mur- 
dară și oricine trece se împiedică şi se murdărește. Insă prezbi- 
terul ar fi spus: nu se poate să luăm piatra, ea a fost pusă de 
împuternicit, dacă o vom lua, ni se va închide adunarea. Dacă 
aceasta ar fi fost o piatră obișnuită, atunci, pentru păstrarea 
adunării, s-ar fi putut să ne resemnăm cu incomodităţile. Insă 
„Noul regulament“ este o piatră murdară, care ne împiedică să 
împlinim voia lui Dumnezeu, de aceea nu trebuie să ne resem- 
năm cu lucrul acesta. 

Însă preşedintele sfatului bisericii, A. V. Bâkov, considera: dacă 
„Regulamentul“ a fost elaborat de fraţii noștri mai mari, atunci 
trebuie să-l acceptăm: ei răspund înaintea lui Dumnezeu, înaintea 
autorităţilor şi înaintea întregului popor pentru acest document. Și 
luptă cu tărie pentru el. 

Împuternicitul, confirmându-l pe Bâkov ca preşedinte al sfa- 
tului bisericii, îl cunoştea puţin și după aceea a hotărât să se ocu- 
pe de „educaţia“ lui. Îl chema la el și, treptat, îi descoperea în ce 
constă sarcina conducerii contemporane a bisericii: să nu fie lăsaţi 
copiii la adunare, să nu se țină predici de îndemn la pocăință, ti- 
neretul să fie inițiat în cultură vizitând cinematograful ş.a.m.d. Și 
când l-a chemat pentru a 4-a oară, i-a spus deschis: „Noi mergem 
spre comunism și chestiunea religiei trebuie isprăvită“. 

Și abia atunci lui Bâkov i s-au deschis ochii și a înţeles ce 
daună aduce bisericii „Noul regulament“ al VSEHB-ului și că el 
duce biserica la distrugere. Supunându-se împuternicitului, biseri- 
ca s-a lipsit de Capul ei — de Hristos. 

I se maturizase hotărârea să descopere toate acestea bisericii. 
El a adunat întreaga comunitate și a declarat că nu va mai fi 
preşedinte al sfatului bisericii. Și când a explicat cauza, multora 
li s-au deschis ochii. Biserica a ajuns la hotărârea unanimă: „Re- 
gulamentul“ să fie înlăturat și să se renunţe la amestecul împu- 
ternicitului, să înceapă slujirea după Cuvântul lui Dumnezeu fără 
a ţine seama de urmări. î 

După aceasta la Reazan a avut loc unirea și toată biserica [i 
slujea Domnului cu o inimă şi un cuget. Îndată au fost botezați cei 
cărora le refuzase împuternicitul. 

Imputernicitul a raportat despre aceasta la comitetul executiv 
raional. Peste jumătate de an au venit la adunare: secretarul co- 
mitetului executiv raional, șeful de miliție și procurorul și au de- 
clarat că adunarea noastră, conform hotărârii comitetului executiv 
regional, este închisă și ne-au ordonat să nu ne adunăm. Noi le-am 
răspuns: „Dacă veţi închide aici casa de rugăciune, atunci ne vom 
aduna în 20 de locuri, dar nu vom părăsi adunările noastre“. Ei 
nu ne-au deranjat încă jumătate de an. 

În anul 1961 a ajuns până la noi Prima epistolă a Grupului de 
inițiativă. Unii slujitori, citind-o, s-au înfricoşat şi chiar au vrut 
s-o ardă. 

Când am citit Epistola, mi s-a bucurat inima și l-am mulțumit 
Domnului că i-a îndemnat pe fraţi, riscându-şi viaţa, să iasă la lup- 
tă cu necurăţia și cu abaterea de la Dumnezeu. 

Primind a doua epistolă, apoi a treia, le-am citit în biserică și 
i-am chemat pe toţi copiii lui Dumnezeu să se alăture la această 
mişcare. 

Biserica m-a ales pe mine pentru legătura cu frații Grupului 
de inițiativă și în curând m-am întâlnit cu scumpii frați: Ghen- 
nadi Konstantinovici Kriucikov și Aleksandr Afanasievici Şalașov. 
Ei mi-au propus şi mie să iau parte la această lucrare sfântă. 

La 23 iunie 1962 pentru prima dată am avut ocazia să fiu 
prezent la consfătuirea frățească a Comitetului Organizatoric la 
Moscova. De atunci Domnul, prin îndurarea Sa, m-a binecuvântat 
şi pe mine să îndeplinesc lucrarea de evanghelist în rândurile sluji- 
torilor Comitetului Organizatoric. Vizitam multe comunități ducând 
cuvânt de zidire şi de mângâiere. 

Odată împreună cu fratele Bâkov i-am vizitat pe copiii lui 
Dumnezeu din împrejurimile or. Şaţk, regiunea Reazan şi am 
făcut un şir de adunări binecuvântate. După una din adunări, 
când toţi s-au împrăștiat, de casă s-a apropiat un autoturism. 
A intrat un om necunoscut în haine civile. 

— De unde sunteţi? — mi se adresă el îndată. 

— De la Reazan. 

— Prezentaţi pașaportul dumneavoastră. 

— Dar dumneavoastră aveţi dreptul să controlaţi pașapoarte- 
le? — întrebă stăpânul casei. 

EI scoase din buzunar carnetul și ni-l arătă. 

Fratele citi cu voce tare: „Colonel al KGB-ului...“ 

— Mă aflu în regiunea mea și nu mi-am luat pașaportul — am 
spus eu. 

— Va trebui să mergeţi cu mine până la raion — a ordonat lu- 
crătorul KGB-ului. 

Conducea mașina preşedintele colhozului, iar colonelul discuta 
cu mine. Am sosit la Șaţk. În încăperea KGB-ului, la etajul întâi, 
am fost invitat să mă așez la capătul unei mese lungi, acoperite cu 
postav roşu. În curând partea dreaptă şi partea stângă a mesei au 
fost ocupate de lucrătorii KGB-ului, erau 6 persoane, între care și 
procurorul orașului, el s-a așezat alături de mine. A început 
interogatoriul: 

— Cum aţi nimerit aici? 

— Eu sunt creștin, şi aici sunt creştini, cu care noi avem părtă- 
şie — am răspuns eu. 

— Dumneavoastră ştiţi că, în conformitate cu legile sovietice, la 
noi e interzisă activitatea misionară? 

— Am auzit de asemenea legi, dar eu sunt creştin și mă supun 
legii lui Hristos, care ne-a poruncit să propovăduim Evanghelia şi 
să avem părtăşie cu copiii lui Dumnezeu. 

Procurorul m-a întrebat: „Aţi fost judecat vreodată pentru acti- 
vitatea dumneavoastră?“ 

— Am fost — răspunsei eu. 

— Ce pedeapsă aţi ispășit pentru aceasta? 

— 10 ani cu deţinere în lagăre şi 7 ani — în exil. 

— Şi nu v-aţi învăţat minte? 

— Niciodată nu mă voi învăţa, eu sunt creștin și doresc să împli- 
nesc poruncile lui Hristos. 

Procurorul a început să mă amenințe: „Pentru încălcarea legilor 
vom intenta un proces“. 

Eu îi zic: „Foarte bine! Înseamnă că vina mea e limpede pen- 
tru dumneavoastră, vă este clar cine sunt. Intentaţi procesul, eu 
sunt gata!“ 

Au vrut să mă sperie, dar văzând că sunt pe deplin liniștit, 
au fost puși la încurcătură. Și atunci mi-am amintit de cuvintele 
lui Isus Hristos: „...Veţi fi duși înaintea dregătorilor și înaintea 
împăraţilor, ca să slujiţi ca mărturie înaintea lor şi înaintea Nea- 
murilor... să nu vă îngrijoraţi, gândindu-vă cum sau ce veți spu- 

ne; căci ce veţi avea de spus, vă va fi dat chiar în ceasul acela“ 
(Mat. 10. 18, 19). 

Când mi-am amintit de aceste cuvinte, m-am ridicat și am în- 
ceput să le mărturisesc. Domnul, potrivit cuvântului Său, mi-a tri- 
mis putere de sus, şi eu le-am vorbit cu râvnă: „Cu necredinţa, 
dumneavoastră nu-L veţi înlătura pe Dumnezeu. Dumnezeu există! 
Și cu toate că nu-L recunoașteţi, totuși va veni timpul, după cum 
este scris în Cartea aceasta (aveam Biblia în mână), când veţi fi ne- 
voiți să vă întâlniți cu Dumnezeu şi mulți vor zice atunci munților: 
cădeți peste noi și acoperiţi-ne de fața Celui ce șade pe scaunul de 
domnie și de mânia Mielului. Ce veţi spune atunci? Vă va apăra oa- 
re necredința dumneavoastră? Nu, ea nu vă va apăra, veți fi neno- 
rocii. Și cât mai este vreme, veniţi-vă în fire, ca să nu nimeriţi sub 
această judecată groaznică“. 

Colaboratorul care stătea la stânga mea, auzind aceasta, s-a 
ridicat brusc, s-a repezit spre ușă și a strigat: „El face agitaţie!“ 
În urma lui a plecat altul şi astfel au ieșit toţi, ultimul s-a retras 
procurorul. 

Vreo jumătate de oră am stat singur, aşteptând hotărârea jude- 
cății pământești. Apoi veni colonelul care mă adusese și îmi spuse 
cu o voce amenințătoare: „Urmează-mă!“ Ne-am coborât la mili- 
țianul de serviciu şi eu am stat lângă el încă două ore. Apoi m-a 
chemat un alt colaborator și mi-a propus să scriu o adeverinţă că 
astăzi voi pleca şi niciodată nu voi mai veni aici. 

— O asemenea adeverinţă n-am să scriu — am răspuns eu. 

— De ce? 

— Dar dacă vin — atunci iese că vă voi minți și pe dumneavoas- 
tră, şi pe mine însumi. 

La 15 ianuarie 1966 am fost judecat. Până la judecată aveam 
declaraţie în scris de nepărăsire a localităţii, dar eu plecam pentru 
lucrarea lui Dumnezeu, fiindcă mă obligasem în scris că mă voi 
prezenta la timp la anchetator. Fraţii: N. F. Popov şi E. N. Kudrea- 
şov erau deja arestaţi, iar fratele Bâkov şi eu am fost puşi sub sta- 
re de arest pentru timpul judecății. 

În cauza noastră au fost audiaţi mai mult de 50 de martori. 
Eram învinuit că făceam adunări la mine acasă și în pădurea de 
la Sâsoi, că acordam ajutor material întemnițaţilor, văduvelor, 
orfanilor. 

În cursul judecății procurorul m-a întrebat: 

— Comunitatea dumneavoastră nu este înregistrată, de ce faceţi 
adunări? i 

— Noi am rugat să fim înregistraţi, ni s-a refuzat. În Evanghelie 
este scris să nu părăsim adunările noastre și iată că ne adunam. 

Pe timpul lui Nero creștinii se adunau în catacombe, iar noi — în 
păduri. Trebuie să vă fie rușine să ne judecați. 17 ani m-am aflat 
la închisoare, am fost judecat după legile dumneavoastră, apoi după 
aceleași legi am fost reabilitat, iar acum iarăși după ele mă jude- 
cați — am răspuns eu. 

Procurorul mi-a explicat în continuare: „Legea vă interzice să 
vă acordaţi susţinere materială unul altuia. Vă este clar?“ 

— Această lege nu e bună — am spus eu. — Hristos ne porun- 
ceşte să ajutăm și eu trebuie să împlinesc ceea ce spune Evanghe- 
lia. Acestea sunt poruncile de bază ale lui Hristos și dacă nu le voi 
îndeplini, atunci ce fel de creştin mai sunt? Este scris: „Credinţa 
fără fapte este moartă... Dar cine are bogăţiile lumii acesteia, şi 
vede pe fratele său în nevoie, și își închide inima faţă de el, cum 
rămâne în el dragostea de Dumnezeu?“ Dacă zicem că Îl iubim 
pe Dumnezeu, iar pe fratele nostru nu-l iubim, suntem mincinoși. 
Eu vreau să îndeplinesc poruncile lui Dumnezeu. Să știți, cetățeni 
judecători şi toţi cei ce ascultați că eu voi îndeplini aceste porunci. 
Dacă lucrul aceasta este o încălcare a legilor sovietice, judecaţi-mă, 
sunt gata să sufăr. Dar să știe toţi că sunt judecat pentru că Il 
mărturisesc pe Isus Hristos, iar El a spus: „Pe Mine M-au prigonit, 
şi pe voi vă vor prigoni“. Şi astăzi cetățeanul judecător şi procu- 
rorul, deși nu vor, dar împlinesc aceste cuvinte ale lui Hristos şi 
nu pot să le schimbe. 

Eu am 71 de ani. Am venit la credinţă în tinereţe şi de atunci 
predic Evanghelia. Pentru aceasta 17 ani am fost privat de liber- 
tate. Suferințele m-au întărit şi mai mult în credinţă. Toată viaţa 
simt grija lui Dumnezeu faţă de mine. 

Judecata aceasta este o sărbătoare pentru mine. „Ferice va fi 
de voi când, din pricina Mea, oamenii vă vor ocărî, vă vor prigo- 
ni, şi vor spune tot felul de lucruri rele și neadevărate împotriva 
voastră! Bucuraţi-vă și veseliți-vă, pentru că răsplata voastră este 
mare în ceruri“. De aceea, cetățeni judecători, eu nu am deloc pre- 
tenţii faţă de dumneavoastră, vă mulțumesc“ — am terminat eu. 

Tribunalul m-a condamnat la un an şi jumătate, pe Bâkov — la 
doi ani, iar pe fratele Popov — la trei ani privaţiune de libertate. 

În anul 1969 am nimerit iarăşi la închisoare. Am fost arestat la 
Voronej, venisem acolo să-l rânduiesc prin punerea mâinilor pe un 
frate. Sâmbătă seara eram în casa unor credincioşi. Pe neașteptate, 
veni un om, pe care nu-l cunoscusem până atunci, şi zise: „Mâine 
vă vor aresta“ — şi a plecat. 

Gândurile au început să-mi roiască: poate să plec noaptea... 
(Acolo mai era un frate care putea să rânduiască prin punerea 
mâinilor, dar el înnopta în alt loc.) Iar singur mă gândesc: mâine se 

vor aduna credincioșii și vor întreba: unde e Serghei Terentievici? 
Și vor spune: a plecat, a fugit... Atunci munca mea se va acoperi de 
ruşine. Domnul mi-a dat puteri să rămân. Într-adevăr am fost ares- 
tat acolo. Am reușit doar să mă rog pentru frate și îndată a venit 
miliția: pe fratele — într-o maşină, pe mine — în alta și ne-au dus 
la închisoarea de deţinere preventivă. 

Tot timpul mă nelinișteam că n-am terminat lucrarea: de 
rânduit, l-am rânduit, dar cuvânt de îndrumare nu i-am dat... 
Deodată se deschide ușa și în camera mea este adus fratele pe 
care îl rânduisem prin punerea mâinilor. M-am bucurat atât de 
mult şi-i zic: „Măcar aici, frate, vom sfârși lucrarea începută. 
Eu doar nu ţi-am spus tot ce trebuia să-ți spun“. Fratele acesta 
a fost condamnat numai pe 15 zile. El și-a executat termenul, 
a ascultat îndrumarea și a plecat în libertate să săvârşească slu- 
jirea. Mă bucuram foarte mult că Domnul mi-a îngăduit să ter- 
min lucrarea pe care am fost împiedicaţi s-o facem în libertate. 

Mai târziu mi s-au transmis multe salutări de la Voronej și 
prietenii spuneau: „Toţi știau că ai fost preîntâmpinat despre arest, 
dar ai rămas“. 

Voi povesti puţin despre judecată. Ce-i drept, aceasta nu mai 
era deja o astfel de judecată ca mai înainte, când eram judecați 
în lipsa noastră. La judecată eu nu m-am apărat, ci am mărturisit 
şi am spus: „Această judecată o înțeleg ca pe un lucru care se 
cuvine, ca pe ceva necesar. Şi voi accepta cu bucurie orice termen 
mi s-ar da“. ă 

Domnul îmi dădea puteri pentru biruinţă la judecată. In 
noaptea din preajma ultimei mele cuvântări mi s-a arătat în 
vis un înger și mi-a spus cuvintele din cartea prorocului lere- 
mia: „Vezi, nu tremura, ca nu cumva să te fac iarăşi să tre- 
muri înaintea lor“. 

Când ne duceau la judecată (noi eram cinci: trei fraţi şi do- 
uă surori), eu le-am povestit acest vis. Surorile s-au îmbărbătat 
foarte mult. 

Îmi era nespus de greu să stau la închisoare, pentru că aco- 
lo aerul e îmbâcsit cu fum de tutun, iar eu eram bolnav. Și din 
această cauză am slăbit acolo atât de mult, încât la plimbare eram 
dus de subsuori. 

Când am ajuns noi în lagăr, am fost dus într-un birou: de 
o parte stăteau vreo douăzeci de ofiţeri și de alta la fel. Şeful 
a întrebat: 

— Golev, pentru ce ai fost judecat? 

Eu le-am spus articolul şi termenul. 

— Tu spune pentru ce? 

— L-am propovăduit pe Hristos cel răstignit. 

— Dar tu L-ai văzut pe Dumnezeu? — întrebă cel mai rău 
de gură. 

—Este scris în Cartea pe care eu o propovăduiesc: „Ferice 
de cei cu inima curată, căci ei vor vedea pe Dumnezeu!“ — le 
răspund ferm. — Știu că Domnul este cu mine. Dumneavoastră 
poate că nu vă prea este înţeles lucrul acesta, atunci eu voi dovedi 
prin fapte: iată toți sunteţi lucrători ai lagărului. Ştiţi ce înseamnă 
să fii în lagăr din anul 1936 până în 1946. Atunci cinci procente au 
rămas în viață. Dar iată pe mine Domnul m-a păzit și eu stau în 
fața dumneavoastră ca martor. lar eu sunt un om bolnav și nici 
mai înainte nu aveam o sănătate bună... 

Apoi șeful zice: „Ce rugăminţi ai față de noi?“ Se uită că sunt 
bolnav, bătrân — poate că-i voi ruga: daţi-mi drumul, vă rog. 

Eu zic: „Am două rugăminţi către dumneavoastră: treceți-mă 
pe patul de jos şi plasaţi-mă la parter“. 

— Prima ta rugăminte o vom îndeplini, iar a doua — nu, te vei 
afla la etajul întâi, acolo se vor ocupa de educația ta. 

Vin în cameră, iar acolo numai sus este un pat liber, l-am 
ocupat. Îndată intră plantonul și-mi zice să merg la șef; eu am 
venit, iar el îmi explică: „Am rugat să ţi se cedeze un pat jos, 
însă omul acela n-a acceptat; pentru neascultare pot să-l pun la 
carceră, ești de acord?“ 

lată, mă gândesc, se începe lucrul. Vor ca toţi să știe că nu el 
l-a băgat la carceră, ci eu. Totul mi-a devenit clar. „Nu — zic — 
nu-l băga, mă voi mulțumi cu ceea ce este“. El nu se așteptase la 
aşa ceva. 

Apoi am fost trimis la spitalul special pentru întemnițați, unde 
m-am aflat 5 luni. 

La spital aveam multe convorbiri. Sănătatea, desigur, îmi slă- 
bea, chiar cât pe-aci să mor, însă voia Domnului a fost să rămân 
în viață. Mai mult de 5 luni nu au dreptul să mă ţină aici şi am 
fost transferat în spitalul lagărului. Dar mi-e indiferent unde mă 
aflu, inima îmi era plină de bucurie. 

Când am fost adus în lagăr — am discutat cu medicul-şef: 
„Vedeţi, sunt cu totul slab, dar mă bucur, pentru că Domnul 
este cu mine. Ar fi bine să-L cunoașteţi și dumneavoastră pe 
Domnul“. În tot restul timpului medicul a avut o atitudine bună 
faţă de mine, foarte bună, eu chiar purtam cipici, mi s-a permis. 
Domnul era cu mine... 

22 de ani şi jumătate m-am aflat în lagăre și închisori. Tim- 
pul acesta a fost cel mai binecuvântat, deşi eram foarte slab fizic. 
Domnul plin de iubire era întotdeauna şi pretutindeni cu mine. 

Ultima întrevedere pe pământ 


La sfârșitul lui ianuarie Duhul lui Dumnezeu m-a îndemnat să 
vizitez biserica din Reazan. După ce am avut părtăşie cu prietenii, 
am dorit să-l văd pe scumpul bătrân Serghei Terentievici Golev. 
Prezbiterul din partea locului s-a învoit cu plăcere să-l viziteze îm- 
preună cu mine și încă cu un frate tânăr. 

Și iată, străbătând strada îngustă, troienită de zăpadă a Rea- 
zanului, am ajuns curând la casa unde locuia Serghei Terentievici. 
Ca întotdeauna, uşa casei lui era deschisă primitor pentru toți. 

— Pace în casa dumneavoastră și în inimile dumneavoastră! — 
am salutat noi scumpa familie a slujitorului slăvit al lui Dumnezeu. 

— Cu pace vă primim, fraţilor dragi! — răspunse Daria Vasiliev- 
na — soţia lui Serghei Terentievici. După un salut atât de simplu și 
aşteptat orice oaspete va avea plăcerea să se afle în casa ei. 

— Frate! — a răspuns Serghei Terentievici cu o mare bucurie 
abia ridicându-se din așternut. — Cât de bucuros sunt!... Ce la timp 
ai venit!... Însuși Dumnezeu te-a trimis!... Căci eu mor... Şi cât de 
mult Îl rugam pe Dumnezeul meu să trimită pe cineva din scumpii 
mei fraţi-conlucrători, doar trebuie să ne luăm rămas bun!... Eu aș- 
tept deja plecarea... 

— Frate drag, Serghei Terentievici — l-am cuprins eu. — Mori, 
scumpul meu! Mori! Câte suferinţe și necazuri vei lăsa aici și câtă 
încântare te așteaptă înainte! 

— Iată... — continuă Serghei Terentievici cu o pauză caracteristi- 
că lui — timpul plecării mele a sosit și eu aştept să mă petreacă la 
Domnul cineva dintre fraţii mei împreună-lucrători. Doar am trăit 
ani de zile împreună, am mers umăr la umăr cu ei. Și iată Domnul 
mi-a trimis un om atât de iubit şi scumpl!... 

— Frate, — continua el ștergându-și lacrimile și odihnindu-se pu- 
țin —, caftanul meu s-a jerpelit cu totul, eu îmi sfârşesc calea... lată 
şi spune-mi un cuvânt de despărţire din partea întregii frăţietăți și 
a slujitorilor cu care am muncit mult... lar apoi îți voi spune şi eu 
ce-mi va pune Dumnezeu pe inimă. 

Eu am căzut pe gânduri... Ce-ai putea spune unui om ca- 
re a trăit deja 80 de ani, a trecut prin atâtea închisori, deportări, 
a îndurat atâtea lipsuri, atâtea binecuvântări a avut în slujire, a vin- 
decat bolnavi, a scos draci?... 

Mi-am înălțat glasul în gând către Domnul şi i-am spus fratelui 
ce mi-a pus Dumnezeu pe inimă: 

— Scumpul meu frate, Serghei Terentievici, îți voi spune ceea 
ce am pe inimă, voi spune din partea întregii frățietăți, a împre- 
ună-lucrătorilor, a fraţilor tăi, a prietenilor. Și să meargă această 

mărturie cu tine înaintea Domnului: „Te-ai luptat lupta cea bună...“ 

Noi te petrecem în Patria Cerească și în inimile noastre va ră- 
mâne amintirea despre binecuvântata luptă a ta. Cunoscând viaţa 
ta şi văzând slujirea devotată Domnului, suntem bucuroşi că te-ai 
luptat lupta cea bună. Mergi cu siguranţă la Domnul. El a fost cu 
tine şi de aceea în umblarea şi în slujirea ta n-a fost abatere nici n-a 
fost oprire. Toată viaţa ta a fost un avânt înainte. 

Ţi-ai isprăvit alergarea, ai păzit credința în Domnul. Martori 
suntem noi toți și mulţi care au primit vindecare prin rugăciunile 
tale cu credință, fiindcă aceste lucruri mari ai putut să le faci numai 
având o credinţă vie în Domnul. 

Frate, lăsându-ne pe noi, probabil, ești îngrijorat: cum va con- 
tinua lucrarea Împărăției cerurilor după tine în frățietatea noastră 
trecută prin multe suferințe? 

— Da, frate, ai dreptate — a răspuns Serghei Terentievici. — Mă 
gândesc la lucrul acesta și mă gândesc mult. 

— Ei, atunci iată spune-mi: eşti încredinţat că lucrarea săvârșită 
de tine și de fraţii Consiliului Bisericilor este lucrarea lui Dumnezeu 
şi calea pe care ai mers și pe care merg fraţii tăi împreună-lucrători 
este o cale dreaptă, care duce la viața veşnică? 

— Da, frate, nu mă îndoiesc de lucrul acesta. 

— Atunci îți voi spune: fii pe deplin liniştit şi mergi cu bucurie 
la întâlnirea cu Domnul tău şi al nostru. El Se îngrijește de lucra- 
rea Sa. Are El pe cine pune în rândurile luptătorilor în locul tău... 
Mori liniștit!... 

— Frate, ce cuvinte scumpe mi-ai spus la sfârşit de cale!... Să dea 
Dumnezeu să se poată mărturisi la fel şi la sfârşitul căii tuturor fra- 
ților împreună-lucrători şi a căii tale personale — a răspuns bătrânul 
cu emoție în suflet. — Iar ţie personal încă, frate Nikolai Petrovici, 
îți doresc: „Fii credincios până la moarte și nu dispreţui niciodată 
mustrările lui Dumnezeu“ — a sfârșit el încet. 

Eu am propus să ne plecăm la rugăciune. „Dar dumneata nu te 
scula, îți este peste puteri“ — i-am spus eu bătrânului. 

— Nu, scumpule — s-a opus el. — Ajută-mă, vreau să-mi plec 
genunchii înaintea Domnului meu și pentru ultima dată pe acest 
pământ să mă rog împreună cu voi. 

Într-o rugăciune scurtă şi pornită din adâncul inimii el I-a mul- 
țumit lui Dumnezeu că l-a păzit toți acești ani şi a cerut binecuvân- 
tare pentru slujirea Consiliului Bisericilor, pentru frăţietatea care 
rămâne, ca să ducă steagul adevărului, să nu-l lase în jos. 

Era 30 ianuarie 1976, iar la 3 februarie dimineaţa Serghei Teren- 
tievici a plecat liniștit în veșnicie. 

N. P. HRAPOV 

ŢURCAN 


Silivestru 
Haralambie 


1698-1980 


ratele Silivestru Haralambie ŢURCAN este 
cunoscut mai mult bisericilor moldovenești, 
însă copiii lui Dumnezeu din întreaga noas- 
tră frățietate se vor îmbogăți duhovnicește dacă vor 
urma credinţa şi credincioșia acestui luptător modest și neobosit al lui Dumnezeu. 
Nimeni dintre sfinţi nu trebuie să-i uite pe slujitorii Domnului prin care Dum- 
nezeu a săvârșit marea lucrare de trezire a poporului Sâu din țara noastră. Cu- 
vântul lui Dumnezeu ne cheamă să ne aducem aminte de mai-marii noștri nu doar 
pentru a le cinsti memoria, pentru a mai rosti câteva cuvinte înălțătoare la adresa 
lor — ei au intrat deja în slava neasemuită, nepieritoare! Trebuie să ne amintim 
spre folosul nostru, fiindcă biografiile bărbaților lui Dumnezeu sunt un manual 
minunat al încrederii practice, al credinței mari, al smereniei adânci şi al jertfirii 
mărețe, Noi vom râmâne datori față de noua generație a tineretului dacă îl vom 
da uitării pe un asemenea slujitor minunat al lui Hristos și bun povățuitor al fră- 
țietății prigonite — Silivestru Haralambie Turcan. 


În anii '20 el a fost unul dintre primii vestitori din Moldova, 
care au propovăduit Evanghelia pocăinţei și a nașterii din nou. Lo- 
cuitorii multor sate şi orașe au auzit propovăduirea lui înflăcărată. 
Pe multe suflete ce mergeau la pierzare le-a adus la Mântuitorul. 

A fost unul dintre primii credincioşi din Moldova care s-au 
învrednicit să îndure multe suferințe pentru Numele Domnului. 

Fratele S. H. Ţurcan, fiind deja în vârstă, era unul dintre puţinii 
creștini veghetori din Moldova care au susținut cu tot sufletul miș- 
carea de trezire a bisericii începută de Domnul în 1961. În numărul 
a 7 fraţi el a semnat fără șovăire apelul către bisericile frățietăţii 
evanghelico-baptiste, în care era exprimată chemarea către popo- 
rul lui Dumnezeu de a ieși de sub influenţa lumii și, în lucrarea de 
slujire Domnului — a se supune numai lui Hristos. 

Inainte de răsăritul duhovnicesc, înainte de trezire Domnul gă- 
sea întotdeauna bătrâni sfinți care, ca adevăraţi reprezentanți ai 
generaţiei în vârstă a martorilor credincioşi ai lui Dumnezeu, bine- 

cuvântau trezirea începută, se bucurau de lucrările lui Dumnezeu. 
În felul acesta se făcea legătura în șirul sfânt al luptătorilor Dom- 
nului şi avea loc adevărata continuitate duhovnicească. 

Astfel s-a întâmplat în Israel la hotarul dintre Vechiul și Noul 
Testament: se bucura cu o bucurie negrăită și strălucită prorocița 
Ana văzându-l pe nou-născutul Hristos; triumfa în duh Simeon 
prevăzând în Prunc Soarele dreptăţii, care răsărea! Bătrânul a ex- 
clamat cu însuflețire: „Acum, slobozește în pace pe robul Tău, Stă- 
pâne, după cuvântul Tău. Căci au văzut ochii mei mântuirea Ta“ 
(Luc. 2. 29, 30). 

Tot cu un asemenea duh împăcat și cu rugăciune sinceră au 
plecat la Domnul bătrânii credincioşi din vremurile noastre, care 
nu numai că au fost martori ai începutului trezirii frățietății CEB, 
ci au şi muncit mult în ea în primii ani de formare. Printre ei au 
fost — Aleksandr Afanasievici Şalașov, Serghei Terentievici Golev, 
iar în Moldova — Silivestru Haralambie Ţurcan. 

Cuvintele prorocului Samuel: „Vorbeşte, Doamne, căci robul 
Tău ascultă“ (1 Sam. 3. 9) au fost deviza întregii vieţi a fratelui 
Silivestru. Pe Domnul el Îl asculta! Domnului se supunea! Pen- 
tru lucrarea Lui sfântă s-a jertfit! Pentru EI a suferit! 

Fratele Silivestru s-a năs- 
cut în anul 1898. Toate eveni- 
mentele vieţii lui sunt legate de 
s. Slobozia. Adevărul evanghelic 
al nașterii din nou a fost adus 
în sat de un frate din România 
(el avea o meteahnă — era orb). 
La început oamenii își băteau 
joc de acest prim-vestitor, mai 
apoi însă cei setoși după mântu- 
ire au început să vină tot mai 
des în casa lui pentru a discuta. 
Rudele, vecinii ascultau măr- 
turia vie despre Hristos. În ini- 
mile oamenilor simpli, ale lucră- 
torilor de la sate, au licărit zorii 
duhovnicești. Ascultătorii au în- 
ceput treptat să pătrundă înţele- 
sul adevărat al Evangheliei. Însă 
în curând au apărut piedici. Cu 
regret, primii dușmani ai trezirii 
au devenit râvnitorii ortodoxis- 


Începutul plin de bucurie în comun 
VEI A 4 pe calea creștină 
mului. În anii aceia orice altă  (Frarele Silivestru cu soția în anii tinereţii) 

gândire religioasă era persecutată aspru. Într-adevăr, vai de cei ca- 
re au „pus mâna pe cheia cunoștinței“: nici ei n-au intrat, iar pe cei 
ce vroiau i-au împiedicat să intre în mântuire (Luc. 11. 52). 

Fratele Silivestru a fost printre primii locuitori din satul Slo- 
bozia care s-au întors la Dumnezeu. Pocăinţa lui a fost sinceră, 
hotărârea de a-L urma pe Domnul — definitivă. Predicatorul 
orb şi-a găsit în persoana fratelui Silivestru un tovarăș de sluji- 
re plin de râvnă. Întrucât fratele orb avea dreptul de a călători 
gratis, și nu numai el, ci și însoţitorul său, deplasarea acestor 
doi oameni plini de o dragoste fierbinte pentru Domnul din oraş 
în oraş, din sat în sat în timpul foametei de după revoluţie, era 
o milă vădită a lui Dumnezeu şi a contribuit mult la răspândirea 
Evangheliei în Moldova. 

Cei ce respectau strict închinarea tradițională Domnului se îm- 
potriveau noului curent de credinţă și au organizat în sat o dispută. 
Au adunat tot satul, au așezat în mijloc un om stimat, care ştia 
Biblia, pentru a verifica dacă se va citi corect Evanghelia. Ordinea 
era supravegheată de jandarm. 

— Acest baptist trăieşte pe banii altora! El e un trântor! — îl 
învinui preotul pe fratele Silivestru. 

Fratele își ridică mâinile bătătorite: 

— Oameni buni, uitaţi-vă pe-a cui socoteală trăiesc! Pe mine mă 
hrănește sapa mea! 

—0O să te rupem în bucăţi! — strigară cu mânie o parte din 
săteni. 

— Încearcă numai să te atingi de omul ăsta sfânt! — îi luară 
apărarea alții fratelui Silivestru. 

— Disputa s-a terminat! Toţi pe la casele lor! — ordonă jandarmul. 

La vârsta de 26 de ani fratele Silivestru a fost rânduit prez- 
biter în biserica din satul Slobozia. Văzând credincioșia și since- 
ritatea lui, peste patru ani fraţii l-au ales slujitor răspunzător în 
judeţul Cetatea Albă în uniunea evanghelică din Basarabia. 

Ca slujitor al bisericii fratele Silivestru nu accepta nici un 
compromis. Celor ce aduceau învățături străine nu le ceda nici- 
odată: „Lumea e mare, duceţi-vă acolo și «pescuiţi», iar în biserică 
să nu faceţi acest lucru“. Când învățătorii mincinoşi se băgau prin 
casele credincioșilor, fratele Silivestru şi atunci era neclintit, îi po- 
văţuia pe credincioşi să nu-i primească pe eretici în casele lor și să 
nu le zică: „Bun venit!“ (2 Ioan 10). 

„Adesea biserica era vizitată de oaspeţi şi tata anunţa: «Cei ca- 
re aveţi posibilitate — învitaţi-i la dumneavoastră». Dar de cele mai 
dese ori tata îi aducea pe toţi oaspeţii la noi. Noi îi primeam şi noi 
îi petreceam“ — povestește fiica fratelui Silivestru. 

În anii '30 Basarabia era alăturată la România. Fratele Silives- 
tru, ca şi mulţi slujitori sinceri ai lui Dumnezeu, a avut de suferit 
mult din partea autorităţilor de atunci. Până acum încă oamenii în 
vârstă ţin minte cum se purtau în acele timpuri jandarmii cu cre- 
dincioșii, neținându-se seama de nici o lege: mai întâi îi snopeau în 
pătăi, apoi îi întrebau numele. Grele timpuri erau. 

Pe fratele Silivestru jandarmii îl chemau adesea la post, de 
unde se întorcea, de cele mai dese ori, bătut. Odată l-au ame- 
nințat că-l vor împușca. El, punând Biblia la piept, a zis: „Sunt 
gata“. De data aceea i-au dat drumul. 

Altă dată, după ce l-au bătut, jandarmii i-au legat la brâu cărţi- 
le duhovnicești și l-au dus la post. El era sleit de puteri și abia de-și 
târa picioarele. Pe drum l-au ajuns din urmă pe un alt jandarm, 
care însoțea și el un arestat. Jandarmii s-au retras pentru a face 
un schimb de vorbe. Intre timp celălalt arestat îl întrebă pe fra- 
tele Silivestru: „Tu pentru ce ai fost arestat?“ Fratele, fiind foarte 
obosit, nu putu spune nimic, ci doar a arătat spre cărţile legate la 
brâu. „Ești cel mai fericit om din lume!“ — a exclamat arestatul. 
Aceste cuvinte l-au îmbărbătat pe fratele Silivestru, el Îi mulțumea 
lui Dumnezeu pentru mângâierea minunată în clipa grea a vieţii. 

A mai avut de îndurat în viaţă și un asemenea caz: odată jan- 
darmii l-au snopit în bătăi aproape că până la moarte. Cu bicele 
rupeau de pe spatele lui bucăţi de piele, încât toată spinarea îi de- 
venise o rană mare. De obicei după asemenea bătăi, știind că omul 
nu va mai trăi mult, îi dădeau un certificat: „Nu trebuie amendat, 
nici pedepsit, nici arestat!“. Un asemenea certificat i s-a dat și fra- 
telui Silivestru. 

După maltratarea aspră copiii lui Dumnezeu au hotărât să-l as- 
cundă pe slujitorul scump de mâinile crude. Dar lucrul acesta n-a 
fost uşor: el era căutat prin toate satele. Odată, în casa unde se 
ascundea fratele Silivestru, au venit nişte iscoade: „Aveţi oameni 
străini în casă?“ Stăpânii erau temători de Dumnezeu și nu vroiau 
să mintă, dar şi mai mult se temeau să-l destăinuiască pe frate. 
„Căutaţi“ — au răspuns ei pierzându-și nădejdea. Iscoadele au că- 
utat prin toată casa şi au hotărât să se uite în încăperea unde se 
păstra nutreţul pentru vite. Au deschis ușa, iar șobolanii se repezi- 
ră în toate părțile. „Ce grozăvie, ce mulţi șobolani sunt aici!“ — s-au 
mirat iscoadele şi au închis imediat ușa, după care stătea fratele 
Silivestru. Astfel îl ascundea Dumnezeu pe robul Său! 

În pribegie fratele cerceta mult Sfânta Scriptură și când avea 
prilejul să se întâlnească cu poporul lui Dumnezeu, îi aducea o mare 
bogăţie duhovnicească. El putea să răspundă la întrebări dificile și 
să-i ajute pe cei căzuţi în ispitele diavolului. Studiile sale tematice 

ale Bibliei le scria și le dădea altora să le citească. Slujitorul lui 
Dumnezeu era întotdeauna vioi în singurătate și se ruga mult. „Eu 
am Cartea-cărţilor! Vorbesc cu Avraam, cu Moise, cu prorocii şi cu 
neprihăniţii veacurilor trecute — despre ce tristețe poate fi vorba?!“ 

Fiindcă capul familiei era slujitor al bisericii, soția şi cei cinci 
copii ai fratelui Silivestru au îndurat multe nenorociri. 

„Pe tata îl duceau și-l chinuiau și noi nu aveam linişte — măr- 
turiseşte fiica fratelui Silivestru. — Și noaptea, şi ziua dădeau buz- 
na în casă şi, dacă nu-l găseau pe tata, duceau din ogradă vaca, 
porcul, luau știubeiele cu albine...“ 

În timpul războiului doi feciori ai fratelui Silivestru au fost mo- 
bilizaţi pe front. Autorităţile au aflat că fiul Ion e credincios şi l-au 
dus într-o direcţie necunoscută. Până acum nimeni nu știe ce s-a 
întâmplat cu el. O fiică plecase în România și nu s-a mai întors. Fiul 
mai mic a căzut pe gard dintr-un copac înalt și a murit. In timpul 
înmormântării fratele Silivestru n-a putut să vină acasă, deoarece 
casa era sub urmărire. Când credincioșii duceau sicriul cu corpul 
neînsuflețit al fiului pe lângă locul unde se afla fratele, procesiunea 
s-a oprit pentru câteva minute, ca tatăl măcar cu privirea să-şi ia 
rămas bun de la fiu. Doar câţiva fraţi și tatăl îndurerat știau cauza 
acestei scurte opriri. 

Odată, în casa fratelui credincios la care se ascundea Silivestru 
Haralambie, a fost un incendiu. Se adunară în fugă vecinii. Unul 
dintre ei se urcă în podul casei şi îl văzu acolo pe fratele Silivestru. 
EI îndată înţelese totul și le strigă celorlalți: „Aici nu-i nimic pri- 
mejdios! Mă isprăvesc singur în pod! Daţi-mi apă!“ Au stins pojarul 
şi n-a mai știut nimeni că acolo se afla fratele Silivestru. 

După acest caz el trebuia să treacă în alt loc. Noaptea în ca- 
re era plănuit să se mute s-a nimerit a fi senină, cu lună. Priete- 
nii se îngrijorau că vecinii puteau să bănuiască şi să-l divulge pe 
frate. „Cum să ne ducem pe o astfel de noapte cu lună?!“ — îl 
opreau prietenii. 

Fratele Silivestru şi-a amintit făgăduinţa Domnului: „Nu te va 
bate soarele ziua, nici luna noaptea“ (Ps. 121. 6). „Dumnezeu a po- 
runcit soarelui și el nu m-a destăinuit ziua, El are putere să mă 
păzească și noaptea şi luna nu-mi va pricinui nici un rău!“ — i-a 
încurajat el pe prieteni. Ei s-au rugat — şi s-a întâmplat o minune: 
ori că vreun nor a acoperit luna, ori că vreo umbră nevăzută a ad- 
umbrit pe un timp luminătorul de noapte, dar s-a făcut întuneric. 
Sub adăpostul mâinii lui Dumnezeu fratele, însoţit de prietenii de- 
votaţi, a trecut fără primejdie în altă casă. 

După ce a fost organizat centrul religios VSEHB, Silivestru 
Haralambie a venit în biserică și, văzând abaterea de la adevăr, 

îi mustra pe slujitori. Fireşte că mulţi, îndeosebi prezbiterii supe- 
riori, care colaborau cu autorităţile, s-au ridicat împotriva fratelui 
Silivestru. El povestea cum odată, în cancelaria bisericii, cineva 
îl trăgea de păr aşa, încât îi smulgea şuvițe de păr. Pentru ce? — 
Pentru că nu îngăduia să fie dusă comunitatea pe calea necredin- 
cioșiei față de Dumnezeu. Ne putem închipui ce împotrivire a fost! 

Pentru nesupunere față de slujitorii care se lepădaseră de 
Dumnezeu fratele Silivestru a pierdut bunăvoința prezbiterului 
superior din Moldova, Ivanov. După acest caz Ivanov a plecat ime- 
diat la Chișinău şi deja peste câteva zile în sat au fost trimise 
două persoane care fuseseră însărcinate să-l omoare pe fratele 
Silivestru cu orice mijloace. 

Aceștia au sosit la preşedintele sovietului sătesc și i-au explicat 
scopul venirii. 

— Arătaţi-ne casa lui, celelalte le facem singuri! 

— Haideţi mai întâi să luăm cina, apoi vă veţi apuca de lucru — 
le propuse președintele și o trimise pe soția sa să-l preîntâmpine pe 
fratele Silivestru. Soţia s-a apropiat în fugă de casă, dar la ușă era 
pus lacătul, fratele plecase la pădure după lemne. 

După ce au luat cina, cei doi oaspeţi s-au îndreptat cu preşe- 
dintele spre casa fratelui. Au întrebat vecinii unde-l pot săsi și 
au pornit spre pădure. În drum l-au întâlnit pe fratele Silives- 
tru. Ajungând în dreptul lui, cei doi îl întrebară pe preşedinte: 
„El e?“ — „Nu“ — răspunse președintele. N-a putut el să spună 
adevărul, cu toate că-și risca viaţa. Și ei au pornit mai departe 
spre pădure. Soţia președintelui reuşi să-l preîntâmpine pe fra- 
tele Silivestru şi el fu nevoit să plece de acasă. Iarăși pribegii, 
urmăriri, primejdii... 

Fratele Silivestru avea 39 de ani când i-a murit soţia. Copiii 
au rămas cu bunica, care era foarte bătrână. Inmormântându-şi 
consoarta, el şi-a continuat iarăşi slujirea. „Mata ai dreptul să-ţi gă- 
seşti o altă soră“ — îl sfătuiau prietenii. „Eu vreau să mă înfățișez 
înaintea lui Dumnezeu cu o singură soție...“ — răspundea fratele. 
O astfel de inimă avea, atât de sincer vorbea, deși ştia că în cer 
va fi desființat totul, acolo nu va mai fi nici bărbat, nici femeie. 

După anul 1953 Silivestru Haralambie s-a întors acasă, a venit 
în biserica din satul natal. Și conducerea oficială a CEB din Chi- 
şinău, şi împuternicitul știau că fratele are o mare autoritate în 
mijlocul credincioșilor. De aceea au început a-i propune iarăși sluj- 
ba de răspunzător al bisericilor din Moldova. Îl convingeau să-și 
înmoaie poziția, să nu fie atât de neclintit și principial. Fratele 
rămânea nestrămutat. 

Il înduplecau şi lucrătorii centrului de la Moscova, dar — era 

zadarnic. Odată, ducându-l cu automobilul la o discuţie cu împu- 
ternicitul, i-au zis: „Silivestru Haralambie, trebuie să înţelegeţi: așa 
e situaţia, așa sunt legile. Trebuie să ţineţi seama de condiţiile în 
care a nimerit biserica... Dumneavoastră trăiţi în Uniunea Sovietică 
şi trebuie să înțelegeți...* 

— Eu știu că trăiesc în Uniunea Sovietică. Aici nu e nimic în- 
grozitor. Principalul e ca Uniunea Sovietică să nu trăiască în mine! 

Silivestru Haralambie nu s-a lăsat ispitit de nimic și Dumnezeu 
era cu el. În vremea tulbure a abaterii generale de la adevăr el era 
condus de Domnul și a înţeles drept pe ce cale trebuie să meargă 
biserica în ţara ateistă ca să nu se despartă de Dumnezeu. 

„Fraţilor, mie Însuși Domnul mi-a descoperit că VSEHB merge 
pe o cale greşită — le povestea el slujitorilor. — Eu am înţeles că 
trebuie să-L urmez pe Domnul fără a mă abate nici la dreapta, nici 
la stânga şi să nu dau crezare oricărui duh, ci să le cercetez dacă 
sunt de la Dumnezeu“. 

Fratelui Silivestru îi era străin duhul colaborării cu cei din afa- 
ră şi frica de ei nu se strecura în inima lui. 

În anii pribegiei el se ruga de multe ori: „Doamne, unde 
sunt oamenii Tăi, prin care Tu ai putea să lucrezi și să scoţi 
biserica din această abatere de la adevăr?“ Iar când Domnul 
a început lucrarea de trezire a poporului Său, fratele Silivestru 
s-a bucurat în duhul său. Fără a șovăi câtuşi de puţin, ela stat 
„în mijlocul spărturii“ pentru lucrarea lui Dumnezeu şi a fost 
ales din partea comunităţilor din Moldova în numărul slujitorilor 
Comitetului Organizatoric. 

La una din consfătuirile fraţilor el a spus: „Fraţilor, astăzi îi 
văd pe acei oameni pentru care m-am rugat atât de mult! Slavă 
Domnului că aţi ieșit la lucrarea Lui sfântă! Acum pot să mă duc 
liniștit la Domnul!“ 

Vizitând bisericile din Moldova, fratele Silivestru povestea de- 
spre întrevederile sale cu slujitorii Consiliului Bisericilor. El îi în- 
druma nu numai pe slujitori, ci şi pe generaţia tânără din biserici 
să meargă împreună cu frăţietatea pe calea suferințelor, fiindcă 
numai această cale este adevărată. 

„Fraţilor — îi îndemna și îi ruga din toată inima Silivestru Ha- 
ralambie — mie Domnul mi-a descoperit și eu știu, am văzut, m-am 
încredinţat în inima mea că altă cale nu-i, nici nu poate fi. Curând 
voi pleca în veșnicie şi vreau să știți: calea curățării și a sfințirii, pe 
care Domnul călăuzește frățietatea, calea independenţei de lume — 
este adevărată“. 

Alături de aceste chestiuni serioase fratele Silivestru Haralam- 
bie, ca un păstor adevărat, nu pierdea nici un prilej pentru a-i 

Silivestru Haralambie Turcan cu un grup de credincioşi 
(Rândul 3, al cincilea din dreapta) 


preîntâmpina pe tinerii creştini să ducă o viaţă cinstită, în frică 
de Dumnezeu acasă, la serviciu, cu vecinii. Multă atenţie le acorda 
celor care făceau primii pași spre credinţă. 

În ultimii ani de viaţă fratele Silivestru își pierdu auzul, la adu- 
nări se folosea de aparatul acustic. Se întâmpla că aparatul ţiuia și 
autorităţile care veneau la adunare răspândeau prin sat clevetiri ab- 
surde: „Baptiștii au staţie de radio!“ Odată, întorcându-se seara târ- 
ziu de la adunare, el n-a observat că podul e avariat, s-a poticnit și 
a căzut de pe pod într-un pârâu nu prea adânc. Fraţii l-au ajutat 
să iasă la mal. In urma loviturii fratelui Silivestru i se restabilise 
auzul. „Slavă Domnului! Eu aud iarăși!“ — se bucura el. 

Pe slujitorul scump îl iubeau nu numai credincioșii, ci şi cei 
necredincioși, mai mult decât atât: chiar prigonitorii îl stimau pen- 
tru bărbăţia și principialitatea lui. Cineva a spus drept despre fra- 
tele drag că era un om al tuturor timpurilor și generaţiilor. Pentru 
Biserica lui Hristos el a fost un exemplu printre cei credincioşi şi 
nu numai prin o purtare ireproșabilă în amănuntele vieţii (el nu în- 
târzia niciodată la adunare și n-a dat nimănui nici un prilej de hu- 

lire), ci era şi un apărător neînfricat al curăţiei învățăturii evanghe- 
lice. Nu făcea compromis niciodată, când era vorba de împlinirea 
poruncilor Evangheliei. 

În problemele bisericii, în relaţiile cu cei din afară fratele Țur- 
can era neclintit, urma strict pilda apostolilor de credincioșie și 
ascultare numai de Dumnezeu. 

Odată au venit la adunare autorităţile raionale. Președintele so- 
vietului sătesc a ieşit cu pași siguri în fața adunării și avea de gând 
să vorbească deja către oameni. Fratele Silivestru l-a oprit pe loc: 
„In numele legii de stat, căreia trebuie să te supui, îți poruncesc să 
pleci din fața adunării!“ Și președintele a plecat. 

Până la adânci bătrâneţe fratele Silivestru a rămas credincios 
în lucrarea de zidire a Bisericii Domnului, cu toate că era cuprins 
de slăbiciuni fizice. Din cauza durerilor mari de cap, el nu dor- 
mea nopțile. 

— De ce nu puteți adormi? — îl întrebau cu compătimire prietenii. 

— La închisoare doi temniceri mă apucau de mâini și mă băteau 
cu capul de perete — de atunci adesea nu pot dormi noaptea liniștit. 

— Mata ai casă? 

— Am o căsuţă țărănească de trei pe doi şi jumătate metri. 

— Ce ai în ea? 

— Un pat, o masă. Pe masă — Biblia. 

— Şi încă ce? 

— Un aparat de radio mi-l dăruise cineva, dar a fost confiscat în 
contul amenzilor. 

— Pensia de bătrâneţe mata o primeşti? 

— Ultimii ani ea e luată toată pentru plata amenzilor, eu n-am 
primit-o nici o dată. 

— V-aţi mai văzut fiica mai mare? 

— Am vrut să mă duc în România s-o caut, dar mi s-a luat pa- 
şaportul. 

Cât timp fratele avea puteri, vizita bisericile — era greu să-l 
găsești acasă. Prietenii, iubindu-l sincer, iarna, în fiecare seară, cu- 
rățau zăpada din jurul căsuţei lui, aprindeau lumina, tăiau lemne, 
aduceau apă, făceau focul ca, întorcându-se acasă noaptea, fratele 
Silivestru să se bucure de grija celor cărora le-a dăruit cândva atâ- 
ta dragoste părintească! 

Trecerea în veșnicie a fost plină de bucurie pentru Silivestru Ha- 
ralambie. Cu puţin înainte de moarte l-a vizitat o soră credincioasă. 

— Acum e toamnă și este mult de lucru, dar am venit totuși la 
mata să te văd. 

— Bine că ai venit! — a salutat-o cu mulţumire fratele Silives- 
tru. — Dacă va fi voia Domnului, apoi înspre duminică voi pleca! 

— Unde? — se neliniști sora. 

— Acolo, în cer! — răspunse fratele ridicându-și ochii în sus, plin 
de o încântare cerească a întâlnirii apropiate cu Domnul. 

Așa s-a și întâmplat: străbătând o cale plină de suferinţe, la 
vârsta de 82 de ani fratele Silivestru Haralambie a plecat acasă 
la Domnul, schimbând căsuţa sărăcăcioasă, acoperită cu stuf, pe 
un locaș strălucitor din casa Tatălui. 

Viaţa celor ce au ars ca o jertfă pe altarul Domnului nu trebuie 
să devină o istorie a trecutului. Generaţia tânără trebuie să știe ce 
înseamnă calea creştină adevărată. Prin exemplul vieţii lui Silives- 
tru Haralambie calea creştină 

este calea singurătăţii: el a fost părăsit de toţi; 

e calea lipsei de înțelegere din partea fraţilor de credinţă: ei 
l-au predat la moarte și numai Dumnezeu l-a păzit de mâinile 
ucigaşilor; 

e calea lipsurilor: mulţi ani fratele a fost lipsit de como- 
dităţile casnice, și-a pierdut soţia și copiii și n-a putut să-i 
petreacă nici în ultimul lor drum pe pământ; 

e calea luptei permanente cu fraţii mincinoși și cu cei care 
s-au lepădat de adevărul lui Hristos: el nu li s-a supus lor nici 
măcar pentru o clipă! 

Apostolul Pavel scria că a avut de suferit mult din partea 
fraţilor mincinoși, nu o dată a fost bătut, ajuns la capătul pute- 
rilor de foame și de frig. Insă de câte ori lui personal i S-a arătat 
Domnul! Cel care a trăit o asemenea părtăşie cu Domnul va merge 
pe calea suferințelor fără a ţine seama de nimic! Am vrea să vă 
rugăm în Numele Domnului şi pe voi, scumpi tineri: nu vă feriți de 
calea îngustă, cum nu s-au ferit neprihăniţii veacurilor și generaţi- 
ilor trecute! 

BATURIN 
Nikolai 
Gheorghievici 


1927-1988 


(Schiţă autobiografică) 


„M-am luptat lupta cea bună...“ 
2 Tim. 4.7 


„Ce putin cunoaștem Golgota“ 


Notiţă în jurnal: 
Inchisoarea din Kemerovo 27.11'83 


„Spre rai prin Golgota doar mergem...“ Astăzi acest gând 
a răsunat în înima mea cu toată claritatea și puterea de con- 
vingere. Abia acum am priceput pe deplin lucrul acesta şi 
„cu înima zdrobită stau înaintea Ta...“ 

Și totuşi ce puţin încă se reflectă în noi evenimentele 
acelei unice zile pe pământ, „când murea pentru oameni 
Isus, pentru lumea ce zace-n cel rău“. Ce puţin cunoaștem 
încă Golgota. 

Ce puţin eu ştiu despre ocările care I-au frânt inima Dom- 
nului şi El a ajuns copleșit de apăsare. 

Moise cunoştea bine preţul comorilor Egiptului, dar, cân- 
tărind totul, a socotit „ocara lui Hristos ca o mai mare bogă- 
ție... a vrut mai bine să sufere împreună cu poporul lui Dum- 
nezeu decât să se bucure de plăcerile de o clipă ale păcatului“ 
(Evr. 11. 26, 25). 

Golgota nu e numai un fapt istoric împlinit. Ea con- 
tinuă şi până acum. Ocara lui Hristos nu încetează să 
răsune la adresa fraţilor Lui mai mici, prigoniţi pen- 
tru dreptate. Însă Domnul îi îmbărbătează pe urmaşii Săi: 
„Ferice va fi de voi când, din pricina Mea, oamenii vă vor 
ocări, vă vor prigoni, și vor spune tot felul de lucruri re- 
le și neadevărate împotriva voastră!“ Pentru un om condus 
de firea pământească această fericire este de neconceput, el 
nu e în stare să înţeleagă prioritatea comorii cereşti. 

Ba şi eu însușesc anevoie această lecţie, îndeosebi acolo 
„unde voinţa proprie, într-o înjosire și o sărăcie dezgoli- 
tă, trebuie să fie adusă pe altar; unde oamenii ne judecă 
nedrept, unde ești nevoit să îngropi în tăcere şi în singură- 
tate cele mai dragi visuri...“ Aş vrea să dezmint, să neg toate 
ocările și defăimările aruncate de oameni. Însă EL „n-a des- 
chis gura deloc... şi ca o oaie mută înaintea celor ce o tund: 
n-a deschis gura“. 

Doamne, ajută-mă, doar ie Ţi-a fost incomparabil mai 
greu. Pe Tine Te-au vândut preoţii cei mai de seamă şi căr- 
turarii, iar apoi Te-au clevetit şi Te-au învinuit. În chinurile 
nespus de mari de pe cruce ai fost părăsit chiar şi de Tatăl 
Tău. Dar pe mine, în suferinţele şi necazurile mele mici, Tu 
nu m-ai lăsat singur, după făgăduinţa Ta plină de credin- 
cioşie şi dragoste — ce mare fericire şi bucurie este aceasta! 
Slavă ie în veci! 

Părinţii mei 

Tatăl meu, Egor Stepanovici Baturin (anul nașterii — 1890), 
fiind în armată, a fost de câteva ori în comunitatea din orașul 
Novosibirsk şi chiar de la prima vizită în inima lui au căzut cu- 
vintele Evangheliei: „Sângele lui Isus Hristos ne curățește de orice 
păcat“. Prin cunoaşterea lui Hristos cel răstignit el a căpătat ierta- 
rea păcatelor și a fost renăscut spre o viaţă nouă. Avea pe atunci 
20 de ani. 

Pentru noile concepţii a fost trimis curând în ţinuturile de din- 
colo de lacul Baikal la tăierea pădurilor. Întorcându-se în satul natal 
Celnokovo, nu departe de Krasnoiarsk, a început să propovăduiască 
Cuvântul lui Dumnezeu. Oamenii ascultau cu plăcere și se făceau 
părtaşi adevărului. S-a format o mică comunitate. Au început să-i 
viziteze slujitorii din Novosibirsk şi din Krasnoiarsk. 

Numele de fată al mamei mele e Musliveţ, o cheamă Polina. 
S-a născut la 28 octombrie 1904 într-o familie săracă de ortodocși, 
care locuia la staţia Ilanski, regiunea Kansk, gubernia Eniseisk. 

La începutul anilor '20 în Siberia, precum și în întreaga Rusie, 
predicarea Evangheliei se făcea liber. Credincioșii au început să 
facă adunări creștine la staţia Ilanski, la care îi invitau pe doritorii 
de a asculta Cuvântul lui Dumnezeu și imnuri duhovnicești. 

În timpul acela, din cauza foametei, la Ilanski s-a mutat din 
Leningrad o familie de credincioşi. Tânăra Polea a făcut cunoștin- 
ță cu ei, a început să vină la adunări și s-a pocăit. La 17 ani, prin 
botezul cu apă, ea a devenit membră a Bisericii lui Hristos şi lua 
parte la călătoriile misionare ale grupului coral cu frații vestitori. 

În una din călătorii a făcut cunoștință cu tânărul predicator Egor 
Stepanovici Baturin, cu care, în 1924, s-a căsătorit. 

Ei locuiau în apropierea or. Krasnoiarsk, în satul Celnokovo. Tâ- 
năra familie nu era deloc asigurată material. Mireasa Polea n-a 
avut zestre, iar Goșa, deși fusese cândva pentru tatăl său, Stepan 
Fiodorovici, un fiu iubit, după ce s-a întors din armată credincios, 
a atras asupra sa o ură de neîmpăcat a părintelui. Mama vitregă 
a lui Egor Stepanovici, Elizaveta, nici mai înainte nu nutrea simţă- 
minte bune faţă de el. 

Doi ani tinerii căsătoriți au lucrat la părinţi, se ocupau cu 
plugăria, dar pentru muncă n-au căpătat nimic decât ostilitatea ta- 
tei şi reproșurile mamei vitrege. 

În martie 1926 li s-a născut un fiu, l-au numit Mihail. Stepan 
Fiodorovici, fiind beat, zicea: „Pe Menka lăsaţi-l la mine, iar singuri 
puteţi să vă luaţi tălpășiţa la bactiștii voştri! Vă urăsc!“ 

Au apărut, probabil, și alte condiţii nefavorabile care l-au silit 
pe tata să părăsească satul natal. După sfatul fraţilor credincioși el 
s-a mutat cu familia la baștina soţiei (staţia Ilanski). În decembrie 
1927 li s-a născut al doilea fiu, Nikolai, dar ei tot încă nu aveau un 
adăpost al lor şi închiriau o locuinţă la marginea satului de la paz- 
nicul fabricii de cărămizi. 

În anul 1928 pe lotul socrului, Vasili Kirilovici, (cu ajutorul ru- 
delor mamei și al credincioșilor) tata a construit din bârne o căsuţă 
cu o singură odaie. A pregătit singur lemnele, le-a adus cu calul, 
a tăiat manual din ele scânduri. 

În același timp cultiva pâine, ca să aibă mijloace pentru în- 
treținerea familiei. Viaţa de muncă a ţăranilor era foarte grea 
în timpul acela. Numai datorită cunoaşterii dragostei lui Dum- 
nezeu, datorită slujirii Lui şi părtăşiei cu sfinţii această viață 
căpăta un sens plin de bucurie. 


Inceputul prigonirilor 

Timpul libertăţii predicării Evangheliei a fost scurt. În aprilie 
1929 guvernul a emis renumitul Decret cu privire la religie, iar în 
luna mai a aceluiași an au început arestările evangheliştilor, ale 
prezbiterilor și conducătorilor de comunități. 

În comunitatea din Ilanski a fost arestat mai întâi prezbiterul 
Vorobiov, apoi al doilea frate, ales în locul lui. Al treilea conducător 
a fost tatăl meu. 

În revista „Hristianin“ din anul 1928 este publicată fotogra- 
fia evangheliștilor și a colaboratorilor consiliului frățesc al regiu- 
nii Kansk, unde în rândul întâi șed: evanghelistul Mihail Ivanovici 
Șciukin, fratele Vorobiov şi alţii. In rândul trei, printre fraţii ce 

stau în picioare este și tatăl meu. Ca participant al lucrului misionar 
el, probabil, a fost luat la o evidenţă specială la organele puterii. 

Odată, întorcându-se de la congres din Novosibirsk, tata, du- 
pă obiceiul său, vorbea cu pasagerii despre Hristos. O învăţătoa- 
re a intrat în discuţie. Însoţitorul de vagon a ascultat cu atenţie 
discuţia lor şi a chemat un milițian. Tata a fost dat jos din tren și 
trimis la închisoarea din Kansk, unde a fost ținut trei luni. 

În timpul acela exista o lege conform căreia slujitorii cultului 
care aveau studii teologice şi rang erau lipsiți de dreptul de vot. 
Organele locale ale puterii, aflând că tata a fost ales conducător al 
comunității din Ilanski, l-au clasificat în categoria slujitorilor cultu- 
lui şi l-au lipsit de dreptul de vot, deşi era un simplu ţăran-plugar 
cu studii de 2 clase. 

Odată cu începutul colectivizării cei lipsiţi de drepturile civile 
erau supuși represiunilor mărindu-li-se impozitul în natură. În 1930 
tata a strâns 92 puduri de cereale. Cu această pâine trebuia să 
întrețină familia din cinci persoane și să lase seminţe pentru anul 
viitor. Sovietul sătesc i-a cerut un impozit de 160 de puduri! Fireşte 
că tata nu l-a putut acoperi și în curând a fost arestat nimerind 
iarăşi la închisoarea din Kansk. 

Pentru neplata impozitului agricol tata a stat la închisoare. Pe 
deasupra sovietul sătesc i-a mai înaintat încă două datorii: să dea 
unica vacă pentru planul de aprovizionare cu carne şi, deoarece 
aveam un cal, o lună de zile să lucrăm cu el la exploatările forestiere. 

„Nu pot face lucrul acesta — am trei copii mici şi calul mi l-au 
furat în timp ce eram la închisoare... 

Însă nimeni n-a vrut să ţină seama. „Dacă nu dai vaca, pleacă 
iarăşi la închisoare!“ Și el a dus vaca din ogradă. Era primăvară 
devreme, frig. Tata era îmbrăcat cu o şubă lungă din piele de oaie. 
Copiii, mama, bunica — toţi ne uitam cu lacrimi prin fereastră. 
Pentru vacă ni s-a dat o obligaţiune în sumă de 50 de ruble, iar 
tata în curând a fost deportat. 

Micii pribegi 

După tata a plecat în exil şi mama luându-l cu ea pe fiul 
mai mare (trebuia să fie operat la Krasnoiarsk). Pe mine și pe 
Vera, surioara mea de 2 ani, ne-a lăsat la fratele său necredin- 
cios Ivan Vasilievici. El avea o familie mare și casa îi era neter- 
minată. Toţi copiii, după câte ţin minte, dormeam în șopron. 
Vera şi cu mine eram lăsaţi fără nici un fel de supraveghere. 

Toamna târziu a venit de la Kansk o soră credincioasă Ste- 
panida, renumită prin binefacerile ei, care o cunoştea bine pe 
mama. S-a apucat să ne spele, să ne pieptene, iar singură plângea. 

Apoi a luat-o pe Vera la sine, iar pe mine m-a trimis în satul Așka- 
ul, nu departe de Kansk. 

În anul 1933 fratele bunelului meu, Iakov Fiodorovici Baturin, 
m-a adus în familia conducătorului comunităţii din Krasnoiarsk — 
Ivan Alekseevici Belkin. Soţia lui, Maria Vasilievna, mi-a înlocuit-o 
un timp pe mama. Mergeam atunci pe șase ani, dar deja doi ani şi 
jumătate eram în starea de orfan. 

În familia Belkin m-am aflat până în primăvara anului 1934. A în- 
ceput navigația pe Enisei și eu am fost adus, în sfârşit, la Maklako- 
vo, unde se oprise pentru un timp mama. După o despărțire de 
trei ani n-am recunoscut-o și mult timp n-o puteam numi mamă. 


Lacrimile îngheţate 


Mișa n-a fost operat la Krasnoiarsk și mama a plecat cu vapo- 
rul la Eniseisk, iar de acolo mai departe la Sovrudnik, în taiga la 
tata. La început administraţia le permitea deportaților să locuiască 
împreună cu familia. Intr-un cort comun tata a îngrădit un ungher 
pentru familie. Mama cosea albiturile deportaților, spăla, le pregă- 
tea demâncare — era mult de lucru. 

În toiul iernii, la începutul anului 1934, a venit un ordin strict 
care le interzicea deportaților să locuiască cu familiile. Acum deja 
din exil, pe un ger de patruzeci de grade, cu un copil-sugaci și cu 
fiul mic, era deportată mama. Tata a găsit un convoi de sănii și s-a 
înțeles cu stăpânul uneia din ele să ducă familia la Eniseisk. A aş- 
ternut în sanie fân moale, a încălzit cum a putut așternutul pentru 
copii și, despărțindu-se, i-a încredinţat în mâna Domnului. 

În jur e taiga, un făgaș îngust al drumului făcut de sanie, un 
ger cumplit... Sugaciul trebuia înfăşat, hrănit, iar adăposturile de 
iarnă, unde puteam să ne oprim, se aflau peste zeci de verste. Pe 
deasupra mama se neliniștea permanent: cu convoiul se întorceau 
hoţii, bandiții eliberaţi, gata să fure unicul pud de făină și alte pro- 
duse şi lucruri din bagajul modest al soţiei unui creștin deportat. 
Unul Dumnezeu știa toate chinurile acestei căi dureroase şi vedea 
lacrimile ascunse ale mamei, care îngheţau îndată căzând pe poa- 
lele cojocului scurt. 

Ajungând la Eniseisk, mama s-a întâlnit cu frați deportați. Era 
foamete și ei au sfătuit-o să aştepte aici eliberarea tatei. Ea s-a 
oprit în satul Maklakovo, la 18 km de Eniseisk, astăzi — orașul 
Lesosibirsk. Şi-a găsit de lucru la grădinița-creşă a fabricii de che- 
restea în trei funcţii deodată: paznic-fochist, femeie de serviciu și 
spălătoreasă. 1 s-a dat o odaie, mama era foarte bucuroasă: copiii 
sunt cu ea și-s la cald! Prin o muncă de aproape 24 de ore ea pu- 
tea să câştige pentru hrană și să-l dea pe fiul mai mare la școală. 

Acest an i-a adus două pierderi: fetița care se născuse în exil 
n-a rezistat drumul greu de iarnă, s-a îmbolnăvit și pe la mijlocul 
verii a murit. 

Apoi de la Kansk a venit o înştiinţare despre moartea surorii 
Stepanida, vechea ei prietenă, care o luase pentru educaţie pe Vera. 
Și iarăși lacrimi amare. 

A venit toamna. Într-o seară ploioasă în pridvorul care ducea 
spre bucătăria grădiniţei de copii a apărut mult așteptatul nostru 
tată! „Mişa, a venit tata!“ — exclamă mama bucuroasă. Mişa se 
agăţă de gâtul tatei, iar eu stăteam cuprins de uimire: într-adevăr 
acesta e tata, pe care l-am așteptat atât de mult? 

Cu această întâlnire s-au sfârşit zece ani de pribegii, dureri, 

rțiri. 
despan Efortul de nedescris 

Cu întoarcerea la copii exilul încă nu se terminase pentru tata. 
Nu aveam bani de drum pentru toată familia, de aceea a intrat în 
serviciu ca tâmplar într-un colhoz situat pe celălalt mal al râului 
Enisei. Ne vedeam numai în zilele de odihnă, uneori — și mai rar. 
Astfel a trecut iarna. În martie 1935, cu ultimul convoi de sănii, el 
ne-a adus la Krasnoiarsk. 

Ne-am stabilit temporar în suburbia Nikolaevskoe, în casa suro- 
rii Lidia Krendeliova. La ei locuia deja familia Peh. Făcându-ne și 
nouă loc, ei ne-au cedat o odaie. 

Tata a intrat să lucreze tâmplar la o întreprindere, iar serile 
repara casele şi curţile orășenilor — trebuia să-și procure iarăși un 
adăpost pentru familie. 

Vara s-a eliberat o odaie în baia veche și părăsită a orașului, 
ocupată complet de locuitorii fără adăpost. După ce ne-am mutat în 
„noua locuinţă“, tata a stricat podeaua de piatră și a pardosit-o cu 
lemn. În timpul acela Vera fusese adusă deja de la Kansk. Noi, trei 
copii, dormeam pe laviţă, mama — pe unicul pat de fier, iar tata își 
făcea patul pe taburete în trecerea dintre masă şi pat — acesta era 
spaţiul locativ al acelei cocioabe cu o fereastră. 

În septembrie eu m-am dus la şcoală. Curând s-a născut a doua 
surioară. Părinţii au numit-o Zinaida, în amintirea celei moarte. 

Acum e cu neputinţă chiar să-ţi închipui ce efort fizic de nede- 
scris a suportat tata în prima jumătate de an a vieţii la Krasno- 
iarsk. Cu mâinile bătătorite el câştiga mijloace pentru procurarea 
unei locuinţe cât de cât satisfăcătoare pentru familie și Domnul l-a 
ajutat în această mare nevoie. În toamna aceluiaşi an el a cumpărat 
o „casă“ pe malul drept al Eniseiului. Aceasta era o năruitură cu 
pereţii de lemn, umpluţi cu pământ şi cu acoperiş de lemn. Fereas- 
tra care dădea în drum se proptea cu pervazul de pământ. Altele 

două — dădeau în ogradă. Despre temelie la asemenea cocioabe nici 
vorbă nu putea fi. 

Prevăzătorul meu tată a legalizat toată gospodăria pe numele 
mamei. li rămăsese să trăiască în libertate luni numărate și el 
presimţea lucrul acesta. 

În timpul acela la Krasnoiarsk erau trei comunităţi. Organele 
locale îl chemau în repetate rânduri pe prezbiterul Ivan Alekseevici 
Belkin și se revoltau: de ce îi dă voie tatei să predice, el doar e „lip- 
sit de dreptul de vot“?! Ivan Alekseevici nu se supunea interzicerii 
şi în toamna anului 1935 a fost arestat. 


O bătaie la ușă noaptea 


După sărbătoarea Paștelui, noaptea, în ajunul zilei de 28 aprilie 
anul 1936, cineva a bătut la ușa noastră. Tata a ieșit în tindă: 

— Cine-i? 

— Deschideţi, suntem de la Direcţia politică de stat (GPU). Vom 
face percheziție. 

— Ce-o să căutaţi? 

— Arme. 

Până în zori de zi (trei sau patru persoane, nu ţin minte) au 
căutat. Numai că arme, după cum s-a dovedit mai apoi, ei numeau 
Cuvântul lui Dumnezeu — Biblia, Evanghelia, revistele „Hristia- 
nin“, culegerile de cântări duhovnicești şi broşuri cu un conţinut 
religios. Le-au legat în două teancuri mari. Proces-verbal despre 
confiscare, după câte ţin minte, n-au scris. 

Tata şi-a cerut voie să iasă la closet. El avea în buzunarul 
vestonului Noul Testament cu Psalmii. L-a pus pe neobservate pe 
poliţă. Din toate cărțile duhovnicești numai aceasta a și rămas du- 
pă percheziţie. După ce s-a întors, tata s-a spălat pe faţă şi s-a șters 
îndelung cu ștergarul. „Ştiu eu de ce se ștergea atât de mult“ — își 
amintea mama cu lacrimi. 

— Sunteţi arestat. Luaţi legăturile de cărţi şi urmaţi-ne! — i-au 
poruncit lucrătorii de la (GPU). 

— Permiteţi-mi să mă rog, să-mi iau rămas bun de la familie. 

— Rugaţi-vă, numai nu mult. N-avem timp să aşteptăm. 

Tata şi-a plecat genunchii, iar împreună cu el — și noi. Pe 
sine şi pe noi el ne-a încredinţat în mâna Domnului. 

Tata mă lua deseori la adunare şi îmi dăruise o Evanghelie 
după Matei, dar în timpul percheziţiei acest dar nepreţuit a fost 
luat. Imi era foarte dureros că nu-mi rămăsese nici o amintire de 
la cel mai apropiat om. Însă cea mai mare durere era despărțirea 
de tatăl nostru iubit. 

După încheierea anchetei penale el a fost trimis să lucreze în 

curtea gospodărească a închisorii. Noi îl vedeam uneori de departe, 
dar să vorbim nu puteam. În scrisori el ne comunica că nu poartă 
nici o vină şi în curând va fi acasă. 

Toamna a venit o hotărâre a Consfătuirii speciale de la Moscova: 
zeci de predicatori din cele două comunităţi de la Krasnoiarsk, între 
care și tata, au fost condamnaţi la trei ani cu ispășirea termenului 
în lagăre de muncă corecțională, iar fratele |. A. Belkin — la cinci. 
Fraţii ne arătau de departe pe degete: „3“ și „5“. Noi am înţeles totul. 

Tata a fost dus cu convoiul la Mariinsk. 


Valea lacrimilor 


Pentru mama, în al 32-lea an al vieţii, a început valea lacrimilor, 
a nevoilor, a lipsurilor şi neliniștilor: patru copilași (doi erau școlari), 
ea nu avea nici o specialitate, iar susținătorul familiei a fost luat pen- 
tru totdeauna. Cine o va ajuta? Cui să se adreseze, doar asemenea 
familii de credincioşi erau nespus de multe! Fraţii care rămăseseră 
în libertate, îndurând foametea din anii 1933, 1934, abia de o scoteau 
ei înșiși cu greu la capăt. Ajutorul putea veni numai de la Domnul. 
Mama, ca și mai înainte, li spunea Domnului în rugăciune toate ne- 
voile și durerile. Iar ele erau o mulțime: trebuia să-și găsească de 
lucru, să-l viziteze pe tata la închisoare, să-i dea pe copiii mai mari 
la şcoală, în timp ce pe cei mai mici nu avea cu cine-i lăsa acasă. 

Aflând despre necazurile noastre, au venit să ne ajute sora 
mai mică a mamei cu soţul și cu fiica și unchiul tatei — bunelul 
credincios Iakov. 

Mama a intrat să lucreze la spital infirmieră. După serviciu, în 
orele libere ea spăla albiturile oamenilor străini, văruia odăi, spăla 
podelele, prășea grădini străine, mușuroia acolo cartofii. Când se 
întâmpla că oamenii se achitau în bani, cumpăra produse, lapte. 
Carne noi nu aveam. 

În vara anului 1936 localitatea în care locuiam a fost inundată. 
Căsuţa noastră a rămas întreagă, dar grădina s-a pierdut. Anul 
următor inundația s-a repetat. 

Sora mamei s-a înrolat cu soţul ei şi au plecat la Igarka. Cu noi 
a rămas bunelul Iakov. El făcea cobilițe din lemn de mesteacăn și 
le vindea la piaţă. Pe banii câștigați se hrănea pe sine și ne ajuta în 
parte și pe noi. Mama se bucura și li mulțumea lui Dumnezeu că 
are cine să supravegheze copiii. 


Părtaș la suferinţe 


De două ori am avut fericirea să fiu la întrevedere cu tata în la- 
gărul din Mariinsk. Prima dată cu mama, a doua oară — cu fratele 
mai mare. Tata era eliberat de sub escortă, locuia dincolo de lagăr 

într-o cocioabă împreună cu un întemnițat necredincios sub supra- 
vegherea unei santinele. Se îndeletnicea cu dulgheria. Să plece de- 
parte nu li se permitea. Conducerea nu știa că noi locuiam împre- 
ună cu tata şi mâncam pâinea închisorii. Când se făcea controlul, 
tata era preîntâmpinat și noi ne ascundeam în buruieni. Astfel din 
copilărie Dumnezeu m-a făcut părtaș la suferințe. 

La despărțire tata mi-a dăruit o geantă școlărească pentru ma- 
nuale, un geamantan mic de lemn, făcut de el, şi o balalaică. „Să 
cântaţi numai imnuri creștine!“ — ne-a lăsat poruncă tata. 

EI însuși nu știa să cânte la instrument, dar la despărţire ne-a 
cântat (acompaniindu-se în mod spontan) unul din imnurile îndră- 
gite: „Groaznic se zbuciumă marea vieţii...“ 

Până în aprilie 1938 tata ne-a trimis scrisori, apoi coresponden- 
ţa s-a întrerupt. Mama a trimis o cerere de informaţii, ca să afle 
despre el. Peste un timp i-a venit citaţie să se prezinte la secţia 
raională a NKVD-ului. Ea m-a luat și pe mine, ca, în caz de va fi 
arestată, să știm unde s-o căutăm. 

— Dumneavoastră aţi scris cerere? 

— Da. 

— Soţul dumneavoastră, Baturin Egor Stepanovici, e exilat în 
lagărele îndepărtate fără drept la corespondenţă și la întrevederi. 

Tatăl meu a murit la 17 martie 1941 din cauza epuizării fi- 
zice — astfel mi s-a comunicat în mod oficial peste 17 ani. Mai 
târziu am descoperit că data morţii lui coincide cu sfârșitul de 
martir al multor slujitori credincioși ai lui Dumnezeu, a căror 
viaţă s-a întrerupt în condiţii cu totul necunoscute. O coincidență 
tristă — dar ea se va schimba în bucurie în ziua venirii Domnu- 
lui. Ce plină de măreție este această mângâiere! 


Văduva 


Încă în anul 1937 a fost arestată soţia slujitorului I. A. Belkin, 
Maria Vasilievna, şi alte surori. Mama se îngrijora nu fără temei că 
poate avea și ea aceeași soartă. Ce va fi cu copiii? 

Către timpul acela, din cauza muncii fizice extrem de grele, 
sănătatea ei slăbise într-atâta, încât a trebuit să fie operată. Lucră- 
torii medicali cunoscuţi, din compătimire, au transferat-o în biroul 
spitalului ca statisticiană — să transcrie foile de observaţie clinică. 
Starea materială a familiei s-a înrăutățit brusc. 

Pe atunci se practica subscrierea „benevolă“ la împrumut de 
stat, uneori chiar și pentru un salariu lunar. Medicul-şef al spitalu- 
lui era o femeie foarte nemiloasă. Pe mama o considera dușman al 
poporului. În timpul următoarei subscrieri mama l-a rugat pe con- 
tabil să îndeplinească formalităţile pentru o sumă mai mică. Auzind 

lucrul acesta, medicul-şef a strigat: „Dacă nu vrea să facă subscri- 
ere pentru tot salariul — să fie eliberată din serviciu!“ Mama s-a 
supus cu lacrimi. 

În curând, fără a fi scoasă din serviciu, ea a absolvit niște cur- 
suri de un an şi jumătate de soră medicală cu nădejdea că aceasta 
va îmbunătăți starea materială a familiei. La şcoală învățam deja 
trei. Pe toţi trebuia să ne îmbrace, să ne încalţe, să ne hrănească, 
iar salariul abia de-i ajungea pentru pâine. 

Deşi multele griji materiale îi apăsau umerii de văduvă, mama 
acorda mult timp educaţiei noastre. Urmărea atent cum învăţăm, 
ne altoia cultura vorbirii, respectul faţă de cei mai mari, ne pre- 
venea de prietenia cu huliganii. În serile lungi de iarnă, la lumina 
lămpii de gaz lampant care are fitil cu lățimea de şapte linii, ea ne 
povestea despre copilăria, tinereţea ei, ne aducea exemple pline de 
învăţăminte din viața prietenilor și a cunoscuțţilor, adesea își amin- 
tea de tatăl nostru întemnițat. 

În unica noastră odaie, despărțită de bucătărie printr-un perete 
de scânduri, atârna un text imprimat la tipografie: „Domnul, Nepri- 
hănirea noastră!“. Pe alt perete atârna tabloul „Familia sfântă“. Pe 
el erau zugrăviți: Iosif cu o rindea lângă tejsheaua de tâmplărie, 
Maria cu un fus şi adolescentul Isus, care lucrează jos pe podea cu 
dalta și cu ciocanul. Noi înţelegeam că aveam ceva comun cu fami- 
lia sfântă — doar tatăl nostru era dulgher și tâmplar şi, asemenea 
lui Isus, a fost pus și el în numărul celor fărădelege. 

Iarna, în timpul liber, iar vara venind de la câmp ori din pădu- 
re, mama ne învăţa imnuri creştine și cântări pentru copii. Acasă 
ne citea Evanghelia, însoţind citirea cu lămuriri, revista „Hristianin“, 
calendarul de birou pentru anul 1928, „Călătoria creștinului“. În ea 
ne plăcea îndeosebi partea a doua — „Creştina, Îndurare și copiii ei 
trec pe Poarta cea Strâmtă“. Înainte de culcare ne rugam împreună. 

Ne-a învăţat să cântăm cântece creştine la balalaica dăruită de 
tata. Amintindu-ne de tata, noi adesea cântam: „Tata, o tată, acasă 
când vii...“, „Cufundat în tihna nopţii...“, „Pe cei ce cred nimic în 
lume nu-i va putea din nou robi...“ (imnul îndrăgit al tatei) şi altele. 


Fără adăpost 

În ajunul zilei de 1 mai 1941 la Krasnoiarsk s-a dezlănţuit 
iarăşi o calomnie naturală: în timpul pornirii ghețurilor pe Enisei 
s-au format îngrămădiri de gheţuri cu o înălțime de peste 30 me- 
tri. Râul a ieșit din albie și a inundat câteva fabrici de cherestea 
şi aşezările din apropiere. Pentru multe case de locuit inundația 
a fost catastrofală. Blocurile enorme de gheaţă, ce se mișcau cu 
o viteză mare, spărgeau pereţii de scânduri umpluţi cu pământ ai 

construcțiilor. Apa spăla pământul făcând gropi şi arunca în ele 
locuinţele sărăcăcioase. Inundaţia a ţinut aproape o lună și ne-a 
adus o pagubă ireparabilă: căsuţa noastră s-a năruit, noi am ră- 
mas fără adăpost. 

A început războiul. Mama lucra la acelaşi spital ca soră medi- 
cală. Viaţa materială devenea tot mai grea. Mișa, absolvind școala 
elementară de șapte ani, a intrat la școala de felceri. Cheltuielile 
pentru el au crescut simţitor. Venea treptat foametea. 

Bunelul Iakov mergea pe 85 de ani. El a căzut când se ducea 
la pădure şi a avut o traumă gravă, a devenit inapt pentru muncă. 
Pentru a nu împovăra familia întemniţatului a început să trăiască 
din cerșit. Visul inimii lui era să mai trăiască până va veni Go- 
şa (tatăl meu), apoi să moară liniștit. Nu știa că nepotul lui iubit 
nu mai era în viaţă. 

În vara anului 1942 un frate credincios, tatăl unei familii nu- 
meroase, care locuia în vecinătatea noastră, a sfătuit-o pe mama 
să se mute împreună cu ei în satul Partizanskoe. El presupunea că 
acolo mamei îi va fi mai uşor să ne hrănească, dar această mutare 
a adus familia noastră la o sărăcie totală. Eu lucram cu mama în 
colhoz și prin grădinile oamenilor, ca să câştigăm cartofi pentru 
iarnă. Ni se plătea pe zi câte o căldare de om. 

La sfârșitul toamnei, neabsolvind școala de felcer, a venit Mişa 
de la oraş. Pentru cinci guri cartofii câştigaţi ne-au ajuns numai 
până în februarie. Pâinea o primeam pe cartele. Trei oameni lucră- 
tori — câte 500 de grame, iar fiicele întreţinute de noi — câte 300. 

În orele libere după serviciu mama se angaja să sape pă- 
mântul și adesea, flămândă, mânca legume rădăcinoase pe care 
le găsea lucrând în vreo grădină străină. Şi atunci s-a întâmplat 
o nenorocire: i s-a nimerit o rădăcină otrăvitoare, asemănătoare cu 
morcovul, şi ea s-a otrăvit. Otrava a influențat asupra sistemului 
nervos. Nu i-a acordat nimeni asistență medicală. Domnul i-a păs- 
trat mamei viața de dragul copiilor mici, însă consecinţele otrăvirii 
au rămas pentru toată viața. 


O mare bucurie 

E greu să determin când am început să fac primii pași în 
întâmpinarea Domnului. Fără nici o îndoială, s-a făcut simțită 
educația creștină. În fiecare zi dimineaţa şi seara mama ne aduna 
la rugăciune. 

Odată ea a plecat la serviciu şi noi am adormit fără să ne ru- 
găm. Noaptea m-am trezit în urma unui vis groaznic: „E pentru 
că nu m-am rugat“ — îmi veni primul gând. De atunci n-am uitat 
niciodată să mă rog. 

Fiind adolescent, m-am împrietenit cu băieţii vecinilor, am în- 
cercat să fumez, chiar și să beau. Furam bani de la bunelul din 
buzunar. Am fost demascat şi a trebuit să-mi cer iertare. Fuma și 
fratele mai mare. 

Mi-au rămas în memorie în mod deosebit cuvintele dureroase 
ale mamei: „Copii, pentru mine e cu mult mai ușor să îndur des- 
părţirea de tata decât să ştiu că voi fumaţi...“ Eu îl iubeam foarte 
mult pe tata şi pe mama și lucrul acesta mă reținea de la multe 
fapte rele. 

În anul 1943, primăvara devreme, am intrat la şcoala de învă- 
țământ profesional de pe lângă fabrici și uzine (FZO) din Ilanski, 
m-am stabilit la cămin. Aici cei de vârsta mea beau păcatul ca apa, 
dar asupra mea era deja o pază nevăzută și o mână grijulie a cuiva 
mă reţinea de la orice rău. 

Până la şcoala profesională aveam de mers doi kilometri şi ju- 
mătate pe jos. Alegeam o cărare pe la marginea localității, pe drum 
mă rugam, cântam psalmi. Domnul îmi trimitea în inimă o pace 
plină de har. De atunci rugăciunile mele au devenit permanente. 
Apoi i-am căutat pe credincioşi, am început să merg la adunare. 

Vara am venit într-un scurt concediu la mama și i-am poves- 
tit că merg la adunare, mă rog. Pentru ea aceasta a fost cea mai 
mare bucurie — doar ne educase în anii sumbri, când casele de 
rugăciune erau închise. Dumnezeu a ascultat rugăciunile ei și pe 
ale tatei — mucenic pentru lucrarea Evangheliei: eu am fost primul 
fiu care am pornit conștient pe calea adevărului. Ţin minte cum 
veneam cu mama de la cositul fânului în acele zile pline de bucurie 
și cântam: „Bucurie "'ntotdeauna...“ 


Sfinţii — sunt toată plăcerea mea! 


La sărbătoarea Nașterii Domnului, în anul 1943 eu şi o fetiță 
adolescentă ne-am rugat cu voce tare la adunare. Eu n-am dat 
acestui lucru nici o importanţă, dar un frate bătrân, stăpânul ca- 
sei în care ne adunam, a subliniat: „Astăzi s-au rugat doi pentru 
prima dată. Domnul a auzit rugăciunile lor de pocăință...“ In pri- 
măvara anului 1945 eu mi-am exprimat printre primii dorința de 
a primi botezul, iar vara am plecat s-o ajut pe mama la cosit fân. 
Într-o duminică trebuia să aibă loc cercetarea de către biserică 
a celor care doreau să primească botezul, iar eu nu puteam ple- 
ca — era vremea cositului. Cu ce lacrimi mă rugam Domnului să 
mă primească în Biserica Sa şi să mă ajute să merg la cercetare! 
Atunci am simţit că a avut loc nașterea din nou. 

Și iată am hotărât să las totul şi să plec cu sora mai mică la 
Krasnoiarsk. Până la stație am mers pe jos 40 km. După ploi de 

jur împrejur era un noroi de nestrăbătut. Pe umeri noi aveam câte 
o povară: ceva produse. Oricât de mult ne-am grăbit, totuși am 
scăpat trenul. L-am rugat pe mecanicul unui tren de marfă să 
ne ia. l-am promis că am să mă achit cu nuci de cedru. Direct la 
Krasnoiarsk noi nu puteam merge — acolo erau prinși asemenea 
călători fără bilet, cu atât mai mult din locomotivă! Iar la staţia la 
care trebuia să coborâm trenurile de marfă nu se opreau. Eu l-am 
rugat pe mecanic: „Să frânezi puţin, noi vom sări din mersul liniș- 
tit...“ Iar singur tot drumul mă rugam ca Domnul să mă ajute să 
nimeresc în biserică la cercetare. Însă mecanicul a uitat și trenul 
a trecut în goană pe lângă staţia Zlobino. 

De acum nu atât îmi era groază să fiu amendat la Krasnoiarsk, 
cât doream să ajung la timp la adunare. Inima mea tindea spre 
poporul lui Dumnezeu. Nu înțelegeam de ce s-a întâmplat astfel 
cu noi în drum, dar mă întristasem în zadar. Domnul a făcut ceea 
la ce nici nu visam: pe neașteptate trenul îşi încetini mersul şi se 
opri tocmai acolo unde era casa de rugăciune! Noi am coborât. Am 
lăsat-o pe sora mea cu bagajul și am alergat la adunare, iar acolo 
se începuse deja primirea în rândurile membrilor bisericii! A venit 
rândul meu. Fraţii s-au interesat cum am ajuns. Le-am povestit 
despre îndurarea lui Dumnezeu. 

Erau 40 de tineri doritori de a încheia legământ cu Domnul, 
în numărul cărora eram și eu. Am fost botezați la 3 octombrie 
noaptea, în Enisei. Apa era rece, dar noi nu simțeam. Prezbi- 
terul ne-a citit cuvântul de îndemn — l-am memorizat pentru 
toată viaţa: „Dar acum, odată ce aţi fost izbăviţi de păcat și v-aţi 
făcut robi ai lui Dumnezeu, aveţi ca rod sfinţirea, iar ca sfârșit: 
viaţa veşnică“ (Rom. 6. 22). 


Primul meu anchetator 


După război comunitatea din Krasnoiarsk, datorită afluenţei 
de tineret și de studenţi, s-a mărit până la trei sute de membri 
și a întrecut numărul celor trei comunităţi închise în anii 1936, 
1937. Lucrul acesta a neliniștit mult organele MGB-ului (Minis- 
terul Securităţii de Stat). Ei au început să-i cheme pe mulţi ti- 
neri credincioși la convorbiri secrete; îi speriau, străduindu-se 
să-i identifice pe cei mai activi din rândurile tineretului, dar 
mai mult se interesau de mine. În timpul acela eu propovădu- 
iam, cântam în cor, participam cu râvnă la viața duhovnicească 
a tineretului. Prigonitorii vroiau să mă izoleze cu orice preţ. Ei 
încercau să-i convingă pe fraţi şi pe surori că eu, chipurile, nu- 
mai de aceea am şi venit la credință — ca să mă răzbun pentru 
tatăl meu reprimat. 

În august 1940 a fost condamnat la 25 de ani privaţiune de 
libertate conducătorul comunităţii noastre. Din tineret au fost ares- 
taţi o soră și un frate. Eu am fost luat direct de la uzină (lucram 
constructor). În timpul percheziției în casa noastră ni s-a confiscat 
toată literatura duhovnicească și tabloul îndrăgit „Familia sfântă“. 

M-am aflat în biserică numai trei ani. La închisoare am îm- 
plinit 21 de ani. 

Două luni şi jumătate am stat în închisoarea internă a direc- 
ției MGB de la Krasnoiarsk. Anchetarea se făcea la nivelul cri- 
melor contrarevoluționare deosebit de periculoase. Interogato- 
riile se ţineau în general noaptea, iar ziua ni se interzicea să 
dormim. Aceasta ne istovea foarte mult. Dacă, șezând, înce- 
peai să picotești, erai ameninţat cu carcera. Eu eram cel mai 
tânăr dintre arestaţi. 

Cum să mă comport în închisoare — nu știam. Auzisem de la 
mama că fraţii, îndată ce nimeresc aici îşi pleacă genunchii și se 
roagă ca Domnul să binecuvânteze primii lor pași în locurile de 
detențiune. Aşa făceam şi eu. Temnicerii, cu strigăte şi înjurături, 
încercau să-mi întrerupă rugăciunile, dar eu nu cedam. 

Pe primul meu anchetator, locotenentul major Goloşceapov, îl 
iritau foarte mult răspunsurile mele simple: „Eu sunt creștin şi 
nu m-am ocupat de nimic decât că-l slujesc lui Dumnezeu“. — „Noi 
te vom trage jos din cer pe pământ!“ — striga el. 

În decursul multor ani de lipsă de libertate m-am convins că 
unicul scop al persecutărilor e de a-i „îmbrânci“ pe creştini de pe 
calea adevărată a lui Dumnezeu, de a-i „da jos din cer pe pământ“. 

Rechizitoriul a fost formulat astfel: „Acuzatul N. Gh. Baturin 
nu cânta cântece sovietice, nu citea literatură sovietică, nu mergea 
la cinematografe, la teatre și cluburi. Dimpotrivă — citea și predica 
Evanghelia, mergea la adunările baptiştilor, cânta cântece religioa- 
se, preamărea viaţa de dincolo de mormânt şi, în felul acesta, s-a 
abătut singur și-i abătea și pe alții de la viaţa social-politică, adi- 
că a săvârşit infracțiunea prevăzută de art. 58, punctul 10, partea 
a Il-a — agitaţie antisovietică și punctul 2 — în grup“. 

Se vede că tribunalul regional din Krasnoiarsk nu acceptase 
această cauză spre judecare şi l-a transmis la Moscova. În februarie 
1949 consfătuirea specială de pe lângă MGB al URSS a pronunţat 
sentinţa: celor trei acuzaţi — câte 10 ani privaţiune de libertate cu 
executarea termenului în lagăre de muncă corecțională. 

Din închisoarea internă a MGB am fost transferat în cea 
de regim comun. Mi-a devenit mai ușor, pentru că aici erau în 
general întemnițați politici arestaţi în anul 1937. Mulţi stătuse- 
ră deja câte 10 ani şi fuseseră condamnaţi pentru a doua oară. 

Unitatea cu destinaţie specială 


De la închisoarea din Krasnoiarsk am fost trimis la o închisoa- 
re nu prea mare din suburbia Moscovei (150 de persoane) într-o 
unitate specială, unde, în laboratoare și ateliere experimentale, lu- 
crau tehnicieni, mecanici-lăcătuşi, ingineri şi chiar profesori. Din 
prima zi mi-am cerut voie de la conducere să primesc Biblia. „Bi- 
ne, voi raporta“ — mi-a promis împuternicitul serviciului secret. 

Într-o duminică am fost chemat la obiectul de lucru (el se afla 
alături de închisoare). Am fost invitat în birou. Intru — la masă 
stă un locotenent-colonel. După câte am înţeles, el se așteptase să-l 
fi deranjat cu o asemenea chestiune un bărbat solid, și când colo — 
un băiețandru. 

„Cum ai îndrăznit?! — se înfurie el. — Biblie îţi trebuie? Dar tu 
ştii că eu pot să te trimit acolo unde vei răsturna pietre?! Citește 
ceea ce ai în bibliotecă!“ 

Odată, după semnalul de culcare întemniţaţii, de plictiseală, au 
început o joacă de-a abecedarul lui Barkov: fiecare trebuie să spu- 
nă vreo anecdotă vulgară care să înceapă cu oricare literă din al- 
fabet. Erau niște râsete sălbatice și se părea că nu se va mai sfârși. 
Când a venit rândul meu, spre mirarea tuturor, am spus: „Vă voi 
spune şi eu cu litera «G» şi «S». Râsetele au încetat pentru o clipă. 
Toţi aşteptau: ce le voi spune eu, ca creștin. Liniștit, punând accen- 
tul pe fiecare cuvânt, eu le-am citat textul din Sfânta Scriptură: 
„Gâtlegul lor este un mormânt deschis... sub buze au venin de as- 
pidă“ (Rom. 3. 13). 

Ca răspuns — nici o vorbă, nici un zâmbet! Toţi s-au potolit 
ca după un tunet neașteptat. Jocul respingător s-a întrerupt... 
În liniştea care se așternuse mi-am plecat genunchii și I-am dat 
slavă Domnului că Cuvântul Lui are putere să astupe gura nele- 
giuită (Rom. 3. 19). 

Aproximativ peste un an „m-am făcut vinovat“: mă împrieteni- 
sem cu un întemnițat și el a venit la credință. Am început să fiu ur- 
mărit pe ascuns. Cineva mi-a furat caietele cu poezii şi psalmi duhov- 
nicești. Extrasele din caietele mele au nimerit la împuternicitul secţiei 
operative. Au vrut să-mi intenteze un nou proces pentru „agitație“, 
dar ceva nu le-a ieșit și în martie 1950 am fost trimis la Vorkuta. 


Regiunea transpolară 


Am fost dus prin închisorile Butârka, Lefortovo, apoi, în vagoa- 
ne „pentru vite“ — la Vologda. 

Pe parcursul drumului cu convoiul de arestaţi întemniţaţii 
au aflat că sunt credincios. 

— Ce, chiar nici să înjuri nu știi? — se mirau. 

— Nu știu. 

— Nu vei putea trăi nici o zi în lagăr! 

Drumul era greu, ne chinuia frigul (la Vologda era primăvară, 
iar la Vorkuta — iarnă), însă Dumnezeu nu m-a părăsit. Pe deasupra 
mi-a trimis o întrevedere plină de bucurie cu doi frați — cu un prez- 
biter și cu un predicator din Novocerkassk. 

Ajungând la locul destinat, noi am mai găsit încă doi creş- 
tini întemnițați. Un frate din Ucraina de Vest avea Biblie! O ci- 
team pe rând, eu copiam mult din ea. 

Lagărele din Vorkuta se deosebeau prin o oarecare libertate: 
lucrătorii secţiei operative nu sileau pe nimeni să colaboreze cu ei, 
fraţii-întemnițaţi puteau să aibă părtășie. Rugăciunile în comun și 
cântările erau o îmbărbătare pentru mine. 

Însă de la începutul anului 1952 regimul s-a înăsprit. Mi s-a luat 
Biblia. Atunci am început să transcriu Evanghelia care se păstrase 
la ortodocși. 

Întemniţaţii erau puși în libertate fără drept de plecare. Sta- 
bilindu-se nu departe de lagăre, ei îi ajutau pe cei ce se chinuiau 
după sârma ghimpată. Primul prezbiter al bisericii din Vorkuta, 
Grigori Ivanovici Kovtun, după încheierea termenului, era şef al 
unui depozit de lemne în zona de lucru a lagărului. Acolo m-am în- 
tâlnit cu el! Ce părtășie plăcută am avut! El m-a îmbărbătat, a aflat 
nevoile mele și ale altor întemnițați, ne-a salutat din inimă pe toți. 

Un alt frate eliberat, fiind şofer, venea adesea cu maşina în lagăr, ne 
transmitea literatură duhovnicească şi chiar revista „Baptist Ukraini“. 

În anii de despărțire mama mă susţinea cu scrisori de îmbăr- 
pătare. Uneori îmi trimitea colete cu provizii (în anii aceia nu erau 
limite la ele, în schimb nici nu era ce trimite). La întrevederi în 
timpul acela nici nu visam. 


Minunea îndurării lui Dumnezeu 


În toamna anului 1953, după operaţie, m-au vizitat la spital fra- 
ții-întemniţaţi, condamnaţi, ca și noi, pentru credinţa în Domnul, 
însă la 25 de ani! Printre ei era Danil Danilovici Peters. Avea o faţă 
radiindă, o privire blândă. 

Curând ne-am împrietenit. Ne împărtăşeam bucuriile și du- 
rerile, citeam însemnările din Biblie, scrisorile de la cei apropiați. 
Prin scrisori eu am făcut cunoştinţă cu copiii lui şi chiar am păs- 
trat caietul cu urările scrise de ei tatălui lor întemnițat. 

Ultimele luni înainte de încheierea termenului noi dormeam 
pe același pat: el lucra la tâmplărie în schimbul al treilea, iar eu 
la fabrică — în primul. 

În lagăr erau vreo șase mii de deţinuţi politici. În anul 1950 
lagărul a devenit de regim special — numai pentru cei condamnaţi 
conform articolului 58-1. Însă în anul 1955 lagărele politice au fost 
desființate şi al nostru a fost umplut de infractorii de drept penal. 

În ziua eliberării mele, la 28 septembrie 1955, politicii (ei rămă- 
seseră vreo două sute) s-au certat cu criminalii: cineva a vrut să 
primească dejunul peste rând. A început bătaia. S-au pus în apli- 
care taburetele. Cu chiu cu vai au fost despărțiți și duși la lucru. 

Criminalii au prins ură și seara au dat foc barăcilor deținuților 
politici. Ferestrele erau zăbrelite și oamenii au fost nevoiţi să se 
salveze ieşind pe unica ușă, iar aici erau bătuţi cu răngi, cu pietre 
brute, cu bețe. 

Garda a încercat să-i alunge pe întemniţaţii înfuriaţi, dar fără 
succes. Gloata a pornit să dea înapoi intrând în zona interzisă. Sol- 
dații strigau santinelelor să nu împuște, însă aceia au deschis focul 
şi au omorât șapte soldaţi şi 30 de deţinuţi, vreo 70 au fost răniți. 

În timpul acestei tragedii eu eram prima zi în libertate și înnop- 
tasem alături de lagăr în căsuţa de lemn a fratelui deportat lanţen. 
EI şi-a cumpărat casă la Vorkuta, iar aceasta mi-a lăsat-o mie, de- 
oarece fusesem eliberat fără drept de plecare și aşteptam rudele. 

A doua zi dimineaţă văd că întemniţaţii cu care am trăit într-o 
baracă șed după teritoriul lagărului înconjurați de escortă. I-am 
întrebat ce s-a întâmplat. Ei mi-au povestit. Îndată mi s-a strâns 
inima: pe mine Domnul m-a salvat, dar fratele meu, Danil Dani- 
lovici, a rămas acolo... Ce-i cu el, e viu oare? Dar îndată mi-a venit 
gândul mângâietor: nu, el n-a nimerit acolo, pentru că seara frec- 
venta cursurile de croitorie și cusătorie. Așa a și fost. Au ars numai 
lucrurile lui, pe care le pregătise pentru eliberare. 

Dacă aș fi rămas în lagăr încă o noapte, probabil, nu ieșeam 
viu de acolo. Domnul ne-a păzit în chip minunat pe mine și pe 
fratele de moartea sigură. 


În biserica din Vorkuta 


Sănătatea mamei fu zdruncinată definitiv, ea a devenit invalidă 
de gradul II. 

Bucurându-se de eliberarea mea, ea nu era în stare totuşi să vină 
la mine de una singură. Din fericire, s-a învoit s-o însoțească viitoa- 
rea mea soție, cu care corespondam ultima vreme. Mamei nu i-a fost 
dat să-și întâmpine soțul din închisoare, însă în al 5l-lea an al vieții 
Dumnezeu i-a trimis o scumpă întâlnire cu fiul-întemnițat! 

Biserica din Vorkuta, alcătuită în general din foști întemnițați 
şi deportaţi (ruși, ucraineni, nemți), a completat bucuria noastră cu 
o atenţie şi o grijă plină de căldură. Ce unitate în duh domnea în ea! 

Libertatea în Hristos, unitatea duhovnicească și dragostea unuia 
faţă de altul a copiilor lui Dumnezeu ne-au fost o bucurie și o mân- 
gâiere pentru sufletele noastre istovite de despărţire. E imposibil 
să redai prin cuvinte simțământul plin de încântare al mulțumirii 
faţă de Dumnezeu care ne umplea inimile. După 7 ani de închisoa- 
re, unde a decurs toată tinereţea mea, Domnul mi-a dat odihnă în 
această biserică vie, m-a întărit duhovnicește. 


Deţinuţii care veniseră la credință în lagăre în acei ani cum- 
pliți, după eliberare încheiau cu bucurie legământ cu Domnul; erau 
mulţi! Eu am fost martor ocular al acelor botezuri binecuvântate! 

Cei care aveau familii așteptau cu nerăbdare venirea soțiilor, 
a copiilor. Unii, printre care şi eu, se căsătoreau. Biserica a luat 
asupra sa grija pentru organizarea nunţii noastre. Un an întreg 
ne-am aflat în comunitatea scumpă. La Vorkuta ni s-a născut 
primul fiu. Când au fost ridicate limitele în privinţa plecării, noi 
am părăsit ţinutul Transpolar, unde mă aflasem pentru termenul 
de întemnițare exact şapte ani până în ziua fixată. 


Din istoria bisericii de la Şahti 


Voia Domnului a fost să ne stabilim în orașul Șahti (fostul 
Aleksandrovo-Gruşevsk) din regiunea Rostov. 

Comunitatea baptiștilor a fost organizată acolo încă în anul 1908. 
În anii '30 prezbiter al acestei biserici era Borikov, iar în biserica 
creştinilor evanghelici — Kovaliov. În anul 1937 ambele case de 
rugăciune au fost închise, au fost reprimaţi peste o sută de frați — 
aproape toţi au murit în lagăre și închisori. 

La începutul războiului adunările creştine au fost reluate, iar 
în anul 1945 comunitatea s-a înregistrat şi s-a afiliat VSEHB-ului. 
În problemele vieţii lăuntrice a bisericii prezbiterul se supunea îm- 
puternicitului. În anul 1956 eu, mama și soţia Valea am devenit 
membri ai bisericii înregistrate (biserici independente în anii aceia 
nu erau). Ne-a primit cu mai multă căldură acea parte a bisericii 
care era alcătuită din întemnițaţii rămași în viaţă în anii prigoniri- 
lor şi cei ai căror taţi, pentru credincioşie Domnului, nu s-au întors 
din închisori și lagăre. 

La prima întâlnire cu credincioșii din Şahti eu am povestit 
despre viaţa bisericii neînregistrate din Vorkuta. Ne-am rugat, am 
cântat. Am vrut să ne împrăștiem, şi când colo vine prezbiterul. 
A început să se revolte: „De ce v-aţi adunat? Cum de-aţi îndrăznit 
să încălcați legea?!“ 

În biserica din Şahti în anii aceia nu mai era libertatea 
duhovnicească în care ne-a poruncit Hristos să trăim. Mulţi ge- 

meau sub asuprirea oamenilor, căutau o părtăşie vie și se adu- 
nau prin locuinţe. 

Curând după venirea noastră s-a organizat un cerc de cercetare 
a Sfintei Scripturi. Doritorii de a studia Cuvântul lui Dumnezeu fă- 
ceau parte în același timp și din grupul de rugăciune, care, vinerea, 
cu post, aducea Domnului nevoile bisericii. 

Evangheliile după Marcu și după Ioan le-am studiat mai întâi 
după manuale, iar apoi am început să pregătim singuri lecţii. Le ţi- 
neam în general eu și unii fraţi-predicatori. Discuţiile decurgeau cu 
însuflețire, tineretul s-a înviorat în mod vădit. Insă, oriunde ne-am 
fi adunat, prezbiterul afla neapărat și stingea acest focușor mic cu 
ameninţări și interziceri. 

În biserică eu propovăduiam, în cel mai bun caz, o dată pe săp- 
tămână, iar uneori şi câte jumătate de an nu mi se dădea cuvântul. 
Fraţii și surorile vroiau să mă asculte, îl rugau pe prezbiter, însă el 
le ceda rar. 

A fost un timp când, cu permisiunea prezbiterului, eu citeam 
înainte de începutul adunării minunata carte a lui |. V. Karghel 
„Ce atitudine ai faţă de Duhul Sfânt?“ Lucrul acesta a fost o ma- 
re susținere duhovnicească pentru credincioși. Apoi, deja fără un 
acord preliminar, am citit scrisoarea unui întemnițat, care era foar- 
te îndurerat de abaterea de la Domnul a bisericii. Prezbiterul şi sfa- 
tul fraţilor s-au întristat: „Cu această scrisoare ai aruncat o bănuia- 
lă asupra bisericii din Șahti și consideri că nu e în starea cuvenită“. 
Fapta mea a fost cercetată îndelung, apoi, în sfârşit, am fost grațiat 
şi mi s-a permis să predic. 

N-a trecut mult timp și iarăși „m-am făcut vinovat“: am plecat în 
concediu la Krasnodar și am transmis salutări din partea bisericii. 

— Cum de-ai îndrăznit? — mă dojenea prezbiterul. 

— Unii prieteni știau că plec în ospeţie și m-au rugat. 

— 'Totuna nu se poate. 

Treptat, se îngustau limitele slujirii Domnului după Evan- 
ghelie. Nu li se dădea voie copiilor la adunările creștine. În co- 
munitatea noastră i s-a poruncit să facă lucrul acesta unei surori 
pătrâne care făcea de serviciu la uşă. Câte suflete ale copiilor au 
fost pierdute! 

Anticipând evenimentele, vreau să menţionez cu mulțumire 
Domnului că în frăţietatea trezită copiilor li s-a acordat din pri- 
mele zile o atenţie deosebită. Toţi părinţii, inclusiv şi eu, ne stră- 
duiam să-i luăm permanent pe copii la adunare. Ţin minte, băieţii 
mei la fiecare adunare erau incluşi în lista celor prezenţi — ei 
dădeau cu ochii de miliție mai des decât toţi ceilalți. De aceea în 
timpul celei de-a doua arestări milițianul nu s-a putut stăpâni şi 

mă bătea cu pumnul în față. M-a adus la secția de miliție și aco- 
lo, înaintea ofițerilor, m-a lovit încă o dată: „Să ţii minte, cum să 
aduci copiii la adunare“. 

După ce m-am întors a doua oară din locurile de detenţie, m-am 
bucurat foarte mult că în biserica noastră era deja orchestră de in- 
strumente cu coarde pentru copii, mai târziu — cor s-a organizat 
un cor de tineret. Iar acum înfățișarea bisericii s-a schimbat cu de- 
săvârșire: bătrânii și bătrânele își găsesc câte un locușor pe băncile 
din spate, iar toată încăperea e ocupată de tineret. 


Pustiitorii lucrării lui Dumnezeu 


Din anul 1959 ateii împreună cu slujitorii care se abătuseră de 
la Dumnezeu au pornit pe linia dezrădăcinării religiei. Pretutin- 
deni, sub diverse pretexte, erau închise casele de rugăciune. La 
sfârșitul anilor '50 prezbiter superior al regiunii Rostov era Go- 
leaev. Ca și mulţi slujitori ai centrului oficial, el a trecut pe calea 
colaborării cu organele puterii. Nu făceau ei deosebire dintre ce 
e a cezarului și ce e a lui Dumnezeu și au cedat treptat nepriete- 
nilor tot ce e sfânt. Înainte de ieşirea la pensie Goleaev a vizitat 
biserica din Șahti și a declarat că după el situaţia va fi şi mai rea. 

Într-adevăr, un oarecare Evstratenko Ivan Andreevici, fiul 
unui lucrător renumit al Uniunii baptiștilor, acționa mai rău de- 
cât Goleaev. Cu participarea lui a fost închisă comunitatea vie, 
prietenoasă din raionul Artiomovsk — aceasta a fost prima lovi- 
tură pentru credincioşi. În timpul acela numai în regiunea Rostov 
au fost închise 14 comunităţi! În oraşul Rostov pe Don credincio- 
şilor li s-a luat încăperea. 

Nu era o situaţie mai bună nici în alte locuri. Un slujitor mi-a 
povestit despre pustiirea îngrozitoare în care ajunseseră regiunile 
Herson și Nikolaev. (La timpul lor au muncit acolo cu binecu- 
vântare lucrătorii lui Dumnezeu: Reaboșapka, Ratuşnâi și alţii). 
Cu participarea prezbiterului superior Kalibabciuk au fost închise 
casele de rugăciune aproape în toate satele (în unele sate nu era 
nici un ateu). 

Mirarea unor bătrâni credincioşi (care au rămas ca prin minu- 
ne în unul din asemenea sate) nu avea margini când peste câteva 
decenii i-a vizitat tineretul. „Oare mai sunt încă creștini tineri? Noi 
gândeam că de acum nu mai sunt nicăieri biserici“. 

La una din lecţiile sale un reprezentant al Comitetului orășenesc 
de partid a spus că în februarie 1959 a fost adoptată o rezoluţie 
a Consiliului de Miniştri al URSS de a închide toate localurile de cult 
sub orice pretext. A ridica cu câţiva centimetri podul în casa de ru- 
găciune, a muta pereţii ori a întrebuința pentru reparaţie materiale 

de construcţie de calitate bună — se considera cea mai mare încăl- 
care și era destul pentru a se pune lacătul la ușa casei de rugăciune. 

La Șahti după război casa de rugăciune a fost legalizată nu pe 
numele unei singure persoane, ci al comunității. A venit timpul re- 
paraţiei. Autorităţile orașului au trimis comisia sanitară și cea pen- 
tru combaterea incendiilor, care au dat avizul: „Casa este avariată, 
în timpul reparaţiei trebuie să fie închisă“. 

Slujitorii tineri propuneau să se obțină mai întâi permisiune 
pentru reparaţie, și apoi să întrerupem adunările. Însă prezbiterul 
convingea biserica: „Trebuie să-i cruțăm pe slujitori, să ascultăm 
de stăpânitori, altfel vom fi arestaţi“. Bătrânele credincioase, iar 
ele erau majoritatea, au votat pentru propunerea lui şi casa de TU- 
găciune de pe strada Proletarskaia, 62 a fost sigilată. În anul 1959 
comitetul executiv orăşenesc a dat dispoziție să se demoleze casa în 
genere — 300 de persoane au rămas fără încăpere pentru adunări... 

Prima jumătate de an credincioşii nu se adunau, apoi prezbite- 
rul le-a propus să meargă pentru frângerea pâinii în bisericile din 
apropiere: la Novocerkassk și la Novoșahtinsk. Tinerilor le stătea în 
putere, dar bătrânelele plângeau fără părtășie. 

Niciodată nu voi uita cum în anii aceia noi am venit odată în 
Novocerkassk și ni s-a propus să cântăm „Doamne, ascultă-mă...“ 
Acesta a fost unicul caz în viața mea când plângea tot corul. „Fie-ţi 
milă, Doamne bun, de păcat păzeşte-mă... Vino-n ajutor acum, o, 
Te rog, ascultă-mă, nu-mi ascunde fața Ta...“ Acesta era un strigăt 
către Dumnezeu, toți abia de-și rețineau hohotele de plâns... 


Principalul e a-l sluji lui Dumnezeu 

În timp ce ni s-a închis casa de rugăciune, am început să fiu şi 
eu lezat la uzină. Lucrând inginer-constructor, de două ori am fost 
eliberat din serviciu în urma reducerii personalului. Unul dintre 
şefi mi-a spus deschis: „Cât rău ne pricinuiești! La toate lecţiile noi 
convingem poporul că baptiștii sunt oameni întunecaţi, nu pricep 
nimic în știință. lar oamenii ne scot ochii: «Dar la noi un predicator 
e inginer!» — 'Toate lecţiile se duc de râpă!“ 

Ultima dată mi-am găsit un serviciu după un anunț din ziar ca 
constructor la institutul „Rostovhidroșaht“. Am lucrat numai zece 
zile! Am fost eliberat, iar în carnetul de muncă mi s-a făcut notița: 
„Insemnarea despre primire e greșită“. 

Prietenul meu, cu care începusem lucrul, peste câţiva ani a de- 
venit șef de secţie în biroul de proiectări. „Şi tu ai fi ocupat un post 
nu mai mic“ — mă ispiteau unii. 

De ce mă opresc asupra acestor lucruri? — Erau ani grei 
atunci pentru biserică. Dumnezeu este atotputernic, însă noi, co- 

piii Lui, suntem foarte mărginiţi şi Lui nu-l este atât de uşor 
să ne explice că scopul principal al vieţii creștine este a-l slu- 
ji Domnului. Toate celelalte: locuinţa, învățătura, serviciul, gos- 
podăria — sunt lucruri de mâna a doua. La mulţi creștini totul 
e invers: se grăbesc să-și aranjeze viața personală, cumpără case, 
mașini, iar lucrării lui Dumnezeu îi dau restul timpului, puteri- 
lor şi rămăşiţe de mijloace. Acest adevăr nici eu nu l-am înţeles 
îndată. Dacă aș fi fost avansat în serviciu, iar lucrul acesta este 
plăcut pentru fire, atunci n-aș fi putut să apăr cu atâta îndrăzneală 
lucrarea lui Dumnezeu. 

În 1960 jumătate de an am fost nevoit să nu lucrez și abia în anul 
1961, cu ajutorul unui frate credincios, m-am angajat la o fabrică în 
calitate de lăcătuş de cea mai mică categorie cu salariul de 70 de ru- 
ple, deşi eram lăcătuș de reparare a vagoanelor de categoria a cincea. 


Slujirea de sine stătătoare 


Timp de o lună, cât îmi căutasem un serviciu, frații şi surorile 
au obosit de călătorii prin comunităţile vecine și, cu toate că ni se 
interzisese, am hotărât totuși să facem adunări prin locuinţe. 

Aveam mulţi coriști. Conducător al corului era sora Kolomiiţe- 
va Lidia Ivanovna. Tatăl ei a fost mucenic pentru lucrarea Evan- 
gheliei și, ca şi sute de alți slujitori arestați în anul '37, nu s-a 
întors de la închisoare. 

Făceam deja adunări, dar fraţii noştri mai mari, din cauza fri- 
cii, nu veneau. Pe un diacon rânduit prin punerea mâinilor abia de 
l-am convins să oficieze Cina. 

A fost binecuvântată prima înmormântare în adunarea noas- 
tră despărțită. Pentru întâia dată făceam adunarea în prezența 
unei mari afluenţe de oameni. Direct în stradă cântam, ne rugam, 
propovăduiam, chemam la pocăință — a fost o mare mărturie 
despre Domnul. După înmormântare pe această stradă, cândva 
părăsită și uitată, ateii au organizat un teren de cinema și prezen- 
tau filme fără plată. 

Ne-am bucurat și de primul botez. 

Adunările creștine se făceau în diferite sectoare ale orașului în 
locuinţele particulare ale credincioșilor. 

Astfel, cu binecuvântarea Domnului, se organiza o slujire de si- 
ne stătătoare și comunitatea se întărea. Veneau permanent la adu- 
nare vreo sută de persoane. Eu am fost ales conducător. 

Treptat, în jurul nostru au început să se grupeze și alte co- 
munităţi cărora li se închisese de asemenea casele de rugăciune. 
Curând miliția a început să ne împrăștie adunările, să ne ia lite- 
ratura duhovnicească, să ne amendeze. 

Zorii îndurării Domnului 


În august 1961 deasupra poporului istovit al lui Dumnezeu din 
țara noastră au răsărit zorii îndurării Domnului — a început bi- 
necuvântata trezire duhovnicească! Grupul de inițiativă a trimis 
epistolele frățeşti prin toate comunităţile. Biserica din Şahti a în- 
țeles chemarea fraţilor la curăţare și sfințire drept o chemare 
a lui Dumnezeu şi s-a încadrat în mijlocirile pentru convocarea 
congresului. 

Din „Epistola a doua“ a Grupului de inițiativă noi am aflat că 
VSEHB a emis „Directivele către prezbiterii superiori“ și „Regula- 
mentul din anul 1960“, care erau îndreptate spre distrugerea lucră- 
rii lui Dumnezeu în țara noastră. Odată cu emiterea lor se întărea 
în mod oficial practica introdusă mai înainte: copiii şi tineretul să 
nu fie lăsaţi în biserică! 

Noi ne bucuram că Domnul ne-a scos din această dependenţă 
păcătoasă și nu îndeplineam rezoluţiile potrivnice lui Dumnezeu: 
tineretul şi copiii ÎI slăveau pe Domnul împreună cu noi în adunare. 

Au început să viziteze comunitatea noastră slujitorii Grupului 
de inițiativă; ei i-au invitat pe fraţii din biserica noastră la consfă- 
tuirile lor. Primele întrevederi pline de bucurie le-am avut la Ma- 
keevka, la Harkov. 

La sfârșitul anului 1961 Dumnezeu mi-a îngăduit să merg la 
consfătuirea de la Rostov pe Don. Aici am făcut cunoștință pentru 
prima dată cu scumpul frate Ghennadi Konstantinovici Kriucikov. 
Am venit la consfătuire cu întârziere. Pentru mine fusese rezervat 
un loc lângă el. 

Prima impresie produsă de părtășia cu el (ea a rămas astfel şi 
până în ziua de azi): fratele are capacități deosebite și înțelepciune 
de la Domnul, o adâncă cunoaștere a Cuvântului lui Dumnezeu. Ce 
spune el, ce sfătuieşte, ce întreprinde — totul e în conformitate cu 
voia lui Dumnezeu, întotdeauna e întemeiat totul pe Sfânta Scrip- 
tură şi corespunde Duhului Sfânt. În predici se simte nu puterea şi 
autoritatea omenească, ci o putere duhovnicească deosebită. Slavă 
lui Dumnezeu, părerea mea s-a dovedit a fi dreaptă. 

Întrucât în biserica din Șahti se organiza slujirea indepen- 
dentă, fraţii Grupului de iniţiativă ne-au sfătuit să pregătim frați 
vrednici de a fi rânduiţi prin punerea mâinilor. Cu post și rugă- 
ciune adunarea membrilor a început rezolvarea acestei probleme 
și am fost recomandat eu şi încă un frate pentru slujirea de prez- 
biter şi câţiva pentru cea de diacon. În iunie anul 1962 a săvâr- 
şit rânduirea cu punerea mâinilor membrul Comitetului Organi- 
zatoric, bătrânul frate Aleksandr Afanasievici Şalașov, care mai 

În zilele încordate ale slujirii binecuvântate 
(De la stânga la dreapta — S$. Gb. Dubovoi, Gb. K. Kriucikov, N. Gb. Baturin) 


înainte îndeplinea slujirea de evanghelist în Uniunea Baptiştilor 
Volga-Kama. Comunitatea din Celeabinsk, unde dumnealui era 
prezbiter, în anii '60 a răspuns cu înflăcărare printre primele la 
chemarea Duhului Sfânt. 

Binecuvântându-ne pentru slujire, el ne-a urat credincioşie 
până la moarte, deoarece presimţea că prigonirile nu vor întâr- 
zia să vină. 

În 1963 slujitorii Comitetului Organizatoric l-au trimis pe Alek- 
sandr Afanasievici la congresul fals al VSEHB-ului, ca să dea citire 
unei scrisori de mustrare. Insă el n-a fost lăsat nici să intre în clădi- 
re. Stând vreo câteva ore în ploaie, a fost nevoit să se întoarcă fără 
nici un rezultat. După aceea s-a îmbolnăvit grav, n-a mai putut să- 
vârşi slujirea şi a plecat acasă. Ghennadi Konstantinovici împreună 
cu câţiva slujitori l-au petrecut. Şi Aleksandr Afanasievici, și Ghen- 
nadi Konstantinovici simțeau că se văd pentru ultima dată. Până la 
plecarea trenului rămâneau clipe numărate, fraţii au ieşit pe peron. 
Aleksandr Afanasievici a scris pe geamul vagonului ultima urare: 
„| Pet. 5. 1-3“: „Sfătuiesc pe prezbiterii dintre voi, eu, care sunt un 
prezbiter ca și ei, un martor al patimilor lui Hristos, și părtaș al slavei 
care va fi descoperită: păstoriţi turma lui Dumnezeu, care este sub 
paza voastră, nu de silă, ci de bunăvoie, după voia lui Dumnezeu...“ 

În mai-iunie 1962 la consfătuirea Comitetului Organizatoric s-a 
hotărât să se strângă de la biserici documente care să confirme 
activitatea îndelungată antievanghelică a slujitorilor centrului ce se 

abătuse de la Dumnezeu. Lucrul aceasta n-a fost greu de făcut, 
deoarece poporul lui Dumnezeu era istovit de activitatea distrugă- 
toare a celor ce se abătuseră. 

Peste două luni Comitetul Organizatoric dispunea de un nu- 
măr satisfăcător de declaraţii, adeverite de sute de semnături ale 
credincioșilor care au fost martori oculari ai decăderii lucrătorilor 
VSEHB-ului. La consfătuirea Comitetului Organizatoric de la Mos- 
cova a fost semnat procesul-verbal nr. 7 cu privire la excomunica- 
rea slujitorilor care şi-au pierdut demnitatea de slujitori, document 
pe care mi-am pus și eu semnătura. 

În toamna anului 1962 în timpul concediului l-am ajutat pe 
Ghennadi Konstantinovici să pregătească darea de seamă anuală 
asupra activității Comitetului Organizatoric. 

La 7 noiembrie 1962 la Novosibirsk le-am adus-o la cunoștință 
fraţilor din Siberia. Aici m-am întâlnit pentru prima dată cu frații 
devotați Domnului: D. V. Mineakov, P. F. Zaharov precum și cu bă- 
trânul respectabil Andrei Isaakovici Jilin, deportat aici din Ucraina. 
Apoi am vizitat fraţii deportaţi în ţinutul Krasnoiarsk, printre care 
era P. V. Rumacik. Cât de mult s-au bucurat fraţii şi I-au mulțumit 
lui Dumnezeu când au citit darea de seamă anuală a Comitetului 
Organizatoric! 

Se înţelege, organele puterii au aflat că eu sunt membru al 
Comitetului Organizatoric, că am semnat documentul cu privire 
la excomunicarea slujitorilor VSEHB, că săvârșşesc slujirea duhov- 
nicească în frăţietatea trezită. Am fost învinuit de trândăvie și, 
conform Decretului din mai 1961, care se extindea asupra sluji- 
torilor comunităţilor neînregistrate, am fost condamnat la muncă 
corecțională pe termen de un an cu o reţinere de 20% din salariu. 
Împreună cu mine din biserica noastră au fost condamnaţi şase 
fraţi şi trei surori. La 13 decembrie anul 1962 a avut loc judecata 
repetată — mi s-au dat cinci ani de deportare în regiunea Irkutsk. 


Mergi cu Dumnezeu!“ 


Am fost deportat din închisoarea de la Novocerkassk. Ofițerul 
de serviciu m-a întrebat: 

— Dar tu pentru ce? 

— Eu cred în Dumnezeu, sunt deportat pentru predicarea Evan- 
gheliei. 

— Ei, atunci mergi cu Dumnezeu! 

Inainte de aceasta eram într-o depresiune sufletească: aca- 
să a rămas mama bătrână, soţia cu patru copii (cel mai mic era 
sugaci), în închisoare răcisem, aveam febră. Dar auzind o aseme- 
nea urare de drum bun, m-am îmbărbătat: Domnul e cu mine și 

eu sunt cu Dumnezeu! Acum drumul lung cu convoiul de arestaţi 
nu mă îngrozea. 

Închisoarea din Irkutsk m-a întâmpinat cu geruri de 40'C. 

În vara anului 1963 în timpul concediului soţia împreună cu 
copiii și cu mama mea au venit la mine în exilul îndepărtat, în 
satul Starâi Belcir. Pe Alioșa, care avea un an, l-au adus tocmai 
de la Irkutsk în cabina unui autocamion. Mama, fiul mai mare, 
Vanea, și Alioșa (el încă nu mergea) au rămas să ierneze cu mine. 

Lucram şofer şi lăcătuş la garajul sovhozului, locuiam într-o că- 
suță mică de bârne cu o sobă rusească, unde încăpeau două pa- 
turi de fier şi o masă. Mama se bucura mult de posibilitatea de 
a trăi sub același acoperiș cu fiul. Mă ajuta să îngrijesc de copii. 

Insă bucuria părtășiei a fost scurtă. Valentina a primit transfe- 
rare în muncă la locul deportării mele. Ca apartamentul din Şahti 
să nu rămână pustiu, mama trebuia să se întoarcă cu Alioșa acasă, 
iar Valea cu copiii mai mari să vină la mine. 

Ca și mai înainte, mama mă susţinea în rugăciuni, cu scrisori. 


Prigoniri în prigoniri 

În anul 1963 a apărut primul număr al revistei independente 
a frăţietăţii „Vestnik spasenia“ („Vestitorul mântuirii“). Tirajul era 
nespus de mic — 60 de exemplare, dar chiar şi aceasta a neliniștit 
mult organele KGB-ului. 

Când a fost răspândit al doilea număr al revistei, administrația 
KGB de la Irkutsk a sancţionat imediat o percheziție la mine. Către 
timpul acela primul număr îl transmisesem unui frate deportat din 
Rostov pe Don, iar pe al doilea l-au găsit și, după percheziție, am 
fost dus la interogatoriu la KGB. Se interesau: unde se tipăreşte 
revista, cine o redactează, particip eu la această lucrare? 

A doua oară au venit cu percheziţia în legătură cu arestarea 
lui Pavel Frolovici Zaharov. După înmormântarea fratelui Hmara 
el a vrut să vină la mine, însă în drum a fost reținut la Irkutsk. 

Eu am fost dus la interogatoriu la Irkutsk. Acolo a discutat 
cu mine o zi întreagă mai întâi un maior al KGB-ului, care făcu- 
se percheziție la mine (nu s-a prezentat). În general convorbirea 
a fost ţinută pe tema lor preferată: „Oricine să fie supus stăpâni- 
rilor celor mai înalte“ (Rom. cap. 13). Eu subliniam în mod deo- 
sebit asemenea cuvinte: „Vrei dar să nu-ţi fie frică de stăpânire? 
Fă binele, și vei avea laudă de la ea“. Spuneam cu îndrăzneală 
că nu mă tem de ei, pentru că n-am făcut niciodată în viaţă 
nimic rău, iar pentru un lucru bun creștinul trebuie să aibă lau- 
dă din partea stăpânirii, dacă ea își îndeplinește drept funcţiile. 

În a doua jumătate a zilei el m-a trimis în alt birou. „Până 

acum s-a ţinut cu dumneavoastră o convorbire semioficială, acum 
va fi pe deplin oficială — a declarat noul tovarăș. — Eu sunt anche- 
tatorul lui P. F. Zaharov şi voi pune întrebări concrete cu privire la 
procesul lui: unde și când v-aţi întâlnit pentru ultima dată cu Pavel 
Frolovici?“ Eu tăceam. 

El mi-a mai pus câteva întrebări referitor la Pavel Frolovici 
precum și la revista „Vestnik spasenia“. Eu tăceam ca și mai înain- 
te. N-am dat nici un fel de obligaţii în scris. 


Căile lui Dumnezeu sunt întotdeauna binecuvântate 


Nici un fel de împotriviri ale celor din afară şi ale centrului CEB 
recunoscut oficial n-au putut influența asupra năzuinţei credincioși- 
lor de a-L urma pe Domnul pe calea îngustă, dar dreaptă. Slujitorii 
care se abătuseră de la Dumnezeu şi protectorii lor erau preocupați 
de un singur lucru: cum să oprească torentul trezirii în biserici? Și 
au dat indicaţia: să fie excomunicați toţi cei care susțin demersurile 
pentru congres. În același timp pentru credincioşi se aplica Decre- 
tul cu privire la trândăvie, conform căruia erau deportaţi slujitorii 
şi predicatorii din adunările neînregistrate. 

Cei „excomunicați“ organizau biserici. Prigonirile au provocat o şi 
mai mare trezire în biserici, credincioșii nu s-au înfricoșat, ci s-au 
însufleţit pentru a-l sluji Domnului cu şi mai multă râvnă: fără a ţi- 
ne seama de interziceri, părinţii temători de Dumnezeu luau copiii 
la adunare și îi creşteau în mustrarea și învăţătura Domnului, n-a 
stins duhul râvnei în poporul lui Dumnezeu nici confiscarea case- 
lor de rugăciune: fiecare casă particulară unde era măcar cea mai 
mică posibilitate de a se face adunare a devenit casă de rugăciune. 

Epistolele frățeşti ale Grupului de inițiativă, iar apoi ale Co- 
mitetului Organizatoric cu privire la convocarea congresului CEB 
erau întâmpinate de copiii lui Dumnezeu cu bucurie şi îi însufle- 
țeau în munca de mai departe și în urmarea pe calea Domnului, 
cale de spini. 

În anul 1963 VSEHB a obţinut permisiunea pentru a ţine Con- 
sfătuirea unională, căreia chiar din prima zi i s-a dat denumirea 
de congres. VSEHB nu numai că nu făcuse demersuri pentru con- 
gres, ci se pronunțase chiar împotriva convocării lui. Noi îl numim 
pe bună dreptate congres fals, pentru că, după cum am amintit, 
inițiatorii congresului nici n-au fost lăsaţi să intre în încăpere. Pen- 
tru frăţietatea trezită Dumnezeu a schimbat în bine și acest rău 
vădit: dacă mai înainte cineva se și îndoia de justețea excomuni- 
cării lucrătorilor centrului care se abătuseră de la adevăr, atunci, 
văzându-le fața adevărată, s-a încredinţat de justeţea hotărârilor 
Comitetului Organizatoric. 

Mișcarea de curăţare şi sfințire în biserici n-a fost o acţiu- 
ne omenească, ea a fost începută de Dumnezeu. De aceea nici 
împotrivirile ascunse, nici cele fățișe n-au putut opri năzu- 
ința poporului lui Dumnezeu de a trăi în libertatea pe care 
ne-a dăruit-o Hristos. Vreau să spun cu siguranţă că mișca- 
rea noastră dinăuntrul bisericii este unică în sensul că Domnul 
a scos frățietatea noastră pe calea independenţei depline a bi- 
sericii de stat. Lucrul acesta corespunde, în primul rând, du- 
hului Sfintei Scripturi şi nu contrazice cerinţele legii de bază 
a statului. Aceasta este unica cale dreaptă de slujire Domnului. 


Sfârșitul exilului 


În anul 1964, după moartea de martir a fratelui Nikolai Hma- 
ra în închisoarea din Barnaul, persecuțiile credincioşilor au fost 
întrerupte. 

M-am aflat în exil doi ani și ceva. Acolo ni s-a născut al cincilea 
copil. În martie 1965 mi s-a anulat a doua jumătate de termen şi mi 
s-a permis să mă întorc la familie. Ambele sentinţe în cauza mea au 
fost casate din lipsa conţinutului infracţiunii. 

Asemenea ştiri îmbucurătoare au primit în timpul acela multe 
familii ale întemniţaţilor. 

La rugămintea fraţilor am rămas pentru un timp în Sibe- 
ria pentru orânduirea lucrării lui Dumnezeu. Aflându-mă în 
exil, îi ajutam şi chiar participam ilegal la consfătuirile frățeşti. 
Cunoscând nevoile din Siberia, am hotărât să vizitez câteva bise- 
rici şi abia peste o lună, aproape de Paște, m-am întors la Şahti. 


În audienţă la A. 1. Mikoian 


Cu toate că în 1965 mulţi condamnaţi pentru credinţă au fost 
reabilitaţi, mai rămăseseră în închisori încă vreo 50 de fraţi și su- 
rori, adunările creștine erau împrăștiate pretutindeni, credincioşii 
erau amendaţi, li se luau copiii din cauza educaţiei religioase. 

Reprezentanţii unor comunităţi aparte veneau la Moscova cu de- 
mersuri pentru a se înceta nelegiuirile. Şi chiar dacă aceste demer- 
suri aveau în unele locuri anumite rezultate pozitive, atunci în țară 
în general persecuțiile credincioșilor frăţietăţii noastre continuau. 

In august anul 1965 pentru întrevederea cu Preşedintele 
Prezidiului Sovietului Suprem, A. I. Mikoian, a venit la Moscova 
o delegaţie mai reprezentativă, mai bine de 100 de persoane din 
50 de orașe ale ţării, alcătuită, în fond, din foști întemnițați și 
din rudele lor. 

Timp de o săptămână în fiecare dimineaţă ne adunam în par- 
cul Aleksandrovski (nu departe de Kremlin) şi către ora nouă 

mergeam în sala de primire a Prezidiului, înaintam cerere şi aș- 
teptam răspuns. Eram trimiși la Consiliul Afacerilor Religioase, la 
procuratura URSS, însă noi refuzam să ne ducem încolo, deoarece 
credincioșii se adresaseră de multe ori la toate aceste instanţe și 
n-au primit un răspuns obiectiv. A patra zi am hotărât să nu ple- 
căm de la sala de primire până ce demersurile noastre nu vor 
fi satisfăcute, dar a venit un serviciu de milițieni și ne-a scos cu 
forţa de acolo. 

Vineri, fiind în post şi rugăciune, am venit iarăşi la sala de pri- 
mire de primire. Şeful ne-a comunicat că Anastas Ivanovici Miko- 
ian acceptă să primească în audiență 3-5 persoane peste o lună, la 
24 septembrie. Pentru a pune de acord în mod definitiv data audi- 
enței ne-a propus să venim cu două zile mai înainte. 

Noi am pregătit documentele cu privire la prigoniri şi la 
22 septembrie am venit toţi cinci: N. Gh. Baturin, P. A. lakimenkov, 
V. I. Kozlov, I. Bondarenko şi un membru al Consiliului Rudelor 
Întemniţaţilor — Lidia Govorun (pentru educaţie religioasă, ei i se 
luase atunci fiul). 

S-a întâmplat ceea ce am și presupus: în anticameră ni s-a co- 
municat că Anastas Ivanovici poate să ne acorde audiență numai 
astăzi, pe data de 24 el pleacă cu avionul. Probabil, ei se așteptau 
că va veni numai unul din noi şi întrevederea nu va avea loc. 
„Suntem gata să mergem acum!“ — am răspuns noi. 

La șeful sălii de primire consultantul ne-a făcut instructaj: 
„Acum vom merge la Kremlin. Nici un fel de lucruri să nu vă luaţi. 
Numai doamna poate avea o poşetă“. 

Eu am pus documentele într-o mapă şi noi am plecat pe terito- 
riul Kremlinului spre clădirea Guvernului. Ea e îngrădită şi e pă- 
zită. Ne-am apropiat de o portiță mică din direcţia porţii Spasskie. 
Acolo stătea o santinelă. Consultantul i-a arătat legitimaţia și 
a spus: „Oamenii aceștia merg cu mine“. Am intrat în vestibul, am 
predat la garderobă impermeabilele și pălăriile. Ne-am ridicat cu 
ascensorul la etajul doi. În anticamera biroului ședea secretarul. 
În jur — covoare moi, luxoase — niciodată n-am văzut asemenea 
covoare. Aici a fost rugată și sora Lida să-și lase poșeta. Peste vreo 
zece minute s-a deschis ușa: „Intraţi“. 

În birou era, ca de obicei, o masă mare în formă de careu. De 
o parte, în fotolii moi, ședeau: locţiitorul procurorului general, pre- 
şedintele Consiliului Afacerilor Religioase — Puzin —, șeful sălii de 
primire, consultantul și al cincilea era, probabil, de la KGB. 

Toţi s-au prezentat, gradul celui din urmă noi nu l-am înţeles. 
___ Ne-au invitat să ne așezăm de partea opusă. Mikoian nu era. 
Îndată ce ne-am așezat s-a deschis o ușă și el a fost imediat la 

masa lui. După un scurt salut am fost preîntâmpinaţi că discuţia 
nu va dura mult — numai o oră. Mie mi s-a dat celui dintâi cuvân- 
tul pentru raport. 

„Noi Îi mulțumim lui Dumnezeu...“ — am început eu. 

„Nu-i nimic, nu-i nimic, datoria noastră e să-i primim pe cetă- 
țeni“ — m-a întrerupt Anastas Ivanovici. 

Apoi am expus fondul problemei. Noi pregătiserăm documen- 
te și fotografii privitor la moartea de martir a lui N. Hmara, la 
confiscarea şi năruirea caselor de rugăciune, la exmatricularea 
din institute. 

„Acestea sunt evenimente ale anilor trecuţi...“ — a spus Mikoian. 

„Poftim cazuri recente“ — i-am propus eu fotografiile pogro- 
mului din Șcetovo, regiunea Voroșilovgrad și a casei de rugăciune 
demolate de la Suhumi. 

Dumnealui le privi și i le transmise şefului sălii de primire. 

Dând citire mai departe documentelor despre prigoniri, am 
ajuns la comunicarea cu privire la Hmara. Mikoian mă întrerup- 
se brusc: „Vinovaţii de moartea lui sunt pedepsiţi, nu trebuie să 
amintim lucrul aceasta“. 

„N-am vrea nici noi să amintim, însă în sentinţa din dosarul lui 
e scris: «Nu se supune „Directivelor VSEHB-ului“ și „Regulamentu- 
lui“». Prin urmare, statul se amestecă în treburile bisericii“. 

Noi aveam mai mult de treizeci de documente de mustrare. Eu 
am reuşit să elucidez doar vreo zece, restul le-am transmis numai. 
Anastas Ivanovici ne-a asigurat că ei vor examina aceste documen- 
te şi peste o lună ne vor da răspuns. 

Tonul, cu care a început să vorbească Iosif Bondarenko, nu-i 
plăcu lui Mikoian. EI l-a întrerupt brusc. 

Au vorbit intrând în fondul chestiunii alţi fraţi și sora Lida. 

La încheiere A. I. Mikoian ne-a promis că se vor reglementa 
relaţiile dintre biserică şi stat, însă peste o lună el a fost scos din 
post şi atitudinea negativă față de frăţietatea prigonită a CEB ră- 
mânea aceeaşi. 


Un an de răgaz 

Refuzul guvernului de a permite organizarea congresului şi 
opoziţia slujitorilor care se abătuseră de la adevăr față de lucra- 
rea de trezire i-au dat Comitetului Organizatoric dreptul înain- 
tea lui Dumnezeu și în conformitate cu legea ţării să convoace 
în mod unilateral Consfătuirea unională a slujitorilor bisericii 
CEB, care a avut loc la Moscova la 18-19 septembrie 1965. La 
această consfătuire Comitetului Organizatoric i s-a dat denumirea 
de Consiliu al Bisericilor CEB. Lista membrilor Consiliului Biseri- 

cilor a fost trimisă la guvern. Slujitorii care n-au intrat în compo- 
nenţa de bază au fost incluși în Secţia evangheliștilor de pe lângă 
Consiliul Bisericilor CEB. 

Pentru conducerea duhovnicească şi organizatorică a biserici- 
lor CEB, precum și pentru unirea întregii frățietăţi într-o singură 
uniune independentă de stat, în noiembrie 1965 a fost elaborat 
proiectul Statutului Uniunii Bisericilor CEB în general sub redac- 
ţia președintelui Consiliului Bisericilor, Gh. K. Kriucikov. După 
examinarea în comunităţi el a fost adoptat la consfătuirea ordi- 
nară a Consiliului Bisericilor și aprobat ca fiind pe deplin cores- 
punzător Sfintei Scripturi şi mărturisirii de credinţă a creștinilor 
evanghelici-baptiști. 

Anul 1965 a fost un an de răgaz înainte de un nou val de 
prigoniri. În timpul acesta neprietenii lucrării lui Dumnezeu plă- 
nuiau să reducă la zero influenţa religiei în societate prin centrul 
duhovnicesc ascultător de ei. A fost adoptată politica de educaţie 
ateistă a copiilor în creşe, grădiniţe de copii, școli. In instituţiile 
de învățământ mediu şi superior se introducea o nouă discipli- 
nă — ateismul. Pentru credincioși a fost închis accesul la învă- 
țământul superior. Învăţătorii și educatorii credincioși au fost 
eliberaţi din serviciu. 

În martie 1966 pentru lupta cu mișcarea dinăuntrul bisericii 
articolul 142 al CP al RSFSR (încălcarea Legislaţiei cultelor) a fost 
înăsprit până la trei ani privațiune de libertate — prigonirile îm- 
potriva credincioşilor din bisericile neînregistrate au fost plănui- 
te pentru decenii. Pentru copiii lui Dumnezeu, îndeosebi pentru 
slujitorii centrului duhovnicesc, care nu vroiau să încalce prin- 
cipiile evanghelice de slujire, rămânea numai o singură cale — 
a necazurilor, a despărțirilor, a pribegiilor prin închisori şi lagăre. 


Delegaţia din mai 

În aprilie 1966 la consfătuirea de la Kiev, fraţii-întemnițaţi care 
intrau în componenţa Consiliului Bisericilor și a secţiei evangheliști- 
lor au pus problema continuării demersurilor cu privire la încetarea 
nelegiuirilor față de credincioși. Luând în consideraţie că, de obicei, 
credincioșii nu erau primiţi câteva zile la rând în instituţiile de stat, 
au hotărât să fixeze delegaţia pentru mijlocul lunii mai, ca, în aș- 
teptarea primirii, să poată înnopta chiar sub cerul liber. 

La 16 mai 1966 au venit la Moscova aproape 500 de delegaţi din 
multe biserici ale frățietăţii prigonite. („Ar fi putut să fie şi 1300 [!] 
dacă nu i-am fi rechemat din concedii și nu i-am fi dat jos direct 
din trenuri pe toți doritorii“ — mi-a mărturisit mai târziu un an- 
chetator.) Pe cei veniţi îi întâmpinau la toate gările capitalei frați 

numiți special şi îi repartizau la staţiile de metrou, în magazinul 
universal de stat și în alte locuri. Exact la ora 9.45 credincioșii, în 
grupuri nu prea mari, veneau toți din diferite părți spre clădirea 
CC de pe Piaţa Novaia. 

Vizavi de CC e un scuar nu prea mare. Acolo e monumen- 
tul eroilor de la Șipka în formă de o capelă mică cu cruce. Pe el 
e scris în slavonă textul din Sfânta Scriptură: „Nu este mai mare 
dragoste decât să-și dea cineva viaţa pentru prietenii săi“ (loan 
15. 13). Aceste cuvinte le-au servit multora drept însufleţire. In- 
țelegeam că prin această slujire ne dăm şi noi viața pentru frați. 

Ajungând la intrarea centrală, noi am citit mai întâi cererea cu 
voce tare pentru delegați. Au semnat-o îndată șapte fraţi și o soră. 

Noi stăteam în văzul trecătorilor. Peste un timp a ieşit un 
ofițer al pazei și ne-a propus să trecem pe o stradelă dosnică 
de alături, unde se află sala de primire şi secţia de informaţii 
a CC. Când am trecut, reprezentanţii de la CC, de la procuratu- 
ră ne propuneau să mergem ba la Consiliul pentru Problemele 
Cultelor, ba în club. Noi ştiam că trimișii din partea bisericilor 
ai delegaţiilor precedente fuseseră bătuţi și alungaţi fără mar- 
tori, de aceea am refuzat să plecăm undeva. Astfel a trecut o zi. 
Odată cu sosirea nopţii toţi s-au aranjat să înnopteze tot acolo, di- 
rect pe asfalt. A doua zi dimineața ne-am întors la intrarea centra- 
lă a CC, însă n-am mai primit răspuns. 

La ora 13.45 au sosit 28 de autobuze. Credincioşii au format un 
cerc strâns și, luându-se de mâini, au început să cânte imnul: „ZI- 
lele cele mai bune...“ Miliția, militarii și agenţii KGB-ului au început 
să-i bată pe toţi, pe tineri și pe bătrâni. li smulgeau din rânduri 
pe fraţi şi pe surori, îi băteau peste față, peste cap, îi aruncau pe 
asfalt, îi trăgeau de păr, umpleau cu ei autobuzele și-i duceau într-o 
direcţie necunoscută“. 

Astfel, la 17 mai anul 1966 am fost arestat pentru a treia oară 
și dus la închisoarea Lefortovo a KGB-ului. Peste o zi, la 19 mai, în 
sala de primire a CC au fost arestaţi Gh. P. Vins și M. I. Horev, când 
au venit să afle soarta delegaţiei. După 10 zile, la 29 mai, în unul 
din apartamentele de la Moscova a fost arestat Gh. K. Kriucikov. 


„Nu te teme, turmă mică“ 
În pofida lipsei slujitorilor de bază ai Consiliului Bisericilor 
Domnul Își făcea totuși lucrarea Sa măreaţă. Lucrătorii editurii 
„Hristianin“, isprăvind cercetările de laborator şi de construcţie 


* Despre amănuntele cu privire la soarta delegaţiei citiţi în revista „Vestnik is- 
tinî“, nr. 2, 1981. 


88 


Ca MD Aa 


a maşinii (cercetări începute de slujitorii Grupului de inițiativă 
încă în 1963), au construit o maşină de tipar ofset și au început 
tipărirea Evangheliilor şi a culegerilor de cântări duhovniceşti. În 
1967 pentru a fost tipărită prima dată „Cartea vieţii“ — Evan- 
ghelia după Ioan. Acesta era primul nouraş mic, care prevestea 
o ploaie îmbelșugată de binecuvântări ale lui Dumnezeu. Nici un 
fel de prigoniri, persecuții n-au putut opri viața Bisericii lui Hris- 
tos, pentru că puterea ei nu e în slujitorii Consiliului Biserici- 
lor, pe care prigonitorii îi izolaseră, ci în Hristos cel răstignit. El 
a spus: „Nu te teme, turmă mică...“ 

Nu ştiu, s-au mai manifestat oare în istoria creștinismului ase- 
menea minuni ale harului lui Dumnezeu când sute de biserici, fi- 
ind despărțite timp de aproape trei decenii de slujitorii lor aleși de 
Domnul, nu şi-au încetat creșterea şi viaţa duhovnicească, iar fră- 
țietatea se încuraja şi se întărea spre slava lui Dumnezeu pe căile 
sfintei independenţe! 


Al treilea termen 


Am fost acuzat conform articolului 142, însă probe evident că 
nu erau îndeajuns. Atunci anchetatorul Amelin a trimis „Foile 
frățești“ și alte documente ale Consiliului Bisericilor la experti- 
ză, care a dat un raport că în ele se conţin, chipurile, chemări 
de a nu îndeplini Legislaţia Cultelor. Considerându-se că este dată 
o bază teoretică acuzării, eu și frații Gh. K. Kriucikov și Gh. P. Vins 
am fost condamnaţi pe termene de câte trei ani privaţiune de li- 
bertate fiecare. 

Anchetatorul meu era evident nemulțumit de metodele luptei 
cu credincioşii şi a declarat deschis: „Eu aș lupta altfel cu voi: aș 
pregăti oameni speciali și i-aş trimite drept predicatori în comuni- 
tățile voastre, pentru a le descompune dinăuntru...“ 

Cu concursul KGB-ului de la Rostov pe Don am fost trimis 
pentru al treilea termen în raionul Salsk. (In lagăr se aflau cinci 
frați după credinţă.) Insă pe urmă am fost trimis pe neașteptate 
în colonia din apropierea or. Novocerkassk (Kamennâi Brod). Acolo 
administraţia se purta crud cu întemnițaţii: dacă până la norma 
de producţie nu ajungea doar un procent — erai băgat la ȘIZO*. 

După amnistie, care nu se extindea, de obicei, asupra credin- 
cioşilor, în lagăr a început să vină din când în când un colonel 
pătrân al KGB, un oarecare Ivan Andrianovici Potapov. Atitudi- 
nea față de mine s-a schimbat brusc: mai întâi, pe neașteptate 
pentru toți, am fost eliberat de sub escortă, iar apoi, când rămăse- 


* ŞIZO — izolator disciplinar, carceră. 

seră doar 27 de zile până la sfârșitul termenului, deodată mi s-au 
făcut formele de angajare pe şantierele economiei naționale şi am 
fost trimis să lucrez în orașul Șahti. 

Lucrătorii KGB, pentru a submina autoritatea slujitorilor Consi- 
liului Bisericilor, pe unii se străduiau să-i îmbuneze și le ușurau în 
fel şi chip soarta, cum a fost cu mine, iar pe alții — îi persecutau cu 
şi mai multă cruzime. Astfel fratele și prietenul meu Gh. K. Kriuci- 
kov, la mijlocul termenului, a fost transferat pe neașteptate peste 
mii de kilometri: de la Groznâi — în regiunea Cita! Acolo i s-a in- 
tentat un proces penal și se plănuia să fie condamnat pe un termen 
nou fără punere în libertate. Ghennadi Konstantinovici a renunțat 
la alimentare 19 zile. Credincioşii au început să facă demersuri. 
Dumnezeu a nimicit planurile neprietenilor și Ghennadi Konstanti- 
novici a fost pus în libertate. 

La 29 aprilie 1969 s-a sfârşit o lună a aflării mele la „fa- 
pricile de produse chimice“. A început umblarea fără sfârșit prin 
birouri. La secţia de miliție și la comitetul executiv orășenesc, 
unde veneam în legătură cu înscrierea în cartea de imobil, apă- 
rea permanent lucrătorul în vârstă al KGB-ului și ţinea con- 
vorbiri cu mine vrând să obţină consimțământul de a intra în 
legătură. Abia peste o lună mi-am făcut formele de înscriere 
în cartea de imobil, dar chemările nu încetau. Ba îmi veneau 
acasă citaţii, ba erau trimişi oameni de la biroul de pașapoarte 
cu un bilețel să mă prezint în cutare cabinet pentru convorbire. 
Pentru a nu da nici un fel de informaţii privitor la biserică eu 
evitam discuţiile. Despre chemări îi povesteam întotdeauna lui 
Ghennadi Konstantinovici, iar în biserică i-am rugat pe fraţi să 
se roage pentru mine. 

Odată un lucrător al KGB-ului, care se prezentase deputat al 
Sovietului regional (nu ţin minte numele, un om în vârstă), a decla- 
rat: „Ei, iată, Nikolai Gheorghievici, a trecut un an și jumătate de 
când facem cunoștință, noi v-am studiat pe dumneavoastră, dum- 
neavoastră — pe noi. Acum eu pun problema concret: trebuie să 
colaboraţi cu noi, altfel vom intenta un proces penal. Gândiţi-vă, la 
întrevederea următoare ne veți răspunde“. 

Eu am respins categoric propunerea de a colabora și am înţeles 
că ei au de gând să mă aresteze în curând. 

În decembrie 1969, Domnul a îngăduit în chip minunat la 
Tula desfăşurarea Consfătuirii unionale a slujitorilor frățietăţii 
prigonite, la care a fost aleasă noua componenţă a Consiliului 
Bisericilor. 

Până în toamna anului 1970 pentru credincioși a venit iarăși un 
oarecare răgaz după prigoniri. Dar iată la 15 august 1970 la Tula 

a fost tulburată în mod grosolan consfătuirea Consiliului Bisericilor. 
Iar peste 3 zile, la 18 august, din cauza amenințărilor de a fi ares- 
taţi, fraţii Gh. K. Kriucikov și Gh. P. Vins au fost nevoiţi să plece în 
ilegalitate, pentru a avea posibilitatea să îndeplinească slujirea du- 
hovnicească. Fără a se înțelege, în aceeași zi ei au plecat de acasă. 
În timpul acela aproape că nici un slujitor al Consiliului Bisericilor 
nu putea să apară în familie și în biserica sa din cauza urmăririlor 
şi a amenințărilor de a fi arestat. 


A patra arestare 


Timp de doi ani m-am aflat și eu în ilegalitate. Uneori aveam 
întrevederi cu soția, cu fraţii din biserica de la Şahti. În timpul 
unei asemenea vizite am înnoptat la V. I. Peredereev. M-am înţeles 
cu un frate să transportăm în alt loc unele materiale ale arhivei 
bisericii. Ne-am urcat în trenul electric. Pe drum fratele trebuia să 
coboare, să ia încărcătura și la Rostov pe Don să mi-o transmită. 
Îndată ce el a ieşit, lângă mine s-au aşezat niște tineri. Când 
ne-am apropiat de Rostov, cel mai mare din ei a spus: „Noi suntem 
de la miliția judiciară. Ieri s-a anunţat că s-a furat o geantă neagră. 
Vă suspectăm pe dumneavoastră. Mergeţi, vom preciza...“ Mi-au 
răsucit mâinile la spate. leșim din vagon, iar acolo era pregătită de- 
ja o „Volgă“. M-au adus direct la direcția KGB de la Rostov pe Don. 
Aceasta s-a întâmplat la 7 octombrie 1972. 

În birou mă aşteptau doi lucrători în vârstă ai KGB-ului pe 
care îi cunoşteam deja după chemările de mai înainte. Pe masă 
era „Buletinul“ nr. 9. 

„Știu credincioșii că sunteţi arestat?“ — s-au interesat ei în 
primul rând. 

Eu însă în clipa aceea mă nelinișşteam cel mai mult pentru ar- 
hiva documentelor bisericii. Mă gândesc: dacă el va fi prins, să 
nu dea Dumnezeu... Domnul mi-a auzit rugăciunea: fratele care 
plecase după arhivă a rămas nesuspectat. 

Lucrătorii KGB-ului mi-au scotocit buzunarele și geanta. 
Mi-au confiscat manualele de cântat la chitară pentru autodi- 
dacți tipărite la hectograt, Biblia, „Pesn tvorenia“ („Cântarea 
creaţiei“) și fotografia lui Vanea Moiseev. (În timpul acela Con- 
siliul Rudelor Întemniţaţilor publicase comunicarea despre moartea 
lui de mucenic.) 

Îndată ce ei au plecat, în birou a apărut un om guraliv. El vor- 
bea fără încetare. Prezenţa lui avea un anumit scop: în primele 
clipe de arest, când nervii sunt încordaţi până la maximum — să 
nu-ţi dea voie să-ți aduni gândurile. El nu-mi dădea posibilitatea să 
mă concentrez în rugăciune. 

Indemnarea la colaborare 


După ce s-au consfătuit cu cineva, lucrătorii KGB au intrat și 
au declarat cu hotărâre că eu trebuie, în primul rând, să-i ajut 
să înregistreze biserica; în al doilea rând, să contribui la încetarea 
de către Consiliul Rudelor Întemniţaţilor a publicării materialelor 
despre cei prigoniţi și ca aceste documente să nu nimerească peste 
hotare; și, în al treilea rând, să accept legăturile permanente cu ei. 

— Dacă vă veţi da consimțământul să ne ajutaţi, chiar mâine veţi 
fi în libertate și vom suspenda procesul intentat cu doi ani în urmă. 

A doua zi la interogatoriul următor ei mi-au comunicat cu ne- 
caz: „Ei iată, credincioşii s-au rugat de acum pentru dumneavoas- 
tră...“ Ei vroiau foarte mult să nu știe nimeni despre arestarea mea 
(de aceea m-au și luat fără martori, când am rămas singur), însă 
Domnul le-a spulberat planurile. 

Cu mulţi slujitori procedau la fel: îi arestau în drum, obțineau, 
prin amenințări și șantaj, consimțământul lor de a avea întâlniri — 
şi le dădeau drumul. Iar apoi, făcând pe placul autorităţilor, acești 
slujitori se străduiesc să convingă biserica să nu facă demersuri 
pentru întemnițați, insistă asupra înregistrării. Credincioșii din co- 
munitate nu înţeleg ce s-a întâmplat cu slujitorul — nimeni nu ştie 
pe unde a fost el... 

Trei zile nu mi se prezentase sancţiunea de arest. Aș fi putut 
ieși în libertate și nimeni n-ar fi știut că am fost reținut — mi s-ar 
fi întors pașaportul şi gata. 

Duminică am dat răspunsul în scris: „Adunarea se va înregistra 
dacă va fi garantat neamestecul statului în treburile bisericii, activi- 
tatea Consiliului Rudelor Întemniţaţilor va înceta şi publicarea ști- 
rilor despre represiuni va fi scoasă de pe ordinea de zi dacă nu vor 
fi persecutați credincioșii pentru convingerile religioase. Nici un fel 
de informaţii despre viaţa bisericii nu pot da, la organele puterii 
mă voi prezenta numai prin citaţiile oficiale“. 

A apărut un șef în haine civile, probabil, de la KGB din Rostov 
pe Don. (Îl numeau Nikolai Nikolaevici.) Au citit tustrei răspunsul 
meu. Evident că nu le-a plăcut. 

Apoi din camera de deținere preventivă de pe lângă închisoa- 
rea internă a direcției KGB-ului am fost transferat jos şi predat 
anchetatorului. Pesemne, vroiau ei înșiși să mă ancheteze, dar eu 
am negat alimentarea. Au trecut trei zile și șeful m-a trimis în în- 
chisoarea de deținere preventivă nr. 1 a închisorii de regim general 
din Rostov pe Don. 

De soţie se ascundea pretutindeni că eu mă aflu la KGB, ea 
se neliniștea foarte mult. Domnul i-a dat înţelepciune cum să mă 

găsească şi ea a putut chiar să-mi transmită un pachet cu provizii. 

Anchetarea a decurs vreo trei luni. M-au vizitat de câteva ori 
lucrătorii KGB-ului și iarăși mi-au propus: „Le vom elibera, numai 
acceptă să colaborezi“. 

Nu știam cum să mă izbăvesc de ei și am renunţat iarăși la 
alimentaţie. Atunci am fost dus în izolator și au început să mă hră- 
nească forțat. De două ori mi-au dat întrevedere cu familia — nu- 
mai să încep a mânca. Iar înainte de întrevederi eram chemat și 
a câta oară eram îndemnat la colaborare. Eu am refuzat iarăși. Fa- 
milia a plecat. Îndată m-a chemat anchetatorul și, în afară de arti- 
colul 142, mi-a înaintat o învinuire suplimentară conform articolelor 
227, 190, 193 ale CP. Ca rezultat am fost condamnat la patru ani. 

Dar amestecul KGB-ului nu s-a sfârşit. Dacă pentru al trei- 
lea termen, după cum am spus deja, am fost trimis, la cererea 
KGB-ului, în regiunea Rostov, atunci de data aceasta ei m-au tri- 
mis în nord — în RASS Komi, pentru a împiedica întâlnirile cu 
familia. La întrevederile comune soţia, de fapt, nu mai putea veni 
şi n-a venit niciodată; a fost numai la cele de lungă durată. 


Iarăşi |. A. Potapov... 


Au trecut doi ani de viaţă în lagăr. Pe neașteptate am fost che- 
mat la secţia operativă, iar acolo stătea un lucrător al KGB-ului 
de la Sâktâvkar şi reprezentantul KGB-ului de la Rostov pe Don 
I. A. Potapov. El mă vizitase în colonia din Kamennâi Brod. 

— Am fost la Vorkuta cu chestiuni de serviciu și am hotărât 
să trec pe la dumneavoastră, Nikolai Gheorghievici, să aflu cum 
trăiţi — şi-a prezentat vizita astfel, de parcă nici nu plănuise deloc 
această călătorie, ci pur și simplu a hotărât să mă viziteze. — Cum 
vă simţiţi? Cum vă merg treburile la serviciu? În familie? 

— De ce puneţi aceste întrebări netrebuincioase? Inainte de 
a mă chema dumneavoastră aţi luat cunoştinţă de toate! Totul vă 
este cunoscut! Eu nu doresc să discut cu dumneavoastră. 

El a amintit cauza condamnării. 

— Pe această temă cu atât mai mult nu vreau să discut. Dum- 
neavoastră aţi fabricat-o şi ştiţi prea bine că nu port nici o vină. 

— De ce vorbiţi atât de sever? 

— Nu vreau să discut cu dumneavoastră! 

— Nikolai Gheorghievici, eu v-am adus o veste plăcută. Probabil, 
vi s-a scris deja... 

— Nu ştiu nimic, scrisorile de la credincioși nu mi se transmit. 

— Vă aduc la cunoştinţă că în decembrie VSEHB-ului i s-a per- 
mis convocarea congresului. Pe această temă am și vrut să vorbim. 
Poate că vă duceţi la congres? 

— Ceva straniu aud! Pentru prima dată în viaţă văd să fie invi- 
taţi deţinuţii la congres la Moscova. Așa ceva încă n-a fost. 

— Astăzi sunteţi deţinut, iar mâine puteţi fi în libertate. 
Totul va fi în ordine dacă veţi spune la congres ceea ce o să vă 
rugăm. 

— Cu instrucţiunile dumneavoastră nu voi pleca nicăieri. 

— Scrieţi-le credincioşilor să se abţină de la orice demonstra- 
ţii, delegaţii, să se înregistreze, să nu încalce Legislaţia cultelor. 
Faceţi primul pas în semn de aprobare și noi îl vom lua în con- 
sideraţie. 

— Nu voi scrie nimic. Şi în genere, de ce ați venit aici? De ce 
cheltuiţi banii statului pentru asemenea deplasări? Nu mai veniți la 
mine, nu vreau să vorbesc cu dumneavoastră. 

— Gândiţi-vă, mâine vă vom chema iarăși. (Lucrurile s-au în- 
tâmplat într-o vineri, zi de post.) 

— Nici mâine nu trebuie să mă chemaţi. Nu voi pleca la nici un 
congres, nici credincioșilor nu le voi scrie nimic. 

Până la venirea lui Potapov lucram rabotor în secţia me- 
canică şi, ca specialist, eram trebuincios. Toţi, până și șeful 
coloniei, erau mulţumiţi de mine. Și deodată, eu, un om rela- 
tiv în vârstă, am fost trimis la tăierea pădurii, într-o brigadă 
unde lucrau numai tineri. Să nimerești acolo era foarte greu. 
Doritorii nu erau luaţi. Cei cărora le permitea sănătatea câști- 
gau bani grei acolo. Eu, ca om bătrân, m-am pomenit la ei un 
„trântor“ nedorit. Imi era foarte greu să lucrez fără deprinde- 
re tăietor de crăci: eram permanent ud de sudoare, mă dureau 
insuportabil mâinile în coate. Peste o lună lucrătorii, fiindu-le mi- 
lă, m-au transferat ca ajutor al bucătarului. (Prânzul se pregătea 
direct în pădure.) 

Aflând lucrul acesta, secția operativă a insistat să fiu întors la 
locul vechi. Timp de nouă luni, cât m-am aflat la tăierea pădurii, 
s-a întâmplat așa de câteva ori: conducerea locală, din stimă, mă 
transfera la un lucru mai ușor, iar secția operativă mă întorcea la 
cel greu — și toate acestea erau pentru refuzul de a pleca la con- 
gresul VSEHB-ului. În cele din urmă inima mea n-a suportat obo- 
seala extremă: în vara anului 1975 am fost, probabil, într-o stare 
de preinfarct și, prin serviciul sanitar, am fost întors de la tăierea 
pădurilor la un lucru mai ușor. 


Tutelă pe un termen nelimitat 


Am fost eliberat în octombrie 1976. Mă îngrijoram că vor în- 
cepe iarăși zbuciumările cu înscrierea în cartea de imobil. De da- 
ta aceasta, spre surprinderea mea, nu m-a chemat nimeni. Însă 

îndată ce 
mi s-a pus 
ştampila în 
pașaport, în 
aceeaşi zi, 
printr-un 
curier spe- 
cial, am fost 
chemat la 
secţia de mi- 
liție. O aripă 
a clădirii 
era ocupată 
de  comi- 
tetul secu- 
rității de 
stat. Omul 


de serviciu ă ZE ici a da 

ni 1978. Scurte întrevederi pline de bucurie ale slujitorilor în pauzele 
m-a trimis î ii BAe 
îndată î dintre termenele îndelungate de închisoare pentru Numele lui Hristos 
indaâtă INCO- (La stânga — D. V. Mineakov, la dreapta — N. Gb. Baturin) 
lo. Al pa- 


trulea termen de închisoare se sfârşise, iar tutela KGB-ului — nu. 

Nu știu ce funcţie deţinea omul în vârstă cu care am dis- 
cutat, dar, probabil, era șeful KGB-ului din orașul Șahti. El 
n-a cerut de la mine nici un fel de obligaţii cu privire la cola- 
borare, nu m-a întrebat nimic, doar m-a sfătuit cu insistenţă: 
„Nu vă amestecați în treburile bisericii. Să meargă totul așa 
cum merge“. 

Am memorizat un asemenea moment: biserica autonomă din 
Rostov pe Don ieșea din componenţa Consiliului Bisericilor. În legă- 
tură cu aceasta trebuia să merg la consfătuirea frățească. In ajun 
m-a chemat omul acela: „Nikolai Gheorghievici, la cei din Rostov 
a devenit acută problema înregistrării. Nu vă amestecați, lăsaţi-i să 
hotărască singuri“. 

Vin la consfătuire și în cursul discuţiilor unul din slujitorii co- 
munităţii autonome deodată spune: „Fraţilor, avem o rugăminte fa- 
ţă de Consiliul Bisericilor: măcar doi ani nu vă amestecați în trebu- 
rile bisericii noastre, lăsaţi-ne în pace“. 

Eu nu m-am simțit în apele mele. Mă gândesc: nu poate fi în- 
tâmplătoare o asemenea coincidenţă, când slujitorul repetă aceleaşi 
cuvinte ca și KGB-ul! Atunci am povestit consfătuirii că un astfel 
de sfat mi s-a dat în biroul organelor securităţii de stat și i-am 
preîntâmpinat: „Luaţi seama, fraţilor, de unde vin toate acestea!“ 

Un moment de cotitură 


La 27 august 1977 la Rostov pe Don s-a adunat tineretul creş- 
tin din Ucraina, Caucazul de Nord, Ural, Siberia, Republicile Bal- 
tice și din alte locuri. Toate căile spre casa unde trebuia să aibă 
loc adunarea de părtăşie au fost închise de mașinile miliției şi 
de autobuze. Cei adunaţi au fost nevoiţi să treacă într-o păduri- 
ce, însă și acolo era imposibil să se facă adunarea: răsunau difu- 
zoarele; tineri, trimiși special, dansau, cântau tare, apoi au făcut 
un foc. Înăbuşindu- se de fum, credincioşii au fost nevoiți să ca- 
ute un alt loc și au plecat în oraș. Acolo, în una din pieţe, în- 
conjuraţi de miliție şi de o mulțime de ascultători, credincioşii 
au făcut o adunare de jumătate de oră. A fost o mare mărturie 
despre Domnul, iar lucrul acesta nu intra nicidecum în planuri- 
le organizatorilor împrăștierii şi ei au început să-i roage pe cre- 
dincioşi să se întoarcă în casă. Eu am fost martorul acelei întru- 
niri neobișnuite. Ea a lăsat o urmă de neșters în sufletul meu“. 

În decursul a doi ani am săvârșit slujirea în ilegalitate: ajutam 


* Această adunare a fost un moment de cotitură în viaţa lui Nikolai Gheorghievici. Du- 
pă al patrulea termen de închisoare pentru Cuvântul lui Dumnezeu și pentru mărturia lui 
Isus Hristos el s-a aflat în libertate numai unsprezece luni. Slujitorii l-au sfătuit să meargă 
spre locul adunării de unul singur și dacă va observa că miliția și drujinarii şi-au concen- 
trat puterile pentru împrăștiere, să se abţină de la participarea la întrunire. Lui Nikolai 
Gheorghievici, precum şi altor slujitori ai Consiliului, i se intentase deja un proces penal. 

El aşa a şi făcut: mergea prin pădurice de unul singur. Nimeni nu-l băga în seamă. 
Văzând că totul e încercuit, la răscruci stau de gardă mașinile miliției, motociclete, Nikolai 
Gheorghievici avea de gând să treacă pe alături. Însă deodată în pădurice răsună melodia 
minunatei cântări: „Nu, n-am să tac chiar de lanţul mi-i greu. Cerule, fi-voi cu tine mereu...“ 

Auzea acest imn pentru prima dată. Fără a sta o clipă pe gânduri, el s-a în- 
dreptat acolo de unde se auzea cântarea şi a intrat fără şovăire în rândurile celor ce 
cântau înconjurați de cercul strâns al prigonitorilor. Nici amenințările celui de al cin- 
cilea arest, nici chiar moartea n-au mai putut să-l facă să se întoarcă înapoi. Despre 
aceasta mărturiseşte bileţelul pe care Nikolai Gheorghievici l-a scris conlucrătorilor săi. 


Vhoa Emma pete ha xapolo hca oa 


aia a Mă Sea Map i oii 7 Pe gi 


Ja aminte la cântarea pentru cor „Cerul“. €a a râsunat în mine, 
la sfârşitul lunii august 1977, când, după ce imi luasem râmas bun de 
la familie, mergeam prin hăduricea de la R-tov la adunarea de păârtăşie 
a tineretului. Ziua aceea a fost hotărâtoare în calea de mai departe a vie- 
Zi mele. Jar imnul acesta era non pentru mine: el apăruse în fătietate în 
Ciajoul ultimului meu termen de întemhnițare. 

Cântările dubovniceşti m-au însoțit într-un şirag minunat în toate pribegiile 
vieții. Ele răsunau cu 0 nouă putere „în a mea singurătate“. 


la alegerea și redactarea articolelor pentru revista „Vestnik istinî“ 
(„Vestitorul adevărului“), pregăteam material pentru cursurile bibli- 
ce, luam parte la consfătuirile Consiliului Bisericilor şi, după posibi- 
lități, vizitam comunităţile. Era o perioadă foarte încordată în viața 
frățietăţii: pretutindeni aveau loc arestări, nu încetau urmăririle. În 
acest scop erau încadraţi nu numai angajaţii organelor oficiale, ci şi 
lucrătorii de la întreprinderi, medicii, învățătorii, vecinii și pensio- 
narii. Deplasarea prin ţară devenise foarte complicată. La gări era 
imposibil să apari. 


Al cincilea arest 


Întorcându-mă dintr-o călătorie prin Caucazul de Nord, n-am 
socotit drept timpul și m-am apropiat de casa în care lucram înain- 
te de a se întuneca. Ea era sub supraveghere neîntreruptă: vecinul 
îi nota permanent pe toţi cei care veneau, care plecau, ce maşină 
venea ș.a.m.d. 

La 5 noiembrie 1979 mă pregăteam să plec la Moscova la între- 
vederea cu frații, aveam bilet deja. Cu două ore înainte de plecare 
în casă au intrat musafirii nepoftiți. Au făcut percheziţie, chipuri- 
le, la cererea procuraturii din Lvov. Au confiscat multă literatură 
duhovnicească, documente de arhivă și materiale pentru revista 

„Vestnik istinî“ şi pentru cursurile biblice, iar pe mine m-au arestat. 

Lucrurile acestea s-au întâmplat în or. Smela, regiunea Cerkassi. 
Acţiunea era condusă de anchetatorul penal principal al procuratu- 
rii regionale K. I. lakovlev. La 16 ianuarie 1980, după cererile mele 
nenumărate, el mi-a dat Biblia. Aproape până la eliberare, doar cu 
mici întreruperi, Domnul mi-a dat posibilitatea de a mă folosi de 
această comoară în lagăr. 

Jumătate de an a decurs ancheta penală şi patru luni şi jumătate 
am aşteptat judecata, care a avut loc pe teritoriul unei fabrici din 
Cerkassî. Nimănui din credincioşi nu i s-a permis să intre şi spre sfâr- 
şitul primei zile mi s-a citit sentința — cinci ani de deţinere în lagăre 
cu regim riguros. Eu am spus: „Slavă lui Dumnezeu pentru toate!“ 

Întrevederea ce mi se cuvenea după judecată nu mi s-a dat. 
Abia peste o lună, la închisoare, m-am întâlnit cu soția, cu mama și 
cu fiul mai mic, Alioșa. 

La 19 septembrie am fost trimis cu convoiul de arestaţi prin 
Dnepropetrovsk, Harkov, Sverdlovsk și Mariinsk în lagărul din 
Iurga, regiunea Kemerovo. Timp de un an de pribegii prin închi- 
sori şi în drum cu convoiul de arestaţi eu am postit vreo jumătate 
de an. (Îmi pare rău că nu s-a păstrat calendarul în care notam 
acele zile binecuvântate.) 

O lună am lucrat acolo în brigada de construcţie, îmi era foarte 
greu. Conducerea mi-a confiscat Biblia și câteva caiete cu notițe și 
hotărau îndelung: să mi le întoarcă sau nu. Apoi m-au transferat în 
lagărul din orașul Belovo din aceeași regiune. 

Erau zile de odihnă, am fost închis în ȘIZO de unul singur. 
Dormeam pe patul gol punându-mi pâslarii sub cap. Trei zile și trei 
nopți n-am mâncat, n-am băut — mă rugam să nu mi se ia Biblia 
și caietele. Domnul a auzit — totul a rămas la mine! 

Din lurga am fost adus cu o caracteristică cum că, ascunzându-mă 
după concepțiile religioase, fac agitaţie antisovietică. De aceea la Be- 
lovo chiar din primele zile mi se stabilise un control strict, conduce- 
rea a început să-mi legalizeze încălcările una după alta: 

la un întemnițat a fost găsit caietul meu cu notițe din cărțile 
„Numeri“ şi „Deuteronomul“ și am fost închis pe trei zile în ŞIZO; 

în mai 1981 am fost lipsit de dreptul de a cumpăra alimente 
timp de o lună din cauza cărţii lui Rogozin „Există oare viaţă din- 
colo de mormânt?“; 

a treia sancțiune (10 zile în ȘIZO) mi s-a aplicat în noiembrie 
1981 pentru „Foaia frățească“ jubiliară, pe care am reușit s-o ci- 
tesc numai o dată. „Ai fost pedepsit pe dreptate — mi-a declarat 
procurorul care exercita supravegherea. — Iar dacă ai fi dat-o al- 
tora să citească — ai fi fost tras la răspundere penală“. Aceste 

zile nu mi-au fost o povară: le-am petrecut în post și rugăciune; 

De Naşterea Domnului în 1981, n-am ieșit la lucru (aveam un 
stoc peste normativ şi am îndeplinit formalitățile pentru a mi se da 
o zi liberă). A aflat secţia secretă și am fost băgat în ȘIZO pe cinci 
zile — aceasta a fost a patra sancțiune. 

Am renunţat iarăși la alimentaţie. De data aceasta mi-a fost 
foarte greu. În cameră în loc de șapte persoane se înghesuiau ade- 
sea 17. De jur împrejur — murdărie, aşternut nu aveam, dormeam 
pe podeaua goală. Eram chinuit permanent de hipertensiune — 
190/100. In ultimele zile aproape că nu aveam ce respira și eu mă 
târam mai lângă uşă, în curentul de aer curat. Pulsul abia putea fi 
pipăit. Dar şi în această strâmtorare mă străduiam să mărturisesc 
totuși despre Domnul. Oamenii fac polemică, dau crezare cu greu 
Cuvântului, cei înverșunați — neagă, cei chibzuiți — se îndoiesc. Mă 
rugam să le cadă în inimă măcar unora seminţele vii ale Cuvântu- 
lui lui Dumnezeu. 

Nici în lagăr situaţia nu era mai bună: barăcile erau supra- 
încărcate, paturile late de scânduri erau în trei caturi cu o tre- 
cere de lățimea doar a unei noptiere. E imposibil să te rogi chiar 
şi noaptea: cei întorși din schimbul trei fac gălăgie, spun vorbe 
murdare. Teritoriul lagărului e atât de mic, încât oamenii mergeau 
cu grămezile pe cărăruşe în timpul plimbărilor. In zilele de odihnă 
numai pe terenul sportiv te puteai plimba liber. Cât de mult aveam 
nevoie de un loc retras pentru părtășia cu Domnul!... 


Vești dureroase 


Tot în anul acela a venit de la Moscova pentru convorbirea cu 
mine un lucrător al KGB-ului de vreo 35 de ani. Intrând în birou, 
eu m-am apropiat de fereastră, am plecat genunchii, m-am rugat 
cu voce tare. Am discutat între patru ochi. 

— Nikolai Gheorghievici, întrucât vă bucuraţi de autoritate în 
Consiliul Bisericilor, ne vom întâlni cu dumneavoastră nu numai 
aici, ci și în libertate. Fără mine nu vă veţi descurca. 

— Dar ce, Potapov și tovarăşii lui sunt deja la pensie? 

— Da. 

— Vreau să știu numele dumneavoastră, postul. 

— Veţi afla la sfârșitul convorbirii. Nikolai Gheorghievici, iată 
dumneavoastră staţi la închisoare, dar n-are cine să educe tinere- 
tul —, ei nu se supun drujinarilor... 

— Eu nu sunt de vină. Şi după cum ştiţi bine, mă aflu la închi- 
soare nu pentru o crimă. 

— Consiliul Bisericilor — continuă lucrătorul KGB-ului — 
a ocupat o poziţie greșită, unii membri ai Consiliului au înțeles 

deja. Vă aduc la cunoştinţă că Siberia şi Asia Mijlocie curând se 
vor despărţi de Consiliul Bisericilor, lucrul acesta depinde de... 
(şi a numit două nume ale slujitorilor cunoscuţi în frăţietate). 
Am plecat cu inima grea de la această convorbire. Nimeni nu știa 
cât de dureros îmi era pentru fraţii care părăsiseră calea adevăru- 
lui şi tulburau poporul lui Dumnezeu. Domnul a văzut frământările 
mele și m-a mângâiat: anume din acea zi am început să primesc cele 
mai multe scrisori de la credincioșii din Siberia şi Asia Mijlocie. 


Un nou proces penal 


A trecut timpul. Odată anchetatorul procuraturii regionale, 
în prezenţa lucrătorului serviciului operativ și a doi martori din 
administraţie, au efectuat o percheziţie la locul meu de muncă 
(pe teritoriul locuibil al lagărului) și percheziţie corporală. Mi-au 
confiscat toate notițele, ilustratele, scrisorile. (Biblia dispăruse cu 
puţin mai înainte). 

La 28 septembrie 1983 am fost transferat în izolatorul de an- 
chetă penală al închisorii din Kemerovo. Eram acuzat conform ar- 
ticolului 190: clevetire împotriva orânduirii sociale sovietice. Abia 
acum mi-a devenit clar de ce secția operativă îmi legaliza atât de 
consecvent încălcări neîntemeiate una după alta — altfel ar fi fost 
imposibil să fiu condamnat în lagăr pe un termen nou. 

Puteau depune depoziţiile necesare pentru anchetă numai mar- 
torii mincinoși. A fi găsiți n-a fost nici o piedică: în camera în care 
fusesem trimis oamenii erau pregătiți din timp. Din prima zi se stră- 
duiau să înceapă discuţii care să compromită politica statului nostru, 
încercau în fel și chip să întărească clevetirea ridicată împotriva mea. 

In timpul anchetei am cerut să mi se dea Biblia. La 21 de- 
cembrie 1983 soţia mi-a transmis-o la întrevedere. Îi mulțumeam 
nespus de mult Domnului. 


Dorinţele mele s-au împlinit 


Notiţă în jurnal: 
Închisoarea din Kemerovo, 
în zilele urmăririi penale, 26.12.'83. 


Anchetatorul mi-a dat să fac cunoştinţă cu materialele dosaru- 
lui, la care era anexată revista „Vestnik istinî“ nr. 1, 1981, confisca- 
tă la Belovo în timpul percheziţiei de la fratele Hmelev. Acolo era 
inserat articolul meu, iar pe copertă — texte despre cei ce biruie 
din Apocalipsa lui Ioan. 

Demult vroiam ca aceste versete din Sfânta Scriptură să fie scoase 
pe o pagină aparte a revistei ori ale altei ediţii. Dorinţa mea s-a împli- 
nit! Domnul ne uneşte în acelaşi duh şi aceleași gânduri. Slavă Lui! 

În această revistă am citit despre plecarea din viață a scumpei 
surori în Domnul S. P. Bocearova, care şi-a consacrat ultimii 11 ani 
şi jumătate de viaţă muncii în editura „Hristianin“. Ea a trecut 
în veșnicie la 22 ianuarie 1980 (când mă aflam la închisoarea din 
Cerkassî). Am aflat despre aceasta aproape peste patru ani. Ii mul- 
țumeam Domnului pentru toţi sfinţii care au plecat de la noi. „Cei 
ce-L iubesc pe Domnul sunt ca soarele, când se arată în puterea lui“. 


Ultima mea judecată 


Judecata a avut loc la 26-27 ianuarie 1984. Cererea pentru 
a fi numit un avocat credincios a fost respinsă și de data aceasta 
şi astfel am fost lipsit de dreptul la apărare. După lege asemenea 
sentințe nu sunt definitive, însă nimeni nu se gândea să caseze 
nici sentința de la Cerkassi, nici, cu atât mai mult, pe cea de la 
Kemerovo. 

Aceasta era a şasea mea judecată, însă pentru prima dată mi 
s-a întâmplat să văd ca acuzatul să nu fie hrănit. Dimineața am 
primit în închisoare numai raţia de pâine, iar în timpul întreruperii 
nici apă nu mi s-a dat, fără a mai vorbi deja de prânzul cuvenit. 

Multor martori mincinoşi, care au declarat împotriva mea la 
judecată, eu le dădusem într-adevăr să citească Cuvântul lui Dum- 
nezeu, discutasem cu ei. „Și dacă Evanghelia noastră este acope- 
rită, este acoperită pentru cei ce sunt pe calea pierzării, a căror 
minte necredincioasă a orbit-o dumnezeul veacului acestuia, ca să 
nu vadă strălucind lumina Evangheliei slavei lui Hristos, care este 
chipul lui Dumnezeu“ (2 Cor. 4. 3, 4). Şi cu toate că i-am iertat pe 
toţi martorii mincinoși, hotărârea cu privire la ei va fi de la Dom- 
nul după dreptatea Lui. 

La 31 ianuarie, în ziua când mi s-a pronunţat sentința, soldatul 
din escortă m-a condus spre banca acuzaților și mi-a spus: „Așa- 
ză-te la stânga“. In zilele precedente mă așezam pe ea unde vro- 
iam. Mi-am amintit îndată versetul din Sfânta Scriptură pe care 
îl citisem în dimineaţa aceea: „Căci El stă la dreapta săracului, ca 
să-l izbăvească de cei ce-l osândesc“ (Ps. 109. 31). M-am îmbărbătat: 
Domnul va sta alături și mă va apăra! 

Procurorul a cerut să fiu pedepsit cu toată asprimea, inclu- 
zând şi termenul rămas. Dar judecătorul s-a limitat la trei ani, 
adică la termenul precedent mi-a adăugat mai puţin de doi ani“. 
Slavă Domnului! 

Sala era plină de prieteni după credinţă. Era mijlocul iernii, 


* Cuvântul de apărare a lui N. Gh. Baturin la această judecată este inserat în 
revista „Vestnik istini“ nr. 2-3, 1984. 

Siberia, dar când s-a pronunţat sentința, prietenii m-au acoperit 
cu flori! Binecuvântându-mă la noi suferinţe, au început să cânte 
imnul: „Creştine, ţine focul dragostei aprins...“ 

Mai târziu am aflat că, fără a fi puși în libertate, au fost con- 
damnaţi de asemenea fraţii: P. V. Rumacik, |. G. Skorneakov, 
M. 1. Horev, R. D. Klassen, A. T. Kozorezov. 


Cele mai grele zile 


După judecată am fost transferat în subsol. În celulă nu pă- 
trundea nici chiar lumina zilei; aerul e închis, toţi fumează, la 
plimbare nu ne scoteau — acestea au fost cele mai grele zile din 
toți anii mei de deţinere. La aceste greutăţi s-au adăugat vizite- 
le corespondentului de la ziarul „Sovetskaia Rossia“ precum și 
apariţia unui articol calomnios în ziarul local „Kuzbass“. In el s-a 
amintit chiar și de tatăl meu: abia atunci aflai că el, ca şi mii de 
alţi creștini arestaţi în anul 1937, a fost învinuit de crime false. 

După ce l-am citit, am refuzat să iau hrana. Era a zecea zi, dar 
nimeni nu-mi acorda atenţie. Apoi, ca să fiu constrâns să mănânc, 
am fost chemat la serviciul sanitar. „In sânge ţi s-a găsit glucoză, 
înseamnă că ai mâncat!“ — au declarat medicii și au dat avizul: n-a 
mâncat numai trei-patru zile. Am fost transferat în altă celulă. Eu 
m-am bucurat: aer proaspăt, pot să mă rog liniștit, să cânt. 

În timpul acelei zile secția operativă, chemând deţinuţii pe câte 
unul, a întărâtat toată camera, chipurile eu vreau să fac un sabotaj 
în închisoare. Peste douăzeci și patru de ore am fost trimis înapoi 
la ei. Intru, simt că atmosfera e încordată: locul meu e ocupat deja 
(până atunci dormeam pe patul de jos), m-au silit să mă urce la al 
doilea cat, iar eu n-aveam puteri. „Culcă-te în locul meu, eu mă voi 
urca sus — i se făcu milă unui deţinut în vârstă. — Cât sunt aici, 
nu te va atinge nimeni nici măcar cu un deget“. Am înţeles că ei 
au vrut să mă snopească în bătăi, însă Domnul nu le-a îngăduit. 

Peste două zile a venit soţia la întrevedere. Am primit un pa- 
chet cu provizii, am început să mănânc. Indată am fost transferat 
într-o cameră de spital care nu era încălzită, îmi răciseră tare rini- 
chii. Maiorul de la secția operativă, care stârnise această prigoană, 
se interesa permanent de starea mea. Şi de n-ar fi fost Domnul, ei 
m-ar fi înghiţit de viu. 


„Vreau la Isus acasă...“ 


Notiţă în jurnal: 
Inchisoarea din Kemerovo, după judecată, 14.03.84. 


Am terminat de citit cartea prorocului Mica. V-am îmbol- 
năvit puţin: „Vreau la Isus acasă...“ Mi-am amintit de tinereţe... 

Beethoven a fost întrebat odată: ce așteaptă el cel mai mult să 
primească în Împărăţia cerurilor? „Acolo îmi voi recăpăta auzul“ — 
răspunse el. 

Acolo şi eu „mulţi vedea-voi prieteni iubiţi, scumpă-ntâlnire un- 
de nu-s suferinţi!...“ Acolo vom cânta într-un cor desăvârşit conto- 
pindu-ne cu corurile de îngeri. 

Acolo voi povesti despre viaţa mea singuratică, departe de toți 
acei „pe care-n înimă-i purtam“. Voi destăinui tuturor lucrul cel 
mai scump înimii: despre dragostea marelui Domn Isus față de 
mine, cel mai mic dintre robii Săi. 

Mi se vor împlini şi multe alte dorinţe: „Lucruri, pe care ochiul 
nu le-a văzut, urechea nu le-a auzit, şi la inima omului nu s-au 
suit, așa sunt lucrurile, pe care le-a pregătit Dumnezeu pentru cei 
ce-L iubesc“. 

Dar principalul e că Îl voi vedea pe scumpul meu Domn Isus 
Hristos plin de dragoste șezând pe scaunul de domnie în slava veşni- 
că la dreapta Tatălui, a Dumnezeului Lui şi a Dumnezeului nostru. 


Lagărul din Djambul 


Așadar, în închisoarea din Kemerovo m-am aflat opt luni. 
La 19 mai anul 1984 am fost trimis cu un convoi de deţinuţi 
prin închisorile din Novokuzneţk şi Barnaul la Djambul. Mă 
aşteptasem că voi fi transferat în vreun lagăr din apropiere, 
dar iată că Siberia a rămas de-acum în urmă, iar capătul dru- 
mului nu se vede. Nisipurile lipsite de viață ale Kazahstanului 
insuflau tristeţe. 

Pe drum mă rugam ca Domnul să-mi trimită la locul nou un 
colțișor pentru rugăciune și Dumnezeu m-a auzit. 

Se apropia sfârșitul termenului. Administraţia iar a început 
să-mi caute încălcări: n-am mers la învățământul politic. (În tim- 
pul acela urmam un tratament ambulatoriu din cauza hiperten- 
siunii și-l preîntâmpinasem pe ofițerul de serviciu, dar el a întoc- 
mit totuși un raport şi mi s-a aplicat o mustrare.) În august mi 
s-a aplicat a doua sancțiune: n-am reușit să mănânc împreună cu 
toţi — îndată au venit cu percheziţia și, pentru păstrarea produ- 
selor la locul de muncă, am fost lipsit pe o lună de dreptul de 
a cumpăra alimente. După cum am înţeles mai târziu, toate se 
făceau ca să fiu pus în libertate sub supraveghere. 

Ultimul an am lucrat grădinar, distribuiam instrumente lucră- 
torilor. li mulțumeam foarte mult lui Dumnezeu că, văzându-mi 
vlăguirea, mi-a trimis un răgaz. Dar principalul e că aveam un loc 
permanent unde mă retrăgeam pentru rugăciune și părtăşie cu 
Domnul — un lucru foarte prețios pentru mine. 

Calea grea spre casă 


Administraţia lagărului, temându-se că vor veni mulţi prieteni 
către ziua eliberării mele, a chemat de urgenţă o escortă specială 
din Alma-Ata (un locotenent major și doi soldaţi) și m-a trimis sub 
escortă. De multe ori am mers sub escortă și știu ce-i asta. Insă 
atunci, pentru prima dată în viață, mi s-au pus cătușe de oţel“ ca 
celui mai periculos criminal de stat. 

Cătușele se pun, de regulă, deţinuţilor violenţi, care nu se 
supun escortei, ori celor condamnaţi la moarte. Ofiţerul care 
mă însoțea, evident, după indicaţia de sus, își manifesta special 
autoritatea asupra mea și, probabil, PENTRU ULTIMA DATA. 
După ce s-au convins că nu sunt acela drept care mă luaseră, 
peste jumătate de oră mi-au scos cătuşele. După îndurarea lui 
Dumnezeu, îmi era mai ușor cu escorta: nu eram istovit prin ca- 
merele comune. 


* Cătuşe — două inele metalice cuplate care se strâng automat în jurul încheieturilor 
mâinilor. La cea mai mică mişcare pricinuiesc o durere insuportabilă. 


Întâlnirea dorită după o despărțire îndelungală cu toți acei 
„pe care îi iubeam şi pentru care mă rugam, pe care-n înimă-i purtam. 

La Uralsk mi s-a făcut, ca de obicei, percheziţie și am fost dus 
în camera celor condamnaţi la moarte. Apoi — la Voronej; şi iarăşi, 
ca unui criminal deosebit de periculos, mi s-a găsit loc numai în 
carceră. Eu Ii mulțumeam Domnului și pentru aceste condiții: mă 
rugam liber, cântam, mă întăream duhovnicește. 

Șapte zile am fost dus până la Rostov pe Don. Acolo m-am aflat 
ultima săptămână până la eliberare. La 26 septembrie am fost adus 
la Şahti. Am petrecut o noapte în baracă. Dimineaţa mi s-a anunțat 
supravegherea: de la șase seara până la șase dimineaţa să nu ies 
din casă, o dată pe săptămână să mă înregistrez la miliție și să 
nu plec din oraș. Şi am fost pus în libertate. 

La 27 septembrie, după o despărţire de șapte ani, Dumnezeu 
mi-a dăruit o întâlnire plină de bucurie cu familia, cu prietenii și 
cu tineretul. Vorbeam greu, pentru că deja a doua zi eram în post, 
dar, văzând biserica scumpă şi feţele dragi ale copiilor lui Dum- 
nezeu, m-am îmbărbătat. 

Când fusesem condamnat în lagăr pe un termen nou, se părea 
că s-a adăugat întristare peste întristare, greutate peste greutate, 
însă Domnul nu m-a părăsit nici pe o clipă și întotdeauna S-a îngri- 
jit de mine cu dragoste. 


Slujirea în închisoare 


Din primele zile ale aflării la închisoarea din Cerkassi am că- 
zut pe gânduri: de ce a îngăduit Domnul arestarea mea? Atât 
de mult lucru este în libertate, iar slujitori sunt puţini. Și deodată 
m-am dovedit a fi izolat de toate. 

Domnul m-a încredinţat că sunt trimis la închisoare pentru 
RUGACIUNE. Rugăciunea pentru frățietate, pentru toată lucra- 
rea lui Dumnezeu, pentru lucrătorii noștri, pentru Consiliul Bise- 
ricilor, pentru editura „Hristianin“, pentru familiile întemnițaţilor. 
Mă rugam și pentru misionarii de la radio, și pentru misiunile 
creștine apropiate în duh, pentru edituri și pentru mulți fraţi și 
surori personal. Foarte des posteam, îndeosebi primul an, în ca- 
re aproape tot timpul m-am aflat la închisoare. Eu am înţeles că 
rugăciunea este principala mea slujire în locurile de detențiune. 

Frățietatea noastră a trecut prin momente grele de prigoniri 
îndelungate. Izolându-i pe păstori, neprietenii lucrării lui Dumnezeu 
au vrut să decapiteze biserica și să împrăștie turma, dar lucrul 
acesta nu s-a întâmplat. 

Biserica lui Hristos nu e o organizație omenească, ea este Trupul 
Lui, iar El — Capul ei şi atâta timp cât nu este încălcată această 
unitate sfântă, pe ea nimic n-o ameninţă. Orice armă făurită îm- 
potriva Bisericii va fi fără putere, dacă ea merge pe calea cură- 

țării, a sfințirii şi a împlinirii cu strictețe a poruncilor Domnului. 

Domnul a îngăduit aceste prigoniri și despărțirea de păstori 
nu pentru a pricinui o pagubă poporului Său. Dimpotrivă, nime- 
rind după gratii, slujitorii continuau să îndeplinească o slujire 
foarte importantă — zi şi noapte se luptau în rugăciuni pentru 
poporul lui Dumnezeu. Iar cei ce se aflau în libertate, deși erau 
supuși loviturilor, se străduiau să facă demersuri pentru scumpii 
slujitori-întemnițați. 

Domnul auzea rugăciunile noastre sincere, de aceasta ne-am con- 
vins nu o dată. Și nu numai în lucrurile mari, ci chiar și în cele mai 
mici El Se îngrijea din belşug de trebuințele noastre şi ne apăra. 

Eu personal socoteam întotdeauna o datorie a mea să mă rog 
de asemenea și pentru Ghennadi Konstantinovici, fiindcă lui îi este 
cu mult mai greu să îndeplinească slujirea, deşi nu e după gratiile 
închisorii. În decursul ultimilor 18 ani el se află într-o întemniţare 
benevolă numai pentru lucrarea lui Dumnezeu, pentru păstrarea 
biruinţelor duhovnicești, pentru independenţa bisericilor lui Hris- 
tos. Şi trebuie să spun în mod deosebit: acești ani îndelungaţi el s-a 
aflat în condiţii de conspirativitate nu doar pentru a se ascunde de 
cei ce-l căutau. Timpul acesta a fost consacrat unei munci încorda- 
te, de mare răspundere — muncii de conducere a Consiliului Bise- 


ricilor și a frățietăţii în întregi- 
(-A he 
4 i 


me; muncă cu care Domnul îl 
însărcinase încă cu 30 de ani 
în urmă, din prima zi a trezi- 
rii. Şi trebuie să-l mulțumim 
lui Dumnezeu că EI îi dă încă 
răbdare, putere şi sănătate, ca 
să îndeplinească această slu- 
jire grea, iar principalul — îl 
încununează cu binecuvântări 
îmbelșugate. 
Demult se ştie: pentru 
a evita închisoarea — nu tre- 
buie să pleci într-o comunita- 
te autonomă ori în VSEHB. 
Oricare credincios al frăţi- 
etății noastre e destul să spu- 
nă ceva împotriva slujitorilor 
Consiliului Bisericilor şi per- 
sonal împotriva lui Ghennadi 
Anul 1986 Konstantinovici — și liberta- 
N. Gb. Baturin cu soția Valentina Matveevna tea îi este garantată. 

Pentru organele puterii este avantajos ca cineva, măcar și 
într-o formă ușoară, să se exprime dezaprobator cu privire la 
mişcarea dinăuntrul bisericii pentru curăţare și sfințire. După 
acest criteriu ei determinau cine este predat Domnului și cre- 
dincios Lui până la moarte, şi cine „...dă tot ce are pentru viaţa 
lui“ (lov 2. 4). 

Slujirea de rugăciune este cea mai măreaţă, cea mai preți- 
oasă, în ea se conţine toată viaţa frăţțietăţii, viaţa Consiliului Bi- 
sericilor, se conţine viaţa fiecăruia dintre noi. Cu cât mai mult ne 
alipim în rugăciune de Domnul nostru, cu atât mai apropiată şi mai 
scumpă ne va fi frățietatea prigonită şi toţi slujitorii ei, cu atât mai 
prețioasă ne va fi lucrarea Lui sfântă. Numai prin părtăşia în ru- 
găciune cu Dumnezeu ne unim unul cu altul într-o singură turmă, 
care are un singur Păstor — Domnul. El ne și va duce în locașurile 
Sale veşnice, pe care le-a pregătit pentru cei ce Îl iubesc. 


Un mare câștig 


În anul 1985 s-au împlinit 40 de ani de când am primit botezul 
cu apă. În viața mea s-a întâmplat așa că jumătate din acest timp 
m-am aflat în închisori și în exil. Insă niciodată nu mi-a apărut 
vreo părere de rău sau vreo îndoială de calea aleasă. Ştiam că pe 
această cale mă conduce Domnul. El a fost întotdeauna cu mine — 
lucrul acesta mă încuraja. 

Nu eram bogat din punct de vedere material, de aceea n-am 
avut ce pierde când s-a început calea mea de necazuri. Tot timpul 
eu doar câștigam binecuvântările lui Dumnezeu, care nu pot fi 
comparate cu nici un fel de comori pământești! Aș vrea să repet 
împreună cu apostolul Pavel: „M-am luptat lupta cea bună, mi-am 
isprăvit alergarea, am păzit credința. De acum mă așteaptă cununa 
neprihănirii, pe care mi-o va da, în «ziua aceea», Domnul, Judecă- 
torul cel drept. Și nu numai mie, ci și tuturor celor ce vor fi iubit 
venirea Lui“ (2 Tim. 4. 7, 8). 


„O moștenire plăcută mi-a căzut la sorţ...““ 
Ps. 16. 6 


Pentru tatăl meu, Baturin Egor Stepanovici, punctul de plecare 
cu convoiul de arestaţi la începutul anilor '30 a fost: sovietul sătesc 
din Ilansk — închisoarea din Kansk — din Krasnoiarsk. Apoi — 
pe un șlep până la Eniseisk, de acolo — în taiga la Sovrudnik. La 
28 aprilie 1936 — închisoarea internă din Krasnoiarsk — închisoa- 
rea nr. | — închisoarea și lagărul din Mariinsk. Închisoarea din 
Novosibirsk și lagărul din raionul Tatarsk. Iarăşi — închisoarea din 
Mariinsk și unul din lagărele regiunii Kemerovo, unde a murit la 
7 martie 1941 în vârstă de 40 de ani. 


Peste şapte ani şi jumătate după moartea tatei, în al 21-lea an al 
vieţii, a început și pentru mine aceeași cale. 


I arestare: 28 septembrie 1948 — închisoarea internă din Kras- 
noiarsk. De la 8 ianuarie până la 15 martie 1949 — închisoarea 
nr. 1 din Krasnoiarsk. Drumul cu convoiul de arestaţi prin: No- 
vosibirsk — Omsk — Celeabinsk — Kuibâșev — Moscova — închi- 
soarea Lefortovo — suburbia Moscovei (staţia Kucino) închisoarea 
de anchetă penală până la 15 martie 1950. Moscova — închisoarea 
Butârka — cu convoiul de arestaţi într-un vagon „stolâpinist“ până 
la Vologda. De acolo — cu un tren special din vagoane de marfă 
până la Vorkuta, unde m-am aflat până la 28 septembrie 1955. 


A II-a arestare: 12 ianuarie 1962 — KPZ, or. Şahti — închisorile 
din Novocerkassk — Saratov — Celeabinsk — Novosibirsk — Ir- 
kutsk. Raionul Bohan, satul Osa — punctul final al drumului cu 
convoiul de arestaţi, unde s-a născut Vera. Acolo, în deportare, am 
trăit până în martie 1965. 


A III-a arestare: 16 mai 1966 — Moscova — închisoarea Leforto- 
vo — Krasnaia Presnea — închisoarea din Rostov pe Don — raionul 

Salsk, colonia din localitatea Iula. Septembrie 1967: închisoarea din 
Rostov pe Don, colonia Kamennâi Brod până la 20 aprilie 1969. 


A IV-a arestare: 7 octombrie 1972 — închisoarea internă nr. 1 
din Rostov pe Don — închisorile din Novocerkassk — Volgograd — 
Kazan — Kirov — Kotlas — stația Visleanea — Kneajpogost — la- 
gărele nr. 1 și 3 — ȘIZO — Verhni Ciov până la 7 octombrie 1976. 


A V-a arestare: 5 noiembrie 1979 — închisoarea de deţinere 
preventivă din or. Smela — închisorile din Cerkassî — Dneprope- 
trovsk — Harkov — Sverdlovsk — Mariinsk — or. lurga — colonia — 
închisoarea din Kemerovo, or. Belovo — colonia până la 28 septem- 
brie 1983. 


A Vl-a arestare: la 28 septembrie 1983 din lagărul de la Belovo 
am fost transferat în izolatorul de anchetă penală al închisorii din 
Kemerovo. Judecata. Și iarăși — închisorile din Novokuzneţk — 
Barnaul și — Djambul. Aici am sosit la 5 iunie 1984. 


Ultimul drum sub escortă înainte de eliberare în septembrie 
1986: închisorile din Ural — Voronej — și Rostov pe Don — Şahti — 
lagărul cu regim riguros. Aici m-am aflat numai o noapte și am 
fost pus în libertate cu supraveghere de un an. În general Domnul 
m-a trecut prin 50 de închisori și lagăre. 


„„Preaiubitul meu...“ 


Cu aceste cuvinte la 4 octombrie 1988, la ora 22 s-a întrerupt 
viața scumpului slujitor. El a scris numai titlul, iar mai departe tre- 
buia să urmeze cugetările asupra cântării pline de durere a Preaiu- 
bitului despre via care făcuse struguri sălbatici. 

Supunându-se cu smerenie Domnului, Nikolai Gheorghievici 
a adus, cu ajutorul lui Dumnezeu, struguri buni chiar şi în suferin- 
țe şi a plâns cu durere toată viaţa pentru cei care întristau inima 
grijulie a Vierului cu strugurii lor sălbatici. 

Dar lacrimi au curs destule deja. Pentru marele om al durerii 
și al rugăciunii, care a suferit și s-a rugat pentru frăţietatea rusă, 
a venit timpul bucuriei nesfârșite. Impreună cu adunarea sfinţilor, 
el Îi cântă acum Preaiubitului o cântare nouă, neîntunecată de ni- 
mic, cântare pe care a început-o în valea lacrimilor. 

Singuratică i-a fost viaţa, la fel au fost și ultimele clipe ale 
aflării sale pe pământ. Soţia plecase să urmeze un tratament, pe 
fiu el îl trimisese pentru lucrarea de vestire a Evangheliei departe 
în Siberia, fiicele şi le petrecuse la repetiţia corului. 

Toată ziua aceea el a scris. Se grăbea să termine istoria bisericii 
din Şahti către jubileul ei de 70 de ani. I s-a ridicat mult tensiu- 
nea. El a găsit puteri să-i roage pe vecini să cheme salvarea, dar 
n-a fost nevoie de ea — Nikolai Gheorghievici era deja la Domnul. 

Peste jumătate de oră s-au întors copiii. Lângă patul tatei 
stăteau oameni străini. Pe masă ardea lampa, mai era Biblia, ca de 
obicei deschisă, caietul cu notițe: „Lecţii de clarviziune Dumneze- 
iască după cartea prorocului Isaia“. Alături, în carnetul de note — 
sute de texte din Sfânta Scriptură pe această temă. 


În ultimul drum 


La 8 octombrie 1988, o zi însorită şi răcoroasă de toamnă, 
biserica din Şahti împreună cu credincioșii veniţi din toate col- 
țurile ţării l-au petrecut în ultimul drum pe scumpul slujitor — 
N. GH. BATURIN. 

Toată ziua precedentă și toată noaptea căzuse o ploaie to- 
renţială, vâjâise vântul, se părea că însuși cerul plânge cu com- 
pătimire pentru această pierdere. Pe un asemenea timp ar fi 
fost greu să se ţină slujba de înmormântare, însă, la rugăciunile 
copiilor Săi, Dumnezeu a trimis în ziua înmormântării un timp 
frumos şi mulțimea numeroasă a celor necredincioși putea să 


„Scumpă este înaintea Domnului moartea celor iubiți de El“ 
M. 1. Horev predică la adunarea de rămas bun 

Ultimul drum, ultima datorie a iubirii față de slujitorul iubit şi credincios 
al lui Dumnezeu. (Procesiunea funebră în drum spre cimitir) 


asculte liniștit predicile care răsunau în curtea casei unde a lo- 
cuit Nikolai Gheorghievici. Mai bine-zis, unde a locuit familia 
lui, pentru că el însuși s-a aflat circa 24 de ani departe de cei 
apropiați, pribegind ca slujitor al lui Dumnezeu prin închisori și 
lagăre și în ilegalitate. 

Nikolai Gheorghievici Îl iubea pe Domnul din prima tinereţe. 
43 de ani a fost membru al bisericii, 26 de ani — a săvârșit slu- 
jirea în Consiliul Bisericilor, 9 din ei a fost secretar al CB CEB. 
În intervalele scurte dintre arestări el săvârșea împreună cu alți 
fraţi lucrarea de zidire duhovnicească a frățietăţii independente. 
După ultima eliberare din închisoare, timp de numai un an şi ju- 
mătate el a vizitat 111 biserici ale frățietății noastre: ale Siberiei, 
Uralului, Altaiului, Ucrainei, Belorusiei. Cu două săptămâni îna- 
inte de plecarea în veșnicie s-a bucurat în părtășia cu poporul lui 
Dumnezeu din Asia Mijlocie. 

Trecând pragul închisorii, Nikolai Gheorghievici începea slu- 
jirea de rugăciune, care, fără exagerare, poate fi numită de ase- 
menea o luptă a credinței. Durându-l inima pentru lucrarea lui 
Dumnezeu, el renunţa chiar și la raţia sărăcăcioasă de pâine a în- 
chisorii și, de fapt, o dată la două zile el postea. Nici în libertate 
nu se abătea de la această regulă. Rugăciunea era a doua respi- 
raţie pentru el. 

Mai bine de trei ore a ţinut adunarea funebră lângă casă. Lo- 
catarii blocului au deschis ferestrele, au ieșit la balcoane, unii s-au 
urcat pe scările de incendiu și ascultau cu atenţie Cuvântul lui 

Dumnezeu. Apoi slujitorii Consiliului Bisericilor au ridicat pe umeri 
sicriul cu corpul neînsuflețit al lui Nikolai Gheorghievici și procesi- 
unea funebră a pornit spre cimitir. Inainte mergeau copiii cu flori, 
după ei prietenii duceau coroane (erau 48). De acasă până la cimitir 
sunt 4 kilometri. Au mers două ore pe trei străzi centrale. S-au 
oprit de 10 ori, au predicat și au mărturisit despre Domnul mulţi- 
mii de ascultători care se adunau din toate părţile. 

Vântul întindea pânzele cu texte din Sfânta Scriptură: „M-am 
luptat lupta cea bună, mi-am isprăvit alergarea, am păzit credinţa“, 
„Ferice... de morţii care mor în Domnul!“, „Cine crede în Hristos, 
chiar dacă ar fi murit, va trăi“ şi altele. 

Încheiau procesiunea trei orchestre de instrumente de suflat 
(ale bisericii din Kursk, din Harkov și din Zdolbunov). 

În drum s-au alăturat la procesiunea funebră mulţi oameni 
necredincioși. Nikolai Gheorghievici în timpul vieţii se ruga și che- 
ma permanent la o vestire largă a adevărului Domnului. Chemarea 
aceasta a rămas ca un testament pentru toți cei care au ascultat 
predicile lui. Într-adevăr Domnul împlinește dorinţele celor ce se 
tem de El și le aude strigătul. Cortegiul funerar a fost o continuare 
a predicii lui despre Hristos. Cânta orchestra, credincioşii cântau 
imnuri, recitau poezii, au împărțit oamenilor necredincioși foarte 
multe Evanghelii după Ioan. 

Când razele soarelui ce apunea transmiteau tuturor salutul pur- 
puriu de rămas bun, rudele și prietenii după credinţă, cu un fior 
sfânt, au coborât în mormânt rămășițele pământești ale scumpului 
tată, ale soțului iubitor și slujitorului credincios al lui Dumnezeu. 
Cuvintele sfinte ale Mântuitorului, rostite în ultima clipă, luau de pe 
inimile pline de mâhnire durerea despărțirii vremelnice: „Cine crede 
în Mine, chiar dacă ar fi murit, va trăi... Crezi lucrul acesta?“ (loan 
11. 25, 26). „Credem!“ — au răspuns soția și copiii lui Nikolai Gheor- 
ghievici. Cu această credinţă au fost mângâiaţi și toţi cei cărora le 
era apropiat şi scump în timpul vieţii Nikolai Gheorghievici Baturin. 


112 


Ca MD AR 


MISIRUK 


Stepan 
Nikitovici 


1931-1996 
(Schiţă autobiografică) 


Anii copilăriei 

Nu-mi știu nici anul, nici ziua naș- 
terii. Mama a plecat din viață pe când 
eram copil; nici tata nu ţinea minte data exactă, de aceea în acte 
a fost înregistrată data de 6 iunie anul 1931. 

M-am născut în regiunea Volânsk, în satul îndepărtat Krâmno 
(la 17 kilometri de centrul raional). În familie eram șase copii, eu — 
cel mai mic. 

Am avut fericirea să merg uneori la şcoala duminicală și să în- 
văț rugăciunea „Tatăl nostru“, din care mi-au rămas în memoria de 
copil doar câteva cuvinte. 

Părinţii erau creştini evanghelici. Pe la noi intrau adesea surori 
credincioase. În serile lungi de iarnă ele torceau şi cântau. Imnul 
îndrăgit al mamei era: „Curând vom intra-n Canaanul ceresc...“ 
Probabil, simţea că în curând va trece în veșnicie. Nu știu de ce, 
dar arătând spre mine, ea le spunea surorilor: „Acesta va fi ca Şte- 
fan din Biblie...“ Eu nu înţelegeam sensul acestor cuvinte, pentru 
că în copilărie nu ni se citea Biblia. Abia acum, când Domnul m-a 
condus pe calea suferințelor, am înţeles cuvintele ei. Slavă lui Dum- 
nezeu, rugăciunile i-au fost auzite: toți copiii au devenit creştini. 

Am învăţat și eu să cânt imnul creştin „lată-o poartă-ţi stă în 
față... Îl cântam pretutindeni din toată inima, oriunde aș fi mers, 
vroiam foarte mult să nimeresc în cer, unde locuieşte Hristos. 

Eu eram atașat mai mult de tata, deși el nu se ocupa de edu- 
cația copiilor, pentru că din zori până-n noapte muncea la câmp. 

Aveam vreo patru ani când odată tata şi cu mama plecaseră 
la o nuntă creştină, iar noi am rămas singuri. Ţin minte, au venit 
băieţii vecinilor, de-o seamă cu fraţii mei mai mari, și au adus 
tutun. Era vară, ne-am ascuns în cânepă și toți am început să 

fumăm. Deodată auzim o cântare: părinţii se întorceau de la păr- 
tăşia creștină... „Acuşi o s-o păţțim!...“ — s-au neliniștit frații mai 
mari. Atunci mă cuprinse și pe mine frica. „Mai mult niciodată 
nu voi fuma“ — am hotărât eu. În decursul întregii vieţi Domnul 
m-a păzit de acest viciu. 


Setea după mântuire 


După moartea mamei tata s-a răcit duhovnicește și în 1950, 
când ne-am mutat la Odesa, nu mergea la adunare. S-a recăsătorit. 
Copiii au pornit fiecare pe drumul lui. 

În timpul războiului învăţam la şcoală. Am absolvit şase clase 
şi mi-am găsit un serviciu. Atunci m-am învăţat să joc cărți, domi- 
no și cheltuiam tot timpul liber pentru aceste ocupaţii. Dansurile 
nu mă atrăgeau, dar la cinema mergeam din când în când. Am 
prins gust pentru vin, fiindcă aveam via noastră, făceam vin. Însă 
un foc îmi ardea cugetul, vroiam să devin credincios, dar nu era 
omul care să mă aducă la Isus Hristos. 

Mă uitam atent la oameni: poate-i voi întâlni pe cei ce-L cu- 
nosc pe Dumnezeu? În brigada noastră lucra un tată cu fiul său, 
erau credincioși, însă ei erau nişte jucători pătimași de domino şi 
n-am auzit niciodată de la ei vreun cuvânt de mărturie despre 
Domnul. Evanghelie nu aveam. 

În sfârşit, am auzit că în localitatea noastră sunt credincioşi 
şi se fac adunări. La 3l decembrie 1951 am venit acolo cu un 
tovarăș. Erau în general bătrâni. Adunarea s-a sfârșit, credincioșii 
au rămas să serbeze Anul Nou, iar pe noi nu ne-a invitat nimeni. 
Supăraţi, noi am plecat. 

În anul 1953 la sărbătoarea Sfintei Treimi am băut puțin cu 
prietenii, dar îmi era greu pe suflet — am hotărât să nu mai beau 
niciodată. Slavă Domnului, El m-a ajutat să-mi ţin acest cuvânt. 

În august 1953 pe tata l-a vizitat slujitorul din partea locului. 
Ţin minte ca acum: am venit seara de la serviciu, iar ei discutau 
despre evenimentul când, după predica apostolului Petru, toată ca- 
sa lui Corneliu a căpătat mântuirea. Mi se aprinse un foc în inimă: 
dar familia noastră? Atât de mult vroiam să mă rog, însă fratele 
discuta cu tata și n-a băgat de seamă cu ce sete îl ascultam eu. 

În noaptea aceea am fost de serviciu la vie şi acolo, singur cu 
Dumnezeu, mi-am descărcat sufletul înaintea Lui. Mi s-a făcut uşor 
pe inimă: am simţit că Domnul m-a iertat și mi-a dat o viaţă nouă. 

Am mers cu bucurie la adunare. Acolo erau 12 bătrâni. „Eu 
vreau să-l slujesc Domnului, rugați-vă pentru mine“ — i-am 
rugat pe credincioși. Fratele conducător mi-a propus: „Dacă 
poţi — roagă-te“. M-am plecat în genunchi și m-am rugat cu lacrimi. 

Primii pași în viaţa duhovnicească 

După pocăință îmi apăru în suflet o dorinţă irezistibilă de a le 
vesti altora despre Domnul. De fiecare dată mă străduiam să aduc 
la adunare măcar pe unul dintre cunoscuţi. Am aflat că şi în secto- 
rul Peresâp se fac adunări creștine şi acolo e mult tineret. Pe mine și 
pe fratele meu Timofei tineretul ne-a înconjurat cu o mare atenţie. 
__ Curând s-au pocăit: soția mea, fratele meu drept și încă câţiva. 
În 1954 opt persoane și-au exprimat dorința de a primi botezul. 
Pentru biserica înregistrată din Usatovo aceasta era o sărbătoare: 
din 1945 ei nu botezaseră nici un suflet. 

Împuternicitul n-a îngăduit să fim botezați eu și soţia frate- 
lui meu. M-am întristat până la lacrimi. Diaconul comunităţii din 
oraş, Pirojenko, ne-a botezat cu condiţia că nu vom spune nimănui. 

Vecinii au observat că viaţa noastră s-a schimbat brusc. Se mi- 
rau: „Ce s-a întâmplat cu ei? In fiecare seară cântă!“ 

La adunarea noastră uneori nu avea nici cine să predice. Odată 
un bătrân, care era deja de 15 ani credincios, mi-a propus să mă 
rog la începutul adunării. 

— Dar de ce nu dumneavoastră? — m-am pierdut eu cu firea. 

—Eu nu m-am rugat niciodată cu voce tare — recunoscu el. 

Deși eram încă un prunc duhovnicesc, m-am rugat cu un cutre- 
mur în inimă, apoi o soră a citit Cuvântul lui Dumnezeu. 

Adunările se făceau duminica. Odată sora-predicatoare mi-a pro- 
pus pentru prima oară să-mi împărtășesc cugetările asupra Cuvân- 
tului Domnului: „Eu doar nu am Evanghelie!“ Ea mi-a dat Noul 
Testament: „Pregătește-te“. — „Se poate să citesc de aici?“ — am 
întrebat-o deschizând un loc cunoscut din Sfânta Scriptură. Ea s-a 
uitat: „Se poate“. Am citit cu glas tare și zic: „Fraţi și surori, eu 
nu pot explica aceste cuvinte, să vă descopere Însuşi Domnul“. 
Am spus „amin“ şi m-am aşezat. 

În curând Domnul mi-a trimis Evanghelie. De atunci aproape la 
fiecare adunare, deşi în slăbiciune, dar predicam. Domnul trimitea 
binecuvântare: biserica creştea câte puţin, în fiecare an erau doritori 
de a primi botezul. Eram deja 44 de membri. (Până la pocăința mea 
erau 18 membri şi, pentru a nu li se anula înregistrarea [valabilă 
numai când grupul numără minimum 20 de membri], slujitorul pre- 
cedent includea în fiecare an în listă numele a doi membri decedați.) 


Începutul ispitelor 


În anul 1955 am fost ales în sfatul bisericii şi numit secre- 
tar al comunităţii. Scriam scrisori către VSEHB, întocmeam în 
fiecare an dările de seamă şi listele; redactam procesele-verbale 

ale adunărilor membrilor şi le expediam împuternicitului. 

În anul 1957 VSEHB-ul a tipărit Biblii. Doritorii de a primi 
trebuia să expedieze bani. Noi am trimis, dar Biblii n-am primit. 
În acelaşi timp biserica a hotărât să cumpere o casă de rugăciune. 
VSEHB, căutând să dea impresia că ia parte la nevoile poporului 
lui Dumnezeu, ne-a trimis pentru construcţie chiar banii noștri, 
trimiși pentru cumpărarea Bibliilor, și ne-a amintit: „Dacă vreţi să 
primiţi Biblii — expediaţi bani“. 

Biserica m-a însărcinat să clarific ce s-a întâmplat. Eu am scris: 
„Noi am expediat bani pentru Biblii, dar din toate acestea reiese 
că procedaţi după principiul: «Celui ce are, i se va da; dar celui ce 
n-are, i se va lua și ce i se pare că are». După aceasta ni s-a trimis 
o Biblie și trei culegeri de cântări duhovnicești şi ni s-a amintit să 
achităm totuși datoria. 

În biserica noastră trebuia să fie rânduit prin punerea mâi- 
nilor un slujitor. L-am invitat pe prezbiterul superior al regiunii 
Odesa — M. S. Lipovoi. Noi am fost preîntâmpinaţi că el colabo- 
rează cu autorităţile. „Și de ce-l invităm atunci?“ — i-am întrebat 
eu pe frați. Ei m-au domolit spunându-mi că în VSEHB slujitori 
mai buni nu-s. 

Lipovoi a întrebat prin scrisoare care e adresa casei noastre de 
rugăciune și cum s-o găsească. Noi i-am explicat cu ce tramvai să 
meargă. Insă el a venit cu taxiul şi ne-a propus să achităm șofe- 
rului serviciul. 

Ținând o discuţie scurtă, a săvârşit rânduirea prin punerea 
mâinilor, a cerut bani pentru drumul întors şi a plecat. 

O asemenea atitudine a slujitorilor VSEHB-ului față de lucra- 
rea lui Dumnezeu m-a neliniștit foarte mult. Eu înţelegeam că ei 
nu sunt în starea duhovnicească cuvenită, dar nu vedeam ieşire 
din situaţia creată. 

Prezbiterul bisericii VSEHB din oraș, N. V. Kuzmenko, vizi- 
tându-ne, respecta instrucţiunile VSEHB-ului: nu predică și chiar 
a refuzat să răspundă la întrebări după adunare. 

În biserica noastră veneau oaspeţi și predicau. Când afla de- 
spre aceasta Kuzmenko, întreba: unde s-au oprit și atunci în acele 
locuinţe venea miliția pentru a controla. Odată au așezat-o pe o so- 
ră în mașină și au dus-o prin oraş ca ea să-l recunoască în mulțime 
pe predicatorul venit. Kuzmenko ne ameninţa că ni se va închide 
adunarea, iar noi vom fi băgaţi la închisoare pentru că „primim 
predicatori necunoscuți“. 

În biserica noastră se poate spune că nu erau copii, de aceea 
nu aveam pe cine scoate afară, cum se făcea în alte adunări ale 
VSEHB-ului, lucru pe care l-am aflat mai târziu. 


116 


Ca MD AR 


În anul 1958 în sectorul Peresâp a fost închisă biserica. Kuz- 
menko ne-a chemat îndată pe mine şi pe prezbiterul bisericii 
noastre şi ne-a făcut o mustrare că noi îi primim pe predicatorii 
„rătăcitori“. 

— Și adunarea voastră poate fi închisă. 

— Ce să facem ca să nu se întâmple așa ceva? — am întrebat eu. 

— Să predice numai membrii organului executiv, ei au dreptul. 

La început ne-am învoit, dar când am vizitat biserica de la 
Peresâp și am văzut că ei fac adunările sub cerul liber și predică 
toţi doritorii, ne-am încurajat și am încetat să respectăm instrucți- 
unile lui Kuzmenko. [i invitam pe fraţii de la Peresâp și ascultam 
cu bucurie predicile lor. 

În 1960 VSEHB a trimis în comunitatea noastră „Noul regula- 
ment“ cu o scrisorică de însoţire: „Comunicaţi-ne dacă ați aprobat 
unanim acest document. Trimiteţi-ne adresele și numele celor care 
nu sunt de acord“. 

Șaptezeci de procente din credincioși s-au revoltat în duhul lor de 
aceste documente, însă fraţii, știind că cei ce nu sunt de acord vor 
fi persecutați îndată, au hotărât să răspundă că „am aprobat toţi“. 


Domnul trezește poporul Său 


A sosit anul 1961. Odată a venit la mine la serviciu fratele meu 
drept și mi-a adus Prima Epistolă a Grupului de inițiativă. Am re- 
citit-o de câteva ori şi mă bucuram că Domnul n-a părăsit poporul 
Său. Mi-a devenit mai clară activitatea de abatere de la adevăr a lui 
Lipovoi, Kuzmenko şi a altor slujitori necredincioşi lui Dumnezeu. 

I-am citit Epistola unui frate, altuia — ei erau încântați. Am 
venit la prezbiterul bătrân, i-am făcut-o şi lui cunoscută. 

— Domnul trezește poporul Său! Aceasta e ceea ce noi așteptăm 
demult! — mi-a împlinit el bucuria. 

— Frate, dar dacă vom citi Epistola în biserică, nu ni se va în- 
chide casa de rugăciune? 

— Dacă biserica se va curăța și se va sfinți, după cum cheamă 
fraţii, şi noi vom reuşi să trăim o viaţă nouă măcar trei luni — și 
pentru aceasta slavă Domnului. Iar încolo — las” s-o închidă. 

Fără a amâna, noi am citit Epistola în fața întregii biserici. Toţi 
au înţeles că această chemare a fraţilor la curăţare și sfințire este 
glasul lui Dumnezeu. N-a fost de acord numai unul — el a trecut 
imediat în comunitatea din oraș. 

Ne rugam cu toată biserica pentru congres. 

Odată, într-o scrisoare, eu l-am întrebat, în numele bisericii, 
pe prezbiterul superior al Ucrainei, Andreev: „Noi trimitem regu- 
lat mijloace, de ce nu ne vizitează slujitorii din VSEHB?“ Andreev 

a răspuns: „Noi avem dreptul să vizităm numai bisericile mari, iar 
a voastră e mică“. 

Atunci am trimis la VSEHB o scrisoare cu rugămintea de 
a nu ne mai trimite în continuare revista „Bratski vestnik“. „Noi 
vă considerăm drept apostaţi“ — le-am scris noi. Au venit îndată 
Andreev şi încă câțiva slujitori. Ne înduplecau să n-o rupem cu ei, 
însă noi stăteam tari și am hotărât să nu-i primim în genere pe lu- 
crătorii VSEHB-ului, cu excepția prezbiterului superior al regiunii 
Odesa — Kvașcenko, în care mai aveam încredere. Ţin minte, el 
a adus la noi „Regulamentul“ și ne-a explicat: „Fraţilor, aici e scris 
să nu fie lăsați copiii la adunare, însă a-i duce la mântuire este da- 
toria noastră sfântă“. 

El ne explica mult despre căderea slujitorilor VSEHB-ului şi cât 
de departe au mers ei în abaterea de la Dumnezeu. 

Kvașcenko a fost la noi la sărbătoarea Secerișului. Adunarea 
s-a ţinut în curtea casei mele, erau vreo 800 de persoane. În pre- 
zența tuturor el povestea în ce stare se află acum conducerea ofi- 
cială a uniunii CEB și a spus o asemenea frază: „În timpul de față 
mulţi prezbiteri superiori pot fi numiţi prezbiteri îngrozitori, pentru 
că mâinile le sunt întinate“. 

A doua zi el a fost chemat la KGB și i s-a declarat: „Recunoaş- 
te, pe cine omoară prezbiterii superiori? Ale cui mâini sunt pline 
de sânge?“ 

În 1963 Kvașcenko a refuzat să meargă la congresul VSEHB-ului. 
EI a fost destituit şi în locul lui a fost numit Kuzmenko. 

La biserica noastră au început să se alăture membri ai comuni- 
tăţii din oraș. Adunările erau arhipline. Noi eram ameninţaţi ca şi 
mai înainte că ni se va închide casa de rugăciune. 

Pe slujitorii frățietăţii trezite îi primeam cu bucurie. Duhul 
lui Dumnezeu Se atingea de inimi. Era o asemenea râvnă, că 
aproape în fiecare zi credincioșii se adunau pentru părtășie, chiar 
nopţile le petreceam în convorbiri; de câteva ori citiserăm mate- 
rialul „Despre curăţare şi sfințire“, broşura „Despre adevărurile 
începătoare ale învăţăturii lui Hristos“. Toţi tindeau spre sfinţe- 
nie. Bunăstarea vieţii personale nu-l neliniștea pe nimeni. Domnul 
ne binecuvânta în chip minunat. 


Un început bun 
În anul 1962 la Odesa a avut loc judecata fratelui Nikolai 
Pavlovici Șevcenko (prezbiterul bisericii de la Peresâp) și a al- 
tor fraţi. S-au adunat vreo cinci mii de credincioşi. În prima zi 
acuzaţii n-au putut fi trecuţi prin mijlocul mulțimii adunate şi au 
fost duși înapoi. La început nu era lăsat nimeni să intre în sala 

de judecată, apoi puteau să intre cei care își spuneau numele. 

A doua zi eu și cu fratele meu am fost reţinuţi în tramvai și 
duşi de asemenea la judecată, numai că în alt loc. Până atunci 
nu avusem de-a face niciodată cu reprezentanţii puterii. M-au 
întrebat: „Ce cult mărturiseşti?“ — „Sunt baptist“ — „15 zile 
fără nici o discuţie!“ „Slavă Domnului — mă gândeam — e un 
început bun“. 

Ne-au plasat într-o cameră. Atunci am făcut cunoștință pentru 
prima dată în viaţă cu închisoarea şi nu mi-a părut rău nici câtuși 
de puțin. Cu noi era un marinar, care cunoştea bine Sfânta Scrip- 
tură. Discutăm cu cineva și omului i se umileşte inima, iar mari- 
narul îndată îşi bate joc. „Povestiţi mai bine istoria despre Lot“ — 
spuse el cu glas tare, dorind evident să mă pună într-o situaţie pe- 
nibilă. „În Biblie este scris: «Să nu ispitești pe Domnul, Dumnezeul 
tău» — i-am răspuns eu privindu-l ţintă. El a încercat să contra- 
zică, dar, spre mirarea tuturor, a prins a mormăi ca un om mut și 
n-a putut spune nici un cuvânt. După aceea nu-şi mai bătea joc. 


Atacurile VSEHB-ului 


În anul 1962 la Odesa au venit Andreev, N. N. Melnikov, Șapo- 
valov, I. I. Tatarcenko și alți lucrători ai VSEHB. Au adunat prez- 
biterii regiunii în casa de rugăciune a bisericii din oraș. Pe mine și 
pe prezbiter ne-au invitat în scris. Noi am hotărât să ne ducem în 
trei ca reprezentanţi ai bisericii. În timpul discuţiei Andreev che- 
ma slujitorii să procedeze cu înțelepciune; ne convingea că pentru 
supunerea necondiționată autorităților Dumnezeu ne va binecuvân- 
ta; ne învăţa să nu primim predicatorii veniţi, să nu fie în biseri- 
că orchestre zgomotoase, copiii să nu încalce atmosfera de evlavie. 

Kuzmenko a continuat atacurile și a subliniat că aceste încălcări 
se observă cel mai mult în biserica de la Usatovo, adică a noastră. 

— Aşa ceva n-a fost — am contrazis noi. 

— Dar eu știu că la voi uneori oameni străini ţin adunarea. 

— Slujitorii care ne vestesc adevărul Domnului şi ne deschid 
ochii asupra stării adevărate a bisericii nu sunt străini pentru noi! 

— Voi încălcaţi instrucţiunile fraţilor! 

— Oare faptul că biserica pe jumătate moartă se întoarce la via- 
ță poate fi numit o încălcare a legii? În biserica noastră adesea un 
singur predicator e nevoit să ţină două ore adunarea. 

— In asemenea cazuri fratele să citească Cuvântul lui Dum- 
nezeu, rugaţi-vă și împrăștiați-vă — ne sfătuia Kuzmenko. 

S-a ridicat Melnikov și, arătând spre mine, a întrebat: „Cum 
ți-i numele? Ce slujire ai în biserică?“ Eu am răspuns. Aici con- 
sfătuirea luă sfârșit. 


119 


Ca MD AR 


Ameninţările împuternicitului 


Peste trei zile fratele Kvașcenko a fost chemat de împuternicit. 
În biroul lui el s-a întâlnit cu Melnikov (tatăl) şi Melnikov (fiul), 
care raportau împuternicitului despre consfătuirea ce avusese loc. 

Peste o săptămână împuternicitul a trimis bisericii noastre 
o dispoziţie scrisă: eu, tatăl meu și alți fraţi plini de râvnă — să fim 
excluși. Speriindu-se că se va închide casa de rugăciune, credin- 
cioșii, după discuții îndelungate și grele, m-au lăsat ca membru al 
bisericii, însă m-au eliminat din organul executiv. 

„Dacă nu vom apăra adevărul Domnului și dacă avem de gând 
să ne supunem mai departe împuternicitului, totuna va trebui să 
mă excludeţi — atunci faceţi astăzi lucrul acesta“ — i-am propus eu 
bisericii. 

S-a ridicat sora-predicatoare: „Ce facem noi, fraţi şi surori?! 
Fratele n-a păcătuit cu nimic, iar noi îl excludem. Rău facem îna- 
intea Domnului!“ 

Unora le-a fost rușine, mulți au început să plângă. Biserica a tri- 
mis împuternicitului procesul-verbal al adunării membrilor cu hotă- 
rârea definitivă: „Refuzăm să îndeplinim dispoziția dumneavoastră“. 

La chemările împuternicitului nimeni nu se ducea. Peste un timp 
el a venit cu două persoane necunoscute la adunare şi striga cu fu- 
rie: „Nu numai slujitorii voştri, ci şi prezbiterul trebuie excomunicat, 
pentru că a săvârşit slujba de cununie! Aceasta trebuia s-o facă 
Kuzmenko! Totuna vă vom închide casa de rugăciune!“ 

N-a reușit să sperie biserica. Atunci el lovi cu pumnul în masă 
şi strigă şi mai tare: „Vă vom judeca pe toţi!“ 


Hotărârea sfântă 


Domnul a binecuvântat hotărârea sfântă a bisericii: să se supu- 
nă numai Lui și să-i adauge la biserică pe cei mântuiţi. Noi puteam 
nu numai să aducem zidire bisericii noastre, ci şi să le vizităm pe 
cele din vecinătate cu un cuvânt de mângâiere și de îmbărbătare. 
Adesea ne rugam cu lacrimi nopţi întregi. Ne apropia simplitatea 
frățească, sinceritatea. Imbărbătându-i pe alţii, creșteam noi înșine 
duhovnicește și înțelegeam că face toate acestea Duhul Sfânt. 

Biserica noastră era vizitată de slujitorii frățietăţii trezite 
precum Onișcenko, Rudenko. Ei ne învățau să predicăm și să 
apărăm adevărul Domnului. 

Îmi amintesc: cum ni se umileau inimile ascultând predica 
fratelui Rudenko. „Nu vă atârnaţi harfele în sălcii — ne îndem- 
na el. — Să fie acordate coardele inimii voastre spre a-L lăuda pe 
Dumnezeu în orice împrejurări...“ 

Slujirea în frăţietatea prigonită 

În 1963 în biserica noastră au venit să rânduiască slujitori prin 
punerea mâinilor scumpii frați A. A. Șalașov și M. IL. Horev. Timp 
de o săptămână fratele Șalașov a discutat cu familiile viitorilor slu- 
jitori. Cu privire la trei din ei el era liniștit, iar despre al patrulea 
a mărturisit înaintea bisericii că se îndoieşte şi se va abţine de la 
rânduirea lui, deoarece Cuvântul lui Dumnezeu ne învaţă să ridi- 
căm spre cer mâini curate, fără mânie și fără îndoieli. Temerea 
fratelui Şalașov s-a adeverit: n-a trecut mult timp și cel propus ca 
slujitor, din frică de prigoniri, a părăsit biserica şi a plecat în alt loc. 

După ce am fost rânduit prin punerea mâinilor mi s-a propus să 
vizitez bisericile din regiunea Kiev. Împreună cu Nikolai Pavlovici 
Șevcenko, vizitam plini de un tremur sfânt comunităţile și ne stră- 
duiam să n-o trecem cu vederea pe nici una. Lucrul acesta a ajuns la 
cunoștința autorităţilor. Au început să ne persecute. Am fost nevoit 
să îndeplinesc slujirea în ilegalitate. Familia mi-o vizitam rar. 

În anul 1967 Domnul mi-a îngăduit să iau parte la consfătuirile 
republicane şi unionale ale Consiliului Bisericilor. În același an am 
fost ales evanghelist pe lângă Consiliul Bisericilor. Niciodată nu m-am 
considerat un slujitor talentat și mă străduiam să împlinesc în frică 
de Dumnezeu lucrarea încredințată de Domnul şi de fraţi. 


Invăţămintele Domnului 

Îi mulţumesc din inimă Domnului că mi-a îngăduit să lucrez 
împreună cu Serghei Terentievici Golev, cu Mihail Ivanovici Ho- 
rev. De la ei învățam să ţin convorbiri de zidire, căci pentru mine 
acesta era lucrul cel mai greu. Ţin minte: mă duceam la o biserică 
Și mă îngrijoram: dacă se-ntâmplă că voi fi însărcinat să ţin o con- 
vorbire? Tot drumul m-am rugat. Ajung acolo şi într- adevăr: mi 
s-a propus tema: „Dacă Îmi slujeşte cineva, să Mă urmeze“. Oprin- 
du-mă asupra gândului: cu câtă atenţie trebuie să privim la urmele 
însângerate ale lui Isus Hristos și să mergem pe ele din Ghetsimani 
până la Golgota, îl chemam pe fiecare să trăiască astfel. Se simţea 
prezența evidentă a lui Dumnezeu. Această convorbire m-a întărit 
pe mine însumi. 

Înaripat de conștiința că am deja experienţă, în altă comunita- 
te am început mai cu îndrăzneală convorbirea pe aceeași temă și 
nu m-am rugat ca data trecută. Convorbirea, în timpul căreia în 
prima comunitate au fost lacrimi şi plânsete, aici n-a atins deloc 
inimile ascultătorilor. Eu mi-am înţeles greșeala. 

Fiind slujitor rânduit prin punerea mâinilor, trebuia să botez — 
ce lucrare de mare răspundere este aceasta! Trebuie să determini 

de sine stătător: sunt născute din nou aceste suflete, sunt demne să 
devină membri ai Trupului lui Hristos? Pentru a pătrunde în duhul 
omului trebuie să ai ungerea Duhului Sfânt. Nu aveam cu cine mă 
sfătui. Iată aici mă umplea un tremur sfânt! 

Intr-o biserică au fost pregătite pentru botez 18 persoane. 
Cinci s-au descoperit dintr-o dată, au fost înlăturate. În drum 
spre locul botezului neliniștea nu mă părăsea. În convorbirea cu 
unul din cei ce urma să fie botezați am sesizat nişte note eretice. 
S-a dovedit că el era iehovist şi încerca să pătrundă în biserică 
cu un scop evident rău. S-a clarificat de asemenea că o persoană 
dintre cei ce urma să fie botezați a căzut în erezie — a fost şi ea 
înlăturată. 

Îi mulțumeam foarte mult lui Dumnezeu că mie, unui om nepu- 
tincios, El mi-a trimis descoperire şi n-a îngăduit să-mi pun mâinile 
peste oameni străini de adevărul Domnului. 

Mi se întâmpla să propovăduiesc şi în mijlocul oamenilor 
necredincioşi. Odată, când înnoptase deja, abia de am ajuns cu 
mare greu prin troiene de zăpadă într-un sat. O soră bătrână 
a plecat îndată să cheme oamenii la adunarea creștină. Au venit 
vreo 50 de necredincioși. Domnul a binecuvântat cuvântul mărturi- 
ei şi a răsplătit-o pe soră pentru sârguinţă: s-a pocăit fiica ei și încă 
şapte persoane. 

Soţia nu-mi sta împotrivă să săvârşesc slujirea, dar uneori se 
plângea că vin rar pe acasă. De câteva ori am luat-o cu mine. Vă- 
zând nevoia nespus de mare de lucrători și setea cu care păcătoşii 
ascultă Cuvântul lui Dumnezeu, ea a spus: „Nu te voi mai întrista 
niciodată cu cârtirea“. 

Intr-o adunare, în timpul adunării n-a răspuns nimeni la che- 
marea de a se pocăi. Atunci slujitorul s-a adresat către studenta 
trimisă special pentru a-i urmări pe credincioşi: „Dumneata tre- 
buie să ieşi înainte şi să te pocăieşti“. Tânăra privi în jur gândind 
că este chemat altcineva. „Eu mă adresez dumitale — a repetat 
slujitorul — pe dumneata te cheamă Domnul“. 

Eu m-am mirat de îndrăzneala slujitorului. 

„Treceţi, treceţi, plecaţi-vă genunchii, rugaţi-vă“ — chema pre- 
dicatorul. 

Tânăra a trecut timid în față: „Eu nu știu să mă rog...“ 

„Așa și spuneţi-I lui Dumnezeu“. 

Studenta şi-a plecat genunchii: „Doamne, eu sunt păcătoasă, 
nu știu să mă rog“. 

Și atunci, cu lacrimi, a început să se pocăiască un tânăr, iar 
după el — încă câteva persoane. După rugăciunile lor studenta s-a 
rugat a doua oară și cu o asemenea zdrobire a inimii pe care o poa- 

te avea numai cel de care S-a atins Duhul Sfânt. Ea a devenit creș- 
tină și Ii este credincioasă Domnului până acum. Mai târziu prin ea 
s-au întors la Domnul încă două studente. 


Apărarea lui Dumnezeu 


În regiunea Lvov se plănuise o constătuire a fraţilor. Lucrul 
acesta l-au aflat autorităţile. In casa în care ne găseam a venit mi- 
liția cu controlul regimului de pașapoarte. Noi ne rugam în timpul 
acela. Stăpâna le-a dat îndată cartea de imobil. Ei au controlat și au 
plecat. Noi am fost conduși în altă casă. Dezmeticindu-se că n-au 
controlat odăile, lucrătorii miliției s-au întors, dar noi nu mai eram. 
Domnul ne-a apărat în chip vădit. 

Cu privire la mine a fost anunţată căutare unională. Am venit 
la sărbătoarea Secerișului în biserica din Simferopol. Cineva a de- 
nunțat. În timpul adunării lucrătorii miliției au trecut înainte, i-au 
examinat pe toţi. I-au luat pe patru fraţi care ședeau alături de 
mine. La portiță au pus un om de pază. La miliție li s-au controlat 
actele şi au fost lăsaţi să plece: „Avem nevoie de Misiruk“. Iar eu 
între timp am plecat. 

Am avut multe cazuri asemănătoare, când Domnul mă ascun- 
dea în chip minunat atât pe mine, cât și pe alți slujitori ai Consiliu- 
lui Bisericilor. 

Intr-o adunare înregistrată din regiunea Lvov trei zile noi am 
avut convorbiri binecuvântate. Slujitorul ne-a primit cu căldură. 
Apoi ne-a pus întrebarea: 

— Nu știți, fraţilor, din ce cauză în ultimul timp tineretul se ri- 
dică împotriva bătrânilor? 

— Dar de ce David „s-a ridicat“ împotriva lui Saul? — am 
răspuns eu cu întrebare la întrebare. 

— Nu! Saul s-a ridicat împotriva lui David. 

— Frate, cum credeţi, oare nu se întâmplă același lucru şi în 
prezent? 

A doua zi dimineața bătrânul s-a îmbolnăvit astfel, încât n-a 
putut să vină la adunare și a transmis să-l vizităm. Eu cu fratele, 
însoţiţi de credincioşi, am venit şi am vrut să-l salutăm. 

„Nu — s-a ferit el — eu nu pot să vă salut. Trebuie să aflu nu- 
mele dumneavoastră, pentru aceasta v-am și chemat. Scrieţi-le pe 
o hârtie, eu o voi duce împuternicitului“. 

„Frate, noi nu ne temem să scriem numele. Puteţi să le duceți. 
Dar să știți că această hârtie vă va fi o piedică pentru a intra în 
Împărăţia lui Dumnezeu“. 

Toţi s-au îngrozit de o asemenea stare a slujitorului. Noi am 
plecat. Credincioşii au luat totuşi de la bătrân bilețelul și, ajun- 

gându-ne din urmă, ne-au comunicat cu bucurie: „Noi am rupt-o“. 

Din 1966 până în 1969 majoritatea slujitorilor Consiliului Bise- 
ricilor se aflau la închisori. Era o mare nevoie de lucrători, iar noi 
eram tineri, fără experiență, dar, punându-ne nădejdea în Domnul, 
luam asupra noastră toată povara slujirii, lucram după puteri, iar 
uneori și peste puteri. 

Patru ani am săvârșit slujirea în ilegalitate, am trecut prin în- 
chisori, dar trebuie să spun sincer că e mai ușor la închisoare decât 
să înfăptuieşti slujirea în ilegalitate. Deosebit de greu îmi era să 
îndur reproșurile și neînţelegerea din partea credincioșilor când alți 
slujitori erau arestaţi, iar eu rămâneam în libertate. În slăbiciunea 
mea, chiar mă rugam: „Doamne, de ce eu nu sunt luat?“ 

În biserica noastră au fost arestaţi toţi slujitorii. Pentru mine era 
periculos să apar. Însă erau suflete care așteptau botezul — şi eu 
am riscat. N-am reușit să pășesc pragul casei mele şi pe loc a venit 
miliția. Îi zic soţiei: „Pregăteşte-mi lucrurile necesare îndată mă vor 
duce“. A fost o confuzie: eu am ieșit în curte, fiica mea de unspre- 
zece ani a trântit imediat ușa și ea s-a încuiat. Miliția a rămas în 
casă, iar eu am plecat. Domnul m-a păstrat încă opt luni în slujire. 


Prima arestare 


La 20 mai 1969 în drum din or. Rovno spre Zdolbunov am fost 
arestat. „Nu prea seamănă“ — spuse angajatul în civil care mă re- 
ținuse. „Sunt cel pe care îl căutaţi“ — am precizat eu. 

Am fost închis la secţia de miliție. Eu înţelegeam că această 
arestare nu e pentru o pedeapsă administrativă. Mi-am amintit de 
sfaturile fraților-întemnițaţi și mi-am controlat îndată conţinutul 
buzunarelor, am scos fotografiile, adresele, dar nu știam unde să le 
pun: să le arunc în coșul de hârtii — le vor găsi, să le las la mine — 
nu vroiam să-i expun pericolului pe prieteni. Într-un colţ stătea un 
safeu. Să-l miște din loc ar fi putut numai vreo șase oameni. Abia 
am reușit să bag adresele în crăpătura dintre perete și safeu și am 
fost luat îndată și dus în clădirea KGB-ului. În decursul zilei vreo 
treizeci de persoane veneau şi plecau — făceau cunoştinţă cu mine. 
Seara mi-au spus: „Dacă dai o dovadă în scris că te vei prezenta 
la procuratura din Odesa, îți vom da drumul“. Eu am refuzat. „În 
asemenea caz vei înnopta aici“. 

La KGB am fost adus pe coridoare așternute cu preşuri, dar 
m-au scos pe ușa din dos. Mi s-a făcut percheziție corporală, mi s-a 
luat cingătoarea și șireturile. La sfârșitul zilei eram foarte obosit. 
După ce m-am rugat, am adormit imediat pe podea. Temnicerul 
s-a mirat: „Infractorii fac scandal în prima noapte, încearcă să-și 
pună capăt zilelor, dar tu toată noaptea ai dormit“ 

Sufletul mi se bu- 
cura. Îmi aminteam 
de apostolul Pavel și 
de Sila, cântam în ce- 
lulă din toată inima. 

La închisoarea din 
Rovno m-am întâlnit 
cu ucigaşi pe care îi 
aștepta pedeapsa cu 
moartea. Mă îndem- 
na inima să le mărtu- 
risesc despre Domnul. 
Unul din ei spunea 
cu zdrobire în inimă: 
„O, de mi-ar fi fost 
dat să-mi ispășesc tot 
termenul împreună 
cu dumneavoastră!...“* 

Peste opt zile am 
fost trimis la Odesa. 
Acolo, din greşeală 
sau în mod special, 
am fost plasat într-o 
cameră cu deţinuţii 
condamnaţi la „re- 
gim celular“ (aceas- 
ta e o închisoare în 
închisoare: deținuții 
nu sunt scoşi nică- 
ieri la lucru, ci pur şi simplu sunt duși din camera de locuit în 
cea de muncă). Dar peste un timp am fost dus în altă cameră. 

Am fost chemat la convorbirea cu lucrătorul securităţii de stat. 
EI îmi întinse mâna: 

— Vreau să vorbesc cu dumneavoastră... 

— N-avem despre ce vorbi — i-am răspuns eu fără să-i 
dau mâna. 

— Atunci ascultă ce-ţi voi spune: dacă accepți colaborarea, nu te 
vom judeca, îți vom da apartament în alt oraş; nimeni nu va şti 
despre relaţiile noastre. 

— Iuda L-a vândut pe Hristos — și s-a spânzurat. Eu nu-mi do- 
resc o asemenea soartă. 

Lucrătorul KGB-ului s-a înfuriat, m-a alungat. „Ne vom mai 
vedea!“ — mi-a strigat din urmă. 

Părtaşul binecuvântat 
Ia suferințele lui Hristos! 

Când vin în cameră — mi se înmânează un pachet cu provizii! 
Domnul a îndemnat inima soției și ea m-a căutat și m-a găsit nici 
mai devreme nici mai târziu, ci anume în ziua în care sosisem. 

În primele zile închisoarea mi s-a părut suportabilă. Poate, 
fiindcă mă pregătisem pentru greutăți mai mari. 

Peste o săptămână m-a vizitat iarăși același lucrător al securi- 
tăţii de stat. 

— Tu nu vrei să vorbești cu noi, dar iată apostolul Pavel vorbea 
cu mai-marii şi cu stăpânitorii. Nu vom atinge problemele credinţei, 
ajută-ne măcar la reeducarea infractorilor. Ei îşi deschid sufletele 
ție. Străduiește-te să ne comunici despre toate, ca să ne luptăm îm- 
preună împotriva răului. 

— Nu vă voi comunica nimic. 

— Atunci nu mai ieși de aici! Aici ai să putrezeşti! — mi-a promis el. 

— Trupul meu va putrezi, dar duhul va trăi în veci cu Dum- 
nezeu. Insă ce soartă veţi avea dumneavoastră? 

Inainte de judecată acest tovarăș a mai venit o dată, dar, ca 
şi mai înainte, a vorbit numai el, iar eu n-am scos nici un cuvânt 
timp de trei ore. 

În cameră în fiecare zi mă rugam în genunchi direct pe patul 
de scânduri. Odată, abia de-mi terminasem rugăciunea — se des- 
chise ferestruica din ușa camerei și temnicerul mă întrebă: „Ce 
cult mărturisești? — I-am răspuns. — „Tu știi cântarea «Nu știa 
Samariteanca...»? În copilărie o cântam cu armonica — mama mea 
era credincioasă. Acum aş vrea s-o cânt, dar nu știu cuvintele“. 

Cu regret, nici eu nu știam cuvintele imnului, dar i-am promis 
să i le găsesc. Judecata 

În general eram învinuit de încălcarea Legislaţiei cultelor precum 
şi că eu, chipurile, l-am bătut pe un căpitan de miliţie. Insă o ase- 
menea învinuire nu putea fi dovedită de nimeni și atunci procurorul 
a hotărât să-i vină în ajutor căpitanului. 

— Dumneavoastră la ancheta penală prealabilă vorbeaţi de lezi- 
uni corporale. 

— Îmi amintesc, îmi amintesc. Mi-a fost zgâriată o ureche. 

— Cine a făcut lucrul acesta? 

— Nu ţin minte. 

— Dar în raportul de expertiză medico-legală se spune: „lovituri 
în regiunea abdominală, în regiunea piciorului drept și a celui stâng...“ 

Căpitanul tăcea. 

Pentru depunere de mărturii false judecata l-a condamnat pe 
căpitanul de miliție și încă pe doi martori la o sancţiune adminis- 
trativă, iar din dosarul meu a fost exclus acest articol ca fiind lipsit 

de conținut. Dar, de fapt, nu s-a schimbat nimic: un articol a fost 
exclus și îndată a fost inclus altul. 

Un martor mincinos a spus: „In timpul botezului din apă s-a ri 
dicat o cruce mare. Misiruk a intrat în apă și a început s-o sprijine. 
Îndată ce am respins această mărturie ca o curată născocire s-a 
anunțat întrerupere. Şi așa era de fiecare dată când se descoperea 
falsitatea depoziţiilor. 

Judecătorul nu știa cum să ţină procesul, ieșea întruna și lua 
legătura prin telefon cu lucrătorii KGB-ului. Martoră a acestor con- 
vorbiri a fost femeia de serviciu, membră a bisericii înregistrate. Ea 
a înţeles că sunt judecat nu pentru o infracţiune, ci pentru că sunt 
creștin și curând a trecut în adunarea noastră. 

Judecata a durat șapte zile. În timpul citirii sentinţei a fost 
scos din sală fiul meu de nouă ani. El a strigat: „Dar pe fratele 
de ce-l lăsaţi!“ — și a arătat sub scaunul unde se ascunsese al 
doilea fiu al meu. Când era scos, el a privit îndărăt și a strigat: 
„Tată, fii curajos!“ Aceste cuvinte le-am ţinut minte în decursul 
întregului termen. 

S-a dat citire sentinţei: „4 ani privaţiune de libertate cu deţine- 
re în lagăre și 5 ani de exil“. O soră-oaspete a scos din geantă un 
buchet de flori şi mi l-a aruncat. Eu l-am prins. Soldatul din escor- 
tă nu mi l-a luat. 

După judecată lucram sticlar: puneam geamuri la ferestrele 
odăii unde se afla gardianul de serviciu al închisorii. În timpul aces- 
ta a venit serviciul de miliție care mă păzise la judecată. Îmi întind 
mâna și-mi zic: „Judecată ca a ta încă n-am văzut!“ 

„De ce nu mi-ai luat atunci florile?“ — m-am interesat eu. El 
a dat din mână: „Ştii, nu puteam suporta acest «eșec>...“ 

La închisoare m-am întâlnit cu slujitorul din Odesa — Pavel 
Andreevici Kuprianov. 

Înainte de plecarea cu convoiul de arestaţi m-a vizitat vechiul 
cunoscut de la KGB: „Au vrut să vă trimită departe. Eu am con- 
tribuit să fiți dus cu convoiul la Vilkovo, aici e mai aproape pen- 
tru soție să vă viziteze. Acum din partea dumneavoastră trebuie 
să scrieţi o scrisoare, ca biserica din Usatovo să se înregistreze...“ 

„N-am scris şi nici nu voi scrie! Cu dumneavoastră nu pot 
avea nici un fel de discuţii“. El a ieşit imediat. Și, într-adevăr, 
am fost trimis sub escortă la Vilkovo. 


In lagăr 
La sosirea în lagăr, în timpul repartizării în detașament, s-a 
dat citire caracteristicii mele: „S-a purtat rău, nici el nu lucra și 
îi agita și pe alţii să nu lucreze“. Eu, desigur, am început a râde: 

„Așa ceva nu poate fi! Eu am chitanţele: ni se plătea câte 2 ruble 
şi 50 copeici pe lună“. 

Deţinuţii m-au primit bine, conducerea — agresiv. 

La 23 februarie 1970 în lagăr a fost un incendiu: a ars sufra- 
geria și atelierele de muncă. Până la sfârşitul iernii noi am luat 
masa afară. A venit ziua de Paşte, o sărbătoream pentru prima 
dată în asemenea condiţii. M-am aşezat la masă în curte împre- 
ună cu întemnițaţii. Am căzut pe gânduri, îmi aminteam cu câtă 
bucurie sărbătoresc această zi prietenii în libertate. N-am putut 
lua nimic în gură, mi se oprise un nod în gât. Toţi făceau gălă- 
gie. Mă gândeam: de m-aş depărta mai repede de lume, măcar 
cât de puţin să-mi descarce sufletul înaintea Domnului. Am găsit 
un locușor retras, mi-am plecat genunchii, mă rugam cu lacrimi. 
Deodată se apropiară doi deținuți: „De ce plângi? Te-a ofensat 
cineva? Noi ne vom răzbuna!“ — „Nu, mi-am adus aminte de 
prieteni...“ — i-am potolit eu, iar în suflet regretam atât de mult 
că mi-au întrerupt părtășşia cu Domnul. 

Aveam Evanghelie, o ascundeam în zona de lucru, deoarece în 
cea locativă se făceau permanent percheziţii. O dădeam altora să 
citească. Unul din deţinuţi a încercat să treacă Evanghelia în zo- 
na locativă, dar în timpul percheziţiei ea a fost găsită. Cartea i-au 
luat-o, iar el a fost dus în ȘIZO. Acolo el a scris o notă explicativă 
despre ceea ce a discutat cu mine. (Omul acesta dorea să primească 
botezul, eu am refuzat să-l botez.) 

Peste o săptămână, lucrătorul secţiei operative, privindu-mă is- 
coditor, mă întrebă: 

— Ai Evanghelie? 

— Nu. 

— Dar aceasta ce-i? — a scos el cărțulia din buzunar. 

—E a mea! — am întins eu mâinile. 

— Ai spus „nu“, iar acum zici „e a mea“? Tu nu te-ai corijat! 
Gândeşte-te ce te așteaptă mai departe. 

— Pe mine nu mă așteaptă nimic îngrozitor. Dar iată ce vă aș- 
teaptă pe dumneavoastră? 

EI a tăcut, iar apoi a întrebat liniștit: 

— Biblie ai? 

— Nu, dar vreau foarte mult s-o am. 

— Ei bine, pleacă. 

Am fost condamnat la zece zile de aflare în ȘIZO. 

Peste doi ani am fost transferat într-un lagăr din regiunea Her- 
son. M-am întâlnit cu fraţi după credinţă şi m-am aflat acolo până 
la sfârşitul termenului de închisoare. Conducerea avea o atitudine 
mai bună faţă de mine, deținuții — mai rea. 

Cu convoiul — în exil 


La locul exilului am fost adus cu convoiul de arestați. Drumul 
fusese anevoios. Multe greutăţi am îndurat. 

Într-un vagon „stolâpinist“, pentru patru zile de drum (în com- 
partiment au fost plasate 23 de persoane) ni s-a dat câte patru 
pâini și 600 grame de zahăr de fiecare. î 

Ne-au dus de la Harkov la Sverdlovsk fără transbordare. În 
această închisoare de etapă condiţiile sunt foarte grele. După ba- 
ie ni s-au dat saltele pline cu pleavă în loc de vată. În cameră 
eram vreo 200 de persoane și au mai fost ticsite 60: unii jucau 
cărţi, alții fumau, alţii se tatuau. Temnicerii nu puteau să facă 
nici un fel de ordine. Vreo 40 de inși au fost chemaţi pentru a fi 
duși cu convoiul, noi ne-am culcat sub paturile de scânduri pe po- 
deaua de ciment. Timp de trei zile măcar oleacă am stat culcați 
îndreptându-ne. 

Patru zile și patru nopți am mers încet până la Krasnoiarsk, 
stăteam mult. Inchisoarea din Krasnoiarsk e de lemn, în ea sunt 
multe ploșnițe — e greu să le suporţi. Dormeam pe paturi de fier. 
Stai culcat vreo 15 minute, şi cornierele de oţel ţi se înfig în spate, 
trebuie să te întorci pe cealaltă parte. 

Apoi — Irkutsk. Și aici erau insecte cu prisosință. Aveam 
o singură ușurare — erau paturi continue de lemn, aveai unde să 
te culci. 

Fiind trimis cu avionul de la Irkutsk la închisoarea din lakutia, 
mi s-au pus cătușele. Gardianul de serviciu, după ce a făcut cunoș- 
tință cu dosarul, luă o înfățișare amenințătoare: „Vei merge în car- 
ceră! Dar deocamdată spală podeaua!“ Și mi-a dat teul. Insă acesta 
a fost doar începutul greutăților. Eu n-am fost pus în subzistență 
(dreptul la hrană — Nota red.), nu mi s-a dat nici lingură, nici cană; 
n-am fost repartizat în nici o cameră şi 18 zile am stat în încăperea 
de așteptare a repartizării. Am scris multe cereri către administra- 
ție cu privire la toate aceste nelegiuiri. 

Odată a venit medicul: „Ce plângeri aveţi?“ — „Uitaţi-vă câţi 
păduchi și nu vor să mă ducă la baie...“ Medicul a dat dispoziţie 
să fiu dus la baie. Şi iarăşi — în încăperea de așteptare a reparti- 
zării. „Nu merg“ — am refuzat eu. Am fost trimis la etajul întâi în 
camera celor condamnaţi la moarte. Dar eu eram foarte mulțumit: 
odaia e luminoasă, liberă, poţi să te rogi liniștit. Masa era fixată pe 
podea cu o placă de fier; în jur — scaune, ele servesc şi ca paturi. 
Prima impresie a fost că acesta e un sicriu cu capac. Pe podea și 
pe pereţi inscripţii: „adio, soție“, „adio, familie“. M-am rugat, I-am 
mulțumit lui Dumnezeu că am unde mă odihni. Au trecut trei 

zile. Dacă își amintesc — mă hrănesc, dacă nu — stau flămând. 
Gardianul de serviciu m-a întrebat: „Pentru ce ai nimerit aici?“ — 
„Sunt credincios“. 

A patra zi a venit un schimb nou și iarăși: „De ce te afli aici?“ — 
„Plec în exil, sunt credincios“. Temnicerul a deschis ferestruica 
din ușă, și-a rotit privirile: „De unde eşti?“ — „Din Ucraina“. 
A plecat. Noaptea a deschis ușa și mă chemă: „Vino încoace“. Și 
a început să-mi povestească: „Eu sunt din regiunea Rovno, mama 
mea e credincioasă. Aici mi-am făcut armata şi am rămas să lu- 
crez, iată e de acum al 20-lea an. Tu pleci în exil?“ — „Da“. — „Aici 
credincioşi nu-s, în localitatea Morha trebuie să fie, să-i cauţi, dacă 
ți se va permite“. 

Simţind predispunerea lui, eu am transmis plângerea: „De ce 
nu sunt pus în subzistență? Pe ce bază am fost adus în camera ce- 
lor condamnaţi la moarte? Când voi fi trimis în exil? Dacă nu veţi 
răspunde, voi proceda cum mă îndeamnă cugetul. De urmări veţi 
răspunde dumneavoastră“. 

A doua zi dimineaţă a venit şeful regimului: „De ce sunteţi 
aici?“ I-am răspuns. 

— Cine te-a trimis în camera aceasta? 

— La această întrebare trebuie să-mi răspundeţi dumnea- 
voastră. 

— Plecaţi să vă executaţi pedeapsa adăugătoare? Aici 
e o confuzie... 

— De ce 18 zile n-am fost scos nici la plimbare? 

— Voi preciza. 

— Când voi fi trimis în exil? 

— Totul-totul voi preciza, iar deocamdată plecaţi la plimbare. 

Indată am fost hrănit, patru ore m-am aflat la aer curat. 
Mă întorc în cameră — mi se adusese o lingură, o cană, pe „si- 
criu“ — aşternutul. Deasupra — o carte. M-am bucurat că în acest 
răstimp mă voi odihni măcar niţel omenește. M-am rugat și m-am 
culcat. Nu știu cât am dormit. Am fost trezit: „Pregăteşte-te. Vei 
pleca sub escortă“. 

Spre aeroport am fost însoțit deja de lucrătorii miliției. M-au în- 
chis de unul singur. S-a adunat miliția din aeroport ca să privească 
la un baptist. Şi îmi aruncă din mers: 

— Cum nu ţi-e rușine! Distrugi viaţa copiilor tăi! 

— Viaţa copiilor care nu-L cunosc pe Dumnezeu e mai distrusă 
decât a copiilor mei. 

— Incetează! I-a venit în gând să ne predice! La noi au fost 
deja de aceștia ca tine! Mineakov a fost aici, a vrut să predice — 
nu i-am dat voie. El, înainte de a urca în avion, și-a scuturat praful 

de pe picioare! A aruncat toată vina asupra noastră. Şi pe tine te 
vom trimite unde ai fost! 

—E treaba dumneavoastră. Procedaţi cum găsiți de cuviinţă. 

M-au îmbarcat în avion fără cătuşe. La dreapta și la stânga — 
câte un milițian. Aud că se anunţă: avionul pleacă spre Batagai. 
„Mă vor duce, probabil, la capătul lumii“ — m-am gândit eu. 

Când mă duceau din Herson, şeful escortei şi locţiitorul 
politic i-au spus soției: „Nu-l părăsiţi pe soţ oriunde va fi tri- 
mis...“ — „Măcar și la capătul lumii voi merge“ — a răspuns soția. 


Batagai 


Avionul a aterizat. E frig, deşi e vară. Timpul e ploios. Mă 
uit: crește o floricică. Eu m-am îmbărbătat. Mă gândesc: dacă este 
o floare — este și viaţă! 

A venit după mine șeful miliției cu maşina personală. 

A citit dosarul meu și s-a mirat. „la te uită, pentru ce 
a venit omul să execute exilul! Încă n-am auzit așa ceva în via- 
ţa mea — s-a adresat el altui colaborator. — Nu-mi pot imagina 
să trimiți un om la o asemenea depărtare pentru credinţa în 
Dumnezeul!“ 

Căpitanul Linov privi la mine și zâmbi: 

— Bani ai? 

— Nu. 

— Atunci cum vei trăi? 

— Soţia îmi va trimite. 

— Cât îţi va trimite? 

— Vreo 150 de ruble. 

— Dă adresa. 

I-am dictat-o. El îmi dădu cinci ruble: „Du-te la cantină și mă- 
nâncă“. 

Pentru prima dată după patru ani de închisoare am ieşit afa- 
ră fără supraveghere. Un pământ străin... E trist. Eram nebărbie- 
rit, murdar. Am întrebat unde e cantina. Merg și privesc îndărăt: 
nu e nimeni din urma mea? Am mâncat, m-am întors. Linov 
îmi dă o chitanţă: „l-am comunicat soţiei să-ţi expedieze banii 
prin telegraf. Am telefonat la toate întreprinderile unde ai putea 
să-ți găsești un serviciu. Locuri nu-s. Tu ai destinația — a fi trimis 
mai aproape de Marea Laptev, dar acum e timp nefavorabil pentru 
zbor. Dacă-ţi găseşti de lucru aici, vei rămâne la Batagai. lar acum 
du-te la comitetul executiv raional și spune să-ți dea, în numele 
meu, 30 de ruble“. 

Mi s-au dat numai 15 ruble. Casieriţa, o iakută, m-a întrebat: 

— De unde aţi venit? 

— Din Ucraina. 

— Soţul meu e ucrainean. Unde veţi lucra? 

— Aici nu este de lucru... 

—La mina unde se extrage cositorul, este nevoie de un sobar 
la birou. 

I-am spus despre aceasta şefului. El, după cum s-a dovedit, 
telefonase deja acolo. În prezenţa mea a telefonat a doua oară: 
„Avem aici un om bun, un asemenea om poate că n-aţi întâlnit 
încă în viaţa dumneavoastră...“ 

„Du-te! — mi-a spus el. — Vei intra în serviciu. Să ceri cămin. 
Dacă nu sunt locuri la cămin — vino, ai să dormi în biroul acesta 
pe divan“. 

La mină mi s-a explicat: „Nu putem să-ţi facem formele de 
angajare, dar de lucru îți vom da. Clădește o sobă milițianului 
de sector“. Eu am dărâmat-o pe cea veche și, în timp de două 
zile, am făcut una nouă. Am tencuit-o, am aprins focul — arde şi 
încălzeşte! Raportez: „Am făcut“. Ei s-au mirat că am terminat 
repede. 

Prima duminică în exil am petrecut-o pe un deal. Mă rugam, 
se poate spune, la fiecare pas, lângă fiecare tufă. Mă rog, merg 
mai departe, iarăși mă rog. Aici am avut părtăşie cu Domnul 
ca niciodată mai înainte. Ceream de la El binecuvântare, ca să 
nu treacă timpul în zadar în exil. 

Nu sunt corist, dar în ziua aceea l-am cântat Domnului din 
toată inima. Ceasornic nu aveam, iar după soare nu puteam deter- 
mina cât e ora. Vara acolo el nu apune. „Unde te-ai plimbat atât de 
mult?“ — am fost întrebat la cămin. S-a dovedit că era după ora 
unu noaptea. Nu vroiam să mănânc, îmi găseam plăcerea în părtă- 
șia cu Domnul. În scrisoarea trimisă acasă am scris: „Aici pentru 
prima dată în viață am simţit ce înseamnă să ai părtășie nemijlo- 
cită cu Dumnezeu!“. Până acum îmi amintesc cu bucurie de acele 
clipe luminoase. 

Mi s-au făcut formele de angajare la serviciul de reparaţie 
a apartamentelor. Primesc telegramă de la soție: „Întâlneşte-mă, 
vin!“ Slavă Domnului! 

Mi s-a dat pentru locuit o căsuţă dărâmată. Către sosirea fami- 
liei am reușit s-o tencuiesc. Mă nelinișteam: pe ce vom dormi? Vin: 
nepoata, cinci copii și soția. Am pornit să caut paturi. Am găsit 
unul. Incerc să-l bag în casă — patul se opri în ușă. In clipa aceasta 
intră soția. Așa mi-am și întâmpinat scumpa familie... 

După o despărțire îndelungată Îi mulțumeam Domnului și ne 
bucuram. Soţia a adus o Evanghelie, Biblie și altă literatură duhov- 
nicească. Făceam adunări de familie. Toţi luau parte. 


132 


Ca MD AR 


Un concediu greu 


A trecut un an şi jumătate. Ne obișnuiserăm deja în acele condi- 
ţii, aveam de gând să locuim aici cinci ani. Dar iată că primesc două 
telegrame cu încredințarea medicului: tata e pe patul morţii. Am 
cerut concediu și am plecat la Odesa pentru zece zile. Abia am intrat 
în curte și vine îndată după mine un necunoscut: „Ești chemat la 
sovietul sătesc“. Acolo mă aștepta un tânăr în haine civile. Am vorbit 
puţin şi am plecat. Sunt chemat a doua oară: „Aici n-avem unde vor- 
bi. Să mergem în mașină“. M-am așezat. Automobilul porni imediat. 
Ne apropiem de piața din Odesa, de „Privoz“. Sunt dus la secţia de 
miliție în subsol. Ușa e încuiată. „Vai! Am uitat cheia! Haideţi să ne 
plimbăm puţin“. Am pornit. Pe neașteptate se apropie un alt tovarăș. 
Se salută cu el. „Discuţi cu Stepan Nikitovici? — îmi întinde mâ- 
na. — Cum se simte tata?“ — se interesează necunoscutul ca cea mai 
apropiată rudă. Și îndată primul tovarăș dispare, iar acesta mă invi- 
tă: „Vreau să stau de vorbă cu dumneavoastră“. Ne-am apropiat de 
clădirea KGB-ului. Mă conduce la etajul doi. Mă uit — şade cel care 
m-a adus cu automobilul. Mă ajută să-mi scot paltonul, îl atârnă 
în cuier, dă mai aproape fotoliul de parcă nu se întâmplase nimic: 

— Luaţi loc, vă rog. Stepan Nikitovici, ajutaţi-ne la înregistrarea 
bisericii de la Usatovo. (Biserica de la Peresâp era înregistrată în 
timpul acela.) 

—Nu vă pot ajuta cu nimic, eu mă aflu în exil în Ilakutia... 

— Noi vă vom prelungi concediul, putem face aşa, încât să nu vă 
mai duceţi în exil... 

— Nu vă pot ajuta cu nimic — am repetat eu. 

— Da, apropo! Dumneavoastră aveţi un an de exil, vi se cuvine 
un adevărat concediu! 

— Mie un asemenea concediu nu mi se va da. 

— Trebuie să contribuim să i se dea concediu — s-a adresat ma- 
iorul către primul tovarăș. 

— Dacă el ne va ajuta cu ceva, atunci noi nu vom rămâne da- 
tori... Ne vei ajuta? — şi se uită iscoditor. 


— Nu. 

— Ei, măcar promite. 

— Nu. 

— De ce? 

— Pentru că este scris: nu promite (Ecl. 5. 5). 
— Dar fă!... — adăugă el pe loc. 


Ei au început a râde. 
— Nu voi face nimic pentru dumneavoastră — le-am repetat 
eu plecând. 

O vizită neobișnuită 

S-a sfârşit concediul, m-am întors în lakutia. Şi deodată ve- 
ni pe neaşteptate în ospeţie un slujitor (membru al Consiliului 
Bisericilor, însă în timpul acela era exclus din rândurile lui, lucru 
despre care eu nu știam). „Pe multă vreme?“ — m-am bucurat eu. 
„Pe câteva zile...“ 

Folosindu-ne de ocazie, am săvârșit frângerea pâinii. Cu noi 
era ginerele Grișa și fiica mai mare. In timpul acesta, pentru 
prima dată în tot răstimpul exilului, au venit cu controlul regi- 
mului de pașapoarte. 

După cina Domnului fratele a luat-o de departe: „Când noi 
eram la închisoare, tu conduceai bine lucrarea lui Dumnezeu, bise- 
ricile stăteau tari. lar acum e dezbinare, neînțelegere între frați...“ 

Fiind izolat de poporul lui Dumnezeu, eu nu știam ce se 
face în frățietate. Nu ştiam că slujitorii care n-au rămas în 
adevăr în încercările grele, sub presiunea din afară, au început 
să facă în mod stăruitor o lucrare de distrugere în bisericile 
frățietăţii, le îndemnau la înregistrarea păgubitoare în condiţiile 
îndeplinirii legislaţiei trist-cunoscute a cultelor. Ei se străduiau 
să atragă după sine cât mai mulţi slujitori. Cu acest scop se şi 
făceau călătorii chiar şi în cele mai îndepărtate locuri. N-am 
fost trecut cu vederea nici eu. De la acest slujitor am aflat că ei 
ținuseră deja două consfătuiri tainice. Duhul meu n-a putut fi 
de acord cu cele auzite și m-am revoltat în mod deschis: „Cum 
aţi putut face consfătuiri fără Consiliul Bisericilor?“ Şi i-am mai 
spus multe de-a dreptul. El a înţeles orientarea mea și a decla- 
rat îndată: „Mâine dimineaţă plec...“ — „Aţi spus doar că veți 
rămâne câteva zile!“ — „M-am răzgândit...“ Și a plecat. Desigur, 
nu eram nici primul şi nici ultimul pe care îl vizitau cu aseme- 
nea veşti slujitorii ce se abătuseră de la adevăr. Dar mulțumiri 
fie aduse lui Dumnezeu, poporul Lui nu s-a lăsat ispitit, n-a dat 
înapoi și a rămas credincios pe calea îngustă. 


Eliberarea neașteptată 


A doua zi după plecarea acestui frate mi-a venit o citaţie. „Ce 
s-a întâmplat? — nu mă puteam eu dumeri. — Probabil, mă vor 
trimite lângă Marea Laptev...“ 

Dimineaţa am pornit spre instanța judecătorească cu nepoata 
şi cu soţia. Acolo se anunţă: „Se va judeca procesul cu privire 
la eliberarea condiționată înainte de termen a lui S. N. Misi- 
ruk...* Eu nu puteam înţelege nimic. Ascultam zăpăcit cum pre- 
şedintele mă lăuda peste măsură — așa ceva n-a fost niciodată. 

— Unde veţi pleca? — mă întrebară ei. 

— Nu știu nimic, nu pot spune. 

— N-aţi știut că veţi fi eliberat? 

— Bineînţeles că nu! 

— Sunteţi liber și puteţi pleca unde vreţi! 

Anume în clipa aceea, nu știu de ce, mi-am adus aminte de cu- 
vintele pe care le-am spus la KGB în Odesa: „Nu promite... iar ei 
au adăugat: „Dar fă...“ M-a cuprins frica. Mă gândesc: ei s-au legat 
totuşi de acest cuvânt imprudent şi „au contribuit“ la eliberare. 
Acum vor spera că eu, în semn de recunoștință, voi înregistra bi- 
serica. Mă nelinișteam foarte mult. li spun soţiei: „Tu eliberează-te 
din serviciu, iar eu nici nu-mi voi face formele de plecare din Ilaku- 
tia, nici nu voi demisiona. O să-mi iau numai concediu pentru anul 
acesta şi voi pleca să aflu ce s-a întâmplat“. 

M-am oprit în trecere la Moscova. M-am întâlnit cu frații. Am 
aflat că deja vreo 40 de fraţi şi surori au fost eliberaţi către timpul 
acela. Mi s-a luat o piatră de pe inimă. 

A doua zi după venirea la Odesa am fost chemat îndată la KGB. 

— Noi am așteptat că vei veni singur să ne mulțumești... 

— Pentru ce? 

— Pentru că ești acasă... 

— Judecata m-a îndreptăţit pentru o muncă bună și m-a eliberat... 

— Dar nu fără permisiunea noastră, să ţii minte! 

— Nu știu nimic... 

— Ei bine, ce părere ai totuși despre înregistrarea bisericii 
voastre? 

— Ce părere să am? Eu nu mi-am făcut formele de plecare din 
Iakutia, poate că mâine mă veţi trimite tot acolo. 

— Care e atitudinea ta personală faţă de înregistrare? 

— Sunt împotriva înregistrării cu condiţia respectării legislaţiei 
în vigoare. 

— Ce, ești iarăși împotriva puterii sovietice?! — lovi cu pumnul 
în masă lucrătorul KGB-ului. — Tu însuţi vei fi de vină! 

Discuţia s-a sfârşit. 

După aceasta am fost internat în spital pentru operație, am 
trimis în lakutia certificatul medical și am rugat să mi se facă for- 
mele de ieșire. 

Acasă, la Odesa, autorităţile nu mă înregistrau în cartea de 
imobil cu familia. 

Am fost nevoit, după sfatul fraţilor, să-mi schimb domiciliul: 
m-am mutat în Moldova. 

Am fost chemat la KGB încă o dată, nu m-am dus. 

Din primele zile ale aflării mele în libertate admiteam gândul 

că pot fi iarăși arestat chiar a doua zi. Nu mă tulburau deloc per- 
secuţiile pentru credință — înţelegeam că lucrul acesta e inevitabil, 
așa ni-i sortit (Filip. 1. 29). Fie că întâlneam oameni în civil ori în 
uniformă — eu îmi îndeplineam liniștit slujirea. 


Din nou — KGB 


Mi-am ales o casă la Bălți. Şi deodată sunt chemat de împuter- 
nicit. N-am mers la el singur, am chemat-o pe o soră. Deschid ușa, 
iar acolo — un reprezentant al KGB-ului. 

— Intraţi, intraţi! 

— Eu n-am venit la dumneavoastră. 

— Împuternicitul m-a însărcinat pe mine să vă primesc. — Și 
îndată sună nu ştiu cui: „Îndeplinesc rugămintea dumneavoastră... 

— Vai-vai-vai! Ce-aţi făcut?! — începu el având în vedere con- 
sfătuirea Consiliului Bisericilor de la Chişinău, pe care reprezen- 
tanţii puterii nu ne-au dat voie s-o ţinem și la care am fost pre- 
zent şi eu. — Ştiţi că acum nu mai e nevoie să aşteptaţi judecata, 
procurorul va iscăli — şi veți pleca iarăși în lakutia! Ajutaţi-ne 
să înregistrăm biserica de la Usatovo, altfel va trebui să vă luaţi 
rămas bun de la libertate... 

— Cu cât mai repede, cu atât mai bine! Luaţi-vă povara de pe 
umeri. Astăzi sunt gata să plec la locul vechi de exil. 

Lucrătorul KGB-ului s-a uitat la mine și a continuat: „Când 
v-a vizitat împuternicitul, ați declarat că credincioșii trebuie să 
aibă un centru duhovnicesc. Poftim Biblia. Dacă nu veţi găsi aici 
bază pentru existenţa unui centru duhovnicesc, veţi purta răs- 
pundere. În Biblie nu este așa ceva. Eu am citite 

Fără a deschide Biblia eu am răspuns: „N-aţi găsit? Înseamnă 
că rău aţi citit. Când în biserica apostolică apăreau dificultăți, apos- 
tolii se adunau și rezolvau totul în comun — iată poftim și centru! 
Centre duhovniceşti trebuie să fie!“ 

„Dacă veţi împiedica înregistrarea comunităţii din Usatovo — 
atunci să nu vă plângeţi!“ 


Despărțirea dureroasă 

Am spus deja că, în timp ce mă aflam la închisoare, iar apoi în 
exil, în frățietate au apărut oameni care s-au ridicat împotriva căii 
drepte a lui Dumnezeu. Nimeni nu mi-a scris despre lucrul aces- 
ta, nu ştiam nimic concret. După ce am fost eliberat, m-a vizitat 
Mihail Ivanovici Horev. Eu l-am întrebat despre acești oameni. El 
mi-a răspuns: „Frate, priveşte în jur şi te vei descurca“. 

Am hotărât să-mi vizitez unii prieteni cândva apropiaţi. M-am 
întâlnit cu unul din ei. M-a primit, se poate spune, foarte amabil. 

Tocmai atunci se afla la el în ospeţie un evanghelist din Ordjo- 
nikidze, iar în biserică se plănuia o adunare de părtășie a tineretu- 
lui. Mi s-a propus s-o conduc. 

— Mai întâi vreau să discut cu tine — am refuzat eu. 

Am urcat ambii la etaj, soția mea rămăsese la parter. 

— De ce te afli în afara frățietății? 

— Eu am descoperire de la Domnul şi nu pot fi în o asemenea 
frățietate. 

— Ce fel de descoperiri? 

— Prima: am avut un vis — fraţii Consiliului Bisericilor se căţă- 
rau pe un deal, aşa au şi rămas jos, iar eu m-am urcat. 

A doua: nu dormeam, ședeam în fotoliu și cugetam. Aud cum 
zboară un avion şi de acolo ajunge până la mine o informaţie mur- 
dară. Şi atunci o putere nevăzută mă ia şi mă ridică în acest avion. 
Acolo sunt Nikolai Petrovici Hrapov şi Dmitri Vasilievici Mineakov. 
Eu am înţeles că informaţia murdară vine de la ei. Cum crezi: pot 
eu să lucrez cu asemenea fraţi? 

— Mai trebuie de judecat bine: de la Domnul sunt descoperi- 
rile tale? 

El mă convingea în mod stăruitor că-s de la Domnul. 

— Nu pot eu crede acestor „descoperiri“, pentru că știu faptele 
tale de mai înainte. 

Și i-am amintit de câteva fapte nedrepte. Se plângea că s-a pro- 
cedat cu el în mod nedrept. N-am ajuns la nici o înţelegere. Unicul 
lucru pe care l-am rugat la despărţire — să nu-i spună nimic de- 
spre discuţia noastră soției mele. 

Ne-am coborât. Fratele-oaspete (acum a plecat în Occident) 
s-a apropiat îndată de mine: „Vreau să discut cu dumneavoastră“. 
Necunoscându-l, l-am întrebat pe fratele stăpân: se poate să vor- 
besc cu el deschis. „Se poate“. 

— Dumneavoastră abia v-aţi eliberat — a spus fratele cu o com- 
pătimire aparentă. — Nici la Odesa, nici la Bălți nu veți fi lăsați 
să trăiţi în pace, veţi fi urmărit. Letonia — e o ţară europeană, eu 
v-aş sfătui să vă mutaţi la Riga. 

— Cum să mă mut? Incă n-am vândut casa la Odesa, am împru- 
mutat bani și am cumpărat alta la Bălți. 

— Toate se vor aranja, numai dacă veţi dori. Oare nu aveţi co- 
pii? Casele acelea daţi-le copiilor, iar aici cumpăraţi-vă. Vom vorbi 
cu slujitorul din partea locului, el știe ce case se vând aici. Mulţi 
creștini pleacă în Germania, este posibilitate de a cumpăra o ca- 
să mai ieftin. Totul va fi bine, nu trebuie să vă vindeţi casele. 

— Eu nu pot proceda astfel! 

— Ei cum credeţi, acesta e sfatul meu. 

După discuţia cu omul acesta am intrat în odaie, mă uit: fra- 
tele, pe care chiar adineauri îl rugasem să nu-i comunice nimic 
soției mele, discută cu ea. „Cum au putut fraţii să procedeze 
astfel cu el?“ — mi s-a adresat soţia cu lacrimi. Eu m-am uitat la 
frate și nu mi-a rămas nimic altceva de făcut decât să-i atrag aten- 
ţia în prezenţa soției asupra purtării lui nedrepte și concret asupra 
„descoperirilor“ lui: „Iarăşi arzi de dorinţa să fii în frățietate, te 
plângi că n-ai fost inclus în Consiliul Bisericilor, dar singur îi pone- 
greşti pe slujitori?!“ 

Acela şi-a schimbat pe loc tonul: „Dacă aș fi vrut să fiu în Con- 
siliul Bisericilor, aş fi putut deveni secretar în locul lui Vins, mi s-a 
propus. lar membrii neştiutori de carte ai Consiliului Bisericilor, cu 
studii de trei clase, s-ar fi târât la picioarele mele!“ 

Auzind aceste cuvinte, soția a strigat: „Ce vorbeşti! Ce-i cu tine?!“ 

„lată, privește, cum este el în realitate!“ — am totalizat eu. 

Abaterea de la Dumnezeu schilodește întotdeauna suflete- 
le! Viaţa celor ce s-au abătut devine de nerecunoscut, lipsită de 
adevăr, de sinceritate. E îngrozitor să urmărești această schim- 
bare în oameni! 

Am mers cu inimă grea la adunarea de părtășie a tinere- 
tului. Înainte de începerea adunării fratele la care venisem m-a 
prezentat celor adunaţi: „Acesta e un evanghelist al Consiliului 
Bisericilor, prietenul meu, noi avem multe lucruri comune. Când 
m-am aflat prima dată la închisoare, el a străbătut cu greu până 
la mine prin stufăriș, prin apă, a răcit, s-a îmbolnăvit de astmă, 
care îl chinuieşte până acum. Insă fratele n-a ţinut seama de ni- 
mic, a venit să mă îmbărbăteze pe mine — un întemnițat. El chiar 
acum a fost eliberat din locurile de deţinere. Rog ca el să țină 
adunarea tineretului“. 

— Pentru ce ai spus lucrul acesta? Știi doar că nu avem un 
acord comun în privința multor chestiuni... — i-am șoptit eu. 

— Nu e timpul acum să vorbim de păreri. Am spus că ești prie- 
tenul meu și asta-i tot... 

— După discuţia cu tine nu sunt în stare să ţin adunarea... 

— Ei bine, atunci fratele Vasea o va ţine. 

La încheierea părtășiei, în prezenţa prietenilor, el a început 
să-mi dăruiască un radioreceptor de unde scurte. 

— Nu pot să-l iau. 

— Cum? Dispreţuiţi acest tineret? — Radioreceptorul nu e de la 
mine! 

Mulţi au prins a murmura: „E de la noi! Luaţi-l!“ 

Am fost nevoit să-l iau cruțând sufletele tinere, care nu știau 
până în adâncuri abaterea îndrumătorilor lor. 

Iar seara am ascultat de la oameni cândva apropiaţi reproșuri 
amare: „Ce? Te-ai temut să iei receptorul? Crezi că Consiliul Bise- 
ricilor te va exclude? Dacă te temi — poţi să-l lași!“ 

„Eu pot să-l întorc numai acelui tineret care mi l-a dat...“ 

Ei au tăcut. 

Astfel m-am despărţit de acești fraţi şi m-am despărțit, 
probabil, pentru totdeauna. 


Inainte de a doua arestare 

La Bălți erau 11 credincioși ai frățietății despărțite, iar biserica 
înregistrată era cea mai numeroasă din toată Moldova. „Noi vă 
susţinem, venițisă fiți slujitor în casa noastră de rugăciune“ — mă 
invitau. „Nu, eu voi supraveghea această turmă mică pe care mi-a 
încredinţat-o Dumnezeu“ — le-am răspuns. „Atunci vă veţi pierde 
autoritatea pentru noi...“ Eu m-am învoit să-mi pierd mai bine auto- 
ritatea înaintea oamenilor decât înaintea Domnului. 

După eliberare am participat la consfătuirile frățeşti ale Consi- 
liului Bisericilor, am fost la cea Unională din Harţâzsk, la cea din 
Harkov, unde am fost ales candidat de membru al Consiliului Bise- 
ricilor. Acum slujirea mea deveni deja interbisericească, trebuia să 
vizitez multe comunităţi. 

Motiv pentru a doua arestare a servit iarăși Odesa, iarăși împu- 
ternicitul. Îndată ce apăream în acele locuri, cineva îi denunța, el 
nota și transmitea la Bălţi, unde locuiam. 

În februarie 1979 noi am hotărât să facem în regiunea Odesa 
o adunare de părtășie cu participarea foştilor întemnițați. Ei s-au 
dovedit a fi 36. Adunarea de părtășie am făcut-o în localul bise- 
ricii de la Peresâp și a decurs bine, deși erau prezenţi vreo 40 de 
reprezentanţi ai puterii. Ei încercau să întrerupă adunarea și ce- 
reau: „Încetaţi! Aici s-au adunat numai criminali! Împrăștiaţi-vă!“ 

Unii au început să şovăie: „Poate, într-adevăr, nu trebuie să 
amintim de întemniţaţi?..* Eu nu trebuia să iau parte la predică, 
dar, văzând situaţia creată, m-am apropiat de prezbiter, de Nikolai 
Erofeevici Boiko, și-i zic: „Am îndemn să spun un cuvânt în această 
clipă.“ — „Poftim!“ 

Ridicând Biblia, i-am întrebat pe reprezentanții puterii: 

— Am dreptul să citesc din această Carte? 

Tăcere. 

Vă întreb încă o dată. 

—E o întrebare de provocare! — a răspuns locţiitorul împuter- 
nicitului. _ 

Am repetat întrebarea a treia oară. Împuternicitul a spus în 
sfârşit: „Poftim, citiți“. 


139 


“a MD AR 


„Reprezentanţii puterii susţin că aici s-au adunat criminali, 
dar iată Isus Hristos n-a fost băgat la închisoare — am început 
eu. — Hristos a fost condamnat îndată la moarte și numai din 
această cauză n-a stat la închisoare. În timpul de faţă mulţi pri- 
gonitori de-ai noştri şi judecători sunt adânc convinşi că cre- 
dincioşii nu sunt judecaţi pentru crimă. Dumneavoastră luptaţi 
nu cu noi, ci cu Dumnezeu. Poate că și astăzi cineva dintre noi 
va fi adăugat la numărul întemniţaţilor. De aceea Cuvântul lui 
Dumnezeu ne spune să ne aducem aminte de cei ce sunt în lan- 
țuri și de familiile lor. 

Fraţi şi surori! — am continuat eu. — Noi am fost numiţi cri- 
minali. Rog să vă ridicaţi toți cei care aţi fost judecați vreodată 
pentru credința în Dumnezeu“. S-au ridicat 36 de persoane. „Fraţi 
și surori — m-am adresat către biserică —, dumneavoastră ne con- 
sideraţi criminali?“ — „Nu!“ 

Reprezentanţii puterii s-au înfuriat, au ridicat zarvă, iar îm- 
puternicitul şi-a schimbat pe neașteptate mânia în milă, a început 
să-i măgulească pe credincioşii de la Peresâp: „Voi sunteţi locuitori 
cinstiţi, truditori, numai că la voi vin unii şi vă tulbură...“ 

Pentru această părtășie mi s-a aplicat o amendă de 50 de ruble. 

AI doilea motiv pentru arestare a fost o nuntă. 

Inainte de a doua mea arestare biserica din Bălți număra mai 
bine de 50 de membri. Nu era alt slujitor în afară de mine. La 
6 iunie 1982, la ziua mea de naştere, am hotărât să fiu cu familia 
și să oficiez cina în biserică. 

Slujitorii Consiliului Bisericilor m-au rugat să mă abţin de 
la această călătorie, dar eu n-am ascultat. Am plecat acasă, 
m-am dus la adunare și abia am început oficierea cinei — în clipa 
aceea au venit cu autobuzul vreo 20 de milițieni. „Noi vom face 
numai lista tuturor şi vom pleca“. Au făcut lista şi au pornit prin 
odăi. M-au găsit. Eu m-am ridicat. „Așază-te! Nu te ridica!“ — mi 
s-a ordonat. Au mai intrat patru persoane. Doi m-au luat de mâini 
şi doi — de picioare și m-au dus în maşină. Nu mi-au dat voie nici 
să mă încalț. Au pus în funcţiune sirena şi au pornit în goană 
spre KPZ-ul din Bălţi. 


A doua pribegire prin închisori 
A început a doua mea pribegire prin închisori. Au trecut 
trei zile, mi s-a prezentat sancţiunea de arest. Am fost transferat 
la închisoarea din Bălţi. Eram învinuit conform articolelor ucraine- 
ne 209 şi 138. 
Peste vreo două săptămâni m-au vizitat lucrătorii securității 
de stat de la Chișinău. „Stepan Nikitovici! Noi am aflat despre 

arestarea dumneavoastră şi am hotărât să vă ajutăm. Dumnea- 
voastră nu sunteţi infractor, sunteţi pur și simplu peste măsură 
de încăpățânat. S-ar putea să fiți eliberat. Noi i-am ajutat pe unii 
tovarăşi de la Chişinău... şi ei sunt în libertate. Îndreptaţi biserica 
spre legalizare şi totul va fi bine...“ 

„M-aţi arestat fără vină — atunci daţi-mi drumul. lar dacă 


sunt vinovat, judecați-mă — am răspuns eu. — Nici un fel de 
discuţii despre legalizare nu putem avea“. —Astfel ne-am des- 
părțit. 


Peste o lună m-au vizitat lucrătorii aceloraşi servicii speciale. 

— Nu-ţi cerem nimic, numai acceptă să corespondezi cu o per- 
soană pe care o cunoşti (și au spus numele unui frate care plecase 
să locuiască în Germania). 

— Pentru ce? — m-am interesat eu. 

— "Tu doar se pare că ai relaţii bune cu el? Noi știm că ai fost cu 
el în unele locuri. Scrie-i scrisori, apoi îl vei chema încoace, iar el, 
probabil, te va chema pe tine. 

—Ca să mă învinuiți apoi de legături cu cei din străinătate? 

— Aşa ceva nu poate fi! Noi suntem organele puterii, tu vei face 
lucrul acesta cu permisiunea noastră. 

— Nu sunt de acord. î 

—'Te încăpățânezi ca și mai înainte?! ți propunem a doua va- 
riantă: munceşte, călătorește ca și odinioară, dar sfătuiește-i pe 
credincioși să nu scrie autorităţilor petiţii tăioase, plângeri către 
guvern. Îndreaptă pe neobservate biserica înspre înregistrare, lu- 
crează cu băgare de seamă, ca să nu fii excomunicat... 

Discuţia s-a încheiat. Îmi era foarte greu pe suflet. În cli- 
pa aceea Domnul mi-a amintit versetul din Sfânta Scriptură: „Pă- 
ziți-vă de câinii aceia; păziți-vă de lucrătorii aceia răi“. Mi-a devenit 
clară starea multor slujitori care n-au rămas în adevăr şi care, ba 
ici, ba colo, se pronunţau în favoarea înregistrării comunităților. 
Vroiam să strig: „Fraţi și surori! Feriţi-vă de lucrătorii vicleni şi voi 
înşivă nu fiţi la fel!“ 

Acum înțelegeam de ce trebuiau scoși din Consiliul Biseri- 
cilor cei care ei înșiși plecau de pe calea îngustă și îi trăgeau și 
pe alţii după sine. M-am convins și mai mult cu câtă fineţe și 
viclenie ademenesc lucrătorii KGB-ului. Ce ușor și pe neobser- 
vate poţi deveni un lucrător viclean şi rău! Atât de mult vroiam 
să preîntâmpin poporul lui Dumnezeu, ca toţi să fie prudenți, cu 
păgare de seamă și să nu intre în nici un fel de discuţii cu cola- 
boratorii destul de cunoscuţi. Îndeosebi vroiam să-i rog stăruitor 
pe slujitori, ca să nu nimerească în aceste mreje satanice şi să 
nu devină lucrători răi. 

Am început să înțeleg mai bine grija permanentă a lui 
Ghennadi Konstantinovici, ca președinte al Consiliului Biseri- 
cilor, când ne preîntâmpina să ne păzim inima de cea mai mică 
necredincioșşie, care poate duce la pierzare. Mi-am amintit de 
discuțiile cu alți membri ai CB CEB, care apărau loialitatea. La 
închisoare mi-au devenit mai clare intenţiile vrăjmașului su- 
fletelor omenești, care face treptat din slujitorii lui Dumnezeu 
lucrători ai săi, ca apoi să distrugă lucrarea lui Dumnezeu chiar 
cu mâinile noastre. Nu aveam la mine nici Sfânta Scriptură, 
nici stilou, nici creion, ca să scriu bisericii scrisoare și să pre- 
întâmpin frățietatea să se păzească de slujitorii necredincioşi 
Domnului şi să nu asculte de chemările lor la înregistrarea 
nelegiuită a bisericilor, care duce la lepădarea de Dumnezeu. 
De aceea îmi revărsam toată neliniştea în rugăciune înaintea 
lui Dumnezeu. 

Odată au venit la mine reprezentanții comitetului executiv 
orășenesc din Bălţi și din Chișinău. Mi-au propus să scriu o scri- 
soare rudelor, ca să ia parte la alegeri. (Ei refuzaseră să voteze 
din cauza că eu fusesem arestat.) „Și bine fac!“ — doar atât 
le-am spus. 

Ancheta penală a durat nouă luni. Condiţiile la închisoarea din 
Bălţi sunt mai ușoare în comparaţie cu cele din alte închisori: sun- 
tem hrăniţi mai bine și regimul e suportabil. Discutam cu întem- 
nițaţii despre Dumnezeu. Mulţumesc lui Dumnezeu, mai târziu mi 
s-a transmis Sfânta Scriptură. 

La început susținea procesul anchetatorul penal principal al 
procuraturii din oraşul Bălți, moldovean de naţionalitate. El a de- 
clarat că se va strădui să stabilească adevărul. Mă întreabă: „De ce 
au fost luate de la tine șapte broşuri «Etica comportării tineretului 
creștin»? Pentru cine sunt destinate?“ — „N-ar fi rău dacă le-ar citi 
tot tineretul“. El s-a uitat la mine: „Aveţi dreptate...“ Şi a început 
să-mi povestească cât de redus este nivelul moral al tineretului 
contemporan... „Dacă tineretul nostru ar respecta asemenea reguli 
ca la voi, n-ar fi atâtea crime...“ 

Peste două luni el a refuzat să susțină cauza. S-a apucat Râliuc, 
dar şi acesta a refuzat. A terminat ancheta penală locţiitorul pro- 
curorului. 

Inainte de judecată au apărut iarăşi lucrătorii KGB-ului: 

— Noi am venit să discutăm pentru ultima dată. Vrem să vă 
ajutăm. Dacă nu veţi asculta, să aveţi în vedere: cel mai mare ter- 
men și — în Siberia. 

— Sunt de acord cu a doua variantă! — am spus fără a ezita. 

— Gândește-te! I-am propus şi lui Mihail Ivanovici Horev — la 

început n-a vrut. Acum ne roagă să-l ajutăm, e gata să recu- 
noască totul, dar degeaba. Dacă se va duce în VSEHB şi se va 
dezice de părerile sale prin ziar, atunci, poate că îl vom ajuta. 
Tu însă mai ai posibilitate — noi suntem de acord să te ajutăm. 
Gândește-te. 

— Destul! M-aţi „ajutat bine“ deja, alt ajutor de la dumneavoas- 
tră nu aştept. 

— Rămâneţi cu încăpățânarea dumneavoastră — la judecată 
nu va fi nici soţia, nimeni. 

— In asemenea caz judecaţi-mă în lipsa mea. 

— Îţi dăm trei zile pentru a chibzui. Dacă te învoiești, scrie 
o cerere adresată deputatului Sovietului Suprem Volcov (în timpul 
acela el era președintele KGB-ului din RSS Moldovenească) cu 
următorul conținut: „Eu voi fi judecat, rog să se abordeze chesti- 
unea obiectiv“. Și asta-i tot. Noi vom ști că acesta e acordul tău. 
Poţi transmite cererea șefului secției operative. El să telefoneze, 
ca să venim. 

„Să n-aşteptaţi de la mine o asemenea cerere!“ — am răspuns 
eu cu hotărâre. 

Au trecut trei zile, am fost adus la închisoarea din Chişinău și 
lăsat în cameră. Intră un locotenent-colonel. Se uită în jur şi zise: 

— Vom avea îndată o comisie. Conform cărui articol ai fost 
învinuit? 

I-am răspuns. 

— Când te vor întreba, să spui că conform art. 206. 

— Nu, eu sunt om credincios, nu voi minţi. 

— Eu îţi ordon! 

— Nu-mi puteţi ordona să mint. 

— Dacă așa e treaba, atunci mergem! 

M-a dus în subsol. Au trecut vreo trei ore. Sunt chemat cu 
bagajele pentru a fi trimis sub escortă în altă închisoare. Nu ştiu, 
a fost într-adevăr o comisie ori pur şi simplu următorul control al 
KGB-ului: voi accepta propunerea lor ori nu. 


A doua judecată 


Era noapte. Am fost dus la Bender. Şi în sfârşit — judecata. 

Soţiei nu i s-a comunicat unde va avea loc judecata, dar i s-a 
propus să fie întâmpinată la gara din Tiraspol. Când prietenii, copi- 
ii, soția au venit la Tiraspol, reprezentanții puterii au invitat-o nu- 
mai pe soție să meargă cu ei cu „Volga“. Ea a refuzat. „Să meargă 
copiii cu dumneavoastră, iar eu voi veni cu un alt automobil din 
urmă“. Mult timp își telefonară unul altuia și, în sfârșit, s-au învo- 
it. „Volga“ a rătăcit mult prin Tiraspol. Convingându-se că nimeni 

nu se ţine din urmă, i-au dus la Bender. La judecată erau prezenţi 
numai opt credincioși. 

Mi s-a impus un apărător. 

— Aţi cercetat dosarul meu? 

— Puțin. 

— Cum aveţi de gând să mă apăraţi? 

—N-o să vă acopăr... 

— Aţi citit cererea mea? Acolo se spune clar: de avocat cu con- 
cepţii ateiste eu n-am nevoie. Dacă este vreunul credincios, care să 
înțeleagă Sfânta Scriptură — poftim. 

— Eu sunt ateu. 

— Atunci am terminat discuţia... 

Curtea Supremă de Justiţie a început dezbaterea cauzei. Avo- 
catul s-a retras. „Eu n-am dormit două nopţi şi nu sunt gata de 
judecată...“ — am declarat. Nimeni n-a luat în seamă rugămintea. 
Am rugat să fie citați martori credincioşi. 

Judecata n-a ţinut nici o zi întreagă. Sala mică a fost umplută 
de corespondenţi, a fost instalat utilajul cinematografic și de te- 
leviziune. 

Un inspector de miliţie făcea depoziţii: 

— Misiruk a spus ceva împotriva puterii sovietice. 

— Repetaţi concret cuvintele mele — am rugat eu. 

— Eu n-am auzit desluşit, pentru că stăteam la o parte. 

— Atunci spuneţi, vă rog, unde a avut loc această părtășie? 

— Pe 'Țâmleanskaia, nr. 4. 

— În încăpere, în cort ori sub cerul liber? 

El a căzut pentru o clipă pe gânduri şi zice: „Sub cerul liber“. 

— Cetăţeni judecători, observați: martorul nici nu ştie unde 
a avut loc adunarea creştină. 

Au fost false și depoziţiile altor martori. 

— Vi se dă ultimul cuvânt — a spus judecătorul. 

— M-aţi învinuit şi m-aţi calomniat în prezenţa juriştilor, a co- 
respondențţilor, iar eu trebuie să spun adevărul sala pustie. 

— Trebuie să-i dăm cuvânt de apărare — şi-a amintit procurorul. 

Și la aceasta am renunţat, deși aveam ce spune şi mă pregătisem. 

Mi s-a pronunțat sentinţa: 3 ani de regim riguros. 

Am fost dus la închisoarea din Bender. Cam a patra zi mi s-a 
înmânat sentința. 

În timpul inspecției procurorul care mă învinuise la judecată 
a întrebat: 

— Ei, cum te simţi aici? Nu faci agitaţie? 

— Eu am nevoie de Biblie — am spus. 

— Vrei să-ţi măreşti termenul? 

Cel mai rău lagăr 


Îndată ce el a ieşit, am fost dus sub o escortă specială, cu 
„voronok“-ul“ în cel mai rău lagăr din Moldova. Deţinuţii îl numeau 
„kozleacii“ („al ţapilor“). În general se aflau în el cei ce se făcuseră 
vinovaţi și care căutau apărare la administraţie. 

Secţia operativă a lagărului m-a întâmpinat dușmănos. Privind 
în dosar, unul din ei m-a luat în tăcere de mână, m-a dus la ȘIZO 
şi mi-a arătat cu degetul spre o placă. Pe ea era scris: „Aici se află 
cei care încalcă regimul și care refuză să lucreze“. 

— Citeşte atent, căci acesta e locul aflării tale pentru tot timpul. 

— Dacă mă voi face vinovat, atunci așa va fi. 

— Noi toți ne vom strădui să te faci neapărat „vinovat“. 

Am fost trimis în detașamentul celor incorigibili, toți aveau 
termene mari. S-au mirat că eu, cu un asemenea termen mic, am 
nimerit la ei. N 

Lagărul era arhiplin. În secţia locativă de 80 m? erau plasate 
86 de persoane. Chiar coridoarele erau ticsite. Mă rugam afară, 
adesea mergând. Dormeam la al treilea cat. 

A doua zi mă cheamă șeful secţiei operative, maiorul Olar: 

— Crezi că ai venit aici pe trei ani?! Noi ne vom strădui să nu ie- 
şi degrabă de aici. 

— Dacă va fi vreun motiv — am răspuns eu. 

— Crede-mă — se bătea cu pumnul în piept maiorul — eu lucrez 
aici deja 25 de ani, multora le-am găsit motiv, îţi voi găsi şi ţie! Voi 
încheia un proces-verbal că te ocupi cu dezorganizarea tineretului, 
au să mă ajute şi lucrătorii KGB-ului și 15 ani îți sunt asiguraţi, dar 
poate că și pedeapsa capitală! 

— Dumneavoastră puneţi la cale, dar Dumnezeu mă va păzi. 

Peste câteva zile un întemnițat m-a rugat: „In curând voi fi pus 
în libertate, soţia a încetat să-mi scrie scrisori, iar ea e credincioasă. 
Scrie-i tu, tu vei putea...“ 

Fără a bănui nimic, eu am scris. Deodată sunt chemat la sec- 
ţia operativă. „Ai spus că nu vom găsi motiv — zâmbi maiorul 
Olar — de-acum este! Trimiţi scrisori în mod ilegal? — Și a citit 
cu glas tare scrisoarea pe care o scrisesem soţiei deţinutului. — 
Pentru prima dată îți dăm o mustrare“. Ș 

N-a trecut nici o săptămână — iarăși la secția operativă. „In- 
că un motiv! — mi-au declarat cu răutate. — La noi au nimerit 
panii pe care ţi-i trimit coreligionarii tăi. Te preîntâmpinăm: 


* Voronok sau Ciornâi voron — vehicul închis, prevăzut cu ferestruici și gratii, cu 
care se trasportă deţinuţii. Dubă. 

Stepan Nikitovici n-a reuşit să oficieze cina Domnului — a fost arestat 
(aceasta e cea de-a doua arestare a lui). După eliberare Liubov Petrovna 
i-a înmânat pâinea, pe care el o ține în mână, păstrată cu grijă trei ani. 


încă o încălcare cât de mică şi vom lua cele mai aspre măsuri!“ 

— Voi scrie plângere. 

— Scrie, scrie! Totul e în mâinile noastre! 

Eu am transmis plângerea soției. Ea a trimis-o mai departe. La 
administraţia lagărului au început să vină telegrame de la Consiliul 
Rudelor Intemniţaţilor, din multe biserici. 

Au început să se neliniștească. Au venit de la Direcţia admi- 
nistrativă, de câteva ori — din KGB și au cerut: „Scrie că nu ai nici 
o pretenţie față de noi...* Eu am refuzat. 

A venit un procuror de la procuratura republicană, s-au adunat 
vreo 30 de ofițeri. Șeful coloniei, arătând spre mine, îşi bătea joc: 

— Uitaţi-vă la creştinul nostru! Cine te persecută aici? 

— V-am scris dumneavoastră personal, dar n-aţi luat în conside- 
raţie, de aceea sunt nevoit să mă plâng mai departe. 

— Ascultaţi ce telegrame lungi i se trimit acestui creștin! Şi fi- 
ecare în șase instanţe! Dar noi totuna te vom pedepsi pentru cea 
mai mică încălcare! 

Ascultând textul telegramei, am zâmbit involuntar. 

— El mai zâmbeşte! — se aprinse șeful. — De unde să mai 

aştept telegrame? De la Organizaţia Naţiunilor Unite? 

— Poate că şi de acolo veți avea prilejul... 

Fiecare socotea de datoria sa să mă certe și ofiţerul de ser- 
viciu al lagărului a hotărât să se amestece și el în discuție: „To- 
varășe colonel! Cămașa lui Misiruk, deși e neagră, dar e civilă. 
Aceasta doar e o încălcare“. Şeful parcă nici nu auzea. Ofiţerul 
de serviciu nu ceda: „Cămașa lui nu e după uniformă!“ — „la 
lasă cămașa ceea!“ — nu luă în seamă șeful. 

Ofițerii s-au împrăștiat, a rămas șeful și procurorul. 

— Sunteţi de acord să discutaţi cu mine în prezenţa șefului? 

— Mi-e totuna. 

—'Te recunoști vinovat? 

— Nu. 

— Și de ce mă rog? Tu doar îi atrăgeai pe minori în sectă. 

— Conform legii, noi avem dreptul să educăm copiii în duhul 
religiei în mod particular. 

— În afară de aceasta, ești suspectat că dădeai mită. 

— Aceasta e ceva nou — m-am mirat. — Eu am fost judecat 
conform Codului penal ucrainean, iar dumneavoastră vă uitaţi la 
numerele articolelor din cel moldovenesc. 

— Da, da, n-am băgat de seamă — își ceru scuze procurorul și 
mi-a propus să semnez un formular pregătit din timp. 

— Nu voi semna. 

— Cum nu vei semna? — s-a înfuriat el. — Noi am venit de atâ- 
tea ori să analizăm plângerea! 

— Mie mi se cuvine Biblie — am spus eu. 

— Poţi comanda prin reţeaua comercială. 

— Pot să-mi trimită credincioşii prin organizaţiile religioase. 

— Numai prin rețeaua comercială! — a insistat procurorul. 

După aceea am fost șantajat mult prin rapoarte. Întrevederile 
erau întrerupte și transformate în chinuri continue. 

Își revărsau îndeosebi mânia maiorul Olar şi șeful secţiei ope- 
rative, şi șeful de regim. 

— Cât de mult vreau să te bag pe tine, bietul, la „ţapi“ în 
ȘIZO! — mi-a spus el odată. 

— Mi se pare că nu este om mai nefericit decât un păcătos 
nepocăit... 

— Inaintea mea tremură nu numai deţinuţii, dar și toată con- 
ducerea! 

Într-adevăr, de el se temea tot lagărul, îl putea jigni pe oricine. 

— Lucrul acesta vă reușește numai pentru că astăzi sunteți în- 
vestit cu putere. Dar la cine veți merge după ajutor când ea vi se 
va lua? Iată atunci vă veţi înţelege nefericirea. 

— Tu, un om necărturar și să mă înveţi pe mine!? — mă do- 
jenea el. 

— Cred că un necredincios cu studii, ba încă și învestit cu pute- 
re, poate face mai mult rău decât un om cu puţină știință de carte... 

Peste vreo patru luni el a fost destituit. Iți era milă să te uiţi la el. 

Administraţia trimitea deţinuţi de trei-patru ori pe zi cu plân- 
geri scrise, ca să le trimit în Occident. 

Eu îi trimiteam înapoi: „Spuneţi la secţia operativă că nu am 
nici un fel de legături“. 


Și la eliberare — KGB 


Lucrătorii KGB-ului nu mă lăsau în pace nici în lagăr. Un oare- 
care Piotr 'Timofeevici încerca să-mi câștige bunăvoința, la început 
nu lua vorba de colaborare, se interesa dacă nu sunt nedreptăţit, 
cum sunt hrănit, îmi propunea miere şi bani. 

— Ce, vreţi să fiu băgat la ȘIZO? — am refuzat eu. 

Și abia la sfârşitul convorbirii am înţeles cu ce scop venise 
el la mine. 

— Nu știi de ce a venit fiica lui Ghennadi Konstantinovici 
Kriucikov în Moldova? 

După reacția mea ei au vrut să afle: aici se ascunde Ghennadi 
Konstantinovici ori nu. Dacă mă voi neliniști, înseamnă că îl vor 
căuta mai minuțios în aceste ţinuturi. Eu nu știam unde se ascunde 
fratele scump şi am spus: „El are dreptul să plece oriunde“. 

— Ai fost în ilegalitate. Cu ce transport călătoresc cel mai des 
slujitorii Consiliului Bisericilor? Probabil, numai cu cel particular? 

— Cu orice. Eu am intrat odată în autobuz, iar acolo e procuro- 
rul. Am fost nevoit să cobor. 

— Ai fost bolnav, îi este greu unui om bolnav în ilegalitate? Un- 
de ai urmat tratamentul? 

— Noi avem un singur Medic... 

Lucrătorul KGB-ului îmi povesti — cine din slujitorii Consiliului 
Bisericilor a fost arestat, cine a fost pus în libertate: 

— Despre Ghennadi Konstantinovici nu se aude nimic. Toţi au 
uitat de el. Iar Iosif s-a întărit pe poziţiile lui, editează o revistă, 
ilustrate... 

— Mi-ar fi interesant să le văd... 

— Dacă trebuie — ţi le vom arăta. Nu vrei ca el să te viziteze? 

— Mi-a rămas numai o singură întrevedere și nu vreau să-mi 
lipsesc familia de această bucurie. 

— Puteţi să vă întâlniți și în afara întrevederii. 

— Să vină dacă-i trebuie. 

Dar Iosif n-a venit. 

Primeam multe scrisori de la credincioși, îndeosebi din orașul 
Ordjonikidze şi din Miroliubovka. Aveam şi niște cărți: „Există oare 
viaţă dincolo de mormânt?“, „Pacea cu Dumnezeu“, Evanghelia du- 
pă Ioan. Intemniţaţii le păzeau de percheziţii şi le citeau. 

Cu cinci zile înainte de eliberare mi s-a făcut iarăși o provo- 
caţie. Înainte de aceasta deţinuţii au renunţat la hrană. Au venit 
de la Direcţia de lagăre. Chipurile, cineva i-a fotografiat. 

— Ai transmis deja pelicula la Washington? 

— Care peliculă? O nouă provocaţie? 

Dis-de-dimineaţă, încă nu reușisem să mă îmbrac, vine ofiţe- 
rul de serviciu al lagărului şi un sublocotenent și mă duc în odaia 
de serviciu. 

— Daţi-mi voie măcar să mă încalț și să mă îmbrac. 

— Nu trebuie nimic. 

— Ce s-a întâmplat? — m-am oprit eu lângă ȘIZO. 

— Ni s-a telefonat să te izolăm. 

— Permiteţi-mi să-mi iau măcar lucrurile. 

— Nici un fel de lucruri! — şi ușa s-a închis imediat cu zgomot. 

Am înţeles că voi fi transferat la închisoare, dar nu știam: pen- 
tru eliberare ori pentru un termen nou. Mi s-au transmis unele lu- 
cruri şi am fost adus la închisoarea din Chișinău, unde mă aștepta 
deja lucrătorul securității de stat care mă tutela în lagăr. 

— Intenţionaţi să vă găsiți un serviciu în producție? 

— Dacă mi se va permite. Dacă nu — voi pleca în ilegalitate. 

Șeful secţiei operative, care era prezent la discuţie, privindu-mă, 
a întrebat: 

— Cum îl vom elibera: cu supraveghere sau fără? 

— Mie mi-e indiferent, m-am deprins să trăiesc și sub suprave- 
ghere, fiind ascultat și urmărit pe ascuns. 

— Ei, dar ce spune şeful? — arătă el cu capul în direcţia lucră- 
torului din KGB. 

— Să-l eliberăm fără supraveghere, vom vedea... 

Șeful secției operative dispăru imediat. Am rămas între patru 
ochi cu lucrătorul KGB-ului. 

— Vă aduc aminte încă o dată că în biserici situația e foarte 
complicată: Ghennadi Konstantinovici e bolnav, e o mare cârtire 
împotriva lui. Iosif, după cum am mai spus, s-a întărit și acţionează 
bine. Ce părere aveţi despre ei? 

— Dacă voi fi pus în libertate — mă lămuresc singur. 

— Și ultimul lucru: când și unde ne întâlnim? 

— Nicăieri și niciodată nu doresc să mă întâlnesc cu dumnea- 
voastră. , 

— Dar eu doresc — atacă el. 

— Atunci chemaţi-mă prin citație. 

— Ştiţi doar că noi nu trimitem citaţii credincioșilor. Eu vreau 
numai să aflu cum v-aţi aranjat. Apropo, nu ştiţi numărul de tele- 
fon al vreunui credincios din orașul Tiraspol? 

— Nu. 

— Dar de la Chișinău? de la Bălţi? 

— Nu știu nimic. 

— Atunci poftim numărul meu de telefon. 

— Pentru ce? 

— Vei trece vreodată prin Chișinău și îmi vei comunica: adică, 
sunt viu, sănătos — și mai mult nimic. 

— Nu-mi trebuie numărul de telefon al dumneavoastră. N-am 
de gând să vă comunic nimic. 

Totuși lucrătorul KGB-ului nu ceda și a subliniat că nunta fiicei 
mele n-a fost tulburată numai datorită grijii lui şi că se va strădui 
să se facă liniștit şi a doua nuntă. 

Eu tăceam. _ 

— Ei, unde ne vom întâlni totuși? In curtea dumneavoastră 
e același câine rău? 

— Nu știu. 

— Dacă voi veni, soția dumneavoastră mă va recunoaște? 

— Gândesc că da. 

— Haideţi să ne întâlnim atunci în restaurant sau în parc pe 
o bancă. Vei veni şi vei spune că te-ai angajat în serviciu şi despre 
nimic altceva nu vom vorbi. 

— Nu și iar nu! — am declarat eu categoric. 

— Atunci voi face singur totul. 

Simţind că nu sunt lăsat pentru al doilea termen, m-am liniștit. 
La ora nouă dimineața am fost grăbit spre ieșire. „Duceţi-mă mă- 
car la baie, sunt nebărbierit doar“. 

— Mai iute! Mai iute! 

Nu înţeleg nimic. Mi se dau banii pe care-i câștigasem, pașapor- 
tul și — după poartă. 

S-a dovedit că soția a primit telegrama pe care i-a trimis-o 
sublocotenentul la rugămintea mea şi de la miezul nopții aștepta 
cu prietenii lângă închisoarea din Chişinău. Știind că multe rude 
ale întemnițaţilor erau mințţite, prietenii veniseră și la închisoarea 
din Tiraspol, şi la cea din Bender. 

În faţa închisorii m-au întâmpinat prietenii cu flori. Ne-am ru- 
gat, ne-am fotografiat. Noi eram urmăriţi: „Plecaţi mai repede de 
aici, ca să n-aveţi neplăceri“ — ni s-a ordonat. 

Intorcându-mă în familie, abia am reuşit să mă înscriu în 
cartea de imobil și am fost chemat la miliția judiciară. Nu m-am 

O scurtă odihnă în mijlocul copiilor şi nepoților după următoarele pribegiri 


dus. Mi-au trimis citații — nu m-am prezentat. Şi iarăși am fost 
nevoit să îndeplinesc slujirea în ilegalitate. Astfel am ieșit în liber- 
tate ca la o întrevedere. 


Oamenii neprihăniţi sunt luaţi înaintea nenorocirii 


Într-o zi de martie, posomorâtă și friguroasă pentru Odesa 
(14.03.1996) lângă casa de rugăciune a bisericii UB CEB din Usatovo 
venea lumea la adunarea funebră în legătură cu moartea slujitoru- 
lui Consiliului Bisericilor — Stepan Nikitovici Misiruk. 

Lângă sicriu, în afară de rudele îndurerate, în mulțimea de mii 
de oameni, stăteau unul lângă altul îndeosebi slujitorii din Ucraina, 
din Moldova, din Ucraina de Vest, din Rusia, din ţinutul Krasnodar 
și din alte locuri. 

Adunarea de rămas bun, cu participarea orchestrei de instru- 
mente de suflat din Kursk, a fost ţinută lângă casa de rugăciune de 
Mihail Ivanovici Horev, la cimitir — de fratele Aleksandr Brover. 

Tristeţea despărțirii neașteptate s-a resimţit cu o durere 
adâncă în inimile slujitorilor Consiliului Bisericilor, care, în 
vremea grea a prigonirilor, au avut fericirea de a săvârșşi lucra- 
rea de isprăvnicie duhovnicească împreună cu Stepan Nikitovici. 
Gh. K. Kriucikov, IL. E. Ivaşcenko, G. V. Kostiucenko, M. S. Kriv- 
ko, D. V. Mineakov, V. T. Berezovski, A. I. Kurkin — în predici 

scurte, au remarcat cu o mare 
căldură modestia neobișnuită 
a scumpului tovarăş de luptă, 
puterea Duhului Sfânt, care era 
peste el, mărinimia şi credincio- 
şia principială în lucrarea lui 
Dumnezeu. 

I. G. Skorneakov (din partea 
bisericii din Djambul), B. IL. Șmidt, 
D. A. Pivniov, A. 1. Vall (din par- 
tea bisericilor din Siberia ale UB 
CEB), misiunea „Friedensstimme“, 
prietenii din San-Diego (SUA) — 
i-au trimis familiei lui Stepan Ni- 
kitovici telegrame de mângâiere 
pline de compătimire. 

După mărturia prietenilor Ste- 
pan Nikitovici şi-a petrecut ultime- 
le clipe ale aflării sale pe pământ în 

Mihail Ivanovici Horev rugăciune pentru slujitorii scumpi 
ine adunarea de rămas bun la în inimii lui, care vor continua lucra- 
mormântarea lui S. N. Misiruk AR i ai : 
rea de zidire duhovnicească a Bise- 
ricii lui Dumnezeu, şi era îndurerat pentru fiii săi, încă neîntorși la 
Domnul, care nu l-au bucurat în timpul vieţii cu pocăinţa lor. Inimile 
li s-au cutremurat când peste buzele în rugăciune ale tatei s-a lăsat 
umbra morții. Unul dintre fii s-a pocăit în timpul adunării lângă ca- 
sa de rugăciune, alţii doi, nora şi un nepoţel s-au împăcat cu Dum- 
nezeu când sicriul cu corpul neînsufleţit al tatei se afla pe marginea 
mormântului. „Tată, iartă-ne! N-am știut că ne ești atât de bun! Că 
eşti iubit atât de mult..“* — se cutremurau în hohote de plâns copiii. 

„Doamne, oare cu preţul unei asemenea pierderi grele pentru 
frățietate, pentru biserică, pentru familie Tu mântuiești scumpii 
copii ai robului Tău?!“ — izbucnea un suspin de tristeţe și de bucu- 
rie din inimile martorilor acestor rugăciuni de pocăință, cu lacrimi, 
care au ușurat durerea pierderii nu numai a văduvei şi a mamei 
acestor copii, ci și a întregii frățietăți. 

Stepan Nikitovici a străbătut o cale plină de dureri. Dumnezeu 
l-a învrednicit să se alăture la familia oamenilor suferinţei ai lui 
Hristos — el atribuia cele două termene de întemniţare și deporta- 
rea în îndepărtata lakutie celor mai buni ani din viaţa sa. Părtășia 
apropiată cu Dumnezeu, pe care a trăit-o în zilele grele de singu- 
rătate, i-a fost răsplata pentru răbdarea și necârtirea în suferinţe. 

Greutățile vieţii de închisoare, îmbolnăvirile fizice grave, des- 

părţirea îndelungată de biserică și de familie nu erau atât de apă- 
sătoare pentru el precum încercările insistente ale lucrătorilor 
KGB-ului de a-l convinge să colaboreze pentru distrugerea bisericii 
dinăuntru. Dumnezeu l-a ajutat pe Stepan Nikitovici să iasă birui- 
tor din aceste ispite îngrozitoare. 

Pe slujitorul Domnului, încercat şi credincios, care s-a luptat 
cu jertfire de sine în lucrarea de renaștere duhovnicească a bi- 
sericii — Stepan Nikitovici — precum cândva pe primul mucenic 
Ștefan — l-au plâns și l-au îngropat oameni temători de Dum- 
nezeu. De acasă până la cimitir sicriul cu corpul neînsuflețit al 
scumpului slujitor a fost dus pe umeri de conlucrătorii Domnului 
plini de iubire și adânc îndureraţi pentru el, care au venit după 
îndemnul inimii să-l petreacă în ultimul drum. 

Cortegiul funerar părea mai mult o procesiune: cei ce mergeau 
înainte nu auzeau orchestra. Prietenii duceau 23 de coroane pe care 
erau scrise cuvinte de iubire față de scumpul slujitor. Printre ele 
erau coroane din partea Consiliului Bisericilor, din partea editurii 
„Hristianin“, din partea soţiei, a copiilor, a nepoților, din partea ru- 
delor, a celor apropiaţi și a multor biserici. 

Stepan Nikitovici era iubit de poporul lui Dumnezeu de pre- 
tutindeni. Vestea despre sfârşitul lui subit a străpuns inimile celor 
care îl iubeau. Vărsându-şi durerea înaintea lui Dumnezeu, fieca- 
re căuta mângâiere și Dumnezeu revărsa balsamul alinării sfinte 
amintindu-le celor ce plângeau cuvintele Sfintei Scripturi: „...din 
pricina răutăţii este luat cel neprihănit“ (In altă traducere: „Oame- 
nii de bine sunt luaţi înaintea nenorocirii“) [Is. 57. 1]. Aceste cuvinte 
au răsunat în repetate rânduri în timpul adunării. Inimile sfinţilor 
au fost împăcate de conștiința că rugăciunea lui Isus Hristos: „Iată, 
vreau ca acolo unde sunt Eu, să fie împreună cu Mine și aceia, pe 
care Mi i-ai dat Tu...“ (loan 17. 24) s-a împlinit cu privire la Stepan 
Nikitovici și el vede slava Invăţătorului său, căruia I-a slujit cu cre- 
dincioșie toată viaţa. 

Însoţit de rugăciunile și lacrimile sfinţilor, împresurat de flo- 
rile iubirii, a plecat de la noi într-un adăpost vremelnic scumpul 
slujitor, ca, la glasul arhanghelului şi la sunetul trâmbiței lui Dum- 
nezeu, să se ridice în alt trup din lanţurile mormântului înain- 
tea celor vii, care așteaptă întâlnirea cu Domnul (1 Tes. 4. 16, 17). 


Fiul mângâierii 
Înainte de a veni în casa de jale a scumpului meu prieten şi 
a robului credincios al Domnului — Stepan Nikitovici — am vor- 


bit la telefon cu slujitorul Consiliului Bisericilor Ivan lakovlevici 
Antonov. El m-a rugat să transmit spre mângâierea poporului 

Copiii lui Dumnezeu, cărora S. N. Misiruk, fiind în viață, 
le-a slujit cu o iubire părintească, îl petrec cu lacrimi şi durere. 


lui Dumnezeu cuvintele din cartea prorocului Isaia, care au fost 
citite deja aici — Isaia 57. 1, 2. Pentru mângâierea familiei și pentru 
mângâierea sa, Ivan lakovlevici a amintit despre jalea lui David 
pentru Ionatan: „Mă doare după tine, frate Ionatane! Tu erai plă- 
cerea mea; dragostea ta pentru mine era minunată: mai presus de 
dragostea femeiască“ (2 Sam. 1. 26). 

Observaţi cum împreună-lucrătorii lui Dumnezeu, muncind cu 
binecuvântare în câmpul Domnului, se înrudesc prin dragoste. Ce 
mult au ei nevoie de prietenie și cât de greu se despart. Aceste cu- 
vinte nu sunt o metaforă. 

Stepan Nikitovici era pătruns de dragostea lui Dumnezeu, pe 
faţa lui nu era niciodată mânie. Omul acesta şi-a trăit viaţa cu 
un zâmbet timid, dar cu inima credincioasă. Am ascultat cu plă- 
cere mărturiile sincere ale prietenilor care îl iubeau pe Stepan 
Nikitovici. Cât de minunat a trăit! Cu câtă credincioșie I-a slujit 
Domnului! Despre el s-au spus aici cele mai înălțătoare cuvinte şi 
nici unul nu e fals! Şi de-ar găsi cineva cuvinte și mai bune, ele 
trebuiau spuse, pentru că fratele nostru scump merită să se vor- 
bească astfel despre el. Dumnezeu i-a schimbat în chip minunat 
întreaga lui fiinţă și l-a înzestrat cu darul minunat al mângâierii. 

Acum Stepan Nikitovici e înconjurat de multe flori, e în- 
conjurat de feţele copiilor. S-au spus multe lucruri bune despre 
umblarea zilnică a fratelui. Dar eu trebuie să remarc şi o altă 
latură. Să mărturisesc cum a fost Stepan Nikitovici în mijlocul 
ostașilor Domnului, în mijlocul păstorilor, în mijlocul împăraților 
şi preoţilor (Apoc. 1. 6). La consfătuirile Consiliului Bisericilor 
el era întotdeauna alături, ședea la dreapta mea și eu știam că 
lângă mine se află zâmbetul și îndurarea. Însă când trebuia să 
spună un cuvânt ferm în apărarea adevărului, Stepan Nikitovici 
îl spunea fără a căuta la fața oamenilor. Vorbea tot atât de timid, 
tot cu sfială. Dar spunea cum ar fi putut spune Însuşi Dumnezeu, 
pentru că prin el lucra Duhul Sfânt. În viaţa și în slujirea lui s-a 
făcut simțită puterea lui Dumnezeu. 

Eu compar lupta credinţei lui Stepan Nikitovici cu lupta cre- 
dinței primului mucenic Ștefan. Fratele Stepan Nikitovici e și el 
un mucenic. A suferit mult. Nu era orator și nu putea spune cu- 
vinte puternice, dar ceea ce rostea fratele cu o voce scăzută și 
liniştită avea uneori o și mai mare importanță. Stepan Nikitovici 
a fost un om minunat — aici nu e nici o exagerare. El a fost un 
mare ajutor pentru slujitorii Consiliului Bisericilor şi noi Îi mulţu- 
mim lui Dumnezeu pentru un asemenea tovarăș de luptă, pentru 
un asemenea prieten. 

Îi mulţumim lui Dumnezeu pentru familia fratelui, care îl lăsa 
să plece pentru slujire. Faptul că copiii şi soția răbdau lipsa lui — 
este o mare contribuţie din partea întregii familii la lucrarea lui 
Dumnezeu. 

Pe primul mucenic l-au îngropat „nişte oameni temători de 
Dumnezeu... şi l-au jelit cu mare tânguire“. Plecarea de la noi a lui 
Ștefan al nostru este o pierdere grea. Atât de mult ne lipsesc une- 
ori asemenea oameni simpli, credincioși şi sinceri. Oameni trufași, 
care se avântă spre autoritate, sunt mulţi și în biserică, dar modești 
şi curajoşi sunt puţini. Astăzi slujitorul și prietenul nostru e în- 
gropat de oameni temători de Dumnezeu, pentru că nici unul din 
cuvintele lor de rămas bun nu este fals. 

Fratele nostru scump, ca și mulţi care au murit în Hristos, 
la venirea lui Isus Hristos vor învia cei dintâi (1 Tes. 4. 16). Ei 
cei dintâi vor auzi glasul chemării lui Dumnezeu şi se vor scula 
din morminte. 

Uneori sufletul ne întreabă: cum se va întâmpla lucrul acesta? 
Și Domnul ne aminteşte cuvintele măreţe: „Nici un cuvânt de la 
Dumnezeu nu este lipsit de putere“ (Luc. 1. 37). Când Maria, mama 
Domnului, l-a întrebat pe înger: cum se va întrupa Fiul lui Dum- 
nezeu — i s-a răspuns că lucrul acesta îl va face cuvântul atot- 


155 


Ca MD AR 


„Noi nu ne temem de lacrimi, nu ne temem de o mare mâbnire după bărbatul nepribă- 
nit al lui Dumnezeu... Fratele şi prietenul nostru e în mântuire! EI va rămâne pe veci 
în dreapta lui Dumnezeu!“ — a spus în cuvântul de rămas bun Gb. K. Kriucikov. 


puternic al lui Dumnezeu! Cu adevărat așa este! Să ne amintim, 
dragi prieteni, de atingerea Fiului lui Dumnezeu de racla fiului 
mort al văduvei din Nain. A fost de ajuns ca Hristos să spună: 
„“Tinerelule, scoală-te, îţi spun!» Mortul a șezut în capul oaselor, şi 
a început să vorbească“ (Luc. 7. 14, 15). Femeia bolnavă de 12 ani 
își zicea în sinea sa: „Numai să mă pot atinge de haina Lui, și mă 
voi tămădui“ — și s-a vindecat (Mat. 9. 21). Dacă Dumnezeu a spus 
că păcătosul fără pocăință va muri — așa va fi. lar dacă cineva s-a 
încrezut în cuvintele lui Hristos și și-a plâns înaintea Lui starea de 
păcat, va fi mântuit, pentru că „nici un cuvânt de la Dumnezeu 
nu este lipsit de putere“! Punându-ne nădejdea în acest cuvânt mi- 
nunat, noi ne străduim să mergem pe calea poruncilor lui Dum- 
nezeu. Ii slujim încrezându-ne nu în puterea noastră, ci în cuvântul 
Lui atotputernic. Aflându-te la închisoare, când cei din jur își bat 
joc de tine, e greu să zâmbești. Insă când inima e plină de bună- 
tatea lui Dumnezeu, când Dumnezeu, prin Cuvântul Său, îl schim- 
pă pe un simplu muritor, atunci poţi să te bucuri și în necazuri. 

Ne întristăm că fratele scump nu mai este cu noi, el nu mai 
e lucrător aici, dar ne bucurăm că Dumnezeu ţine seama de 

tot ce a făcut el! Nici o literă, nici o iotă nu va fi ștearsă din 
lupta plină de jertfire de sine a credinţei scumpului slujitor. 
Dumnezeu a apreciat înalt tot ce a reușit să facă fratele și l-a 
luat în locaşurile Sale. „...Intră în bucuria stăpânului tău“ (Mat. 
25. 21). Acest cuvânt e la fel de drept și atotputernic. Cu această 
nădejde, cu această încredere Îl vom urma pe Domnul nostru şi 
mai departe. 

Cei care îşi vor străbate cu credincioşie calea, vor judeca 
această lume, după cum a spus Domnul: „Nu ştiţi că sfinţii vor 
judeca lumea?... Nu ştiţi că noi vom judeca pe îngeri?“ (1 Cor. 
6. 2, 3). lată acest bărbat al lui Dumnezeu, care I-a păstrat credin- 
cioșie și de la care ne luăm acum rămas bun, este în același timp 
şi judecător. Câte batjocuri a îndurat! Cât a suferit împreună cu 
Biserica lui Hristos! Când va bate ceasul, sfinţii vor intra în o altă 
slavă, vor primi alte însușiri şi vor judeca lumea. Noi îi vom ju- 
deca pe îngeri — astfel este făgăduinţa lui Dumnezeu! Anume cei 
care astăzi se pare că sunt limitați și strâmtoraţi din toate părţile, 
cei care plâng pentru pierderea celor apropiați — aceia vor judeca 
lumea. Da, astăzi suntem îndureraţi, suntem plini de jale şi tân- 
guire, pentru că a plecat de la noi un conlucrător în câmpul lui 


Slujitorii Consiliului Bisericilor, cuprinși de o durere plină de evlavie, stau lângă sicri- 
ul conlucrătorului binecuvântat, în a cărui viață s-a făcut simțită puterea lui Dumnezeu. 

Dumnezeu. Însă noi, cu puterea Domnului, am biruit lumea! Cu 
puterea Domnului, am pornit pe calea independenţei și nici un fel 
de strâmtorări din afară, nici un fel de uneltiri dinăuntru nu pot 
nimici încrederea noastră în Dumnezeu! Noi nu ne temem de la- 
crimi, nu ne temem de o mare mâhnire după bărbatul neprihănit 
al lui Dumnezeu. Noi avem mângâierea că sufletul lui a plecat 
acasă la Domnul. Pentru fratele nostru iubit taina intrării în loca- 
şurile cerești s-a împlinit, iar pentru noi, cei vii, ea rămâne, ca şi 
mai înainte, o taină. 

Ce a dus cu el fratele nostru scump în duhul său — știe numai 
Domnul. Acum nimeni nu-l mai poate ponegri, defăima — Domnul l-a 
luat pe omul neprihănit înaintea nenorocirii! Prietenul şi fratele nos- 
tru e în mântuire! El va rămâne pe veci în dreapta lui Dumnezeu! 

Să dea Dumnezeu putere pentru pocăință celor care nu-L cu- 
nosc, îndeosebi celor apropiaţi și rudelor lui Stepan Nikitovici. Iar 
cei care cunosc calea îngustă, dar șovăiesc și dau înapoi, să se întă- 
rească în nădejde. Lumii, pentru felul ei de viață corupt, i s-a lăsat 
puţină vreme pentru pocăință și termenele celor care șovăiesc sunt 
de asemenea foarte mici pentru a-şi îndrepta umblarea. 

Scumpi conlucrători ai lui Dumnezeu! Să urmăm credinţa şi 
credincioșia lui Stepan Nikitovici, care L-a întâmpinat cu atâta în- 
credere pe Domnul său. In ultimele clipe ale vieţii sale pe pământ 
el nu atât își lua rămas bun cât căuta cu ochii credinţei întâlnirea 
cu Cel care şade la dreapta lui Dumnezeu — cu Isus Hristos. Că- 
utaţi să ajungeţi, prin rugăciuni de pocăință, la binecuvântările lui 
Dumnezeu pe care le-a căpătat prietenul și fratele nostru scump. 
Stepan Nikitovici s-a bucurat până la sfârșitul vieţii de darul 
mântuirii, s-a bucurat de posibilitatea de a-l sluji lui Dumnezeu 
în necazuri, în închisori, în pribegiri. Ne despărțim de frate pe 
pământ și nu ne rușinăm de lacrimile noastre. Noi cerem îndu- 
rarea pocăinţei pentru cei care nu şi-au predat încă Domnului 
inima. Cerem îndurare pentru acest oraș, pentru această așezare, 
pentru scumpii vecini: Doamne, mântuieşte-i! Dă-le îndrăzneală, 
ca să nu-i tulbure satana, și ei să se pocăiască pentru păcatele 
lor, pentru că judecăţile Tale sunt aproape. Fratele nostru scump 
nu va fi supus acum nici unei judecăţi. El este deja împreună cu 
toți sfinţii, pentru că a murit cu încredere, cu credinţă și dragos- 
te. Noi Îl credem pe Domnul că EI, fiind credincios făgăduinţelor 
Sale, va binecuvânta lucrarea Sa şi ea va prospera până la veni- 
rea Lui. lar potrivnicul va rămâne rușinat și înjosit fără să aibă 
a spune nimic rău de noi. Preamărit să fie pentru toate marele 
Dumnezeu Tatăl, Fiul şi Duhul Sfânt. 

GH. K. KRIUCIKOV 

În ultimele zile ale vieții patriar- 
hul Iacov, cu o clarviziune profetică, 
i-a prezis viitorul fiecăruia dintre 
fiii săi şi, încheindu-și testamentul, 
„a fost adăugat la poporul său“ — ci- 
tim în cartea Geneza (49. 33). Nimeni 
nu se îndoieşte că Iacov a fost adău- 
gat la poporul ales de Dumnezeu, de 
a cărui soartă a fost legată toată via- 
ţa lui de pe pământ. 

În timpul vieţii se determină: cine 
și la care popor va fi adăugat la sfâr- 
şitul pribegiei pe pământ. Nu e vorba 
de naționalitate ori de apartenenţa 
rasială, ci de părtășia duhovnicească, 
de unitatea duhovnicească. Cu duhul 


cărui popor a fost unit omul trăind pe î îi IV i ral 
3-A Pi 3 gi YEOICA LA INMOYTmManLarea 
pământ, cu care popor a împărțit bu- își Se N Mistral 


curia și durerea, cu cine a mers împre- 
ună pe cale — la o asemenea adunare 
va și fi adăugat duhul lui când va pleca pe calea întregului pământ. 

Despre copiii răscumpărați ai lui Dumnezeu se spune că sunt 
o semințţie aleasă, un popor pe care Dumnezeu Și l-a câștigat ca 
să fie al Lui, o preoție împărătească (1 Pet. 2. 9). Stepan Nikitovici 
a fost una cu poporul prigonit al Domnului. A purtat fără cârtire 
împreună cu sfinţii tot greul muncii și crucea durerilor Bisericii 
preaiubite a lui Hristos. Acum, când toate necazurile au rămas 
în urmă, el s-a unit cu adunarea sfinţilor, pentru care Dumnezeu 
a pregătit locașuri! 

Având părtăşie cu Stepan Nikitovici, mi s-a întipărit o aseme- 
nea trăsătură bună: putea să cedeze nu numai celor mai mari după 
vârstă și după experiența duhovnicească, ci şi celor mai mici. Și 
lucrul acesta nu e întâmplător. Aşa ne învaţă Domnul și Cuvântul 
Lui: „...Fiecare să privească pe altul mai presus de el însuși“ (Filip. 
2. 3). Stepan Nikitovici făcea lucrul acesta ușor și cu sfințenie câşti- 
sând bunăvoința celor din jur. 

EI nu era un vorbitor elocvent, dar cel mai simplu cuvânt ieşit 
din gura lui răsuna puternic, sincer şi direct, fără ocolişuri lungi și 
influenţă asupra ascultătorilor. 

Nu-și dădea aere de șef, nu se distingea prin nimic deosebit, 
totodată în Consiliul Bisericilor el era ales permanent și unanim în 
cercul îngust al consiliului mic. 

G. V. KOSTIUCENKO 

Psalmul 129 al lui David este nu- 
mit pe bună dreptate o cântare a trep- 
telor, fiindcă e pătruns de o mulțu- 
mire crescândă și plină de încântare 
lui Dumnezeu pentru îndurările Lui 
şi îndeosebi pentru biruinţele pe care 
El a ajutat să le obțină poporul Isra- 
el asupra neprietenilor, care își bătu- 
seră joc de ei ani îndelungațţi. „Destul 
m-au asuprit din tinerețe... — cântau 
israeliții amintindu-și de grozăviile ce- 
lor trăite — destul m-au asuprit... dar 
nu m-au biruit. Plugarii au arat pe spi- 
narea mea, au tras brazde lungi pe ea“ 
(vers. 1-3). Spinarea este concentrarea 
puterii omului. Dacă e frântă șira SPi- m. S, Krivko predică la în- 
nării, atunci socotește că omul nu mai „pormântarea lui S. N. Misiruk 
este. Mulţi „plugari“ se aruncau asupra 
poporului Israel, ca să-i frângă duhul, 
să-l lipsească de încredere. Dar lucrul acesta nu s-a întâmplat! 

Calea frățietății noastre seamănă foarte mult cu calea poporului 
Israel. De la începutul mișcării binecuvântate de trezire a bisericii 
turma mică a urmașilor lui Hristos a fost „asuprită“ în închisori, 
exiluri, lagăre. Printre cei strâmtoraţi era și scumpul nostru frate 
Stepan Nikitovici. Neprietenii lucrării lui Dumnezeu au încercat 
de multe ori să-i frângă duhul, însă peste viaţa lui era întinsă mâ- 
na puternică a lui Dumnezeu. Dumnezeu a îngăduit pentru robul 
Său această topire îndelungată în cuptorul suferințelor, ca să-l fa- 
că mai curat, mai curajos. Cât de binecuvântat s-a sfârşit topirea: 
nu l-au biruit! N-au frânt duhul credincioșiei în slujitorul scump al 
lui Dumnezeu! Fratele și-a sfârșit biruitor calea. Noi încă suntem în 
drum, însă pe buzele noastre nu este o cântare de jale, ci o cântare 
a treptelor, a urcării spre înălțimile cereşti! Inchisorile n-au biruit 
poporul lui Dumnezeu, pentru că Domnul era cu noi! Nu ne vor 
birui nici ispitele viclene, fiindcă credincios este Dumnezeu, care ne 
conduce pe calea îngustă! 


M. S. KRIVKO 

ZAHAROYV 


Pavel 
Frolovici 


1922-1971 


Din partea autorului 


„simpli și fără vază, plini de neputințe și po- 
ticnindu-ne, ne strâduiam să ne supunem în toate 
Domnului când EI ne-a chemat pe această cale. 
Sub strigăte şi batjocuri, sub lovituri şi amenințări, mergeam pe calea de spini 
susținându-ne unul pe altul. Calea noastră grea trecea pe după zăbrele de fier și 
pe după sârma ghimpată. Dar noi mergeam și luptam. Mergeam numai pentru că 
Dumnezeu era cu noi“. Aceste cuvinte din „Foaia frățeascăâ“ din iulie-august 1971 
pot servi pe deplin drept epigraf al amintirii despre Pavel Frolovici ZAHAROV, 


Dumnealui m-a vizitat când eram deportat în îndepărtata Si- 
perie. Era începutul lui decembrie 1963. Intr-un cojoc scurt şi 
negru, cu căciulă de blană și cu pâslari, a intrat în căsuţa noastră 
de lemn și a rostit cu un glas moale de bariton: 

— Pace în casa dumneavoastră! 

— Cu pace vă primim, Pavel Frolovici! — îl recunoscui îndată pe 
scumpul oaspete. 

După ce l-am mulțumit Domnului pentru calea străbătută cu 
bine a lui Pavel Frolovici şi pentru întâlnirea noastră, l-am întrebat 
despre viața frățietăţii, iar el mă întrebă despre împrejurările noas- 
tre în exil. Mama pregătea cina. Alioșa, feciorașul mai mic, ședea 
pe genunchii mei, iar cel mai mare, Vanea — lângă oaspete. 

El ne transmise un cadou scump — al doilea număr al revis- 
tei „Vestnik spasenia“ precum și unele documente ale Comitetului 
Organizatoric. 

Multe lucruri noi şi îmbucurătoare ne-a povestit acest unic 
evanghelist al Siberiei în timpul acela, care făcea parte din Comite- 
tul Organizatoric. El săvârşea slujirea şi în Asia Mijlocie, şi în Ural, 
și chiar în Caucaz. 

Ne-a povestit cum a fost izbăvită de arestare consfătuirea 
Comitetului Organizatoric la Prokopievsk, despre eliberarea lui 
minunată din închisoarea din Tașkent ca răspuns la rugăciu- 

nile bisericii; despre slujirea fraţilor scumpi: Gh. K. Kriucikov, 
Gh. P. Vins și a altora; despre suferințele îndurate de multe bi- 
serici;, despre evenimentele din Barnaul, despre fraţii-întemniţaţi. 

După cină Pavel Frolovici a luat chitara și noi am cântat mult 
din toată inima. Și, desigur, imnul lui îndrăgit: „Nu te-ntris- 
ta în calea ta, privirea ţine-o sus. Fii cu nădejde-n clipa grea, 
te-ndreaptă spre Isus...“ 


Cu Pavel Frolovici, la fel ca şi cu toţi slujitorii Siberiei de Vest, 
mi-a fost dat să fac cunoștință cu un an înainte de vizita descrisă, 
la consfătuirea fraţilor din Siberia, care a avut loc în or. Novo- 
sibirsk. Din însărcinarea fraţilor adusesem la această consfătuire 
darea de seamă anuală asupra slujirii Comitetului Organizatoric. 
Fraţii siberieni au răspuns cu însufleţire la chemarea de trezire 
a întregii frățietăţi, deși la sfârşitul anului 1962 fusese un val de 
arestări (către timpul acela fratele Zaharov a fost condamnat la 
5 ani de expulzare pe cale administrativă). El fusese ales și rânduit 
prin punerea mâinilor pentru slujirea de evanghelist de biserica din 
Prokopievsk și binecuvântarea Domnului era peste el. Devenise un 
oaspete dorit în multe biserici pe care era în stare să le viziteze. 

Copilăria 

La 20 km de or. Armavir, ţinutul Krasnodar, în cătunul 
Kasparovski, la 26 aprilie 1922, în familia de țărani Zaharov 
s-a născut al doisprezecelea copil. L-au numit Pavel. Tatăl 
lui, Frol Afanasievici, și mama, Sofia Emilianovna, erau în- 
flăcăraţi atunci de dragostea dintâi pentru Domnul. Erau de 
provenienţă ortodoxă. Frol Afanasievici, vizitând adunarea 
creștinilor-baptiști din or. Armavir, s-a întors la Domnul în vara 
anului 1921, iar soţia lui a venit la credinţă cu jumătate de an 
mai târziu, la sărbătoarea Nașterii lui Hristos. Şi, cu toate că era 
în toiul iernii și era însărcinată, a dorit să primească imediat bo- 
tezul cu apă. „Nu mai pot trăi având o credinţă deosebită de cea 
a soțului — spunea ea — şi nu vreau să rămân aici, pe pământ, 
când va veni Isus“. Făcând o spărtură în gheaţa râului, fraţii de 
la Armavir au botezat-o. 

Pavlik era primul copil după venirea lor la credință. Apoi Dom- 
nul le-a mai dăruit încă doi copii. Mai târziu în familie au rămas 
şase copii (ceilalți muriseră din fragedă copilărie). 

În afară de familia lui Frol Afanasievici în sat mai trăiau încă 
trei frați de-ai lui cu familiile. Fraţii mai mici, Kuzma şi Grigori, și 
familiile lor au devenit și ei creștini. Și atunci în cătun s-a format 
o biserică. In casa lui Frol Afanasievici etajul era destinat pentru 

adunările de rugăciune. S-a organizat un cor din credincioşii ti- 
neri. Au procurat un armoniu. Grigori Afanasievici cânta la vioară. 
„Toate acestea formau o armonie minunată spre slava lui Dum- 
nezeu“ — scria Pavel Frolovici în biografia sa. 

Pavel Frolovici a numit pe bună dreptate copilăria sa fericită, 
pentru că ea fusese însoţită de educaţia creștină. 


Arestarea tatei 


Dar copilăria tihnită n-a durat mult. În anul 1929 Pavlik 
a început să meargă la școală. În timpul acesta situaţia s-a 
schimbat brusc. Autorităţile au început să-i persecute pe crești- 
nii evanghelici-baptişti, iar oamenii se temeau să aibă legături cu 
credincioșii. 

În plină toamnă Frol Afanasievici a fost arestat, pentru că „se 
ruga și nu înceta să facă adunări în casa lui“. Pe Sofia Emilia- 
novna autorităţile au preîntâmpinat-o că e posibil să fie deporta- 
tă împreună cu copiii pentru activitatea religioasă a soţului. Dar 
peste o lună tata a fost eliberat și s-a mutat cu familia în cătunul 
Iujnâe Sadi din apropierea Maikopului. 

Mergeau la adunările de rugăciune cu toată familia, însă prigo- 
nirile în masă împotriva creştinilor, care începuseră din mai 1929, 
au găsit-o şi acolo pe familia Zaharov. La începutul anului 1931 Frol 
Afanasievici a fost arestat din nou, iar soția cu patru copii mai mi- 
ci au fost duși în exil cu „ceea ce aveau pe ei“. Convoiul familiilor 
deportate se forma în clădirea morii orășenești. Tot acolo au fost 
aduşi taţii familiilor, arestaţi mai înainte. 

În așteptarea plecării Frol Afanasievici le citea deportaților 
Sfânta Scriptură, cânta cu familia sa şi se ruga. 

Numărul deportaților creştea cu fiecare zi. Odată, când Frol 
Afanasievici citea Cuvântul lui Dumnezeu, a străbătut prin mulţi- 
me un om și a întrebat: „Cine-i Zaharov aici?“ 

— lertaţi-mă — a spus el cu lacrimi. — Pe dumneavoastră puţini 
vă cunoșteau, dar eu am insistat la adunarea sătească: el, adică, 
trebuie să fie deportat, pentru că se roagă mult. lar acum și eu 
însumi sunt aici... 

Deportații au început să strige: 

— Să-l batem! Daţi-ne voie, Frol Afanasievici, ne vom răfui cu el! 

— Nu-l atingeţi — a spus liniştit Zaharov — el şi fără de asta 
e pedepsit pentru păcatul lui. — Iar pe cel care plângea l-a liniștit 
spunându-i: 

— Eu şi cu familia mea te iertăm. 

ȘI, plecându-și genunchii, familia Zaharov s-a rugat Domnu- 
lui pentru el. 

Omul acesta lucra felcer și mai târziu, în anii grei de exil și de 
foamete, acorda adesea ajutor material familiei Zaharov spunând: 
„Sunt dator să vă susţin familia, căci suferiți din cauza mea“. 


Din Maikop deportații au fost trimiși în satul Darbetovka, ţi- 
nutul Stavropol, iar peste jumătate de an — în Ural, în satul Tre- 
nihino, raionul Verhneaia Tura. Trăiau în barăci departe în taiga. 
Populaţia locală avea o atitudine dușmănoasă față de deportaţi. 

Clima aspră de nord i-a zdruncinat definitiv sănătatea lui Frol 
Afanasievici și în iarna anului 1932 el s-a îmbolnăvit grav. 

În anul 1933 în centrele industriale era nevoie de braţe de mun- 
că. Un grup de deportaţi de unde se afla familia Zaharov au fost 
mutaţi la Nijni Taghil. Ei au găsit cu greu acolo două familii creşti- 
ne: Savin și Șkobor. Mai târziu din numărul deportaților s-au găsit 
şi alte familii creștine. 

Familia îndura lipsuri mari şi în timpul vacanței de vară Pa- 
vlik pășştea o turmă de capre. Lucrul acesta i-a fost o școală bună 
pentru slujirea de mai târziu în biserică. Tata i-a dăruit lui Pavlik 
o vioară și viitorul conducător de cor pătrundea cu mare dragoste, 
de unul singur în câmp, frumuseţea muzicii. 

După absolvirea şcolii de șapte ani, în 1936, adolescentul Pa- 
vel, în vârstă de 14 ani, a intrat în serviciu la uzina de vagoane 
din Ural. Către timpul acela au rămas cu tata în exil Pavel și 
Timofei. Fiica mai mare, Nina, a primit permisiunea să plece la 
Kuban; cea mai mică, Şurocika, a murit în exil. 

Ca și în timpul libertăţii, părinţii Zaharov acordau mult timp 
educaţiei creştine a copiilor păzindu-i cu grijă de corupția lumii. 

În pofida prigonirilor mari, copiii lui Dumnezeu de la N. Taghil 
se străduiau să nu înceteze părtășia. Adunările se făceau adesea în 
locuința familiei Zaharov, iar vara — în pădure. 

Tânărului Pavel Zaharov îi plăceau cântările creștine, muzica, 
se era absorbit de citirea Evangheliei și adesea discuta cu pre- 
dicatorii asupra celor citite. In iulie 1940 el, primul din numărul 
tineretului, s-a întors la Domnul şi a trăit nașterea duhovniceas- 
că. „Duhul Sfânt îmi umpluse inima de bucurie — scria el. — 
Eu ardeam de dorinţa să le povestesc tuturor despre Dumnezeu, 
îndeosebi celor de-o vârstă cu mine din familii creştine, ca să le 
transmit bucuria mea în Domnul. Doream să am prieteni tineri 
în Hristos şi mă rugam pentru aceasta Tatălui Ceresc împreună 
cu biserica și El ne-a auzit. Mulţi copii de-ai credincioşilor s-au 
întors la Domnul“. 

La 30 august 1940, dis-de-dimineaţă Pavel a primit botezul cu 
apă. Se bucura mult că devenise membru al Bisericii lui Hristos. 

Arestarea fiului 


La 24 februarie 1945, într-o dimineaţă devreme în locuin- 
ţa familiei Zaharov au venit NKVD-iștii să facă percheziţie; au 
luat o fotografie a tineretului creştin, caietul de poezii al lui Pa- 
vel, iar pe el l-au arestat. La despărțire i-au permis să se roage. 

Rugăciunile sincere, din tot sufletul ale tatălui grav bolnav și 
ale mamei erau mișcătoare. 

„Am fost anchetat la Sverdlovsk în închisoarea internă. Eram 
tratat foarte sever — îşi amintea Pavel Frolovici. — Eram învinu- 
ît, ca şi mulţi credincioși, de agitaţie antisovietică. Esenţa tuturor 
întrebărilor anchetatorului se reducea la următoarele: unde și când 
s-au făcut adunări de rugăciune, câţi au fost prezenţi, a fost oare 
tineret, cine e conducător ș. a. Eu am spus de la început că sunt 
creştin şi la asemenea întrebări nu voi răspunde. Pentru aceasta am 
fost snopit în bătăi de două ori. În cameră mă rugam permanent. 

Prima, dată anchetatorul m-a bătut cu un bici de cauciuc pe spa- 
te. Simţeam o durere de neînchipuit, dar n-am scos nici un cu- 
vânt. Toată nădejdea mea era în Domnul, eu doream să îndur totul. 

Când am fost adus în cameră, nu eram în stare să mă ţin pe 
picioare, dar deţinuţii nu m-au lăsat să cad. kxaminându-mă, ei 
s-au îngrozit: tot spatele era numai răni însângerate, încât cămașa 
mi se lipise de corp. Deţinuţii se revoltau foarte tare — şi atunci am 
fost dus într-o celulă. 

Peste două săptămâni anchetatorul m-a bătut a doua oară lo- 
vindu-mă de trei ori cu ceva în cap. Când mi-am venit în fire, ză- 
ceam jos la podea. Dar mulţumiri fie lui Dumnezeu, El îmi dădea 
puteri. În această încercare El mă topea cum se topeşte metalul, îmi 
dăruia răbdare. 

Curând după arestarea mea a fost adus la Sverdlovsk la inte- 
rogatoriu tatăl meu bolnav însoţit de un lucrător medical. Când 
tata a întrebat despre sănătatea mea, îi s-a răspuns: «Tu ţi-ai 
nenorocit fiul! În afară de Dumnezeu, el nu vrea să ştie de nimeni 
şi se roagă mereu“. 

Întorcându-se acasă, el şi cu mama L-au mulțumit Domnului şi 
L-au rugat să mă păstreze în credinţă. 

În mai 1945, fără a fi judecat, am fost trimis cu convoiul de 
deţinuţi în nordul Uralului în «Ivdellag» (reţeaua lagărelor Ivdel) 
şi abia în august mi s-a pronunţat sentința: «Pentru apartenența 
la grupul de creștini evanghelici şi baptiști este condamnat la pri- 
vațiune de libertate pe un termen de 5 ani cu executarea în lagă- 
re de muncă corecțională». Aceasta e învinuirea cuvânt cu cuvânt. 

Sănătatea mea era zdruncinată. La 23 de ani am devenit invalid. 

În septembrie am primit o scrisoare de acasă, în care mama îmi 
comunica că tata a murit cu rugăciunea pe buze pentru copii. În 
1947 mama şi fratele Timofei, care îşi făcuse serviciul militar, au 
venit la mine la întrevedere. 

Domnul m-a păzit în acești ani îngrozitori. Treptat sănătatea 
a început să mi se îmbunătățească şi administraţia lagărului m-a 
numit la lucru în specialitate — contabil. În această funcţie am lu- 
crat până la sfârşitul termenului“. 

Mai departe în notițele sale biografice Pavel Frolovici scrie că 
în noiembrie 1949, trecând prin multe temnițe și închisori de etapă, 
a fost trimis în nordul ținutului Krasnoiarsk în localitatea Breanka, 
situată pe malul râului Bolșoi Pit. Aici foștilor deţinuţi li se anunţa 
„libertatea“ și „surghiun veşnic“ cu semnarea obligatorie de pre- 
zenţă la comenduire de trei ori pe lună. 

Plecarea dincolo de hotarele localităţii era interzisă. 

Pavel Frolovici s-a angajat să lucreze contabil. Peste un an 
a procurat o căsuţă nu prea mare unde putea să citească liber 
Cuvântul lui Dumnezeu şi să se roage după serviciu. Scria poezii 
creștine. Coresponda cu rudele. 

»...Cu mine în exil se afla penticostalul Veniamin Kononov. În 
anul 1952 m-am căsătorit cu sora lui, Esfir Iakovlevna. Împreună cu 
mama, mea, ea a venit la mine după ce am cerut-o în căsătorie prin 
scrisoare. Viitorul meu cumnat a săvârșit cununia noastră. 

În anul 1954 «surghiunul veşnic» a fost anulat şi am primit do- 
cumentele de reabilitare şi eliberare din exil. 

Am plecat împreună cu familia la Armavir, iar apoi la Jda- 
nov, unde locuiau rudele soţiei. Acolo mi-am găsit de lucru şi am 
primit apartament“. 


„Nu te-ntrista în calea ta“ 


În mai 1955 în locuinţa lui Zaharov s-a făcut percheziție. Au 
fost confiscate Biblia, „Gusli“, „Culegerea de cântări duhovnicești“ 
şi revista „Baptist“ — toate acestea se făceau în pofida faptului că 
la 10 noiembrie 1954 fusese adoptată Hotărârea CC al PCUS „Cu 
privire la greşelile în desfășurarea propagandei ştiințifico-ateiste 
în mijlocul populației . „la te uită — spuneau atunci mulţi creștini 
care înduraseră ei înșiși toată grozăvia acestor «greşeli» începând 
din anii '30 — acum «greşelile» vor fi corectate...“ 

„Trebuie să se aibă în vedere — se spunea în Hotărâre — că 
acțiunile insultătoare faţă de biserică, de preoțime, de cetăţenii cre- 
dincioși sunt contrare liniei partidului şi a statului în realizarea 
propagandei știinţifico-ateiste și contrazic Constituţia URSS, care 
oferă cetățenilor sovietici libertatea conștiinței“. 

Organele KGB nu acționau conform Hotărârii. A doua zi du- 
pă percheziție Pavel Frolovici a venit la ei pentru convorbire și 
le-a spus despre acţiunile lor nelegitime, a cerut să i se întoarcă 
literatura duhovnicească. Parţial i-au întors literatura, dar peste 
două zile a fost eliberat din serviciu şi i s-a propus să părăsească 
imediat orașul Jdanov... 


Nu te-ntrista în calea ta, 
Privirea ţine-o sus. 

Fii cu nădejde-n clipa grea, 
Te-ndreaptă spre Isus. 

Din suflet zi-I: „Tu toate știi, 
Știi toată viaţa mea. 

La Tine vin cu greu suspin — 
Tu mă vei ajuta... 


Încă nu fusese scris de Pavel Frolovici acest psalm, dar par- 
că îl auzim acompaniat de roțile trenului când familia Zaharov, 
întoarsă nu demult din exilul îndepărtat din Siberia, iarăși pleca 
acolo „de bunăvoie“. Aveau deja o fiică de doi ani Nina, care 
se născuse în timpul „surghiunul veșnic“, și un fiu Mişa, care 
completase familia prigonită cu două luni şi jumătate în urmă în 
orașul neprimitor Jdanov. 

Copiii creștinilor! Câţi s-au născut în exiluri şi chiar după sârma 
ghimpată! Pentru câţi din ei prima întâlnire în viață cu tata a fost 
printre gratiile închisorii ori în lagăr! Câţi au pribegit prin deportări 
și au murit de foame şi de frig! Un lucru ne mângâie: „Îngerii lor în 
ceruri văd pururea fața Tatălui ceresc“ — spune Cel care El Însuşi 
a îndurat prigoniri în copilărie din partea lui Irod. 

După sosirea la Novokuzneţk, regiunea Kemerovo, Pavel Fro- 
lovici, întâi de toate, s-a adresat către biserica creştinilor evan- 
ghelici-baptiști cu rugămintea de a-l primi în rândurile membrilor. 
A povestit sincer despre calea vieţii lui şi întreaga adunare, toți cu 
o inimă, l-au primit pe frate în biserică. 

După pribegirile îndelungate și după chinurile duhului el 
a primit de la Domnul mângâiere și bucurie în părtăşia cu copiii 
lui Dumnezeu. 

Voia lui Dumnezeu a fost să-i dea robului Său doar o odihnă 
scurtă în această biserică. 

În septembrie 1955 Pavel Frolovici s-a mutat cu familia în 
or. Prokopievsk. Acolo, în biserica neînregistrată familia obo- 
sită a găsit o iubire frățească, o simplitate și prietenie sinceră. 
Comunitatea trăia în libertatea predicării Cuvântului lui Dum- 
nezeu, făcând adunările în case particulare. Era foarte mult 
tineret: aproape toţi copiii credincioșilor veneau la adunări. Biserica 

P. F. Zabarov şi A. A. Salaşov în anii slujirii binecuvântate 


nu avea dirijor de cor. Deşi Pavel Frolovici n-avea experienţă în 
conducerea unui colectiv de coriști, văzându-i capacităţile, biseri- 
ca i-a încredinţat cu bucurie slujirea de dirijor şi de predicator și 
Dumnezeu binecuvânta din belşug munca lui. 

El a văzut grija deosebită a Tatălui ceresc și în faptul că primi- 
se locuinţă și își găsise un serviciu mai întâi ca contabil superior, 
iar apoi ca locţiitor al contabilului-șef al uzinei. Și Esfir Iakovlevna 
s-a angajat ca farmacistă. 

Alăturându-se din copilărie la marea familie a creştinilor-mu- 
cenici pentru credință, Pavel Frolovici şi-a jertfit fără regret tine- 
rețea pentru Domnul petrecându-și-o în locurile de detenţie. Dar 
și în anii maturității el, după pilda Mântuitorului, nu căuta viaţă 
tihnită. In sufletul lui înflăcărat trăia o neliniște necontenită pentru 
soarta oamenilor ce pier în păcat. El nu aştepta un prilej potrivit 
pentru a mărturisi despre Domnul, ci, cu sufletul deschis, ceea ce 
îl caracteriza, cu o adâncă sinceritate, povestea oamenilor în mod 
foarte accesibil despre dragostea lui Dumnezeu şi imposibilitatea de 
a evita judecata care vine. Prin înflăcărarea sa lăuntrică, prin sigu- 
ranţa personală a mântuirii, prin voioşia sa — el câștiga bunăvoința 
multor prieteni, iar neacceptarea compromisurilor înrăutățea foarte 
mult atitudinea dușmanilor faţă de el. 

Puterea de convingere cu care apăra libertatea predicării Evan- 
gheliei atât în adunarea sa, cât și în cele vecine înregistrate, pe 
care se străduia să le viziteze, i-a neliniștit pe prigonitori și ei au 
făcut totul, ca să-l izoleze cât mai curând pe Pavel Frolovici şi, în 
felul acesta, să pună capăt influenţei lui de însănătoșire asupra vie- 
ţii bisericilor dirijate de stat. 

S-a făcut uz de: calomniere în presă, lecţii și, în sfârșit, s-a ţinut 
adunarea muncitorilor, care s-a transformat pentru Pavel Frolovici 
într-o discuţie însuflețită de două ore despre Domnul cu o mare 
mulţime de muncitori ai uzinei. 

Aceste evenimente au avut loc în primăvara anului 1961, iar 
în august a început deja mișcarea dinăuntrul bisericii. Grupul de 
inițiativă, al cărui program binecuvântat era: a-L urma pe Dom- 
nul cu strictețe — a unit în chip minunat şi tocmai la momentul 
oportun într-un torent puternic năzuinţele sfinte ale poporului lui 
Dumnezeu spre curățarea bisericii și, condus de Duhul Sfânt, le-a 
îndreptat pe făgașul cuvenit. 

Pavel Frolovici era unul dintre cei pentru al căror duh lup- 
tător și inimă fierbinte lipsea anume această verigă de legătură, 
ca jertfirea de sine și capacităţile lui să aducă ajutorul cel mai 
activ bisericii ostenite. Impreună cu biserica de la Prokopievsk el 
a răspuns cu însufleţire la chemarea lui Dumnezeu și din acest 
motiv a fost chemat în curând la comitetul orășenesc, unde, pen- 
tru activitatea de predicator, i s-a pronunțat sentința: expulzare 
pe cale administrativă de 30 de zile. 

Aici, în exilul său mic, pe care şi l-a executat la lucrările de 
câmp, Pavel Frolovici a şi scris imnul îndrăgit, îndeosebi de cei pri- 
goniţi: „Nu te-ntrista în calea ta...“ El a compus și muzica. Presim- 
țind noi necazuri și o lungă despărţire, el a scris acest imn pentru 
soție și pentru copilaşii iubiți fără să presupună deloc că prin aceste 
cuvinte, pornite din adâncul inimii, vor fi mângâiate mii de familii 
ale întemnițaţilor creștini. 

Un cunoscător exigent nu va găsi în acest imn o poetică super- 
pă, însă el a cucerit inimile creştinilor prin simplitate şi prin o cre- 
dință fierbinte că Dumnezeu nu-i va părăsi niciodată pe copilașii 
dragi şi pe mamele lor îndurerate! Rândurile născute în durerea 
sufletului au devenit rugăciune, de aceea acest imn mai mult se 
plânge decât se cântă de către cei în suferințe. 

Pe Pavel Frolovici mulţi îl ţin minte plin de entuziasm, de înflă- 
cărare, dar el era și așa cum e această cântare a sa. El a cunoscut 
şi vremuri de tristeţe tăcută, când inspiraţia lui poetică se revărsa 
în cuvinte pline de dragoste și de un fior sfânt faţă de Mântuitorul: 
„Tie-nchina-voi viața mea...“ 

Aceste cuvinte au fost deviza întregii vieţi a slujitorului, iar 
lucrul acesta, după părerea prigonitorilor, înseamnă că el era 
„periculos“ pentru societate. Simpatia sa fierbinte față de lu- 
crarea Grupului de inițiativă i-a îndemnat pe prigonitori să ia 
măsuri mai drastice și în octombrie 1961, din nou la o adunare 
a muncitorilor, lectorul-ateist Starov a cerut pentru Pavel Fro- 
lovici o deportare de 5 ani. Din trei sute de persoane prezente 
au votat pentru această propunere numai vreo patruzeci, dar şi 
aceasta a fost de ajuns. 

Peste 20 de zile lui Pavel Frolovici i s-a propus la comi- 
tetul executiv raional să renunţe la propovăduirea Evangheliei 
și deportarea va fi anulată. El nu s-a învoit şi a fost aprobată 
sentința pentru el şi pentru fratele P. V. Şiva. Biserica, împăr- 
tăşind durerea fraţilor şi a familiilor lor, înălța rugăciuni fier- 
binţi către Domnul. 


Evanghelistul 


Însă lui Pavel Frolovici nu i-a fost dat să execute deporta- 
rea, fiindcă a plecat în ilegalitate, ca să înfăptuiască slujba de 
evanghelist în Siberia. Biserica l-a binecuvântat cu bucurie pen- 
tru această lucrare de mare răspundere. 


Anul 1962. P. F. Zabarov în timpul vizitării bisericii din Barnaul. (La stân- 
ga lui, în rândul întâi e soția Iui D. V. Mineakov — Antonina Mihailovna) 

La 13 decembrie Pavel Frolovici a fost rânduit prin punerea 
mâinilor de cel mai bătrân slujitor al frățietății noastre Jirov An- 
drei Isaakovici. 

Familia lui Pavel Frolovici a început să fie asigurată materi- 
al de biserică. În legătură cu arestarea unor slujitori ai Comite- 
tului Organizatoric, inclusiv şi a lui Dmitri Vasilievici Mineakov, 
Pavel Frolovici, în ianuarie 1963, din însărcinarea fraţilor din Si- 
peria, a participat pentru prima dată la consfătuirea Comitetului 
Organizatoric. Această părtăşie a fost pentru el o mângâiere de la 
Duhul Sfânt şi i-a adus multă bucurie și binecuvântare. „Vedeam 
pe feţele fraţilor că sunt gata să slujească cu credincioşie Dom- 
nului. Dumnezeu binecuvânta foarte mult poporul Său...“ — îşi 
amintea el mai târziu. 

După aceea aproape trei săptămâni el a vizitat bisericile din 
partea europeană a ţării, iar la mijlocul lui februarie, împreu- 
nă cu preşedintele Comitetului Organizatoric — Gh. K. Kriuci- 
kov — şi cu evanghelistul bisericii din Leningrad — M. 1. Horev —, 
a plecat în or. Taşkent. Vizitând câteva biserici locale, ei au efectuat 
lucrarea de organizare a Consiliului Asiei Mijlocii. 

Fraţii au plecat, iar Pavel Frolovici a rămas și în timpul adună- 
rii creştine de la 9 martie 1963, în casa fratelui L. Neverov a fost 
arestat, însă biserica din Taşkent nu înceta să înalțe rugăciuni că- 
tre Dumnezeu pentru el și peste 10 zile a fost eliberat. 

Tot în acest an, la mijlocul lunii noiembrie, Domnul l-a eli- 
berat iarăși în chip minunat pe Pavel Frolovici de următoarea 
arestare. Aceasta a fost deja chiar la Prokopievsk. În casa fra- 
telui V. F. Duda avea loc consfătuirea slujitorilor din Siberia 
cu participarea fraţilor Gh. K. Kriucikov şi Gh. P. Vins. Lo- 
cul consfătuirii a fost urmărit de către organele KGB-ului. La 
ora 9 seara a sosit un serviciu de milițieni condus de lucrătorii 
KGB-ului și de locţiitorul președintelui comitetului executiv oră- 
şenesc Grigoriev, în total — vreo 30 de persoane. În această îm- 
prejurare fraţii au hotărât să ţină adunarea de rugăciune toată 
noaptea cerând apărare de la Domnul. Și Dumnezeu le-a auzit 
rugăciunea. Respingând cu hotărâre cerința de a prezenta actele, 
fraţii i-au rugat pe cei ce intraseră să nu tulbure adunarea şi să 
părăsească încăperea. Atunci șeful de miliție, adresându-se către 
Pavel Frolovici, i-a declarat că e arestat şi i-a ordonat să-i ur- 
meze. Fraţii, formând un cerc strâns în jurul slujitorului scump, 
nu le-au îngăduit să-l ducă. 

Pavel Frolovici se neliniștea nu atât pentru arestarea sa, cât 
pentru faptul că erau expuși pericolului președintele Comitetului 
Organizatoric, Gh. K. Kriucikov, şi secretarul Comitetului Orga- 

nizatoric, ales nu demult, Gh. P. Vins. Spre dimineaţă lucrătorii 
KGB-ului şi ai miliției au părăsit încăperea și au repartizat posturi 
pe străzile și stradelele acelui sector, ca să-i aresteze pe frați când 
credincioșii vor începe să se împrăștie. 

Folosindu-se de răstimpul de liniște și controlând situaţia în 
stradă, fraţii din partea locului i-au scos pe oaspeţi dincolo de 
oraș, conducându-i prin zăpadă peste dealuri și prin pădure peste 
40 km în alt oraș. Timp de câteva zile detașamentele miliției şi 
ale KGB-ului au ţinut sub un control neîntrerupt gările feroviare, 
controlau trenurile şi autobuzele. Dar Domnul i-a ascuns pe fra- 
ţii care erau atât de trebuincioşi pentru slujirea de mai departe. 


Incercarea credincioșiei 


Lui Pavel Frolovici nu i-a revenit să rămână mult timp în 
libertate. La 22 februarie el a fost arestat la Irkutsk în casa fra- 
telui Kalmâkov. In timpul reţinerii la el au fost găsite fotogra- 
fiile fratelui N. K. Hmara, omorât în închisoarea din Barnaul, și 
alte documente. 

Ancheta penală a durat 4,5 luni. Iarăși celula și învinuirea de 
„conducere a unui grup antisovietic“, care, chipurile, este o par- 
te componentă a Comitetului Organizatoric. După toate semnele, 
organele KGB-ului au vrut să creeze un proces cu răsunet împo- 
triva slujitorilor Comitetului Organizatoric. În regiunea Irkutsk 
în timpul acela se aflau până la 10 fraţi deportaţi. Au fost în- 
cercări de a fi atrași în cauza lui Zaharov și alţi fraţi. S-au făcut 
percheziţii și interogatorii la Taișet și în alte locuri. De două ori 
s-a făcut percheziţie la autorul acestor rânduri, în satul Starâi 
Bilcir. De două ori am fost chemat la interogatoriu la KGB-ul 
din Irkutsk. În timpul percheziţiilor erau confiscate îndeosebi do- 
cumente ale Comitetului Organizatoric şi revistele „Vestnik spa- 
senia“ („Vestitorul mântuirii)“. Aceste materiale au fost transmise 
expertului științific — un docent de la universitatea din Irkutsk — 
pentru a se găsi în ele clevetire. 

În cursul anchetei penale a fost dublată chiar și învinuirea cu 
privire la procesul lui N. K. Hmara, condamnat pentru nerecu- 
noaşterea „Regulamentului VSEHB-ului“ și a „Directivelor“, care 
fuseseră deja anulate către timpul acela de însuși VSEHB. Scrisoa- 
rea din Barnaul şi fotografiile fratelui N. K. Hmara, omorât prin 
torturi, erau cele mai importante probe pentru învinuirea lui Pavel 
Frolovici și a întregului Comitet Organizatoric de „clevetire“. Dar 
aceste învinuiri nu erau de ajuns. 


* Revista duhovnicească a frăţietăţii. Din anul 1976 se numește „Vestitorul adevărului“. 

Anchetatorul — un căpitan al KGB-ului — și şefii lui superiori 
ai secției de luptă cu religia au început să-l convingă în mod stă- 
ruitor pe Pavel Frolovici să se separe de Comitetul Organizatoric, 
să renunţe la slujirea de evanghelist. Pentru aceasta îi promiteau 
libertatea „chiar mâine“. Cu acest scop, l-a chemat de patru ori în 
biroul său șeful Direcţiei KGB-ului din regiunea Irkutsk, colone- 
lul N. Însă Pavel Frolovici a hotărât ferm — mai bine să sufere 
împreună cu poporul lui Dumnezeu decât să aibă o bunăstare pă- 
mântească trecătoare. 

Procesul după ușile închise a avut loc la 11-12 iunie 1964. Era 
învinuit conform art. 70 al CP al RSFSR de „propagandă antisovie- 
tică“ și a fost condamnat la 3 ani privaţiune de libertate cu deținere 
în lagăre cu regim riguros. 

În august, din închisoarea de la Irkutsk a fost transferat în 
Mordovia, în lagărul deţinuţilor politici, la st. Potma, de unde, cu 
puţin înainte, se eliberase N. P. Hrapov. S-a întâmplat că i s-a dat 
chiar pufoaica lui Nikolai Petrovici. 

Tot în acest lagăr se aflau și alți fraţi: F. I. Prokopenko, bă- 
trânul M. F. Netedov. i 

De data aceasta deținerea n-a durat mult. In luna decem- 
brie a aceluiași an Pavel Frolovici a fost chemat de două ori la 
secţia operativă și i s-a propus să le scrie credincioşilor o scri- 
soare că se dezice de Comitetul Organizatoric, dar el a respins 
și această propunere. 

În sfârșit, la 29 decembrie a fost chemat pentru a treia oa- 
ră. Maiorul secţiei secrete a declarat că prin hotărârea Plenarei 
Curţii Supreme de Justiție a RSFSR din 10 decembrie 1964 el 
e reabilitat. 

„Am întâmpinat Anul Nou 1965 la Moscova — își aminteşte 
Pavel Frolovici. — Am luat parte la adunarea de mulțumire cu 
prilejul Anului Nou a bisericii, m-am întâlnit cu fratele Ghennadi 
Konstantinovici și cu alți fraţi. 

La 2 ianuarie am fost la adunarea de seară în or. Novosibirsk“. 
lar a doua zi dimineața Pavel Frolovici a sosit la Prokopievsk și 
a nimerit îndată la adunarea creştină, unde a și avut loc întâlnirea 
lui plină de bucurie cu biserica şi cu familia iubită. 

EI a văzut binecuvântările din belșug ale lui Dumnezeu în com- 
pletarea bisericii cu fraţi şi surori tineri, în reînnoirea componenței 
corului și a predicatorilor. Un torent de rugăciuni de mulțumire și 
de psalmi s-au înălțat către Dumnezeul vieţii. 

Un eveniment îmbucurător în viaţa fratelui a fost primirea în 
curând a soţiei sale Esfir Iakovlevna în rândurile membrilor biseri- 
cii CEB din Prokopievsk. 

În legătură cu faptul că guvernul a lăsat fără răspuns demer- 
surile de patru ani ale zeci de mii de credincioşi privind permisi- 
unea pentru convocarea congresului CEB, iar VSEHB n-a început 
să îndrepte situaţia creată înăuntrul bisericii, în septembrie 1965 
Comitetul Organizatoric a convocat Consfătuirea unională a slu- 
jitorilor bisericilor, unde preşedintele Comitetului Organizatoric 
al CEB — prezbiterul bisericii din Uzlovaia, Kriucikov Ghennadi 
Konstantinovici — a făcut darea de seamă asupra muncii Comi- 
tetului Organizatoric pentru perioada trecută și a propus să i se 
schimbe denumirea în Consiliul Bisericilor Creştinilor Evanghe- 
lici Baptişti. 

În componenţa Consiliului Bisericilor au intrat zece slujitori din 
cei de mai înainte şi a fost inclus slujitorul cel mai în vârstă al 
frățietăţii noastre și un reprezentant al bisericilor din Caucazul de 
Nord ale CEB — M. P. Kondrașov. Cam tot atâţia slujitori au fost 
numiți în secţia evangheliștilor de pe lângă Consiliul Bisericilor. În 
numărul lor era şi Pavel Frolovici. 

În timpul acesta a început să se publice în mod regulat „Foa- 
ia frățească“. In noiembrie a fost elaborat și aprobat Statutul 
CB CEB. Astfel, toate bisericile CEB, care participaseră la miş- 
carea pentru convocarea congresului, au căpătat o formă definitivă 
de frăţietate de sine stătătoare, care respecta principiul despărțirii 
bisericii de stat şi săvârşea slujirea Domnului potrivit Evangheliei. 

După Consfătuirea unională Pavel Frolovici (ca și mulți alți 
fraţi) a avut parte să muncească în câmpul vast al lui Dumnezeu 
numai 8 luni. El a fost arestat din nou pentru participarea la de- 
legația din 17 mai 1966 lângă clădirea CC al PCUS de pe piața 
Novaia din Moscova. 

Judecata lui Pavel Frolovici Zaharov, ca membru al delega- 
ției CEB din partea bisericii de la Prokopievsk și ca evanghelist 
al Consiliului Bisericilor, a avut loc la 23 iunie 1966 la Moscova. 
A fost condamnat conform art. 142, p. Il al CP al RSFSR (potrivit 
Decretului din 18 martie 1966 acest articol se aplica atunci pentru 
prima dată) la 3 ani privaţiune de libertate cu ispășirea terme- 
nului în lagăre cu regim intensiv. Pavel Frolovici şi-a executat 
termenul la Nalcik. 

În același timp au fost condamnaţi din Prokopievsk: prezbiterul 
Goncearov Andrei Spiridonovici — membru al Consiliului Biseri- 
cilor CEB — și încă patru fraţi. O situaţie asemănătoare se crease 
aproape în toate bisericile frățietăţii prigonite. În unele adunări ma- 
ri erau arestate câte 10 persoane concomitent. 

În legătură cu arestarea delegaţiei, aproape toți membrii Con- 
siliului şi ai secției de evangheliști a nimerit de asemenea după 

gratiile închisorii. În libertate rămăseseră, se părea, fraţii cei 
mai neputincioşi, cei mai neexperimentați, însă Dumnezeu bine- 
cuvânta din belșug slujirea lor, bisericile creșteau și se întăreau 
duhovniceşte. In toate aceste împrejurări frăţietatea prigonită 
era sub ocrotirea și îndurarea deosebită a lui Dumnezeu și mer- 
gea pe calea dreaptă. 

În anul 1969 Pavel Frolovici a fost eliberat, însă peste 3 luni 
s-a îmbolnăvit grav. Ultimii doi ani de viaţă s-a aflat pe patul de 
spital. Medicii știau despre boala lui adevărată, dar îndată ce i se 
făcea mai bine — îl externau din spital, iar organele puterii îl si- 
leau imediat pe el, care era inapt pentru muncă, să se angajeze în 
serviciu. El cădea în nesimţire lângă mașşina-unealtă și „salvarea“ îl 
aducea iarăşi la spital. 

Totodată continuau prigonirile împotriva bisericii, împrăştierile 
adunărilor, aplicarea amenzilor. Copiii lui erau persecutați la școală. 
Ziarul „Șahtiorskaia pravda“ continua campania de clevetire împo- 
triva credincioșilor. 

Imputernicitul M. I. Sașcenko, procurorul Ermuzovici, secre- 
tara comitetului executiv orășenesc, Pușkariova, lectorul Bara- 
nov, comitetul executiv de la Rudnicinâi — toţi s-au încadrat 
într-o campanie de persecuții împotriva credincioșilor. Pavel 
Frolovici, soţia lui și alți credincioşi erau chemaţi în repetate 
rânduri la comitetul executiv de la Rudnicinâi, unde Sașcenko 
îi ameninţa cu noi reprimări judiciare, dacă credincioşii nu vor 
înceta adunările creştine; îl învinuia pe Pavel Frolovici cum că 
pe adresa lui vin multe scrisori de peste hotare cu întrebări de- 
spre componenţa familiei, despre sănătate şi despre necesităţi. 
Pavel Frolovici a cerut să i se dea scrisorile adresate lui, dar 
nu i s-au dat. 

Suferințele scumpului frate s-au răsfrânt greu asupra sănătăţii 
soției lui credincioase Esfir Iakovlevna, care împărtășea cu el toate 
necazurile şi lipsurile. În una din perioadele îndelungate ale aflării 
lui la spital, Esfir Iakovlevna a murit subit acasă la 14 octombrie 
1969, la vârsta de 45 de ani. leşind din spital, fratele, împreună cu 
cei patru copilași ai săi orfani, și-a plâns și și-a petrecut în ultimul 
drum prietena scumpă. 


În decembrie 1969 a avut loc Consfătuirea unională a slujitorilor 
bisericilor CEB, la care a fost ales din nou Consiliul Bisericilor și 
a fost confirmată componenţa secţiei de evangheliști. Pavel Fro- 
lovici a participat la această consfătuire. In măsura puterilor el își 
continua lucrarea de evanghelist al Consiliului Bisericilor și de pre- 
ședinte al comuniunii Siberia a CEB. 

Copiii orfani şi rudele lângă sicriul lui P. F. Zabarov 


„Răscumpărătorul meu este viu!“ 


La mijlocul lunii mai i s-a făcut radiografia capului și s-a stabi- 
lit: tumoare cerebrală. Era nevoie de o operaţie urgentă, dar me- 
dicii din or. Prokopievsk n-au întreprins nimic. Îl „tratau“ după un 
diagnostic fals. Şi lucrul acesta se făcea nu fără amestecul celor 
care îl prigoneau pe frate pentru credincioşie Domnului. Dar să- 
nătatea lui se înrăutățea. Durerile de cap deveneau insuportabile, 
puterile îl părăseau. In spital era tratat ca și mai înainte de o boa- 
lă a inimii, ocolindu-se intenţionat plângerile lui de dureri de cap. 

În sfârşit, la rugămintea insistentă a prietenilor, la sfârşitul 
lunii iunie el a plecat la Krasnodar, unde i s-a făcut un examen 
medical urgent și a fost stabilit diagnosticul adevărat: tumoare 
cerebrală. Operația putea fi făcută numai în clinica din Leningrad. 
Insă zilele fratelui erau deja numărate. 

Cu puţin înainte de trecerea lui în veșnicie sora după credință 
S. (lucrător medical) îi citea lui Pavel Frolovici Biblia. Şi când ea 
a ajuns la textul din cartea lui Iov: „Dar ştiu că Răscumpărăto- 
rul meu este viu, şi că se va ridica la urmă pe pământ. Chiar 
dacă mi se va nimici pielea, și chiar dacă nu voi mai avea carne, 
voi vedea totuşi pe Dumnezeu. Îl voi vedea și-mi va fi binevoi- 

tor; ochii mei Îl vor vedea, și nu ai altuia“ — el a spus cu o voce 
slabă: „Aceasta este temelia întregii mele vieţi“. 

A murit la 1 iulie 1971. 

Înmormântarea a avut loc duminică, la 4 iulie, la ora trei 
după amiază cu participarea unei mari afluenţe de oameni — 
a multor fraţi și surori din Krasnodar, Pașkovski, Elizavetinskaia și 
din alte biserici ale CEB. In ultima oră înainte de a fi scos sicriul, 
au venit copiii răposatului: Nina, Mișa, Liubocika și Lenocika (cea 
mai mică avea 5 ani). 

În timpul slujbei funebre predicatorii au amintit de calea plină 
de necazuri a fratelui răposat, de râvna lui în slujire Domnului, de 
răbdarea lui în dureri și suferințe, de capacităţile sale muzicale și 
poetice, pe care le-a consacrat pentru slava Celui care ne-a iubit, și 
au chemat pe credincioși să-i urmeze credința. 

Pe panglicile coroanelor erau scrise cuvinte: „M-am luptat lupta 
cea bună, mi-am isprăvit alergarea, am păzit credinţa“; „Cântau 
o cântare nouă înaintea scaunului de domnie...“ (Apoc. 14. 3), „El 
este locul meu de scăpare, și cetățuia mea, Dumnezeul meu în care 
mă încred!“ (Ps. 91. 2), „Numai, purtaţi-vă într-un chip vrednic de 
Evanghelia lui Hristos... luptaţi cu un suflet pentru credința Evan- 
gheliei“ (Filip. 1. 27). 

Aceste cuvinte erau ca și cum un testament al scumpului slu- 
jitor al lui Hristos pentru toţi, pentru copiii lui rămaşi pe pământ, 
pentru rude şi prieteni. 

N. GH. BATURIN 

MELNIKOYV 


Nikolai 
Ivanovici 


1941-1972 


iața unor Slujitori ai Domnului se întâmplă să 

fie lungă, liniștită și flacâra mârturiei lor arde 

domol cu o lumină lină. Iar a altora — dimpotri- 
vâ: e scurtă, luminând puternic, izbucnind ca o făclie în 
întuneric. Ei parcă sunt chemaţi să lumineze în vremea sumbră cu lumina lui Hristos 
întunericul din jur și în felul acesta, fâră a se stinge, să plece în veșnicie. 

Anume astfel și poate fi apreciată viața scumpului frate şi slujitor al Domnului — Ni- 
kolai MELNIKOV, iubit fierbinte de mulți copii ai lui Dumnezeu și îndeosebi de tineretul 
creștin. EI și-a consacrat cei mai buni ani din viață lui Hristos și lucrării Lui de trezire 
în frățietatea noastră. 

E destul să ne amintim de imnul pornit din adâncul inimii „Despre Tine cânt, 
Isuse,..“ ori de cel plin de bunătate și încredere: „Cu furtuna vieții întruna lupt pentru 
ISus..„.*“ — ale căror melodie și cuvinte îi aparțin — ca să înțelegem: Cine a fost pentru 
el Mântuitorul. 

Istorisirea lui simplă, dar mișcătoare și plină de înflăcârare adresată copiilor lui 
Dumnezeu ai frățietăţii trezite, pe care o publicăm mai Jos, este pâtrunsă de o adâncă 
grijă pentru lucrarea lui Hristos. 


Hristos ne-a izbăvit ca să fim slobozi. 
Rămâneţi dar tari, şi nu vă plecaţi iarăşi 
sub jugul robiei. Gal. 4. 31; 5.1 


Scumpi copii ai lui Dumnezeu! Aceste cuvinte, spuse de Duhul 
Sfânt prin gura apostolului Pavel, răsună astăzi ca o chemare mi- 
nunată către fiecare suflet mântuit. Vrăjmașul sufletelor omenești 
se străduieşte în fel şi chip să înrobească sufletul, să-l facă rob 
al păcatului. Acolo unde lucrul acesta nu-i reușește prin metode 
obișnuite, grosolane, el se preface într-un înger de lumină ori, ca și 
cum purtându-i de grijă, pătrunde în suflet ca un şarpe viclean. Pe 
orice cale — numai să-și atingă scopul, să lipsească sufletul crești- 
nului de libertatea lui Hristos, să-l închidă într-o colivie, fie măcar 
şi de aur. De aceea, precum odinioară, la fel și astăzi au un sens 
deosebit de important cuvintele: „Hristos ne-a izbăvit ca să fim 
slobozi. Rămâneţi dar tari, și nu vă plecaţi iarăși sub jugul robiei...“ 

Îmi amintesc de întoarcerea mea la Domnul. Duhul Sfânt m-a 
umplut cu Sine și eu L-am primit cu bucurie pe Domnul ca Mân- 
tuitor personal. În ziua aceea am devenit un om nou. Bucuria mea 
nu avea margini. Voiam să mi-o împărtășesc oamenilor din jur. Ei 
n-o înțelegeau întotdeauna, dar lucrul acesta nu mă întrista. Focul 
aprins în inima mea mă silea să muncesc pentru Domnul. Am în- 
drăgit Biblia, adunările, îndeosebi îmi plăcea să-i vizitez pe bolnavi 
şi, desigur, să le vorbesc oamenilor necredincioși despre Hristos. 
Diavolul a făcut multe încercări de a stinge în mine focul Duhului 
Sfânt, însă deviză mi-au fost cuvintele apostolului Pavel: „Căci pen- 
tru mine a trăi este Hristos și a muri este un câștig“ (Filip. 1. 21). 

Dar iată a venit prima încercare. Am fost recrutat. În armată 
Domnul m-a topit în cuptorul necazurilor: înduplecări, batjocuri, per- 
secuții și chiar bătăi. Dar ţineam minte întotdeauna cuvintele lui 
Petru: „Impotriviţi-vă lui (diavolului. — Nota aut.), tari în credinţă...“ 
(1 Pet. 5. 9). Odată locţiitorul comandantului pentru ideologie m-a che- 
mat şi a început să mă înduplece: „Ei, du-te măcar o dată la cinema 
şi noi te vom lăsa în pace“. Eu știu că diavolului îi trebuie numai un 
deget, iar apoi şi mâna ţi-o înșfacă. Și când am refuzat, mi s-a orga- 
nizat o batjocură înjositoare. M-au înfășat în cearșafuri, m-au pus pe 
9) plapumă și patru soldaţi m-au dus la club. În urma noastră mergea 
campania cu pas de front. Şi în cazul acesta precum și în multe al- 
tele Domnul m-a susținut și mi-a dat o biruință minunată. Liberta- 
tea pe care mi-a dat-o Hristos s-a întărit şi mai mult în inima mea. 

Pentru prima dată am fost arestat în 1963. În timpul acesta Duhul 
Sfânt a îndemnat inimile creştinilor s-o rupă cu religia moartă. Era 
vremea trezirii duhovnicești. A început o luptă perseverentă pentru 
libertatea în Hristos care fusese pierdută, pentru predarea pe deplin 
Domnului. În pofida eforturilor enorme ale conducerii oficiale apostate 
a CEB, care stătea în fruntea puterilor ce înlocuiau Adevărul cu min- 
ciuna; în pofida represiunilor din partea lumii — mișcarea de trezire 
creştea şi se întărea, căci era condusă de Dumnezeu! Ajungeau şi pâ- 
nă la mine sunetele acestei lupte și Duhul Sfânt m-a îndemnat să iau 
apărarea lucrării lui Dumnezeu. Îi consacram frățietăţii trezite poezii, 
predici, articole, pe care organele KGB-ului le-au numit „antisovietice“ 
şi, conform art. 70, am fost condamnat la 3 ani privaţiune de libertate 
cu deţinere în lagăre cu regim riguros. 

A început o viață nouă, necunoscută pentru mine — de întemni- 
țat pentru Cuvântul lui Hristos. Și atunci am exclamat împreună cu 
David: „Scăparea celor neprihăniţi vine de la Domnul; EI este ocro- 
titorul lor la vremea necazului“ (Ps. 37. 39). Acolo unde se părea că 
greutăţile sunt de neînvins, Domnul îmi păstra în chip minunat viața. 
În curând EI a făcut o minune: cinci suflete s-au întors la Domnul. 

Un exemplu viu de bărbăţie a devenit pentru mine fratele întem- 
nițat Puzin Fiodor Frolovici. În 1943, pentru credincioşie Domnului, 
a fost condamnat la 25 de ani de întemniţare și la 5 ani de muncă 
silnică. Și-a executat termenul la adânci bătrâneţe, dar a rămas 
credincios Domnului. El era pentru mine şi pentru tineretul întors 
la Dumnezeu un exemplu demn de urmat: nu ceda niciodată nimic 
ispititorului. De multe ori i s-a propus să scrie cerere de grațiere sau 
măcar vreo plângere, dar el nu s-a învoit niciodată. Adeseori seara 
se așeza pe o bancă din scuar și cânta: „Spre-un meleag, spre-un 
meleag natal, Spre-al păcii și al tihnei mal se-nalță sufletul...“ Noi 
stăteam şi priveam cu un tremur sfânt la acest om al suferinței. 

Şi atunci îmi aminteam de slujitorii care s-au lepădat de Dum- 
nezeu ca Tatarcenko, de predecesorii lui — Rusanov, Melnikov și de 
conducerea recunoscută de întreaga lume a CEB și mă gândeam: ce 
vor spune ei înaintea lui Dumnezeu după ce au vândut lucrarea Lui 
şi au nimicit atâtea suflete? De ce acest bătrân, iubindu-L toată viața 
pe Domnul, poartă în sine urmele suferințelor Mântuitorului său, iar 
oamenii aceştia, după ce au pierdut frica de Dumnezeu, prosperă? 
Toate acestea îmi erau neînţelese și, făcând comparaţie, îmi ziceam: 
Doamne, ajută-mă să nu mă abat niciodată de pe calea dreaptă pe 
care ai mers și Tu. Invrednicește-mă de această cinste de a fi pri- 
gonit totdeauna pentru Numele 'Tău, fiindcă apostolul Pavel spune: 
„Căci cu privire la Hristos, vouă vi s-a dat harul nu numai să credeți 
în EI, ci să şi pătimiți pentru El“ (Filip. 1. 29). 

Uneori îmi era foarte greu şi se părea că nu-mi vor mai ajunge 
puteri, însă anume atunci Hristos făcea asemenea lucruri, că se spul- 
berau toate greutățile şi-mi rămânea numai să-l mulțumesc Dom- 
nului. Apoi exilul. Calea lungă cu convoiul de arestați din Mordovia 
spre ţinutul Krasnoiarsk. Şi iată sunt la Kansk în mijlocul prietenilor. 
Și aici e luptă, deși puţin de o altă categorie. Dar eu mi-am însușit 
un adevăr atât de important pentru sufletul meu: scopul vrăjma- 
şului este de a mă lipsi de libertatea lui Hristos, iar scopul meu, cu 
ajutorul Duhului Sfânt — de a nu merge niciodată sub jugul robiei. 

Aici, pentru prima dată, m-am întâlnit personal cu reprezentan- 
ţii grupurilor neutre, care își puseseră scopul: a împăca, a uni și 
a înregistra bisericile cu orice preţ, chiar și cu prețul cedărilor în 
fața ateismului. E interesant un asemenea detaliu: înainte de venirea 
„împăciuitorilor“ biserica era supusă presiunii din partea autorită- 
ților: împrăștieri ale adunărilor, ameninţări, amenzi, ș. a. Și atunci 
veneau ei şi arătau „ieşirea“ din situaţie: să ne unim, doar ni s-a dat 
„libertatea“; multe interziceri, care au existat ani la rând în viaţa 
duhovnicească şi în slujirea bisericii, au fost anulate. Am urmărit 
nu numai o dată această priveliște. Astfel au început, pe neașteptate, 

împrăştierile adunărilor în or. Jdanov ale poporului lui Dumnezeu 
care mergea pe calea dreaptă. Pe neașteptate, pentru că în întreaga 
regiune Doneţk în decursul a multor ani organele puterii nu împie- 
dicaseră bisericile prigonite să ţină adunări. Și deodată — miliţie, 
amenzi, confiscarea literaturii duhovniceşti, chemări ș. a. Așa a du- 
rat vreo jumătate de lună și după aceea la Jdanov a venit Jidkov de 
la Moscova și alţi lucrători ai VSEHB-ului şi, cu ajutorul lui P. I. Sav- 
cenko, care se abătuse de la adevăr, îi înduplecau pe credincioșii 
bisericii prigonite să se unească cu ei. Aceasta nu poate fi numită 
o coincidenţă, ci mai curând invers — sunt acţiuni coordonate care 
aveau un singur scop: să submineze lucrarea lui Dumnezeu. 

În exil Domnul mi-a binecuvântat calea în chip minunat. Nici 
loviturile din afară, nici încercările prezbiterului superior din Sibe- 
ria — Raevski şi nici ale prezbiterului bisericii de la Krasnoiarsk — 
Piotr Samuilovici Hmârov n-au putut să mă abată de la calea care 
mă ducea pe urmele Domnului. 

Şi m-a mirat încă o împrejurare: acolo, în Siberia, în localitățile 
îndepărtate din taiga, unde e greu de ajuns, sunt mulți credincioşi 
care s-au răcit, au murit duhovnicește. Sunt sate în care toţi locu- 
itorii au fost credincioși mai înainte, însă cu anii, neavând legătură 
cu poporul lui Dumnezeu, fără vizite, susținere, ei s-au răcit și li s-a 
stins duhul. Dar aceste suflete n-au murit cu totul. E nevoie doar de 
o scânteie a Duhului lui Dumnezeu, ca să le aprindă inimile. 

Ca să semănăm mai multe seminţe ale lui Dumnezeu, organizam 
în exil munca de răspândire a literaturii duhovniceşti, le povesteam 
credincioșilor și despre trezirea începută și că Dumnezeu i-a însăr- 
cinat cu această lucrare pe fraţii adevăraţi și iubitori de Domnul. 

Termenul deportării mele se apropia de sfârșit. Prietenii și ru- 
dele se pregăteau să mă întâmpine, iar eu adesea visam la aceasta. 
Dar când îmi rămăseseră până la sfârşitul termenului o lună și 
22 de zile, iarăși am fost arestat. Şi iarăşi — închisoare, anchetă, 
judecată; și din nou vrăjmaşul sufletului meu făcea o încercare în- 
verşunată de a mă lipsi de libertatea în Hristos, însă Domnul îmi 
dăruia iar și iar biruința minunată în EL. 


Al doilea termen a fost mult mai greu decât primul: șase luni de an- 
chetă penală, din care cea mai mare parte m-am aflat în celulă. Închi- 
soarea era cu regim înăsprit, condițiile — îngrozitoare. Paturi de fier, 
o bucăţică de vată într-o pânză murdară de sac, lipsa de aer curat, ame- 
ninţări, uneori bătăi și o izolare îndelungată de poporul lui Dumnezeu. 

Imi amintesc cum primele zile după arestare au fost foar- 
te grele pentru mine. M-am închis în sine, mi s-a stins avântul 
rugăciunii, o indiferență nereceptivă a pus stăpânire pe conștiința 

mea, nici o mișcare în viaţa mea duhovnicească, lăuntrică. Cel care 
s-a luptat și a suferit ştie ce stare grea este aceasta... Nu întotdeau- 
na în luptă sunt numai biruinţe pline de bucurie. 

Odată, când stăteam culcat pe pat în o asemenea stare apăsă- 
toare, amintirea mi-a adus din adâncul conştiinţei un caz povestit 
cândva de un frate din viața sa. Erau anii patruzeci, ani grei. Au 
fost judecați un grup de fraţi. Toţi au fost condamnaţi la câte 15 ani. 
Un frate a fost judecat cel din urmă și condamnat la 25 de ani. El 
povestea: „Când am intrat în cameră radiind de bucurie, nu m-am 
putut stăpâni și am exclamat: «Dumnezeu m-a învrednicit de o cin- 
ste mai mare — mie mi-au dat nu 15, ci 25 de ani!» Fraţii s-au 
mâhnit chiar: oare Dumnezeu îl iubește mai mult decât pe noi? 

Când mi-am amintit de acest caz, mi-a fulgerat un gând: fra- 
tele, fiind condamnat la 25 de ani, radia de fericire, iar mie încă 
nu mi s-a dat nimic şi de acum mi-am pierdut curajul. Duhul Sfânt 
m-a mustrat și am venit la Isus cu pocăință adâncă. 

Am fost judecaţi doi: eu şi sora Valea Bogdan. A fost o jude- 
cată minunată. 


Vreau să arăt pe scurt care e preţul așa-numitei justiții când 
însărcinarea de a condamna e dată, iar materiale nu sunt. S-a 
anunțat procesul închis. Toţi credincioșii au fost rugaţi să părăseas- 
că sala, dar li s-a permis să rămână activiștilor de partid, comso- 
moliștilor, reprezentanţilor presei, televiziunii și prezbiterului din 
Krasnoiarsk, P. S. Hmârov. 

A început judecata. Noi am refuzat să răspundem la întrebări 
deoarece se procedase în mod demonstrativ atât de necinstit. Unul 
după altul erau chemaţi martorii. Majoritatea erau tineri credin- 
cioşi. În pofida oricăror vicleşuguri ale procurorului, ale judecăto- 
rului şi chiar ale avocatului, ei nu făceau nici un fel de depoziţii. 
Prin faţa acestor oameni orbiți de răutate treceau copiii lui Dum- 
nezeu rămânând neclintiți, plini de bucurie și de sentimentul bi- 
ruinţei. Şi chiar cei care vorbeau, vorbeau numai lucruri pozitive. 

Apoi a luat cuvântul procurorul: acuzaţii de șablon la adresa 
religiei, gratuite — la adresa noastră, manifestarea neputinței lui 
şi atacuri grosolane. Şi nici un fel de adevăr. Bilanţul judecății — 
3 ani mie şi 2 ani — Valei. Pentru ce? Dacă cugetul nu le va pune 
această întrebare, atunci le-o va pune Dumnezeu. Pentru ce? Dar 
noi Îl rugăm pe Domnul: „lartă-i, căci nu știu ce fac“. 


Astfel a început următorul meu termen. La cererea persoanelor 
oficiale respective am fost dus în lagărul disciplinar. O muncă isto- 
vitoare — tăierea pădurii. Condiţii îngrozitoare de trai și atitudinea 

peste măsură de crudă a conducerii lagărului. E lagărul unde poți 
nimeri fără nici un temei în carceră. Iarna — câte grade de frig sunt 
afară, atâtea şi în celula de beton. Ziua ţi se iau hainele călduroase, în 
celulă nu este nici pat de fier, ca să te aşezi. De la 6 dimineaţa până 
la 10 seara stai în picioare ori așază-te pe podeaua de beton acoperită 
de gheaţă. Pentru timpul nopţii eşti transferat în altă celulă unde es- 
te pat. Pe zi ţi se dă câte 400 de grame de pâine neagră și o dată la 
două zile — hrană caldă. În lagărul unde se află în mediu 1000-1200 
de persoane, 200 sunt bolnavi de tuberculoză, și mai mulţi de ulcer. 

Dacă aş încerca să descriu toate grozăviile, zeflemisirile, toată 
neruşinarea pe care am fost nevoit să le îndur, ar ieși un tom volu- 
minos. Cu regret, nu am o asemenea posibilitate. Puţini vor crede 
că astfel de lucruri se pot întâmpla, dar cu mine era întotdeauna 
Dumnezeu, iar El te umple mereu de bucurie. 

Prietenii mei, îndemnați de dragostea lui Dumnezeu, găseau po- 
sibilitate de a-mi da ajutor material și duhovnicesc. Cu adevărat 
nu este nimic cu neputinţă pentru Domnul. Chiar și atunci când 
stăteam în celula rece a izolatorului, n-am fost părăsit şi aveam 
susținere. Acestea au fost faptele credinţei copiilor lui Dumnezeu și 
răsplata lor de la Domnul este mare. În decursul întregului termen 
nu mi se dădeau scrisorile. Însă Domnul mi-a trimis înţelepciune și 
eu aveam legătură prin scrisori cu copiii Lui. Lucrătorul operativ al 
lagărului îmi zicea: „Totuna te vom prinde cu scrisorile și atunci te 
vom ţine în izolator fără ieșire“. 

Eu scriam scrisori şi le ascundeam la locul de muncă în ghere- 
tă până la venirea prietenilor. Apoi, când venea cineva, le trans- 
miteam lor, iar ei — mie. Odată, așteptând venirea prietenilor, am 
ascuns în cabina de pompieri două scrisori foarte importante. Însă 
noaptea a fost o evadare şi nu ni s-a dat voie să mergem la locul 
de muncă. Când am venit a doua zi, am văzut că toată ghereta 
fusese percheziţionată și scrisorile mele nu-s. Mi-a sărit inima din 
loc. În sfârșit, am strigat către Domnul pentru această nevoie, 
m-am îmbrăcat mai călduros, mi-am luat o raţie de pâine, știind 
că îndată voi fi luat chiar de la intrare și dus în carceră. Toată 
ziua am umblat posomorât la locul de muncă. Seara, când trebuia 
să fim scoși din lucru, pompierul care venise la schimb a hotărât 
să controleze jurnalul de evidență. Deschizându-l, el m-a chemat: 
„Ce fel de scrisori sunt acestea?“ Eu am înlemnit: în jurnal stă- 
teau cele două scrisori ale mele. Pe plicul uneia din ele era scris: 
„Acolo să nu mai pui“. Plin de emoţii, am alergat după o stivă de 
lemne, mi-am plecat genunchii și I-am mulțumit lui Dumnezeu în 
rugăciune fierbinte. „Pământul, Doamne, este plin de bunătatea 
Ta“! Astfel săvârșea Dumnezeu lucrările Sale minunate. 

S-a întâmplat chiar că nişte oameni răi au vrut să mă omoare 
noaptea, însă până la miezul nopții și au fost ei înșiși omorâţi. Ast- 
fel mă păzea Domnul pe mine, copilul Său. Şi chiar mai mult decât 
atât — în acele condiţii groaznice El îmi dădea întâlniri minunate. 

Prietenii din libertate mi-au scris că în lagărul-spital central se 
află Dmitri Vasilievici Mineakov. Eu nu-l văzusem niciodată mai îna- 
inte pe acest slujitor. „Doamne, — mă rugam eu — doar e alături, 
dă-mi o întâlnire“. M-am dus la unitatea sanitară, unde lucra ca 
ajutor al medicului un hoț bătrân din Jdanov, și i-am spus că am 
nevoie să ajung la spital. Am nimerit acolo cu mari greutăți. Spita- 
lul e despărțit în două zone de un gard de sârmă ghimpată: zona 
celor bolnavi de tuberculoză și zona generală. Eu eram în cea ge- 
nerală, Dmitri Vasilievici — în cea pentru bolnavii de tuberculoză. 
Am transmis prin soldatul de gardă să-l cheme pe Mineakov și îl 
aşteptam cu emoții. Mă rugam: „Doamne, aranjează-mi Tu această 
întâlnire. Oare după luptă şi pribegiri îndelungate să nu mă întâlnesc 
cu fratele?... Şi iată el vine pe scară. E slab, ochii îi sunt obosiţi. Dar, 
Doamne Dumnezeule, câtă energie răspândesc acești ochi obosiţi! 
Câtă tărie a Duhului și bucurie e în această privire! lată-l — un su- 
flet viu între cadavre! Priviţi — vine fratele meu! Pentru el nu există 
închisoare! Vine omul din care libertatea lui Hristos ţâșnește ca un 
izvor minunat în pustiul fără apă. Şi dacă Daniel s-a aflat în groapa 
cu lei o noapte, atunci iată vine un suflet care ani îndelungați trăieş- 
te între lei, dar rămâne nevătămat. 

Ne-am cuprins, ne-am sărutat, ne-am așezat pe o băncuţă... 
Despre ce să vorbeam la început? Şedeam în tăcere. Vorbeau su- 
fletele noastre. Cine își poate imagina bucuria acestor întâlniri?!... 
In Cartea Vieţii sunt descrise aceste clipe minunate. 

Ne-am aflat împreună 18 zile. Doar 18. Ne despărțeam numai 
seara, după ora 10. Câte amintiri și convorbiri am avut! Pentru mi- 
ne, un creştin începător, această întâlnire era o adevărată comoară. 
Şi trebuie să spun că întâlnirea cu el s-a dovedit a fi un moment de 
cotitură în viața mea, atât în cea pământească, cât și în cea duhov- 
nicească. Acolo, sub cerul nocturn, înconjurați de zona interzisă şi de 
sârma ghimpată, a fost încheiat un legământ sfințit de Dumnezeu. 

Domnul mi-a dat succes și înțelepciune. Am început să lucrez so- 
cotitor în secție şi, de fapt, îndeplineam lucrul meșterului. Succesul în 
muncă era evident și chiar administraţia mereu revoltată era satisfă- 
cută. Dar iată, din însărcinarea secției operative, a venit șeful secţiei 
de ideologie și a dat indicație administraţiei locale a lagărului să mă 
transfere urgent ca hamal la cel mai greu lucru. Așa e tactica aces- 
tor oameni. În timpul întâlnirilor, în convorbiri ei sunt „binevoitori“, 
plini de grijă, iar pe la spate fac totul pentru a nimici și trupul, şi 


184 


Ca MD AR 


sufletul. Am fost transferat să lucrez hamal. Însă Dumnezeu a făcut 
şi acolo totul astfel, încât nu-mi era nimic peste puteri. 

Momentul cel mai bucuros în viaţa unui întemnițat este elibe- 
rarea. Am fost dus sub escortă să-mi execut până la sfârșit terme- 
nul — încă o lună și 22 de zile. M-au adus în centrul raional — sa- 
tul Dzerjinskoe. Acolo a venit mama, prietenii şi pentru mine au 
început zile de bucurie, care erau întunecate doar de chemările la 
comenduire. Totodată fiecare convorbire se sfârșea cu chemarea de 
a pleca în adunarea înregistrată, în caz contrar nu voi scăpa nicio- 
dată de închisoare. Însă acum, când aveam în urma mea o aseme- 
nea cale, aceste ameninţări erau, desigur, vorbe goale. 

În mai, după pribegiri îndelungate (mai mult de 10 ani), m-am 
întors la Jdanov, orașul copilăriei mele. Am avut întâlniri și con- 
vorbiri minunate. Dar puţin mi-a fost dat să muncesc: s-a consta- 
tat că eram bolnav de cancer într-un stadiu grav. După ce mi s-a 
făcut o operaţie complicată a trecut jumătate de an. Medicii spu- 
neau că voi trăi nu mai mult de 3 luni, dar slavă Domnului, trăiesc 
deja mai bine de jumătate de an. Drept că boala progresează, eu 
mă şi aflu în o asemenea stare când doreşti un singur lucru: să 
pleci mai repede în veșnicie. Și ea e aproape pentru mine. 

Iar acum, la încheiere, vreau să trec la lucrul cel mai important. 
Mai sus am descris pe scurt calea vieţii mele. Am vrut să arăt cum 
a încercat diavolul să mă lipsească de libertatea duhovnicească și 
cum nu i-a reușit, pentru că Dumnezeu îi păzeşte pe cei ce Îl iubesc. 
Și acum, când sunt în libertate, mi se întâmplă să mă întâlnesc cu 
oameni diferiți din mijlocul poporului lui Dumnezeu. Mulţi au fost 
şi ei în rândurile luptătorilor, dar s-au lăsat ademeniţi și au rămas 
dezamăgiţi. Alţii, rămânând în rândurile bisericii prigonite, o critică. 
Critică munca fraţilor şi în genere toată mișcarea. Ce voi spune eu 
stând în fața judecății Veşniciei, când trupul meu slăbit şi în descom- 
punere abia de mai ţine acest condei? 

Îi mulțumesc Dumnezeului meu că m-a condus pe această cale. 
Inima îmi saltă de bucurie că mi-am străbătut calea scurtă a vieţii 
în rândurile bisericii prigonite. li mulțumesc Dumnezeului meu că 
a ridicat această frăţietate, a nimicit jugul robiei pe care îl puseseră 
asupra bisericii conducătorii VSEHB-ului lăsându-se conduși de cei 
din afară. Cu preţul jertfelor, cu preţul lipsei de libertate şi chiar 
al suferințelor celor credincioşi au și bisericile VSEHB-ului o mai 
mare posibilitate de a-L preamări mai liber pe Domnul. Anume 
prin tfrățietatea prigonită avem și literatură duhovnicească, şi Bi- 
bplii, și Evanghelii, și copii în adunare, şi adunări de părtăşie ale 
tineretului. Dacă e să ţinem seama de faptul unde trăim, atunci 
lucrul acesta e cu adevărat o luptă eroică şi biruitoare a credinţei! 

Aș vrea să spun câteva cuvinte tineretului nostru. Dumnezeu 
a arătat deja că mâna Sa bună însoțește cu binecuvântări mi- 
nunate Consiliul Bisericilor. De aceea la încercarea vrăjmașului 
de a despărți, de a slăbi frățietatea — să răspundeţi cu o rugă- 
ciune fierbinte şi cu o şi mai mare unire în jurul celor prigoniți. 
Vrăjmașul trimite în rândurile noastre oameni care tulbură mul- 
te inimi, care încearcă să dezbine mișcarea, să creeze alte gru- 
pări. Dar planul lui nu ne este ascuns. Frăţietatea care a îndu- 
rat atâtea suferinţe nu va rămâne niciodată fără binecuvântare. 
De aceea să ne apropiem şi mai mult de Domnul şi, împreună cu 
tot poporul Lui prigonit, să mergem pe calea ce duce în ceruri. 

Astăzi VSEHB cleveteşte ca și mai înainte Consiliul Bisericilor. 
Ca şi mai înainte se lasă condus de lume. Ca și mai înainte, acolo 
nu se face nimic fără indicaţiile împuterniciţilor. În acelaşi timp ei 
fac încercări desperate de a uni bisericile sub jugul poleit cu aurul 
libertăţii aparente. Astăzi numai un creştin cu totul orb nu vede 
până unde a ajuns acest centru care s-a abătut de la Dumnezeu, 
arătând întregii lumi caracterul său vicios. 

Şi astăzi trebuie să stăm tari ca niciodată în mijlocul spărturii 
pentru lucrarea lui Dumnezeu. Mulţi fraţi au căzut în luptă. Mă 
duc și eu în veșnicie în anii tinereţii și lucrul acesta mă bucu- 
ră. Însă vreau să spun iar şi iar şi cu această părere voi pleca la 
Domnul — această scumpă frăţietate prigonită a noastră este deo- 
camdată unica adunare a inimilor răscumpărate în care libertatea 
în Hristos stă pe primul loc și unde nu sunt nici un fel de cedări 
vrăjmașului sufletelor noastre. 

Boli duhovnicești au fost și pe timpurile apostolilor, însă lumea 
nu avea nici o putere asupra vieții Bisericii. Şi tragedia credincioși- 
lor din zilele noastre e că adesea sunt conduși nu de Hristos, ci de 
deprinderile lor păcătoase. Și toţi ştiţi că spre începutul anilor '60 
lucrul acesta aproape că a dus la dispariţia definitivă a adevărului 
în Uniunea Sovietică. Dar slavă Domnului că s-au găsit copii ai lui 
Dumnezeu devotați, care au barat calea depravării duhovnicești și 
au apărat lucrarea de sfințire și trezire a poporului lui Dumnezeu. 

Incheind această scrisoare și, ca și cum făcându-mi bilanţul vieţii, 
repet: nu, nu numai că nu-mi pare rău de calea aleasă, dar Ii mul- 
țumesc Domnului că m-a învrednicit de această cinste — să fiu în 
numărul celor prigoniți. Imbărbătaţi-vă și voi, prieteni, și, împreună 
cu frăţietatea prigonită, să mergem înainte în întâmpinarea Mirelui! 
„Vă sfătuiesc dar eu, cel întemnițat pentru Domnul, să vă purtaţi 
într-un chip vrednic de chemarea, pe care ați primit-o“ (Efes. 4. 1). 

Domnul să vă binecuvânteze pe toți. 

Jdanov, 20 aprilie 1972 

SAVCENKO 


Nikolai 
Romanovici 


1925-1989 


„Acum, ca totdeauna, Hris- 
tos va fi proslăvit cu îndrăzneală 
în trupul meu, fie prin viaţa mea, 
fie prin moartea mea. Filip. 1. 20 


Fiecare pas al vieţii prezbiterului bisericii din Omsk, Nikolai Romanovici 
SAVCENKO, a fost realizarea acestei dorințe adânci a inimii: să-L proslăvească 
pe Domnul! Ea l-a condus de multe ori pe banca acuzaților, unde, cu blândeţe, 
dâdea socoteală de nădejdea care era în el. Nu se ferea de calea crucii, deoa- 
rece știa că „întristările noastre ușoare de o clipă lucrează pentru noi tot mai 
mult o greutate veşnică de slavă“ Numelui Domnului Isus Hristos (2 Cor. 4. 17). 


Nikolai Romanovici s-a născut în noiembrie 1925 într-o fami- 
lie de ortodocși, care ducea o viaţă lumească obișnuită. Cu toate 
acestea, avea din copilărie o atitudine plină de evlavie față de cu- 
vântul despre Dumnezeu și 1 se ruga în felul său. 

În ianuarie 1943 a fost recrutat de pe băncile școlii, apoi 
a fost trimis pe front. Acolo fu rănit, s-a tratat la spitalele din 
zona frontului. La 19 ani (în mai 1945) a nimerit la închisoare, iar 
în 1953, cu o lună înainte de încheierea termenului, a fost amnistiat 
şi reabilitat. 

Pribegind prin lagăre, el s-a întâlnit cu mulţi credincioși. Odată 
a observat la unul Evanghelia, a cerut să citească. Deţinutul nu i-a 
dat-o, dar i-a propus să citească împreună. „Când el a început să 
citească — își amintea Nikolai Romanovici — eu nu numai că am 
fost captivat, ci am fost cuprins de încântare, ființa mea sălta de 
bucurie! Domnul ca și cum intra în inima mea. Mă minunam de 
atotputernicia lui Dumnezeu, de dragostea Lui pentru. oameni. Am 
aflat că Hristos a venit pentru mântuirea păcătoşilor, deşi eu nu mă 
consideram păcătos. 

Ascultam sorbind cu nesaţ fiecare cuvânt şi parcă mă mutam 
într-o altă lume. Gândurile mi se rupeau de la pământ; cu mine se 
petrecea ceva nou, minunat... 

O pocăință deschisă n-am avut — nu mi-a spus nimeni despre 
aceasta. Dar a venit timpul când am înţeles cu toată fiinţa mea că 
sunt un mare păcătos. Mă pocăiam singur înaintea lui Dumnezeu 
eliberându-mă ba de un păcat, ba de altul. Cu timpul am simţit că 
cugetul meu este curat, liber...“ 

După ce Nikolai Romanovici a hotărât să-L urmeze pe Domnul, 
asupra lui s-au năpustit felurite ispite. Una din ele a fost tendința 
administraţiei de a face din el un denunţător. „Faceţi ce vreţi, dar 
eu nu voi fi niciodată trădător! Nu pot să le pricinuiesc oamenilor 
rău...* Pentru aceasta a fost trimis imediat la cel mai îndepărtat 
punct de gardă. 

Fraţii după credinţă i-au adunat pentru drum puţini bani și i-au 
dăruit Evanghelia. Domnul l-a ajutat s-o păzească de nenumăratele 
percheziţii. 

„Aceasta a fost prima minune în viaţa mea. Am dat cămașa la 
control, îar în buzunar, era Evanghelia. Soldatul din escortă a ri- 
dicat-o de guler și o cerceta de parcă ea era de sticlă. A răsucit-o 
um timp oarecare şi a aruncat-o la o parte. Alte haine el le pipăia 
în mod minuţios, mi-a luat multe lucruri, dar nu-mi părea rău de 
nimic — Evanghelia era cu mine! Cât de fericit eram! Am văzut cu 
ochii mei mâna atotputernică a lui Dumnezeu şi am înțeles că El 
mă iubeşte şi mă binecuvântează“ 

După ce s-a întors la părinţi, Nikolai Romanovici se chinuia 
în sufletul său neavând susţinere duhovnicească. L-a găsit cu 
mare greu la Omsk pe bătrânul credincios Agafon Parfionovici 
Bodrov, care se întorsese și el nu demult de la închisoare. Fra- 
tele l-a invitat la adunare și i-a dat pentru un timp Biblia. 
„Bucuria mea nu avea margini! Zburam spre casă de parcă 
aveam aripi!...“ 

Nikolai Romanovici a fost întrucâtva dezamăgit de adunare: ti- 
neretul, între adunări, se juca de-a „al treilea e de prisos“. „Oare 
pentru aceasta a zidit Domnul Biserica Sa?!“ — se gândea el. În 
lagăr el se întâlnise cu mulţi creștini care mai apoi au fost omorâţi 
pentru lucrarea lui Dumnezeu, iar aici tineretul se distrează. Vă- 
zând lucrul acesta, el se ruga şi dorea foarte mult ca și viaţa lui să 
se sfârșească în închisoare. El își găsea toată mângâierea în rugă- 
ciune. „Aceasta este viața mea“ — spunea el. 

La 1l septembrie 1953 Nikolai Romanovici a fost botezat în 
râul Irtâș şi de atunci a devenit predicator. În 1954 s-a căsătorit 
cu sora Liudmila. 

În anii '60 adunările creştine în biserica din Omsk se făceau 
în 13 grupuri. Slujitorii se străduiau să obţină înregistrarea, însă li 
se pusese condiția: „Încetaţi să vă adunaţi şi atunci, probabil, vom 

rezolva problema pozitiv“. Credincioşii în vârstă au căzut de acord, 
dar tineretul a început să se adune aparte. 

„In anul 1961, prin slujitorii Grupului de iniţiativă, Domnul 
a început trezirea duhovnicească a bisericii din ţara noastră. Cre- 
dincioșii din Omsk au primit epistolele cu chemarea la curăţare şi 
sfințire. Slujitorii în vârstă o ascundeau. Abia în anul 1962 au aflat 
despre aceasta fraţii tineri. Am auzit că Gh. K. Kriucikov vizitase 
grupul central din oraș, în care se adunau circa 300 de persoane. 
Eu n-am fost invitat, lucru pentru care regretam foarte mult, dar 
regretul nu-ţi va înlocui întâlnirea şi nu vei mai întoarce niciodată 
acea posibilitate. 

Mă bucuram foarte mult de începutul trezirii, fiindcă vedeam 
o mare abatere de la adevăr în biserica noastră, deși ea rămânea 
neînregistrată. Din primele zile ale lucrării duhovniceşti de cură- 
țare şi sfințire a poporului lui Dumnezeu eu am răspuns la ea 
cu toată inima şi niciodată nu m-am îndoit că a început-o Dom- 
nul. Vunca aceasta este extrem de necesară pentru biserică! Acesta 
e glasul lui Dumnezeu! 

Mai târziu, după ce am luat cunoștință de „Directive“ şi de 
„Regulamentul VSEHB-ului“, m-am îngrozit: la ce stare fatală au 
ajuns conducătorii centrului duhovnicesc oficial! 

Era anul 1964. Biserica din Omsk era răzlețită. Cei din afară 
au început să ne impună în mod insistent înregistrarea. Și când 
a fost acceptată, majoritatea credincioșilor au dat buzna acolo. «În 
sfârşit, am obţinut libertatea! Acum vom putea săvârşi lucrarea du- 
hovnicească!» — se bucurau mulţi. Dar acestea erau speranţe în- 
şelătoare. Înregistrarea obliga să se renunţe la poruncile lui Hris- 
tos. Oare se putea aştepta după aceasta vreun avânt duhovnicesc?! 

Credincioșii care rămăseseră au hotărât să înceapă slujirea de sine 
stătător. Toţi înțelegeau că pentru aceasta trebuie să se consacre cu 
jertfire Domnului şi ei înşişi, şi familiile lor. Noi am adunat toate so- 
țiile slujitorilor şi ale predicatorilor şi, în zdrobirea inimii, ne-am pus 
la dispoziţia lui Dumnezeu fără a ţine seama de urmări. 

Către timpul acela slujitorii Comitetului Organizatoric au pregă- 
tit materialul minunat în vederea curăţării şi a sfințirii poporului 
lui Dumnezeu. Câtă zdrobire a inimilor a fost, câtă pocăință! Fără 
a se rușina, fraţii şi surorile aruncau de pe ei orice povară a păca- 
tului, se eliberau de tot ce e necurat...“ 

În anul 1967 Nikolai Romanovici a fost rânduit diacon prin pu- 
nerea mâinilor, dar aproape că nu i-a fost dat să muncească. Pentru 
activitatea plină de râvnă în viaţa frățietăţii prigonite el și bătrânul 
Piotr Prokofievici (79 de ani!) au fost arestaţi și condamnaţi 3 ani 
privaţiune de libertate. Cu un an mai înainte, pentru participarea 

la delegația din mai lângă clădirea CC al PCUS din Moscova, a fost 
arestat A. T. Kozorezov. 

În lagăr Nikolai Romanovici se ruga deschis, mărturisea despre 
Domnul fără a ţine seama de ameninţări și interziceri. 

__ Inainte de eliberare Dumnezeu i-a păzit viaţa în chip minunat. 
Intr-una din zile, în timpul pauzei pentru masa de prânz el s-a 
culcat în caroseria unui autocamion să se odihnească și a adormit. 
Când s-a trezit, un deţinut i-a spus: „Nu în zadar te rogi. Astăzi 
Dumnezeu te-a salvat. Noi ne făcusem vânt de-acum să aruncăm în 
caroserie o piesă grea, dar deodată îmi fulgeră un gând: nu e vre- 
un om acolo? Mă uit, iar tu dormi... Ți-am fi nimerit direct în cap...“ 

În anul 1970 Nikolai Romanovici a fost pus în libertate şi s-a 
aflat acasă doar 9 luni. Iarăşi împrăștierea adunărilor, procese-ver- 
pale, amenzi. Prigonitorii au încercat chiar să-l interneze pe Nikolai 
Romanovici în spitalul de psihiatrie, iar la 14 mai 1971 el şi încă 
trei frați din Omsk au fost arestaţi a doua oară. La judecată ei 
n-au luat parte, au tăcut, pentru că rezultatul era hotărât dinainte. 
Judecata nu avea de gând să clarifice adevărul și fiecare din acu- 
zaţi putea spune cuvintele lui Hristos: „Dacă vă voi spune, nu veţi 
crede; şi dacă vă voi întreba, nu-Mi veţi răspunde, nici nu-Mi veţi 
da drumul“ (Luc. 22. 67, 68). 

Cursul judecății era filmat pentru televiziune. Fraţii au fost 
condamnaţi — care la 5, care la 4 ani, iar lui Nikolai Romanovici 
i-au stabilit 3 ani. 

Spre sfârşitul termenului au început să-l asalteze lucrătorii 
KGB-ului — Measnikov (tot el Ivanov) și Savin (tot el — Zaprud- 
nikov). „Biserica voastră s-a destrămat. Dacă, după ce te vei în- 
toarce, vei încerca s-o restabilești, te așteaptă condiţii și mai rele... 
La ce-ţi trebuie noi suferințe? Du-te în adunarea înregistrată ori 
pleacă în alt loc, cum au făcut unii credincioși după sfatul nostru. 
Poţi să și rămâi, dar cu condiţia: să ne ajuţi...“ 

La început i s-a propus o întrevedere îndelungată, i s-a permis 
să primească pachete cu provizii, i se anulase supravegherea, însă, 
când Nikolai Romanovici a respins toate propunerile, a fost trans- 
ferat la un lucru greu, a fost băgat în carceră, era ameninţat cu al 
treilea termen. 

În 1974 Nikolai Romanovici a fost pus în libertate sub suprave- 
ghere. Biserica, în timpul acela, nu avea slujitor. Din cauza prigo- 
nirilor mari se adunau în grupuri câte şase persoane, iar milițieni 
veneau câte vreo opt. Nikolai Romanovici a propus să se facă adu- 
nările împreună. 

„Toată lovitura va cădea iarăşi asupra ta...“ — îl compătimeau 
credincioșii și îi propuneau să plece din Omsk. 

„Eu mă predau în mâna Domnului, El poate să mă apere, şi 
chiar de nu mă va apăra, voi pleca iarăși la închisoare. Dar în 
o asemenea stare biserica nu trebuie să rămână“. 

În 1978, la sărbătoarea Paștelui, casa în care se făcea slujba 
creștină a fost încercuită de 32 de lucrători ai miliției și soldaţi ai 
trupelor din interior. li smulgeau cu forța din mijlocul credincioşilor 
pe oamenii de care aveau nevoie, nu-i cruțau pe copii, pe femei, pe 
bătrâni. Dincolo de poartă stăteau credincioşii care nu erau lăsaţi 
să intre în casă. După o răfuială de jumătate de oră credincioșii 
au hotărât să plece în oraş! Pe drum cântau, îi felicitau pe trecători 
cu ocazia sărbătorii Paștelui. Cei care săvârşiseră împrăștierea au 
fost nevoiți să le permită să se întoarcă la locul vechi. 

Când Nikolai Romanovici, ca persoană supravegheată, s-a dus 
să semneze de prezenţă, la secţia de miliție îl aștepta lucrătorul 
KGB-ului Zaprudnikov. 

„Acum avem probe destule! Pentru organizarea procesiunii prin 
oraş te așteaptă un termen mai aspru. Dar poți să eviți pedeapsa 
meritată prin o slujire conştiincioasă Patriei...“ (Avea în vedere co- 
laborarea.) 

Nikolai Romanovici se așteptase la așa ceva şi a întâmpinat 
amenințările fiind pe deplin liniştit: „Eu nu numai că voi accepta 
întemnițarea şi necazurile pentru Domnul meu, dar, cu ajutorul lui 
Dumnezeu, mă pregătesc să şi mor pentru El...“ 

„De ce să mori când poţi să trăiești bine!“ — îl convingea 
Zaprudnikov. 

La 1 octombrie anul 1981 Boris Iakovlevici $midt l-a rânduit 
prezbiter pe Nikolai Romanovici prin punerea mâinilor. 

La 7 aprilie 1985 bisericii din Omsk iarăși nu i s-a îngăduit 
să facă adunarea creștină şi credincioșii au fost nevoiţi să mear- 
gă din nou prin oraș cu cântări și predici. Lucrul acesta a servit 
drept motiv pentru o nouă arestare a lui Nikolai Romanovici. La 
11 iunie a fost adus acasă de la serviciu, s-a făcut percheziţie și 
a fost dus sub escortă la secţia de miliție — aceasta era deja a tre- 
ia arestare. 

Nikolai Romanovici începea fiecare pas nou al vieţii sale cu ru- 
găciune. De data aceasta avea presimţirea că calea va fi deosebit 
de grea. Primele trei zile fusese în rugăciune fierbinte. Când a fost 
adus la închisoarea de anchetă penală, în timpul percheziţiei lui Ni- 
kolai Romanovici i-a apărut o dorinţă puternică de a se ruga: „Am 
înțeles cu toată fiinţa mea că trebuie să fac lucrul acesta anume 
acum. Simţind răspunderea pentru păcătoşii care merg spre pier- 
zare, am căzut în genunchi şi m-am rugat cu voce tare. Oamenii au 
manifestat interes, au început să întrebe. Pentru a pune capăt măr- 

turisirii despre Dumnezeu. şi a-i speria pe deţinuţi temnicerii ne-au 
dezbrăcat până la piele, ne-au pus la perete cu mâinile în sus. Au 
deschis uşa spre curtea mică şi au făcut un curent puternic. Ne 
interziceau să facem chiar cea mai mică mişcare, strigau, băgau 
groaza în deţinuţi. Peste o oră am fost dus în camera 195, unde 
stătuse mai înainte M. 1. Horev. Îmi era și mai plăcut să mă plec 
înaintea Domnului acolo, unde se rugase fratele meu scump. Deşi 
inima mi se strângea de dor după poporul lui Dumnezeu, după 
familie, rugăciunea şi mărturisirea îmi luau durerea. Am început 
să mărturisesc despre Domnul cu o şi mai mare râvnă. 

În timpul judecății Domnul mă mângâia cu cuvântul Său: 
„Ferice de cei prigoniţi din pricina neprihănirii... Bucuraţi-vă şi 
veseliți-vă, pentru că răsplata voastră este mare în ceruri...“ Aces- 
te cuvinte nu-mi ieșeau din minte, ele mă însuflețeau și eu soco- 
team toate suferinţele drept o cinste. Nu m-am recunoscut vinovat. 
Am spus că sunt judecat pentru credincioșie Domnului meu şi că 
sunt fericit“. 

Conform articolelor 142 și 190-1 Nikolai Romanovici a fost con- 
damnat pe un termen de doi ani şi jumătate cu executarea pedep- 
sei în închisoare cu regim riguros și a fost trimis în colonia experi- 
mentală nr. 9 cu metode de presiune deosebite. 

Aici s-a aflat 29 de zile în „africancă“, a îndurat foarte multe 
batjocuri, şantaje, torturi. Era silit să bea câţiva litri de apă pentru 
a i se spăla stomacul și a i se scoate, chipurile, banii ascunși. L-au 
bătut astfel, încât i-au vătămat stomacul, i-au frânt, probabil, coas- 
tele, pentru că după bătaie se chinuia cumplit, nu putea să respire. 

„Condiţiile în «africancă» sunt insuportabile — îşi amintea Ni- 
kolai Romanovici. — Podeaua în cameră e acoperită cu colţare de 
fier, să mergi e imposibil. E luna decembrie, e frig, pereţii sunt 
acoperiţi de promoroacă. E curent. Vizavi de cameră e o curte mică 
pentru plimbare, a cărei ușă era deschisă special, ca temperatura 
din cameră să fie ca şi afară. Lângă uşă, unde nu erau gratii, ghe- 
muindu-ne, ne culcam pe scândurile puse pe beton, dar de sub ușă 
sufla tare vântul. Imi revenea totdeauna să stau culcat la margine, 
toți eram cuprinși de un tremur continuu. Nimeni nu cerea să fie 
desfăcute paturile de fier. 

Îmbrăcămintea obișnuită ni se lua, ni se dădea alta ruptă, 
murdară, plină de păduchi. Și, pentru că ne prezentam în ase- 
menea haine înaintea șefilor, ni se mărea pedeapsa: «nu eşti îm- 
brăcat regulamentar, îţi lipsesc nasturii, ai dormit pe podea, ești 
nebărbierit ş. a. m. d.» 

Câte zece ore pe zi mă rugam în genunchi. Aceasta era unica 
bucurie adevărată. Nu trăgeam nădejde să rămân în viaţă, eram 


192 


Ca MD AR 


epuizat, pierdusem puterile de a mă împotrivi necazurilor. Picioa- 
rele mi s-au umflat tare. Pe genunchiul drept s-a format un buboi 
mare, din cauza umflăturii îmi crăpau pantalonii. M-am dus la 
lucru, dar n-am putut face nimic. Am fost trimis la serviciul sa- 
nitar. Acolo mi s-a spus că e cangrenă și au vrut să mă trimită la 
spital pentru amputare. Eu m-am rugat fierbinte Domnului şi El, 
Milostivul, a făcut o minune. Piciorul era vânăt, iar după rugă- 
ciune s-a înălbit. Operația a fost amânată. Domnul m-a vindecat“. 

Nikolai Romanovici a reușit să comunice familiei despre starea 
sa. In lagăr au început să vină cereri de la credincioşi. Din acest 
motiv administraţia îl ameninţa cu un termen nou. Se străduiau să 
afle prin cine a transmis informaţia. 

Ameninţările s-au întețit. Era chemat serile de câte cinci ori şi 
i se cerea să scrie o notă explicativă. Din cauza şocurilor psihice 
i se umflase faţa, i s-a ridicat tensiunea. Au vrut să-l trimită la 
spital. Nikolai Romanovici s-a rugat și Domnul l-a vindecat iarăși. 

Și totuși el a fost internat cu forța în spital. De patru ori pe 
zi i se injecta un medicament necunoscut şi era silit să bea nişte 
pastile, deși Nikolai Romanovici nu se plângea de nimic. Au apă- 
rut dureri mari de cap, a început să vomite. Îl durea insuportabil 
inima, spatele, îi era greu să respire. I-a amorțţit tot trupul. I se 


„Mă bucur de cuvântul Tău, ca cel ce găseşte o mare pradă“. (Ps. 119. 162) 

Botezul oficiat de Nikolai Romanovici în august 1987 în apele reci 
ale Irtâșului a fost ultimul, când aproape că î se ebuizaseră puterile 


făcea rău chiar şi de la o înghiţitură de apă. Trupul îi era apăsat 
de parcă era strâns de o cuirasă, îl furnică chiar şi pe faţă. 

El a comunicat iarăşi celor de acasă. A venit soția. I s-a spus că 
făcându-i-se o injecție lui Nikolai Romanovici i s-a introdus infecţie. 

„Când îmi venea gândul că, poate, îmi voi lua rămas bun de la 
viață, — își amintea Nikolai Romanovici —, știam și atunci că voi 
pleca în fericire. Îl rugam doar pe Domnul ca plecarea să-mi fie 
după puteri“. 

Pe Nikolai Romanovici deţinuţii îl vedeau de cele mai dese ori 
rugându-se. „El se roagă neîncetat!“ — se mirau oamenii. Se ruga 
cu voce tare și în baracă, și în celulă, și în birourile şefilor. 

Sănătatea i-a fost zdruncinată foarte tare. Temându-se că va 
muri în lagăr, autorităţile l-au pus în libertate cu 8 luni înainte 
de termen. 

Și iarăși s-a pus pe lucru cu o dorinţă nestăvilită, îndepli- 
nind slujirea scumpă inimii lui în biserică. De trei ori în anul 
1987 a oficiat botezul celor întorși de curând. Ultima dată apa era 
foarte rece. Soţia, știind cât e de slăbit, a încercat să-l oprească. 
„Cum poţi să-mi pui piedici în lucrarea lui Dumnezeu?“ — și 
adunându-și ultimele puteri, a săvârșit botezul. Când stătea încă 
în apa rece, satana îl speria: „Gata! Nu mai pleci viu de aici!“ — 

„Înapoia mea, satano! Biserica se roagă pentru mine!“ — i s-a 
împotrivit cu credinţă Nikolai Romanovici. 

Sănătatea nu i-a permis lui Nikolai Romanovici să viziteze bise- 
ricile şi să mulțumească personal poporului lui Dumnezeu pentru 
rugăciunile şi mijlocirile pentru el. „Eu și cu familia mea am simţit 
foarte mult grija bisericii — le spunea el prietenilor care îl vizi- 
tau. — Îi mulțumesc Domnului că a pus în inimile tuturor sfinților 
acest gând bun — de a se susține unul pe altul în greutăţi! Grija 
bisericii pentru mine mi s-a întipărit în inimă ca cel mai scump, 
cel mai preţios lucru. 

Chiar de la izvoarele trezirii duhovnicești, începută de Domnul 
prin slujitorii Grupului de inițiativă, am încuviinţat şi am susţinut 
cu toată ființa mea această lucrare sfântă. M-am străduit să iau 
parte întotdeauna împreună cu toată biserica la demersuri, rugă- 
ciuni, donaţii — la toate. Am făcut tot ce depindea de mine, ca să 
Se preamărească Numele Domnului. 

N-am acceptat niciodată compromisul cu lumea, am respins 
toate propunerile, toate întrevederile cu neprietenii. 

Noi mergem pe calea dreaptă. Atâta timp cât sunt în via- 
ță, prin rugăciuni şi cu tot ce pot, voi susține scumpa noastră 
frăţietate şi toată slujirea ei duhovnicească. Unindu-mă în duh 


i Di | 


N. R. Savcenko și credincioasa lui consoartă — sora Liudmila 

cu această mișcare, am trăit o mare bucurie din primele zile. Și 
această bucurie sporeşte în mine cu fiecare zi. Slavă Domnului!“ 

Fiind grav bolnav, Nikolai Romanovici se ruga, se poate spune, 
fără încetare. Oricând ar fi intrat soția în odaie, totdeauna îl găsea 
în genunchi. Oricât de rău s-ar fi simţit, el nu se ruga niciodată în 
picioare ori culcat, ci numai în genunchi. Pe slujitorii Consiliului 
Bisericilor îi aducea înaintea lui Dumnezeu pe nume. „Doamne, 
iartă-mă dacă azi l-am uitat pe cineva“. Din „Foaia frățească“ el 
memoriza prenumele celora pe care nu-i cunoștea personal. _ 

El nu lipsea de asemenea de la nici o adunare creștină. In 
ultima predică a chemat poporul lui Dumnezeu să-L urmeze pe 
Domnul fără a se uita împrejur la valurile zbuciumate, ci să pri- 
vească numai la Hristos. De la această adunare fiul l-a dus deja în 
brațe până la automobil. 

Suferințele lui erau mari, dar el n-a rostit nici un cuvânt de 
cârtire. Fiecare respiraţie a sa era însoţită de cuvintele: „Doam- 
ne, ajută-mă! Doamne, dă-mi putere! Îţi mulțumesc că port în tru- 
pul meu răni pentru Numele Tău“. 


La adunarea de rămas bun au venit mai bine de 300 de prieteni 
după credință din multe orașe ale ţării. Cânta orchestra din Celea- 
binsk și cea din Pavlodar. 

„Noi îl înmormântăm pe un om sfânt! — spuneau predicatorii 
adresându-se oamenilor necredincioşi veniţi la înmormântare. — Îl 
înmormântăm pe cel care toată viaţa s-a rugat pentru dumnea- 
voastră. A murit acest om al rugăciunii, care a mijlocit mereu îna- 
intea lui Dumnezeu pentru mântuirea dumneavoastră“. 

„Nu cunosc vreun caz când Nikolai Romanovici să fi uitat să 
se roage pentru copii. Şi se ruga întotdeauna cu inima zdrobită. 
Acesta e un mare monument pentru copii!“ — îşi amintea un alt 
predicator. _ 

Soţia lui Nikolai Romanovici Ii mulțumea Domnului că soțul 
I-a fost credincios lui Dumnezeu până la ultima suflare şi şi-a 
exprimat dorința de a continua rugăciunile lui pentru copii şi 
pentru rudele necredincioase. 

Ea a mărturisit de asemenea că lucrătorii KGB-ului nu l-au 
lăsat până în ultimele zile. De trei ori au venit când el nu se mai 
scula. Se străduiau să afle: cine trimite literatură duhovnicească 
şi îi ordonau să pregătească pentru data viitoare iscăliturile de pe 
panderole, pentru a determina cum a nimerit adresa familiei noas- 
tre peste hotare. 

Insistau ca Nikolai Romanovici să înregistreze comunitatea. 

„Gândesc că numai din această cauză el a fost arestat de trei 

ori și î se creau condiţii insuportabile în lagăr — spunea sora 
Liudmila. — Lucrătorii KGB-ului m-au rugat şi pe mine în repetate 
rânduri să influenţez asupra soţului ca el să îndrepte biserica spre 
înregistrare. «Chiar mâine va fi în libertate dacă va îndeplini rugă- 
mintea noastră!» — îmi promiteau ei. 

Îi mulțumesc lui Dumnezeu că soţul a rămas neclintit. El iu- 
bea foarte mult biserica, frăţietatea noastră prigonită şi, da- 
că ar fi avut puteri, n-ar fi fost cu lunile acasă — ar fi vizitat 
bisericile, ar fi propovăduit Evanghelia fără a ţine seama de 
nici un fel de interzicerii“. 


„Scumpă este înaintea Domnului moartea celor iubiţi 
de El“ (Ps. 116. 15). Dar de ce nu viaţa? Pentru că moartea în 
sfinţenie este bilanțul binecuvântat al întregii vieţi! Aces- 
ta e secerișul plin de bucurie care nu va mai fi întunecat de 
nici o umbră a necazurilor. Snopii îngreuiați de boabele cura- 
te ale încrederii în Domnul sunt așezați în grânarele cerești! 
Cum să nu ne bucurăm? Cum să nu prețuim lucrul acesta? 

„Scumpă este înaintea Domnului moartea celor iubiți de El“. 
A mucenicilor cu atât mai mult. Domnul salută personal venirea 
eroilor credinţei în ceruri, cum l-a salutat cândva pe Ștefan. 

„Fii credincios până la moarte!“ — îi cheamă El pe urmașii 
Săi. Şi nu este loc pentru tristeţe când Păstorul cel Mare, plin 
de slavă, care a trecut cândva El Însuşi prin valea morții, le pu- 
ne pe cap robilor Săi cununi ce nu se pot veşteji, cununi ale slăvii 
(| Pet. 5. 4). 

Și cu toate că e îndurerată familia, e întristată biserica şi în- 
treaga noastră frățietate de pierderea slujitorului credincios al lui 
Dumnezeu, dar conștiința faptului că scumpul păstor şi-a încheiat 
calea pământească cu un asemenea acord solemn al credincioșiei 
faţă de Domnul — alungă tristețea şi ne aduce bucurie. Și ea predo- 
mină, pentru că un om neprihănit a intrat în locașurile Domnului. 

ISKOVSKIH 


Aleksei 
Fiodorovici 


1691-1970 


„„.Toate talazurile şi valurile 
Tale trec peste mine. Ps. 42. 8 


| leksei Fiodorovici Iskovskih s-a 
/ născut la 30 martie 1891 într-o 
— — familie de ţărani ortodocși din 
satul Kriveţ, raionul Dobrovski, regiunea Centrală de cerno- 
ziom (astăzi regiunea Lipeţk). 

În familia Iskovskih erau 12 copii. Ginerii, nurorile, nepo- 
țeii — trăiau împreună. De toţi — 30 de persoane. Tatăl lui 
Alioşa, Fiodor Nikitici, şi-a deprins familia să muncească cu hăr- 
nicie. Mama, Matriona Filippovna — o femeie harnică, liniștită şi 
cumpătată, dintre toţi copiii, îl iubea îndeosebi pe Alioşa, un băiat 
ascultător şi împlinitor. 

Datorită grijii tatei, Alioşa a căpătat o instruire bună pentru 
timpul acela — 3 clase ale școlii parohiale și a mai învăţat, cum se 
spunea pe atunci, „de sine stătător“. 

La 21 de ani Aleksei s-a căsătorit cu o fată ortodoxă — Maria 
Nikolaevna Stukalova. 

În anul 1913 Aleksei a fost recrutat pentru serviciu activ în flo- 
ta maritimă. Cinci ani şi-a făcut serviciul în or. Sevastopol pe vapor 
în grad de ofițer-magazioner (administra echipamentul), cumula 
funcţia de frizer. În timpul serviciului militar Aleksei şi cu încă 
doi matrozi mai că s-au înecat în mare. A fost scos din adânc 
aproape mort. Marinarii l-au readus îndelung la viaţă și el şi-a 
venit în fire. 

Odată un tovarăș de slujbă l-a invitat la adunare în casa 
de rugăciune a creştinilor, unde mergea el. Aleksei Fiodorovici 
își amintea mai târziu: „Când am fost la adunare, totul înăuntru 
parcă mi s-a aprins şi s-a topit..“* De atunci, în zilele următoa- 
relor concedieri pe uscat, Aleksei a început să frecventeze adu- 
nările credincioşilor. În curând a venit la credinţă, s-a pocăit 
şi, în timpul serviciului militar, a încheiat legământ cu Domnul. 

Au trecut anii zbuciumaţi ai revoluţiei, s-a încheiat și serviciul 
militar al fratelui. In 1918 el s-a întors în satul Kriveţ, și-a cumpă- 
rat un cal și s-a apucat de gospodărire. A început să facă în casa lui 
adunări de rugăciune. Însă „credința nouă“ adusă de Aleksei de la 
serviciul militar nu se bucura de respect. 

Era anul 1920. Din cauza că era creștin, sovietul sătesc l-a obli- 
gat pe Aleksei să lucreze de paște cu calul său. El a refuzat să 
întineze sărbătoarea sfântă a lui Hristos. Din acest motiv a fost 
arestat şi ţinut jumătate de an în închisoare, dar acesta era numai 
începutul suferințelor fratelui pentru Numele lui Isus. 

În 1930 Aleksei Fiodorovici a fost chemat la OGPU. După inte- 
rogatoriul cu privire la treburile bisericești l-au lăsat să plece acasă. 
Simţind ceva rău, el a plecat iarna de acasă cu fiul mai mare (al 
doilea fiu era dat undeva pentru a păstori). 

În primăvara anului 1931, sub pretextul deschiaburirii, autori- 
tățile au început să-i ruineze familia din cauza credinţei în Dum- 
nezeu: au dus din curte vaca și calul și i-au alungat pe toţi cu copiii 
mici din casă. În timpul acesta soţia lui Aleksei Fiodorovici aștepta 
al șaselea copil. 

Fiica mai mare, Anastasia Alekseevna, își amintește astfel de- 
spre acele zile dureroase: 

„Mama zăcea bolnavă după sobă. Au venit să ne ia calul din 
curte. lar calul e tânăr, puternic, îi loveşte pe toţi — nu-i dă voie 
nimănui să-i pună frâul. 

— Du-te, de-i pune căpăstrul calului — i-au poruncit cei veniţi 
mamei. 

— Nu pot. 

Atunci ei au înșfăcat-o pe mama de păr și au târât-o jos de 
după sobă: 

— Du-te de pune calului căpăstrul! 

Mama a refuzat iarăşi. Cu mare greu î-au pus frâu calului şi 
l-au scos din curte. Mai târziu calul a fugit şi a venit iarăși, dar 
deja la gospodăria pustiită şi fără stăpâni. 

Familia noastră pribeagă — mama şi patru copii mici — fără 
tată, fără adăpost, fără hrană, rătăcea şi trăia într-o sărăcie în- 
grozitoare. Flămânzi şi pe jumătate goi, noi ne ascundeam ziua 
pe câmp în secară, ne mişcam târâş şi în genunchi rănindu-ne pi- 
cioarele până la sânge, iar noaptea mergeam la nişte cunoscuți din 
satul vecin Vereşceaenka. 

Peste o lună tata l-a trimis după noi pe fiul mai mare şi ne-a 
luat la el în oraşul care se construia pe atunci Bobriki (astăzi No- 
vomoskovsk, reg. Tula). Tata îşi găsise de lucru atunci în Bobriki la 
construcţia fabricii de produse chimice și locuia la cămin. Aceasta 

era o baracă ai cărei pereţi, podea, pod și paturi erau din scânduri 
negeluite. Pereţi despărțitori nu erau. Locatarii, ca într-un grajd, 
dormeau. claie peste grămadă pe paturile continue situate de-a lun- 
gul pereţilor. 

Pentru iarnă ni s-a dat o odaie, în care se aflau deja patru fa- 
milii. Astfel am locuit aproape un an la Bobriki. 

În primăvara anului 1932 a început arestarea în masă a ce- 
lor credincioși și necredincioși. Au venit noaptea de la OGPU şi 
l-au luat pe tata. Toţi arestaţii au fost plasați în baraca nr. 20 la 
Bobriki. Noi ne duceam la întrevedere cu tata. Baraca era ticsită 
de oameni. Deţinuţii se apropiau pe rând de ferestruica mică; ei 
erau descheiaţi ori dezbrăcaţi. Tot corpul le era acoperit parcă de 
o spumă murdară. Tata ne-a strigat prin ferestruică: «Plecaţi mai 
repede de aici!» 

Noaptea, împreună cu toată famila, am trecut cu mare greu râ- 
ul în timpul pornirii ghețarilor (gheaţa se depărtase deja de mal) şi 
ne-am ascuns în satul vecin, în casa credincioșilor Gorşkov. Acolo 
ne-am aflat trei zile, până ce a venit unchiul şi ne-a luat iarăși la 
el în satul Kriveţ. 

Tata a fost condamnat la 3 ani privaţiune de libertate și a fost tri- 
mis la construcţia « Belomorkanal»-ului. Un an întreg n-am avut vești 
de la el. Circulau zvonuri precum că tata, chipurile, rămăsese sub 
pământ în urma unei surpări... Apoi am primit ştiri de la el: e viu! 

Viaţa familiei noastre fără tata era îngrozitoare: eram bolnavi, 
umflaţi de foame, strângeam spice, umblam cu cerșitul. După des- 
chiaburire şi după arestarea tatei, familia noastră se afla în starea 
«lişenţilor» (a celor lipsiţi de orice drepturi cetățenești — Nota red.).“ 

Lucrând la canal, Aleksei Fiodorovici primea pâine pentru 
brigada sa. Odată omul care tăia pâinea, privind atent la el, l-a 
întrebat: 

—'Tu nu ești cumva credincios? 

— Da, sunt credincios. 

Acesta s-a dovedit a fi un frate după credinţă! De atunci 
Aleksei Fiodorovici avea o oarecare susținere cu pâine. Brigada lor 
a rămas în viaţă, iar oamenii din jur mureau. 

În primăvara anului 1935 s-a sfârşit termenul de întemniţare. 
Aleksei Fiodorovici, după ce s-a eliberat, le-a adus soției și copiilor 
cadouri — o pâine neagră și o plapumă veche. Aceasta era o mare 
bogăţie pentru familia chinuită de foame. 

Dar scurtă a fost bucuria familiei ce trecea prin atâtea suferin- 
țţe. Peste trei zile Aleksei Fiodorovici a fost chemat la raion, i s-au 
luat actele (ele erau bune: stimulări, mulțumiri), dar a fost trimis 
acasă ordonându-i-se să vină a doua zi. Din discuţie Aleksei Fiodo- 


200 


Ca MD AR 


rovici a înţeles că îl ameninţă o nouă arestare. În drum spre casă 
s-a întâlnit cu un șef cunoscut. „Dacă vei veni mâine acolo, nu te 
vei mai întoarce înapoi...“ — l-a preîntâmpinat el. 

Aleksei Fiodorovici a plecat de acasă şi a intrat în serviciu fără 
acte la tăierea pădurii în sovhozul Dobrovski. Odată, după lucru, 
n-a vrut să doarmă noaptea în baracă şi s-a dus în grajd, un capăt 
al căruia era lângă pădure. La răsăritul soarelui, auzind zgomotul 
unui motor, el a privit printr-o crăpătură și s-a cutremurat: lângă 
baracă stătea un autocamion. În caroseria lui ședeau arestaţii: ne- 
potul lui Aleksei, preotul din partea locului și încă câțiva oameni. 
Aleksei Fiodorovici a înţeles: veniseră după el și îl caută prin bara- 
că. Fără a sta pe gânduri el a plecat din grajd în pădure. De atunci 
Aleksei Fiodorovici a început să pribegească prin diferite locuri gă- 
sindu-și lucru de ocazie. 

În anul 1936 venise o oarecare indulgență, represiunile se potoli- 
ră și Aleksei Fiodorovici a trimis la Moscova un demers în vederea 
repunerii în drepturi a familiei lui. De la Moscova a venit aprobarea 
şi Aleksei Fiodorovici s-a întors în satul Kriveţ. In timpul acela în 
familia Iskovskih s-a născut al 7-lea copil. Conform unei legi apăru- 
te atunci i s-a dat un ajutor bănesc de stat. Familia a fost primită 
în colhoz, li s-a dat o grădină. Pe ajutorul primit şi-au cumpărat 
o vacă. Aleksei Fiodorovici a devenit colhoznic. Curând a fost numit 
președinte al comisiei de revizie. Întrucât nu putea fi mituit, nu era 
capabil să ia parte la diferite afaceri necinstite şi să facă documente 
false — mulţi au început să-l amenințe. Lucrând vreo două luni, 
Aleksei Fiodorovici și-a dat demisia și a plecat toamna la Moscova. 
S-a angajat cu fiul mai mare pe un șantier ca zidar şi a început 
să trăiască pe strada Begovaia, alături de cimitirul Vagankovskoe. 

În anul 1939 Aleksei Fiodorovici a plecat la staţia Gucikovo 
(astăzi or. Dedovsk) și a intrat în serviciu ca intendent la o grădi- 
niță de copii. Mai târziu și-a luat la sine și familia din satul Kriveţ. 
La Gucikovo familia Iskovskih a trăit prin diferite locuinţe. Oda- 
tă şefa grădiniței i-a propus lui Aleksei Fiodorovici să se angaje- 
ze paznic la grădinița de copii de vară din pădure. EI s-a învoit. 
Pe sectorul grădiniței familia Iskovskih a construit din lătunoa- 
ie un grajd pentru vacă. În el au locuit la început scoțând vaca 
afară pentru timpul de vară. Toamna s-a eliberat casa unde se 
aflaseră copiii care s-au odihnit şi ei s-au mutat în ea să ierneze. 

În primăvara anului 1941 Aleksei Fiodorovici a fost chemat pe 
neașteptate la Moscova la NKVD și i s-a propus să colaboreze cu 
ei, apoi l-au lăsat să plece să se sfătuiască cu soția. Ascultându-l pe 
soț, Maria Nikolaevna a spus: „Se vede că, Aleksei, ni-i sortit să 
trăim iarăşi despărțiți“. După ce s-a rugat și şi-a luat rămas bun 


201 


Ca MD AR 


de la familie, Aleksei Fiodorovici a plecat la convorbire gândind că 
nu se va mai întoarce înapoi. 

Șeful a spus cu o voce scăzută și liniștită: „Vei lucra împreună 
cu mine, te vom numi prezbiter în biserică și ce te vom între- 
ba — ne vei comunica. Mulţi de-ai voştri lucrează la noi, și mai 
ceva decât tine...“ 

„Nu, nu și iar nu!“ — a urmat răspunsul fratelui. I s-au dat 
24 de ore pentru a se evacua din regiunea Moscovei şi el s-a mutat 
în or. Miciurinsk angajându-se într-un sovhoz care se specializase în 
cultivarea fructelor şi a boabelor. 

Peste două luni a început războiul. Aleksei Fiodorovici și fiul 
mai mare au fost mobilizați pe front. Fiul, cu care împărțea mai 
înainte toate amărăciunile pribegirilor, a murit. Aleksei Fiodorovici 
lucra brutar pe front. A mers pe cărările războiului de la Miciu- 
rinsk până la Berlin şi în 1945 s-a întors acasă. 

Lui Aleksei Fiodorovici, ca participant al războiului, i s-a dat 
lemn pentru a-şi construi casă de locuit. Cu doi fii și cu soţia el 
și-a construit casă la Dedovsk, pe strada a 2-a Proletarskaia, nr. 18. 

În anii de război, de ruinare, de foamete şi pribegiri pe mulţi 
prieteni i-a uitat, s-a stins credinţa vie. Până în 1948 Aleksei Fio- 
dorovici nu cunoștea pe nimeni dintre credincioşii din Dedovsk. 
Insă Dumnezeul atotputernic şi îndelung răbdător îl păzea în chip 
nevăzut și îl conducea ca pe un fiu prin „toate talazurile şi valurile“ 
spre zilele nepieritoare ale slăvii veșnice. 

În 1948 pe un şantier din Moscova peste fiul de 18 ani al lui 
Aleksei Fiodorovici a căzut peretele unei case şi ela murit. 
Această durere a zguduit inima tatei. El i-a căutat în Dedovsk pe 
credincioși, ca să-și înmormânteze fiul şi de atunci a început să 
frecventeze adunările de rugăciune. Focul dragostei față de Dum- 
nezeu se aprinse în el cu o nouă putere. 

La început se adunau în casa lui Aleksandrov P. V. pe strada 
Pușkinskaia, nr. 14 (10 persoane). Apoi — la fratele Smirnov V. L. în 
casa nr. Il, pe aceeași stradă. 

În anul 1958 Aleksei Fiodorovici a fost rânduit prezbiter prin 
punerea mâinilor de către slujitorul bisericii CEB din Moscova 
Glebov Boris Glebovici, iar în anii ulteriori în biserica din Uzlo- 
vaia el însuși l-a rânduit prezbiter prin punerea mâinilor pe Ghen- 
nadi Konstantinovici Kriucikov — acum preşedintele CIB CEB. De 
atunci Aleksei Fiodorovici muncea cu o mare râvnă în biserica de 
la Dedovsk. 

Era iubit de toţi copiii lui Dumnezeu, pe fiecare îl ţinea min- 
te, pe fiecare îl vizita, îl încuraja, îl sfătuia. De Paşte, dis-de-di- 
mineaţă, înainte de adunare, mergea cu bicicleta pe la toate 

Anii *60. Botezul în biserica de la Dedovsk. 
Se roagă pentru cei botezați A. F. Iskovskib 


casele și apartamentele credincioșilor şi îi felicita cu prilejul săr- 
pătorii învierii lui Hristos. Așa făcea în fiecare an şi făcea lucrul 
acesta cu dragoste și cu bucurie. 

Aleksei Fiodorovici manifesta o atenţie mișcătoare nu numai 
faţă de credincioși. El cunoștea necazurile și nevoile necredincioși- 
lor. Întâlnind odată o văduvă, o îndemna să se încreadă în Dum- 
nezeu. I-a spus multe cuvinte de mângâiere. Ea, ascultându-l până 
la capăt, a pornit mâhnită spre casă. Aleksei Fiodorovici se uita 
cu durere în urma ei. Apoi, parcă venindu-şi în fire, a ajuns-o din 
urmă și, cerându-și scuze, a spus: „Ce te-am tot mângâiat eu nu- 
mai cu vorba! Ia trei ruble, mai mult nu am..“ Aleksei Fiodorovici 
nu trăia bogat, dar dacă Dumnezeu îi trimitea belșug, el împărțea 
îndată celor în nevoie. 

În toţi anii de slujire fără compromisuri în biserică Aleksei Fio- 
dorovici a fost supus în repetate rânduri la amenzi şi percheziţii. 
Dacă la adunarea creştină dădeau năvală neprietenii, Aleksei Fio- 
dorovici, după cum se și cuvine unui adevărat păstor, se expunea 
întotdeauna el singur pericolului, se străduia să predice el însuși, ca 
să-i ferească pe alți frați-predicatori de arestare. 

Când a început trezirea duhovnicească a bisericii, lucrarea de 
curăţare și sfințire, lupta pentru starea ei intactă şi pentru inde- 

pendenţa de lume, Aleksei Fiodorovici, fiind ascultător de chema- 
rea Tatălui ceresc, a muncit mult în câmpul lui Dumnezeu. Către 
anul 1961 biserica din Dedovsk număra deja 150 de membri. 

În ţara noastră a început perioada prigonirilor în masă a cre- 
dincioșilor. În septembrie 1961 s-a organizat un proces împotriva lui 
Aleksei Fiodorovici şi a fraţilor: V. I. Smirnov, V. F. Râjuk, P. V. Ru- 
macik, A. L. Kaiukov și împotriva prezbiterului P. V. Aleksandrov. 
Fraţii au fost luaţi de la serviciu, dar au fost condamnați pentru 
„trândăvie“ la câte 5 ani de surghiun fiecare. Au fost deportaţi în 
Siberia, iar Aleksei Fiodorovici a fost eliberat de judecată din cauza 
pătrâneţii și a început să muncească fără încetare în biserică, se 
ducea în exil și îi vizita pe frații-întemnițaţi. 

Biserica din Dedovsk se întărea în credincioşie faţă de Hristos, 
dar și duhul de împotrivire lucra în inimile celor fricoși și necredin- 
cioși, de aceea prigonirile împotriva bisericii s-au întețit. 

Peste 3 ani fraţii deportaţi au fost reabilitaţi și, în timpuri dife- 
rite, s-au întors acasă. Aleksandrov, după ce a venit acasă, nu mer- 
gea la adunările din Dedovsk și, împreună cu Kaiukov, pleca la 
Moscova la adunările bisericii înregistrate. 

În mai 1965 în biserica din Dedovsk a avut loc despărţirea. 
După aceea au urmat unul după altul valuri de prigoane împo- 
triva copiilor sinceri ai lui Dumnezeu. Următorul val l-a ajuns 
pe Aleksei Fiodorovici, care era bolnav, la al 78-lea an al vieţii. 
În martie 1968 el a fost condamnat conform art. 142 p. 2al CP al 
RSFSR la 3 ani privaţiune de libertate și a fost trimis în lagărul 
cu regim riguros din orașul Iaroslavl (FOH-83/12). Boala fratelui 
s-a agravat în lagăr și a degenerat într-o tumoare canceroasă. 
Aleksei Fiodorovici a fost adus la spitalul nr. 1 din Râbinsk, 
secţia de chirurgie. Până la sfârșitul termenului întemniţării lui 
rămăsese un an. 

Aflându-se șapte luni la spital, Aleksei Fiodorovici îl în- 
tâmpina întotdeauna cu zâmbet pe medicul curant și îi propo- 
văduia despre dragostea lui Hristos. Tânărul doctor spunea în- 
cântat: „Ce om minunat! Având asemenea dureri mari, el întot- 
deauna zâmbește şi predică...“ Surorilor medicale le-a ordonat: 
„Dacă va cere ceva acest bătrânel, să nu-i refuzaţi nimic. Dacă 
va fi nevoie, eu îl voi duce în braţe la întrevedere“. Tot persona- 
lul medical se minuna văzându-l mereu plin de viaţă pe Aleksei 
Fiodorovici, se minunau de răbdarea lui şi de mărturisirea neo- 
bosită despre Dumnezeu. 

Prietena credincioasă de viaţă a lui Aleksei Fiodorovici, Maria 
Nikolaevna, care a suferit fără cârtire împreună cu soţul toată 
amărăciunea pribegirilor şi a lipsurilor pentru Numele lui Isus, 

la adânci bătrânețe, îndurerată după soțul-întemniţat, a plecat în 
veșnicie cu o lună înainte de încetarea lui din viaţă. 

Cu două săptămâni înainte de moarte, la 14 octombrie 1970, 
medicul curant a obţinut pentru Aleksei Fiodorovici o întrevedere 
cu fiica. Aceasta a fost ultima întrevedere a fratelui-întemniţat cu 
cei apropiaţi. 

„El a venit singur, deși trebuia să meargă mult. A venit slab, 
dar bucuros... I-am povestit cum a suferit şi a murit mama și cum 
am înmormântat-o. El era foarte bucuros aflând că ea se ruga îna- 
inte de moarte“. 

„Ei, fiiculiță — a spus Aleksei Fiodorovici — ne-am întâlnit 
pentru ultima dată pe acest pământ. Tu, Nastea, să nu plângi du- 
pă mine că am să mor aici. Aflarea mea aici nu e o pedeapsă, ci 
e dragostea lui Dumnezeu... O singură dorinţă am: să mă luaţi 
acasă. Înmormântaţi-mă alături de mama, Maria Nikolaevna...“ 

La 27 octombrie 1970, în spitalul regional din or. Râbinsk, la 
vârsta de 80 de ani, a trecut din moarte la viață scumpul nostru 
frate și întemniţatul pentru Hristos, care a îndurat multe suferințe 
şi care s-a aflat, pentru Numele Domnului, 14 ani în locurile de 
detenţie — Aleksei Fiodorovici Iskovskih. 

Cu puţin înainte de moarte, în timpul uneia din întrevederile 
cu fiică-sa, Aleksei Fiodorovici a rugat-o să scrie pe monumentul 
funerar versetul din Sfânta Scriptură: „...Toate talazurile și valurile 
Tale trec peste mine“. 

Cu o compătimire sinceră, în prezența unei mari afluenţe de 
oameni, biserica din Dedovsk l-a petrecut pe păstorul său iubit, 
pe slujitorul credincios al lui Dumnezeu, pe pribeagul şi lucrătorul 
care şi-a sfârşit calea sa pământească în temniţă. 


205 


Ca MD AR 


SEREBRENNIKOYV 


Piotr 
Aleksandrovici 


1905-1986 


O modestă luptă a credinţei 


Piotr Aleksandrovici SEREBRENNIKOV, prez- 
biterul bisericii UB CEB din Ivanovka (Azerbai- 
gean), a plecat la Domnul la 6 martie 1956. 

Calea vieţii lui, precum și a multor altor urmași ai lui Hristos, a trecut pe 
cârarea îngustă a suferințelor din tinereţe și până în ultimele zile, Insă bucuria în 
Domnul şi adânca încredere în EI îl însoțeau în mod statornic în necazurile vieţii 
sale și erau evidente pentru toți. 

Cu puţin înainte de trecerea sa în veșnicie, la rugămintea prietenilor, el a po- 
vestit despre cele trăite. Sperăm că această mărturisire simplă a unuia dintre mul- 
ţii slujitori credincioși ai lui Dumnezeu va aduce zidire și folos celor ce-L iubesc pe 
Domnul și va servi spre proslăvirea Numelui lui Isus Hristos. 


Casa părintească 

Părinţii mei, ruși de naţionalitate, au locuit într-o regiune 
pitorească a Azerbaigeanului — Lenkoran. Fiind de obârşie or- 
todoxă, pe timpul țarist ei au fost deportaţi în satul Ivanovka, 
gubernia Baku. 

Tatăl meu, Serebrennikov Aleksandr Grigorievici, anul naște- 
rii 1864, era meșteşugar. În condiţii casnice el muncea foarte mult 
ca să-i întrețină pe cei 1l copii ai săi. El nu se îngrijea deloc de 
educația duhovnicească a familiei, pentru că s-a întors la Domnul 
abia la adânci bătrâneţe. 

Trăind în casa părintească, toți copiii împreună cu tata se îndelet- 
niceau cu dulgheria, tâmplăria, cu lucrarea tinichelei, confecționarea 
carelor şi cu alte meşteșugării, ulterior — cu agricultura și plugăria. 

Mama mea, Agrafena Fiodorovna, era o creștină plină de 
râvnă, avea o credință adâncă. In sarcina ei a căzut toată grija 
pentru educaţia duhovnicească a copiilor. Sub supravegherea ei, noi 
toți ne-am deprins din fragedă copilărie să ne rugăm. În fiecare zi 
ne plecam în genunchi împreună cu mama și ea se ruga Domnu- 

lui pentru noi cu voce tare ca să nu rămânem necredincioși. Vroia 
foarte mult ca noi să devenim o proprietate a lui Dumnezeu aici pe 
pământ și în veșnicie. După credința noastră și după dorința ma- 
mei temătoare de Dumnezeu mai târziu toți copiii — cinci fii și șase 
fiice — au devenit credincioși. 

M-am născut în anul 1905 (în acte e scris 1900). Am absol- 
vit 3 clase ale școlii sătești. De la 9 până la 13 ani am păscut oile. 

Din tinereţe am început să merg în casa lui Dumnezeu la adu- 
nările de rugăciune ale credincioşilor. Imi plăcea să urmăresc slu- 
jirea fraţilor în bise- 
rică şi ascultam cu 
atenţie toată adu- 
narea. Aceste slujbe 
creştine au influen- 
țat asupra inimii 
mele și mi-au adân- 
cit credința în Dom- 
nul. Curând m-am 
întors la Dumnezeu 
cu pocăință înaintea 
întregii biserici şi 
i-am rugat pe toţi să 
se roage pentru via- 
ţa mea duhovni- 
cească, ca să împli- 
nesc voia lui Dum- 
nezeu, să mă predau 
Lui pe deplin și să 
slujesc împreună cu Biserica lui Hristos. La 18 ani am primit bote- 
zul cu apă, pe care l-a săvârșit prezbiterul bisericii din Baku Daniil 
Harlampovici. 

După botez am fost însărcinat cu slujirea de dirijor al co- 
rului. Ca premise au servit marea mea pasiune pentru muzică 
încă din copilărie și vocea puternică. Aveam o mare plăcere să 
cânt imnuri corale. 


„Oamenilor fără pribană 
le şade bine cântarea de laudă“. (Ps. 33. 1) 


(P. A. Serebrennikov în anii tinereţii) 


Familia mea 


În anul 1924 am cerut-o în căsătorie pe sora credincioasă, 
membră a bisericii locale, Anastasia Mihailovna Leontieva, anul 
naşterii 1907. În timpul acela adunarea noastră a fost vizitată de 
niște frați-misionari. Ei au oficiat cu plăcere cununia. A început 
o nouă școală a vieții creştine în comun, au început greutăţile și 
suferințele pentru credința în Dumnezeu. 

Am trăit mai întâi în casa părintească împreună cu trei 
frați mai mici. Cineva trebuia să-şi caute un alt loc de trai. 
Sorţul mi-a căzut mie. Noi am început o viaţă de sine stătă- 
toare: am luat un lot de pământ, l-am îngrădit, am sădit pomi. 
Trăiam într-o mare sărăcie, dar mai departe Domnul ne-a bi- 
necuvântat. De viaţa familială eram foarte satisfăcuţi și li mul- 
țumeam Domnului. La început ne îndeletniceam în gospodăria 
noastră cu grădinăritul și cu lucrări de meşteşugărie, iar apoi 
numai cu plugăritul. Primul an am căpătat o roadă bogată. 
Domnul ne-a binecuvântat cu atâta belșug semănătura noastră, 
încât nu mai aveam unde depozita grânele. 

Dar toate bunurile pământești nu ne împiedicau să tindem cu 
un suflet spre viața duhovnicească. 

În condiţiile prigonirilor împotriva creştinilor, în anii de pribegii 
noi ne străduiam să-i educăm împreună pe copiii noștri după Cu- 
vântul lui Dumnezeu, în duh creștin. Domnul ne-a dat cinci copii. 
Toţi au tins spre Dumnezeu din anii tinereții și au devenit membri 
ai Bisericii lui Hristos. 

În biserica din Ivanovka în afară de slujirea de dirijor am fost 
însărcinat să îndeplinesc îndatoririle ajutorului de prezbiter. Peste 
un scurt timp prezbiterul bisericii noastre, spre regretul tuturor, 
a plecat în veșnicie și eu am rămas în locul lui. Mai târziu am fost 
rânduit prezbiter prin punerea mâinilor. În curând organele pute- 
rii și-au îndreptat atenţia asupra mea. 


Mai bine să mor decât să devin trădător 


Era anul 1931. Odată, pe timp de noapte, am fost chemat la 
OGPU. Lucrătorul de acolo, propunându-mi să mă așez la masă, 
a pus înaintea sa revolverul și pistolul automat. 

— Vă supuneţi autorităților când sunteţi chemaţi? — mă 
întreabă el. 

— Cum să nu, ne supunem. 

— Întrucât vă supuneţi și vă prezentaţi la chemare, îți vom da 
un alt nume de familie şi, când vom avea nevoie, te vom chema 
prin sovietul sătesc. Să vii la raion. Ai să te îmbogăţești, vei putea 
să te îmbraci elegant, vei avea de toate din belșug. Totodată, ai să 
propovăduiești liber şi nu te vei teme de nimeni. Dacă te va atinge 
cineva — te vom apăra. 

Ascultându-l până la capăt, i-am spus de-a dreptul: 

— O asemenea colaborare nu pot să accept, deoarece sunt cre- 
dincios. În cuvântul lui Dumnezeu este scris: „Daţi cezarului ce 
este al cezarului și lui Dumnezeu ce este al lui Dumnezeu“. Eu 
nu pot sluji la doi stăpâni. 

Șeful a luat o înfăţişare destul de severă și a început să mă 
amenințe: 

—'Te împușc imediat! — Cu aceste cuvinte el luă în ambele 
mâini câte o armă şi începu să strige cu furie: 

— Te împușşe! Chiar acum te împușc!... 

Însă Domnul m-a umplut de curaj şi de neînfricare. Eram gata 
chiar să mor și îi zic îndată: 

— Împușcaţi. lată-mă înaintea dumneavoastră. 

Văzându-mi neînfricarea, șeful s-a înmuiat: 

—'Te voi deporta la urşii albi! N-ai să te mai întorci niciodată 
de acolo! 

— Treaba dumneavoastră, deportaţi-mă unde vreţi. 

După aceea el și-a schimbat brusc tonul și mi-a ordonat: 

— Mergem la raion... 

La raion mi-a pus în față un martor mincinos, care a arătat 
că eu, ieșind, chipurile, odată din casa în care se făcea adunarea 
creștină, le spuneam credincioșilor: „Să nu plătiţi nici un impozit: 
nici pe fân, nici pe pâine, nici pe carne ori lapte! Alungaţi-i pe toţi, 
altfel vom sărăci și vom muri...“ Martorul mincinos i-a spus anche- 
tatorului aceste braşoave în prezența mea, iar acela înscria repede. 
Pe martorul mincinos l-a lăsat să plece, iar mie îmi zise: 

— Semnează. 

— Ce să semnez? 

— lată, ce a spus el. 

— Nu, așa ceva nu semnez. 

— De ce? 

— Pentru că e minciună, e clevetire. Minciuna eu n-o semnez. 

— Cum așa minciună? 

— Sigur că e minciună curată, fără impurități. Nu pot să sem- 
nez. Un asemenea lucru n-am să accept și să nu mă speriaţi. 

Anchetatorul m-a dus la OGPU. Acolo a început să acţioneze 
deja cu viclenie: m-a plasat la început într-o cameră luminoasă, 
curată. În ea se aflau 13 persoane. Peste un timp m-a chemat și 
a început să-mi propună iarăşi să colaborez. Ca şi mai înainte eu 
n-am acceptat. Am fost transferat într-o celulă unde zi şi noapte 
e întuneric, podeaua e de ciment. Am măsurat pe întuneric celula: 
7 pași în lungime și în lățime. 

Pentru a-mi scurta timpul mergeam încolo şi încoace toa- 
tă noaptea. Să mă culc pe podea nu mă hotăram, pentru că 
de jur împrejur e ciment, iar eu eram numai în scurtă. Aşa 
şi trăiam: nici să te culci, nici să te așezi, ba și să stau în pi- 
cioare obosisem. Anchetatorul mă chema de 3-4 ori pe noap- 
te la interogatorii și-mi cerea acordul de a avea legături cu 

ei. Astfel m-a ţinut el în această celulă întunecoasă nouă zile. 

Spre sfârșitul lui februarie 1932 au început să pregătească convo- 
iul. Soţia a aflat prin o rudă că voi fi trimis de aici şi mi-a transmis, 
după posibilităţi, hrană, îmbrăcăminte, încălțăminte, aşternut. 

Vreo paisprezece arestați am fost urcați într-un autocamion. 
Aproape toţi erau azerbaigeni, necredincioşi. Înainte de pleca- 
re s-a apropiat de mașină procurorul şi i-a poruncit cu stricteţe 
escortei: „Fiţi vigilenţi! Urmăriţi-l îndeosebi pe Serebrennikov!“ 

Am fost duși la gară, am urcat în tren și ne-au trimis la Baku. 
Vreo 4 luni, până pe la jumătatea lunii iunie, m-am aflat în închi- 
soarea centrală din Baku. 


Cu convoiul de arestaţi spre Krasnovodsk 


În a doua jumătate a lunii iunie am fost chemat la birou și 
mi s-a anunţat: „Eşti condamnat în lipsa ta de «troikă» conform 
articolului 72 la 3 ani. Vei fi trimis în lagărul din Tașkent. Aș- 
teaptă convoiul...»“ Se vede că de întemnițarea mea aveau nevoie 
lucrătorii de la OGPU. 

Vreo 800 de persoane am fost scoși afară, am fost aliniaţi și ni 
s-a ordonat să ne așezăm. Aproape toți condamnaţii erau „beki“ 
(azerbaigeni bogaţi). Credincios eram numai eu. 

În noaptea aceea am fost duși prin străzi întunecoase pe malul 
Mării Caspice. Mergeam în coloane câte cinci persoane în rând. La 
fiecare al doilea rând — escortă de ambele părți. 

Pe mal, sub o pază strictă, am fost îmbarcaţi pe un șlep și iarăși 
noaptea am fost duşi la remorcă la Krasnovodsk, pe celălalt mal 
al Mării Caspice. Din cauza aerului închis şi a balansării în cala 
șlepului m-am îmbolnăvit grav, mi s-a ridicat temperatura. Nu-mi 
găseam locul de căldură. Îmi era greu, nu-mi ajungea aer. Am în- 
ceput să mă ridic pe scară în sus. Soldatul din escortă strigă: „Îna- 
poi!“ — „Nu — zisei — trebuie să-mi trag puţin aer...“ El mi-a dat 
voie. Am scos capul şi l-am lăsat neputincios pe punte... Înainte, 
deasupra mării întunecoase lumina orizontul... Se mijea de ziuă... 

La Krasnovodsk am fost îmbarcaţi în vagoane roșii „pen- 
tru vite“. Au fost ticsiți atâția oameni, încât puteai să șezi nu- 
mai ghemuit. Eu nimerisem lângă crăpătura uşii, unde pătrundea 
puţin aer. Simţeam o febră în tot corpul. Rezemându-mă cu gu- 
ra de crăpătură, sorbeam aerul cu nesaţ. Simţeam o sete insu- 
portabilă, în ziua aceea încă nu ni se dăduse apă. Îmi veni un 
gând: să-i dau bani soldatului din escortă să cumpere apă gazoasă. 
L-am rugat pe unul — nu mi-a dat atenţie, pe al doilea, pe al 
treilea, pe al patrulea. În sfârșit, unuia i s-a făcut milă, a luat trei 
ruble: „Bine, am să cumpăr!“ Şi a plecat. Îmi aduse două sticle de 

apă minerală „Bâdmali“. I-am mulțumit cu bucurie Domnului, am 
deschis și am sorbit o înghiţitură. Inăuntru parcă intrase un râu 
întreg. Îndată am simţit o uşurare în trup. Am sorbit iar și iar — 
m-am însănătoșit, m-am făcut absolut sănătos. 


Lagărul din Tașkent 


De acolo trenul a pornit spre Tașkent. Am mers nouă zile cu vi- 
teză mică. Am sosit la închisoarea de etapă. Am coborât. Ni s-a or- 
donat să-şi lege fiecare de bagaj câte o etichetă pe care să indicăm 
numărul dosarului personal — bagajele vor veni în urma noastră 
la statul-major al lagărului. Din fericire, mi-am luat cu mine din 
rucsac o jumătate de pâine și vestonul călduros. 

Pe râul Circik am fost trecuţi pe o insulă. Mergeam prin vad. 
Mai întâi până la genunchi în apă, iar apoi mai sus, mai sus, în 
sfârșit — înotam. Nu toţi puteau înota. Apucându-ne de mâini, sub 
amenințarea soldaţilor din escortă, care și cum putea, am ieșit pe 
insulă. Unul a fost luat de curentul iute. 

De pe insulă am trecut cu un pod plutitor pe celălalt mal. De 
acolo am venit pe jos la statul-major al lagărelor, situat la margi- 
nea Tașkentului. Acolo am fost împărțiți în grupuri şi repartizați 
pentru lucrările de desecare a locurilor mlăștinoase, acoperite cu 
stufăriș. Aceste terenuri trebuia să fie desțelenite și semănate cu 
grâu. Acesta era un lucru manual extrem de greu, însă Domnul 
m-a luat de acolo și m-a pus să lucrez în specialitate. Era nevoie de 
fierari şi tinichigii: cinci persoane am fost întoarse la statul-major. 
Văzând fierăria, m-am apropiat ca de ceva cunoscut și scump. Fie- 
rarul principal m-a întrebat: 

— De unde ești? De aceștia la noi n-au fost. 

— Am fost chemat de la stufăriș. Sunt fierar, tinichigiu. 

— Noi tocmai avem nevoie de fierari şi tinichigii. 

Și a raportat îndată inspectorului despre sosirea mea. Acela 
a alergat la șef. 

Astfel mi s-a permis să rămân la fierărie. Aici am întâlnit un 
tânăr penticostal şi am început să lucrăm împreună. Ne purtam ca 
credincioși în mod deschis. Cântam cântece creştine în fierărie. Și 
el, şi eu aveam voci puternice, bune. Cântarea noastră răsuna prin 
tot statul-major. Erau şi în lagăr cântăreți. Unul din ei zise: 

— Avem nevoie de oameni pentru manifestarea artistică de 
amatori. 

—La o asemenea manifestare nu vom merge. Astfel de cân- 
tece nu putem să cântăm şi nu vom cânta — am răspuns noi. 

— De ce? 

— Noi cântăm numai cântece duhovnicești. 

— Ah, duhovnicești? Asta-i altă treabă. — După această dis- 
cuţie veneau serile în baraca noastră șefii și ne amenințau: „In 
curând mulţi deţinuţi se vor corija şi vor fi puşi în libertate, 
vouă însă vă va fi aproape cotul, dar nu-l veţi putea mușca, veţi 
rămâne aici...“ 

Ameninţările n-au influenţat asupra noastră. Noi am hotărât: să 
facă ce vor. Și continuam să cântăm. 


„Nu mă voi cruța“ 


Peste câteva luni, recunoscându-mă sănătos, autorităţile au 
hotărât să mă trimită la munci grele. Atunci se construia un ca- 
nal — era unită Marea Baltică cu cea Albă. Acolo erau trimiși toţi 
care aveau categoria întâia a sănătăţii. 

Au fost adunaţi deţinuţii din toate lagărele într-un singur 
grup. Inspectorul nostru a mijlocit pe lângă şef, eu am fost lăsat 
la fierărie. Când ni se controla starea sănătăţii, inspectorul zise: 
„Eu de-acum mă jenez, du-te tu. Şeful te va lăsa neapărat“. 

Mă gândesc: întrucât am fost luat de acasă, sunt lipsit de fami- 
lie, de gospodărie, am nimerit în acest făgaș și mă aflu în lagăr — 
n-am să mă cruţ. Aici este și ospătărie, şi brutărie, ne hrănesc bine, 
dar n-am să mă ţin de locul acesta. Fiindcă sunt chemat — mă voi 
preda Domnului: să mă conducă El unde vrea. Eu pot să-mi trăiesc 
termenul în lagăr în condiţii bune, iar apoi nu voi cunoaște toată 
greutatea vieţii de lagăr. _ 

Peste un timp am fost trimiși direct la Tașkent. În închisoarea 
de etapă s-au adunat din toate lagărele trei mii și ceva de oameni. 
46 dintre ei erau credincioşi. M-am întâlnit cu fraţii după credinţă, 
nu ne cunoscusem niciodată mai înainte în libertate! Ne-am adunat 
împreună, ne-am bucurat și I-am mulțumit Domnului. 

Toţi au fost împărţiţi pe brigăzi, eram pregătiţi pentru plecarea 
la „Belomorkanal“. A trecut o lună. În sfârşit auzim: „Dimineaţă 
e plecarea!“ Toţi s-au agitat. Mulțimea de mii de întemnițați aș- 
tepta în mod diferit drumul atât de lung și de greu cu convoiul. 
Deodată vine în baracă un tânăr şi strigă: 

— Serebrennikov! Serebrennikov! 

— Sunt aici! — am răspuns eu cu un sentiment de bucurie. 

— Cum o cheamă pe soția ta? 

— Serebrennikova Anastasia Mihailovna. 

— Copii ai? 

— Doi. 

— Cum îi cheamă? 

— Vera, Nikolai. 

— Pe câţi ani ești condamnat? Câţi ai executat? 

— Un an încă n-am terminat. Spuneţi-mi, vă rog, cine cere lu- 
crul acesta, cui îi trebuie? 

— Biroul cere! — a răspuns necunoscutul și a plecat repede. 

Seara, ca de obicei, se taie pâinea, se împarte pe brigăzi. Mă 
apropii și eu să-mi primesc tainul. 

— Dar pentru tine pâine nu-i. 

— De ce? 

— Tu nu pleci cu convoiul. 

— Dar unde trebuie să primesc pâine? 

— Asta de-acum nu știm! 

A doua zi dimineaţa s-a dat ordinul: „Alinierea!“ Am ieșit îm- 
preună la îmbarcare. Mi-am luat rămas bun de la fraţi și mi s-a fă- 
cut nu ştiu cum greu pe inimă. Am cuprins cu privirea șopronul de 
scânduri pustiit, fără despărțituri: într-un capăt, lângă ușă ședeau 
doi ruşi necunoscuţi, în altul — zăcea un bolnav. M-am culcat și eu 
pe patul de lemn cugetând: ce repede se schimbă toate în viaţă. 
Se înserase, era timpul să ne culcăm. Aud că cineva a început să 
vorbească cu ruşii, aceia răspund: 

— Noi suntem soldaţi-călăreţi de artilerie, lucrăm cu furgoanele, 
nu putem să ne părăsim lucrul. 

— Na-ţi-o bună! Dar unde să găsesc eu un om rus pentru came- 
ra fochiștilor? 

— Iată colo un rus stă culcat! — arătară ei spre mine. Se apro- 
pie. M-a tras prin întuneric de picior: „Măi! Ia scoală! Eşti rus?» 

— Da. 

— Pe ce termen ești condamnat? 

— Pe trei ani. 

— Cât ai executat? 

— Un an încă n-am terminat. 

— Bine! Scoală-te, strânge-ţi așternutul! Mergem în camera 
fochiștilor. 


In camera fochiștilor 


În camera fochiştilor în cazanul cu aburi trebuie să se menţi- 
nă presiunea de câteva atmosfere. Cu ajutorul lui se sună sirena, 
se fierbe apa, se încălzesc încăperile. Cazanul trebuie reparat și 
păzit. Peste fiecare 20 de zile — să fie curățat. Pentru aceasta 
trebuie să dai drumul să curgă apa din el, să deschizi gurile de 
spălare ale cazanului şi să înlături tot calcarul depus. 

Fochistul principal Safronov era foarte sever şi avea întot- 
deauna o înfățișare încruntată, de parcă toată lumea era vino- 
vată faţă de el. 

— De unde eşti? — m-a întrebat el în silă în prima zi. 

— Din lagăre. Am fost trimis cu convoiul, dar nu ştiu de ce 
sunt lăsat. 

— Dar cine ești? 

— Sunt baptist, om credincios. 

— Pentru ce ai nimerit? 

— Pentru că sunt slujitor al bisericii, pentru lucrarea duhov- 
nicească. 

— Pentru du-hov-ni-ceas-că! — a lungit-o Safronov cu reproş. — 
Ce categorie a sănătăţii ai? 

— Întâia. 

— Cum așa? De la noi a fost luat un om bolnav, de categoria 
a doua, și dus la lucrările grele la canal, iar tu cu întâia ai fost lăsat?! 

— Nu știu, nu depinde de mine. 

Incruntatul Safronov se străduia întotdeauna să spele cazanul 
când eram eu de serviciu, ca măcar cu ceva să mă supere, şi nu pier- 
dea nici o ocazie ca să mă provoace, pentru faptul că sunt credincios. 

Odată, când mă aflam în curtea cazangeriei, Safronov a să- 
sit o placardă „Războiul pe timpul ţarismului“: armatele pleacă pe 
front; popii, cu cădelniţele, îi binecuvântează pe soldați să meargă 
la război, să omoare... 

Safronov, arătându-mi placarda, spuse revoltat: „Pe cine să omoa- 
re? Pe oamenii nevinovaţi? lată voi, popii, pentru ce ați omorât“? 

Eu m-am stăpânit, mă gândesc: îi ajunge ca şi cum să mă pro- 
faneze și-i zic: 

— Safronov, doar nu noi, baptiștii, fluturăm cădelniţele, ci ai 
voştri, ortodocșii flutură cădelniţele. Și tu ești fratele lor, dar nu eu. 

EI și-a văzut greșeala, a înțeles că a intrat în încurcătură și zice: 

— Poţi să pleci. 

Satisfăcut de o asemenea biruinţă, eu am plecat, iar când m-am 
întors — placarda nu mai era, dar el n-a încetat să mă ispitească. 

— Iată tu ești tinichigiu, dar poţi să lucrezi? 

— Păi cum să nu? 

—Fă un cot. 

— Poftim, de ce dimensiuni? 

Luând o bucată de tablă, am însemnat repede cu mâna grosi- 
mea ţevii. Am tăiat-o, am unit jumătăţile, am netezit tăieturile. Am 
îndoit la o margine două îndoituri, la alta — una, după cum cere 
regula. Capetele le-am unit, le-am băgat cu o rangă mică de fier, 
le-am încheiat. Gata! Poftim! — i le dau. 

— Lucrare îngrijită — zise el — e corect făcută! Da, acum te 
cred că eşti tinichigiu. 

El mă înțepa des cu vorba, dar eu mă străduiam să nu-i re- 
proşez nimic, ci doar îi vorbeam despre Hristos. 

Așa mi-am şi sfârşit termenul într-un singur loc — în închi- 
soarea de etapă a orașului Tașkent. 

Al doilea an al întemniţării era deja pe sfârşite. Îmi veni un 
gând: iată că se sfârșește termenul, mă vor chema Şi îmi vor spu- 
ne: „Termenul tău s-a încheiat, ia-ţi actele și du-te acasă. Vei con- 
tinua slujirea în biserică?“ — „Păi, cum altfel? — răspund eu în 
gând. — Desigur, voi continua, voi continua neapărat! Eu I-am slujit 
lui Dumnezeu și-l voi mai sluji! Aici nu e nici o crimă“. Mă gândesc 
în sinea mea: nu mă voi lepăda, chiar să-mi dea încă un termen. 

Curând am fost chemat la birou: „Eşti eliberat prin amnistie...“ 

Am primit actele. Mi s-au dat bani de drum şi m-am întors aca- 
să în satul Ivanovka în anul 1933. 

Casa noastră de rugăciune nu ni se luase și frații mi-au încre- 
dinţat iarăși slujirea. 

Când m-am înscris, am fost preîntâmpinat: „Vezi, să nu mai 
mergi pe această cărare în casa ceea, altfel iarăşi vei pleca de unde 
ai venit“ 

„Nu — zic — această cărare n-o voi părăsi. Cum am mers, aşa am 
să merg şi mai departe. Aceasta e lucrarea Domnului, este voia Lui“. 


Pribegirile prin munţii Azerbaigeanului 


După închisoare, câţiva ani am săvârșit slujirea de prezbiter 
în biserica locală. Venea anul 1937. În urma amenințărilor au în- 
ceput persecutările creștinilor. Ni s-a confiscat casa de rugăciune. 
Pretutindeni erau arestări în masă. Au început judecările fraţilor. 
Așteptam și eu arestarea apropiată. A venit fratele meu credincios 
Timofei şi-mi zise: „In colhozurile azerbaigene, în munţi, m-am în- 
țeles să execut o muncă în ce priveşte carele. Adunări acum nu-s, 
toate au fost închise, haide să lucrăm un timp...“ Eu m-am învoit şi 
noi am pornit îndată la drum. 

În primul colhoz trebuia să facem după contract trei perechi 
de roți pentru căruţă. Ei aveau materialul lor, fierăria lor, atelier 
şi instrumente. Timp de vreo cinci zile am terminat. Ni s-a plătit 
chiar peste preț. Eram gata să plecăm în alt colhoz, când deodată 
vine un frate după credinţă din satul nostru: „Gospodina ta m-a 
rugat să-ți transmit că în localităţile noastre sunt arestaţi toţi sluji- 
torii şi tu eşti căutat, autorităţile îi cer să spună: unde e soțul? Fii 
chibzuit: să te întorci acasă ori nu?“ Atunci mi-am amintit două 
visuri de preîntâmpinare pe care le avusesem înainte de aceasta 
şi am înţeles că Domnul nu vrea să îngăduie arestarea mea și mă 
îndeamnă să pornesc imediat la drum. Ne-am rugat împreună și 
îndată ne-am şi luat rămas bun. Timofei s-a dus în următorul col- 
hoz să lucreze, iar eu am pornit prin valea plângerii: nu se poate să 

mă arăt nimănui — puteau să denunțe, eram căutat. Unde să mă 
duc — nu știu. Mă străduiam să plec prin locuri necunoscute, mai 
departe în munți. 

Între timp la Timofei la locul de muncă au apărut lucrătorii 
NKVD-ului și întreabă: 

— Dar unde-i al treilea? 

— Suntem numai doi. 

I-au întrebat pe stăpâni: 

— Câţi oameni lucrează aici? 

— Doi. 

Ei au plecat. 

Pribegind singuratic, Îl rugam pe Domnul: „Dacă m-ai trimis 
prin această vale, păzește-mi familia, ca să fie totul bine acasă...“ 
Am îndurat mari greutăţi în aceste pribegiri. Ziua mă rețineam 
în adăposturi, în păduri, noaptea îmi continuam calea. Mergeam 
într-o noapte, de sărbătorile de iarnă — un timp periculos din 
cauza animalelor sălbatice. Drumul trecea prin defileuri, munți, 
stepe, păduri, mlaștini. Mergeam prin negură și pe vreme rea. 
Aveam un băț mic în mână, mă nelinișteam că aceasta e o apă- 
rare slabă de animale. Deodată am văzut la o margine a dru- 
mului un gard. M-am apropiat, am pipăit pe întuneric un ţăruș. 
M-am bucurat, l-am apucat, l-am clătinat, simt că e tare — va 
fi tocmai după măsură. Am început să-l trag, iar un glas parcă 
îmi zice: „În țăruş te încrezi? În autoapărare? În Domnul nu te 
încrezi?“ Îndată am lepădat această ocupaţie și am început să mă 
rog: „Doamne, iartă-mă, că nu mă încred în Tine...“ Și am por- 
nit mai departe cu beţișorul cel mic, Domnul m-a ferit de toate 
primejdiile. Sunt încredinţat că în drumul de noapte m-au văzut 
animalele, însă Domnul m-a luat pe deplin sub apărarea Sa și 
mergeam cu El liniştit. Chiar mă abăteam din drum şi intram în 
pădure, ca să mă odihnesc puţin. 

În sfârșit am ajuns într-un sat azerbaigean necunoscut. Am bă- 
tut cu băgare de seamă chiar la portița primei gospodării. A ieşit 
stăpânul, m-a invitat în casă, mi-a propus să mă spăl pe mâini şi 
m-a poftit la masă cu ei. Eram foarte flămând și m-am bucurat de 
invitaţie. În timpul prânzului stăpânul s-a interesat de specialitatea 
mea. Aflând că sunt „meşter la toate“, mi-a propus finisajul interior 
al casei abia construite. 

Ca să fiu sincer, lucrări de tâmplărie n-am făcut niciodată, 
dar m-am gândit: Domnul m-a adus aici, înseamnă că mă va 
ajuta. Şi Domnul m-a ajutat. 

Aici eram liniștit — nimeni dintre cunoscuţii mei nu putea 
nimeri încoace. În sfârșit, lucrul a fost isprăvit şi stăpânii au 

achitat munca mea. Despre sumă nu ne învoisem, dar ei mi-au 
dat un asemenea preţ la care nici nu mă gândisem. „Eşti satis- 
făcut?“ — m-a întrebat el. „Mulţumesc! E chiar cu prisosință!“ — 
am răspuns cu bucurie. 

Lăsându-i pe stăpânii primitori, am plecat mai departe. În drum 
mă gândeam: acum casa mea, probabil, nu e supravegheată. Cum 
aş face ca să trec și să transmit familiei banii câștigați? 

Domnul mi-a binecuvântat calea și, în sfârşit, după pribegirile 
chinuitoare de trei ani, m-am întors noaptea pe ascuns la casa mea. 
După un semnal convenit din timp, la lovitura unei pietre de scân- 
durile balconului, a ieşit în curte soția. Ne-am întâlnit cu o mare 
bucurie şi I-am mulţumit Domnului. 

Un an întreg casa a fost sub supraveghere, iar acum nu-i 
deranja nimeni — s-au liniştit. Pesemne, mă șterseseră din „lis- 
tele“ lor. 

Dar ce-i de făcut? Să intru în casă? Poate intra pe neaștep- 
tate vecina, ba nici copiilor nu se poate să mă arăt... Imi deveni- 
se greu să trăiesc în casa mea. Mă ascundeam în pod, soţia îmi 
aducea demâncare. Îmi era greu să suport o asemenea temniţă: 
nici să tușşești, nici să te miști. 


Moartea lui Timofei 


Fratele meu Timofei era bucuros să mă vadă după o despărţire 
atât de îndelungată. Asculta cu un interes viu povestirea despre 
pribegirile mele în acest timp îndelungat şi chinuitor. 

„Haidem iarăşi la lucru — mi-a propus el — acum e strângerea 
cerealelor, lumea nu umblă nicăieri fără treabă“. M-am învoit. Noi 
am plecat într-un colhoz, acolo nu mă ştia nimeni. Ne-am apucat 
împreună de treabă şi am terminat într-un termen scurt lucrul cu 
care fuseserăm însărcinaţi. Primind o plată bună, am cumpărat 
pentru casă vesela necesară, manufacturi şi a doua zi dimineața 
am pornit înapoi. Într-un loc trebuia să trecem prin munţi şi defi- 
leuri. Ziua era periculos să intrăm în sate. Întrucât trebuia să apar 
acasă numai pe timp de noapte, spre sfârșitul căii ne încetineam 
puţin mersul, ne odihneam des. 

Am intrat în munți unde creștea numai tufăriş, pădure nu era. 
Timofei, șchiopătând, mergea înainte: piciorul rănit cu toporul încă 
nu se vindecase. De mâna stângă ne atârna, ca la tâmplari, topo- 
rul, pe umeri — rucsacul. Ne-am apropiat de un delușor verde. 
De o parte era o pantă abruptă ca un perete, iar de alta o pră- 
pastie. In urmă se pierdea, șerpuind printre surpăturile de piatră, 
drumul la poalele muntelui. Mi-a venit o dorință să mă odihnesc 
puţin în acest loc plăcut. Dându-mi jos rucsacul greu, mi-am aş- 

ternut sacoul pe delușorul verde încălzit de soare și m-am cul- 
cat. Timofei s-a întors la mine. „Hai să ne odihnim puţin aici“ — 
îi zic. „Nu, să mergem — insistă Timofei. — Inainte sunt niște săla- 
șe ale băștinașilor, acolo am un cunoscut. Acolo o să facem un mic 
popas, vom lua ceva în gură și o să plecăm mai departe“. 

Timotei a pornit fără grabă. S-a îndepărtat la vreo șaizeci de 
metri. Eu am hotărât să mă ridic şi să-l ajung. Abia mi-am ridicat 
capul de pe rucsac, văd: din vale fuge pe drum un om gâfâind. Cu 
o mână își șterge sudoarea, cu alta ţine pușca. Se apropie în fugă 
de mine. Văzând că-s singur, înjură cu răutate: „Întoarce-ţi tova- 
rășul!“ Şi se îndreptă îndată să-l ajungă din urmă pe fratele, care, 
nebănuind pericolul, mergea fără să privească îndărăt. 

Parcă mă ridică cineva de subsuori: fugi! Eu sării, văd că 
Timofei privi în urmă, îl văzu pe tâlharul care fugea cu arma 
în mână... 

Sărind din drum sub povârnișul nu prea mare, eu trecui în fugă 
valea mică și mă ascunsei repede după un colț de piatră. Abia acum 
m-am dezmeticit şi am început să chibzuiesc: mi-am lăsat rucsacul 
cu lucrurile, fratele a rămas în mâinile tâlharului... Doamne! Cum de 
s-a întâmplat că am fugit? Poate să mă întorc? Dar cu ce-l pot 
ajuta? Doamne, eu doar nu singur am plecat? Tu m-ai salvat... 
„Nu! Nu! — îmi spunea parcă cineva poruncitor. — Nu se poate! 
Continuă-ţi calea, numai că nu pe drum, ci de-a lungul tufarilor“. 

Trecând în fugă pe lângă sălașele despre care vorbise Timo- 
fei, am ieșit la o răscruce de drumuri: unul ducea în satul nostru. 
Nu pot să merg: unde e fratele meu? Doamne, unde e acum fratele 
meu? N-am auzit împuşcătură, poate că s-a salvat? 

S-a lăsat noaptea, eu îl aştept pe fratele. Vreo patru ore am aş- 
teptat — nu se aude nimic... Ca să nu întârzii să ajung acasă, iar 
drumul e încă lung, am pornit încet — poate mă va ajunge din urmă. 

De casă m-am apropiat cam spre revărsatul zorilor. Am comuni- 
cat vestea alarmantă: ne-au atacat tâlharii, fratele a rămas în munți. 

Dimineaţa le-am povestit fraţilor mei Vasili și Osip unde ne-am 
întâlnit cu tâlharul. Ei cunoşteau bine locul acela și au pornit în- 
colo. Timofei zăcea mort chiar lângă drum: îmbrăcămintea și în- 
călțămintea îi erau luate, era numai în lenjeria de corp, cu spatele 
străpuns de un glonte. Au comunicat în satul Berderiu, unde se 
afla un post de miliţie la staţia petroliferă. De acolo s-a telefonat la 
raion. Îndată a plecat la fața locului miliția judiciară. I-au luat cu 
ei pe fraţii Vasili și Osip. Examinând toată împrejurimea, l-au pus 
pe mort în maşină şi s-au întors la raion. Au început interogările. 

Simţeam în ce încurcătură nimeriseră fraţii mei și i-am spus 
soției: „Astăzi mă voi descoperi, să facă ce vor cu mine“. Am 

început să ne rugăm ca Domnul să îndemne inimile fraților să 
spună despre mine cum a fost în realitate. 

Fraţii au recunoscut, ei au fost aduși în sat împreună cu răpo- 
satul. S-a adunat în grabă tot satul să privească: „Au adus un om 
ucis!“ Tot drumul era ticsit de lume. Mă apropii și eu, toţi se uită 
miraţi: de unde m-am luat? Demult nu mă mai considerau viu. 


Judecata 


M-am uitat la fratele mort şi m-am grăbit să mă prezint la so- 
vietul sătesc. 

Am povestit anchetatorului miliției judiciare totul cum a fost. 
M-am aflat trei zile în curtea de anchetă penală. După aceea mi 
s-a declarat: „Tu l-ai omorât, toate vorbesc despre aceasta“. — 
„Nu sunt vinovat de sângele fratelui, greșiți“ — am răspuns eu, 
iar în sinea mea mă gândesc: acestea-s numai bănuieli, iar do- 
vezi ei nu au. Mă adresez Domnului în rugăciune: „Lu știi că 
nu sunt vinovat. Nimeni nu știe, numai Tu. Descoperă-le adevă- 
rul cum este“. 

Am fost dus la închisoare — murdărie, o mulțime de păduchi. 
Dimineaţa, când deţinuţii erau scoși în curte, eu îmi scoteam căma- 
șa și scuturam păduchii — era imposibil să-i alegi. 

In cameră erau vreo patruzeci de persoane, toţi știau de „vina“ 
mea. Oamenii credeau minciuna şi se mirau de fapta mea rea. În- 
cercam să explic, dar nimeni nu credea. 

S-a terminat ancheta penală. Pentru a doua zi trebuia să fie 
judecata. Mă vor judeca ca pe un ucigaș. Soţia plânge, fraţii sunt 
îndurerațţi. 

A fost întrebată mai întâi lumea: 

„In rudenia lor au fost ucigași?“ Toţi răspund: „Nu!“ Consecințele 
judecății sunt cunoscute: ori împușcarea, ori un termen mare. Eu 
mă rog: „Doamne, Tu ştii, că sunt curat de sângele fratelui...“ 

Chiar în noaptea aceea deodată se deschide ușa camerei. Deţi- 
nuţii săriră în picioare: ce este? ce s-a întâmplat? Noaptea camerele 
nu se deschid. Temnicerul anunţă: „Serebrennikov, ia-ţi așternutul, 
hainele și ieşi în curte“. Toţi strigară într-un glas: „Se duce acasă! 
Serebrennikov se duce acasă!“ 

lar eu mă gândesc: acasă oare? poate că în stepă... 

Merg în urma temnicerului. După colț el se opri: 

— Eşti bun de aldămaș. 

— Ce fel de aldămaș? Pentru ce? 

—'Te duci acasă! 

— Cum acasă? Mâine e judecata. 

— Au găsit ucigaşii — cinci inşi! 


ec 

M-a adus la șef. Acolo e soţia și fratele. Gospodina mea plânge, 
iar soția şefului miliției judiciare o linişteşte. 

— Ei, cum e la închisoare? — întrebă șeful. 

— Care și cum. Unii cântă, alții se întristează, alţii plâng... 

— Vei pleca acasă. Tâlharii au fost prinși. Ei au recunoscut că 
l-au omorât pe fratele tău. 

Anchetatorul mi-a cerut obligaţia în scris că în zilele anchetei 
penale și ale judecății ucigaşilor nu voi pleca nicăieri de acasă şi 
mi-a dat drumul. 

A început judecata. Eu am venit. Erau atâţia oameni, încât 
nici o casă nu i-ar fi încăput. A susținut procesul trei zile Curtea 
Supremă de Justiţie din or. Baku. Eu l-am recunoscut pe omul 
de statură nu prea înaltă, rotund la faţă, care alergase pe ală- 
turi de mine cu arma. Îmi era indiferent: cine e și ce e, fratele 
doar nu mai este în viaţă. 

Se ridică procurorul: 

— Fratele decedatului e aici? 

— Aici. 

— Unde aţi fost cu el? 

— Lucram în colhozuri prin contract. 

— În colhozuri zici? Dar tu cine ești? 

— Colhoznic. 

— Nu, cine ești în biserică? 

— Sunt om credincios. 

— Ştiu că ești credincios. Drept cine ești în biserică? 

— Slujitor. 

— Dar Biblie ai? 

— Am. 

— De ce n-ai dat-o? 

— Nu mi s-a cerut (dar singur mă gândesc: chiar dacă mi s-ar fi 
cerut, totuna n-aş fi dat-o). 

— Așază-te. 

În timpul întreruperii m-au înconjurat afară femeile azerbaige- 
ne. Plâng: „De ce ai recunoscut că ești credincios și că ai Biblie, că 
ești slujitor? Un frate s-a pierdut, iată că şi pe tine poate că...“ — 
„Nu, nu! — le spun. — Fiți pe pace: deasupra mea este Domnul 
meu, El nu va îngădui'“. Iar ele plâng... 

În timpul judecății a devenit cunoscut cum au fost prinşi uci- 
gaşii. Pe drumul de la raion spre sat se întorceau oamenii de la 
târg. Tâlharii i-au prădat. Când cei prădaţi s-au îndepărtat puţin, 
un băiețandru a spus: „Dar eu îl ştiu pe unul, e un kunak (cunos- 
cut) de-ai noștri din aul“. Despre aceasta s-a dat de știre la raion. 
De acolo a plecat îndată cu automobilul miliția judiciară. L-au luat 

cu ei pe băieţandru şi s-au dus în satul acela. Au înconjurat casa 
şi l-au prins pe omul acela. Prin el au aflat unde e al doilea, l-au 
arestat și pe acela. Astfel i-au luat pe toţi. În casele lor erau și ruc- 
sacurile noastre cu lucrurile. Lucrurile nu ni s-au întors. Cel rotund 
la față, care l-a împușcat pe Timofei, a fost condamnat la moartea 
prin împușcare, celorlalți li s-a dat câte 10 ani. 

De atunci am început să trăiesc acasă în mod deschis. 


Pe front 


Era anul 1941. Vara am fost recrutat în spatele frontului pentru 
munca de asigurare a armatei cu hrană. Ne mișcam în urma fron- 
tului tot mai departe şi mai departe. În sfârşit, am fost trimişi în 
orașul Mahacikala și am fost plasați chiar la marginea peninsulei, 
unde se practica pescăritul, la 120 kilometri de continent. Pâine 
nu era deloc. Toţi strigă: „Vrem pâine!“ Ofițerii ne-au aliniat în 
rânduri şi întreabă: 

— Cine e brutar? 

—Eu! Eu! Eu! — au strigat mulți. Am strigat și eu: „Eu sunt 
brutar!“ 

— Mulţi brutari, toată unitatea-s brutari! — râd ofițerii. 

Ne-au aliniat și ne-au dus la director. I-au înscris pe toţi „bruta- 

“ şi au început să ne cheme pe câte unul: 

— Eşti brutar? 

— Da, brutar. _ 

— Din ce făină coceai? In ce fel de cuptoare? Ce spor la coacerea 
pâinii aveai? 

La aceste întrebări răspundea care și cum îl ducea capul. M-au 
întrebat și pe mine: 

— Ai lucrat brutar în unitatea militară terestră sau pe mare? 

— În libertate — le răspund (deși numai acasă o ajutasem pe gos- 
podina mea să frământe aluatul în covată, ştiam cum se frământă). 

— Din ce fel de făină coceai? Ce spor aveai la coacerea pâinii? — 
Nici nu mai ţin minte acum ce am răspuns. 

Eram de statură înaltă, tânăr, bătător la ochi. 

La sfârşitul audierii plutonierul m-a chemat după listă pe mi- 
ne primul, apoi încă pe patru, pe ceilalți i-a trimis în unitate. 
Ne-au condus la brutărie, unde lucrau brutari civili, şi au spus: 
„lată brutarii militari, Serebrennikov e mai mare“. Timp de trei 
zile am fost puşi la încercare. 

Mi-au dat un maiou, bonetă de brutar. Noi am început îndată 
frământarea. Brutarul rus, nu ştiu de ce, m-a îndrăgit îndată. Într-o 
covată lungă s-au turnat 5 saci de făină, s-a turnat apă. O femeie 
a început să scufunde încet făina în apă, iar noi — să frământăm 

cu mâinile. Unul dintr-o parte a coveţii, iar eu din cealaltă. Văd că 
de mâinile lui nu se lipește aluatul, iar eu m-am împotmolit cu to- 
tul în aluat și mă gândesc: el, probabil, a înţeles că nu sunt brutar. 
Ceva mai târziu am hotărât să mă descopăr: 

— Ştii ce? Poate crezi că sunt într-adevăr brutar? Nu sunt deloc 
brutar și n-am lucrat brutar niciodată. 

— Dar dorești să fii? 

— Din toată inima! 

— Ei, vei fi un adevărat brutar! 

Îndată mi s-a făcut mai uşor pe inimă. Acum eu am început să 
amestec făina, iar ei să frământe. Lucrează de parcă se joacă. 

În curând învățătorul meu brutar a fost luat într-o unitate și tri- 
mis pe prima linie a frontului. Au rămas cu mine ajutorul lui — un 
tătar din or. Kazan și trei femei tinere. Eu urmăream atent cum 
făceau aluatul, cum îl puneau, la ce ore. Mă străduiam să înțeleg 
şi să memorizez această lucrare: aluatul era împărțit în pâini de 
câte cinci kilograme. Sunt două cuptoare, în fiecare încap câte 106 
pâini. Cuptorul trebuie umplut bine timp de 5 minute și să fie în- 
chis. În mâinile brutarului experimentat pâinile zburau, fără nici 
o exagerare, în cuptor. Eu nu reuşeam nici să răstorn pâinea gata 
pe lopată. Domnul m-a ajutat să înțeleg totul şi să însușesc repede. 

Aici noi am stat vreo patru luni. Când am pornit, toți au fost 
trimiși pe front. Eu am fost lăsat pe lângă șefi, ca bucătar. Ne 
mişcam tot timpul în urma frontului şi trecuserăm deja de Velikie 
Luki. Începu să se audă cum zboară și explodează minele, cum bu- 
buie obuzele. Am fost trimis în batalionul de invalizi, în compania 
de captură, ca specialist-tinichigiu, să repar maşinile și altă tehnică. 
Lucram fără întrerupere. Şeful unităţii se întâmpla că trecea pe 
alături şi glumea: „Instructorule! Lasă-l pe Serebrennikov mai mult 
să șadă şi mai puţin să facă...“ 

Apoi toţi invalizii au fost trimiși pe front. Epileptic, strâmb, 
şchiop — toţi pe prima linie a frontului! lată că și eu — tot acolo. 
Pe linia înaintată iarăși a fost nevoie de brutar. Am fost trimis în 
brutăria armatei de campanie: erau trei cuptoare, focul se făcea 
cu lemne. 

Războiul se apropia de sfârșit. Aflându-mă în unitate, în zilele 
de duminică aveam posibilitatea să merg la adunarea de rugăciune. 
Îmi iau sculele, le ascund și mă duc în oraș, caut credincioșii. Pe 
drum mă întâlneau uneori şefii, dar nu mă întrebau niciodată unde 
mă duc. La adunare mă așezam întotdeauna printre cântăreţi, cân- 
tam împreună cu ei. Plecând de la adunare, întrebam: „Pe strada 
pe care eu plec în unitate sunt credincioși care nu vin la aduna- 
re?“ — „Sunt“. Iau adresele lor, intru. 

— Eşti credincios? — Șovăie, se sfiește să recunoască. — La adu- 
nare te duci? 

— Nu. 

— Dar de ce? I-ai făgăduit Domnului să-l slujeşti cu un cuget 
curat? Nu te-a silit nimeni? Tu singur, din dragoste, ai făgăduit să 
împlinești voia lui Dumnezeu? lar acum de ce nu mergi la aduna- 
re? Ce fel de pildă ești?! 

— Sunt vinovat... 

— Dar de-acum ai să te duci? 

— Am să mă duc. 

Astfel merg la al doilea, la al treilea, iar apoi mă întorc în 
unitate. Maiorul ştia că am Evanghelie şi că merg la adunare, 
dar nu m-a întrebat niciodată nimic. Când se întâmpla să fie co- 
misii, mă trimitea undeva în deplasare. Eu știu că Domnul Se 
îngrijea de mine. 

S-a sfârșit războiul și eu m-am întors în satul meu, unde mi-am 
continuat iarăși slujirea în biserică. 


Instrucţiunile dezastruoase 


În anul 1960 VSEHB a emis „Noul regulament“. Neprietenii 
au început să înainteze noi cerinţe față de bisericile evangheli- 
ce, ca şi cum pentru îmbunătăţirea situaţiei. Mai târziu au fost 
emise directivele îndreptate de asemenea spre subminarea lu- 
crării lui Dumnezeu. 

În timpul acela la noi era prezbiter al bisericii din Ivanovka ve- 
rișorul meu — Feofilov Aleksei Grigorievici. El mi-a propus odată 
următoarele: „Piotr Aleksandrovici, noi trebuie să fim prieteni. Și 
atunci unde e nevoie, acolo vom și îndrepta biserica“. Eu am înţeles 
că îmi propune ceva rău, am încetat să am încredere în el, mi-am 
dat seama că nu e un slujitor credincios. De atunci între noi au 
apărut divergențe. Aleksei Grigorievici a rugat biserica să influen- 
țeze asupra mea și să ne împace, ca și cum eu mă cert cu el. Bi- 
serica era nedumerită. Eu am explicat că noi nu ne-am făcut unul 
altuia nici un rău. El vrea să-l ascult în toate și noi să putem abate 
împreună biserica de la calea dreaptă. 

În urma acestor „divergențe“ adunarea din Ivanovka s-a îm- 
polnăvit duhovnicește. Eu am explicat poporului lui Dumnezeu că 
slujitorii necredincioşi Domnului, care abat biserica de la calea ade- 
vărată, sunt demni de excomunicare, pentru că vor distruge bise- 
rica. Ei vor pricinui daune bisericii și o vor nimici. Biserica a ţinut 
seama de sfatul meu și toți care cei se abătuseră de la calea dreap- 
tă au fost excomunicați. 

Curând după excomunicare ni s-a luat casa de rugăciune. 

Am început să ne adunăm în alt loc. A venit imediat miliția: 
„De ce vă adunaţi aici? Adunarea voastră uite-o unde-i, dar voi 
de ce sunteţi aici? (In fosta casă se adunau cei excomunicați.) Ne 
amenințau, ne cereau să ne întoarcem. Noi am refuzat să ne du- 
cem la cei ce se lepădaseră de adevăr. Autorităţile au început să ne 
persecute. Ne amenințau în tot felul, se făcea lista tuturor, eram fo- 
tografiați. Gândeau că noi, de frică, vom fugi care încotro, ne vom 
ascunde ori ne vom întoarce la ei. Dar, slavă lui Dumnezeu, El ne-a 
dat puteri, curaj și îndrăzneală. Noi ne continuam adunările. 

În anul 1962 am fost rânduit prezbiter prin punerea mâinilor 
(până atunci îndeplineam îndatoririle de prezbiter fără a fi rânduit). 
De câteva ori am fost dus din adunare la raion, unde eram fotogra- 
fiat, amenințat și preîntâmpinat. Toată biserica mergea cu mine la 
raion şi mi se dădea drumul. Cei de la putere nu încetau să perse- 
cute adunările noastre libere. 


Al doilea termen 


La 23 noiembrie 1968 am fost dus de unul singur la raion, acolo 
am fost arestat. Eram învinuit de conducerea adunărilor ilegale, că 
nu ne adunăm împreună cu cei excomunicați și înregistrați. 

La 24 decembrie 1968 a avut loc judecata. Conform articolelor 
142-1 p. 1, 188-1, 38 al CP al RSSAz. am fost condamnat la 3 ani 
privaţiune de libertate. 

Am fost trimis să-mi „ispășesc pedeapsa“ în or. Baku. Aici deţi- 
nuții împleteau nişte obiecte complicate din frânghii și făceau cutii 
de carton. _ 

În lagărul nostru era o încăpere pentru fiert apă (ceainărie). Înă- 
untrul clădirii erau două cazane mari. De la ele erau scoase în curte 
robinete. Eu am și fost numit să fierb apa. Până atunci în clădire 
era o murdărie grozavă, peste tot gândaci de bucătărie. Pâinea n-o 
poţi pune nicăieri... Nu mă puteam atinge de nimic fără un simţ de 
dezgust. Incepând lucrul, întâi de toate am hotărât să fac o ordine 
totală. La început am nimicit gândacii cu uncrop. Până şi perva- 
zurile le-am smuls și i-am opărit și acolo pe toţi cu uncrop. L-am 
rugat pe şetul lagărului ca încăperea să fie tencuită, văruită pe 
dinăuntru. Şeful, văzându-mi râvna, mi-a pus bucuros la dispoziție 
lucrători ordonându-le: „Să faceţi tot ce vă va spune Serebrenni- 
kov“. Când s-a făcut tot, administraţia a rămas foarte mulțumită. 

Atitudinea față de mine era oarecum îngăduitoare. La locul 
de muncă eu cântam cântări duhovnicești, cântam la mandolină. 
Aveam Evanghelie. Citeam şi mă rugam. Statul major al lagărului 
se afla în curte, nu departe de ceainărie; când lucrătorii sediului 
treceau pe alături, vedeau și auzeau rugăciunea mea, știau viața 

mea duhovnicească, însă nu mă împiedicau la nimic și mă lăsau în 
pace. Aici mi-am și executat tot termenul. La 23 noiembrie 1971 am 
ieşit din închisoare. 

Când m-am întors, am găsit biserica vie, toți mă aşteptau 
cu bucurie. Erau pe atunci 50 de membri, ba și tineret, copii. 
Prigonitorii au observat înviorarea noastră şi au început să ne 
viziteze, să ne amenințe iarăși și ne puneau piedici. Odată ne-au 
vizitat 18 persoane de la comitetul executiv: organizatorul de 
partid, lucrătorii medicali, miliția, drujinarii. Au venit la aduna- 
re cu ameninţări: 

— Mult o să vă continuaţi lucrarea? 

— Până va veni Domnul, după cum e scris! — le răspund. 

Au întocmit un proces-verbal. 

— Nu vom semna! — am declarat noi în mod unanim. 


Al treilea termen 


În curând prigonitorii au adunat materiale, i-au arestat pe șase: 
pe mine, pe fratele meu — Ivan Aleksandrovici, pe doi predica- 
tori — Minnikov Vasili Matveevici și Kazakov Vasili Mihailovici, 
precum şi pe două surori — pe Leontieva Maria Stepanovna și pe 
Ermolova Anastasia Pavlovna. 

La 5 septembrie 1972 am fost condamnați conform art. 142 p. 2. 
Mie mi s-au stabilit 3 ani privaţiune de libertate cu executarea 
termenului în lagărele cu regim riguros. Fraţilor: Minnikov și Ka- 
zakov — câte 2 ani şi am fost trimişi în lagăre diferite. 

Eu am fost adus la Baku în lagărul „Ghiuldara“. După o per- 
cheziție minuțioasă am fost întrebat: 

— Pentru ce infracţiune ai nimerit aici? 

— Pentru că sunt credincios, slujitor al bisericii, pentru propovăduirea 
Cuvântului lui Dumnezeu. 

— Ai fost deja judecat pentru aceasta și continui? Noi îţi inter- 
zicem cu toată strictețea să propovăduiești între zidurile lagărului 
nostru. Să nu spui nimănui nimic şi să nu faci nici un fel de rugă- 
ciuni. Și să nu scrii scrisori duhovniceşti. Scrie simple: sunt viu, am 
nevoie de ceea și de ceea, iar despre Dumnezeu — nici un cuvânt. 

— Nu sunt de acord cu aşa ceva — am răspuns. — În primul 
rând, ca om credincios, fără rugăciune nu voi mânca pâine în lagăr 
şi lucrul acesta n-o să mi-l interziceţi. În al doilea rând, familiei 
credincioase, desigur, îi voi scrie scrisori şi îi voi scrie cu Cuvântul 
lui Dumnezeu, să trezesc în ei tăria sufletească, ca să continue să 
se roage şi să săvârşească slujirea Domnului. 

Am fost trimis în brigada a 6-a de muncă. Aici făceam curăţenie 

și împărțeam hrana. În restul timpului îndeplineam și alte lucrări. 

Peste un timp în lagăr a fost adus din Baku fratele Arseni 
Timofeevici Agarkov. El a aflat că eu sunt aici şi m-a căutat. Ce 
întâlnire bucuroasă am avut! Noi cântam adesea în mod deschis 
în lagăr, ne rugam împreună. Autorităţile ne-au pus în curând 
sub urmărire. Noi continuam să ne rugăm în zilele de odihnă, 
să mărturisim deschis și să cântăm cântări creștine. Multora li 
se umilea inima și ziceau: „Sunteţi niște oameni fericiți! Numai 
că păziți-vă, să nu vă abată cineva din cale. Vă invidiem foarte 
mult viața voastră“. Au apărut chiar și suflete care se apropiau 
de Domnul. 

În lagăr săvârșeam cu fratele cina Domnului. 

Odată deţinuţilor li s-a ordonat să-și scoată lucrurile şi produse- 
le din secţia locativă în magazie. Aceasta era o încăpere murdară, 
fără poliţe și alte comodităţi necesare. Deţinuţii au declarat: „Dacă 
Serebrennikov va fi acolo magazioner, atunci le scoatem, dar dacă 
un altcineva — nu le scoatem“. Toţi ştiau că de acum încolo în ma- 
gazie va fi o curăţenie și o ordine absolută. 

În lagăr a fost construită o clădire mare, cu dimensiunile de 
70x30 metri. Era nevoie de tinichigiu pentru a face acoperișul — 
mi s-a propus acest lucru. Credincioşii câștigau, încetul cu în- 
cetul, simpatia administraţiei. În timpul controlului lucrării de 
acoperiş şeful mă preîntâmpina cu grijă: „Vezi să nu cazi de la înăl- 
țime...* — „Asupra mea este o pază de sus. Domnul mă va susține 
şi sper să nu cad!“ — îi răspundeam eu. 

N-am reuşit să termin acest lucru și deodată au venit în 
lagăr din Baku: un membru al CC şi un procuror azer. M-au che- 
mat şi-mi zic: 

— Atâţia ani ţi-ai ispășit pedeapsa în lagăre, ai îndurat mari 
greutăţi, te-ai aflat printre oameni atât de răi. Chiar ni-i oarecum 
neplăcut că ești până acum în locurile de deţinere. Acum soţia ţi-e 
bolnavă. Noi te vom elibera, vei pleca acasă. Numai că vrem să te 
prevenim: păzeşte-te, să nu te mai duci la adunare. Trăieşte acasă 
cu gospodina ta. Cu toate cele necesare veţi fi asiguraţi din plin. O 
să aveţi o viaţă îndestulată și ultimii ani ai vieţii voastre la bătrâ- 
neţe îi veți trăi liniștit împreună. 

— Eu sunt slujitor al bisericii. Cum de-mi propuneţi aşa ceva? 
Ieșind de aici, eu trebuie să merg direct la adunare, la locul meu și 
să continuu slujirea. Şi în caz de se va întâmpla să merg şi să mă 
întâlnesc cu cineva în cale, trebuie să spun tuturor despre viaţa 
mea, despre Dumnezeu. 

La 12 noiembrie 1974 am fost eliberat din închisoare conform 
art. 50 al CP al RSSAz. condiţionat înainte de termen cu 9 luni şi 
23 de zile mai devreme. 

Și iarăși — pentru lucrarea lui Dumnezeu! 


Venind de data aceasta acasă, am văzut că fraţii care fusese- 
ră eliberaţi înaintea mea și de asemenea înainte de termen s-au 
întors cu frică şi nu merg la adunare. Se vede că au fost preîn- 
tâmpinaţi și se tem, dar poate că au fost convinși în lagăr, cum 
încercau şefii să mă convingă și pe mine. Ei i-au dat prilej bisericii 
de a înceta în genere adunările. Numai trei familii n-au ţinut sea- 
ma de acţiunile lui Minnikov și Kazakov și continuau să se adune. 
Cu greu, nu dintr-o dată s-a restabilit în biserică slujirea de mai 
înainte lui Dumnezeu. Fraţii șovăielnici au rămas la o parte și 
s-au abătut cu totul. 

După întoarcerea din lagăr am avut o discuţie cu președintele 
colhozului: 

— Te-ai întors? 

— Da, m-am întors. 

— EI, ţine minte: nu continua lucrarea ceea, lasă totul, altfel ori 
tu vei fi luat de aici, ori eu, va rămâne numai unul din noi. 

— Lucrarea aceasta a fost și va fi, pentru că ea lui Dumnezeu! 

Către timpul acela biserica noastră veghea de acum, la adu- 
nări era tineret, au apărut și suflete ce se apropiau de Dum- 
nezeu. Pe mine m-a luat iarăși miliția. M-au plasat într-o cameră 
aparte, au început să mă amenințe, cereau să las slujirea. Eu am 
refuzat să mă supun în această privință. M-au eliberat şi au în- 
ceput să-mi întocmească un proces. 


Al patrulea termen 


La 11 iulie am fost iarăși arestat şi se pregătea judecata. Fra- 
ţii și surorile bisericii din Ivanovka au făcut demers pe lângă 
guvern. Au indicat că eu sunt arestat fără vină, acasă soția stă 
la pat; că se află sub urmărire penală fratele meu, surorile după 
credință: A. P. Ermolova, ai cărei şapte copii i-au rămas fără mij- 
loace de existenţă, M. S. Leontieva — văduvă. Sora credincioasă 
A. V. Fefelova şi copiii ei au fost concediaţi. Preşedintele colho- 
zului, Nikitin, clevetea la adunarea locuitorilor satului, chipurile, 
o soră și-a înăbușit soțul, care murise cu trei ani în urmă, şi că 
în timpul percheziției în casa ei au fost găsite „arme albe“ (două 
cuțite obişnuite de bucătărie). Credincioşilor li s-a tăiat energia 
electrică, li s-a închis apa. După indicaţia lui Nikitin credincioșilor 
li se cere să semneze în formular că au primit colete, iar însăși 
coletele nu li se dădeau. Toate aceste persecuții s-au abătut asupra 
bisericii numai pentru că susțineam frăţțietatea prigonită şi cen- 
trul duhovnicesc ales — Consiliul Bisericilor. 

Înainte de judecată m-a chemat procurorul şi-mi zise: „Vei fi 
eliberat. Vom suspenda procesul și vei pleca acasă“. 

Când a auzit președintele sovietului sătesc, Nikitin Nikolai Va- 
silievici, a adunat repede ateiştii și i-a trimis la mine la raion în 
KPZ. Ei au intrat în camera unde stăteam eu: 

— Ei ce? Îţi continui lucrarea? 

— Această lucrare n-o pot lăsa, desigur. Căci nu e lucrarea mea, 
e lucrarea lui Dumnezeu. Ea a fost, este și va fi! Deci lucrul acesta 
nu-l voi lăsa. 

Ei au ţinut îndată adunare la comitetul executiv raional şi au 
început, în primul rând, să-l învinuiască pe procuror pentru că a 
dat dovadă de slăbiciune, au hotărât să mi se stabilească o sen- 
tință aspră și să fiu trimis în Rusia, în lagărul cu regim riguros, 
„polosatâi“*, numaidecât la recidiviști. Au hotărât toate acestea 
urgent. 

La 21 iulie 1976 am fost condamnat conform art. 142-l p. lal 
CP al RSSAz. la privaţiune de libertate pe un termen de 5 ani cu 
deținere în lagăre cu regim riguros și am fost trimis la închisoarea 
de tranzit. M-au pregătit pentru plecare. 

Eu am putut să-i văd pe cei ce veniseră să mă petreacă în 
închisoare: familia, câţiva frați. Ei au început să plângă regre- 
tând și compătimindu-mă pentru condamnare, dar eu doar îi 
linişteam din dubă: 

— Fiţi pe pace! Nu vă neliniștiţi! Vegheaţi! lar eu m-am predat 
în mâna Domnului. Domnul nu mă va părăsi. Sunt în mâinile Lui! 
Cred că El mă va ajuta în toate, iar voi fiți pe pace... 

Am fost duşi cu duba în oraşul Kirovobad. Acolo, peste ju- 
mătate de lună toţi condamnaţii au început să fie chemaţi și 
duși la tren pentru plecare. Pe toţi i-au trimis, iar pe mine 
m-au reținut iarăși aici, în lagărul „Biiukșor“ din Baku. In Ru- 
sia n-am mai nimerit. 


In belșugul de necazuri — 
belșug de mângâiere 

În lagăr, desigur, am devenit cunoscut îndată tuturor şefilor, 
cu toate că am fost preîntâmpinat să nu mă rog, să nu vorbesc 
cu nimeni nimic, să nu scriu acasă scrisori duhovnicești. 

„Fără rugăciune nu pot să mă așez la masă. Când mă culc — 
mă rog, mă scol — mă rog. Intotdeauna mă adresez Domnu- 
lui în rugăciune. Treaba dumneavoastră e să mă preveniţi, iar 


* Recidiviştii poartă, conform regulamentului, costume în dungi, de aceea erau numiţi „po- 
losatâe“ (de la rusescul „polosa“ — dungă). 

a mea — să continuu tot ce am primit de la Domnul“ — le-am 
răspuns eu. 

Am fost trimis într-o baracă unde erau 100 de inși, invalizi. 
Nimeni nu se ducea nicăieri la lucru. Toţi erau liberi și puteau să se 
plimbe pe teritoriul lagărului. 

Prietenii din multe locuri îmi trimiteau scrisori la închi- 
soare. Odată plutonierul aduse scrisorile. Toţi s-au repezit în 


întâmpinarea lui. „O, de aș avea vreo scrisoare!“ — mi-am dorit. 
Plutonierul a luat teancul de scrisori şi a început să cheme: 
— Serebrennikov! 


— Eu! — am răspuns necrezându-mi urechilor de bucurie. 

— Serebrennikov! — îmi dă a doua scrisoare, apoi a treia, a pa- 
tra, a cincea!... Astfel plutonierul mi-a transmis mie toate scrisorile. 
Iar ele erau 37! Toţi așteptau cu nerăbdare că li se va citi numele 
lor, s-au îngrozit şi au început să întrebe întristaţi: 

— Dar nouă? Dar nouă? 

— Acolo vi se scrie și vouă! — a spus plutonierul liniștit şi a ieșit. 

Plin de încântare, am început să citesc repede, ca să aflu despre 
ce scriu prietenii în saluturile lor şi în felicitările cu prilejul sărbă- 
torii Paștelui. 

După ce le-am citit pe toate, m-am mângâiat mult și am început 
îndată să transmit scrisorile deţinuţilor, să le fac cunoștință cu sa- 
luturile de Paşte ale prietenilor mei. Toate scrisorile, cu excepţia 
a cinci-şase aveau adresele expeditorilor. Administraţia locală, con- 
ducerea lagărului, cenzorul, probabil, le-au controlat și mi le-au dat, 
primind o mare mărturie pentru ei înşişi. Au observat că scrisorile 
fără adresele expeditorilor sunt „nelegitime“, dar nu le-au reţinut: 
las” să citească Serebrennikov... 

După aceea şeful m-a întrebat: 

— Serebrennikov, cum de ai atâţia fraţi? Oare poate fi aşa ceva? 

— Aceştia încă nu-s toți, sunt doar o parte! 

— Cum așa? 

— Aceștia sunt frați duhovnicești. Fraţii mei după credinţă! — 
îi răspund. 

— Ah, ia te uită!.. 

Desigur, am fost foarte însuflețit de atenţia prietenilor, eram 
plin de bucurie și am început să le amintesc şi mai mult păcătoşilor 
despre harul mântuitor al lui Dumnezeu. Le spuneam cu îndrăz- 
neală tuturor deţinuţilor şi șefilor: 

— Pocăiţi-vă! Cunoașteţi! Credeţi! Pentru că Domnul este un 
Judecător aspru! Ce, credeţi că nu veţi muri? Veţi muri! Credeţi 
că nu veţi învia? Veţi învia! Poate, credeţi că nu veţi nimeri la ju- 
decată? Toţi veţi nimeri la judecata lui Dumnezeu! Deci iată astăzi 

îngrijiți-vă, împăcaţi-vă astăzi cu Domnul, cât încă nu e târziu... 
Astfel, în lagăr n-a rămas nici un om, nici dintre șefi, nici din- 
tre deţinuţi, căruia să nu-i fi spus despre Dumnezeu. 


Eu nu sunt infractor 

Într-o zi de duminică am ieşit în curtea lagărului și am în- 
ceput să mă plimb încolo și încoace rugându-mă în gând: „Doam- 
ne, le-am mărturisit de acum tuturor aici — și celor simpli, şi 
şefilor. De ce mai sunt aici?...“ 

Tot în aceeași zi am primit răspuns: venise un om de la sediu, 
aduce o hârtie și zise: 

— Serebrennikov, ia fă-te încoace! Iată hârtia, poftim, 
semnează aici... 

Mă uit, pe hârtie scrie: „GRAŢIERE“. Graţierea, vasăzică, a ve- 
nit; i-o întorc și zic: 

— Du-o înapoi și transmite-i-o omului aceluia de la care ai luat-o 
şi care ţi-a dat-o: eu nu sunt infractor! Aşa să-i spui, că eu nu sunt 
infractor. Sunt graţiați numai infractorii. Dar eu nu simt nici o vină 
asupra mea, de aceea nici n-o semnez. 

Peste puţin timp un alt om îmi aduce aceeași hârtie pentru 
a o semna. L-am întors și pe el. Apoi vin patru din escortă şi zic: 

— Serebrennikov, la ce te gândești? Să ţii minte, noi nu răs- 
pundem dacă se va întâmpla ceva cu tine. Este ordin: la ora 
cutare trebuie să ieși de pe teritoriul lagărului, dar tu încă stai 
aici, nici din baracă încă n-ai ieșit! Noi iată te vom lua de mâini 
şi de picioare și te vom arunca peste gard. Strânge-ţi așternutul 
şi pleacă! 

— Pentru nimic nu voi semna o asemenea hârtie! — le-am 
răspuns. 

Atunci toți invalizii au început să strige dintr-o dată, mi-au în- 
şfăcat așternutul, lucrurile și le-au dus la depozit. Mi-am luat câr- 
ja în mână şi am pornit în urma lor. Aşternutul meu fusese dat 
de-acum. Am intrat la șef în birou. Căpitanul îmi puse iarăşi di- 
nainte hârtia aceea și zice: 

— Ei, Serebrennikov, trebuie totuși să semnezi. Doar nu se poate 
să nu asculți. Ce, aceasta-i o crimă oare? 

—Nu, eu nu-mi voi trage asupra mea infracţiunea. Dacă voi 
semna, atunci sunt infractor. Dar eu nu sunt infractor și nu voi lua 
vina asupra mea. Aşa că nu voi semna această hârtie. 

EI stătu puţin pe gânduri și se duse la șeful lagărului. Curând 
veni șeful însuși. 

— Ce-i asta, Serebrennikov? De ce nu vreți să semnaţi? Mă- 
car pe mine luaţi-mă în consideraţie. De dragul meu semnează. 

„Sufletul meu aşteaptă pe Domnul, mai mult decât aşteaptă străjerii dimineața...“ (Ps. 130. 6) 


— Această semnătură nu e pentru dumneavoastră. De ea au ne- 
voie șefii mai mari, și nu dumneavoastră. Vorba e că eu sunt curat 
de toate acestea, așa că nu voi semna. 

Șeful dădu din umeri și plecă. Căpitanul îi ieși îndată înainte: 

— Ce-i de făcut? 

— Faceţi o comisie, vreo trei oameni, și iscăliți singuri. Scrieţi 
lămurire că refuză să semneze, iar pe el lăsaţi-l să plece. 

În felul acesta la 6 iunie 1977 am fost scos din lagăr fără nici 
o semnătură pe documentele lor. 

La eliberare mi s-a dat un certificat, cum că sunt grațiat, iar 
termenul neexecutat al pedepsei a fost înlocuit cu condamnarea cu 
suspendarea pedepsei, cu un termen de probă de trei ani. 


În libertate 


Am venit acasă, m-am înscris. leşind din sovietul sătesc, nu știu 
de ce m-a îndemnat inima să intru în biroul de lucru al prigonito- 
rului meu, să-i fac o vizită preşedintelui Nikitin. 

El mă privi zăpăcit. 

— Bună ziua, Nikolai Vasilievici! — îi zic. — Eu am ieșit de acum. 
Iată am intrat să vă vizitez. Slavă Domnului, sunt viu și sănătos. 
Singur tot același post îl deţineţi? Să vă dea Dumnezeu toate cele 

bune, succese în mun- 
că. Vreau să-i urez 
de asemenea numai 
bine şi familiei dum- 
neavoastră. 'Transmi- 
teţi-le salutări de la 
mine. La revedere. 

Toţi vecinii și ru- 
dele s-au bucurat 
mult de întoarcerea 
mea. Pe toţi îi îm- 
povăra îngrijirea de 
gospodina mea bol- 
navă. Și când am ve- 
nit, ei au spus: „Ei, 
de acum, se vede că 
va trebui să îngrijești 
singur de ea“. 

Din ziua aceea 
m-am apucat de lu- 
crările casnice. Gospo- 
dina a devenit îndată 
mai veselă. Depuneam 
toate eforturile îngri- 
jind de ea, dar nu pă- 
răseam nici slujirea. 


P. A. Serebrennikov cu un grup de credincioşi 


O adevărată luptă a credinţei 


Biserica era bucuroasă de întoarcerea mea, a prins la curaj, 
s-a înviorat şi participa mai cu râvnă la slujire, la rugăciuni, la cân- 
tare. De atunci și până în ziua de azi, mulțumesc Domnului, sunt 
cu biserica şi îmi continuu slujirea. 

Soţia mea a trăit unsprezece luni după ce m-am întors. La 
3 aprilie 1978 Anastasia Mihailovna a plecat în veșnicie. 

Incheindu-mi amintirile, vreau să spun: iată așa m-a condus 
Domnul. Uneori calea mea trecea ca și cum prin valea umbrei mor- 
ţii. Însă Domnul m-a însoţit din primele zile ale vieţii noastre de 
familie și până acum mă conduce și mă salvează. Pretutindeni şi 
în toate eu m-am ţinut de Domnul și El a fost întotdeauna călăuza 
mea. Şi astăzi mă bucur şi li mulțumesc Domnului că am ajuns 
până aici și la bătrâneţe continuu slujirea în biserică. 

Astăzi vreau să spun tuturor: puneţi-vă nădejdea în Domnul! 

Întăriţi-vă în Domnul! Încredinţaţi-vă întotdeauna calea în mâna 
Domnului şi El, numai El va scoate pe copiii Lui iubiţi din dureri 
şi necazuri! 

Potrivnicii tot mai lucrează, mulți nu mai sunt, dar noi trăim. 
De aceea, fraţi şi surori, să-L iubim pe Domnul. Să ne trăim viaţa 
întotdeauna în slujire Domnului până va veni El. Doar EI a spus: 
„lată că Eu sunt cu voi în toate zilele, până la sfârșitul veacului“. 
EI privește astăzi la lupta credinţei a fiecăruia dintre noi. Domnu- 
lui Ii este plăcut ca toți să ducem o luptă a credinţei adevărată, 
lucrătoare, vie, puternică, ca noi să fim în mijlocul acestei lumi cu 
adevărat o epistolă a Domnului sau „o cetate aşezată pe un munte“. 
Ca să fim văzuţi de lume în orașele şi în satele noastre ca ucenici 
ai lui Hristos. 

Iar acum ce pot să vă mai spun, scumpa noastră frăţietate: 
să fim toţi recunoscători că Domnul ne-a scos. De unde? Din 
locul acela despre care apostolul Pavel a spus: „După plecarea 
mea se vor vâri între voi lupi răpitori, care nu vor cruța turma 
şi se vor scula din mijlocul vostru oameni fățarnici, care vor 
trage biserica de partea lor...“ Şi ei s-au sculat şi i-au atras pe 
mulţi. Iar noi să-l mulţumim Domnului că ne-a scos din VSEHB. 
Și acum El ne-a condus pe toți prin această „vale a plângerii“, 
ca să ne încerce și să ne pregătească pentru întâlnirea cu El. Să 
nu ne ferim de această soartă grea și de necazuri, căci Domnul 
a mers El Însuși pe această cale înaintea noastră și ne-a lăsat 
o pildă, ca să mergem pe urmele Lui! Să ne amintim de EI! Să 
preţuim toate acestea, să ne smerim în toate și să ne continuăm 
calea până va veni Domnul. 

Scumpi prieteni, fraţi şi surori! Am multe de povestit, dar 
din cauza bătrâneţii, a vocii slabe, îmi este greu de acum să-mi 
continuu istorisirile — ele sunt fără sfârșit. Apostolul Pavel po- 
vestea despre câte a avut de îndurat, unde a fost în primejdii în- 
tre frații mincinoşi, în primejdii din partea tâlharilor şi el a ară- 
tat numai o parte mică a celor trăite, din care ne este foarte 
înţeleasă calea lui. 

Am povestit şi eu o parte mică, nu-mi ajung puteri să redau totul. 

Vreau doar să spun: să continuăm, fraţi și surori, lucrarea pe 
care ne-a încredinţat-o Domnul. Amin! 

ȘEVCENKO 


Nikolai 
Pavlovici 


1913-1968 


ikolai Pavlovici Șevcenko s-a năs- 
cut în anul 1913 în satul Usato- 
vo, regiunea Odesa într-o familie 

de credincioși. Părinţii își educau copiii în 
învăţătura şi mustrarea Domnului. În anul 1934 Nikolai Pavlovici 
a fost botezat după credinţă, în 1944 biserica l-a ales conducător. 

Nikolai Pavlovici era întotdeauna un predicator plin de râvnă și 
un slujitor al Cuvântului lui Dumnezeu. Din amintirile prietenilor 
cunoaștem un asemenea episod din viața fratelui. 

„După război familia Șevcenko îndura foame. Nikolai Pa- 
vlovici a pornit prin sate să caute pâine. Când a venit într-un sat, 
a fost întâmpinat cu o exclamaţie de bucurie: «Frate scump! Bi- 
ne că ai venit: să facem astăzi adunare!» Fratele s-a învoit bu- 
curos. Apoi a pornit spre alt sat. Și acolo aceeași rugăminte: «Să 
facem adunare...» — «Fraţilor, mi-a rămas familia înfometată...» — 
«Dumnezeu Se va îngriji de familia ta!» — îl mângâiau prietenii 
credincioşi. Abia peste o lună Nikolai Pavlovici s-a întors la fa- 
milie. Apropiindu-se de casă, gânduri de neliniște copleşeau ini- 
ma slujitorului: cu ce s-a hrănit soția, copiii? Fecioraşul său mai 
mic, văzându-l pe tata, i-a alergat bucuros în întâmpinare: «Tată, 
de cum ai plecat, noi am câștigat la loterie! Pe acești bani și tră- 
im!» Atât de minunat S-a îngrijit Dumnezeu de familia propovă- 
duitorului Evangheliei, care [i slujea Domnului său cu jertfire, cu 
atâta dragoste şi credinţă. 

În anul 1948 Nikolai Pavlovici a fost rânduit prezbiter al bi- 
sericii din sectorul Peresâp al oraşului Odesa. Indeplinind ani înde- 
lungaţi această slujire de mare răspundere, Nikolai Pavlovici a fost 
„un lucrător care n-avea de ce să-i fie ruşine, şi care împarte drept 
Cuvântul adevărului“. Se dădea pe sine însuși „pildă de fapte bu- 
ne, în toate privinţele“. Iar în învăţătură dădea dovadă „de cu- 
răție, de vrednicie, de vorbire sănătoasă și fără cusur...“ (2 Tim. 

2. 15; Tit 2. 7). Biserica îl iubea fierbinte. El nu i-a lăsat niciodată 
fără atenţia şi grija sa pe copii, pe tineri, pe văduve, pe orfani şi 
pe bolnavi. Prin mângâierile sale el era ca un tată pentru mulți 
membri din comunitate. 

Ca slujitor al lui Hristos şi ca ispravnic credincios al bisericii, 
Nikolai Pavlovici nu apărea nicăieri dându-și aere de importanţă, 
ci era întotdeauna modest, blând, „...ca o doică ce-și crește cu drag 
copiii“ (1 'Tes. 2. 7). Blândeţea lui era cunoscută de toţi oamenii. De- 
spre aceasta mărturisește soţia, copiii, pe care el îi ţinea în ascul- 
tare și onești în toate, precum și prietenii, tovarășii de lucru și, în 
sfârșit, deţinuţii din lagăre, unde el fusese nevoit să se afle pentru 
Cuvântul lui Dumnezeu. 

În anul 1958 în biserica de la Peresâp a avut loc o numeroa- 
să întrunire creştină, după care prezbiterul superior al regiu- 
nii Odesa, M. S. Lipovaoi, şi împuternicitul pe treburile cultelor 
l-au înlăturat pe Nikolai Pavlovici de la conducerea comunității. 

Cu toate acestea, Nikolai Pavlovici a rămas păstor şi tată pen- 
tru membrii bisericii, deși adunările creștine se întâmpla să le facă 
pe ploaie și pe ninsoare lângă pereţii casei de rugăciune, până ce 
această casă a fost confiscată şi transformată în club. 

Era anul 1961... Timpul trezirii duhovnicești a poporului lui 
Dumnezeu. Grupul mic al comunității de la Peresâp împreu- 
nă cu Nikolai Pavlovici, aflând despre abaterea de la Dumnezeu 
a VSEHB-ului, nu s-au alipit de alte comunităţi înregistrate, ci au 
rămas pe calea îngustă. Domnul binecuvânta slujirea lor, comunita- 
tea a început să crească. Adunările se făceau prin locuinţe. Prigoa- 
nele, urmăririle, percheziţiile și arestările nu încetau în anii aceia. 

În anul 1962 Nikolai Pavlovici, împreună cu alți fraţi, a fost 


Anul 1965. Botezul în biserica din Odesa, 
la care a luat parte N. P. Șevcenko 

arestat şi condamnat la 4 ani lipsă de libertate cu deţinere în la- 
găre cu regim înăsprit şi la 3 ani de exil. Drept pretext pentru 
arestare a servit botezul pe care îl oficiase fără știrea autorităților. 

Nikolai Pavlovici a fost nevoit să-şi execute termenul privațiunii 
de libertate în condiţii foarte grele. Era lipsit cu totul de dreptul de 
a primi pachete cu provizii. 

La 31 decembrie 1964, după 2 ani și 7 luni de întemniţare, Ni- 
kolai Pavlovici a fost reabilitat, dar în locul eliberării cuvenite el 
a fost plasat pentru o lună într-o baracă cu regim intensiv (BUR), 
numai pentru că a început să vorbească cu un deţinut care veni- 
se la credinţă prin el în lagăr. Plus la toate, înainte de eliberare 
el a fost aruncat, fără nici un motiv, pentru o zi şi o noapte în 
carceră şi abia la 16 februarie 1965 Nikolai Pavlovici a fost pus în 
libertate și a continuat să muncească cu aceeași râvnă în biserică. 

În august 1965 în numărul delegaților ce veniseră să facă de- 
mersuri pe lângă Prezidiul Sovietului Suprem pentru eliberarea 
fraţilor şi surorilor rămași în închisori era şi Nikolai Pavlovici. Du- 
pă întoarcerea de la Moscova a fost concediat de la locul de muncă 
și timp de un an i se refuza plasarea în câmpul muncii. 

În anul 1966 peste ţară s-a abătut următorul val de prigoniri, 
care l-a luat şi pe Nikolai Pavlovici. De data aceasta a fost condam- 
nat la privaţiune de libertate pe un termen de 3 ani cu deţinere 
în lagăre cu regim riguros. Condiţiile grele din lagăr n-au putut să 
nu se răsfrângă asupra sănătăţii lui, cu atât mai mult că mulţi ani, 
încă până la întemniţare, el suferea de o boală de stomac. 

La 22 octombrie 1968, cu un an înainte de termen, Nikolai 
Pavlovici a fost pus în libertate prin amnistie, iar peste două săp- 
tămâni a căzut la pat. A fost trimis la spital, unde i s-a stabilit 
diagnosticul: ciroză hepatică. 

Suferind greu, el nu gemea, nu-l deranja pe nimeni. În spital 
lucrătorii medicali se mirau de răbdarea lui. 

În timpul bolii a fost vizitat de mulţi prieteni. Fiecare se ducea 
să audă ultimul cuvânt de îndemn de la păstorul iubit. EI se grăbea 
să spună tuturor un cuvânt bun, deși lucrul acesta îl costa mari 
eforturi. Pe rudele necredincioase le chema la pocăință, iar pe cei 
credincioși îi convingea să rămână tari în credinţă. 

La sfârşitul lui noiembrie cei apropiaţi l-au luat pe Nikolai Pa- 
vlovici acasă. El a rugat să se săvârșească cina Domnului și să-l 
viziteze unii frați. Dorinţa lui a fost împlinită. În discuţia cu fraţii 
Nikolai Pavlovici a spus că e gata să plece, dacă Domnul îl va che- 
ma. l-a rugat pe fraţi să săvârşească munca duhovnicească pe care 
o începuseră, să vegheze, să nu se înfricoșeze. A transmis salutări 
fraţilor-lucrători în câmpul Domnului. 

Marţi, la 10 decembrie, noaptea, el i-a spus soţiei, care nu se în- 
depărta de lângă el şi, cum putea, se străduia să-i uşureze suferin- 
țele: „Curând voi pleca“. Soţia l-a întrebat: „Ce să-i spun lui Sașa?“ 
EI a răspuns: „Să fie credincios Domnului... pe pământ nu mă voi 
mai întâlni cu el...“ 

(Saşa, fiul lui, cu 4 zile înainte de întoarcerea din închisoare 
a lui Nikolai Pavlovici, a fost arestat împreună cu alți fraţi.) 

La 1l decembrie, la ora 7 dimineaţa, la rugămintea lui, s-au 
adunat lângă patul de boală prietenii și rudele. După ce s-a rugat 
împreună cu ei, a început să-şi ia rămas bun lăsându-i fiecăruia 
câte un îndemn. 

La 1l decembrie 1968, peste o lună şi jumătate după întoarce- 
rea din închisoare, a plecat în veşnicie slujitorul credincios al lui 
Dumnezeu, prezbiterul bisericii de la Peresâp, or. Odesa — Nikolai 
Pavlovici Șevcenko. 

Au venit să-şi ia rămas bun de la Nikolai Pavlovici şi prietenii 
din locurile unde el a fost nevoit să-și execute termenele în lagăre. 

Fiind adânc îndureraţi pentru scumpul păstor și bunul îndru- 
mător, rudele și prietenii au împodobit cu multă dragoste sicriul cu 
flori vii, iar pe coroane se vedeau desluşit cuvintele credinţei și nă- 
dejdii, care erau atât de scumpe inimii lui Nikolai Pavlovici: „Pen- 
tru mine a trăi este Hristos și a muri este un câștig“ (Filip. 1. 21). 

PIDCENKO 


Vitali 
Ivanovici 


1941-1990 


Fac totul pentru Evanghelie, 
ca să am și eu parte de ea. 1 Cor. 9. 23 


ntr-o zi însorită de iarnă, la 16 ianuarie 
1990, s-a întrerupt pe neaşteptate viața creș- 
tinului modest și a lucrătorului credincios în 
câmpul lui Dumnezeu Vitali Ivanovici PIDCENKO. Avea 49 de ani. Aproape 25 
din ei i-a consacrat muncii în editura „Hristianin“ a Consiliului Bisericilor al CEB. 

Biserica a aflat pentru prima dată numele lui din comunicatul informativ 
al editurii de la 24 octombrie 1974, când el a fost arestat împreună cu un grup 
de tipografi în localitatea Ligatne din RSS Letonă. De nu era această arestare, 
mulți frați și surori ar fi făcut cunoștință cu el numai lângă sicriu. Insă această 
obscuritate îi bucură pe lucrătorii tiparului, pentru că ea contribuie la succes în 
munca lor și le insuflă nădejdea de a primi la timpul cuvenit o răsplată deplină 
de la Domnul (Mat. 6. 1-4). 

3s«..Ei Sunt... Singurii care au lucrat împreună cu mine... oameni care mi-au 
fost de mângâiere“ — scria apostolul Pavel despre cei care au luptat împreună cu 
el pentru Împărăția lui Dumnezeu chiar până la lanţuri (Col. 4. 11). Cu mulțumi- 
re Domnului putem spune și noi că fratele Vitali Ivanovici a fost unul dintre cei 
a câror slujire a adus mângâiere mulți ani întregii noastre frățietăți. EI a fost de 
asemenea o mângâiere şi pentru marea familie a tipografilor, cărora le-a purtat de 
grijă până în ultima clipă a vieții ca răspunzător pentru sectorul tehnic al micilor 
tipografii ale editurii „Hristianin“ a CB CEB. 


Chemarea 


După moartea lui Vitali Ivanovici în arhiva lui au fost găsite 
trei foi de caiet cu unele amintiri. Ele începeau cu mărturisirea 
apostolului Pavel din epistola către Corinteni: „Fac totul pentru 
Evanghelie, ca să am și eu parte de ea“ (1 Cor. 9. 23). Acest verset 
din Scriptură a fost deviza întregii lui vieţi, pe care şi-a dăruit-o 
fără rezerve lucrării de răspândire a Evangheliei. 

„În biserica lui Hristos — scria el — nu sunt de acei care să 
nu aibă o menire hotărâtă de Domnul pentru. îndeplinirea vreunei 
lucrări. Domnul i-a rânduit pe unii să înveţe, iar pe unii — să 
îmbărbăteze, pe alţii — să cârmuiască ș. a. m. d. (Rom. 12. 6-8). 

Domnul m-a chemat şi pe mine să fiu robul Lui, să împlinesc vo- 
ia Lui, să-l aduc roade bune. 

Am început să merg la adunări din 1951. Am fost botezat în 
mai 1960* Fraţii cu care mergeam împreună la adunare cântau, 
predicau. Vroiam și eu să-L preamăresc cumva pe Domnul, dar 
nu-mi puteam găsi locul meu în slujire. Mi se părea că, dacă mi 
s-ar fi dat o povară grea și mi s-ar fi spus: „Poartă, frate Vitali, în 
Numele lui Isus!“ — aș fi îndeplinit cu bucurie această însărcinare. 
Și atunci mi-a apărut un gând: să tipăresc! Dar ce să tipăresc, cum 
şi unde — nu ştiam“. 

A sosit anul 1961. Era o vreme remarcabilă pentru frățietate! 
Domnul a început trezirea poporului Său din ţara noastră. Vitali 
Ivanovici, ca şi sute de alte suflete predate Domnului, a răspuns cu 
însuflețire la chemarea lui Dumnezeu care răsunase prin epistolele 
Grupului de iniţiativă. Dar nu s-a aflat mult timp în biserică: în 
decembrie 1961 a fost recrutat. Şi-a făcut serviciul militar trei ani. 
Și abia în decembrie 1964 s-a întors acasă. 

La început mult timp nu şi-a putut găsi un serviciu. Treceau 
lunile una după alta şi iată odată, în martie 1965, mergând prin 
Harkov pe strada Engels, a văzut un anunţ despre angajarea lu- 
crătorilor la tipografie și deja a doua zi a intrat în serviciu acolo ca 
ucenic-fotograf. În atelierul lui se făceau forme pentru tiparul ofset 
şi el putea să urmărească acest proces. Mai avea o bucurie: reu- 
şise să capete de la o studentă-practicantă un îndreptar cu reţete 
pentru confecționarea formelor de tipar ofset și o scurtă tehnologie 
a confecţionării lor. 

Cu regret, nu i-a fost dat să lucreze mult timp fotograf. Când 
a devenit cunoscut că e credincios, s-a făcut urgent o adunare, s-a 
anunţat reducerea personalului și în vara anului 1965 numai el a și 
fost eliberat din serviciu. 

„Toate acestea au fost căile Domnului! — îşi aminteşte Vitali 
Ivanovici despre munca de scurtă durată la tipografie. — Dum- 
nezeu m-a adus în secţie, mi-a arătat totul şi apoi am fost concedi- 
at. Dar acum știam în ce direcţie să lucrez. 

Am venit cu îndreptarul la slujitorii localnici și le-am spus că 
vreau să încep experimentele. Fraţii mi-au dat 15 ruble, eu am cum- 
părat chimicalele necesare, am pregătit soluţiile și am început să 
lucrez în podul casei mele. Desigur, experienţele mele erau atât de 
primitive, încât acum e hazliu să povestești: pe o foaie am tipărit 
doar câteva litere dintr-un text. Cu o mare bucurie m-am dus cu 


* În anii aceia se interzicea a-i primi pe tineri în rândurile bisericii. Slujitorii temă- 
tori de Dumnezeu l-au botezat pe Vitali noaptea în râul Merefa. 

această „realizare“ la fraţi. „Dacă ai izbutit să tipărești câteva lite- 
re, înseamnă că se poate ajunge la mai mult!“ — m-au încurajat ei. 

Însă heruvimul căzut s-a tulburat. Într-o noapte m-a trezit o vo- 
ce ce-mi spunea ameninţător: „Știi ce te așteaptă pentru aceasta?!“ 
Eu am înţeles cine mă speria. Dar chiar atunci un alt glas m-a 
întrebat: „Dar ce te aşteaptă dacă vei lăsa această lucrare?“ Am în- 
ceput să mă rog ca Domnul să-mi înlăture frica. El mi-a auzit ru- 
găciunea și mi-a trimis biruinţă. Diavolul s-a retras. Din ziua aceea 
n-am mai încercat niciodată nici un fel de tulburare în munca pen- 
tru Domnul şi tot ce făceam în vederea tipăririi — îndeplineam cu 
deplină conştiinţă că trebuie să fac!“ 

Cu aceste cuvinte se întrerup rândurile modeste și scurte ale 
amintirilor lui Vitali Ivanovici. Mai departe au urmat fapte şi o via- 
ţă consacrată lui Dumnezeu, care, cu binecuvântarea Domnului, au 
servit spre mărturie și spre mântuirea multor păcătoşi și I-au adus 
slavă marelui Nume al lui Dumnezeu! 


Colaborarea binecuvântată 

Fiind în anii aceia tânăr, fratele Vitali, desigur, nu știa, ba nici 
nu putea bănui că deja din primele zile ale trezirii slujitorii Dom- 
nului, bizuindu-se pe ajutorul lui Dumnezeu şi pe atotputernicia 
Lui, prin credinţă şi prin fapte, traduceau în viaţă un lucru pe care 
frățietatea nu-l avusese încă niciodată, dar de care avea o mare 
nevoie: tiparul creştin independent de lume! După câţiva ani în- 
cordaţi de căutări și experienţe, pe care le făceau în unele case 
din suburbia Moscovei, către anul 1965 a fost găsit, cu ajutorul 
lui Dumnezeu, și însuşit de ei principiul de bază al tiparului ofset 
(unicul care era posibil în condiţiile noastre de ilegalitate). Acum 
urma o muncă nu mai ușoară de finisare şi perfecţionare a lucrării 
începute, ca în timpul apropiat să se înceapă tipărirea literaturii 
duhovnicești. Şi era nevoie de oameni temători de Dumnezeu și 
capabili de acest lucru. Printre alți fraţi aleşi de Dumnezeu pentru 
lucrarea Sa sfântă a fost și Vitali Ivanovici. 

Aflând că un tânăr creștin din Harkov arde de dorinţa să 
muncească pentru Domnul în lucrarea de tipărire, fraţii care se 
ocupau de formarea editurii creștine independente în frăţietatea 
noastră l-au invitat la ei. 

Venind la Moscova, Vitali a văzut ce muncă mare i-a ajutat 
Dumnezeu să îndeplinească în vederea confecţionării formelor şi 
a mașinii de tipar. Și, deoarece el cunoștea parţial procesul foto- 
grafic de laborator, ei i-au transmis experienţa lor de muncă în 
condiţiile noastre specifice, nu de tipografie, propunându-i să fini- 
seze formele de tipar până la starea de lucru, pentru a multiplica 

în mare tiraj literatura creştină, de care atât de mult avea nevoie 
poporul lui Dumnezeu. 

EI s-a întors la Harkov şi, împreună cu slujitorii locali, în mul- 
te primejdii şi sub o mare urmărire din partea securității, conti- 
nua experimentele în laboratoare secrete confecționând plăci de 
aluminiu de calitate. 

În acelaşi timp alţi fraţi de încredere continuau lucrările de mai 
departe asupra maşinii de tipar. La executarea desenelor au acor- 
dat un mare ajutor fraţii bisericii prigonite din Kiev. 

Prima mașină confecţionată din metal a fost confiscată în tim- 
pul percheziţiei în anul 1967 în or. Gudauta (RSSA Abhază). La 
ea Vitali Ivanovici împreună cu alți conlucrători reușiseră să tipă- 
rească Evanghelia după Ioan şi broşura „Sinai ili Golgofa“. Un fapt 
interesant e că după confiscare această mașină n-a figurat nicăieri, 
nici nu s-a amintit despre ea niciodată, probabil, evitându-se divul- 
garea ştirilor că în sânul Consiliului Bisericilor CEB a apărut un 
tipar de sine stătător. 

Primele roade ale muncii migăloase de mulţi ani — Evanghelia 
după loan — au fost aduse la consfătuirea slujitorilor Consiliului 
Bisericilor. Fraţii se bucurau și-l mulțumeau lui Dumnezeu. „lar 
nouă ne era rușine — își aminteau mai târziu tipografii — fiindcă 
marginile foii tipărite erau nu albe, ci sure. Nu obţinuserăm încă 
pe atunci acea calitate a imprimărilor la care am ajuns mai târziu“. 


S-a luptat până la lanţuri 

În anul 1974, cu puţin înainte de a termina tirajul de 30 de 
mii de exemplare al Evangheliei complete, la care atât de mult 
visa Vitali Ivanovici, el a fost arestat împreună cu alți conlucră- 
tori. Cu câteva zile înainte de arestare ei au fost vizitaţi în acest 
loc de tipărire de Gh. K. Kriucikov. „EI ca şi cum ne-a binecuvân- 
tat pentru suferinţele ce se apropiau“ — își aminteau mai târziu 
cu mulțumire tipografii. 

Dar arestul l-a despărţit pe Vitali Ivanovici de munca îndrăgi- 
tă doar pentru un timp. El povestea fără tragere de inimă despre 
ceea ce a avut de îndurat fiind sub urmărire penală și în lagăr. Se 
ştie doar că până la judecată a fost bătut, iar în lagăr a fost plasat 
de câteva ori în ȘIZO, din cauza că poporul lui Dumnezeu mijlocea 
pentru el. Trimitea acasă părinţilor din îndepărtatul lagăr siberian 
scrisori pline de credinţă şi de nădejde: 


„Domnul m-a păzit de rău, de aceea e important să nu mă fe- 
resc de topirea în cuptorul suferințelor, ci să trec prin focul încer- 
cărilor şi să ies curat, ca aurul...“ 

În această casă a fost arestat grupul de tipografi 
din care făcea parte V. I. Pidcenko. (Ligatne, Letonia) 


„În lagăr am cunoscut ceea ce n-am putut să învăţ în libertate. 
Mă pun smerit la dispoziția Domnului și mă simt în siguranţă. 
Mă străduiesc permanent să mă păstrez curat, mă rog mereu...“ 


„Vreau să merg după Domnul fără a mă abate nici la dreapta, 
nici la stânga. Sunt foarte bucuros că Domnul m-a chemat, că atât 
de mult mă iubeşte — lucrul acesta mă mângâie nespus de mult. El 
este întotdeauna cu mine. În Hristos este prezentul şi viitorul meu. 
Îl iubesc pe Domnul şi vreau să-l fiu întotdeauna ascultător... 


„Luptându-ne pentru credinţa în Hristos, noi suntem puși în 
lanțuri. Dar nu ne înfricoşează nici un fel de lipsuri în Numele 
Lui. «Pot totul în Hristos, care mă întărește...»“ 

Kemerovo, fiul dvs. întemnițat, Vitali. 


Aflând că surorile-tipografe au fost eliberate înainte de ter- 
men, Vitali Ivanovici le-a felicitat și le-a transmis un îndemn: 
„Vezi-ţi întâi de treburi afară, îngrijeşte de lucrul câmpului, și apoi 
apucă-te să- ți zideşti casa“ (Prov. 24. 27). Surorile au înţeles grija 
lui şi ceea ce-i umplea duhul. Aveau ele însele dorința să continue 
slujirea lui Dumnezeu în lucrul de tipărire, dar acest îndemn le-a 
întărit şi mai mult. Întorcându-se din închisori, ele, aproape toate, 
n-au vrut să-și aranjeze soarta, casa, dar au hotărât să lucreze 

„afară“ — în câmpul lui Dumnezeu — cât va îngădui Domnul. Une- 
le au muncit în editură mai bine de 20 de ani. 

Cât timp Vitali Ivanovici a fost întemnițat, Domnul a scos noi 
lucrători. În acest răstimp s-au perfecţionat în mod vădit unele 
subansambluri ale maşinilor de tipar. A muncit mult în această 
direcţie Ivan Petrovici Plett (din Dușambe, mai târziu — slujitor al 
Consiliului Bisericilor, care în anul 1980 a fost arestat împreună cu 
conlucrătorii în timpul tirajului în ţinutul Krasnodar). 

Spre marea bucurie a copiilor lui Dumnezeu, în anul 1976 edi- 
tura „Hristianin“ a tipărit Biblia jubiliară consacrată sărbătoririi 
centenarului ieșirii ei de sub lumina tiparului în limba rusă. Îi mul- 
țumea lui Dumnezeu şi Vitali Ivanovici — acesta era visul lui de 
demult: să tipărim noi singuri Biblia! Şi el s-a împlinit. 

În toată munca editurii „Hristianin“ se vede îndurarea mi- 
nunată a lui Dumnezeu. Cei ce luptau cu biserica se străduiau 
din răsputeri să nimicească lucrarea tiparului, arestau micile 
tipografii. Însă Domnul completa pierderile atât de îmbelșugat, 
încât poporul lui Dumnezeu nu simțea paguba și doar se ruga 
cu mai multă râvnă pentru conlucrătorii editurii ce sufereau 
în închisori şi pentru succesul întregii lucrări a lui Dumnezeu 
din ţara noastră. 


Slujirea tainică 

Poporul lui Dumnezeu presupunea ce greutăţi întâmpină slu- 
jirea tainică a editurii „Hristianin“ şi a altor secţii ale Consiliului 
Bisericilor, că ea se săvârşeşte în primejdii şi într-o mare încor- 
dare. Vom aduce doar unul din multele cazuri prin care a trecut 
fratele Vitali Ivanovici. 

Într-o noapte el şi alţi fraţi îşi croiau drum prin pădure spre 
casa în care tipăreau şi au dat peste soldaţi. După cum s-a do- 
vedit, în locul acela începuseră aplicaţiile militare pe timp de 
noapte. Fraţii au înţeles că e periculos să se apropie de casă, ba 
şi să treacă pe lângă soldaţi n-ar trebui — pot să-i oprească, să le 
controleze actele, iar lucrul acesta nu-i de dorit, deoarece ei sunt 
în ilegalitate. Fraţii s-au ascuns îndată și au pornit pe ocolite. 
E noapte, pădure, oriunde cotesc — şanţuri pline cu zăpadă, care 
se topeşte. Pe unde pot — înconjoară, iar pe unde nu — merg 
direct prin apă. În curând s-au abătut din drum și nu ştiau unde 
se află. Nici busolă, nici felinar, nici puncte de orientare. Mer- 
geau încotro nimereau, numai să nu divulge locul slujirii. Dar 
Dumnezeu le auzea rugăciunile. El este călăuză în orice loc fără 
drumuri. Domnul i-a adus în chip minunat la casa lor din partea 
opusă! Fraţii I-au mulțumit lui Dumnezeu. Uzi, îngheţaţi de frig, 

ei nu regretau că au rătăcit toată noaptea prin zăpada umedă 
riscându-și sănătatea. 

În decursul anilor de slujire în viaţa lui Vitali Ivanovici au fost 
multe cazuri asemănătoare; și nu numai el, ci și mulți conlucrători 
își riscau viaţa, sănătatea, din cauza urmăririlor, păstrând locurile 
ascunse ale slujirii sfinte. 

„Clandestinitatea este o parte a slujirii noastre lui Dum- 
nezeu — spunea Vitali Ivanovici — dar garanţia siguranţei noastre 
e în Domnul, iar El îi păzeşte pe cei cu inima curată. Noi rezistăm 
datorită rugăciunilor şi sfinţeniei“. 


Mai întâi Dumnezeu! 


În octombrie 1978, după 4 ani de închisoare, Vitali Ivanovici 
a fost pus în libertate. Dar n-a vrut să se odihnească după închi- 
soare şi după atâţia ani de muncă încordată în condiţiile de con- 
spirativitate. A plecat doar pentru un timp: la 9 martie 1979 tre- 
buia să aibă loc căsătoria sa cu sora creștină Vera (din biserica 
or. Harkov, sectorul Bavaria). În ajunul nunţii Vitali Ivanovici a fost 
chemat la miliție și a fost preîntâmpinat: dacă vrea să aibă loc că- 
sătoria, atunci trebuie să-l roage în scris pe împuternicitul pentru 
problemele religiei. 

Cunoscând acţiunile rele ale prigonitorilor, s-a săvârșit cununia 
în mod conspirativ dis-de-dimineaţă în una din locuinţele credin- 
cioșilor. Iar la 10 dimineaţa oaspeţii și prietenii pe care Vitali Iva- 
novici și cu Vera îi invitaseră la nuntă, se îndreptară spre casa lui. 
Insă pe căile de acces spre stradă era un obstacol din automobile 
ale miliției. Tinerii căsătoriți au fost băgaţi în mașină și duși la casa 
părintească. Lucrătorii miliției i-au îmbrâncit pe portiță, totodată 
au murdărit rochia de nuntă și au rupt vălul. 

Era prima lună de primăvară, dar iarna încă nu ceda. Ningea. 
Mireasa şi mirele au fost nevoiţi să încalțe pâslarii și să se îmbrace 
cu cojoace şi, în curte, pe frig, i-au așteptat îndelung şi în zadar 
pe prieteni să vină la ospăţul de nuntă: mulți credincioși în timpul 
acesta au fost duşi în stepă, iar 19 fraţi au fost trimiși mai întâi la 
sovietul sătesc, iar apoi au fost condamnați la 10-15 zile. A doua zi 
Vitali și Vera i-au găsit pe cei arestaţi la închisoarea de deţinere 
preventivă a miliției și i-au servit cu copturi de la nuntă. 

Vitali Ivanovici îşi întemeia viața familială după principiul: 
mai întâi Dumnezeu, apoi munca în editură și abia după aceea — 
familia. 

„Eu Îl iubesc pe Domnul mai mult ca orice — îi spunea Vitali 
Ivanovici înainte de nuntă miresei sale. — Domnul m-a chemat 
să muncesc în lucrarea de tipărire. De aceea nu voi putea acorda 

destulă atenţie familiei. Viaţa noastră nu va fi ca a celorlalţi...“ 

— Această condiție a determinat întreaga noastră viaţă — își 
amintea sora Vera. — Un an Vitali s-a aflat acasă, iar restul zilelor 
şi anilor venea acasă ca pentru o scurtă întrevedere. Eu prețuiam 
în el perseverenţa în urmărirea scopului. Nu mă miram când ve- 
nea acasă la ora unu după miezul nopții, iar la 6 dimineaţa pleca. 
Uneori nu era acasă cu lunile. 

Vitali îmi spunea de multe ori: „E ușor să te desparţi de ceea 
ce nu are preţ, însă pentru Dumnezeu trebuie să jertfim ceea ce 
ne e mai scump: pe noi înșine, copiii, sănătatea. În închisori eram 
duși cu forța, noi lăsam familiile şi mergeam sub escortă. Acum 
Dumnezeu pune la încercare dragostea noastră faţă de El: suntem 
oare gata să ne despărţim de bunăvoie, pentru lucrarea lui Dum- 
nezeu, de comodităţi, de libertate, de familie...“ 

Vitali își iubea mult copiii. Plecând de acasă la slujire, el se 
ruga, își săruta feciorașii somnoroși și pleca. Copiii, dacă nu dor- 
meau, se ridicau pe pervaz și îi strigau îndelung prin ferestruică: 
„Tăticule, la revedere!“ „Nu e ușor să trăieşti o viaţă de consacrare 
deplină“ — spunea soţia lui Vitali Ivanovici. 


„Eu sunt dator...“ 


„Eu sunt dator să fac lucrul acesta!“ — spunea în repetate rân- 
duri Vitali Ivanovici despre participarea sa la tipărirea Evanghelii- 
lor. Cu această conștiință plină de bucurie a datoriei el a muncit pâ- 
nă la ultima suflare. Şi lucra nu pur și simplu cum putea, ci se gră- 
bea să facă mai bine și mai mult şi aproape întotdeauna la capătul 
puterilor fizice. De n-ar fi nevoit să-şi rupă din timp pentru odihnă, 
atunci, probabil, nici n-ar fi dormit — o asemenea sete era în sufle- 
tul lui de a contribui, prin cuvântul tipărit, la mântuirea oamenilor! 

„Mai multe Evanghelii pentru Rusia!“ — aceasta era deviza 
vieţii sale. 

„Nici un curent religios din ţara noastră nu editează atâtea 
Evanghelii câte tipărește editura «Hristianin» a CB CEB — spu- 
nea Vitali Ivanovici. — Dar aceasta e doar o picătură de apă în 
marea de 265 de milioane de locuitori ai ţării noastre. Numai 
în or. Moscova locuiesc mai bine de opt milioane, în Harkov — 
două milioane şi jumătate! Dar câţi străini sunt în aceste orașe! 
De unde să luăm Evanghelii pentru ei? Trebuie să lărgim lucra- 
rea editurii!“ Şi se ruga în zdrobirea inimii: „Doamne, ajută-ne! 
Scoate noi lucrători...“ 

Visul lui Vitali Ivanovici era ca în fiecare oraș să fie câte 
o mică tipografie pentru editarea Evangheliilor, ca să se satisfacă 
setea poporului de Cuvântul lui Dumnezeu. 

Grija plină de sârguință 

Vitali Ivanovici cunoștea și ţinea minte nevoile fiecărui grup de 
tipografi şi când i se nimerea vreun instrument bun ori piese pre- 
țioase, le cumpăra ca un gospodar sârguincios şi îi învăţa lucrul 
acesta şi pe conlucrătorii tineri. 

Când grupurile de tipografi ale editurii se deplasau într-un loc 
nou, în multe cazuri, Vitali Ivanovici amenaja el singur încăperea, 
luând seama să se respecte condiţiile necesare de conspirativitate. 
Tipografii şi stăpânii caselor unde trebuia făcut tirajul Ii mulțu- 
meau lui Dumnezeu pentru vegherea și precauţia lui, lucru care 
contribuia mult la succesul slujirii. 

„Când va veni libertatea tipăririi — spunea el uneori — atunci 
în editură vor veni alţi oameni, mai capabili. Noi însă suntem che- 
maţi de Dumnezeu pentru a lucra în ilegalitate, de aceea El ne şi 
trimite capacitatea de a fi veghetori“. 

Avea o dragoste pentru lucrarea sfântă de tipărire până la ui- 
tare de sine. Se întâmpla că după o zi încordată de muncă stătea 
nopţile deasupra desenelor tehnice ale aparatului de vopsit spre 
a-l perfecționa. Prietenii depuneau mari eforturi şlefuind manual 
valţurile. Şi cum triumfa Vitali Ivanovici când Domnul l-a ajutat să 
întocmească împreună cu prietenii o mașină-unealtă de șlefuit! „El 
se bucura ca un copil!“ — își aminteau ei. 

Pe Vitali Ivanovici nu-l lăsa inima să arunce piesele uzate ale 
maşinii de tipărit. „Ea nu ne va mai fi de folos!“ — îl convingeau 
prietenii. — „Las să stea, nu ne va împiedica, doar a slujit la o lu- 
crare sfântă...“ El păstra cu o mare dragoste tot ceea ce ținea de 
tipărire. „Acesta e un lucru sfânt al Domnului!“ — spunea el cu 
seriozitate, iar prietenii, auzindu-l, învățau involuntar să păstreze 
cu precauţie tot ce se referea la lucrarea de tipărire. 

Vitali Ivanovici se străduia să fie grijuliu şi atent față de nevoile 
personale ale tipografilor. El cunoștea starea familială a fiecărui 
conlucrător, ținea minte şi, după posibilităţi, se străduia să le vizite- 
ze rudele, ca să-i îmbărbăteze și să le comunice despre bunăstarea 
celora pe care i-au consacrat în slujba Domnului. 

Vitali Ivanovici își presimţea sfârșitul, lucrul acesta îl menţio- 
nează toți cei care îl cunoșteau îndeaproape. Odată mergea cu au- 
tomobilul și în conştiinţă i-au răsunat cu insistenţă cuvintele: „Pre- 
gătește-te să întâlneşti pe Dumnezeul tău!“ El a oprit automobilul. 
S-a rugat: „Doamne, acum?“ Glasul lăuntric i-a spus: „Nu“. După 
ce s-a rugat, a plecat mai departe. 

Le-a spus conlucrătorilor nu o dată: „Eu nu voi trăi mult. Vreau 
foarte mult să mor înainte de a veni Domnul“. 


246 


Ca MD AR 


În ultimul timp, când credincioşii se bucurau în prezenţa lui 
de succesul în lucrarea editurii, el spunea cu smerenie: „Aceasta 
e o mare îndurare a lui Dumnezeu!“ 


„Rob bun și credincios“ 


La 16 ianuarie Vitali Ivanovici, după ce i-a trimis pe conlu- 
crători pe la locurile de slujire pentru munca de tipărire, a pornit 
spre casă, iar peste câteva ore soției i s-a comunicat că ela mu- 
rit într-un accident rutier. Dintre credincioși nu sunt martori ai 
celor întâmplate. După spusele lucrătorilor IAS, maşina lui a de- 
rapat pe polei spre torentul de autovehicule din direcția opusă 
și a fost lovit de un „ZIL“. A fost în acest accident vreo intenţie 
rea? Dumnezeu știe totul, dar multe momente ale morţii lui lasă loc 
pentru o asemenea concluzie. 

Vestea despre moartea lui Vitali Ivanovici i-a zguduit pe mulți 
copii ai lui Dumnezeu. Slujitorul Consiliului Bisericilor M. S. Kriv- 
ko, în timpul adunării funebre, a spus: „Auzind despre moartea 
lui Vitali Ivanovici, m-am adresat Domnului cu asemenea cuvinte: 
«Doamne, nu întotdeauna am puteri să-Ți mulțumesc pentru du- 
reri... Mângâie-mă şi spune-mi: de ce s-a întâmplat lucrul acesta?» 
Apoi am deschis Biblia și privirea mi s-a oprit asupra rândurilor 
sfinte: «Bine, rob bun şi credincios; ai fost credincios în puţine lu- 
cruri, te voi pune peste multe lucruri; întră în bucuria stăpânului 
tău» (Mat. 25. 21). Acest verset mi-a explicat viaţa trecută a lui 
Vitali Ivanovici şi viața lui viitoare în cer! Domnul l-a însărcinat 
cu munca în editura «Hristianin». «Ai fost credincios în puţine lu- 
cruril» — aceasta este aprecierea dată de Domnul slujirii lui. «Intră 
în bucuria stăpânului tău!» — Dumnezeu l-a chemat pe fratele nos- 
tru în locaşurile Sale! Cuvintele citite din Sfânta Scriptură m-au 
mângâtat. Sper că ele vor mângâia şi familia scumpă: soţia, mama 
bătrână şi copilașii, precum şi întreaga biserică, care e îndurerată 
pentru pierderea lucrătorului credincios al lui Dumnezeu“. 

La 19 ianuarie, o zi de vineri, în comunitatea din Harkov a UB 
CEB, la adunarea de rămas bun răsuna o muzică minoră, lângă 
sicriu stătea soţia cu feciorii, rudele şi mulţi prieteni după credin- 
ță. Dar nu predomina duhul desperării și al durerii peste măsură. 
Au fost lacrimi, dar nu numai pentru lucrătorul plecat la Domnul. 
Mulţi plângeau și se pocăiau că n-au fost atât de plini de râvnă și 
jerttire în munca pentru Domnul ca Vitali Ivanovici. 

La 20 ianuarie adunarea funebră a avut loc afară, lângă casa lui 
Vitali Ivanovici. Mai mult de o mie de persoane au venit din toate 
colțurile ţării, ca să-l petreacă pe fratele scump în ultimul drum pe 
pământ. Au fost ridicate placarde: „Un conlucrător credincios al 

editurii «Hristianin»“, „EI a făcut tot ce a putut“ şi altele. În pauzele 
dintre predici cânta orchestra de instrumente de suflat a bisericilor 
din Harkov şi din Kursk, se declamau poezii. 

Câtă durere e-n vestea primită, 

Ca o săgeată în inimă-nfiptă, 

Câte adusu-ne-a lacrimi amare — 
„Ne-ai părăsit de-acum, frate Vitali“. 
Lipsa lui ni se va face simțită. 

Parcă ştiind că curând e-asfinţitul, 

El se grăbea, ca să mai reușească 
Multora sufletul să le-ncălzească. 

Mulţi îi ştiau viaţa lui de jertfire: 

Rar pe acasă şi des în slujire. 

Voia cerească e-n sfânta poruncă: 

Să tipărim Evanghelii mai multe! 

Și semăna cu uitare de sine 

Sfântul Cuvânt, care-n veci va rămâne. 
Pentru Rusia la cincizeci făcut-a 

Atât cât alţii nu fac într-o sută! 
Moartea-i ne este o pierdere mare. 

Dar chiar de greu despărţirea ne doare, 
Totuși la Domnul nu-s pierderi, se știe — 
Tatăl Îşi cheamă acasă copiii. 

Li-i moștenire a cerului Ţară! 

Pe cei ce Lui viața şi-o consacrară 

Spre nemurire Isus îi conduce! 
Fratele-acolo-i — şi noi vrem s-ajungem! 


Tu eşti cu noi! 
Rămâne-vei cu noi, chiar dacă-n casă 
Intrând durerea inima ne-apasă 
ȘI-I plâng orfanii fii pe tatăl drag, 
Şi-această rană nu mai are leac. 

Dar bine ştim: cu noi tu vei rămâne. 
Căci sfinte cărţi ne amintesc de tine. 
Al Evangheliei, revistei har — 

E şi-a ta viaţă arsă pe altar. 

In fiecare casă-ale lor file 

O parte duc din sufletu-ţi cu ele. 

Şi printre rânduri se citeşte clar: 
Doar prin jertfire azi avem tipar. 
Prin lagăre pășit-aţi cu tărie, 
Iubirea vă ţinea, nu vitejia. 

Voi prin credinţă mers-aţi biruind — 
Avem și noi acum Cuvântul sfânt! 
Și credem ferm: cu noi tu vei rămâne, 
Iubirea ne-a legat pe veci de tine. 
Ea şi în ceruri va continua, 

Unde Isus ne va întâmpina! 

M. S. Krivko. E grea despărțirea de scumpul frate după credință 
și conlucrătorul neobosit al editurii „Hristianin“ — V. I. Pidcenko. 


S-a sfârşit adunarea lângă casă şi procesiunea, aranjată într-o 
coloană de câte 6-8 persoane în rând, se mișca încet spre cimitir. 
Erau duse 15 placarde din pânză albastră cu versete din Biblie, 
înainte slujitorii şi conlucrătorii editurii duceau pe umeri sicriul cu 
corpul neînsuflețit al lui Vitali Ivanovici. 

În drum procesiunea se oprea: răsunau cântări, poezii, predica- 
torii le mărturiseau oamenilor necredincioşi despre veșnicie, despre 
judecată, despre dragostea lui Dumnezeu. Doritorilor li s-au dăruit 
aproape 700 de Evanghelii. 

La adunarea de la cimitir au luat parte de asemenea membrii 
Consiliului Bisericilor S. N. Misiruk și F. V. Mahoviţki. La cimitir, 
înainte de îngropare, au trecut încet pe lângă sicriu, luându-și ră- 
mas bun, toţi cei cărora le fusese apropiat și scump în timpul vieții 
Vitali Ivanovici. 

Soţia fratelui Vitali Ivanovici în ultima rugăciune a spus: 
„Doamne, Îţi mulțumesc pentru sorțul pe care mi L-ai dat. Pri- 
mesc totul din mâinile Tale“. 

La cimitir a răsunat rugăciunea de încheiere, au fost depuse 
flori pe mormântul proaspăt şi atunci orchestra a început să cânte 
imnul bucuriei: 

Credincioşii şi rudele lângă sicriul lui V. ]. Pidcenko 


Când cu trâmbiţa un înger 
Judecata va suna, 
Dimineaţa veşniciei va veni, 
Și când cei răscumpăraţi 
Vor fi chemaţi la dreapta Sa, 
Când pe nume s-or citi, şi eu voi fi. 
Se părea că Cineva S-a atins cu gingăşie de rănile pricinuite 
de despărţirea neașteptată și a turnat pe ele balsamul mângâie- 
rii... Sunetele solemne ale imnului, aidoma unor aripi nevăzute, au 
inăiţat duhul și privirile celor îndureraţi acolo, spre ceruri, unde, 
unindu-se pe veci cu mulțimea sfinţilor, Îi cântă o cântare nouă de 
laudă lui Dumnezeu și fratele nostru scump Vitali Ivanovici PID- 
CENKO. El a ajuns la țelul dorit! Iar noi suntem încă în drum. Însă 
făgăduinţa Domnului insuflă bucurie inimilor credincioase: „..Vă 
voi lua cu Mine, ca acolo unde sunt Eu, să fiţi și voi“ (loan 14. 3). 

BOCEAROVA 


Sofia 
Petrovna 


1929-1980 


În credință au murit toți aceștia... 
Evr. 1l. 13 


Plecarea neașteptată 


La 22 ianuarie 1980, la vârsta de 51 de ani a trecut de la noi în locaşurile 
cerești ale Domnului conlucrătoarea editurii „Hristianin““ — simplă şi iubită mult 
de toți — Sofia Petrovna BOCEAROVA. 

Plecarea ei neașteptată e simțită acut până acum nu numai de rude. 

Se mută în locuri noi micile tipografii itinerante ale secţiei de editură a Con- 
siliului Bisericilor, se efectuează în condiţii extraordinar de grele tirajele de litera- 
tură duhovnicească, dar lucrătorii care au avut fericirea să muncească împreună 
cu Sofia Petrovna spun sincer: „Dacă ar fi în viaţă Sofa (astfel o numeau cu mare 
dragoste prietenii), ea ne-ar fi sfătuit aici, ar fi prevăzut dincolo, ea n-ar fi uitat 
nimic din ceea ce e necesar pentru lucru...“ i 

Da, ea ținea minte totul. Avea grijă de toți și de toate. In inima ei s-au conto- 
pit dragostea sinceră față de Dumnezeu și acuratețea uimitoare în muncă. După 
munca ei neobosită putem judeca despre dragostea ei față de Dumnezeu. Și numai 
din dragoste pentru Dumnezeu era atât de nețărmurit de devotată lucrării de 
tipărire şi de răspândire a Cuvântului Sâu sfânt. 

La timpul său apostolul Pavel a observat că prin sârguința unor credincioși 
este pusă la încercare sinceritatea dragostei altora 2 Cor. 8. 8). De munca plină 
de jertfire, îndeplinită întotdeauna cu bucurie, şi de abnegaţia ei desăvârșită în 
slujire erau mustrați mulți dintre cei care o cunoșteau și care, evitând prigonirile 
pentru Numele lui Hristos, nu luau parte cu râvnă la lucrarea lui Dumnezeu. 


„Cine caută, găsește“ 


Sotia Petrovna a crescut într-o familie de ortodocși. În tinere- 
țe tindea să trăiască, ca și toți oamenii, în plăcerile vieţii, deși via- 
ţa ei, după cum mărturisea ea însăși, totuna era deșartă și lipsită 
de sens. Insă deja atunci în sufletul ei pâlpâia, probabil, dorul încă 
inconștient după o altă viață, mai bună, mai înălțătoare. 

Acest sentiment acut al neorânduielii lăuntrice și setea ce se 
măreşte cu fiecare zi de a trăi o viaţă curată, bună, onestă — apa- 

să inima oricărui om. La cele mai neașteptate cotituri ale vieții 
ele se fac neapărat simțite cu o claritate stridentă. Și dacă omul 
nu rupe cu mână dârză aceste coarde Dumnezeiești, nu înăbu- 
şă sunetul lor tremurător şi gingaş din sufletul său — el găseş- 
te neapărat drumul spre veşnica și darnica fericire, fiindcă „cine 
caută, găsește...“ (Mat. 7. 8). 

Așa a fost și în viaţa Sofiei Petrovna. Ea n-a înăbușit în sine 
glasul chemării lui Dumnezeu, nu și-a stins năzuinţele spre cer. Ea 
a căutat adevărul şi a venit la lumina nepieritoare! 

Locuia în timpul acela la cămin în or. Noghinsk, reg. Moscova. 
Vecina ei nu era întoarsă la Domnul, dar avea Evanghelie şi o ci- 
tea serile cu voce tare celor ce doreau. Printre ascultători era şi 
Sofia Petrovna. 

Din paginile Sfintei Scripturi, pe neașteptate, a adiat simţitor 
asupra sufletului ei suflarea mișcătoare și străveziu de curată a ce- 
rului. Ea a primit Evanghelia fără îndoială, ca unicul adevăr vred- 
nic de crezut, mântuitor. Acestea au fost într-adevăr cele mai mi- 
nunate seri din viaţa ei, când, împreună cu prietenele, (se adunau 
cinci) ascultau cu încântare relatarea minunată despre atotiertarea, 
dragostea și bunătatea lui Dumnezeu față de păcătoși, printre care 
ea se clasa pe deplin conştient și pe sine. 

În acele seri binecuvântate au fost citite povestirile şi cărţile 
creştine: „Zviozdocika“, „Pavel Smolionâi“, „Puteșestvie piligrima“ 
(„Călătoria creștinului“ de John Bunyan — Nota red.). „Ce cărţi mi- 
nunate!“ — spunea cu încântare și printre lacrimi Sofia Petrovna. 

Găsea această literatură duhovnicească aceeași femeie care se 
apropia de adevărul lui Dumnezeu — vecina ei — la rudele sale 
credincioase din Moscova. 

Primul imn creştin pe care Sofia Petrovna a învăţat să-l cân- 
te a fost: „În străvechime duios cânta...“ În serile calde de vară, 
şezând lângă geamurile larg deschise, cinci prietene cântau multă 
vreme cu uitare de sine: „Era David! Domnului Îi cânta... Ţinând 
o harfă în mâna sa, Cânta cu toată ființa...“ 

Mergeau din când în când la adunările de duminică ale creş- 
tinilor evanghelici-baptiști din Moscova. Ceva mai târziu au găsit 
credincioşi în or. Elektrostal și au aflat că acolo se fac adunări. 

Astfel, într-un asemenea grup fericit de cinci persoane, au şi 
venit la adunarea credincioșilor comunităţii din Elektrostal. Surori- 
le bătrâne fură mișcate până la lacrimi. „Buchetul nostru! A venit 
buchetul!“ — le întâmpinau ele mai apoi tânguindu-se cu bucurie. 

A început adunarea. Credincioşii cântau în comun imnul: 
„Spre-un meleag ceresc...* Melodia imnului e simplă și mișcă- 
toare. „Noi vroiam atât de mult să cântăm împreună cu toţi — 

își amintea Sofia Petrovna — și când ni s-a transmis o culegere 
de cântări, ne-am bucurat nespus)... Această atenţie din par- 
tea unor oameni absolut necunoscuţi, această bunăvoință şi căl- 
dură ne-au mişcat într-atâta, încât noi, toate cinci, cântam 
şi plângeam fără a ne sfii. Plângeam de bucurie, că ne-au pri- 
mit în noul mediu ca pe niște oameni scumpi, de-ai lor; plângeam 
ascultând predicile de chemare; plângeam înțelegând că am ve- 
nit, în sfârşit, în casa părintească, că am găsit, în sfârșit, ceea ce 
căutam de multă vreme. 


Primele încercări 


Sofia Petrovna avea 29 de ani când a venit la credință. Lucra 
educatoare la grădinița de copii. Muncea cu însufleţire, ușor și cu 
talent. „Imi era greu cu noul grup de copii numai primele două 
luni: — spunea ea — până ce copiii însușeau tot ce se cerea de la 
ei şi se convingeau că va trebui să îndeplinească aceste deprinderi 
şi reguli cu o statornicie neschimbată. Ii acordam atenţie fiecărui 
copil, dar nu cedam niciodată capriciilor și lenei lor. Copiii deși-s 
mici, sunt nişte psihologi excelenți. Când se conving că n-o pot 
birui pe educatoare, ei fac totul liniştit şi cu bucurie“. 

Colegii de muncă, observând schimbarea în viața Sofiei Petrov- 
na, se interesau: ce s-a întâmplat? Şi ea, fără a se sfii, le vorbea de- 
spre Dumnezeu și despre acea bucurie pe care o căpătase crezând 
în Isus Hristos. 

Primii paşi în credinţă și primele încercări merg aproape 
întotdeauna împreună. Aşa s-a întâmplat și cu Sofia Petrovna. 
Neţinându-se seama de capacităţile ei și de atitudinea conşti- 
incioasă față de muncă, a fost concediată. Desigur, nu i-a fost 
ușor să se despartă de munca îndrăgită. Dar conștiința că nu ea 
e prigonită, ci Acel care a intrat să locuiască în inima ei și i-a 
dăruit fericirea vieţii veşnice — a ajutat-o să îndure cu răbdare 
primele încercări. 


Oameni fericiţi 

În timpul acela Evanghelia era o mare raritate. „Tot poporul lui 
caută pâine suspinând; şi-au dat lucrurile scumpe pe hrană, numai 
ca să-și ţină viaţa“ (Plân. 1. 11) — aceste cuvinte ale lui Ieremia 
despre timpurile grele ale poporului său caracterizează nespus de 
grăitor și vremea grea a poporului nostru, însetat după pâinea du- 
hovnicească. 

„Eram gata să plătesc orice preţ numai să procur Cartea sfân- 
tă! — își amintea Sofia Petrovna. — Pe oamenii care aveau Biblia 
lor proprie îi consideram nespus de fericiţi“. 

Toată literatura duhovnicească care i se nimerea — o tran- 
scria. Culegerea de imnuri duhovniceşti, „Gusli“, a transcris-o 
nu o dată. „Ea avea o «normă» — își amintesc prietenii — să 
scrie 50 de imnuri pe zi. Şi o îndeplinea întotdeauna cu bucurie“. 


Afluenţa de tineret 


În comunitatea din Elektrostal s-au pocăit în curând încă 
cinci surori tinere. Viaţa comunităţii s-a înviorat în mod vădit 
odată cu afluenţa de tineret în rândurile ei. Surorile nu numai 
cântau în cor, ci pregăteau declamaţii pline de conţinut, acompa- 
niate de muzică, iar la sărbătorile creştine făceau de sine stătă- 
tor adunări de tineret. 

La una din aceste adunări a venit slujitorul bisericii din Mos- 
cova — Konstantin Pavlovici Kriucikov. El fusese supus în repe- 
tate rânduri persecuțiilor pentru lucrarea lui Dumnezeu, stătuse la 
închisoare. Văzând năzuința duhovnicească a surorilor și că sunt 
gata să dea dovadă de o astfel de râvnă până la sfârşit, el s-a bu- 
curat mult şi a binecuvântat începutul lor. 

Toţi se bucurau sincer de avântul duhovnicesc în biserică. Dar 
componența întinerită a bisericii a atras îndată asupra sa aten- 
ţia ateilor. Autorităţile au început să-l cheme pe prezbiter și pe 
alți bătrâni şi să le impună amenzi apăsătoare. Bătrânii-pensio- 
nari vindeau tot ceea ce cultivau cu atâta trudă în grădinile lor şi 
plăteau în tăcere, în singurătate câte o mie de ruble și mai mult. 
Nu se ştie de ce, nimeni dintre credincioşi nu se pricepea să-i aju- 
te. Probabil, pentru că ei înșiși învățau biserica să păstreze strict 
în taină nelegiuirea neprietenilor bisericii, ca „să nu se întâmple 
ceva mai rău“. Astfel tineretul a devenit involuntar cauza necazu- 
rilor pentru biserică şi bătrânelele au prins a cârti deschis împo- 
triva lor. Iar când adunările creștine au început să fie împrăștiate 
de serviciile de milițieni şi de drujinari, tineretul a fost nevoit să 
se despartă, ca să nu-i expună loviturilor pe bătrâni și să poarte 
singuri răspunderea pentru slujire, pentru muncă şi pentru măr- 
turia vie despre Domnul. 


Evenimente năvalnice 


Începutul anilor '60 prevestea evenimente năvalnice în viața 
bisericii CEB din țara noastră. In anul 1960 au fost trimise prin 
biserici documentele VSEHB-ului, care și-au căpătat o faimă rea: 
„Directivele“ şi „Noul regulament“. În bisericile unde mai pâlpâia 
măcar cât de cât viaţa duhovnicească și se acorda atenţie tine- 
retului și copiilor — începea frământarea, care crescu mai apoi 
într-o nemulțumire deschisă faţă de instrucţiunile antievanghe- 

lice ale acestor do- 
cumente. Tot mai 
mulți credincioși 
au început să va- 
dă în ele căde- 
rea conducerii 
VSEHB-ului. Slu- 
jitorii conducători, 
legând conştient 
cu lumea biserica 
lui Hristos — acest 
loc preasfânt al 
Domnului, aceas- 
tă mângâiere 
pentru sufletele 
a mii de păcătoşi — 
ei o lipseau de pu- 
terea duhovniceas- 
că şi, alungând ti- 
neretul, o lipseau 
de viitor. 

Dar Dumnezeu 
nu i-a părăsit pe 
copiii Săi adevă- 
raţi. Prin slujitorii 
ce vegheau, care 
au înființat Gru- 
pul de inițiativă, 
Duhul Sfânt îi 
chema pe toţi, că- 
rora le era scumpă 
lucrarea de sfințire 
a bisericii şi de mântuire a sufletelor lor, să-şi înalțe glasul pentru 
reînnoirea slujirii evanghelice. Către fiecare membru al bisericii ră- 
suna chemarea de a-și cerceta umblarea înaintea lui Dumnezeu. 
Câtă zdrobire a fost atunci în suflete, câtă pocăință sinceră a adus 
poporul Domnului pentru nepăsare şi neglijență, pentru că a îngă- 
duit să fie atât de înjosită şi devastată Biserica lui Hristos, pentru că 
nu s-a ridicat în mijlocul spărturii și n-a apărat lucrarea Domnului, 
ca să rămână „tari în luptă, în ziua Domnului“ (Ezec. 13. 5). In acei 
ani memorabili mii de suflete și-au reînnoit consacrarea lor deplină 
lui Dumnezeu și au trecut biruitori prin o mare luptă a suferințelor 
pentru credincioșia și râvna lor. 


Anul 1964. S. P. Bocearova cu prietenii după credință 
(Rândul doi, prima din dreapta) 

Lucrarea sfântă de tipărire 


Sofia Petrovna n-a rămas indiferentă față de chemarea Du- 
hului Sfânt. Ea s-a încadrat cu bucurie în munca de multiplicare 
la hectograf a chemărilor la pocăință și la consacrare, a epistole- 
lor, a „Foilor frățești“, a revistelor și a altei literaturi duhovniceşti. 

Folosind această metodă, care permite de obicei a se face până 
la 100 de câpii, mulţi lucrători ai Domnului din frăţietatea noastră 
au început să facă de pe un original până la 200 de exemplare. 
Insă pentru prima dată, cu aceeași tehnologie, au fost executate 
300 de exemplare când Sofia Petrovna împreună cu alți lucrători 
multiplicau materialul duhovnicesc al Consiliului Bisericilor „De- 
spre curățare și sfințire“. Aceasta a fost o minune vădită a lui 
Dumnezeu! Toţi participanţii au înţeles că această bucurie neaș- 
teptată este un semn că Dumnezeu Își găsește plăcerea în mod 
deosebit în acest document duhovnicesc al Consiliului Bisericilor. 


Indurările Domnului 


Povestind despre participarea de mulţi ani a Sofiei Petrovna 
la tiparul prin metoda hectografului, nu putem să nu menţionăm 
perseverenţa ei în muncă și acurateţea uimitoare. Cel care cunoaș- 
te acest procedeu de tipărire știe cât de greu este să se păstreze 
curăţenia și ordinea în timpul lucrului. Insă Sofia Petrovna reușea 
întotdeauna. Ea lucra pe o față de masă albă fiind gata totodată 
de vizitele neașteptate ale prietenilor după credinţă, care nu era 
nevoie să fie iniţiaţi în această muncă, precum și de vizitele miliției 
(locuinţa ei era sub supraveghere). Îi trebuiau secunde numărate ca 
să strângă ceea ce tipărise și să deschidă ușa. În anii îndelungaţi 
de lucru ea n-a expus niciodată pericolului munca sfântă din cauza 
neglijenţei sau a unei prea mari încrederi în sine. Sofia Petrovna 
şi încă câţiva prieteni aduceau ei înșiși hârtia nouă și duceau pro- 
ducția finită. 

Câte minuni și îndurări vădite ale lui Dumnezeu a văzut ea 
în anii aceia! Cu mulțumire lui Dumnezeu, ea își amintea în re- 
petate rânduri cum odată era imposibil să scoată din apartament 
„Foile frăţești“ şi altă literatură duhovnicească, pregătite pentru 
consfătuire, fiindcă lângă scară au stat până seara vecinele fără 
să se schimbe. Era periculos să iasă câțiva oameni cu gențile în- 
cărcate. Prietenii se rugau și erau nedumeriți: care e cauza aces- 
tei rețineri neprevăzute? Seara târziu bătrânele ce stăteau lângă 
scară s-au împrăștiat şi prietenii au plecat. Şi ce mare le-a fost 
mirarea când au aflat că lângă apartamentul unde trebuia să aibă 
loc consfătuirea toată ziua aceea patrulase un serviciu de miliți- 

eni. „Cum de-aţi trecut? — s-a mirat stăpâna. — Căci abia acum 
a plecat de lângă casă automobilul miliției?!“ Domnul i-a păzit în 
chip minunat şi pe fraţi, şi literatura. 


De la ce a început? 


Îndată ce au fost trimise Primele epistole ale Grupului de ini- 
țiativă, slujitorii lui, îndemnați de Domnul, au început să studieze 
tehnica tiparului ofset. Sofia Petrovna e una dintre primele care 
a luat parte și la această lucrare. Ea nu avea cunoştinţe tehnice, 
nu poseda nici un fel de deprinderi necesare în această muncă și 
totuși, după cum remarcau mai târziu slujitorii Consiliului Biseri- 
cilor, a ajutat foarte mult, îndeosebi în etapa inițială de studiere 
a tiparului ofset. 

Fraţii lucrau până noaptea târziu în condiţii care nu co- 
respundeau nici chiar cerinţelor minimale, fără a mai vorbi de 
limitele stricte ale clandestinităţii. „Sonea, azi noi am avut ne- 
voie de fier şi am luat de la tine fără permisiune vătrarul“ — 
i-au comunicat slujitorii stăpânei când ea s-a întors de la servi- 
ciu. lar a doua zi a fost pus în aplicare bidonul (pentru cilin- 
drii mașinii experimentale de imprimat) și mânerul mașinii de 
tocat carne. Fraţii întrebuințau tot ce se găsea în locuinţă fără 
a se teme de nemulțumirea stăpânei. Ea doar ridica jenată din 
umeri şi se mira: cum pot fi de folos asemenea obiecte în lucrarea 
lui Dumnezeu?! 

Obosiţi, la orele 3 ori 4 noaptea fraţii se culcau. Nu le ajungea 
puteri nici să se spele pe mâini, fără a mai vorbi deja de scule, 
chiuvete, mese, de hainele de lucru. Toate acestea, fără a exclude 
podeaua și pereții, erau murdărite şi negre de vopsea. lar a doua 
zi dimineaţa totul era iarăşi curat și strălucea, nu era nicăieri nici 
urmă de dezordinea care fusese. Se părea că ambianța curată și 
binevoitoare îi invita cu amabilitate pe fraţi să continue munca. 
„Când vedeam o asemenea bunăvoință și curăţenie — își aminteau 
slujitorii — vroiam să lucrăm iar şi iar“. Când reuşea Sofia Pe- 
trovna să facă toate acestea, când se odihnea — putem numai să 
presupunem. Şi doar în toţi acești ani ea a tipărit regulat revistele 
„Vestitorul mântuirii“ şi „Foile frăţeşti“, se străduia să nu lipsească 
de la adunările creștine și lucra în producție. 

Mai târziu maşinile de imprimat s-au perfecţionat, datorită par- 
ticipării cu râvnă a multor altor fraţi, dar puţini știu că la leagă- 
nul acestei lucrări mari și sfinte au muncit mâinile, păstrate până 
acuma în taină, ale slujitorilor Consiliului Bisericilor şi ale surorilor 
modeste ca Sofia Petrovna. Puţini știu câte zile au petrecut sluji- 
torii Grupului de inițiativă în biblioteci căutând literatura necesară 

cu privire la tiparul ofset. Puţini ştiu că totul a început de la bidon 
şi de la mânerul mașinii de tocat carne! 

Astăzi mii de copii ai lui Dumnezeu remarcă cu mulțumire 
cum Domnul, Dumnezeul nostru ne-a luminat ochii și ne-a dat 
„puţină răsuflare în mijlocul robiei noastre“ (Ezr. 9. 8) şi ne-a dat 
hrana duhovnicească necesară. 


„Nu-mi imaginez viaţa fără muncă“ 

În anul 1967 Sofia Petrovna a fost invitată să lucreze nemijlo- 
cit în editură. Pentru aceasta trebuia să lase munca în producție 
şi să plece de acasă. După ce a meditat puţin și s-a rugat, văzând 
nevoia extremă de lucrători, ea s-a învoit: a lăsat modul de via- 
ță obişnuit şi, fără cârtire, a săvârșit mulţi ani această slujire în 
ilegalitate. 

De multe ori ea își amintea în cercul prietenilor că îi era groază 
să se dedice acestei slujiri. Îi era groază nu faptul că pentru aceas- 
tă lucrare sfântă putea fi aruncată în închisoare. De suferințe era 
gata trăind acasă. O speria caracterul complicat al procesului de 
laborator al tiparului ofset. „Eu doar, fără etichetă, nu deosebesc 
acidul de alcaliu, am uitat totul, iar în această lucrare e nevoie de 
cunoștințe“ — spunea ea în zdrobirea inimii. Mai înainte ea numai 
îi ajuta pe slujitori, dar nu făcea nimic de sine stătător. „Probabil 
nu-mi va reuși!“ — spunea ea cu frică. Dar cu timpul i-a reuşit to- 
tul. Şi îi reușea așa cum se poate ajunge la lucrul acesta numai în 
condiții de conspirativitate. 

„După rugăciunea de seară nu puteam adormi până ce nu re- 
petam în gând, până la cele mai mici amănunte, tot procesul de 
confecţionare a formelor de tipar — povestea ea. — Era ca şi cum 
«a doua mea rugăciune», căci această muncă era pentru mine un 
lucru sfânt, o încredere nemeritată a lui Dumnezeu faţă de mine. 
Eu n-o puteam îndeplini neglijent, fiindcă nu-mi imaginam viaţa 
fără muncă. Nu-mi puteam închipui cum să mă despart de ea...“ 

Cu participarea nemijlocită a Sofiei Petrovna editura „Hristi- 
anin“ a tipărit circa 400 mii de exemplare de diversă literatură 
duhovnicească. 

Intâlnindu-se cu prietenii după credinţă care refuzau să 
muncească pentru Domnul motivând că nu au talent, ea, cu 
sinceritatea ce o caracteriza, spunea: „Nu cred eu că asta poa- 
te fi motiv pentru refuz. Puțin probabil să găsești vreun om cu 
capacităţi şi cunoştinţe mai joase decât aveam eu! Dumnezeu 
nu caută talente. Talentele le dă El Însuşi. Dumnezeu are nevoie 
de înimi pline de jertfire, iar cu capacităţi El le va înzestra! O 
spun din proprie experienţă...“ 

Un talent deosebit 


Fiecare nou tiraj se efectua în mari strâmtorări, întotdeauna în 
împrejurări periculoase și într-o grabă permanentă. 

„În timpul tirajului apărea în mine o energie nesecată, nu știam 
ce-i oboseala“ — se mira de sine însăși Sofia Petrovna. 

Un asemenea aflux de puteri şi de o rezistență neobișnuită 
simţea asupra sa aproape fiecare lucrător al Domnului. Făgă- 
duinţele Domnului se împlineau și se împlinesc: „Dar cei ce se 
încred în Domnul își înnoiesc puterea... nu obosesc... nu ostenesc“ 
(Is. 40. 31). 

Sofia Petrovna povestea odată un asemenea caz. Afară erau 
zile senine de primăvară. Copacii au înflorit din belșug. Iar în încă- 
perea unde lucrau prietenii era un aer insuportabil de închis. Zgo- 
motul mașinii de imprimat nu îngăduia să se deschidă nici măcar 
ferestruica. Stăpânul casei în care lucrau tipografii a hotărât să-i 
bucure și a adus în încăpere o ramură mare de salcâm, albă, înflo- 
rită. Ea a fost pusă într-o căldare cu apă, ramura atingea cu vârful 
ei podul. Insă puţin i-a bucurat ea pe lucrătorii istoviţi. Planta n-a 
rezistat nici măcar două ore și s-a uscat. Prea neprielnice erau con- 
diţiile pentru ea. Iar lucrătorii editurii munceau ani de-a rândul în 
asemenea condiţii. 

În încăperea strâmtă, unde o mare parte e ocupată de hâr- 
tie și de alte materiale necesare, trebuie să se plaseze o briga- 
dă de 7—8 persoane, ba încă mașina de imprimat și bucătăria... 
Dormeau, desigur, pe podea. Dădeau la o parte prin unghere- 
le camerei tot utilajul şi pe o palmă de loc ce se elibera, trudiţi, 
frânţi de oboseală după ziua lungă de muncă, se rugau bucuroși 
şi adormeau. De ce fel de comodități mai putea fi vorba acolo? 
Când să se mai îngrijească de aceasta? lar Sonea, rămânând ca și 
mai înainte credincioasă obiceiului său, acompaniată, ca de o mu- 
zică, de respiraţia ritmică a prietenilor ce dormeau, ștergea pra- 
ful, curăța instrumentele, spăla îmbrăcămintea de lucru... Ea avea 
cu adevărat un talent deosebit de a crea și de a menţine ordinea. 
Lovind cu băgare de seamă, ea alinia marginile foilor în fiecare 
pachet de hârtie, le așeza în teancuri ordonate, acoperea toate 
acestea cu o stofă curată. În pahar ori într-o vază modestă punea 
o crenguţă verde — şi te simţeai aproape ca acasă. 

Era pur şi simplu o plăcere s-o urmăreşti când făcea ceva. 
Dacă ea împacheta producţia gata — puteai fi liniștit: pachetul 
nu se va desface şi nu se va rupe chiar dacă va cădea în timpul 
încărcării în grabă. Pur şi simplu rămâneai uimit — cum le face pe 
toate atât de îngrijit şi de frumos! 

Câte surori se întâmplă să fie şi ele adepte pasionate ale curățe- 
niei. Mai că toată viaţa și-o închină acestui lucru: lustruiesc până la 
luciu mobila în locuinţele lor ori suflă firicelele de praf inexistente 
de pe haine. Însă Sofia Petrovna, având această înclinaţie înnăs- 
cută pentru ordine și curăţenie, a întrebuinţat-o nu pentru sine, ci 
spre slava Domnului și pentru binele scumpei biserici. 

Cu stăpânii locuinţelor unde i se întâmpla să lucreze se cre- 
au întotdeauna cele mai bune și mai sincere relaţii. Ei nu puteau 
să nu se bucure privind la acurateţea, sensibilitatea și simţul ei 
gospodăresc. Tuturor le era ușor cu ea. Neprefăcută, cuceritor de 
sinceră, cu inima deschisă, sociabilă... Sonea nu-și ascundea nicio- 
dată greşelile, slăbiciunile. „lată aşa cum sunt: greșesc — îmi cer 
iertare, plâng, mă corectez, dar vreau foarte mult să muncesc“ 
recunoştea ea. 

Pentru cei care pășeau prima dată pragul acestei slujiri de 
mare răspundere ea era o îndrumătoare grijulie. Era exigentă în 
problemele de conspirativitate, dar această exigență nu era auto- 
ritară, ci mai degrabă era o rugăminte înţeleaptă, convingătoare. 

Ei i se putea încredința orice lucrare, cea mai secretă — nu te 
va induce niciodată în eroare. Folosindu-se de mijloacele băneşti 
ale bisericii — era onestă până la scrupulozitate. Cuvintele lui 
Iov: „...Inima nu mă mustră pentru nici una din zilele mele“ (lov 
27. 6) — avea dreptul să le spună și Sofia Petrovna. 


„Ea a făcut ce a putut“ 


În al 12-lea an de muncă neîntreruptă în editură Sofia Petrovna 
s-a îmbolnăvit grav, s-a constatat că are cancer. Ea a respins toate 
înduplecările prietenilor de a părăsi slujirea: „Atâta timp cât pot, 
vreau să lucrez pentru Domnul“. Şi ea a lucrat cât a avut puteri: 
aducea hârtie, spăla instrumentele, hainele... 

În duminica de 22 iunie 1979 conlucrătorii editurii au sărbătorit 
jubileul dublu al Sofiei Petrovna: 12 ani de muncă și 50 de ani ai vie- 
ţii. Ca și cum făcând bilanţul, slujitorul a citit din Sfânta Scriptură: 
„Ai dat o ploaie binefăcătoare, Dumnezeule, și ai întărit moștenirea 
Ta, sleită de puteri“ (Ps. 68. 9). Cugetând în felul oamenilor, parcă 
ai vrea să întrebi: „De unde luai puteri, ca să străbaţi cu bucurie 
o asemenea cale complicată și grea?“ Și poate fi un singur răspuns: 
o ploaie binefăcătoare a revărsat Dumnezeu peste slujirea acestei 
lucrătoare modeste a Lui. Ea ar fi putut repeta împreună cu apos- 

tolul Pavel: „Pot totul în Hristos, care mă întărește“ (Filip. 4. 13). 

În rugăciuni sincere şi mişcătoare prietenii Îi cereau Domnului 
să-i prelungească viața surorii, ca ea să mai poată munci. Iar în- 
săși Sofia Petrovna Ii mulțumea Domnului pentru calea parcursă, 

pentru ajutorul Lui permanent şi a făgăduit să continue munca, 
dacă Domnul o va vindeca. 

Insă boala nu ceda. Puterile o părăseau pe soră. Când a înţeles 
că zilele îi sunt numărate, a copleșit-o o bucurie plină de pace. 
„Lumea nu. mai există pentru mine — spunea ea. — De jur împre- 
jur înfloresc şi îşi răspândesc mirosul livezile, însă acest farmec 
pământesc nu mă bucură, sufletul meu nu mai este aici, duhul meu 
e încântat deja de frumuseţea nepământească... Eu trăiesc cu întâl- 
nirea apropiată cu Domnul“. 

Prietenii apropiaţi insistau să se roage pentru vindecare. 
Ea a cedat rugămințţilor: „Cine sunt eu ca să mă opun slujito- 
rilor? Dacă lucrul acesta va fi spre slava lui Dumnezeu, atunci 
rugaţi-vă“ — a spus ea. Slujitorii, biserica au luat parte la post şi 
rugăciune, dar vindecarea n-a urmat. 


Voia Domnului 


Prietena apropiată din tinereţe a Sofiei Petrovna era nespus de 
îndurerată văzând cum se stinge viața omului scump inimii ei. Do- 
rea să afle voia lui Dumnezeu: va trăi ea ori va muri? Odată, stând 
la bucătărie, ea s-a rugat cu voce tare: „Doamne! descoperă-mi voia 
Ta! Vreau s-o aflu prin Cuvântul Tău...“ A deschis Biblia și a citit: 
„Cine crede în Mine are viața veșnică...“ „Doamne! — se ruga mai 
departe prietena — eu știu că ea are viaţă veșnică. Dar vreau să 
ştiu: va trăi ori nu?“ — Și a deschis Biblia pentru a doua oară: „De 
aceea, iată, te voi adăuga la părinţii tăi,— citea prietena — vei fi 
adăugat în pace în mormântul tău“ (2 Imp. 22. 20). „Doamne, ce-mi 
mai trebuie? — cugeta ea. — Acum totul mi-i clar“. 

Intrând în odaia unde bolnava stătea culcată cu ochii închiși, 
prietena a chemat-o încet: 

— Sonea! Să-ţi spun ce mi-a descoperit Domnul? 

— Spune — căzu ea de acord. Și prietena i-a povestit despre 
rugăciunea sa și despre răspunsul primit. 

— Ce bine e! — a spus Sonea după ce a ascultat-o. — Tu m-ai li- 
niștit. Slavă Domnului, numai nu plângeți după mine. Nu mă ţineţi 
pe pământ cu rugăciunile voastre. 


Ultimul îndemn 


Chiar înainte de ziua plecării ei la Domnul Sofia Petrovna 
a fost rugată să spună ultimul îndemn celor cu care a muncit. 
Iată cuvintele ei: 

„Mumnciţi, prieteni, şi mai departe pentru slava Domnu- 
lui. Nu vă mâhniţi. Munca voastră nu este zadarnică înaintea 
Domnului. 

Dacă mi s-ar întoarce anii trăiţi în Domnul, î-aş trăi la fel, cu 
excepția greșelilor pe care le-am comis. Nu-mi pare rău că am dat 
pentru Domnul cei mai buni ani. 

De un lucru mi-i greu: rudele mele nu-L cunosc pe Dumnezeu. 
Mă rog pentru ei, dar inimile lor rămân deocamdată închise pentru 
lucrarea Duhului Sfânt“. 

Până la ultima suflare Sofia Petrovna avea conștiința clară, 
deși suferinţele în trup erau mari. 

„Ridică-mă! — a rugat-o, murind, Sofia Petrovna pe sora ei 
dreaptă Elizaveta Petrovna. — Eu vreau să-L întâmpin! Vreau să-L 
întâmpin...“ Și, ridicând mâna, cu aceste cuvinte ne-a părăsit şi 
a plecat la Domnul. 


Cimitirul sătesc 


La 27 ianuarie 1980 în or. Noghinsk, în casa Elizavetei Pe- 
trovna — sora dreaptă a Sofiei Petrovna — a avut loc aduna- 
rea de rămas bun. Mulţi prieteni în credinţă din diferite orașe au 
venit s-o petreacă pe scumpa soră în ultimul drum. La aduna- 
re au luat parte mulţi slujitori, a cântat orchestra de instrumen- 
te de suflat, corul de tineret. Procesiunea funebră, la rugămintea 
surorii decedate, s-a îndreptat spre satul ei natal — Bogorodskoe, 


Sicriul cu osemintele Sofiei Petrovna Bocearova este scos din casă 
(Primul din dreapta — Vitali Pidcenko) 

raionul Noghinsk. Înaintea sicriului prietenii duceau placarde cu 
texte din Sfânta Scriptură: „Ea a făcut ce a putut“, „Cine cre- 
de în Mine are viața veșnică“ și altele. Acolo, la cimitirul sătesc, 
s-a făcut o adunare scurtă. Cuvântul Domnului şi chemarea la 


pocăință răsunau prima dată pentru locuitorii acestei așezări. 


„Râvna voastră a îmbărbătat pe foarte mulţi...“ 

Primind în toţi aceşti ani Biblii, culegeri de cântări și altă litera- 
tură duhovnicească tipărită de editura „Hristianin“, noi puteam şti 
doar numele și adresele lucrătorilor cuvântului tipărit, ba şi aces- 
tea — numai după arestarea lor. Dar majoritatea din noi nu știu 
nimic despre eroismul lor zilnic săvârşit în tăcere. 

Viaţa şi slujirea Sofiei Petrovna Bocearova ne ajută să 
înțelegem ce luptă a credinţei duc cu ajutorul lui Dumnezeu, 
fiind cu totul necunoscuţi, creștinii asemenea ei. Lucrând în 
mari strâmtorări după puteri, iar uneori și peste puteri, ei „în 
mijlocul multor necazuri prin care au trecut au o bucurie peste 
măsură de mare“. Ilubindu-L pe Domnul, ei nu se cruţă pe sine. 
Nu putem spune că îşi cheltuiesc în mod rațional puterile şi să- 
nătatea în casa lui Dumnezeu. Nu. După pilda Domnului — se 
cheltuiesc pe deplin. 

A te cheltui nu înseamnă a-ţi irosi pentru folosul tău puterile și 
mijloacele pe care le ai la dispoziţie. Aceasta înseamnă a da cu dăr- 
nicie, a împrăștia, a pierde din toată inima și fără economie spre 


Prietenii după credință o petrec în ultimul drum 
pe conlucrătoarea editurii „Hristianin“ S. P. Bocearova 

folosul altora. Aceasta înseamnă să-ţi pierzi „viața din pricina lui 
Hristos şi din pricina Evangheliei“, pe care, din dragostea pentru 
Dumnezeu şi pentru sufletele ce merg la pierzare, suntem chemaţi 
s-o răspândim. 

S-a dus de la noi Sofia Petrovna, dar a rămas exemplul viu al 
vieţii ei pline de jertfire. 

Mulţi frați şi surori au suferit în închisori pentru lucrarea 
sfântă de multiplicate a cuvântului tipărit al adevărului. Dar sufe- 
rinţele lor n-au fost zadarnice! Râvna lor i-a îmbărbătat pe mulți și 
rodul lor spre slava lui Dumnezeu e evident! 

SLOBODĂ 


Nadejda 
Stepanovna 


1930-1979 


Intoarcerea la Dumnezeu 


În anul 1961 a început trezirea du- 
hovnicească în frățietatea noastră. Aces- 
ta a fost un timp incomparabil. Duhul lui Dumnezeu ne mustra 
de inactivitate, de nepăsare, noi am început să ne simţim respon- 
sabili nu numai pentru mântuirea sufletelor noastre, ci și a sufle- 
telor prietenilor și rudelor. 

Am plecat la rudele mele din Belorusia să-mi împărtăşesc această 
bucurie — trezirea. Cel mai mult vroiam să le vorbesc celor necredin- 
cioşi despre Domnul. Astfel de inimi setoase s-au dovedit a fi mem- 
brii familiei surorii mele — a Nadejdei Stepanovna Slobodă. După 
multe întrebări puse cu un interes viu, după discuţii îmbucurătoare 
eu am plecat lăsându-le Evanghelia. Mă rugam ca Duhul Sfânt să le 
explice adevărurile necesare pentru mântuirea sufletelor lor. 

Nadea, cu frică și bucurie, citea mult Evanghelia și a început să 
înțeleagă că e o păcătoasă și are nevoie de mântuire. Dar iată că în 
curând a fost dusă la spital având o criză acută de apendicită. Ea 
a trecut prin mari temeri în legătură cu aceasta, deoarece trebuia 
să i se facă operaţie în timpul când aștepta nașterea unui copil. 
Nadea se temea foarte mult că va muri neîmpăcată cu Dumnezeu. 
„Mă rugam atunci cum puteam — își amintea ea. — Doamne, pă- 
zeşte-mă! Dacă voi muri, mă voi duce în pierzare pe veci, pentru 
totdeauna!“ Și Domnul a apărat-o, a păzit-o! i 

După aceea, în 1963 ea s-a pocăit, a primit botezul. Incepu 
o viaţă nouă, plină de bucurii și neliniști. 

În satul Dubravi, regiunea Vitebsk, unde locuia sora, nu erau cre- 
dincioşi evanghelici baptiști, ci numai ortodocși. Dar viața nouă în 
Hristos n-o cunoștea nimeni. Când a venit la credință Nadea, soţul 
ei — Ivan, precum și socrul și cu soacra, fratele drept al Nadei cu 
soția, și încă câțiva oameni — au început să ţină permanent adunări 

în casa ei. Câtă bucurie aduceau inimilor lor înflăcărate de dragostea 
dintâi față de Mântuitorul aceste ore scurte de părtășie și rugăciune! 
Dar ce furtună s-a ridicat atunci în jur! În satul lor, ca într-o zonă 
interzisă, nu putea să vină nici un credincios să-i viziteze! 

Odată organizatorul de partid se dezlănțuise astfel la adunarea 
sătească, încât începu să strige: „De ce până acum n-au fost nimiciți 
credincioșii? Ei demult trebuie șterși de pe fața pământului!“ Și îndată 
după adunare a plecat spre casa familiei Sloboda și a dat foc șopro- 
nului. El trăgea nădejde că nimeni nu va veni să stingă incendiul, dar 
s-au adunat în fugă vecinii, au venit pompierii și n-au lăsat să ardă 
casa. Evenimentele s-au întâmplat iarna. Când a venit comisia (deși 
Nadea n-o chemase și nu se plânsese nimănui), au găsit ușor vinova- 
tul: urmele de la șopron duceau spre casa organizatorului de partid. 

Nu reușeau să se resemneze unii prigonitori şi se ridicau alţii, 
pentru că cei veniţi la credință mărturiseau tuturor despre Dom- 
nul. Aproape că nici o adunare nu se făcea liniștit. Tineri întărâtaţi 
special împotriva credincioşilor socoteau de datoria lor să arunce 
cu pietre în ferestre trecând pe lângă casa familiei Slobodă. De 
câte ori Nadea se trezea și noaptea în patul plin de cioburi de sticlă! 

Familiilor celor credincioși li s-au micşorat loturile de pe lângă 
casă, nu li se dădea de lucru, autorităţile încercau să-i lipsească de 
orice mijloace de existenţă. Dar ei se bucurau, Il slăveau pe Domnul 
în necazuri și se întăreau și mai mult în credinţă. lar cei ce urau 
adevărul parcă chiar își propuseseră ca scop să șteargă de pe fața 
pământului această mână de copii fermi ai lui Dumnezeu. S-au pus 
în mişcare toate organizaţiile obștești ale colhozului și au făcut totul 
ca, din cauza educaţiei religioase, familiei Slobodă să i se ia copiii. 


Curăţarea în cuptorul suferințelor 


Despre faptul cum se curăța în cuptorul suferințelor credin- 
ţa acestei familii scumpe, care L-a urmat cu dragoste pe Domnul, 
mărturisește mai bine ca orice „Scrisoarea deschisă“ scrisă de Ivan 
Fiodorovici Slobodă, tatăl acestei familii, adresată lui Kosâghin, Ru- 
denko și Gorkin (Se inserează în formă prescurtată. — Nota red.). 


Și acum, mi se topeşte sufletul în 
mine, şi m-au. apucat zilele suferinţei. 
Iov 30. 16 

Dar El ştie ce cale am urmat... Iov 23. 10 


Mă adresez dumneavoastră, conducători ai țării, și vă rog 
să-mi examinaţi problema. Acum cinci ani eram ca toţi ceilalți 
locuitori ai satului, care nu-L cunosc pe Dumnezeu. Când am 
devenit credincios, am început imediat să fiu supus batjocurilor 


266 


Ca MD AR 


şi prigonirilor. Se aruncă cu pietre în geamurile casei noastre, 
ni s-a smuls ușa, prigonitorii intrau buzna în odaie, ne tăiau 
curentul electric şi... după aceea, conform hotărârii judecății, ni 
s-au luat copiii — Galea și Șura — din cauza educaţiei religioa- 
se. Toate acestea vă sunt cunoscute deja din scrisoarea noastră. 

Copiii au îndurat multe. Cine va încerca să descrie suferin- 
țele lor? De două ori ei au fugit din casa de copii, dar au fost 
urmăriți și duși înapoi. 

Lucrul acesta era condus de președintele colhozului — 
Bâkov, de organizatorul de partid al colhozului — Soltan, de 
Kuraş Aleksandr și de alţi activiști ai satului. 

Văzând că drept răspuns la plângerea noastră n-a urmat nici 
o influenţă asupra lor, tot din iniţiativa lor la 16.10.1968 a fost con- 
damnată la privațiune de libertate pe un termen de patru ani so- 
ţia mea, mamă a cinci copii, Nadejda Stepanovna. A fost judeca- 
tă pentru că Îl predica pe Isus Hristos în acest locușor întunecos 
şi îndepărtat, unde n-a pătruns încă niciodată lumina lui Hristos. 

Împreună cu ea au fost condamnaţi fratele meu, Vikenti 
Slobodă și fratele soţiei, Piotr Kuraș. 

Eu am rămas cu trei copii: Kolea are 10 ani, Liusea — 7 ani 
şi Pavlik — 5 ani. Mi-am depus toate eforturile ca să le-o înlo- 
cuiesc pe mama. Aveau în casa părintească căldură și se sim- 
țeau bine. Mama, Ustinia, și soția fratelui, Galina, mă ajutau 
să-i supraveghez. Însă ateii militanţi — stăpânii cu puteri depli- 
ne ai satului — nu s-au mulțumit nici cu aceasta. Ei urmăreau 
vigilent și le-au interzis tuturor rudelor să se viziteze unii pe 
alţii. Dar și lucrul acesta a fost puţin pentru ei. 

La 16.01 ei, atrăgând și alte personalităţi oficiale, au întoc- 
mit un act, pe baza căruia judecata mi-a luat și ceilalți copii. La 
judecată a fost fiul meu Kolea, de zece ani. El a fost dus în altă 
odaie unde judecătorul și procurorul l-au supus interogatoriului. 
Când s-au întors de la interogatoriu, judecătorul a zis: „Sunt de 
ajuns și cuvintele pe care le-a spus: «Există Dumnezeu!» Băia- 
tul n-a mai fost lăsat să intre în sala de judecată. Martorilor din 
partea mea nu i s-a permis să intre. 

Au fost martori personalităţile oficiale. Ei au semnat ac- 
tul, în care s-au numit toți în mod viclean pur și simplu lo- 
cuitori ai satului, în timp ce V. Drozd e, de fapt, directo- 
rul şcolii, P. S. Andrucenok e preşedintele sovietului sătesc 
„Ceapaev“; A. F. Bâkov — președintele colhozului „Jdanov“; 
V. A. Soltan — organizatorul de partid al colhozului „Jdanov“; 
E. Dubro — directorul clubului din s. Dubravi. Ei au declarat că 
copiii mei au fost educați în duh religios. 

Mi-au luat copiii la 13 februarie a. c. la ora 13 în următoare- 
le împrejurări: fiului Kolea i s-a spus la școală: „Du-te acasă!“, 
dar el n-a vrut să se îmbrace. Atunci directorul şcolii Drozd 
a dat voie tuturor copiilor să plece acasă. Când Kolea s-a îmbră- 
cat şi a ieșit din școală, directorul l-a apucat de mână și l-a târât 
în automobilul miliției, care stătea ascuns după şcoală. Nu i s-a 
îngăduit nici să-și ia rămas bun de la tata. 

În timpul acesta de casa mea s-a apropiat o salvare de 
la spitalul din Osveia. În casă au intrat: un executor al jude- 
cătoriei din Verhnedvinsk; directorul școlii, Drozd; miliţianul 
de sector din Osveia, Poleveciko; doi drujinari: A. Kurașş şi 
V. Kutenko din s. Dubravi, directorul secţiei raionale de învă- 
țământ public din Verhnedvinsk, Sineavski, și o oarecare soră 
medicală de la spitalul din Osveia. 

Sărmanilor copii li s-a citit cu voce tare sentința și li s-a 
ordonat să se îmbrace. Ei au început să plângă desperaţi. Au 
fost îmbrăcaţi cu forța și târâţi în mașină. Mie mi s-a ordonat 
să-i însoțesc. Astfel am fost aduși până la Verhnedvinsk unde 
mie mi s-a spus să cobor din mașină, iar ei, bieţii mei copilași, 
singuratici, plângând, au fost duşi mai departe... 

O, de unde să iau cuvinte, ca să exprim durerea copiilor mei 
şi suferințele mele?! Numai Cel Preaînalt știe ce cale am urmat. 
El îmi dă puteri să suport greutatea peste puteri a suferințelor 
copiilor mei... 

Eu am rămas singur. În casa mea pustie nu se aud vocile 
copiilor mei și a soției. Mă mângâie gândul că Hristos a spus: 
„M-au prigonit pe Mine, și pe voi vă vor prigoni“. 

O, voi, prigonitori ai Dumnezeului celui viu, luaţi-vă seama, 
opriți-vă, pocăiți-vă de căile voastre, căci lacrimile orfanilor sunt 
o povară grea. Domnul le adună în paharul îndelungii Lui răb- 
dări. Mi-aţi luat soţia, mi-aţi luat copiii, dar Domnul nu ne va 
părăsi. Fie că trăiesc, fie că mor — eu sunt al Domnului. 

Întoarceţi-mi copiii şi mama acasă, dar facă-se voia Lui 
în toate! „...Dacă grăuntele de grâu, care a căzut pe pământ, 
nu moare, rămâne singur; dar dacă moare, aduce mult rod“ 
(loan 12. 24). 

4 martie, anul 1970 

Slobodă 


Vedenia minunată 


Cu puţin înainte de arestare Nadejda Stepanovna Slobodă, 
ieşind din magazin, s-a oprit auzind o cântare plăcută. Oamenii 
se uitau împrejur neînțelegând de unde se aude melodia plăcută. 

Tata cu copiii în timpul despărțirii de sotia și mama N. S. Slobodă 


Nadea a ridicat capul și a văzut un cor de îngeri. „Uitaţi-vă la cer! 
Ridicaţi-vă privirea!“ — îi ruga ea pe locuitorii satului, care nu pu- 
teau vedea nimic. „Ţi-ai ieşit din minţi! 'Ţi se tot năzare, iată la ce 
te-au adus rugăciunile!“ — s-au aruncat oamenii cu strigăte asupra 
ei și au început s-o bată. Nu se știe cât timp ar fi bătut-o, dacă 
(după cum își amintea Nadea mai târziu) un tânăr în haine albe ca 
zăpada n-ar fi dus-o de la femeile înfuriate. El a ridicat-o în cer și 
a dus-o într-o odaie mare cu fotolii moi. 

— Ce-i asta? — întrebă ea mirată. 

— Sala de așteptare — îi explică îngerul. 

În fotolii se odihneau foarte mulţi oameni. 

— Aici ajung locuri pentru toți? — se interesă Nadea. 

— Da, sunt pregătite pentru toți, dar mulţi încă n-au venit. 

— Arătaţi-mi locul meu. 

Îngerul a condus-o pe Nadea spre un fotoliu liber şi ea se 
aşeză repede. 

— Nu, nu. Pentru tine încă nu e timpul să te odihnești — i-a 
explicat el. — Vei mai munci puţin, iar apoi vei veni. 

— Dar se poate să privesc la apostolii Domnului? — a întrebat 
Nadea. 

Îngerul a adus-o la apostoli și ea i-a recunoscut pe toți, de parcă 
îi văzuse mai înainte. 

După această vedenie inima ei sălta de bucurie, pleca pretutin- 
deni, le povestea tuturor! Însă e imposibil a descrie în graiul ome- 
nesc acea frumuseţe cerească pe care o văzuse ea. Inima îi ardea 
de dorinţa de a mărturisi despre Domnul plin de dragoste, ea vroia 
atât de mult să muncească pentru EI, însă în curând a fost arestată. 


La închisoare 


Păşind pragul acestui local sumbru cu un simțământ greu al des- 
părțţirii de scumpul soț şi de copilași, Nadejda Stepanovna își găsea 
unica mângâiere în rugăciunea fierbinte. Ea a găsit lângă lavoar un 
locușor liber și acolo, rugându-se, vorbea cu Dumnezeu. Lui I-a încre- 
dinţat grija pentru scumpii micuţi, care erau de asemenea lipsiți de 
libertate, departe de casa părintească — la internate. Ea ştia că lor 
le este mai greu să îndure despărțirea, ştia că ei plâng nemângâiaţi 
printre oameni străini. Se ruga pentru soțul, care rămăsese singur 
între patru pereţi. Stătea în genunchi şi nu simţea cum deţinutele 
înturiate turnau apă peste ea, şi nu auzea cum îşi băteau joc. Când 
nu se ridica timp îndelungat din genunchi, ele o acopereau cu scur- 
tele vătuite, dar ea se ruga şi se ruga. Mai târziu aceste batjocuri au 
încetat. Femeile au început chiar să le bată pe cele care o împiedicau 
să se roage. „Nu vă atingeţi de ea, nu vă apropiaţi!“ — le porunceau 
ele novicelor. Ea se ruga şi la locul de muncă în timpul prânzului. 

A aflat femeia-temnicer că Nadea se roagă pentru deținute și 
a rugat-o să se roage pentru mama ei bolnavă. „Poate oare Dum- 
nezeu s-o vindece dacă te vei ruga? Mama doar nu-i aici, ci e de- 
parte“. — „Poate“ — a răspuns cu încredere Nadea. — „Atunci roa- 
gă-te“. — „Trebuie să ne rugăm împreună, dar mai întâi tu tre- 
buie să te pocăiești de păcate“. Și, prin rugăciunile lor, mama ei 
s-a vindecat. Această femeie-temnicer a venit la credință, a primit 
botezul și e membră a bisericii. 

S-a rugat Nadea şi pentru o deţinută îndrăcită, care își smul- 
gea părul, le bătea pe toate, încât șefii închisorii au vrut s-o bage 
într-o celulă pentru cei alienaţi. Era foarte greu să se roage pen- 
tru ea, ducea o luptă atât de grea și de încordată!... 11 zile Nadea 
a postit pentru dânsa, până ce Domnul Şi-a pus peste ea mâna Sa 
de vindecare. 

Deţinutele o numeau pe Nadea „sfânta“. Fiecare se străduia să-i 
dea tainul său de zahăr, de pâine. Insă Domnul i-a pus pe inimă 
hotărârea să nu ia de la nimeni nimic. „Eu vreau să fiu roaba tutu- 
ror — spunea ea. — Preamăriţi-L pe Dumnezeu! El este vrednic! Iar 
eu sunt un om asemenea vouă, numai că mă aflu în mâinile Lui“. 

„Domnul nu mă părăsea — povestea ea după eliberare. — Și za- 
hăr aveam, și toate cele necesare, nu duceam lipsă de nimic. Feme- 

ile nu mâncau mâncarea din închisoare, aruncau farfuriile într-un 
colţ, iar eu ceream binecuvântare și mâncam şi niciodată mâncarea 
nu mi-a fost respingătoare. Ele se revoltau, strigau, iar eu mâncam 
cu plăcere şi-L slăveam pe Domnul“. 

Odată, în timpul percheziţiei la serviciu, în atelier, șeful s-a 
apropiat de Nadea, ea tocmai se ruga. Femeile nu i-au îngăduit s-o 
împiedice. Când ea s-a ridicat din genunchi, el i-a cercetat toate 
lucrurile, i-a luat caietul cu însemnări din Biblie și i-a promis că, 
după ce-l va controla, o să i-l dea. Nadea i-a amintit de câteva ori 
de promisiunea lui, până când el a spus: „Caietul tău nu mai este! 
Demult i-am dat foc!“ 

„Mă tem — a răspuns la aceasta Nadea — că Dumnezeu va 
proceda cu dumneavoastră așa cum aţi procedat cu Cuvântul Lui“. 

Peste câteva zile el a orbit şi a plecat de urgenţă pentru tra- 
tament. Peste trei luni s-a întors, i s-a restabilit vederea. Che- 
mând-o pe Nadea în birou, el o întrebă: „Slobodă, te-ai rugat ca 
Dumnezeu să mă pedepsească?“ — „Da de unde? — se sperie 
Nadea. — Dimpotrivă, m-am rugat ca Domnul să Se îndure de 
dumneavoastră și să vă dăruiască mântuirea“. Șeful fu mișcat 
de un asemenea răspuns, deveni binevoitor și după acest caz n-a 
mai persecutat-o. 

Până la venirea Nadei în lagăr, întemnițaţii nu se odihneau du- 
minica. Ea a spus de la bun început administraţiei: „În ziua aceasta Îi 
slujesc Domnului şi nu voi lucra“. Refuzul ei fu luat drept motiv pen- 
tru a o băga pe Nadea în carceră, acolo ea s-a aflat 56 de zile într-un 
frig grozav. Soldaţii de serviciu intrau pentru cinci minute și își ridi- 
cau gulerele de frig. Deţinuţii erau scoși de acolo cu pneumonie. „lar 
eu — spunea Nadea — mă rugam Domnului și mă culcam şi parcă 
mă acoperea cineva cu aripile, simțeam o adiere caldă și adormeam“. 

Femeile au început să se revolte: „Eliberaţi-o pe Slobodă, altfel 
nu vom lucra, vă vom sabota planul“. 

Șeful lagărului veni la ea în celulă și-i zise: „Scrie cerere că te 
căiești și nu vei mai proceda astfel“. Nadea a refuzat: „Nu! Cum 
le-am vorbit tuturor despre Domnul, așa voi şi vorbi!“ Şeful era 
un om aspru, tot lagărul se temea de el. Când a intrat în celulă, 
Nadea a început să-i mărturisească despre Domnul. „De unde se 
luau cuvintele? — își amintea ea. — Vorbeam fără întrerupere. Li 
aminteam multe locuri din Sfânta Scriptură...“ 

— Slobodă, tu încetezi ori nu? — strigă şeful la ea. 

— Eu nu pot să tac, cetățene şef — răspunse liniştit Nadea. — Hai 
mai staţi puţin, am să vă povestesc cât de mult vă iubește Domnul... 

El zâmbi (lucru care se întâmpla rar) şi zise cu blândeţe: 
„Slobodă, oare nu știi că nouă nu ni se permite să ascultăm?...“ 

El a plecat, a încuiat celula, iar ea continua să vorbească și să 
cânte de parcă o asculta un mare auditoriu. Nu se putea reține, 
tot vorbea și vorbea din Biblie, iar soldaţii de serviciu ascultau 
după uşă și n-o întrerupeau. „In libertate — accentua mai târziu 
Nadea — n-am avut niciodată asemenea zile, când Domnul să 
fi fost atât de aproape de mine ca acolo, în celula singuratică şi 
rece a carcerei“. 

Nadejdei Stepanovna i s-a întâmplat să se întâlnească în în- 
chisoare cu oameni de altă credință. Noi ne rugam pentru ea, ca 
Domnul s-o păstreze în credinţă, doar trecuseră numai cinci ani de 
când cunoscuse calea adevărată a Domnului. Şi e uimitor și îngro- 
zitor: pe o femeie penticostală (nu știu: era o credincioasă sinceră 
ori nu), cu care Nadei i s-a întâmplat să se întâlnească la închisoa- 
re, duhul o îndemna încă în libertate să facă totul pentru a nimeri 
după gratii. „Acolo stă Slobodă — o convingea duhul — ea nu are 
Duhul Sfânt, iar tu trebuie s-o ajuţi'. 

„Dacă n-aş fi fost învățată să nu fac nimic fără a-L între- 
ba pe Domnul — povestea ulterior Nadejda — n-aș fi rezistat. 
Această femeie mă convingea să mă rog pentru a fi botezată cu 
Duhul Sfânt. La început m-am bucurat. Noi chiar am fixat locul 
unde să ne rugăm. Ba mă grăbea, iar eu i-am spus că Domnul 
încă nu mi-a răspuns dacă [i este plăcut lucrul aceasta. «Doam- 
ne, — mă rugam eu —, descoperă-mi: am nevoie oare de un ase- 
menea botez? Doar Tu m-ai umplut deja de Duhul Tău. Atât de 
mult mă bucuram când mi-ai iertat păcatele, mi se părea că înima 
îmi va plesni de fericire, iar acum iată acest „botez“...» Și Domnul 
mi-a descoperit că nu numai vreun alt lucru, ci nici chiar s-o 
salut pe această femeie nu se poate. În ziua hotărâtă eu stăteam 
în locul stabilit. Văd că ea vine vioi spre mine și la vreo patru 
paşi de mine o mână nevăzută o doboriî la pământ. Ea se ridică 
şi, fără a mă privi în ochi, plecă repede. Mai târziu i-am spus că 
Domnul mi-a descoperit că e păcat chiar să o salut și ea nu s-a 
mai apropiat de mine. Apoi această femeie a început să fure şi 
a decăzut în mod josnic. Se întâmpla că sâmbăta toată ziua dor- 
mea, î se umflau ochii de somn, iar duminica, când toţi se odih- 
neau, se ducea să lucreze. Deţinutele n-o iubeau“. 


Prigonirile continuă 
Deși Nadea era la închisoare, iar copiii se aflau și ei, ca niște 
mici întemnițați, în internat — în sat, ca şi mai înainte, nu încetau 
prigonirile împotriva credincioşilor. Acest grup mic, alcătuit din 
câteva familii de credincioși, era izolat cu desăvârşire de poporul 
lui Dumnezeu: nimeni nu era lăsat să vină la ei cu cina Domnu- 

lui, nici pur şi simplu în vizită, chiar rudele erau duse departe în 
pădure și prigonitorii își băteau joc de ei: îi duceau lângă vreun 
mesteacăn și vroiau să-i spânzure; îi băteau până ce aceștia își 
pierdeau cunoştinţa. RS 

A venit odată o soră din Consiliul Rudelor Intemniţaţilor și îi 
întreba pe locuitorii satului: unde e casa familiei Slobodă? Abia 
a reușit ea să intre şi în casă au dat buzna îndată activiștii satu- 
lui şi au încercat s-o ducă pe soră la sovietul sătesc. Iar pe soţul 
Nadei, pe Ivan, l-au înșfăcat de păr şi l-au târât de pe scaun. 
Au vrut s-o ducă pe soră în braţe, însă ea a protestat categoric. 
Au dat fuga după mașină, iar Ivan Fiodorovici a convins-o pe 
soră să plece în pădure. Ei au venit cu automobilul, iar în casă 
nu mai era nimeni. Au cutreierat toate casele și n-au găsit pe 
nimeni. lar Ivan Fiodorovici a fost nevoit să meargă cu sora 
prin pădure vreo zece kilometri până ce au ieşit la drum şi acolo 
sora a urcat într-un autobuz și a plecat. Activiștii gândeau că 
ea nu va pleca nicăieri și dimineaţa au controlat în satul acesta 
toate autobuzele, dar n-au găsit-o. 


În libertate 


În octombrie 1972 Nadejda Stepanovna, după patru ani de în- 
temniţare, a fost eliberată. A început să-i viziteze pe copilași la casa 
de copii, însă directorul avea o atitudine foarte dușmănoasă faţă 
de ea. De fiecare dată chema miliția, pentru a nu-i permite să aibă 
întrevedere cu copiii. Dar în curând directorului i s-a întâmplat 
o nenorocire. Fiul lui de 18 ani a murit fiind lovit de un automobil. 
Mai târziu, când Nadea a venit la casa de copii, directorul a între- 
bat-o: „Acum, probabil, te bucuri de nenorocirea mea?...“* „Eu plâng 
pentru fiul dumneavoastră, — răspunse Nadea cu compătimire —, 
el doar a plecat în iad, a murit pe veci! Dumneavoastră vă ocupați 
de reeducarea copiilor mei, dar aceştia nu sunt copiii mei, ci ai lui 
Dumnezeu“. De atunci el nu-i împiedica să se vadă cu copiii și a în- 
cetat să-i persecute. 

Preşedintele colhozului o sfătuia pe Nadea să plece din sat, 
promițând să-i dea liber actele, numai să nu fie în localitatea lui 
creştini vii. Insă Nadejda a refuzat: „Dumneavoastră îmi spuneţi 
să plec, dar eu nu văd să fie asta voia lui Dumnezeu. El ne-a pus 
aici să luminăm în locul acesta, unde oamenii ştiu atât de puţin 
despre Mântuitorul Isus Hristos! Dar când Domnul îmi v-a porunci 
să plec, voi pleca îndată“. 

De două ori Nadejda Stepanovna a făcut demersuri pentru 
a i se întoarce copiii, dar i se refuza. „V-aţi schimbat concepţi- 
ile?“ — îi întrebau autorităţile. „Nu“. — „Cum să vă întoarcem 

dar copiii când ei au fost luați din cauza convingerilor dumnea- 
voastră? Deziceţi-vă de Dumnezeu și chiar astăzi copiii vor fi cu 
dumneavoastră“. 

Au venit acasă să discute cu ea și noua directoare a școlii 
cu o învăţătoare. „Noi am venit pentru un minut — a spus di- 
rectoarea — vrem să vedem ce condiţii sunt în familia dum- 
neavoastră pentru copii“. Nadea le-a povestit mult despre cele 
îndurate, despre toate persecuțiile din partea ateilor, iar ele 
ascultau cu atenţie şi parcă au uitat cu totul că avuseseră de 
gând să plece degrabă. Luându-și rămas bun, directoarea i-a 
reproșat Nadei: 

— Desigur, trăiţi bine, primiţi colete de la prietenii dumneavoas- 
tră credincioși... 

— lată și faceţi comparaţie: ce atitudine aveţi dumneavoas- 
tră față de noi și ce atitudine au prietenii credincioși în Dom- 
nul. Când noi am venit la credinţă, ne-aţi alungat din colhoz, cu 
toate că despre mine fusese scris în ziar ca despre o lucrătoare 
bună! Apoi ne-aţi luat tot pământul, n-aveam unde sădi nici 
cartofi. Ne-aţi luat copiii, nu v-a fost milă. Eu am fost băgată 
la închisoare numai pentru că propovăduiam despre Domnul. 
Nu ni se dădea de lucru în colhoz — ne-aţi sortit la moartea 
prin înfometare. 

— Da — a spus încet directoarea. — Noi v-am părăsit, iar ei s-au 
dovedit a fi prieteni. 


Domnul a binevoit... 


Vedenia minunată pe care o văzuse Nadejda încă înainte de 
arestare, probabil, îi apărea nu o dată în memorie şi vocea mân- 
gâietoare a îngerului răsuna: „Vei mai munci puţin, iar apoi vei 
veni“. Cât va dura acest „puţin“ — ea nu știa, dar se bucura și se 
mângâia odihnindu-se în braţele Tatălui ceresc plin de dragoste şi 
ştiind că la EI toate lucrurile își au vremea lor și nu se întâmplă 
nimic fără voia Lui! 

După întoarcerea din lagăr Nadejda Slobodă a început să 
se simtă rău. Trecea timpul și starea sănătăţii ei se înrăutăţea. 
În cele din urmă, ea nu mai putea nici să lucreze. Boala i-a dis- 
trus ficatul şi medicii i-au pus diagnosticul: tumoare canceroasă. 
Și totuși, știind cât de slabă e din punct de vedere fizic, ei i-au 
încheiat certificatul medical pentru a pleca la lucru. Dar nu 
numai să lucreze, ci chiar să și meargă îi era foarte greu. Nadea 
tot mai mult stătea la pat. Insă a chemat-o şeful de miliție: „De ce 
nu lucrezi, Slobodâ?“ — „Nu pot, n-am puteri, iar medicii nu vor 
să-mifacă formele pentru a primi pensie“. 

Peste trei luni șeful de miliție a chemat-o din nou, a început s-o 
amenințe că îi va intenta un proces ca unui trântor și a trimis-o pe 
Nadejda după medic. Ea s-a dus cu greu și i-a transmis medicu- 
lui-şef că e chemat la miliție. „Pentru ce?“ — se sperie acela. „Șeful 
miliției vrea să vorbească cu dumneavoastră despre boala mea, ca 
să-mi stabiliți pensia“ — îi răspunse Nadea. „Bine, bine“ — i-a pro- 
mis medicul. Și i s-au făcut formele pentru primirea pensiei. 

Insă zilele călătoriei ei pe pământ n-au durat mult. Domnul 
a binevoit să-Și împlinească hotărârea Sa pe care i-o descoperise 
dinainte: „Vei munci puţin, iar apoi vei veni...“ 

La 27 februarie 1979 dis-de-dimineaţă, în al 49-lea an al vieții 
a plecat în locașurile veșnice ale Tatălui său scumpa noastră soră 
în Domnul, creştina simplă, dar sinceră — Nadejda Stepanovna 
Slobodâ. A plecat de la durerile şi lacrimile care îi căzuseră în 
sarcina ei de mamă și pe care, din dragoste pentru Dumnezeu, le 
îndurase cu atâta bărbăţie. A plecat la odihna veșnică sora ce se 
ruga neobosit şi mijlocea zi şi noapte pentru copiii dragi, pentru 
soț, pentru cei care, asemenea familiei ei, îndurau prigoniri din 
pricina Numelui lui Hristos, precum și pentru mulți-mulți păcătoşi 
ce merg spre pierzare. 

Era mişcător să auzi rugăciunea fierbinte a copiilor la mor- 
mântul mamei: „Doamne! Mămica a murit. Ajută-ne să fim ca 
ea, la fel de sinceri și la fel ca mama să mărturisim tuturor de- 
spre Tine!“ 

Au venit s-o petreacă în ultimul drum pe scumpa soră în Dom- 
nul prietenii şi tineretul din Poloțk, Vitebsk, Brest, Minsk, Lenin- 
grad. Ei recitau poezii, ţineau convorbiri cu cei necredincioşi, cân- 
tau. Necredincioşii ascultau cu o deosebită atenţie cântările. Când 
fraţii și surorile au început să cânte imnul „Când iar te doboa- 
ră-ncercările vieţii...“, ascultătorii și-au scos căciulile, stăteau fără să 
se miște, iar în sat povesteau după aceea că credincioșii cântau ca 
îngerii din cer. Le-a plăcut foarte mult o astfel de înmormântare 
creștină, la care domnea o atmosferă plină de evlavie. 

Numai medicul-șef tulbura adunarea. Incepu să strige: „Voi îmi 
străpungeţi sufletul cu cântările voastre! Acuși vă arăt eu!“. Ame- 
nința cu pumnii. Locuitorii l-au scos de subsuori. 

La cimitir era greu de vorbit şi de cântat. Fremăta puternic 
pădurea belorusă. Ieșise tot satul la înmormântare. Miliția nu i-a 
lăsat la cimitir numai pe copiii din sat, ca să nu audă despre 
Dumnezeu. Cu rugăciune şi cu evlavie prietenii apropiaţi au în- 
mormântat rămăşiţele pământești ale scumpei surori Nadejda 
Stepanovna, mângâiaţi de credința neclintită că se vor întâlni cu 
ea la picioarele Mântuitorului. 

„Nu şi-au iubit 
viața 


chiar până la moarte 
Apoc, 12, 11 


Partea a Il-a 


Vai = $ 


KUCERENKO 


Nikolai 
Samoilovici 


1895-1962 


este un an după începutul bine- 
cuvântatei treziri duhovnicești 
inițiate de Domnul în ţara noastră, 

prin comunităţile puţin numeroase ale fră- 
țietăţii prigonite din acele timpuri aspre s-a răspândit cu repezi- 
ciune vestea alarmantă: în timpul interogatoriului la KGB a fost 
torturat şi omorât slujitorul bisericii din oraşul Nikolaev — KUCE- 
RENKO Nikolai Samoilovici. 

Ce pericol prezenta pentru ateii militanţi, învestiţi cu putere de 
stat acest predicator simplu, iubit de biserică? — EI Îi era credincios 
în mod principial lui Dumnezeu și Cuvântului Lui! 

In anul 1960 prezbiterul superior al VSEHB-ului K. L. Kalibab- 
ciuk a adus în biserica înregistrată din Nikolaev documentele anti- 
evanghelice „Directivele“ și „Regulamentul“. Nikolai Samoilovici 
Kucerenko, fiind în timpul acela preşedintele comisiei de revizie, 
a refuzat să le traducă în viaţa bisericii. Din această cauză el și încă 
câțiva fraţi și surori care vegheau au fost excluși din comunitate. 

Dorind să păstreze libertatea în Hristos şi să rămână credin- 
cioși Domnului, copiii lui Dumnezeu alungaţi din comunitate (vreo 
30 de persoane) au început să facă adunări creștine de sine stătă- 
tor. (Adunările se făceau adesea în casa lui Nikolai Samoilovici). 

În august 1962, la ora 2 după masă lucrătorii KGB-ului s-au 
apropiat cu automobilul de casa lui Nikolai Samoilovici şi i-au dus 
pe el și pe soţie la interogatoriu. După două ore de convorbire în- 
cordată i-au dat soţiei cheile de la casă şi au dat-o afară cu forţa 
din birou, iar pe Nikolai Samoilovici l-au reținut. El n-a venit acasă 
nici seara, nici noaptea. lar dimineaţa lucrătorii KGB-ului au venit 
şi au început să strige la sora Marfa, soția lui Nikolai Samoilovici: 
„Soţul tău e la spital, iar tu stai acasă?!“ 

Venind la spital, sora Marfa a aflat că Nikolai Samoilovici a fost 
adus acolo de la KGB deja mort şi că medicii nu vroiau să-l pri- 

mească, dar după indicațiile KGB-ului el a fost plasat în morga 
spitalului. Examinând decedatul în prezenţa lucrătorilor KGB-ului, 
sora Marfa a constatat că tot trupul soțului era vânăt, iar degetele 
mâinilor îi erau sucite. 

În avizul medical însă era înscris: „Moartea a survenit în urma 
unui infarct miocardic“. 

Slujitorul smerit şi liniştit al lui Dumnezeu, care niciodată nu ri- 
dica vocea, prin fermitatea sa în lucrarea de apărare a purității 
adevărului evanghelic, le-a dat de înţeles lucrătorilor KGB-ului că 
nu va face niciodată nici un fel de concesii şi ei s-au răfuit cu el 
într-o noapte, pentru a băga îrica în părtașii mișcării de trezire 
dinăuntrul bisericii. Intr-o oarecare măsură prigonitorii şi-au atins 
scopul. Mulţi copii ai lui Dumnezeu din bisericile înregistrate, până 
la moartea lui Kucerenko, susțineau sincer lucrarea duhovnicească 
de curățare a bisericii, iar după ce fratele a fost omorât — mulţi 
s-au înfricoșat. „Pentru ce i-a trebuit să riște?! Trebuia să se învo- 
iască cu «Directivele». N-ai să scapi de ei...“ — oftau îngroziţi unii 
credincioși din comunitatea înregistrată din Nikolaev. 

„Lrebuia să se învoiască...“ Nikolai Samoilovici, după cum ve- 
dem, n-a putut să accepte nelegiuirea introdusă. N-a putut să re- 
nunţe la adevărurile evanghelice. El, precum Nabot cândva, nu s-a 
învoit cu cerințele puternicilor lumii acesteia. Nu le-a cedat lucruri- 
le sfinte ale Domnului — iată cauza adevărată a morții de mucenic 
a scumpului luptător. El n-a vrut să fie complice al prigonitorilor în 
lucrarea de detronare a bisericii și a renunţat mai degrabă la viața 
trecătoare, decât să devină trădător al poporului Domnului și să se 
fi lipsit de cea veșnică. 

„Și noi, dar, fiindcă suntem înconjurați cu un nor aşa de mare 
de martori, să dăm la o parte orice piedică, şi păcatul care ne înfă- 
şoară aşa de lesne, şi să alergăm cu stăruinţă în alergarea care ne 
stă înainte. Să ne uităm ţintă la Căpetenia şi Desăvârșirea credinţei 
noastre, adică la Isus, care, pentru bucuria care-l era pusă înainte, 
a suferit crucea...“ (EBvr. 12. 1, 2). 

HMARA 


Nikolai 
Kuzmici 


1916-1964 


Eu primeam ca de la Domnul 
toate suferințele de care am avut par- 
te. Domnul îngăduie suferințe și tot 
El dă puteri pentru a îndura totul. 

Maria Ivanovna Hmara 


Soțul meu, Nikolai Kuzmici Hmara, mergea la adunările creş- 
tinilor de la începutul anilor '60. El mi-a spus de la bun început: 
„Dacă voi crede în Domnul, imediat voi fi băgat la închisoare“. Dar 
el nu se temea. Se întâmpla că venea seara de la adunare și citea 
Sfânta Scriptură până noaptea târziu. In iulie 1963 noi am primit 
împreună botezul prin credinţă. _ 

Locuiam într-o casă mare cu etaj. În locuința noastră se fă- 
ceau adesea adunări creștine. Vecinii noștri erau învăţători. Ei îi 
rețineau pe copiii mei la școală pe mult timp şi îi întrebau despre 
adunări. 

În august 1963 în locuinţa noastră s-a făcut prima percheziţie. 
Executorii ei au răscolit totul, deşi nu aveam literatură duhovni- 
cească decât numai o Evanghelie veche și o culegere de imnuri 
transcrise de mână. Curând lucrătorii miliției au venit să efectueze 
a doua percheziţie, iar la 3 noiembrie 1963 Nikolai Kuzmici și fra- 
tele F. I. Subbotin au fost arestaţi. Noi aveam patru copii, fiica cea 
mai mică avea în timpul acela două săptămâni. 

Nikolai Kuzmici știa că în ziua aceea va fi arestat. Dimineaţa 
abia ne-am plecat în genunchi pentru rugăciune și s-a apropiat 
un automobil. Adresându-se către copii, Nikolai Kuzmici a spus: 
„Copii, să știți că tata nu e criminal. Sunt luat la închisoare pentru 
credinţa în Dumnezeu“. Apoi și-a luat rămas bun de la fiecare. Imi 
amintesc cum el, ştergându-și lacrimile, s-a uitat îndelung la fiica 
cea mai mică. 

Soţul a fost condus spre automobil, acolo şedea deja fratele 
lui, Vasili Kuzmici. Peste două zile ei au fost duşi la închisoarea 
din Slavgorod. 


280 


Ca MD A 


La 25 decembrie a avut loc judecata. Au fost mulţi „martori“ de pe 
ale căror buze curgeau clevetiri și minciuni. Nikolai Kuzmici a fost 
condamnat la privaţiune de libertate pe un termen de trei ani, iar pe 
copii, la cererea comitetului executiv raional, autorităţile au hotărât 
să-i plaseze în internat, lipsindu-ne de drepturile părintești. 

După judecată fraţilor arestaţi li s-a dat întrevedere, iar lui Ni- 
kolai Kuzmici nu i-au dat, pentru că fusese bătut foarte tare. „Vi se 
va da întrevedere la Slavgorod!“ — i-a spus administraţia închisorii. 
Peste câteva zile, când întemniţaţii au fost duși la Slavgorod, fraţii 
îl duceau pe soț spre mașină de subsuori. 

„Noi am aflat că în închisoare au fost aduși baptiști și că unul 
din ei (Nikolai Kuzmici) a refuzat să mănânce. Am hotărât să-i 
scoatem această prostie din cap!“ — povestea mai apoi un anga- 
jat al miliției. 

La 5 ianuarie am plecat la Slavgorod ca să aflu despre soț, de- 
spre fraţi. Afară viscolea, am ajuns cu greu la închisoare cu micuța 
mea de două luni. 

— La cine aţi venit? — întrebă temnicerul. 

—La Nikolai Hmara. 

— Aşteptaţi. Cineva a fost dus deja la Barnaul. Acuși voi afla. 

Am fost nevoită să aștept mult. 

— Soţul dumneavoastră a fost dus la Barnaul — mi s-a comuni- 
cat, în sfârșit. 

— Când? 

— Alaltăieri. 

— În ce stare? 

— Cam proastă. La tren a fost dus pe targă. 

Eu m-am întors acasă cu copilul și am vrut să plec îndată la 
Barnaul, dar viscolul ne-a reținut pentru câteva zile. 

Afară e vifor, drumurile sunt pustii. Dar deodată se deschide 
uşa și intră fratele drept al soțului cu soția lui. După o pauză încor- 
dată fratele spuse: 

— Maşa, „cine iubeşte pe tată ori pe mamă, ori pe soț mai mult 
decât pe Domnul, nu este vrednic de EI!“ — spune Hristos. 

Faţa fratelui era tristă. 

— Volodea, ce vrei să spui cu aceasta? S-a întâmplat ceva cu 
Nikolai? A murit? 

— Da, Mașa, Nikolai nu mai este pe pământ... 

Copiii au plecat în altă odaie și au început a plânge cu hohote. 
Eu m-am plecat în genunchi și am putut spune doar câteva cuvin- 
te: „Doamne, dă-mi răbdare să îndur totul...“ 

Nikolai Kuzmici a murit la 9 ianuarie. Telegrama ni s-a adus 
la 11 ianuarie. 

Am hotărât să-l înmormântăm pe soţ la Barnaul — acolo sunt 
mai mulți credincioși, e mai bine pentru a mărturisi despre Dom- 
nul. Tot în aceeași zi fratele Volodea și cu soţia și încă un frate, eu 
şi cu copiii mei am plecat la Barnaul. Dimineaţa ne-au întâmpinat 
prietenii. Era o zi de duminică, noi am fost la adunările creștine — 
Domnul ne-a mângâiat inimile. 

Luni dimineaţa câţiva fraţi și surori au plecat la închisoare du- 
pă corpul neînsufleţit al lui Nikolai Kuzmici. Și abia la ora 18 sicriul 
închis a fost adus în casa lui Dmitri Vasilievici Mineakov. Fraţii au 
hotărât să deschidă sicriul și, văzând trupul, s-au îngrozit. Urmele 
loviturilor și torturilor erau extrem de evidente. 

De la 11 până la 16 ianuarie s-au făcut adunări, înmormântarea 
se amâna. Prietenii au încercat să trimită la Moscova o telegramă 
cu demers. Cei de la poștă au refuzat mult timp s-o primească, dar 
mai apoi au primit-o totuși. 

M-a chemat procurorul. Mai mult de o oră mi-a trebuit ca să 
ajung în sfârşit la el cu copilul. Era foarte frig. 

— Cine sunteți? — m-a întâmpinat cu răceală procurorul. 

— Văduva lui Nikolai Hmara. 

—De ce nu-l înmormântați? Dacă peste două ore nu-l veţi 
înmormânta, vă vom lua trupul. 

(Curând acest procuror a murit.) 

A doua zi fraţii au hotărât să se facă înmormântarea. Au fost 
foarte mulţi credincioși. Procesiunea mergea pe străzi. Se făceau 
opriri, se predica, se recitau poezii. Automobilele miliției, care ne 
însoțeau, au plecat numai atunci când sicriul cu corpul neînsuflețit 
a fost coborât în mormânt. 

Peste trei zile m-am întors cu copiii la Kulunda. Acasă ne-a vi- 
zitat o comisie: câţiva bărbaţi şi câteva femei. 

— Maria Ivanovna, știți că aţi decăzut din drepturile părintești? 
Copiii trebuie luaţi la internat! 

— Alaltăieri mi-am înmormântat soțul, copiii și-au luat rămas 
bun de la tata şi aţi venit să mă despărțiți de copii?! Nu vă temeţi 
de păcat? 

— Spuneţi numai un cuvânt de lepădare de Dumnezeu și copiii 
vor rămâne cu dumneavoastră. Fiţi înțeleaptă, altfel puteţi să vă 
lipsiţi şi de copii... — mă convingeau oamenii cruzi. 

— Nici un cuvânt nu veţi auzi de la mine — doar atât am 
putut rosti. 

— Maria, gândește-te bine! 

— Dacă Domnul nu va îngădui, nu vă veţi atinge de copiii mei. 

După plecarea comisiei am fost chemată la miliţie, la an- 
chetator, la şcoală. Timpul trecea, copiii rămâneau cu mine, 

iar oamenii dispuși rău se revoltau: „De ce nu i se iau copiii? 

Vestea despre moartea de mucenic a lui Nikolai Kuzmici se răs- 
pândea tot mai mult. Copiii lui Dumnezeu făceau demersuri toți 
cu un suflet pentru familia mea. De la organele centrale a venit 
ordinul de a-mi lăsa în pace familia. 

Întrucât omorul soțului a căpătat o largă publicitate, au început 
cercetările. Iarăşi am fost chemată la procuratură. 

„Voi sunteţi oameni pașnici, nu-l daţi pe ucigaş în judecată, dar 
partidul îi judecă pe astfel de oameni...“ 

Mai târziu la Slavgorod au fost judecaţi şeful închisorii şi loc- 
țiitorul lui. Au fost excluși din partid și daţi afară din serviciu. 
Judecata a fost grea pentru mine. Am aflat unele amănunte ale 
pătăilor și morții soţului. Soldatul de pază care l-a însoțit pe soț 
spunea că în drum spre Barnaul Nikolai Kuzmici (el a fost dus 
mult timp cu automobilul) şi-a recăpătat cunoștința numai o sin- 
gură dată. 

Lucrătoarea medicală a închisorii din Barnaul povestea că, ve- 
nind la ora 9 la serviciu, ea a văzut un bărbat ce zăcea în coridor 
pe podea fără semne de viaţă. Au făcut focul în baia închisorii, l-au 
încălzit, i-au făcut câteva injecții. Nikolai Kuzmici îşi venea în fire, 
dar la 9 ianuarie a murit. 

Când soțul era bătut, temnicerii spuneau: „Subbotin l-a atras pe 
Hmara la baptiști și el poate fi încă scos din această sectă“. 

Dar Nikolai a rămas credincios Domnului. Experienţa foarte mică 
a credinţei lui (trecuseră numai patru luni de când Nikolai Kuzmici 
încheiase legământ cu Domnul!) a fost cauza cruzimii prigonitorilor. 

Domnul mi-a trimis puteri să îndur aceste necazuri. Inăun- 
trul meu eram gata să mi se ia și copiii, şi locuința — mă învo- 
isem cu toate. 

(Ce cuvânt important — „toate“! Totul pentru Hristos! Văduva 
săracă, despre care a vorbit Hristos, a dat în templul Domnului 
tot ce a avut. Tânărului bogat Hristos i-a zis: „Du-te de vinde tot 
ce ai“. Ucenicii lui Hristos au spus: „Noi am lăsat totul și Te-am 
urmat“. E imposibil să fii vrednic de Hristos fără acest TOTUL.) 

Curând după aceste evenimente dureroase în localitate s-a ţinut 
o adunare pentru a se aproba hotărârea de a li se lua baptiştilor 
11 copii. (Familiei Subbotin — cinci, lui Vasili Hmara — trei, și lui 
Nikolai Hmara — trei.) 


„Să i se ia și al patrulea!“ — strigau din mulțime. Spuneau 
despre fiica mea sugace. Apoi au hotărât totuși să mă „graţie- 
ze“ — să mi se ia numai trei copii. 


Adunarea s-a sfârşit, iar eu în fiecare zi mă așteptam să fiu 
despărțită de copii. 

Fiica Nadea (elevă în clasa întâi) îmi spunea în fiecare dimi- 
neaţă cu lacrimi: „Mamă, nu vreau să mă duc la școală, o să fiu 
luată la internat...“ 

„Ei şi ce, Nadea, știm adresa, o să-i scriem mamei și ea va veni 
la noi“ — o mângâiau frăţiorii (de 10 și de 12 ani). Se învoiau şi ei 
cu toate! Îi ascultam pe copii şi îmi curgeau șiroaie de lacrimi. Ei 
şi pe mine mă mângâiau: „Nu plânge, mamă! Noi o să-ţi scriem 
îndată și ai să vii!* Dar Domnul n-a îngăduit această violenţă, deși 
frământările au fost îndelungate. 

Eu primeam ca de la Domnul toate suferințele de care am 
avut parte. 

Rudele necredincioase mă întrebau: 

— Ei ce, Maria, l-ai pierdut pe Nikolai, acum îţi vor lua și copiii. 
Nu se va clătina credinţa ta? 

— Deloc — le răspundeam. — Eu vreau să fiu acolo unde e Ni- 
kolai — la Hristos. 

— De unde ai o asemenea fermitate? — se mirau rudele. 

— Acestea nu sunt puterile mele. Domnul îngăduie suferinţe, tot 
EI dă şi puteri pentru a îndura totul. 


„Ce spune Domnul despre moartea sfinţilor Săi? Nu întu- 
nericul iese din mormintele lor. Ei n-au plecat în durere, ci 
în bucurie! Domnul spune despre ei: ferice! În viaţa lor s-a ma- 
nifestat puterea Lui, dragostea Lui faţă de poporul Său, cre- 
dincioșia Lui în făgăduinţe. Şi de aceea moartea lor este slava 
lui Dumnezeu! 

Fiind robi credincioși ai Domnului, ei ne-au lăsat o pil- 
dă binecuvântată a vieţii de jertfire, a încrederii adânci și 
a dragostei faţă de Domnul. Fi toţi ar fi putut să cotească pe 
cărarea acordului cu păcatul și să trăiască o viaţă nepăsătoare. 
Dar aceasta ar fi însemnat pentru ei moartea duhovnicească și 
așteptarea judecății lui Dumnezeu. De aceea ei au respins cu 
hotărâre orice propunere a ispititorului și au ales calea dreptă- 
ţii, calea îngustă și spinoasă, care duce la viaţa veșnică! Cu un 
asemenea preţ se zidea slujirea lor și se săvârșea urcarea spre 
înălțimile cerești. Astfel se săvârşeşte ea şi până acum de toţi 
copiii credincioși ai lui Dumnezeu“. 

Primii pași în întâmpinarea lui Dumnezeu 
a fraţilor Hmara 


„Noi eram patru fraţi — povestește Piotr Kuzmici Hmara (fra- 
tele lui Nikolai Kuzmici, omorât pentru Cuvântul lui Dumnezeu). — 
La una din sărbătorile ortodoxe ne-am adunat împreună. Desi- 

gur — nu fără vin. 
Unul dintre noi 
a propus: «Haideţi 
să citim Biblia». (Bi- 
blia ne rămăsese 
de la mama, o fe- 
meie ortodoxă foarte 
cucernică.) Toţi au 
căzut de acord, am 
început să citim, dar 
nu avea cine să ne 
explice. Atunci am 
hotărât să notăm 
întrebările apărute 
în timpul citirii. Au / ] 
ieşit două foi. Maria Ivanovna — soția lui N. K. Hmara, 
Cineva spusese omorât pentru credința în Domnul 

că la gater lucrează 

un credincios, care lămurește bine Biblia. Fraţii au fost de vreo 
două ori la el fără mine, iar a treia oară m-am dus și eu. Ne-a 
întâmpinat un tânăr de vreo 25 de ani. l-am pus prima întrebare — 
el ne-a răspuns, la fel a doua, a treia... Noi simțeam cu inima că 
răspunsurile sunt drepte, cu putere, totul este clar și limpede. Ast- 
fel am început să ne apropiem de Dumnezeu și în curând eu, Vladi- 
mir și Vasili ne-am întors la Domnul. Nikolai s-a pocăit mai târziu“. 


„Veţi avea necazuri“ 


În condiţii de prigoniri biserica creștea şi se dezvolta. În 1963 în 
comunitate a avut loc sărbătoarea rânduirii la slujire prin punerea 
mâinilor. Fratele bătrân Jirov, slujitor al comunităţii din Slavgorod, 
i-a binecuvântat pe fraţii F. I. Subbotin şi D. A. Pivniov pentru slu- 
jirea în biserica prigonită. 

Biserica creştea şi se întărea pe calea îngustă. Dar se înteţeau și 
prigonirile. Tot în acelaşi an, 1963, au fost arestaţi fraţii F. 1 Sub- 
potin, V. K. Hmara și N. K. Hmara, care avea patru luni de când 
primise botezul cu apă. 

Judecata a avut loc în clubul din localitate. Din gura „mar- 
torilor“ ieşea un torent de clevetire și de minciună. Diferenţa 
cuvântărilor rostite la judecată consta doar în faptul pe cât de 
îngrozitor descria oratorul portretul sectanților-baptiști și cine 
va cere o pedeapsă mai aspră. lar mulțimea? — Mulțimea cloco- 
tea de indignare și revoltă, cerea pedepsirea „elementelor peri- 
culoase ale societăţii“! 

Domnul însă îi liniştea cu o mângâiere cerească pe martorii Săi 
fără prihană. 

Prezbiterul bisericii F. |. Subbotin a fost condamnat la 5 ani, iar 
fraţii Vasili şi Nikolai Hmara au fost osândiţi la trei ani privaţiune 
de libertate. 


A împlinit numărul celor omorâţi 


Peste două luni a venit vestea tristă — Nikolai Hmara a murit 
în închisoarea din Barnaul. Rămânând credincios Domnului, fra- 
tele n-a șovăit în fața chinurilor, a torturilor, a morţii. Poporul lui 
Dumnezeu și-a luat rămas bun cu o adâncă durere de la martorul 
credincios şi curajos al lui Hristos — Nikolai Kuzmici Hmara. In- 
că un mucenic pentru Cuvântul lui Dumnezeu a împlinit numărul 
creștinilor omorâți. 

Nu, aceasta nu e înfrângerea bisericii — e biruinţa ei! Sângele 
mucenicilor, ca o apă dătătoare de viaţă, contribuie la creșterea 
Bisericii. Pe câte mii de credincioşi i-a însufleţit jertfa credin- 
ței acestui om al suferinţei al lui Hristos și ei au pornit la lupta 
duhovnicească cu minciuna și cu răul, cu duhurile răutăţii, care 
sunt în locurile cerești! 

După moartea fratelui Hmara prigonirile împotriva biseri- 
cii din Kulunda au slăbit puţin. Demersurile credincioşilor din 
toată ţara şi de peste hotare nu le-au îngăduit prigonitorilor să 
se răfuiască cu comunitatea. Au fost eliberaţi fraţii F. IL. Sub- 
botin şi V. K. Hmara. Ameninţările de a li se lua acestor familii 
ale întemniţaţilor copiii nu s-au înfăptuit. Copiii lui Dumnezeu, 
însufleţiți de fermitatea mucenicului și de lupta credinţei lui, 
mergeau mai departe pe calea credincioşiei față de Domnul. 

HRAPOYV 


Nikolai 
Petrovici 


1914-1982 


„Oricine îşi va pierde via- 
ţa din pricina Mea şi din pri- 
cina Evangheliei, o va mântui. 

Marc. 8. 35. 


reaiubiți fraţi și surori! Puțin probabil ca inima cuiva să 

nu se fi întristat de vestea că la 6 noiembrie 1982, în al 

69-lea an al vieţii, în condiţii atât de neobișnuite a plecat în 
locașurile veşnice membrul Consiliului bisericilor CEB — Nikolai 
Petrovici HRAPOV. 

Dumnezeu a binevoit să-l ia la Sine de pe patul închisorii ca 
din cuptorul suferințelor. Moartea dumnealui în lagărul din Man- 
gâşlak a devenit încă o mărturie vie a credincioșiei față de lucra- 
rea lui Hristos, pentru care el a îndurat atâtea prigoniri. 

Fiind cu totul nevinovat în fața legii, Nikolai Petrovici s-a aflat 
30 de ani în locurile de deţinere pentru că propovăduia adevărul 
lui Dumnezeu și se străduia să trăiască după învăţătura lui Isus 
Hristos. Un asemenea termen a fost pentru el, în fond, sentința de 
moarte prelungită pentru decenii. 

Nu tuturor fraţilor şi surorilor le-a fost dat să se întâlnească per- 
sonal cu Nikolai Petrovici, deoarece anii lui de întemniţare au fost 
atât de presaţi în viaţă, încât îi lăsau puţin timp pentru munca în 
libertate. Dar îl cunoaște bine întreaga noastră frățietate după lu- 
crările literare și îndeosebi după cărțile autobiografice: „Fericirea 
vieţii pierdute“. Iar aceste cărți aveau de unde să apară. 

„Furtuna cumplită...“ Urletul ei nu amuţea în viaţa lui. Ea îl 
lovea în faţă cu viscolul de zăpadă din Kolâma, cu vitorniţele de 
nisip din Buhara și Mangâșlak. În ceasul de grea cumpănă al vieţii, 
de istovire se pare că ar fi putut să și cadă, să dea înapoi, să renun- 
țe la calea dreaptă. — Dumnezeu îi dădea puteri să rămână tare! 

Insă atât de neîntreruptă în timp era presiunea persecuțiilor 
şi urletul continuu al furtunii cumplite, încât, cu toată supunerea 

fermă faţă de Dumnezeu, din pieptul lui istovit uneori îi scăpa gea- 
mătul: „Oprește-te! Fă-ţi pe o clipă răgaz!...* Dar mulţumiri fie adu- 
se lui Dumnezeu, Nikolai Petrovici, după exemplul Invăţătorului 
Ceresc, îşi încheia fiecare astfel de suspin cu rugăciunea: „Doamne! 
Facă-se nu voia mea, ci a Ta!“ 

Multe a avut de îndurat Nikolai Petrovici: pierderea tatei, care 
încetase din viaţă departe de familie, în temniţă; foamete, nevoie, 
închisoare, ce alterau cu răgazurile scurte în libertate. 

Și iată ultima arestare, a cincea — la 3 martie 1980. N-a rezistat 
această lovitură soţia lui Nikolai Petrovici — Elizaveta Andreevna, 
care a îndurat împreună cu el multe lipsuri — și a plecat în veşni- 
cie peste o lună şi jumătate după arestarea soțului. 

Pierderea soţiei a fost pentru Nikolai Petrovici o greutate adă- 
ugătoare. Povara, purtată zeci de ani, a început să-l apese peste 
măsură de mult. Se întâmplă că la sfârșitul căii, când atâtea au 
fost îndurate, chiar şi o mică picătură poate fi mai grea decât acea 
povară care în primii ani de urmare a Domnului este dusă cu în- 
sufleţire și bucurie. Și dacă puterile duhovnicești, întărite de Dom- 
nul, nu-l părăseau pe Nikolai Petrovici și el îndura cu încredere în 
Dumnezeu toate cele îngăduite de EI, atunci puterile fizice slăbeau 
cu fiecare zi. 

Pentru copiii rămași fără mamă erau atât de necesare întreve- 
derile cu tata! Ba şi pentru Nikolai Petrovici întâlnirea cu ei deve- 
nise unica posibilitate de a afla ceva despre familie, despre biserică. 
Însă fiicelor, care veniseră la el în lagăr, nu li s-a dat întrevedere — 
şi după cum s-a dovedit mai târziu — doar cu câteva ore înainte de 
moartea lui. Abia ajungând înapoi acasă după încercările zadarnice 
de a obţine întrevedere, copiii au primit telegramă din lagăr: „Tatăl 
vostru Hrapov Nikolai Petrovici a murit la 6 noiembrie“. 

Li s-a îngăduit să aducă sicriul cu corpul neînsufleţit acasă. 
Certificatul oficial prescria: „Inmormântarea să se facă fără des- 
chiderea sicriului“. Tot în el se spune despre cauza morții: „Insufi- 
ciență circulatorie cronică“. Dar ce se ascunde după aceasta — știe 
numai Dumnezeu. 

Înmormântarea lui Nikolai Petrovici a avut loc la Tașkent în 
prezența unei mari afluenţe a rudelor și prietenilor din diferite ora- 
şe ale ţării și sub supravegherea unui mare număr de colaboratori 
în haine civile și de milițieni. 

N-au putut să-l petreacă în ultimul drum pe scumpul frate mulți 
conlucrători ai lui — membri ai Consiliului Bisericilor — pentru că 
aproape tot Consiliul se afla în închisori. 

Care au fost dar concepțiile lui Nikolai Petrovici? Spre ce chema 
el poporul lui Dumnezeu, tineretul? Oare numai spre a se bucura, 

a cânta, a organiza sărbători pompoase stând departe de încercările 
alarmante, de care au parte cei ce împlinesc poruncile lui Dum- 
nezeu? Urmând chemarea Mântuitorului său, el îi chema și pe alții 
nu la credința după ritualuri pasive, ci a se consacra în mod activ 
slujirii lui Dumnezeu, iar dacă trebuie — şi pentru suferințe, spre 
biruința asupra păcatului, spre slava lui Hristos! Despre aceasta 
vorbesc poeziile lui: 

„Pășiţi fără teamă, pășiți mai departe 

Pe urmele celor ce crucea și-au dus!...“ 

EI ştia că în condiţiile absolutismului ateist calea vieţii ce-i stă- 
tea înainte este calea chinurilor crucii, de care poţi să te eliberezi 
numai cu prețul lepădării practice de Isus Hristos. 

EI chema nu la acea iubire pur emoţională, care nu vrea să îndure 
cheltuirea de sine a evlaviei (2 Tim. 3. 12), ci la iubirea care ne atra- 
ge spre răstignirea împreună cu Hristos, spre compătimirea față de 
cei în suferinţe, spre jertfirea cu bucurie. Unde e dragostea adevă- 
rată față de Hristos — acolo e și crucea. Acest adevăr, care rezultă 
din însăşi esența Evangheliei, a fost pătruns prin o îndelungată ex- 
perienţă de viaţă. Să ne amintim de cuvintele lui Nikolai Petrovici: 

„Fără cruce — tu n-ai să-L cuprinzi pe Hristos, 
Fără cruce — n-ai să-L înţelegi pe Hristos...“ 

În memoria noastră acest ostaş al lui Dumnezeu va rămâne aşa 
cum îl cunoaștem după anii îndelungaţi ai vieţii expuse încercări- 
lor. Cu toate necazurile vieţii, Nikolai Petrovici dorea întotdeauna 
să rămână în mâinile sigure ale Mântuitorului și către sfârșitul 
zilelor şi-a încredințat Lui viaţa ca și în anii tinereţii. EI şi-a pier- 
dut viața pentru Domnul, și-a cheltuit-o cu dărnicie consacrându-și 
toate puterile lucrării de propovăduire a Evangheliei, de aceea a și 
păstrat-o pentru Împărăţia cerului. 

Acum pentru Nikolai Petrovici închisoarea a rămas în urmă, pri- 
gonirile sunt în urmă, ispitele — în urmă! S-a sfârşit puterea per- 
secuțţiilor și a lipsurilor. Pentru fratele scump acum e accesibilă în 
ceruri o întrevedere veșnică și cu tatăl său, și cu soţia iubitoare, ba 
și cu toţi sfinţii care au trecut deja pe acele maluri. Dar principalul 
e că [Il va vedea pe Cel care Și-a vărsat pentru el sângele sfânt și 
căruia se străduia să-l slujească cu atâta credincioşie (2 Tim. 2. 12). 


Autobiografia lui N. P. Hrapov 
Părinţii mei sunt de provenienţă ortodoxă, dar mai târziu 
tata a venit la credinţă și a fost botezat în frățietatea baptiști- 
lor din or. Moscova în 1921. Aproape în același timp s-a întors la 
Domnul mama mea și s-a alăturat la biserica din Kolomna, în- 
ființată în anul 1922. În ea tata săvârșea slujba de evanghelist. 

Eu m-am născut la 17 martie 1914 în or. Kolomna, gubernia 
Moscova şi am căpătat educaţie duhovnicească într-o familie de 
baptiști şi în adunarea baptiștilor. Prima mea pocăință conștientă 
înaintea Domnului a fost la vârsta de nouă ani, noaptea. 

Pentru răspândirea învăţăturii evanghelice tata (iar împreună 
cu el şi întreaga familie), a îndurat multe suferințe. Fără a fi ju- 
decat, conform consfătuirii speciale a OGPU, el a fost deportat în 
nord şi pus la dispoziția Direcţiei lagărelor Solovețkie cu destinaţie 
specială (USLON), iar în 1937, după 8 ani de lipsuri generale, aflân- 
du-se în ilegalitate, a fost arestat din nou şi, abia ajungând la vâr- 
sta de 50 de ani, a plecat în veșnicie fără a vedea libertatea. Numai 
Dumnezeu cunoaște ultimul ceas al lui pe pământ și mormântul 
unde a fost îngropat. 

Încă în anul 1929, când tata era în surghiun, eu, un băiețandru 
de 15 ani, am fost nevoit să părăsesc vatra părintească devastată şi 
să caut mijloace de existenţă. 

Fiind despărţit de familie și de biserică, m-am transformat 
dintr-un adolescent religios într-un tânăr necredincios, însă întâl- 
nirea cu tata și cu alți credincioși-prigoniți a produs asupra mea 
o impresie zguduitoare. La sfârşitul lunii ianuarie 1935 m-am 
pocăit adânc înaintea Domnului și El mi-a dăruit iertarea. Mi se 
aprinse în inimă dorinţa de a le mărturisi altora despre Numele lui 
Dumnezeu. Aveam 20 de ani pe atunci. 

Către timpul acela, lucrând la uzina de construcție a mașinilor 
din or. Kolomna în numărul inginerilor-tehnici, serile îmi făceam 
studiile în anul al treilea la facultatea muncitorească pregătitoa- 
re pe lângă Universitatea de stat din Moscova. Dar Dumnezeu 
a hotărât altfel! La 10 februarie 1935 am fost arestat de organele 
NKVD-ului. Unica mea „vină“ era că mă pocăisem înaintea lui 
Dumnezeu cu două săptămâni în urmă şi nu ascundeam lucrul 
acesta de oameni. Conform deciziei NKVD-ului al regiunii Mosco- 
va am fost privat de libertate pe 5 ani și trimis în Nordul Inde- 
părtat. Multe grozăvii mi-a fost dat să îndur în acest răstimp, dar 
şi în acele condiții Domnul îmi dădea puteri să mărturisesc despre 
Hristos câștigând suflete pentru El. 

După expirarea termenului de 5 ani, în 1940 am fost reparti- 
zat pentru trai tot acolo, în Nordul Îndepărtat, „până la o dispozi- 
ție specială“. Această „dispoziţie specială“ s-a prelungit mai mult 
de 7 ani. Dar Dumnezeu a fost cu mine în aceşti ani cumpliţi și 
am văzut de multe ori îndurarea Lui. Acolo, peste 10 ani după 
pocăința mea, în noiembrie 1945, într-o zi senină şi geroasă, am 
încheiat legământ cu Domnul în apele reci ca gheaţa ale râului 
Detrin (afluentul râului Kolâma). 

Familia lui N. P. Hrapov în anii scurtei lui aflări în libertate 


După demersul administraţiei locale, mi s-a permis să plec în 
raioanele centrale ale ţării, ca să mă căsătoresc şi să-mi aduc soția 
la locul repartizării mele. S-a învoit să împartă pribegirile mele 
în Nordul Îndepărtat o tânără creștină din sudul îndepărtat al ţă- 
rii — Elizaveta Andreevna, fiica unui prezbiter. La 3 martie 1946, 
în or. Tașkent a avut loc nunta noastră. 

Dumnezeu a binecuvântat viaţa noastră în comun în nord. 
Într-un timp scurt acolo s-a format un grup, vreo 10 persoane, din 
sufletele care se întorseseră la Domnul. A 

În 1947 ni s-a permis să părăsim Nordul Îndepărtat și ne-am 
stabilit la Tașkent încredințând harului lui Dumnezeu grupul creş- 
tinilor născuţi din nou care rămăseseră. 

După ce m-am mutat la Tașkent şi am făcut mai îndeaproape 
cunoștință cu viața bisericilor — am văzut în ce stare jalnică se 
afla frățietatea creștinilor evanghelici-baptiști. Libertatea relativă 
aparentă a conştiinţei tăinuia în sine împrejurări păcătoase ascun- 
se şi mi se strângea inima de durere când vedeam acele abateri 
care se introduceau prin adunări de către lucrătorii VSEHB-ului 
și care se răspândeau pretutindeni ca otrava. Eu nu mi-am gă- 
sit tovarăşi de idei printre slujitorii bisericii din Tașkent, care se 
conduceau în slujirea lor de indicaţiile ateilor şi îngăduiau una 

Ps 47 ANEI 
N. P. Hrapov propovăduiește în biserica de la Tașkent 


după alta abaterile de la adevăr. Şi, nedorind să fac compromis în 
cuget, n-am putut să mă alătur la comunitatea care activa oficial. 
M-am consacrat împreună cu toată casa mea lucrării de vestire 
a Evangheliei şi Domnul a binecuvântat munca noastră. În curând 
în cercul prietenilor liberi de abaterile de la adevăr, eu am fost 
rânduit prin punerea mâinilor de bătrânul slujitor A. I. Cekaşkin 
pentru lucrarea de vestire a Evangheliei și am săvârşit-o cu ajuto- 
rul Domnului aproape 3 ani. 

Și iată o nouă încercare. Eu și încă un frate şi o soră am fost 
arestaţi în octombrie 1950 și condamnaţi la 25 de ani cu privarea 
ulterioară a dreptului de vot pe 5 ani. Neavând nici un motiv pen- 
tru arestare, organele MGB-ului (Ministerul Securităţii de Stat) au 
ridicat împotriva noastră învinuiri false de propagandă antisovieti- 
că. Se părea că această învinuire nemeritată şi însuși termenul — 
25 de ani — ar fi trebuit să ne înfrângă năzuinţa de a-l sluji cu cre- 
dincioşie Domnului. Însă Dumnezeu ne dădea bărbăţie și putere să 
îndurăm și această încercare, iar inimile ni se umpleau de credința 
plină de însufleţire că în curând vom fi eliberaţi. 

În timpul termenului de întemniţare în Siberia Răsăriteană şi 
în Extremul Orient Dumnezeu ne-a trimis multe binecuvântări. Bi- 
serica noastră din întemnițați ajungea până la 15-16 membri şi vor 
rămâne în memorie fețele de neuitat ale fraţilor, cu care mi-a fost 
dat să împart necazurile închisorii şi acele clipe binecuvântate când 

se întorceau la Domnul suflete dintre deținuți. Din termenul de 
25 de ani m-am aflat în închisoare numai 5 ani și 6 luni. În aprilie 
1956, împreună cu mulţi fraţi şi surori, am fost pus în libertate, iar 
în toamna aceluiași an am fost reabilitat. 

În vara anului 1957, la rugămintea credincioşilor și încredințân- 
du-mă că e voia lui Dumnezeu, am plecat împreună cu toată familia 
pentru slujire în mijlocul poporului mâri (ceremișii), unde am locuit 
mai bine de un an luând parte la lucrarea de trezire evanghelică. 

În toamna anului 1958 m-am întors cu familia la Taşkent. Pâ- 
nă în 1961 am săvârșit slujirea prin diferite oraşe ale ţării luând 
parte atât la lucrarea de zidire duhovnicească a bisericilor, cât şi 
la cea de trezire. 

În 1961, la 18 martie, am fost iarăși arestat pentru răspândirea 
învăţăturii evanghelice. Judecata a denaturat sensul activității mele 
duhovnicești şi am fost condamnat conform unui articol politic la 
întemnițare într-un lagăr special pe 7 ani. Lagărul în care m-am 
aflat timp de 3 ani e situat pe teritoriul RASS Mordvine (st. Potma) 
și erau ţinuţi în timpul acela în el mai mult de 600 de deţinuţi în 
exclusivitate credincioși de diferite culte. 

După ce s-au scurs 3 ani, cauza mea a fost reexaminată de 
procuratura URSS, eu am fost disculpat de învinuirile politice și 
am fost pus în libertate. 

După eliberarea din închisoare, în 1964, am aflat că mii de creş- 
tini s-au despărțit de uniunea religioasă a VSEHB-ului și s-au unit 


Poporul lui Dumnezeu îşi ia rămas bun de la slujitorul Consiliului Bisericilor şi întemni- 
țatul de mulți ani pentru lucrarea lui Hristos — N. P. Hrapov, care a trecut în nemurire. 

în slujire sub conducerea Comitetului Organizatoric, căruia i s-a 
dat în curând o altă denumire: Consiliul Bisericilor CEB. După ce 
m-am întors la Tașkent, m-am alăturat fără șovăire la frăţietatea 
prigonită, unită prin slujirea CB CEB. 

Membrii bisericii de la Tașkent m-au însărcinat toţi cu o inimă 
cu slujba de prezbiter al bisericii. În acelaşi timp la consfătuirea 
lărgită a slujitorilor bisericilor UB CEB din sudul Asiei Mijlocii am 
fost ales conducătorul consiliului acestei comuniuni. Îmi săvârşeam, 
cu ajutorul Domnului, slujirea cu care fusesem însărcinat, dar pen- 
tru aceasta, în 1966, am fost arestat de organele KGB pentru a pa- 
tra oară şi condamnat la 5 ani de închisoare, pe care i-am executat 
în întregime. 

În 1971, după ce am fost eliberat, m-am întors din nou la sluji- 
rea pe care o săvârșisem până în momentul arestării, iar în vara 
aceluiași an am fost ales membru al Consiliului Bisericilor CEB. 

În noiembrie 1972, la insistența KGB-ului am fost concediat — și 
toate încercările mele de a-mi găsi un alt serviciu s-au dovedit a fi 
fără rezultat. Din cauza persecutărilor din partea organelor KGB 
am fost nevoit să plec în ilegalitate și timp de 3 ani n-am putut să 
trăiesc acasă în mod deschis. 

Îndurând în viaţă necazuri și lipsuri pentru Numele Domnului, 
în sufletul meu arde și astăzi o singură dorință: să-L urmez pe 
Hristos cu toată inima și fără șovăire până la sfârșitul zilelor mele 
şi să îndeplinesc sfânt şi după placul lui Dumnezeu slujirea în Casa 
Domnului în acel loc în care m-a pus El. 

ARTIUȘCENKO 


Boris 
Timofeevici 


1920-1984 


(Autobiografie) 


oris Timofeevici ARTIUSCENKO, slujito- 

rul bisericii de la Kursk a CB CEB, iar 

în ultimii ani şi evanghelist al Consiliului 
Bisericilor, a fost arestat (pentru a patra oarâ) la 28 august 1984. Iar peste nu- 
mai trei luni după arestare a murit pe masa de operaţie a spitalului închisorii 
din Kursk când medicii au început să-i înlâture ulcerul perforant. Dacă i s-ar fi 
acordat la timp ajutorul medical cuvenit, poate că ar fi râmas în viață. Dar lucrul 
acesta nu s-a întâmplat. Și ce vom spune? Credem adânc că în acest eveniment, 
deși dureros pentru noi, e ascuns, fără îndoială, planul minunat al lui Dum- 
nezeu, care, numai în veșnicie, se va descoperi pe deplin în toată bunătatea și 
frumusețea lui. R 

Viaţa lui Boris Timofeevici a fost supraîncârcată de necazuri. Incă în 
anul 1961 a început calea lui de întemnițat. Și s-a întâmplat lucrul acesta du- 
pă ce Boris Timofeevici a refuzat abaterea de la calea dreaptă a Domnului pro- 
pusă de lucrătorii VSEHB. Locţiitorul Secretarului general al VSEHB, Artur 
Iosifovici MIŢKEVICI, venind la Kursk, i-a propus postul de prezbiter superi- 
or al regiunii Kursk și totodată a declarat: „Dar mai întâi trebuie să intri în 
relaţii de prietenie cu lucrătorii securităţii de stat“. Și a adus un numâr mare 
de exemple practice din viața slujitorilor care lucrau într-o strânsă colaborare 
cu organele respective. 

Această convorbire a avut loc la miezul nopții în hotelul din Kursk, unde l-a 
invitat A. L MIŢKEVICI pe Boris Timofeevici pentru discuţie, 

Fratele nostru scump a refuzat o asemenea colaborare cu cei din afară și aces- 
ta a devenit un moment de cotitură pentru toată viața lui ulterioară. Era o alegere 
conștientă a căii, deși înguste și spinoase, dar — de mântuire, care ne-a fost lăsată 
prin testament de Însuşi Domnul Isus Hristos. 

Peste un timp Boris Timofeevici a fost arestat. După aceea a urmat al doilea 
termen de închisoare, deja fiind în rândurile frățietății trezite. Apoi al treilea... 
EI a fost nevoit să îndure grozăviile spitalului de psihiatrie... Și iată al patrulea 
termen. Boris Timofeevici nu s-a aflat la închisoare nici trei săptămâni după jude- 
cata care l-a condamnat la trei ani de întemnițare în lagăre cu regim riguros, şi 
a plecat la Domnul la 7 decembrie 1984 la vârsta de 64 de ani. 

Era mângâietor să-l auzi și să-l vezi pe scumpul slujitor la această judecată, 
când vorbea cu fața radiindă ultimul cuvânt: 

„Astăzi stau înaintea judecății pentru Numele lui Hristos, pentru mărturisirea 

Lui. Sunt cel mai fericit om de pe pământ! Gândul că sufâr pentru credința Evan- 
gheliei îmi umple sufletul de bucurie!“ 

„Această exprimare sfântă a bucuriei nu era un aflux trecător de sentimen- 
te. Incă în libertate, cu o săptămână înainte de arestare, adresându-se tinerilor 
la o adunare de pârtăşie a tineretului, el spunea: „Scumpi prieteni! Noi avem 
o armă de nebiruit, despre care ne spune Însuși Domnul: SA FII GATA DE 
A SUFERI ȘI A MURI PENTRU HRISTOS! Impotriva acestei arme vrâjmaşul, 
cu toată oștirea lui mare, nu are putere!... Să murim cu bucurie — iată ce vrea 
Domnul de la noi. Vrea să ne bucurăm nu numai în condiții favorabile, în mun- 
ca noastră, ci să ne bucurâm și în suferințele pentru Numele lui Hristos! Să 
ne bucurâm când vom pleca din această lume prin moarte, înaintea căreia se 
înfioară fiecare, toată lumea tremură! lar nouă, creștinilor, Domnul ne-a dat 
cântarea de biruință a nemuririi: să trecem din moarte la viaţă, la Hristos!“ Și 
acest imn de laudă, început de scumpul frate încă aici pe pâmânt, va fi conti- 
nuat de el în veci de veci în ceruri! 


Părinţii mei locuiau într-o așezare sătească din raionul Vol- 
ceansk, regiunea Harkov. Tata a venit la credinţă în anul 1914 prin- 
tr-un bătrân ce locuia în aceeași așezare, la care el se ducea adesea 
serile și citeau împreună Evanghelia, discutau pe teme duhovni- 
cești și se rugau. Curând li s-a alăturat și mama mea, după ce s-a 
întors la Dumnezeu cu pocăință sinceră. 

Insă n-au putut să primească botezul după credinţă, deoa- 
rece a început primul război mondial, iar apoi și războiul civil. 
Spre sfârşitul anului 1919, când s-a întors de pe front fratele mai 
mare al tatei, care venise la credinţă acolo, ei au început împre- 
ună lucrarea duhovnicească de trezire a rudelor și consătenilor. 
Semințele aruncate cu râvnă au răsărit. Trei familii s-au predat 
Domnului pentru slujire: familia tatălui meu și familiile celor 
doi frați mai mari ai lui, iar apoi s-au alăturat la ei câteva sufle- 
te dintre consăteni. Astfel s-a înființat biserica. Au fost invitați 
slujitorii din Harkov, care au săvârșit botezul şi au ales slujitori. 
Tatăl meu a fost ales diacon al bisericii, fratele lui mai mare — 
prezbiter, iar casa fratelui mijlociu a fost consacrată pentru adu- 
nările creştine. 

Eu m-am născut la 1 mai 1920. Am crescut și am fost edu- 
cat spiritual într-o adunare duhovnicească unită, într-o perioa- 
dă deosebit de vie a trezirii și a avântului duhovnicesc, când 
libertatea de conștiință și a vestirii Evangheliei nu erau încă 
atât de limitate. 

Casa tatei era deschisă întotdeauna pentru slujitorii ce ve- 
neau în biserica noastră: pentru prezbiteri, evangheliști, predi- 
catori, coriști. Fiind un copil impresionabil, eu absorbeam cu nesaţ 
tot ce vedeam şi auzeam de la slujitorii renumiţi în timpul acela ai 
Uniunii Baptiştilor din Ucraina. 

Mai târziu tatăl meu a devenit conducător al corului și săvâr- 
șea lucrarea duhovnicească în mijlocul tineretului și în mijlocul 
copiilor. 

Dar n-a durat mult timpul libertăţii. Autorităţile locale și cei 
veniți din instanţele superioare au început să-i cheme tot mai 
des pentru convorbiri pe tata și pe unchiul meu (prezbiterul bi- 
sericii) căutând pretext pentru învinuire. În sfârşit, au reușit să 
influenţeze asupra unui tânăr de 16 ani, ce locuia în vecinătatea 
noastră, care n-a rezistat, s-a lepădat de Dumnezeu și a depus 
mărturii false împotriva slujitorilor bisericii. Curând după aceas- 
ta, la sfârșitul anului 1929, au fost arestaţi prezbiterul, diaconul 
(tatăl meu) şi un predicator. Credincioșşilor li s-a interzis să facă 
adunări până la terminarea anchetei penale în legătură cu pro- 
cesul fraţilor arestați. 

Șase luni a durat ancheta și, dat fiind faptul că nu erau nici 
un fel de învinuiri întemeiate, tuturor acuzaților li s-a propus să 
plece cu familiile peste hotarele Ucrainei alegându-și singuri do- 
miciliu permanent. Familia noastră s-a mutat în ianuarie 1931 în 
orașul Kursk. Dar și acolo ea se afla sub supraveghere și trebuia 
să se prezinte în fiecare lună la comenduire pentru a semna de 
prezenţă. 

Adunările creştine în Kursk s-au făcut încă câţiva ani (aproxi- 
mativ vreo 3-4 ani). Apoi şi acolo au fost arestaţi slujitorii şi pre- 
dicatorii cu râvnă, iar adunările au fost interzise. Un timp credin- 
cioşii continuau să se adune în grupuri prin locuinţe. Dar curând 
a început trădarea și adunările au încetat. 

Multe greutăţi și necazuri a avut de îndurat familia noastră în 
anii aceia. Bani, pentru a cumpăra casă la Kursk, nu aveam. In 
familie eram opt persoane, lucra numai tata, câștiga puţin. Noi pri- 
begeam prin locuinţe particulare, în strâmtorări, în lipsuri, foame. 
Din cauza epuizării fizice şi a bolii au murit bunelul, bunica, fratele 
mai mare. Zăceam și eu la pat într-o stare critică. Dar Dumnezeu 
S-a îndurat de mine. 

După ce am absolvit la Kursk şcoala de 7 ani, am plecat la 
Leningrad, unde m-am înscris la școala tehnică industrială, pe 
care am absolvit-o în 1940 primind diplomă de tehnician-tehno- 
log al industriei de silicați. Am fost trimis la lucru în regiunea 
Celeabinsk. Dar am lucrat numai jumătate de an. La rugămin- 
tea părinţilor am fost concediat și m-am întors la Kursk ca să 
iau asupra mea asigurarea familiei. Tata s-a îmbolnăvit, a de- 
venit inapt pentru muncă, a devenit invalid. Dar nici la Kursk 
nu mi-a fost dat să lucrez mult. Peste două luni a început răz- 
poiul și eu am fost mobilizat în armată. 

Am venit la credință şi am primit botezul la 28 iunie 1942. 

După ce am fost demobilizat din armată, m-am întors la 
Kursk și am fost primit ca membru al bisericii CEB din Kursk 
la sfârșitul anului 1945. 

Deja atunci se vedea cum era încălcat principiul învăţă- 
turii evanghelice în bisericile uniunii abia înființate a crești- 
nilor evanghelici-baptiști, fapt cu care nu mă puteam împăca 
nicidecum. În anii ulteriori mă străduiam să le explic membrilor 
bisericii despre abaterea slujitorilor și a prezbiterilor superiori ai 
uniunii oficiale a CEB de la calea adevărului lui Hristos. Şi tre- 
buie să spun că majoritatea membrilor bisericii înțelegeau lucrul 
acesta, dar se temeau să procedeze contrar rânduielii stabilite. 
De aceea nouă, unui grup mic de fraţi şi surori, Dumnezeu ne-a 
dat îndrăzneala de a ne asuma răspunderea în fața bisericii pen- 
tru a ne împotrivi abaterii. Acum prezbiterului superior Şavârin 
Ivan Denisovici nu-i mai era atât de uşor să pună în practică în 
biserica noastră principiile antievanghelice de slujire, de aceea el 
a anulat adunările membrilor și a început să rezolve toate ches- 
tiunile la ședințele „dvadţatkăi“. Totodată componenţa „dvadţat- 
kăi“ a ales-o exclusiv dintre tovarășii lui de idei. Iar celor care 
nu-l susțineau le-a declarat: „Cine sunteţi voi ca să-mi indicaţi 
cum să procedez?! Eu am fost numit de VSEHB şi am fost în- 
tărit de Minister (adică de Consiliul Afacerilor Religioase) şi am 
toate drepturile“. 

Curând, nesuportând limitarea puterii sale în biserica noas- 
tră, prezbiterul superior a recurs la măsuri extreme: l-a che- 
mat la adunarea membrilor pe împuternicitul pentru religie 
V. 1. Otţovski. Imputernicitul a ieşit în faţa adunării și a decla- 
rat poruncitor: „În mediul vostru este un grup care acţionează 
împotriva legilor sovietice stabilite şi împiedică activitatea slu- 
jitorilor numiţi. Acest grup a pus în primejdie adunările voas- 
tre de mai departe. Ordon să fie scoase asemenea persoane din 
organele bisericii şi să fie înlăturate de la predică. Pe prezbiterul 
superior îl însărcinez să acţioneze cu hotărâre şi să facă în bise- 
rică ordinea cuvenită“. 

Biserica a început să-i pună întrebări împuternicitului, dar 
el a părăsit în grabă adunarea fără să asculte pe cineva. Toţi 
membrii bisericii, chiar şi slujitorii, au rămas buimăciţi și nedu- 
meriți. După cum s-a descoperit mai târziu, prezbiterul superi- 
or, invitându-l pe împuternicit, n-a coordonat cu nimeni dintre 
slujitorii bisericii locale această chestiune și n-a înștiințat pe ni- 
meni. Acum chiar cei care îl susțineau au văzut la ce stare de 
plâns a ajuns biserica. Mai departe era imposibil deja să supor- 

tăm un asemenea prezbiter. Lucrul acesta l-a înţeles întreaga 
biserică, l-a înţeles și prezidiul VSEHB-ului, căruia i se adusese la 
cunoștință. 

În curând, pentru rezolvarea acestei probleme, a sosit la 
adunarea membrilor Artur Iosifovici Miţkevici. După adunarea 
membrilor el s-a apropiat de mine şi m-a invitat la hotel pentru 
discuţie la ora 12 de noapte. 

Aici, într-o odaie separată a hotelului, Miţkevici mi-a comu- 
nicat că, prin hotărârea prezidiului VSEHB-ului, prezbiterul su- 
perior al regiunii Kursk a fost înlăturat de la slujire şi că este 
pusă problema alegerii unei candidaturi la postul lui. Totodată 
el mi-a transmis părerea pozitivă a prezidiului despre mine per- 
sonal şi că prezidiul nu e împotrivă să fiu confirmat în această 
funcţie cu consimțământul meu. Mi-a comunicat de asemenea că 
organele puterii doresc să fie în această slujbă un om din partea 
locului, știutor de carte, care să cunoască oamenii și oamenii 
să-l cunoască pe el. În continuare el a spus: „După toate datele, 
dumneavoastră sunteţi persoana binevenită pentru o asemenea 
lucrare“. lar când eu am întrebat ce condiţii se pun pentru în- 
deplinirea unei asemenea slujiri (pentru că văzusem deja faptele 
prezbiterului superior), el a răspuns: 

„Noi avem nevoie de oameni care înţeleg drept relațiile re- 
ciproce ale bisericii cu organele puterii și pot să le combine 
spre folosul lucrării. Pentru aceasta trebuie să intri în relaţii de 
prietenie cu lucrătorii securităţii de stat. Acolo sunt oameni capa- 
bpili, care pot să ne ajute, să ne îndrumeze, să ne înveţe. Nu tre- 
buie să-i neglijăm“. 

Apoi a dat un șir de exemple practice din viața slujitorilor care 
lucrează în strânsă legătură cu organele respective. 

După ce l-am ascultat până la capăt, am fost cuprins de 
o mare uimire. Niciodată n-am putut să-mi închipui nimic ase- 
mănător! Ce vase frumoase la înfățișare, dar sunt pentru o ase- 
menea întrebuințare de ocară! Acum am înţeles: ce este înălțat 
între oameni, este josnic înaintea lui Dumnezeu. Impărtășind 
aceste taine ale slujirii lor, Mițkevici, desigur, nu s-a așteptat 
că nu voi consimți să fiu complice la aceste lucrări îngrozitoare. 
Auzindu-mi refuzul, el a spus: „Inseamnă că încă n-ai crescut 
până la aceasta“. Iar eu i-am răspuns: „Până la așa ceva nici 
nu vreau să cresc“. 

Iată atunci am aflat că nu avem nimic comun. La despărți- 
re el mi-a spus că ni-l vor trimite din Leningrad pe Sorokin 
Maksim Ivanovici (ajutorul lui Orlov), care va fi prezbiter superior 
al regiunii Kursk. De atunci nu m-am mai întâlnit cu Miţkevici. 

După discuţia cu el ne-am adunat cu fraţii și eu le-am po- 
vestit amănunţit tot ce am aflat din această convorbire. Noi am 
hotărât să așteptăm venirea noului prezbiter superior și să vedem 
cum va acţiona. 

Când a venit Sorokin, ne-a adunat pe noi, fraţii, şi a spus: „Fra- 
ților, eu cred că vom munci în bună înţelegere, pentru că şi eu 
am suferit multe de la Orlov, cum și voi de la Şavârin. Şi-apoi ce 
e Şavârin al vostru în comparaţie cu Orlov! El acţionează ca un 
balaur în biserica din Leningrad!“ 

Insă curând noul prezbiter superior s-a descoperit ca un 
slujitor nedemn. El era dintre aceiași slujitori care colaborau 
cu cei din afară, despre care îmi povestise Miţkevici. Cu vor- 
pa el nu aproba acţiunile lui Orlov, dar cu fapta — traducea în 
viața bisericii aceeaşi linie de slujire antievanghelică. De aceea 
Domnul ne-a dat îndrăzneala să ne adresăm către biserică cu 
chemarea de a osândi acţiunile slujitorilor care colaborează cu 
ateii şi de a ne despărți de ei pentru o slujire de sine stătătoare 
Domnului după Cuvântul Lui. Vreo 40 de persoane au răspuns 
la chemarea noastră şi din 1960 am început să ţinem adunări 
aparte. Cei din afară n-au reacţionat îndată la ieșirea noastră 
din VSEHB. Dar când am săvârșit lucrarea de lămurire prin 
toate bisericile regiunii și ne-au urmat exemplul încă două bi- 
serici împreună cu slujitorii lor, iar mulţi au început să ne îm- 
părtășească părerea și să ne susțină — atunci marea s-a tulbu- 
rat. Autorităţile au început să ne amenințe, să vină la adunări, 
să ne fotografieze, inserând materiale de clevetire despre noi 
în ziare, răspândindu-le prin emisiunile radiofonice, la lecţiile 
ţinute la întreprinderi, prin caricaturile de pe pieţele orașului; 
mulţi dintre noi au început să fie persecutați la serviciu, iar 
unii erau concediați. 

Am fost concediat şi eu și timp de 8 luni nu mi-am putut 
găsi nicăieri de lucru. Şefii cunoscuţi recunoșteau că este o in- 
dicaţie specială să nu fiu primit în serviciu. Totuşi am reușit 
să-mi găsesc de lucru la uzina de silicați ca meșter de schimb. 
Domnul mi-a binecuvântat munca și schimbul meu, care era re- 
numit mai înainte ca fiind codaș și cel mai nedisciplinat, s-a clasat 
pe primul loc. În legătură cu aceasta am fost numit șef de secție 
şi uzina, pentru prima dată, a început să îndeplinească însărcină- 
rile de schimb. Peste un timp a vizitat întreprinderea șeful ad- 
ministraţiei regionale și, aflând că eu lucrez aici, a dat indicație 
să fiu concediat imediat. In aceeași zi am fost concediat ca unul 
care nu se isprăveşte cu lucrul pe sectorul încredinţat. Numai 
peste două luni de demersuri insistente pe lângă diferite organe 

și organizaţii obștești : 
am fost primit la | 
aceeași fabrică ca 
macaragiu al podului 
rulant. lar peste trei 
luni, la 8 august 
1961, la pauza pen- 
tru masa de prânz 
a venit miliția după 
mine cu automobilul, 
am fost dus la jude- 
cătoria populară și 
mi s-a citit îndată cu 
voce tare hotărârea 
judecății de a fi de- 
portat în raioanele în- 
depărtate ale ţării pe 
un termen de cinci 
ani conform decretu- 
lui despre trândăvie. 

Aşadar eu 
nu m-am întors în zi- 
ua aceea de la servi- 
ciu și am nimerit la 
închisoare, iar peste 
două luni de drum cu 
convoiul de arestaţi 
eram deja în localita- 
tea Maklakovo, raio- 
nul Eniseisk, ţinutul Krasnoiarsk. Acolo am aflat că încă 12 frați 
sunt arestaţi şi deportaţi: unii — în ţinutul Krasnoiarsk, alții — în 
unul din raioanele înapoiate ale regiunii lor. Acolo am primit ves- 
tea că în raionul Kejma, ţinutul Krasnoiarsk au fost deportaţi fra- 
ţii din or. Dedovsk (reg. Moscovei) — P. V. Rumacik și V. IL. Smir- 
nov, precum şi din Novomoskovsk (reg. Tula), din Voljsk şi din 
alte locuri. 

Aceste vești și întâlniri ne-au îmbărbătat și ne-au însufleţit 
pentru munca în Numele Domnului. Acolo a ajuns la noi vestea îm- 
bucurătoare despre înființarea Grupului de inițiativă pentru convo- 
carea congresului creștinilor evanghelici baptiști. Acolo ne veneau 
epistolele frăţeşti. Noi le citeam, le răspândeam, ne bucuram, [i 
mulțumeam Domnului și ne rugam pentru trezirea de mai departe 
a poporului lui Dumnezeu. Acolo, la Eniseisk, prin îndurarea lui 


B. T. Artiușcenko în exil 

Dumnezeu, noi am organizat o mică biserică și slujeam Domnului. 
Întrucât înainte de arestare am fost rânduit în biserică prin pune- 
rea mâinilor ca evanghelist, aici mi s-a încredințat să îndeplinesc 
slujirea de prezbiter. 

Aproape patru ani m-am aflat în exil, dar ca rezultat al de- 
mersurilor poporului lui Dumnezeu am fost reabilitat şi eliberat 
şi în mai 1965 m-am întors acasă la Kursk. 

După întoarcerea din Siberia m-am încadrat cu toată since- 
ritatea în lucrarea şi în slujirea frățietății trezite atât în biserica 
locală, cât și în consiliile regionale, interregionale și ale Centrului 
Rusiei. Am fost de asemenea conlucrător al Consiliului Bisericilor. 
Am luat parte la delegaţiile care interveneau pe lângă guvern 
pentru eliberarea întemniţaţilor, pentru congresul independent al 
bisericii CEB. 

După delegația din mai 1966 am fost arestat din nou şi con- 
damnat la 3 ani. Mi-am executat termenul de întemniţare la tă- 
ierea pădurilor în regiunea Kostroma. 

După al doilea termen m-am aflat în libertate ceva mai mult 
de un an. Cu trei luni înainte de arest, când a devenit clar că mi 
se pregătește material de învinuire, am plecat pentru slujire în 
ilegalitate. În timpul acela mulţi slujitori ai Consiliului Bisericilor 
munceau în asemenea condiţii. Peste un scurt timp am fost ares- 
tat pentru a treia oară şi condamnat la 3 ani. De data aceasta am 
fost trimis să execut termenul de întemnițare în nordul îndepăr- 
tat, în regiunea Tiumen, aproape de golful râului Obi, unde el se 
varsă în Marea Kara. 

Tundra este un pustiu nordic. Aici e o climă foarte aspră cu 
vânturi puternice aproape neîntrerupte, vara friguroasă și ploioasă 
e foarte scurtă, iarna polară e lungă, cu geruri aspre și vifornițe de 
zăpadă. Lucrul întemniţaţilor consta în a scoate din râul Obi lem- 
nul transportat cu pluta, a-l stivui pe mal ca rezervă pentru toată 
iarna, iar apoi a-l încărca în eșaloane și a-l trimite pe unica linie 
secundară de cale ferată simplă peste munţii Ural în direcţia regi- 
unii Vorkuta. 

Contingentul întemnițaţilor era alcătuit din cei care încălcaseră 
regimul în alte lagăre ori erau transferați aici din lagărele cu regim 
special. Erau de cei care executaseră termenul de 25 de ani. Unica 
dorinţă a acestor oameni era să se ameţească cu ceva şi să nu se 
gândească la nimic. Pentru ei nu era nici o greutate să omoare un 
om ori să se sinucidă. De nici un fel de morală, dreptate, legalitate 
ei nu vroiau nici să audă. 

De aceea nu era de mirare când odată, după ce au fost întă- 
râtaţi împotriva mea, ei mi-au declarat un boicot total: nimeni 

nu vorbea cu mine, au rupt orice legătură, mă ocoleau într-o 
deplină tăcere, fără să-mi dea vreo atenţie. Iar apoi unora din 
ei li s-a dat însărcinarea să mă otrăvească cu diferite chimicale: 
îmi presărau cu ele locul de muncă, patul, pe care dormeam, iar 
după aceea și îmbrăcămintea. Totuși lor nu le-a fost dat să mă 
omoare și atunci prigonitorii au hotărât să mă trimită la spitalul 
psihiatric special din orașul Uhta, RASS Komi pentru „trata- 
ment“ forţat. Am avut parte să văd și să trec prin asemenea 
lucruri pe care e greu chiar să ţi le imaginezi! 

Mi-au devenit și mai înţelese cuvintele apostolului Pavel, 
pe care le-a scris în epistola către Corinteni: „...Am fost apă- 
saţi peste măsură de mult, mai presus de puterile noastre, 
aşa că nici nu mai trăgeam nădejde de viață“ (2 Cor. 1. 8). Cu 
adevărat numai Dumnezeu, care e bogat în îndurare, m-a izbăvit 
de moartea atât de apropiată. Ceea ce mi se introducea în or- 
ganism nu mă slăbea nici ziua, nici noaptea nu numai acolo, în 
lagăr, ci și după eliberare. Şi abia peste un an a încetat acţiunea 
otrăvii asupra organismului meu şi sănătatea mea a început să 
se îmbunătăţească. 


Anul 1984. B. T. Artiuşcenko în timpul vizitării credincioşilor 
din loc. „K. Libknebt“ (loc. Penî) 

Anul 1984. B. T. Artiușcenko cu două luni înainte de arestare 
(Stă al treilea din dreapta, al doilea — V. F. Râjuk) 


Am fost pus în libertate în septembrie anul 1973. Fraţii să- 
vârșeau lucrarea în condiţii grele. Eu înțelegeam ce situație com- 
plicată era, dar știam că o asemenea cale, pe care a pornit fră- 
țietatea trezită, este calea lui Dumnezeu, pe care El a condus și 
va conduce Biserica Sa până la sfârșit, până la răpirea ei de pe 
pământ. Și lumea va fi cuprinsă de furie că Biserica e indepen- 
dentă de lume, e liberă în Hristos şi e de neînvins în mersul ei 
biruitor spre țelul măreț. 

Am mai văzut că slujitorii care se bizuiau pe capacităţile, 
pe cunoștințele lor omeneşti și pe alte merite — n-au rămas pe 
această cale. Iar cei fără nici o însemnătate în această lume, 
care se bizuiau pe puterea şi înțelepciunea lui Dumnezeu, pe 
credincioşia făgăduinţelor Lui — sunt mai mult decât biruitori în 
toate prin Acela care i-a iubit, continuă lucrarea lui Dumnezeu 
și dau un exemplu bun de urmat tuturor copiilor sinceri ai lui 
Dumnezeu, întregului Său popor. Şi eu m-am alăturat iarăși la ei 
pentru munca în comun. 

Nu m-am gândit că mă voi afla atâţia ani în libertate. Parcă 
mă obișnuisem deja că prigonitorii nu ne dădeau răgaz mai mult 
de un an. Dar iată au trecut de acum 10 ani! În comuniunea noas- 

tră, care mi-a 
fost încredin- 
țată de fraţi, 
3 biserici au 
renunțat la în- 
registrare, iar 
o altă biseri- 
că a ieșit din 
componența 
VSEHB-ului și 
a renunţat și 
ea la înregis- 
trare. 

Nu vreau 
să mă laud, ci 
vreau să mun- 
cesc într-un 
duh cu întrea- 
ga frățietate 
a Consiliului Bi- 
sericilor sme- 
rindu-mă sub 
braţul puternic 
al lui Dum- 
nezeu, ca El să 
mă  întăreas- 
că permanent 
prin harul Său 
și să nu mă lase 
să mă clatin. 
„lar a Celui 
ce, prin pu- 
terea care lu- 


Poporul lui Dumnezeu îl petrece în ultimul drum 
pe scumpul slujitor al frățielății — B. T. Artiuşcenko, 
care a murit în închisoare. 


crează în noi, poate să facă nespus mai mult decât cerem sau 
gândim noi, a Lui să fie slava în Biserică şi în Hristos Isus, din 
neam în neam, în vecii vecilor! Amin“ (Efes. 3. 20, 21). 

DIRKSEN 


Iakov 
Franţevici 


1924-1985 


akov Franţevici DIRKSEN, tatăl unei mari fa- 
milii creștine, a fost slujitorul bisericii din Apol- 
lonovka, reg. Omsk. A murit la vârsta de 61 de 
ani în lagărul din or. Zmeinogorsk, ținutul Altai, la 2 iunie anul 1985, cu 9 luni 
înainte de încheierea termenului de întemnițare de 5 ani, acesta fiind deja al treilea. 
Era un slujitor simplu, modest, dar credincios lui Dumnezeu. 

Cu toate că a trecut prin necazuri și că a avut multe de îndurat, el poseda 
darul mângâierii. Mulţi mergeau la el după această mângâiere. Și mulți o pri- 
meau. Cuvântul lui simplu și sincer era lucrător nu numai pentru că ieșea din gu- 
ra unui om al suferinței. Fiind el însuși mângâiat de Domnul, putea să-i mângâie 
și pe alții prin belșugul bucuriei primite. Și aceasta era nu pur și simplu una din 
capacitățile duhului omenesc. Acesta era rodul Duhului Sfânt. Chiar soția, care 
era într-o durere nemângâiată, primind înștiințare despre moartea subită a so- 
țului, după ce l-a văzut adormit în Domnul, s-a mângâiat, căci, privind la fața 
lui, a înțeles că el a plecat la Domnul împăcat și liniștit. Astfel intră în veșnicie, 
fiind întâmpinați de Domnul, cei care au dus, prin suferințe, făclia adevărului: 
„lată, văd cerurile deschise, și pe Fiul omului stând în picioare la dreapta lui 
Dumnezeu“ (Fapt. 7. 56). 

Unii credincioși, luând ca pretext particularitățile împrejurărilor, conside- 
ră că, dacă nu vor apăra activ adevărul lui Hristos, atunci prigonirile comune 
pentru creștini îi vor ocoli. Dar noi știm bine că Dumnezeu n-a spus nicăieri: 
fiți evlavioși cu măsură. Dumnezeu n-a chemat niciodată: să-Mi fiți predaţi cu 
măsură ori: să vă jertfiți cu chibzuinţă. Dimpotrivă, Cuvântul lui Dumnezeu ne 
cheamă să muncim după puteri și peste puteri, să-L iubim pe Domnul cu toată 
inima, cu tot sufletul, chiar până la moarte. O astfel de viaţă a trăit fratele nos- 
tru preaiubit. 

Mulţi dintre noi nu-l cunoșteam mai înainte, dar a devenit apropiat prin 
sunetele „Dorf Apollonovka“ (în traducere din germană — „satul Apollonovka“), 
de unde a răsunat liniștit, dar ferm glasul lui Iakov Franţevici și al altor 
frați-luptători care au trecut prin aceleași suferințe: „Trebuie să fim acolo, un- 
de îi pune Domnul pe sfinții Săi. Noi suntem chemați să îndurăm suferințele 
ca niște buni ostași ai lui Isus Hristos și, în lupta duhovnicească, când Dom- 
nul ne cheamă să apărăm adevărul Lui, nu trebuie să ne ferim nici chiar de 
cea mai grea încordare“. Așa ne-a și rămas el în memorie, un slujitor adevărat 
și credincios lui Isus Hristos și Bisericii Lui! 

Iakov Franţevici DIRKSEN s-a născut la 9 martie 1924 în 
satul Apollonovka, regiunea Omsk, într-o familie creștină nume- 
roasă. Tatăl lui — un predicator plin de râvnă al Evangheliei — 
a fost arestat în 1937 și, fiind credincios Domnului, nu s-a întors 
acasă. El a murit în închisoarea din Omsk. 

laşa era al nouălea copil în familie. În copilărie el se ruga cu 
părinţii și îi plăcea mult să recite poezii duhovnicești, dar când 
a crescut a lăsat totul şi s-a pasionat de stihiile lumii acesteia. Și 
totuşi grija duhovnicească pe care tata, la timpul său, a purtat-o cu 
statornicie n-a rămas fără urmă. Când lașa s-a căsătorit în 1948 cu 
Ekaterina Brel (fiind și ea din familie creştină) și a început să tră- 
iască de sine stătător, judeca astfel: „Dacă noi nu ne vom ruga cum 
am fost învăţaţi de părinţi, atunci cum se vor învăţa să se roage 
copiii noștri, pe care îi vom avea?“ De aceea în tânăra familie, pe 
atunci încă necreștină, a fost rânduită regula: a se ruga înainte de 
masă și înainte de somn după obiceiul părinţilor. 

___ In anul 1952 în localitatea lor a început trezirea duhovnicească. 
În satul Apollonovka a venit tânărul predicator de 24 de ani Regher 
Iakov. S-au adunat foarte mulţi doritori de a asculta Cuvântul lui 
Dumnezeu. După predică erau întotdeauna suflete care se pocăiau. 
S-au întors atunci la Domnul prin pocăință în general vreo 50 de 
persoane. În numărul lor era şi tânăra pereche — Iaşa și Katea. 

După plecarea lui Regher, în grupul tânăr de credincioși ce se 
formase nu era nici un predicator, iar setea de a asculta Cuvân- 
tul lui Dumnezeu era mare. Deși adunări creştine organizate încă 
nu se făceau, se adunau totuși prin case într-un cerc restrâns de 
prieteni, se rugau. Fiind plin de râvnă pentru predicarea Evanghe- 
liei, lașa a început să studieze Cuvântul lui Dumnezeu. Tot timpul 
liber — și ziua, și noaptea — el citea Biblia și, studiind-o, a îndră- 
git-o din tot sufletul. Curând a devenit un predicator cu râvnă. 
Sufletele însetate ascultau cu interes predicile lui. 

A trecut un an. Tinerii Dirksen încă nu fuseseră botezați, dar 
autorităţile l-au ameninţat deja pe laşa: dacă nu va înceta predi- 
carea Evangheliei, va fi arestat. Auzind asemenea ameninţări ho- 
tărârea lor a fost unanimă: să rămână credincioși învăţăturii lui 
Hristos, să se predea voii Tatălui plin de iubire. 

Curând au venit noaptea în casa lor lucrătorii organelor speciale 
cu câinii şi l-au arestat pe Iakov Franţevici. Când a fost întrebat: 
„Ei cum, vei mai predica?“ — el a răspuns: „Desigur, voi predi- 
ca“. — „Atunci te vom judeca“. 

Și iată că la 8 februarie 1953 el a fost condamnat pentru predi- 
carea Evangheliei la 25 de ani privaţiune de libertate cu confisca- 
rea averii (a fost judecat împreună cu trei frați după credinţă: Epp, 

Vall, Regher-tatăl) şi a fost trimis la mina de aramă din Djezkaz- 
gan. Acasă au rămas soţia şi cu trei copii mici. Cea mai mică — 
Katea — avea doar trei luni. 

Astfel au început primele suferințe pentru Numele Domnului 
Isus Hristos. 

Familia Dirksen trăia în timpul acela într-o sărăcie lucie. Se 
adăposteau într-un bordei, îndurau foame, nu aveau îmbrăcă- 
minte, nici încălțăminte. Din averea personală au fost găsite 
pentru confiscare numai unica pereche de pantaloni şi o că- 
maşă. De aceea, când, peste un scurt timp, unii întemnițați îm- 
preună cu Iakov Franţevici au adunat puţini bani şi i-au trimis 
pentru întreţinerea familiei lui, ba au mai trimis și o scurtă de 
postav, o plapumă de postav şi cizme de cauciuc — aceasta a fost 
o foarte mare bogăţie şi o nespusă bucurie pentru familia creş- 
tină prigonită. 

Din termenul de 25 de ani fratele s-a aflat în închisoare nu- 
mai trei ani şi jumătate şi a fost reabilitat. După întoarcerea din 
închisoare a primit îndată botezul. Iar după botez a fost rânduit 
prin punerea mâinilor pentru slujirea de prezbiter al bisericii. 
În timpul acela, adunări creştine în Apollonovka se făceau, dar în 
mari strâmtorări. Au fost tăiate firele electrice din bordeiul în care 
locuia familia Dirksen, fiind lipsiți de lumină electrică, iar însuşi 
Iakov Franţevici a fost exclus din sovhoz și era silit să se lepede de 
credința în Dumnezeu. 

Au trecut 16 ani. Biserica a crescut simţitor în această peri- 
oadă și s-a întărit. De obicei, familiile credincioșilor sunt nume- 
roase. De aceea la adunări sunt prezenţi întotdeauna mulţi copii. 
Faptul acesta, desigur, n-a putut să nu-i neliniștească pe atei. Și 
iată o nouă arestare a slujitorilor. La 2 iunie 1972 Iakov Fran- 
țevici a fost luat direct de pe pășune (el păștea vitele sovhozului) 
şi a fost dus la raion cu mâinile în cătușe. Împreună cu fraţii 
I. A. Val și A. F. Fastela fost învinuit conform articolului 142, 
p. 2 al CP al RSFSR pentru prezența copiilor la adunările crești- 
ne. Însă pe neașteptate judecata, fixată pentru data de 11 august, 
a fost anulată, deoarece prigonitorii au început o nouă anchetă 
penală pentru a-i condamna pe fraţi conform articolelor 190-1 şi 
227, p. 2 al CP al RSFSR. La 21 noiembrie 1972 a avut loc judeca- 
ta şi Iakov Franţevici a fost condamnat conform acestor articole la 
5 ani privațiune de libertate. Acasă rămăseseră 10 copii. Cel mai 
mic — Vanea, avea trei ani. 

Anii de despărțire au fost îndelungaţi și apăsători. Şi numai 
o singură mângâiere — în Dumnezeu, și o unică posibilitate de 
a discuta cu cei apropiaţi — scrisorile. 

„Fii tare, frate marinar, 
Chiar valul de-i cumplit 
De-acum se vede-al Țării mal 
Și faruri luminând. 

Curând acolo vom sosi — 
Durerile se vor sfârşi...» — 


scria el în una din numeroasele sale scrisori trimise acasă. — 
„Foarte adesea cânt această cântare de îmbărbătare. Încă puțin, 
preaiubiţii mei, şi vom încerca acea mare bucurie pe care Dum- 
nezeu a prevăzut-o şi a pregătit-o pentru noi. Acum încă e vremea 
harului, vremea potrivită pentru istorisirea veştii mântuitoare, căci 
Duhul Sfânt e încă pe pământ şi uşa harului e deschisă până la 
venirea, Lui pe nori după Vireasa Sa. Și chiar dacă unora le va fi 
dat să bea paharul amar al suferințelor, totuşi nimic nu se întâmplă 
în afară de cele îngăduite de El după voia Sa...“ 

„Cât de mângâietor este pentru noi că credem şi ştim: nu de 
oameni depinde viitorul nostru binecuvântat, ci de Dumnezeul cel 
plin de îndurare, Cel plin de înţelepciune, Cel veșnic. Slavă Lui că 
ne-a făcut capabili să îndurăm totul cu răbdare şi să nu le purtăm 
pică celor ce ne persecută pentru adevăr şi dreptate. Datoria noas- 
tră e a ne ruga pentru toţi și a ne strădui să putem ierta totul şi 
să-i putem iubi pe toți“. 

„De fiecare dată când vă scriu scrisori, preaiubiţilor, simt 
o bucurie duhovnicească și o părtăşie duhovnicească cu voi 
cu toţi, uitând pentru un timp larma pământească şi suferin- 
țele, mă ridic împreună cu voi spre înălțimi — spre viaţa veș- 
nică, spre mângâierea veşnică. Cât de plăcut ne este să simțim 
în noi această bucurie, să știm și să credem că nimeni nu e în 
stare să ne-o îa! Intotdeauna mă bucură şi mă mângâie faptul 
că toate scrisorile pe care le primesc de pretutindeni vorbesc 
despre același lucru. Ce puternică e totuși credința BISERICII 
CARE SUFERĂ în zilele noastre! Aceasta e o adevărată minune 
în văzul tuturor şi îndeosebi înaintea celora care o persecută şi 
o prigonesc...“ _ 

Și iată că a sosit din nou clipa mult așteptată a eliberării! În 
iunie 1977 Iakov Franţevici s-a întors la familia iubită, la biseri- 
ca scumpă. Fiind credincios şi predat Domnului, el s-a încadrat 
imediat în munca duhovnicească din holdele albe, gata pentru 
seceriş ale Domnului, cărora adesea le ducea dorul aflându-se la 
închisoare... Şi iarăși amenzi, persecuții, ameninţări: „Dacă vei 
continua astfel și mai departe, vei primi și al treilea termen, în- 
că 5 ani vei sta la închisoare“. Insă Iakov Franţevici preţuia slu- 
jirea duhovnicească mai presus de orice. O deosebită atenţie el 

dădea mărturisirii despre Hristos. Cu o hartă mare — „Planul de 
mântuire al lui Dumnezeu“, mergea prin sate, ca să povestească 
păcătoşilor despre dragostea lui Dumnezeu. Aprofundându-se în 
Cuvântul lui Dumnezeu, el îşi nota întotdeauna gândurile. Și în 
genere scria foarte mult, uneori stătea nopţi întregi. 

In ultima vreme, aflându-se în libertate, el îi spunea soției: „Am 
foarte puţin timp. În gospodărie trebuie să fac numai ce e mai ne- 
cesar, ca să-mi fac mai mult timp pentru munca duhovnicească“. 

Imnul lui îndrăgit era: 

„Dorinţa-mi, Doamne, mare 
E la picioarele-Ţi să stau, 
Slujindu-Ţi cu-ascultare, 
Ție deplin să mă predau...“ 

La 17 martie 1981 autorităţile l-au arestat pentru a treia oară pe 
I. F. Dirksen venind după el acasă. In prezenţa milițianului, el şi-a 
adunat familia și a spus: 

„Fără rugăciune nu mă duc de acasă“. 

Familia s-a plecat în genunchi și toţi s-au rugat fierbinte lui 
Dumnezeu. Apoi au început să-l petreacă. Inimile celor apropiați 
presimţeau o despărțire îndelungată de tatăl lor iubit, iar miliția- 
nul îi liniştea: 

„De ce plângeţi? De ce vă temeţi? Noi îl ducem numai la o con- 
vorbire, apoi se va întoarce...“ 

Dar fratele nu s-a mai întors... 

La 14 mai 1981, la judecătoria populară de la Isilkul, pentru 
propovăduirea Evangheliei şi pentru credincioşie Domnului, patru 
creștini au fost condamnaţi pe termene diferite de întemniţare. 
Printre ei era şi I. F. Dirksen. Rudelor nu li s-a permis să intre în 
sala de judecatţă. Acuzaţilor nu li s-a dat nici cuvânt de apărare, 
nici ultimul cuvânt. Când Iakov Franţevici a vrut să spună ulti- 
mul cuvânt, a reușit doar să rostească cu voce tare și liniștită cu- 
vintele Sfintei Scripturi: „Ferice de cei prigoniţi din pricina nepri- 
hănirii... Judecătorul l-a întrerupt: „Acuzat Dirksen, încetați! Vă 
lipsesc de cuvânt!“ 

Procurorul a cerut să i se dea lui I. F. Dirksen 3 ani privaţiune de 
libertate. Colegiul judiciar s-a retras pentru deliberare. După întreru- 
pere judecătorul a dat citire: 5 ani privaţiune de libertate cu execu- 
tarea termenului în lagărele cu regim riguros și cu confiscarea averii. 

Familia Dirksen nu avea nimic ce putea fi confiscat. Această 
familie cu mulţi copii trăia sărac. 

La început Iakov Franţevici a fost trimis în lagărul din Omsk, 
unde își executa termenul M. I. Horev. Dar bucuria părtăși- 
ei a fost scurtă. Toamna lui lakov Franţevici i s-a făcut opera- 

ţie (de înlăturare a herniei) și în curând a fost trimis de urgenţă 
sub escortă la închisoare, deși rana nu se vindecase încă. IÎnain- 
te de aceasta lui și fratelui Vall, care îşi executa termenul de în- 
temnițare în lagărul vecin, li s-a spus că vor fi trimişi acasă și 
li s-au eliberat foile de lichidare. Fraţii s-au bucurat foarte mult. 
Vall şi-a împărțit chiar toate hainele sale de iarnă, iar lakov Fran- 
ţevici, urcându-se în „voronok“, și-a luat rămas bun cu căldură de 
la întemnițați. Şi deodată un sublocotenent l-a uimit cu cuvintele: 

„Tu pleci acasă?! Nu! Vei fi dus «unde a dus mutul iapa» — în 
«deseatka» din Barnaul, de unde nu te vei întoarce viu“. 

Întâlnindu-se în închisoarea de etapă din Omsk, Vall i-a comu- 
nicat cu bucurie: „lașa, noi plecăm acasă!“ 

„Acuși îți voi spune unde plecăm — i-a răspuns lakov Fran- 
țevici. — Suntem duși în închisoarea din Barnaul, la «deseatkă»...“ 

În închisoarea din Barnaul Iakov Franţevici era mutat des dintr-o 
cameră în alta, erau plasați în aceeaşi cameră oameni care îl urmă- 
reau la fiece pas. Apoi a fost trimis în or. Zmeinogorsk, regiunea 
Altai, în unitatea c/p 46 14/10-,J“. Acolo a fost creată o atmosferă 
insuportabilă. Deţinuţii fuseseră întărâtaţi dinainte împotriva frate- 
lui. Ei încă nu-l știau și erau foarte înrăiți împotriva lui. În pofida 
rănii necicatrizate după operaţie, el a fost plasat pe al doilea cat al 
paturilor. Unul din infractori, care îi tăiase fiicei sale mâinile, iar 
soției capul, îl ameninţa că-i va face la fel și lui Iakov Franţevici. 

Dar peste jumătate de an, când deţinuţii au făcut cunoştinţă 
personal cu el, au văzut sinceritatea și bunătatea lui — părerea 
despre el li s-a schimbat brusc. Au început să-l respecte și îl nu- 
meau sincer „sfântul părinte“. Unii îl rugau să se roage pentru 
vindecarea bolilor lor. Chiar cel care îl amenința mai înainte și 
își bătea joc de frate în fel şi chip, acum şi-a cerut iertare de la 
el pentru toate faptele sale rele. „Eu nu mi-am cerut iertare ni- 
ciodată de la nimeni“ — spunea el. Dar Iakov Franţevici a putut 
să-i înmoaie și lui inima. 

După sosirea în lagăr i s-a dat întrevedere cu cei apropi- 
ați. „Era îngrozitor să priveşti la el: numai pielea și oasele“ — își 
aminteau ei. 

În timpul acela administraţia lagărului spunea: „Aici te vei le- 
păda repede de convingerile tale. Au fost aici tot felul de credin- 
cioși: și penticostali, și adventiști de ziua a șaptea — toți s-au lepă- 
dat. Și tu te vei lepăda“. 

Iakov Franţevici răspunse: 

„De credinţa în Dumnezeu nu mă voi lepăda niciodată. Chiar 
dacă pentru aceasta va trebui să-mi dau viața. Eu trebuie să măr- 
turisesc tuturor despre Dumnezeu...“ 

Timp de câteva luni înainte de înştiințarea despre moarte n-au 
venit scrisori de la el. Abia în mai rudele au primit o scrisoare, în 
care el comunica că nu primește deloc scrisori. Și când, după moar- 
tea lui, li s-au dat rudelor lucrurile şi corespondenţa ce îi aparți- 
neau lui Iakov Franţevici — a devenit clar că scrisorile lui şi cele 
care îi erau trimise erau reţinute. 

Despre moartea lui se vorbea deja în toată regiunea, iar rudelor 
încă nu li se comunicase nimic. Şi abia în a doua jumătate a zilei de 
3 iunie a venit o telegramă din lagăr: „Pe data de 2 iunie a murit 
Iakov Franţevici“. În certificatul care li s-a dat se spunea: „Cau- 
za morții: edem pulmonar, arterită pulmonară“. Insă Domnul știe 
nu numai cauza, dar şi tot adevărul celor întâmplate. Şi noi suntem 
mângâiaţi că Tatăl plin de iubire vedea și trăia durerea robului Său 
împreună cu el. 

La 5 iunie corpul neînsufleţit al lui Iakov Franţevici a fost 
adus de rude la Apollonovka. Faţa fratelui ce adormise în Dom- 
nul exprima o pace uimitoare. Pe buzele lui se întipărise zâmbe- 
tul, care îi lumina întotdeauna fața în clipele unei dispoziţii de 
deosebită bucurie a duhului. Cu adevărat pecetea Duhului lui 


Rudele şi cei apropiaţi lângă mormântul scumpului tată şi întemnițat al lui 
Hristos 1. F. Dirksen, care şi-a sfârșit calea pământească pe patul închisorii 

Dumnezeu era asupra lui precum asupra mucenicului Ștefan, 
când el, mângâiat de Domnul, a exclamat: „lată, văd cerurile 
deschise, şi pe Fiul omului stând în picioare la dreapta lui Dum- 
nezeu“ (Fapt. 7. 56). 

S-au adunat rudele, prietenii, cunoscuţii, ca să-şi ia rămas bun 
de la scumpul prieten, tată, slujitor. Au venit din diferite locuri 
aproape 2000 de persoane. Au fost de asemenea și mulți oameni în 
haine civile și în uniforme, care urmăreau cu o atenţie încordată 
tot ce se petrecea şi şi-au părăsit locurile numai după ce corpul ră- 
posatului a fost înmormântat. 

La 6 iunie 1985, după adunarea creștină de zidire, în pre- 
zența unei mari afluenţe de oameni, la cimitirul simplu din 
sat a fost înmormântat fratele și slujitorul nostru scump lakov 
Franţevici DIRKSEN, modest, dar predat lui Dumnezeu până 
la moarte. În moartea lui binecuvântată credincioșia a atins cu 
adevărat limita cea mai înaltă. Și de aceea, fără cuvinte în plus, 
fără o zidire seacă, viața și moartea lui ne îndeamnă să-i urmăm 
credința încercată de necazuri. După cum e și scris: „Aduceţi-vă 
aminte de mai-marii voştri, care v-au vestit Cuvântul lui Dum- 
nezeu,; uitaţi-vă cu băgare de seamă la sfârșitul felului lor de viețu- 
ire, şi urmaţi-le credinţa!“ (Evr. 13. 7). 

BIBLENKO 


Ivan 
Vasilievici 


1928-1975 


is-de-dimineaţă, când negura 

nopții abia începe a fi risipită de 

culorile albe ca laptele ale răsă- 
ritului, cineva bătu brusc la ușă. Copiii 
săriră speriaţi din așternuturi. Ivan Vasilievici Biblenko aprinse lu- 
mina în tindă și deschise ușa. Păşiră cu îndrăzneală înainte oameni 
în uniforme. Stăpânul înţelese că au venit să facă percheziţie. 

Aceasta îl făcu să tresară. In casă se afla un teanc nu prea 
mare de broșuri tipărite de editura „Hristianin“ a CB CEB, des- 
tinate pentru credincioșii din localitatea învecinată Annovka. În 
conștiință începu să se agite cu desperare gândul, dar să între- 
prindă ceva pentru a ascunde literatura era deja imposibil. Mâna 
agentului secret se lăsă în curând peste teancul de broșuri. În 
această dimineaţă s-au făcut simultan percheziţii în multe case 
ale credincioșilor. 

Organele de anchetă aveau nevoie de materiale suplimentare 
care le-ar fi permis să bage la închisori următorul grup de „sec- 
tanţi“. După al patrulea proces judiciar din 1970, la care doi fraţi 
fuseseră privaţi de libertate pe trei ani, după părerea prigonito- 
rilor a trecut destul timp. Şi, pe deasupra, nu erau nici un fel de 
semne că biserica de la Krivoi Rog s-a înfricoșat de prigoniri. De 
aceea în anul 1972 peste poporul lui Dumnezeu s-au abătut noi 
necazuri. Au fost condamnaţi șase fraţi. Unul dintre ei era Ivan 
Vasilievici Biblenko. 

Acest creştin, spre deosebire de ceilalți condamnaţi duși prin 
alte oraşe, a fost adus într-un lagăr din apropierea oraşului. De în- 
temnițat se ocupau îndeaproape lucrătorii KGB-ului. 

Iată amintirile fratelui său drept — Nikolai Vasilievici Biblen- 
ko: „Eram trecut în dosarul lui Ivan Vasilievici ca rudă şi de 
aceea aveam dreptul la întrevedere cu el. În sfârșit, mi s-a oferit 
această posibilitate mult așteptată. Văzându-l pe fratele, am ră- 

mas uimit... cât de mult se schimbase! Arăta foarte slab şi sleit de 
puteri. «Vanea, de ce ești atât de slab?» — m-am îngrozit eu. El 
îmi povesti despre permanentele interogatorii istovitoare la care 
era supus de către agenţii KGB. Ei îl asaltau cu întrebări despre 
editura «Hristianin». Broşurile găsite în casa lui în timpul perche- 
ziției erau cauza interogatoriilor. «Dacă răspândeai literatură, în- 
seamnă că știi unde se tipăreşte» — stăruiau de el prigonitorii cu 
furie. «lWlai bine să mor, decât să mă duc iarăși la ei» — răsuflă 
greu Vanea la sfârşitul întrevederii. După ce ne-am rugat Domnu- 
lui, ne-am despărțit“. 

Lucrătorii KGB-ului nu-l părăseau pe Ivan Vasilievici în de- 
cursul întemnițării. Această greutate acută a permanentei încor- 
dări a fost completată de vestea dureroasă despre moartea fiicei 
mai mici, care fusese lovită de o maşină. Fratele întemnițat s-a 
întors acasă sleit de puteri, dar nu frânt duhovnicește, s-a întors 
rămânând credincios lui Dumnezeu. Lucrătorii KGB l-au amenin- 
țat cu ciudă din urmă pe Ivan Vasilievici: „In libertate ne vom 
mai întâlni cu tine...“ 

În atmosfera caldă a dragostei din familie şi din biserică să- 
nătatea lui Ivan Vasilievici s-a îmbunătățit repede. Curând s-a 
încadrat în slujirea bisericii și o săvârşea cu bucurie și cu însufle- 
ţire. S-au întors din închisoare şi alţi fraţi. În aceste împrejurări 
favorabile Domnul îl pregătea pe robul Său pentru acea luptă, în 
care El îi însărcinează să țină piept doar pe unii din multele mii 
de urmași ai Lui. 

Trecuse aproape un an după eliberarea din închisoare. Toamna 
îmbrăca în straie de aur copacii, adeseori cerul se întuneca de nori 
grei. În acest anotimp copiii lui Dumnezeu, la adunările creștine 
de sărbătoare, Îi mulţumesc Tatălui ceresc pentru recoltă, pentru 
toate bunurile, pentru toate darurile cerului și ale pământului. Bi- 
sericile învecinate se învoiesc de obicei să serbeze ziua Secerișului 
pe rând, pentru a avea posibilitate să se viziteze unii pe alții. Acest 
obicei n-a fost o excepţie nici în anul 1975. Pentru data de 14 sep- 
tembrie s-a stabilit să se facă sărbătoarea Secerișului în biserica 
vecină din Dnepropetrovsk. 

„Sâmbătă, la 13 septembrie, Vanea a ieșit din casă cu intenţia să 
fie la sărbătoarea Secerişului la Dnepropetrovsk — povestește Niko- 
lai Vasilievici Biblenko. — Duminică seara credincioşii care plecase- 
ră la Dnepropetrovsk s-au întors, dar Vanea nu era. N-a venit nici 
luni. În neliniște, i-am căutat pe cei care fuseseră la Seceriș şi i-am 
întrebat despre Vanea. Miraţi, ei au răspuns că el n-a fost la sărbă- 
toare. Am început să-l căutăm peste tot: şi la miliţie, și prin spitale, 
am întrebat la posturile IAS. Marţi, obţinând învoire de la serviciu, 


315 


Ca MD AR 


Familia lui ]. V. Biblenko, omorât pentru credincioșie Domnului şi bisericii 


eu și cu soția lui Vanea am plecat la Dnepropetrovsk. La IAS regi- 
onală ofiţerul de serviciu, examinând atent jurnalul de înregistrare, 
a spus că la 13 septembrie pe acest sector al drumului n-au. fost 
accidente. Îndureraţi, dându-ne seama tot mai mult şi mai clar de 
nenorocire, continuam activ căutările, dar ele erau zadarnice. Abia 
la 25 septembrie la ora 12 noaptea ni s-a adus o carte poștală cu 
înştiinţarea despre moartea lui Ivan Vasilievici Biblenko“. 

Rudele au luat corpul neînsufleţit al lui Ivan Vasilievici de 
la spitalul „Mecinikov“ din or. Dnepropetrovsk. Examinându-l, 
au văzut urme de torturi cumplite. Tot capul era vânăt şi plin 
de leziuni adânci. Pe spate — cercuri purpurii de sânge, arsuri. 
Pe picioare — perforări, făcute, probabil, cu o vergea de fier, și 
o mulțime de vânătăi. In regiunea coloanei vertebrale — o stră- 
pungere largă. 

Cauza oficială a morții, de care autorităţile îi convingeau cu 
energie și în repetate rânduri pe credincioşi, este următoarea: 
I. V. Biblenko mergea cu taxiul în direcţia orașului Dneprope- 
trovsk și mașina a nimerit într-un accident, în care Biblenko 
a murit. În ziar a fost publicat un articol care descria amănunțit 
această tragedie. Pentru a crea în popor impresia veridicității 
au fost tipărite adresele celor care, chipurile, au suferit îm- 

preună cu Biblenko în accident. Credincioşii au hotărât să se 
întâlnească cu acești oameni și s-au adresat la biroul de adrese 
cu rugămintea de a-i informa despre locul aflării persoanelor 
indicate. Funcţionara de la biroul de informaţie orășenesc, uitân- 
du-se atent la credincioși, a întrebat: „Sunteţi baptiști?“ „Da“. 
„Nu vă osteniţi! — a clătinat ea din cap cu tristeţe. — Asemenea 
străzi în oraș nu-s, ele există numai în ziare“. 

Prigonitorii erau siguri şi de nesancţionare, și de faptul că pu- 
plicul nu va reacţiona deloc la omor, de aceea chiar ascundeau cri- 
ma într-un fel leneş şi grosolan. 

În primul rând, Ivan Vasilievici nu putea nicidecum să plece 
cu taxiul, pentru că avea în buzunar numai 6 ruble. Dar chiar 
dacă ar și fi avut mai mulţi bani, el nici nu s-ar fi uitat spre taxi, 
deoarece era un om cu posibilități materiale reduse. Şi, pe deasu- 
pra, nu se grăbea. 

În al doilea rând, caracterul rănilor nu e specific nicidecum ac- 
cidentului. Ele fuseseră pricinuite intenţionat, cu un anumit scop 
şi cu intervale în timp. Numărul lor de asemenea combate în mod 
hotărât versiunea falsă despre accidentul rutier. 

În al treilea rând, dacă această moarte ar fi fost într-adevăr 
rezultatul accidentului, atunci, pe timpul acela, despre aceasta n-ar 
fi scris niciodată ziarele, nu s-ar fi făcut rudelor vizite numeroase 
de către diferiţi funcţionari, care nici pe departe nu toţi şi-au jucat 
excelent rolul. Erau printre ei și oameni nedeprinși să mintă. Ei, 
povestind despre accident, se tulburau mult, se încurcau, evitau să 
privească drept în ochi. Totuşi și ei, și executorii acestei mișelii me- 
rită doar compătimirea și marea rugăciune de pe cruce a Primului 
dintre cei înjunghiați: „Iată, iartă-i, căci nu ştiu ce fac“. Să dea 
Dumnezeu putere fiecărui creştin care a îndurat necazuri pentru 
Numele lui Hristos să repete din inimă aceste cuvinte. 

Așadar, accidentul este versiunea oficială a morţii, fixată de 
lucrătorii medicali, indicată în documente. Insă din concursul de 
împrejurări şi din compătimirea oamenilor care cunoșteau unele 
amănunte ale celor întâmplate au ajuns la cunoștința credincioşi- 
lor astfel de ştiri: primele patru zile pe Ivan Vasilievici au încercat 
să-l înfrângă în dispensarul de psihiatrie de la Krivoi Rog. Călăii 
nu şi-au uitat promisiunea de a se întâlni cu el în libertate. După 
aceea el, încă viu, a fost mutat în spitalul „Mecinikov“ din Dnepro- 
petrovsk. În acest spital se afla pentru tratament fiul unuia dintre 
membrii bisericii din Krivoi Rog. El a fost transferat imediat în 
alt loc. Însă angajaţii KGB-ului n-au luat în consideraţie că lucra 
infirmieră la spital o credincioasă din comunitatea penticostalilor. 
Ea a şi observat unele amănunte din ultimele zile ale vieții muce- 


317 


Ca MD AR 


nicului. Povestirea ei a fost foarte importantă pentru rudele celui 
mort. Ea a văzut că niște oameni necunoscuţi în haine civile au 
adus un bărbat și l-au pus într-un salon de unul singur. La ușă 
stătea mereu de gardă un necunoscut şi nu lăsa pe nimeni să intre. 
Pe bolnav periodic îl duceau şi îl aduceau. În curând și bolnavul, și 
însoțitorii lui au dispărut... 

La înmormântare a fost multă lume. Prietenii duceau pânze 
cu texte din Biblie. În torentul procesiunii erau mulți credincioși 
din bisericile înregistrate care împărtăşeau durerea rudelor. În 
urma sicriului mergeau slujitorii plini de bărbăţie sfântă ai bise- 
ricilor prigonite. Răsuna un minor trist, frățietatea îşi lua rămas 
bun de la încă un mucenic „junghiat din pricina Cuvântului lui 
Dumnezeu“. 

„Moartea n-a fost ceva neașteptat pentru Ivan Vasilievici — 
spune Nikolai Vasilievici. — Cu două luni înainte de moarte, în tim- 
pul unei discuţii cu el deodată auzii: «Kolea, eu voi muri cu moarte 
de martir. Și dacă aceasta se va întâmpla, eu cred: toţi copiii mei 
vor fi mântuiţi în Hristos»*. 

DEINEGA 


Nikolai 
Iakovlevici 


1923-1976 


ikolai lakovlevici Deinega, diaco- 

nul bisericii UB CEB din Cerni- 

gov, este unul din martirii aces- 
tei biserici trecute prin multe suferinţe. 
S-a născut în anul 1923. A venit la credinţă în 1946, după întoar- 
cerea de la serviciul militar. În anul 1949 a fost botezat. Soţia lui, 
Evdokia Stepanovna, era creştină, cânta în cor. 

Fratele Nikolai Îl iubea fierbinte pe Domnul şi în curând a în- 
ceput să predice cu râvnă în biserică. Nu pierdea ocazia să măr- 
turisească despre Hristos, despre mântuire oricărui om cu care se 
întâmpla să se întâlnească. Deși, în timpul acela, propovăduirea 
Evangheliei era interzisă. 

Trezirea duhovnicească inițiată de Domnul în ţara noastră la 
începutul anilor '60 i-a devenit scumpă și apropiată inimii lui şi în- 
tregii lui familii. (Către anul 1964 fratele avea 6 copii.) 

În 1971 el s-a stabilit cu familia mai aproape de Cernigov, în satul 
Ivanovka. A cumpărat o construcţie provizorie (4x3,5 m?) cu un lot de 
pământ. S-au înscris în cartea de imobil. Au intrat în serviciu. Pre- 
şedintele colhozului și lucrătorii i-au primit bine. Copiii au început să 
frecventeze școala. Fratele avea de gând să-și construiască o casă. 

Însă peste două săptămâni organizatorul de partid al colhozu- 
lui, V. V. Poluleah, aflând că fratele Deinega e creştin, a început 
să strige la el: „Duşman al poporului! Pentru baptiști nu este loc 
pe pământul colhozului! Peste 24 de ore să nu te mai văd nici 
aici, nici în satul vecin!“ 

A doua zi fratele n-a fost primit la serviciu, iar soția a fost 
concediată peste trei luni. Ei au fost nevoiţi să-şi caute de lucru la 
Cernigov (20 km de la s. Ivanovka). 

Cinci ani fratele a trăit cu copiii mici într-o construcţie provizo- 
rie strâmtă și friguroasă făcând demersuri pentru permisiunea de 
a-şi construi casă. La cererile lui venea refuz. Familia trăia în sără- 

Familia lui N. 1. Deinega lângă casa năruilă de tractor 


cie. Fratele a fost nevoit să înceapă construcţia samavolnic. A cum- 
părat la Cernigov o casă care urma să fie demolată, a dărâmat-o, 
a adus în sat materialele de construcţie și într-un termen scurt 
a ridicat lângă construcţia provizorie o casă nouă. 

La 4 iunie 1974, când erau acasă numai copiii minori ai lui 
Deinega, organizatorul de partid și cu un serviciu de milițieni, în 
prezenţa arhitectului şi a unor persoane în haine civile, au dărâ- 
mat casa cu tractorul, iar fratelui Nikolai i s-a poruncit să strân- 
să dărâmăturile și să dărâme complet construcţia. El a refuzat. 

După aceea fratele a scris nu o dată demers către Brejnev, la 
redacția ziarului „Izvestia“. Soţia a plecat la Moscova şi a fost pri- 
mită de Șcerbakov, însă peste tot li se dădea un singur răspuns: 
„Vă va explica totul administraţia locală“. Organizatorul de partid 
le explica: „Măcar și însuși Kosâghin de ţi-ar permite să trăieşti în 
colhozul nostru, eu, cu propriile-mi mâini, te voi arunca!“ 

În iunie 1975 un grup de persoane necunoscute, sub condu- 
cerea organizatorului de partid, au sfârșit de dărâmat construcția 
și l-au obligat pe stăpân să plătească 168 ruble și 94 de copeici 
oamenilor care îndepliniseră această lucrare rea, în caz contrar, îl 
amenințau cu judecata. Această sumă a fost reținută din salariul 
fratelui — ca rezultat, două luni familia a rămas fără mijloace. 

„Pentru convingerile mele ei mă fac intenționat infractor. Fa- 
milia mea trăieşte în condiţii extrem de grele. Surse pentru procu- 
rarea locuinţei nu am. Dar m-am împăcat şi cu aceasta. 

Organizatorul de partid a stabilit urmărirea familiei mele. Într-o 
seară, când citeam Biblia şi cântam cântece religioase în cercul fami- 
liei, el a sărit din păpuşoi şi m-a amendat cu 50 de ruble“ — scria 
fratele Nikolai în cererea sa. 

Din cauza şocurilor psihice, pe care le suferea permanent, 
a ție d ea în repetate rânduri: „N-ai să mori de moarte bu- 

ă!“, fratele Nikolai s-a îmbolnăvit de diabet zaharat, dar despre 
Fiu nici vorbă nu putea fi — trebuia să hrănească familia. 
Fratele a părăsit serviciul de hamal şi s-a angajat paznic, fără a în- 
ceta să mărturisească tuturor despre Domnul. 

La 9 septembrie 1976 Nikolai Iakovlevici a plecat la Cernigov la 
serviciu și nu s-a întors acasă. În timpul lucrului la el a intrat gine- 
rele lui, Karpenko Vladimir (el trăia cu familia în s. Koliciovka — la 
4 km de s. Ivanovka). După ce au stat de vorbă, s-au despărțit. 

La 10 septembrie la ora 6 dimineaţa ginerele se ducea la servi- 
ciu. Pe banca de la stația de autobuze el a văzut un om culcat pe 
spate. În jurul lui se îmbulzea lumea. Apropiindu-se, Vladimir l-a 
recunoscut pe socrul său Nikolai lakovlevici Deinega, care zăcea fără 
cunoștință. Faţa îi era acoperită cu o batistă însângerată. Sub cap 
avea o pâine, alături — o sticlă spartă de apă minerală. Îi erau scoase 
cizmele din picioare. Pe frunte — o gaură adâncă făcută cu un obiect 
tocit. Pe față — răni vinete-purpurii şi leziuni, rădăcina nasului îi era 
frântă. O mână îi atârna în jos ca și cum era ruptă. Când răsufla, 
coastele îi ieșeau nefiresc în afară de sub cămașă (se vede că erau și 
ele fracturate). Fratele Nikolai mai era viu, dar nu reacţiona la nimic. 
Ginerele rămase nedumerit: de ce socrul lui a nimerit în alt sat? 

Oamenii, înțelegând că Vladimir e rudă cu victima, s-au grăbit 
să-l liniștească că au chemat deja „salvarea“. Dar maşina a venit 
peste jumătate de oră. 

„Unde îl veţi duce?“ — întrebă Vladimir. 

„La spitalul raional“. 

„Merg cu dumneavoastră, acesta e socrul meu...“ 

„Nu plecăm nicăieri până nu vine miliția“. 

„Atunci mă duc după soția victimei...“ — i-a preîntâmpinat 
Vladimir. 

Întorcându-se peste vreo 20 de minute cu Evdokia Stepanovna, 
soția fratelui Deinega, n-au găsit la staţie nici „salvarea“, nici mili- 
ţia, nici victima. 

La spitalul raional el tot nu era şi abia la ora 11 ziua la serviciul 
de internare al spitalului orăşenesc din Cernigov soţiei i s-a spus 

că bolnavul a fost internat în stare de inconștienţă. Rudelor nu li 
s-a permis să intre la el. La telefon ei se interesau periodic despre 
starea fratelui Nikolai. La ora 22 li s-a comunicat: „Soţul dumnea- 
voastră a murit şi a fost transmis la morgă“. 

O locuitoare a satului Koliciovka i-a comunicat mai târziu 
fiicei fratelui Deinega: „La 9 septembrie pe la ora 8 seara ne în- 
torceam de la serviciu cu partenera mea de muncă și am văzut în 
apropierea staţiei de autobuze un om ce stătea culcat cu faţa în 
jos. Lângă el era mult sânge. Alături se tăvălea o sacoșă gospodă- 
rească cu pâine şi o sticlă de apă minerală. Am alergat la punctul 
sanitar, dar felcera se grăbea la o chemare urgentă. Atunci singure 
am adus apă, l-am ridicat, am vrut să-l spălăm pe faţă, dar el 
a refuzat: «Eu singur...» Apoi întrebă: «Unde mă aflu?» Îi răspun- 
serăm: «La Koliciovka». «Dar unde-i staţia, cum să ajung acolo?» 
I-am arătat şi am plecat. 

Mai înspre noapte la staţie se auzea vuiet de motocicletă, strigăte, 
gemete, dar nimeni din locuitori n-a îndrăznit să se ducă acolo...“ 

Astfel, la al 53-lea an al vieţii a fost ucis încă un martor credin- 
cios al lui Isus Hristos. 

„Era un frate liniștit şi tare în credinţă — mărturiseşte diaco- 
nul bisericii din Cernigov P. M. Kravcenko. — De multe ori a fost 
îndemnat la colaborare de organele KGB, dar el refuza. După ur- 
mătoarea chemare la KGB el a lucrat doar o săptămână și a fost 
omorât. Din informaţiile venite din multe surse noi am înțeles că 
aceasta e lucrarea KGB-ului. 

După omorul lui Deinega secretarul de partid de la uzina la care 
lucram m-a ameninţat: «Să nu vă treacă prin cap să scrieţi cuiva 
despre Deinega! Nu treceţi vina asupra altuial...»“ 

La 14 septembrie 1976 la cimitirul modest al satului a avut loc 
înmormântarea cu o mare afluență de oameni a martirului pentru 
Numele lui Hristos și a predicatorului neobosit al Evangheliei, a di- 
aconului comunității UB CEB din or. Cernigov, a scumpului frate 
N. IL. Deinega. 

Soţiei îndurerate, copiilor, credincioșilor şi tuturor celor pre- 
zenţi li s-a amintit ultima predică a lui Nikolai lakovlevici Dei- 
nega, pe care el a spus-o simţindu-şi vădit sfârșitul de martir. 
Acestea au fost cuvintele din cartea prorocului Ieremia: „Cât de- 
spre mine, iată-mă în mâinile voastre; faceţi-mi ce vi se va 
părea că este bine și drept! Numai să știți că, dacă mă veţi 
omori vă veţi face vinovaţi de sânge nevinovat, voi, cetatea 
aceasta şi locuitorii ei; căci Domnul m-a trimis în adevăr la 
voi să rostesc în auzul vostru toate aceste cuvinte!“ (26. 14, 15). 

Ce stare de pregătire: „iată-mă în mâinile voastre!“ 

Ce bărbăţie: „faceţi-mi ce vreţi!“ 

Ce acceptare benevolă a cununii de martir: „mă veţi omori!“ 

Ce încredințare de predestinaţia sa: „Domnul m-a trimis în ade- 
văr la voi să rostesc în auzul vostru cuvintele iubirii și ale atotier- 
tării şi să mor iubind și iertând...* 

Alt predicator în timpul adunării funebre s-a adresat ascultăto- 
rilor ce deveniseră tăcuţi: „Ucigașule! Poate că te afli aici? Pocăieș- 
te-te, ca să nu mori pentru sângele nevinovat pe care l-ai vărsat...“ 
Mulțimea se mișcă. Oamenii ce stăteau la spate se avântară spre 
predicator să-l fotografieze, dar o oarecare putere îi reținu și îi îm- 
pinse înapoi. 

„Soţul meu le vorbea mult oamenilor despre pocăință, îi 
chema pe toţi să creadă în Evanghelie — acesta a și fost moti- 
vul adevărat al năruirii, mai întâi, a locuinţei noastre, iar apoi 
și a omorârii soţului și tatei“ — mărturisea sora noastră în Dom- 
nul, care a îndurat multe suferințe — Evdokia Stepanovna Deinega. 

„Nu vă temeți de cei ce ucid trupul, dar care nu pot ucide sufle- 
tul“ — răsunau cuvintele de mângâiere ale lui Hristos pentru familia 
îndurerată, care își lua rămas bun de la tatăl şi soțul iubit, și pentru 
biserică, care se despărţea de predicatorul neînfricat al dreptăţii. 


Soția lui N. I. Deinega — Evdokia taia — lângă sicriul sotului, 
omorât pentru refuzul de a colabora cu organele securităţii 

VIBE 


Otto 
Petrovici 


(1905-1964) 


13 octombrie 1905 în Crimeea, 

raionul Telman într-o familie de 
credincioși. Din fragedă copilărie a fost 
educat în adevărul lui Dumnezeu. În anii tinereții, L-a primit pe 
Isus Hristos ca Mântuitor personal şi în 1923 a încheiat legământ 
cu Domnul devenind membru al bisericii. Otto nu numai cânta în 
corul bisericii, ci a dat dovadă de capacităţi de dirijor de cor şi din 
anul 1927 până în 1931 a fost dirijor în biserica locală. Din dragoste 
pentru Domnul şi pentru lucrarea Lui, el răspândea singur cântece 
creștine pentru cor tipărite prin metoda hectografului — „sinka“, 
puţin cunoscută pe atunci. 

Întrucât, conform convingerilor religioase, el refuza să ia arma 
în mână — din 1929 până în 1931 Otto era mereu mobilizat în luni- 
le de vară la tăierea pădurilor. 

În anul 1933 Otto Petrovici s-a căsătorit cu sora în Domnul Ida 
Klassen și în anii ulteriori și-au educat un fiu și o fiică. 

In 1936 Otto Petrovici a fost arestat împreună cu tatăl său, Piotr 
Filippovici Vibe. În luna aprilie a anului 1937 ei au fost judecaţi. 
Întrucât martorii mincinoși nu și-au putut susține depoziţiile, Otto 
Petrovici a fost eliberat contra semnătură, iar tata a fost reținut în 
închisoare. De atunci el nu l-a mai văzut. 

Peste un an Otto Petrovici a fost arestat iarăşi. Ca și al- 
tor mii de deţinuţi din acei ani sumbri, i s-a citit sentința fără 
anchetă penală și fără judecată: 10 ani lipsă de libertate. Peste 
două luni a fost trimis cu convoiul de arestaţi în ţinutul Kras- 
noiarsk. Munca grea, istovitoare l-a făcut foarte curând cu totul 
inapt, el a sleit de puteri. A fost transferat în birou ca contabil, 
unde a lucrat până la eliberare. 

Ca și orice suflet care Îl iubeşte pe Domnul, în anii de deţinere 
Otto Petrovici suferea înăuntrul său fără Cuvântul lui Dumnezeu. 


( tto Petrovici Vibe s-a născut la 

Odată i se oferise posibilitatea de a cumpăra Biblia în schimbul 
unei sume mari de bani. Fără a sta pe gânduri el punea deoparte 
bani din salariul său mizer şi și-a procurat totuși această prețioasă 
Carte a Vieţii! Adesea își amintea de această îndurare a lui Dum- 
nezeu şi mărturisea despre ea cu o mare bucurie. 

În anul 1941 soţia lui, cu doi copii mici, a fost deportată în Ka- 
zahstan. S-a întrerupt orice corespondenţă. Doi ani, în afară de 
necazurile personale, pe Otto Petrovici îl mai apăsa şi lipsa de știri 
privind soarta familiei sale. 

În 1948 s-a încheiat termenul lui de zece ani de închisoare. Ot- 
to Petrovici a fost înscris în listele persoanelor pentru strămuta- 
re specială și încă doi ani și 9 luni s-a aflat departe de familie. 

La 1 noiembrie 1950 Otto Petrovici s-a mutat, în sfârșit, la fa- 
milia sa în Kazahstan, în regiunea Akmola și a locuit șapte ani în 
mijlocul celor scumpi şi apropiaţi inimii lui. In 1958 fratele s-a mu- 
tat în or. Karaganda și acolo a fost rânduit prin punerea mâinilor 
pentru slujirea de prezbiter. 

La 23 ianuarie 1963 Otto Petrovici a fost arestat deja ca slujitor 
al bisericii care alesese calea dreaptă a frățietăţii renăscute și a fost 
condamnat la 4 ani privaţiune de libertate cu executarea termenu- 
lui în lagărele cu regim riguros. 

În ianuarie 1964 lui Otto Petrovici i s-a dat întrevedere cu co- 
piii. Soţia, fiind bolnavă, n-a putut să-l viziteze pe soț. La o săptă- 
mână după întrevedere Otto Petrovici a avut un infarct, iar spre 
seara aceleiași zile a fost paralizat. Cinci zile el a zăcut pe patul de 
spital într-o stare gravă şi la 30 ianuarie 1964 slujitorul credincios 
Domnului, care s-a aflat 14 ani în închisoare pentru Cuvântul lui 
Dumnezeu, a plecat în veșnicie. 

La 2 februarie rudele și un mare număr de prieteni dintre 
credincioși şi-au luat rămas bun de la întemniţatul scump, care şi-a 
întipărit cu moartea dragostea și credincioșşia față de Hristos Isus. 

Lângă sicriul fratelui decedat doi nepoţei, plângând cu hohote, 
se rugau Celui care mulți ani de pribegire l-a condus pe pășunile 
verzi pe Otto Petrovici: „Doamne, ajută-ne să mergem pe urmele 
bunelului...“ 

AFONIN 


Ivan 
Alekseevici 


(1926-1969) 


van Alekseevici Afonin s-a născut la 

30 august 1926 în satul Danilovo din 

regiunea "Tula într-o familie de orto- 
docșşi. Copilăria lui Vanea a decurs în mij- 
locul oamenilor care trăiau după legile lumii acesteia. Dar îi plăcea 
să asculte despre Dumnezeu. Se întâmpla că, mergând pe drum, 
auzea vorbindu-se despre Dumnezeu și îndată se alătura la interlo- 
cutori. De la 15 ani a plecat să lucreze ca ucenic în producție. 

Anul 1947 a deschis pentru Vanea o perioadă nouă și se- 
rioasă a vieţii, care i-a determinat pentru totdeauna viitorul: 
el a făcut cunoștință cu credincioșii. Discutând cu ei pe teme 
duhovniceşti, a început să tindă și mai mult spre Dumnezeu. 
Mergând la adunările creștine, el şi-a găsit acolo casă părinteas- 
că. Duhul lui Dumnezeu Se atingea de inima lui și iarna el s-a 
pocăit şi a dorit să primească botezul cu apă. Insă a fost botezat 
în primăvara anului 1948. Tot în acest an s-a căsătorit cu sora 
după credinţă Anna Stepanovna Mandroșcenko. Frecventând cu 
sârguinţă adunările creştine, Ivan Alekseevici a început în cu- 
rând să propovăduiască Cuvântul lui Dumnezeu. Dragostea lui 
Dumnezeu trezea în Ivan Afanasievici o dragoste reciprocă plină 
de mulțumire. „Eu Il iubesc pe Domnul din toată inima“ — îi spu- 
nea el adesea soției. 

Sârguinţa şi onestitatea fratelui îi predispunea faţă de el pe 
oamenii de la serviciu. Ivan Alekseevici lucra energetician în mină. 
A fost concediat în repetate rânduri din cauza activităţii religioase, 
iar apoi era restabilit prin judecată. 

La sfârşitul anului 1963, bisericile din Uzlovaia și din Novo- 
moskovsk s-au unit. Ivan Alekseevici, având gradul 2 de invali- 
ditate, săvârşea slujirea în biserica unită. Din când în când boa- 
la inimii se agrava mult. Ivan Alekseevici spunea în zdrobirea 
inimii: „Acum nu mai sunt apt de nici un fel de muncă...“ Anna 

Stepanovna îl îmbărbăta: „Vanea, nu dispera, Domnul are putere 
să te ridice“. 

La 1l octombrie 1964 în biserica din Novomoskovsk a avut 
loc sărbătoarea Secerișului. Ivan Afanasievici a putut chiar să 
vină la adunarea creștină. Insă boala a revenit şi aproape 7 luni 
el a zăcut la pat. A încetat să mănânce, să meargă şi vorbea cu 
greu. Copiii strigau către Dumnezeu cu vaiete desperate: „Doam- 
ne! Nu ni-l lua pe tata...» După rugăciunea lor Ivan Alekseevici 
a deschis ochii, şi-a lăsat în jos picioarele, şi-a plecat genunchii 
şi a spus: „Copilași, să-l mulțumim Domnului pentru rugăciunea 
auzită“. Tatăl ceresc plin de îndurare, după credinţa familiei, l-a 
ridicat pe frate din patul de boală. 

Din 1966, după împrăștierea şi arestarea delegaţiei unionale 
a credincioșilor, trimisă la Moscova la CC al PCUS pentru a face 
demers cu privire la prigonirile de pretutindeni împotriva credin- 
cioşilor, au început împrăștierile înverșunate ale adunărilor în bise- 
rica din Novomoskovsk. La sfârșitul lui februarie 1967 dosarul cu 
privire la acuzarea lui Ivan Alekseevici ca slujitor al bisericii era în 
mâinile lui. Pregătindu-se de judecată pentru activitatea religioasă, 
el continua să lucreze. 

La 30 martie 1967, sub o gardă întărită, în sala de judecată au 
fost aduși creștinii, ale căror feţe străluceau ca ale îngerilor. 

În cuvântul de apărare Ivan Alekseevici a citat cuvintele cu- 
noscute ale lui Jan Hus: „Dreptăţii odată cunoscute nu-i poţi fi 
necredincios, nu poţi să te dezici de ea — aceasta ar fi o trădare 
şi o negare a vieţii. De aceea, creştine credincios, caută dreptatea, 
ascultă dreptatea, învaţă dreptatea, susține dreptatea măcar și cu 
preţul vieţii, căci dreptatea te va face liber. Dacă dreptatea va stâr- 
ni revoltă — mai bine revoltă decât renunțare la dreptate“. 

La 3 mai a fost dată sentinţa: 3 ani privaţiune de libertate. 
„Tribunalul a stabilit: Acuzatul Afonin Ivan Alekseevici, fiind 
prezbiterul bisericii neînregistrate a CEB din Novomoskovsk şi 
Uzlovaia în perioada anilor 1965-1966, încălcând legislaţia în vi- 
goare a cultelor, chema permanent credincioşii și minorii din bi- 
serica condusă de el la nesupunere activă legilor sovietice privind 
cultele...“ 

La sfârşitul lunii aprilie 1967 Ivan Alekseevici a fost trimis 
în lagărul c/p YEO 400/1 din r-nul Donskoi, regiunea Tula. Din 
cauza stării rele a sănătăţii (fratelui i se inflamau picioarele), el 
a fost numit planton al detaşamentului. Primăvara Anna Stepa- 
novna l-a vizitat pe locţiitorul șefului lagărului cu rugămintea de 
a-l elibera pe soţ de la munca grea, dar el i-a răspuns: „Ce fel de 
lucru e acesta: planton?! Noi îl vom sili să lucreze cum trebuie!“ În 

curând Ivan Alekseevici a fost transferat în atelierul de confecţi- 
onare a plaselor de sârmă ca controlor. _ 

În scrisorile din închisoare Ivan Alekseevici repeta mereu: „Li 
mulțumesc Domnului că m-a ajutat să-L cunosc, că mi-a dat o soție 
care mă completează, că mi-a dat nouă copilași. Ii mulțumesc Dom- 
nului că m-a învrednicit să sufăr pentru El“. 

La 5 și 6 august 1969 lui Ivan Alekseevici i s-a dat întrevede- 
re personală. Fratele era vioi, bucuros, nu se plângea de sănătate. 
Când Anna Stepanovna se pregătea să plece cu copilașii acasă, fe- 
cioraşul de 3 ani Lionea l-a cuprins pe tata și nu vroia nicidecum 
să-i dea drumul. „Tată, hai acasă!“ — plângea Lionea. Tata îşi mân- 
gâia feciorașul: „Data viitoare veţi veni cu mama la întrevedere și 
vom pleca împreună acasă...“ 

La 1l august atelierul a fost vizitat de șeful lagărului Di- 
vakov. Examinând cu șicană producţia, a găsit un rebut neîn- 
semnat și a strigat: „Cine e controlor?“ Ivan Alekseevici s-a 
apropiat de el şi a spus: „Indată vom repara“. Şeful n-a vrut să 
asculte. „Să fie lipsit de toate! Să fie pedepsit în modul cel mai 
aspru! Să fie lăsat să putrezească, ca să nu-și mai vadă fami- 
lia!“ — strigă el cu furie. 

Ivan Alekseevici a fost lipsit de alimentaţie dietetică, de drep- 
tul de a cumpăra alimente şi de a primi pachete cu provizii. Să- 
nătatea fratelui s-a înrăutățit brusc. Cu o lună înainte de moarte 
Ivan Alekseevici a fost transferat în alt detașament. I s-au pre- 
scris injecții, însă inima lui slăbea cu fiece zi. La 22 noiembrie 
1969, în timpul lucrului, Ivan Alekseevici a căzut pe neașteptate 
cu fața în coșul pe care îl făcea. Lucrătorii l-au ridicat și el a mu- 
rit pe braţele lor. 

Deţinuţii îl iubeau foarte mult, nu-l ofensa nimeni! „Asemenea 
oameni, care îşi apără cu fermitate convingerile, sunt puţini“ — 
mărturiseau ei. 

Fiind în libertate și muncind pentru Domnul, Ivan Alekseevici 
spunea cu nădejde că „va veni timpul trezirii poporului lui Dum- 
nezeu, dar noi, probabil, nu vom mai fi“. El dorea lucrul acesta cu 
toată inima. Li erau scumpe asemenea rânduri dintr-o poezie: 

„O, Doamne bun, Tu ţării mele-i dai 
Căldură, roade — mila Ta cerească, 
Dar, aurind cu pâine scumpul plai, 
Mai dă-i şi pâinea cea duhovnicească!“ 


Răspunzând cu simţibilitate la dorința copiilor ca tata să se în- 
toarcă mai repede din închisoare, el arăta în scrisori nu numai 
spre necazul general al familiilor întemniţaților, ci și spre acea 
mare izbăvire care îi aștepta pe toți cei credincioși în veșnicie. 

Familia prezbilerului bisericii din Uzlovaia — I. A. Afonin 
după moartea lui enigmatică în închisoare 


Slujitorul bisericii prigonite din Uzlovaia, întemniţatul pentru 
Numele lui Hristos, tată a 9 copii — Ivan Alekseevici Afonin — 
avea numai 43 de ani când a încetat din viaţă aflându-se în locurile 
de detenţiune. Rudele și credincioșii, fiind îndureraţi de această 
pierdere, au scris în declaraţia de intervenţie către guvern: 


„Ivan Alekseevici avea leziune valvulară cardiacă, era bolnav de 
reumatism, avea gradul II de invaliditate. Cu toate acestea el a fost 
silit în mod ilicit la munci grele, deși rudele preîntâmpinaseră ad- 
ministraţia lagărului că e posibil să moară. Au rugat să fie eliberat 
condamnatul nevinovat, însă șefii lagărului au ignorat toate rugă- 
minţile şi au dat văduvei şi celor nouă copii ai lui (șase din ei erau cu 
totul mici) corpul neînsufleţit al tatei și al soţului. 

Suntem nevoiţi să menţionăm că împrejurările care au provo- 
cat moartea lui Ivan Alekseevici au un caracter îndoielnic pentru 
a o considera naturală... Domnul să vă ierte pentru moartea unui om 
nevinovat... 

Ţinând seama de cele întâmplate, Vă amintim cu toată seriozi- 
tatea şi îngrijorarea: să fie eliberaţi fără întârziere toți bolnavii şi 
bătrânii arestaţi pentru credința în Dumnezeu“. 


Ivan Alekseevici Afonin era un creștin sincer, tatăl unei fa- 
milii numeroase, dar de ce s-a răfuit cu el atât de crud con- 


329 


Ca MD 


Fraţii şi oaspeții bisericii CEB din Uzlovaia cu puțin înainte de trezire 
(În rândul doi stau: al treilea din dreapta — Gb. K. Kriucikov, al patrulea — P. D. Go- 
loşceapov În rândul trei: al treilea din dreapta — I. A. Afonin, al cincilea — V. F. Râjuk) 


ducerea lagărului? — se impune involuntar întrebarea. E limpede 
că directiva de a fi necruțători față de răspunzătorul unei mici 
biserici din periferie purcedea de sus. Și cauza este următoarea: 

În 1961, an remarcabil pentru frăţietatea noastră, când a în- 
ceput mișcarea binecuvântată înăuntrul bisericii pentru trezirea 
poporului lui Dumnezeu, Ivan Alekseevici a luat parte la primele 
consfătuiri ale Grupului de inițiativă privind convocarea Congre- 
sului extraordinar al bisericii CEB. El era adânc îndurerat pentru 
starea bisericii, pe care slujitorii nefideli ai centrului duhovnicesc 
oficial au dus-o pe calea necredincioșiei față de Dumnezeu, pe calea 
trădării poporului lui Dumnezeu. 

În locuința prezbiterului comunităţii din Uzlovaia, Ghennadi 
Konstantinovici Kriucikov, care, din însărcinarea bisericii, conducea 
Grupul de inițiativă, reprezentații puterii au venit mai înainte, în 
1961, pentru a-l aresta dar au întârziat cu câteva minute. După ce 
s-a rugat cu prietenii și cu cei apropiaţi, el a plecat și a fost nevoit 
să îndeplinească slujirea în ilegalitate, fiindcă organele centrale ale 
puterii dăduseră dispoziţie „să fie scos la iveală Grupul de iniţiativă 
în scopul lichidării lui“. 

lată de ce și erau omorâţi copiii sinceri ai lui Dumnezeu care 
se ridicaseră în toată statura în apărarea lucrării bisericii. Cei ce 
se înfricoşaseră, cei nepăsători față de soarta propriei mântuiri 
nu erau târâţi la interogatorii şi la judecăţi. Cei şovăielnici nu erau 

nimiciţi în accidente provocate și în carcere. Dar pe cei care pu- 
teau să spună fără să se teamă doar câteva cuvinte pline de băr- 
păţie şi de dreptate în apărarea adevărului Domnului, prigonitorii 
îi lichidau sub diferite pretexte mărind numărul orfanilor şi al 
văduvelor în biserică. 

Dumnezeu a binevoit să ducă frățietatea noastră prin o mare 
luptă de suferinţe, dar mare a fost și mângâierea Dumnezeiască 
a celor prigoniţi pentru adevărul lui Hristos: „Vă spun vouă, priete- 
nii Mei: Să nu vă temeţi de cei ce ucid trupul, și după aceea nu mai 
pot face nimic. Am să vă arăt de cine să vă temeți. Temeţi-vă de 
Acela care, după ce a ucis, are putere să arunce în gheenă; da, vă 
spun, de El să vă temeţi“ (Luc. 12. 4, 5). 

POPOV 


Ivan 
Ivanovici 


1932-1983 


„„„Am văzut sub altar sufletele celor ce 
fuseseră înjunghiaţi din pricina Cuvântu- 
lui lui Dumnezeu, şi din pricina mărtu- 
risirii, pe care o ținuseră. Apoc. 6. 9 


Despre începutul vieţii fratelui modest, dar curajos Ivan Iva- 
novici Popov se ştie, cu regret, prea puţin. S-a născut în 1932 
şi locuia cu mama, Tatiana Fiodorovna, în or. Şahti, regiunea 
Rostov. Mama lui era o creștină plină de râvnă. Ambii Il iubeau 
pe Domnul cu o iubire sinceră, neprefăcută, care nu cunoaște fri- 
ca (1 Ioan 4. 18), calculul. Dragostea lucrătoare față de Dumnezeu 
şi de poporul Lui s-a manifestat prin o slujire foarte importantă 
bisericii prigonite din Șahti: poporul lui Dumnezeu nu avea unde 
să-și plece capul, biserica nu avea casă de rugăciune. Adunările 
creștine se făceau în timpul acela prin apartamente şi case parti- 
culare, cu totul neamenajate pentru acest scop. Nu numai un an 
au fost nevoiţi copiii lui Dumnezeu să se adăpostească astfel, dar 
incomoditățile şi împrăştierile adunărilor creştine, arestările şi ju- 
decăţile slujitorilor n-au frânt duhul bisericii, n-au putut-o sili să 
caute protecţia lumii. 

Fratele simplu, ce nu se distingea prin talente deosebite, Ivan 
Ivanovici Popov a hotărât, împreună cu mama sa, să construiască 
pe lotul lor o casă încăpătoare pentru adunările creștine. Fratele 
lucra hamal şi investea tot salariul în construcţie. Se alimentau 
foarte modest, din pensia mamei. 

În 1968 casa a fost construită și biserica făcea adunări într-o 
odaie mare şi spațioasă. 

Pereţi despărțitori şi mobilă, în afară de patul mamei, în casă 
nu erau. larna patul servea drept „garderobă“ — credincioşii pu- 
neau pe el paltoanele. Vanea dormea pe băncile bisericii: le punea 
alături pentru noapte, așternea pe ele o saltea și se simţea fericit 
că locuinţa lui li aparţine lui Dumnezeu. Şi el, și mama puteau să 

spună cu siguranţă: „Doamne, noi am lăsat totul şi Te-am urmat 
Jertfa lor era conștientă, benevolă, comună. 

Dar adunările creștine în case particulare se considerau ile- 
gale şi în 1968 au fost arestaţi: prezbiterul bisericii din Şahti, 
Andriușin Ivan Ivanovici; stăpânul casei de rugăciune, Popov 
Ivan Ivanovici; surorile Goremâkina P. 1. şi Pali G. K. — pentru 
educaţia religioasă a copiilor. Conform Legislaţiei cultelor o astfel 
de viaţă a bisericii se considera o infracţiune pasibilă de pedeap- 
să penală. La sfârșitul anului 1968 a fost arestat diaconul biseri- 
cii Narsesean N. M. 

Fratele Ivan Ivanovici Popov a fost condamnat la trei ani pri- 
vaţiune de libertate cu deţinere în lagăre de muncă corecțională. 
Aflându-se în lagărul de regim comun, el îi scria mamei: „Strădu- 
iește-te ca oaspeţii (Biserica — Nota red.) să se adune și mai depar- 
te în casa noastră...“ Așa a și fost. Adunările se făceau în același 
loc. Credincioşii erau mulțumiți şi se bucurau de duhul jertfirii din 
inima mamei și a fiului-întemnițat. 

După ce s-a eliberat, fratele Vanea a hotărât să se însoare, 
dar condițiile puse surorii pe care și-o alesese: „Adunările creşti- 
ne nu vor înceta în casa noastră“ — s-au dovedit inacceptabile. Și 
atunci fratele a dorit mai bine să rămână singur, decât să dea do- 
vadă de necredincioșşie în slujire lui Dumnezeu. 

În 1978 a murit Tatiana Fiodorovna, mama lui Vanea, și în cu- 
rând, conform deciziei tribunalului orășenesc, casa a fost confiscată, 
chipurile, din cauza anexei construite nelegitim. Casa a fost rea- 
menajată pentru bibliotecă şi a fost trecută în proprietatea statu- 
lui. Fratelui Vanea i s-a propus un apartament confortabil, însă el 
a refuzat și, apărând dreptul credincioșilor la libertatea conștiinței, 
mijlocea pentru restituirea casei proprii fără să plece din ea. Când 
a fost sigilată casa, el s-a mutat să locuiască în „construcția pro- 
vizorie“ din curte, clădind în ea o sobă. Cinci ani (din 1978 până 
în 1983) fratele Vanea s-a adăpostit în această anexă de vară și, 
desigur, prin perseverenţa sa, îi irita pe puternicii lumii acesteia 
precum Nabot îl irita cândva pe împăratul Ahab. 

In 1983 prigonitorii au tăiat firele electrice care duceau spre 
şopron. Fratele Vanea nu se mâhnea, aprindea opaițul, citea 
Cuvântul Domnului, își pleca genunchii în odăița sa şi se ruga 
lui Dumnezeu. 

Adunările creştine se făceau o vreme în curte. Dar când miliția 
şi drujinarii i-au alungat cu forța pe credincioşi din curte, adună- 
rile iarna se făceau în apartamente și în case, iar vara în pădurici. 

În octombrie 1983, noaptea, s-a aprins șopronul în care locuia 
fratele Vanea. La ora două noaptea incendiul a fost stins şi fratele 

Vanea a fost găsit mort, zăcând pe podea într-o băltoacă de sânge. 
Pe cap avea o urmă de lovitură puternică. 

Versiunea oficială a cauzei morţii lui |. Popov glăsuia: „Asfixie 
în urma incendiului...“ 

Conform mărturisirii martorilor oculari, ușa de la șopron era 
proptită pe dinafară, astfel încât era imposibil să fie deschisă 
dinăuntru. Vanea, în timpul incendiului, a nimerit într-o cursă. 
Moartea lui a fost evident violentă. După cum se vede, el a fost 
mai întâi omorât, iar apoi răufăcătorii l-au încuiat și au dat foc 
şopronului. 

Astfel a murit singuraticul și scumpul nostru luptător. Astfel 
a ars pe altarul lui Dumnezeu fără să cedeze neprietenilor lucrării 
Domnului nici o palmă de pământ. 

Ce lucru remarcabil a săvârșit acest creștin simplu? EI a stat la 
postul său până la ultima suflare. Fapta credinţei lui ne amintește 
de cea a lui Moise. Fratele Vanea a vrut mai bine să sufere împreu- 
nă cu poporul lui Dumnezeu! Se adăpostea într-un şopron neglijând 
toate comodităţile de locuinţă, numai să apere până la sfârșit drep- 
tul poporului lui Dumnezeu la slujirea independentă. 

Judecând în felul oamenilor, s-ar putea să i se arunce creştinu- 
lui ferm reproșul amar: pentru ce trebuia o asemenea jertfă? Ce 
folos din pribegirile unui neprihănit singuratic? E logic oare să te 
hotărăști în anii dezlănțuirii prigonirilor să-ți faci locuinţa o casă 
de rugăciune pentru biserica în suferințe? Creștinii raţionali și înțe- 
lepţi în felul lumii nu pot pricepe împotrivirea lui încordată. Fratele 
Vanea era într-adevăr „nebun pentru Hristos“, pentru că și-a supus 
viaţa regulii evanghelice: a trăi nu pentru sine, ci pentru Cel ce 
a murit și a înviat pentru noi (2 Cor. 5. 15). 

După moartea de mucenic a fratelui Vanea s-a pocăit şi a fost 
botezată sora lui dreaptă Valentina. Având dreptul juridic de a in- 
tra în succesiunea fratelui, ea a început să facă demersuri pentru 
întoarcerea casei lui. Cei din organele puterii au preîntâmpinat-o 
de câteva ori să înceteze a face demersuri. Odată, venind la adu- 
narea creștină, ea, presimţind ceva rău, a spus: „Probabil că și eu 
voi suferi în curând pentru Hristos...“ Lucra paznic. În primăvara 
anului 1985 a fost omorâtă la locul de muncă. E încă o luptătoare 
a bisericii din Şahti trecută prin multe suferinţe, o luptătoare tăcu- 
tă, necunoscută, dar credincioasă Domnului. 

Spinoasă a fost calea bisericii din Şahti. În anii cumpliţi '30 
ea avea 150 de întemnițați, dintre care au rămas în viaţă nu- 
mai unii. 

Din 1961 până în 1986 unsprezece fraţi ai bisericii din Şahti 
s-au aflat în închisoare câte 3 ani pentru credinţa în Domnul. Trei 

din ei — nu numai o dată. Slujitorul bisericii din Șahti, secretarul 
Consiliului Bisericilor, N. G. Baturin, fiind dus cu convoaiele de 
arestaţi, a trecut prin 50 de închisori, aflându-se în locurile de de- 
ținere 24 de ani! 

De ce biserica din Șahti a mers, ca și multe alte adunări 
ale frățietăţii noastre, pe o asemenea cale de spini? De ce au 
fost atâţia întemnițați în ea? Mare e ispita de a face adunările 
creștine liber, dar această libertate, în anii prigonirilor, se putea 
obține numai cu prețul abaterii de la Evanghelie. Trebuia să te 
obligi a îndeplini Legislaţia antievanghelică a cultelor. Insă după 
un asemenea pas biserica încetează a fi biserică. Pentru cre- 
dincioşii bisericii din Șahti credincioșia faţă de Dumnezeu și de 
Cuvântul Lui era mai presus de orice. De aceea ei au ales pribe- 
girile, acceptau închisorile, iar astfel de creștini necunoscuţi ca 
Ivan Ivanovici Popov și sora lui, Valentina, au preferat moartea 
de mucenic, dar și-au păstrat cugetul și inima curate de orice fel 
de compromisuri. 

Astfel a fost semănatul. Și cum va fi secerișul? Fără îndoia- 
lă — plin de bucurie şi de slavă! Mulţumiri fie lui Dumnezeu că în 
frățietatea noastră sunt mulţi luptători care au trăit și au murit cu 
o credinţă neclintită. 

Dumnezeu ne-a binecuvântat să primim moștenirea bogată 
a acestor luptători modeşti. Ei n-au trăit până în zilele libertăţii 
propovăduirii Evangheliei, dar noi am primit-o prin credința și 
prin rugăciunile lor. Să ţinem minte dar că libertatea duhovni- 
cească nu se obţine prin rugămințţi, prin târguiala cu preţul com- 
promisurilor. Pentru ea trebuie să mori având privirea credinţei și 
a încrederii vii îndreptate spre Dumnezeu, care trimite poporului 
Său nespus mai mult decât cerem sau gândim noi. 

OSTAPENKO 


Ivan 
Moiseevici 


1914-1973 


van Moiseevici s-a născut în anul 

1914 într-o familie de apărători ze- 

loşi ai ortodoxismului. În anii tinere- 
ţii, în timpul regimului român, el a fost 
membru al „Oastei Domnului“, înființată în 1928 pentru lupta cu 
baptismul care apărea în Basarabia. Mulţi membri ai acestei aso- 
ciaţii, considerând sincer că apără credința în Dumnezeu, duceau 
o luptă neîmpăcată cu „apostaţii“ credinţei istorice a părinților. 
Dorind să dovedească caracterul excepțional al credinţei lor, ei 
organizau adesea dispute speciale cu creștinii renăscuți. Anume 
astfel de dispute l-au convins definitiv pe tânărul Vanea Ostapen- 
ko de veridicitatea credinței în Dumnezeul viu, Creatorul cerului 
și al pământului. De atunci el a rămas până la sfârșitul zilelor un 
urmaș credincios al învățăturii evanghelice, căreia i s-a dăruit cu 
tot sufletul. 

Fiind un creștin plin de râvnă, el studia sârguincios Sfânta 
Scriptură şi în curând a devenit un bun predicator, care propovă- 
duia cu credincioșie cuvântul adevărului. 

Ivan Moiseevici avea o fire nepărtinitoare și severă, dar severi- 
tatea o manifesta mai mult față de sine. Niciodată n-a tins spre a fi 
renumit. Se străduia să-și păstreze în curățenie numele de creștin și 
de slujitor al lui Dumnezeu. 

În anul 1949 Ivan Moiseevici a fost rânduit prin punerea mâi- 
nilor pentru slujba de prezbiter, pe care a săvârșit-o mulţi ani 
cu râvnă în biserica din Şevcenkovo. În slujire el se conducea cu 
strictețe de Cuvântul lui Dumnezeu: copiii erau prezenți perma- 
nent la slujbele creştine, slujitorii sosiți din alte părți predicau în 
adunare. 

În anii binecuvântaţi '60, când Domnul a trezit poporul Său 
din ţara noastră și a început mișcarea de curăţare a Bisericii lui 
Hristos, Ivan Moiseevici a salutat din toată inima această lucrare 

sfântă. Recunoscând natura păcătoasă a înregistrării în condiţiile 
respectării legislaţiei antievanghelice a cultelor, el se străduia din 
toate puterile să convingă biserica să se elibereze de dependența 
păcătoasă de lume. De atunci a început să fie persecutat. 

La 18 octombrie 1968, fiind credincios Domnului și bisericii, Ivan 
Moiseevici a fost condamnat conform articolelor 138 p. 2 şi 209 p.1 
ale CP al URSS la patru ani privaţiune de libertate cu deținerea în 
lagărele cu regim comun și la trei ani de exil. 

Ivan Moiseevici în timpul termenului de bază al detenţiunii s-a 
aflat în lagărul din orașul Volneansk, regiunea Zaporojie. Administra- 
ţia lagărului a mijlocit ca Ivan Moiseevici să-și execute termenul de 
exil în vreo localitate sătească. Preşedintele colhozului, N. A. Mu- 
zâka, din raionul Chilia, regiunea Odesa și-a dat consimțământul. 
Dar, după cum s-a dovedit mai apoi, pentru acest serviciu Ivan 
Moiseevici trebuia să renunţe la convingerile sale. Insă el, desigur, 
n-a putut face lucrul acesta. Atunci a fost trimis sub arest în exil în 
localitatea Neagan, raionul Okteabrski, regiunea Tiumen. Treizeci și 
cinci de zile a mers cu convoiul de arestaţi spre îndepărtata Siberie. 
Avea pe atunci 58 de ani. Era invalid de gradul trei. 

Soţia, Irina Prokopievna a venit să împartă cu soțul exilul as- 
pru. Pentru soţii care locuiseră toată viața în sud clima de nord s-a 
dovedit a fi foarte aspră şi ei curând s-au îmbolnăvit. Copiii au fost 
nevoiţi s-o ia pe Irina Prokopievna acasă, iar Ivan Moiseevici a fost 
internat în spital. După un tratament de o lună și jumătate comisia 
medicală a dat avizul: clima de nord îi este contraindicată. Intre- 
prinderea de industrializare a lemnului, unde lucra Ivan Moiseevici, 
a trimis în judecată caracteristica lui și demersul pentru eliberarea 
înainte de termen. 

Intre timp, Ivan Moiseevici a fost transferat pe neaștepta- 
te să lucreze în schimbul de noapte fochist pe un șantier de la 
marginea localității. După mărturia locuitorilor satului, în ziua de 
26 ianuarie Ivan Moiseevici era vioi și vorbea numai de eliberarea 
apropiată. Au adus lemne în încăpere, ca noaptea să intre pentru 
prima dată în serviciu. 

A sosit dimineața de 27 ianuarie 1973. O veste înfiorătoare s-a 
răspândit cu repeziciune printre locuitorii satului: Ivan Moiseevici 
a fost găsit spânzurat la intrarea clădirii unde a fost de gardă pri- 
ma noapte. Concomitent cu acest eveniment tragic au dispărut și 
cei doi oameni care locuiau într-o odaie cu el la cămin. Pentru lo- 
cuitori toate aceste lucruri erau o enigmă. 

Primind această veste dureroasă, prietenii tinereţii lui și-au 
amintit că Ivan Moiseevici, fiind tânăr, nu o dată a spus: „Fraţilor, 
se apropie prigonirile împotriva credincioşilor şi îmi spune inima că 

trebuie să mor pentru credinţa în Hristos...“ Peste 44 de ani această 
presimţire s-a împlinit. 

A venit ultima scrisoare de la Ivan Moiseevici, din care și ru- 
dele, și întreaga biserică au aflat că el își presimţea moartea de 
martir: „Să nu plângeţi după mine dacă voi muri. Va veni timpul 
când Domnul va zice miazănoaptei: «Dă încoace!» şi miazăzilei: 
«Nu opri». Și pământul va scoate iarăşi afară pe cei morţi pentru 
a se înfățișa înaintea scaunului alb de domnie și înaintea Judecăto- 
rului întregului univers, pentru ca fiecare să-şi primească răsplata 
după binele sau răul pe care-l va fi făcut când trăia în trup. Să ne 
gândim întotdeauna la bine şi să facem bine înaintea tuturor oa- 
menilor şi înaintea lui Dumnezeu. Dacă l-am nedreptăţit pe cineva, 
iertaţi-mă în Numele Domnului...“ 

Rudelor, care veniseră la Teagan, la început li s-a dat voie să 
ia acasă sicriul cu corpul neînsufleţit, dar apoi, dintr-un motiv 
straniu, li s-a refuzat. (Examinându-l fugitiv, rudele au observat 
că picioarele şi palmele tatălui lor omorât erau aproape negre, iar 
fața — curată, albă.) 

Au fost nevoiţi să plece la Moscova. S-au adresat către toate 
instanţele, dar în zadar. Între timp din Tiumen a venit permisiune 
de a fi luat corpul decedatului. 17 zile sicriul a fost adus în biserica 
natală. Lucrătorii KGB-ului se ţineau după rude pas cu pas și le 
puneau mari piedici. 

Îndată ce au sosit la Șevcenkovo, au apărut lucrătorii staţiei 
epidemiologice și au interzis categoric deschiderea sicriului. În jurul 
casei a fost pusă o pază. Însă rudele, neţinând seama de nimic, 
au deschis sicriul și au examinat corpul. Pe tâmpla fratelui Ivan 
Moiseevici era o rană adâncă. Ea era umplută cu ceară. Dar la Şe- 
vcenkovo era, desigur, mai cald decât în Siberia şi ceara s-a topit 
descoperind urmele intenţiei rele. Fratele, după cum se vede, a fost 
mai întâi omorât, iar apoi spânzurat. Ba încă răufăcătorii au în- 
cercat să-l prezinte ca pe un sinucigaș, ca credincioșii să refuze a-l 
înmormânta. Dar intenţia rea a fost descoperită. Credincioșii s-au 
convins de falsitatea scornirilor neprietenilor. 

Omorul fratelui Ostapenko n-a fost o samavolnicie întâm- 
plătoare. Vorba e că slujitorii ce se abătuseră de la Domnul 
duceau stăruitor biserica din Şevcenkovo spre înregistrare. Eli- 
berarea lui |. M. Ostapenko i-ar fi împiedicat să abată biserica 
de la calea dreaptă a Domnului. Biserica își iubea prezbiterul său 
întemnițat și avea încredere în el mai mult decât în slujitorii care 
n-au rămas în adevăr. De aceea neprietenii lucrării lui Dumnezeu 
i-au curmat viaţa lui Ivan Moiseevici, ca el să nu-i împiedice pe 
cei care ar duce biserica pe calea păcătoasă. 

În ziua înmormântării s-a adunat o mulţime de vreo mie de 
oameni, printre ei erau și slujitori, şi pur şi simplu credincioși care 
îl iubeau fierbinte pe scumpul întemnițat. Sicriul cu corpul neînsu- 
flețit al mucenicului pentru credința în Hristos, însoţit de orchestră, 
a fost adus la cimitir, unde, după o adunare scurtă de rămas bun, 
osemintele fratelui au fost înmormântate cu un simțământ de evla- 
vie. Dureroasă e despărţirea de slujitorul scump, dar va îi plină de 
bucurie întâlnirea cu el în clipa când „Însuşi Domnul, cu un stri- 
găt, cu glasul unui arhanghel şi cu trâmbiţa lui Dumnezeu, Se va 
pogorî din cer, și întâi vor învia cei morți în Hristos“ (1 Tes. 4. 16). 


Înmormântarea cu o asistență numeroasă a slujitorului lui Dumnezeu 
ce nu accepta compromisul — prezbiterul comunității UB CEB 
din Şeucenkovo omorât şi Si 0 în exil 


Ca MD AR 


MOISEEV 


Ivan 
Vasilievici 


1952-1972 


cumpi fraţi și surori! Ne amintim 

cu o adâncă durere că la 16 iulie 

1972 în or. Kerci, în al doilea an al 
serviciului militar, pentru mărturisirea 
despre Dumnezeul adevărat și atotputernic a fost omorât tână- 
rul creștin Ivan Moiseev. îi 

Acest tânăr simplu, care Îl iubea sincer pe Domnul, după 
sosirea în unitatea militară, se ruga lui Dumnezeu în locuri 
retrase. Pentru aceasta a fost scos în repetate rânduri înaintea 
regimentului pentru a fi expus batjocurii generale. Ofițerii de 
armată, bătându-şi joc în mod public de el din primele zile ale 
slujbei, l-au făcut obiectul atenţiei generale, în speranța că în 
felul acesta vor exercita o presiune asupra lui și Vanea se va le- 
păda de credinţa în Dumnezeu. Doi ani de serviciu în armată au 
fost pentru fratele scump ani de torturi continue şi de batjocuri 
monstruoase. Dar tânărul vestitor rămânea neclintit și suporta 
cu bărbăţie încercările. Drept răspuns, ca o îndurare deosebită, 
Domnul îi trimitea pentru mângâiere și îmbărbătare îngeri și 
însoțea cu minuni și semne mărturia lui despre Hristos, care era 
simplă, ca însăşi adevărul. 

ȘI, întrucât ofiţerii şi lucrătorii KGB-ului interesaţi nu puteau 
opune nimic credinţei lui vii, l-au torturat, iar apoi l-au înecat pe 
acest martor al lui Dumnezeu. 

Privind la fotografia lui Vanea, transmisă de părinţi, cu ur- 
mele bătăilor și ale chinurilor, cu adevărat ai vrea să spui: „N-a 
murit, ci doarme“. Doarme liniştit, ca un copil încrezător, care 
nu şi-a pătat cu nimic cugetul. Nu e departe vremea când te 
vei ridica, scumpul nostru frate-mucenic, pentru a primi cununa 
slăvii. Viaţa ta scurtă, dar sfântă, strălucitoare ca o stea în toiul 
nopții și însăși moartea au devenit o mărturie vie despre Hristos. 
Și această predică va vorbi mult timp și după moartea lui. 

Despre moartea de martir a fratelui Vanea noi am aflat din 
comunicarea părinţilor. Pentru ei moartea fiului n-a fost ceva neaş- 
teptat, deoarece el le comunica în scrisori despre batjocurile faţă de 
el și a povestit de asemenea și personal în timpul permisiei, cu opt 
zile înainte de moarte. 

Publicăm mai jos în întregime comunicarea părinţilor, scrisorile 
care s-au păstrat ale lui Vanea, scrisoarea deschisă a participanţilor 
la înmormântare precum şi mărturisirea personală despre cele tră- 
ite, înregistrată pe bandă de magnetofon. 


Consiliului Bisericilor CEB din URSS 
Consiliului Rudelor Întemniţaţilor din URSS 


de la Moiseev Vasile Trofimovici, 
Moiseeva loana Konstantinovna, 
care locuiesc în satul Volontirovca, 
r-nul Suvorov, RSS Moldovenească 


COMUNICARE 


„Am văzut sub altar sufletele celor ce fuseseră înjunghiaţi 
din pricina CUVÂNTULUI LUI DUMNEZEU, şi din pricina 
mărturisirii, pe care o ţinuseră... Fiecăruia din ei i s-a dat 
o haină albă, şi li s-a spus să se mai odihnească puţină vreme, 
până se va împlini numărul tovarășilor lor de slujbă şi al fra- 
ților lor, care aveau să fie omorâţi ca şi ei. Apoc. 6. 9-11 


Scumpi fraţi și surori! 

Suntem nevoiţi să completăm necazurile dumneavoastră per- 
manente pentru Isus Hristos. Fiul nostru, Moiseev Ivan Vasilievici, 
anul naşterii — 1952, membru al bisericii CEB din Slobozia, făcân- 
du-şi serviciul militar în or. Kerci, u/m 61968 „T“, la 16 iulie 1972 
a murit cu moarte de mucenic pentru mărturia lui Isus Hristos. Bă- 
tut, rănit, fript cu fier încins, fiind încă viu, el a fost înecat în Ma- 
rea Neagră la adâncimea de 156 cm înălțimea lui fiind de 185 cm. 

„Moartea a survenit în urma violenţei“ — astfel se menţiona în 
procesul-verbal al expertizei efectuate în timpul autopsiei. 

Fiul nostru a împlinit numărul celor omorâţi pentru CUVÂN- 
TUL LUI DUMNEZEU. Suntem îndureraţi, dar ne și bucurăm de 
lupta credinţei lui în suferinţe. 

În viața sa el L-a iubit pe Isus Hristos mai mult decât orice pe 
lume și a dovedit lucrul acesta. 

În scrisorile sale de dinainte de moarte adeseori ne amintea: 
„Dacă iubiţi în lume ceva ori pe cineva mai mult decât pe Isus, 
nu veți putea să-L urmaţi...“ Privind la Bunul Învățător, el credea 
ferm şi suferea. 

Fie ca această floare vie, care şi-a dat aroma tinereţii sale 
pe cruce, să servească drept un bun exemplu pentru toți tinerii 
de orice naţionalitate de a-L iubi pe Hristos așa cum L-a iubit 
fiul nostru Vanea. 

Rugăm să se comunice prin revistă că asupra noastră s-au 
abătut încercările. Dar credincios este Dumnezeu, care ne va ajuta 
să le îndurăm. 

Rudele lui Vanea: tata, mama, 


1 august 1972 6 fraţi şi o soră — familia Moiseev 


Ultimele scrisori ale lui Vanea Moiseev 


1, : ra E 

217.XI1 1970 Salut din Feodosia 


Vă felicit pe toţi cu Naşterea lui Isus Hristos şi aș dori 
ca în timpul când veţi citi scrisoarea mea să aveţi Pace de 
la Domnul şi să nu vă întristaţi de mine. Cred că știți totul, 
sau pe mine m-au amăgit că au vorbit cu tata. Ştiţi că eu 
n-am luat automatul, adică arma în mână, şi nici jurământ 
n-am depus, căci astăzi a fost. Dar încă seara aceasta — 
a treia zi după Crăciun pe nou — sunt slobod, cu toate că 
de acum nu voi mai fi slobod. 

Tată și mamă, și toţi ceilalţi, azi e a 5-a zi de când am 
început lupta mea. De acum am stat în faţa a patru co- 
lonei, dar locotenenţi-colonei și maiori erau și mai mulţi. 
Și Domnul a biruit totul. Pe mine mă așteaptă ceva în- 
grozitor, dar nu mă tem. Eu n-am tremurat înaintea lor. 

O, de v-ar da Domnul și vouă o așa tărie și credin- 
ță ca să ştiţi ce să răspundeţi la diferite întrebări. Răs- 
puns nu aştept, așteptați de la mine altă adresă. Și acum, 
astăzi ne-au mutat în alt loc, dar în același oraș... 

Cu bine. Lui Sioma și Galei multă sănătate. Bunicii să- 
nătate și credinţă în Domnul. Tuturor și adunării salutări 
fierbinţi. A 

De la fiul dumneavoastră Vanea 

Vă salut pe toți cu marea dragoste a lui Isus Hristos. Vă scrie 
fratele vostru cel mai neînsemnat în Hristos Vanea. 

Vă mai pot scrie această scrisoare liber și puteţi să aflaţi că du- 
pă întâlnirea bucuroasă cu Serghei a fost nu numai o furtună, dar 
mai multe. Eu eram bucuros pentru toate. Când nu e furtună, nici 
vreun vântişor, atunci parcă ţi-i urât, de aceea m-am deprins deja 
cu orice furtună. 

O, ce bine și ce minunat e acolo, departe de pământul nos- 
tru! Ce bucurie e acolo! O, fraţilor, să mergem cu toţii înainte, 
să nu vă fie groază, dacă va trebui să mergeţi prin foc, mergeţi 
înainte, spre ţel! 

Dacă inima va iubi altceva mai mult decât pe Hristos, atunci 
nu-L vei putea urma. 

Acum am să vă scriu ce fel de trupuri au îngerii. (Și noi 
o să avem așa trupuri dacă o să fim credincioşi până la moarte.) 
Am vrut să văd un înger și am văzut, am văzut cum sunt 
îmbrăcaţi și v-am povestit. Dar trupurile îngerilor nu sunt ca 
ale noastre. Corpurile lor nu te împiedică să vezi mai departe. 
Te uiţi și poţi vedea prin ei ca prin sticlă. Pe dinăuntru și pe 
dinafară ei sunt curaţi-curaţi, ca cristalul, ca oglinda. Și poţi 
vedea totul, înăuntrul lor nu este nici un păcat, nici o greșeală. 
În astfel de trupuri duhovniceşti o să fim îmbrăcaţi şi noi când- 
va. În asemenea trupuri toţi Îl vom putea vedea şi pe Isus, și 
pe îngeri, și pe Tatăl ceresc şi atunci vom şti ce gândește altul 
sau vecinul. O, ce bucurie, ce curăţie și ce iubire este acolo, cât 
de curaţi-curaţi sunt toţi! Dacă am lustrui o sticlă, totuna ar fi 
mai murdară decât acele trupuri. 

Aştept cu nerăbdare răspuns. Vă doresc tuturor să mergeţi îna- 
inte spre Ţara cerească. 


Fără dată 

Pace vouă, iubiţi părinţi. M-au vizitat niște fraţi în Hristos 
din Zaporojie. Mă bucur, deşi sunt din adunarea uniunii (e înre- 
gistrată). Ei m-au trădat săptămâna trecută pentru că L-am pro- 
povăduit pe Hristos. 

Cu toate că sunt soldat și am greutăţi și încercări, totuşi eu lu- 
crez pentru Domnul. Isus Hristos mi-a dat ordin să vestesc Cuvân- 
tul vieţii în oraș, în orice adunare, în unitate: ofițerilor și soldaţilor. 
Am fost la statul-major al diviziei și la secţia specială. Deşi nu pen- 
tru mult timp, dar Domnul a făcut aşa, încât şi acolo a fost bine, că 

am vestit Cuvântul Lui celor superiori. Am fost şi mai mult strâm- 
torat şi alungat de acolo. 

Vor fi mântuiţi aceia care vor trăi nu după voia omenească, ci 
după voia lui Dumnezeu. Păziţi dar poruncile lui Isus. O să auziţi 
mai târziu că am multe minuni şi descoperiri. 

Cu Domnul, Vanea 


9 iunie 1972 


Saluturile fiului dumneavoastră curând au să se sfârșească, dar, 
fiind fără putere, vă salut acum cu dragostea lui Isus Hristos şi cu 
pacea lui Dumnezeu! 

Mi s-a interzis să-L propovăduiesc pe Isus. Am chinuri şi 
încercări, dar le-am spus că n-am să încetez să duc vestea despre 
Isus. Domnul i-a făcut de rușine înaintea întregii unităţi, fiindcă ei 
m-au încercat şi s-a ridicat soldatul cela, care plecase în permisie, și 
a povestit despre toate, și a întrebat: „A cui putere a fost?“ 

„E mult de lucru şi eu mă duc la ordinul lui Isus. Încercările 
sunt mari şi chinurile nu-s uşoare. Am multe de scris, dar nu pot 
să scriu în scrisori. Aștept întrevederea cu Serghei și să împlinesc 
ordinul lui Isus. 

Acum să nu ne rușinăm să vorbim despre Domnul. 

Toţi văd minunile şi spun: „Cu adevărat este Dumnezeu!“ 

Eu am să semăn şi am să merg înainte cum mă învață Domnul 
prin Duhul Sfânt şi prin îngeri. 

Nu vă supăraţi, eu îmi depun toate străduinţele în această lu- 
crare. Şi să știți că pentru trup nu e uşor. Aici eu merg la adunare, 
deşi mi-a fost interzis. Fraţii au transmis tuturor salutări, şi eu 
transmit salutări tuturor: la Slobozia, la Ermoclia. 

Lui Senea și Galei le doresc să vină la credinţă și să vadă pu- 
terea Domnului, că El este. La fel cum aici toți șefii și soldații spun 
că este Dumnezeu şi se tem, căci văd minunile şi puterea Lui. Bu- 
nicii îi doresc de asemenea să vină la credinţă și să știe că drumul 
pe care merge ea duce în iad. Credeţi în Evanghelie câtă vreme 
vă cheamă Isus Hristos şi El o să vă dăruiască viața veșnică. Eu 
nu pot da viaţă. 

Dacă o să auziți că sunt în libertate, să știți că aici în or. Kerci, 
am lăsat un carneţel, în care am scris minunile. Poate că voi o să 
veniţi ori ei la voi — Domnul știe totul. 

Fiţi creştini adevăraţi. El o să vă întărească și o să vă trimită 
putere. Cereţi, căci El e bogat faţă de toţi și tot ce doriţi — o să 
vă dea fără plată. 

Eu n-o să vă uit în rugăciunile mele. 

Cu Domnul, Vanea 

11 iulie 1972 


Vă salut pe toţi cu dragostea lui Isus Hristos! Vă scrie această 
scrisoare Vanea. Sunt foarte bucuros pentru voi și poate că o să ne 
mai vedem. 

Puteţi afla că permisia mi-a fost interzisă categoric. Dar munca 
pentru Hristos e în toi şi nu vreau să mă laud, dar vreau să știți și 
să nu ne uitaţi în rugăciunile voastre pentru noi. 

În seara de 10 iulie Il propovăduiam pe Isus și s-a pocăit un sol- 
dat. Eram foarte bucuros, și m-am umplut de și mai multă putere. 

Nu m-am întâlnit încă cu Serghei. Slavă Domnului pentru 
toate. Dacă o să ne întâlnim, am să vă povestesc amănunțit, dar să 
scriu nu pot. 

„„Mai mult, mi se pare, n-o să mă mai vedeţi... dar dacă vă gân- 
diți să veniţi la mine, degeaba. Eu n-am să uit de voi în rugăciuni. 
Am să mă străduiesc mult să mă întâlnesc cu Serghei. 

Poate că ultima lucrare am îndeplinit-o de-acum. 

Primiţi un fierbinte salut creștin de la fratele vostru cel mai 
neînsemnat Vanea. Transmitețţi tuturor salutări. Răspuns nu aştept 
şi vă rog să nu scrieţi. La revedere. Cu Domnul, scumpi prieteni. 

Mi-i dor de voi, dar ţin minte un lucru: mă duc să împlinesc 
ordinul lui Hristos. 

Salutare de la Vanea 


13 iulie 

Am primit, frăţioare, scrisoarea ta și am întârziat cu răspun- 
sul, pentru că a fost o mare furtună. La Serghei au găsit și i-au 
luat ilustrate și literatură. 

Părinților să nu le povestești îndată. Spune-le: Vanea mi-a scris 
scrisoare și mi-a scris așa: el, la ordinul lui Isus Hristos, se duce la 
luptă, iar această luptă e creștină și nu se știe dacă se va întoarce. 

Vă las ca urare tuturor, scumpi prieteni, tineri și bătrâni, un 
verset: „Fii credincios până la moarte, și-ți voi da cununa vieţii“ 
(Apoc. 2. 10). 

Primiţi, poate, cel din urmă salut pe acest pământ de la cel mai 
neînsemnat frate al vostru Vanea. 

„Nu te-ntrista, ci crede și fii tare: 
Domnu-ntunericul din jur va-mprăștia, 
Te va-ncălzi cu drag raza de soare 

Și calea grea El iar ţi-a lumina. 

Chiar norul negru cerul de-ţi închide 


Și soarele se-ascunde-n calea ta, 
Să nu uiţi: Cel puternic e cu tine...“ 


/Din carnețelul lui I. Moiseev/ 

15 iulie 1972 

Vă trimit un salut creștin, iubiţi părinți! Am primit scrisoa- 
rea dumneavoastră şi m-am bucurat. Vreau să spun că, prin 
îndurarea Tatălui plin de dragoste, sunt sănătos. Eu v-am scris, 
când Domnul mi-a descoperit, care este cea mai dreaptă cale şi 
cum trebuie să fie toţi creştinii... 

Dragii mei părinți! Când am fost acasă, Iliuşa a învățat 
şi mi-a cântat un psalm. Vă rog să-l scrieţi. lliușa, mai înva- 
ță psalmi şi învaţă-i pe cei mai mari, ca să cânte, pentru că ei 
nu știu. 

Ieri am fost la adunarea de la Kerci și m-am întâlnit cu fra- 
ţii din partea locului din altă adunare. Ei sunt ca și noi, nu-s cu 
uniunea. A fost un frate din Soci. Ştiu și ei despre mine. Am avut 
o întâlnire plăcută. Toţi cei de aici și din Soci transmit un salut în 
Domnul tuturor fraților din Moldova. 

Iubiţii mei părinţi! Domnul mi-a descoperit calea și trebuie să 
merg pe ea. Şi eu am hotărât să merg. Dar nu ştiu dacă îmi va 
fi dat să mă întorc, pentru că această bătălie e cu mult mai grea 
decât a fost cea dintâi. Cu mult mai grea şi o mai mare luptă 
voi avea acum decât am avut. Dar nu mă tem. El merge înaintea 
mea. Să nu vă îndureraţi, iubiţi părinţi, pentru că eu II iubesc 
mai mult pe Isus decât pe mine însumi. Il ascult pe EI, cu toate 
că trupul se cam teme ori nu vrea să împlinească totul, aşa că 
nici viața nu mi-i atât de scumpă cum mi-i scump El. Nu voi trăi 
după voia mea, ci cum va vrea Domnul. El va spune să merg și 
eu voi merge. 

Nu vă întristaţi dacă aceasta va fi ultima scrisoare a fiu- 
lui dumneavoastră. Pentru că și eu singur, când văd și aud 
vedeniile, aud cum vorbesc îngerii, și chiar mă mir și nu-mi 
vine a crede că Vanea, fiul dumneavoastră, vorbește cu îngerii. 
Pentru că el, Vanea, tot a avut păcate și greșeli, dar prin sufe- 
rințe Domnul l-a curăţat. Și el nu trăiește cum vrea, dar cum 
vrea Domnul. 

Mai scriu și celor care nu cred în Domnul nostru Isus. Voi 
vă numiţi antihriști, să știți, deşi nu credeţi că este Domnul, care 
mi-a dat viaţă, pentru că trupul acesta era mort. Să știi și tu, Se- 
mion, iubite frate, că Tatăl ceresc îţi dă și ţie viaţă. Chiar și eu am 
obosit mult cu tine. Să ştii şi tu, Sioma, că este Domnul. Crede-mă 
că am vorbit cu îngerii și am zburat cu ei chiar pe o altă planetă, 
unde ne aşteaptă o viaţă fără sfârşit. 

Credeţi, dacă vreţi, și cei care încă nu știți despre o altă viaţă. 
Eu vă scriu pentru că am văzut toate acestea... 

SCRISOARE DESCHISĂ 


tuturor copiilor lui Dumnezeu, care alcătuiesc 
Biserica Domnului nostru Isus Hristos 


„Unii... n-au vrut să primească izbăvirea, 
care li se dădea, şi au fost chinuiţi...  Evr. 11. 35 


„..Martorul Meu credincios, a fost ucis... 
Apoc. 2. 13 


Preaiubiţi în Domnul fraţi și surori! 

Vă aducem la cunoştinţă un eveniment dureros. Această durere 
este durerea noastră comună, căci toți alcătuim o singură Biserică, 
un singur Trup al lui Hristos. 

La 17 iulie 1972 fratele Moiseev Vasile Trofimovici și soţia lui 
Ioana Konstantinovna au primit o telegramă urgentă din or. Kerci, 
u/m 61968 „T“: „Fiul dumneavoastră Moiseev Ivan Vasilievici a mu- 
rit tragic“. Când li s-a dat corpul neînsufleţit al fiului, rudelor li s-a 
înmânat certificatul lui de deces, unde în rubrica: „cauza morţii“ 
era scris: „Asfixie mecanică prin înecare“. 

În actul expertizei în timpul autopsiei figurează: „Moartea 
a survenit în urma violenței“. 

Înainte de înmormântare sicriul a fost deschis şi, examinând 
corpul decedatului, toți s-au îngrozit: în regiunea inimii erau șase 
împunsături adânci, pe cap în partea stângă și în dreapta — răni 
şi leziuni, spatele și picioarele aveau urme de lovituri puternice, pe 
piept avea arsuri mari, astfel încât se auzea ciocănitura degetului 
pe piele. În jurul gurii — vânătăi. 

Ştiindu-l pe Vanea ca un martor credincios al lui Hristos, 
noi declarăm: el a fost torturat și chinuit pentru Isus. La 16 iu- 
lie 1972 pentru el se încheia ultimul termen de cugetare, acolo el 
a fost chinuit și, întrucât rămânea credincios lui Dumnezeu, cei ce 
îl chinuiau n-au auzit de la el vreun cuvânt de lepădare. Atunci, 
ascunzându-și urmele, l-au înecat de viu în mare la adâncimea de 
156 cm, înălțimea lui Vanea fiind de 185 cm. 

Lângă sicriul fratelui omorât a fost multă lume: fraţi, surori din 
partea locului și veniţi, care au săvârșit cu o adâncă evlavie această 
slujbă pentru Domnul. Înmormântarea a avut loc la 20 iulie a. c., 
în a doua jumătate a zilei cu cântarea imnurilor și cu texte pe co- 


* După cum mărturisesc documentele, oameni în haine civile cu participarea șefilor 
militari, speriindu-l permanent pe Vanea, și supunându-l torturilor îi stabileau în repe- 
tate rânduri termene pentru a se „gândi“ și a se dezice de convingerile sale (Nota red.). 

roane în limbile moldovenească și rusă: „Pentru mine a trăi este 
Hristos şi a muri este un câștig“, „Nu vă temeţi de cei ce ucid tru- 
pul, dar care nu pot ucide sufletul“, „Am văzut sub altar sufletele 
celor ce fuseseră înjunghiați din pricina Cuvântului lui Dumnezeu“. 

Iată fața adevărată a ateilor. Ei își umplu măsura nelegiuirilor, 
lucru despre care mărturisește astăzi moartea de martir a scum- 
pului frate Moiseev Ivan Vasilievici. 

Înmormântându-l pe fratele omorât Vanea, noi ne-am întors în 
localităţile noastre cu o teamă sfântă şi cu dorința de a-l sluji cu 
și mai multă râvnă Domnului şi, la fel ca fratele Vanea, să-l fim 
credincioși până la moarte. 

Da, și în zilele noastre s-au întâmplat lucruri nemaivăzute. Luaţi 
aminte la ele, sfătuiți-vă și vorbiţi. Povestiţi despre ele întregului 
popor care Îl iubeşte pe Domnul. Povestiţi tuturor celor mari şi 
mici, ca toţi care au frica lui Dumnezeu și care doresc fierbinte să 
se întâlnească cu Hristos — să tindă toţi cu un gând şi cu o inimă 
spre El, apărând adevărul și stând tari pentru el. 


Fraţii şi surorile dumneavoastră ai bisericilor din Slobozia, Er- 
moclia, Tiraspol — participanţi la înmormântare. 


20 iulie 1972, satul Volontirovca 


Despre cele îndurate 
(Mărturisirea personală a fratelui Vanea Moiseev) 


După sosirea în unitate îmi căutam adesea un loc pentru ru- 
găciune. Am observat o odaie unde până la ora 10 dimineața 
nu era nimeni. Deşteptarea soldaţilor e la ora 6. Mă îmbrăcam, 
mă duceam acolo şi mă rugam până la dejun. Soldaţii făceau exer- 
ciții de înviorare, de front, iar eu mă rugam două ore. Uneori chiar 
întârziam la dejun, pentru că nu mă uitam la ceas. 

Astfel au trecut două luni. A sosit ziua încercării credincioşiei 
mele față de Domnul. Dumnezeu mi-a descoperit cum trebuie să 
procedez. În dimineaţa ceea m-am sculat la ora 5 şi m-am rugat. 
Pe la ora 9 m-am grăbit să intru în front: toți mă așteptau de acum 
şi mă căutau. Am fost nevoit să fac o dare de seamă înaintea co- 
mandantului de campanie pentru întârzierea mea. Lui i se raporta- 
se deja că sunt credincios. Maiorul a dat ordin să intru în formație 
şi a spus că voi fi pedepsit. 

Convorbirea cu el a continuat pe câmp. Soldaţii se ocupau cu 
milităria, iar eu discutam cu șeful pe altă temă. Ela vrut să mă 
silească să mă dezic de convingerile mele. Când ne-am întors în ca- 
zarmă, am fost chemat din nou la comandant și acolo mulţi șefi au 

discutat cu mine. Am fost pedepsit: să lucrez toată noaptea. Și eu 
am lucrat cu bucurie, totodată cântam şi mă rugam. 

A doua zi iarăși am lucrat. Soldaţii făceau exerciţii de front, iar 
mie mi s-a dat însărcinarea să spăl podeaua în cazarmă. Cazarma 
e mare. Trebuie să spăl cu peria și cu săpun. Eu mă învoisem cu 
toate și mă bucuram. Şefii au observat lucrul acesta și, cât timp am 
spălat, mă chemau ba la unul, ba la altul. 

În cele din urmă, am fost chemat la comandantul diviziei. M-a 
întâmpinat locţiitorul lui şi am discutat cu el vreo trei ore. La în- 
ceput el striga la mine, apoi a încetat. Eu l-am întrebat: „Îmi per- 
miteţi să vă spun câteva cuvinte?“ El mi-a permis gândind că m-a 
convins de acum și că îl voi asculta. Dar eu întotdeauna Îl ascult pe 
Dumnezeu, nu pe oameni. l-am spus: „Aţi strigat degeaba. Nu mă 
veți speria cu strigătul“. 

După aceasta am fost dus în altă unitate, unde toată ziua 
a discutat cu mine un colonel. Peste 20 de zile noi am făcut 
un marş de 500 de kilometri pentru șoferi şi am fost trimişi în 
orașul Kerci. 

Acolo au început să mă încerce. Prima încercare: 5 zile 
nu mi-au dat nimic demâncare. Ei m-au întrebat: „Ai fost vre- 
odată bolnav?“ Am spus: „Nu, eu nu ştiu de spital“. Credeau că 
peste 5 zile trebuie să mă îmbolnăvesc. Dar nu m-am îmbolnăvit, 
slavă Domnului! Mă rugam. Medicii m-au examinat la aparatul ro- 
entgen — nu mă îmbolnăvisem. Mi-au dat drumul. Au aflat despre 
lucrul acesta șefii și au spus: „Daţi-i să mănânce, altfel ne veţi face 
de rușine, dacă va muri de foame!“ 

Eu nu mergeam cu ei în front şi nu cântam cântece cu ei. 

Apoi m-au pus la încercare în alt fel. Era de acum iarnă. Afară 
era zăpadă, un ger de 30 de grade. Soldaţii dormeau în cazarmă, 
iar eu eram scos afară și mi se ordona: să stau în frig 5 ore. În 
uniformă de vară: numai în cămașă, pantaloni, cizme şi șapcă. Pe 
ei nu-i interesa cum am să petrec timpul, numai să stau 5 ore afa- 
ră. lar eu tot timpul mă rugam, orice termen mi s-ar fi dat. După 
aceasta mă chemau şi mă întrebau: m-am răzgândit ori nu. Şi din 
nou se repeta aceeași pedeapsă. Dar eu nu simţeam frigul. Şefii, 
dacă ieșeau afară și stăteau 10-20 de minute, tremurau de frig. 
Se uitau la mine și se mirau că nu se întâmplă nimic cu mine pe 
un asemenea ger. Se întâmpla că toată noaptea stăteam, chiar și 
câteva nopţi la rând. Această încercare a ţinut două săptămâni. 

Imi amintesc, prima dată când mi-au permis să dorm în ca- 
zarmă cu soldații, m-am dezbrăcat și m-am culcat după semnalul 
la odihnă la ora 10 seara. Dormeam de acum, dormeau și soldaţii, 
când deodată a venit la mine în zbor un înger şi-mi zice: „Ivan, 

scoală-te!“ Mi s-a părut că e un vis. Eu m-am sculat, nu ţin minte 
cum m-am îmbrăcat. Din cazarmă noi n-am ieşit pe uşă, nici prin 
fereastră, ci s-a deschis podul și acoperișul și am zburat cu el pe 
o altă planetă. Ingerul mi-a spus: „Pe această planetă vei merge 
după mine, pentru că nu știi drumul“. Și eu mergeam după el. 
Ne-am apropiat de un râu, pe ale cărui maluri creştea iarbă mare. 
El a trecut, iar eu mă temeam. El a zis: 

„De ce te temi?“ 

„De șerpi“ — am răspuns. 

„Eşti cu mine, nu te teme! Aici nu e ca pe pământ. Aici 
nu-s şerpi“. Și eu am trecut la el. 

Acolo el mi l-a arătat pe un ucenic al lui Isus Hristos — pe loan. 
Ioan a fost primul pe care l-am văzut. El a venit în zbor şi mi-a po- 
vestit cum trăiesc ei pe acea planetă. Planeta aceea e luminată de 
o lumină strălucitoare, mai puternică decât lumina zilei pe pământ. 
Dar soarele acolo nu l-am văzut. 

Apoi îngerul mi l-a arătat pe prorocul David, pe Moise, iar 
apoi — pe prorocul Daniel. Dar eu n-am vorbit cu ei, ci numai 
îngerul vorbea cu ei. 

Când am mers mai departe, îngerul mi-a spus: „Am mers o cale 
lungă și tu ai obosit“. Ne-am așezat sub un copac mare și ne-am 
odihnit puţin. „Vreau să-ți arăt orașul ceresc — Ierusalimul cel Nou. 
Dar dacă vei vedea acest oraș așa cum este, nu vei trăi, dar pentru 
tine mai este mult de lucru pe pământ. Noi vom zbura de aici pe 
altă planetă. Eu îţi voi arăta numai lumina acestui oraș, ca tu să 
trăiești şi să știi că este cu adevărat orașul ceresc“. 

Şi noi am zburat pe altă planetă, unde erau munţi înalți. 
Nu ne-am ridicat pe munţii aceia. Intre munţi era o trecătoare 
adâncă, îngerul m-a pus în această trecătoare şi mi-a zis: „Priveşte 
în sus şi vei vedea lumina oraşului“. 

Și eu am văzut această lumină, care e mai strălucitoare decât 
soarele şi chiar mai strălucitoare decât arcul sudurii electrice. Am 
crezut că voi orbi, dar îngerul a spus: „Nu te teme, uită-te, nu ţi se 
va întâmpla nimic“. Şi eu m-am uitat... 

„A sosit timpul întoarcerii pe pământ“ — a spus îngerul. Şi noi 
am zburat. Ţin minte cum acoperișul și podul s-au deschis și ne-am 
pomenit în cazarmă. Îngerul a stat de o parte a patului, iar eu de 
cealaltă. Am stat o secundă—două. Sergentul de serviciu în cazar- 
mă a strigat: „Deșteptarea!“ Și îngerul a dispărut. 

Toţi soldaţii s-au sculat. Mă uit la mine: sunt îmbrăcat, patul 
mi-i aranjat. Eu am memorizat bine tot ce mi-a arătat îngerul. 

Vecinul meu s-a sculat (e și el din Moldova) și zice: 

„Unde ai fost noaptea?“ 

Iar eu credeam că a fost un vis. 

„Tu nu ţii minte cum m-am dezbrăcat şi m-am culcat să 
dorm?“ — i-am răspuns eu. 

„Da, într-adevăr, te-ai culcat împreună cu mine, dar după orele 
trei noaptea ai ieșit undeva, eu m-am gândit că ai plecat samavol- 
nic în oraș“. 

„Hai să-l întrebăm pe sergentul de serviciu“ — am spus. L-am 
întrebat pe sergentul de serviciu în cazarmă. 

„N-a ieşit nimeni noaptea, — a răspuns el —, eu am stat 
lângă ușă“. 

Atunci i-am povestit vecinului unde am fost, dar el n-a crezut. 

Două zile m-am aflat într-o astfel de stare, încât nu puteam 
înțelege: trăiesc pe pământ ori nu. Lucram cu autocamionul corect, 
simțeam totul, dar nu-mi venea a crede că sunt pe pământ. Apoi 
toate acestea au trecut. Dar minunea descoperirii lui Dumnezeu 
mă uimeşte până acum. 

Şefii deseori mă chemau la statul-major, discutau cu mine, 
mă interogau, mă amenințau — totul se făcea cu scopul reeducării 
şi ca să nu am timp liber. Dacă mă chemau de 10 ori pe zi, apoi 
aceasta e puţin. Uneori mă chemau de 15-20 de ori. 

Odată compania noastră s-a adunat la învățământul politic. La 
început s-au adunat vreo 20 de persoane. Comandantul de compa- 
nie nu știu de ce n-a venit. Atunci soldaţii au hotărât să ţină o dis- 
cuție pe tema: ce deosebire e între Dumnezeul meu şi dumnezeul 
lor. Ei m-au întrebat: 

„Cine e Dumnezeul tău?“ 

„Dumnezeul meu e atotputernic şi poate face totul“ — le-am 
răspuns eu. 

Un sergent, un armean din Erevan, îmi zice: „Dacă Dumnezeul 
tău e atotputernic şi El e viu şi poate face totul, atunci să mă lase 
mâine să plec acasă în permisie, atunci voi crede în El!“ 

Și toți soldaţii au întărit: „Da, dacă Dumnezeu îl va lăsa să ple- 
ce, vom ști că într-adevăr este Dumnezeu. lar deocamdată tot ce ne 
povesteşti tu — le luăm drept basme. Dar dacă Dumnezeu va face 
lucrul acesta, noi vom crede că El e viu şi poate face totul“. 

Eu m-am rugat în duh și Domnul mi-a descoperit: „Spune 
că Eu pot face lucrul acesta“. Atunci, adresându-mă sergentului, 
am spus: „Mâine vei pleca acasă în permisie, numai să îndeplinești 
ceea ce-ţi voi spune“. (El fuma.) 

„Aruncă ţigara — îi zic. El a aruncat-o. — lar acum scoate 
pachetul din buzunar“. El l-a scos şi l-a ars. Cât timp ţineam 
această discuţie, s-a adunat tot regimentul, 150 de persoane. 
Apoi au venit şefii și ne-au repartizat la locurile de muncă. 

Seara iarăși m-am întâlnit cu sergentul şi am discutat toată 
noaptea, am dormit doar două ore. El a promis că va crede. l-am 
dat unele sfaturi: cum să se comporte în drum, acasă. Părinţii lui 
sunt necredincioşi, nu ştiu nimic despre Dumnezeu. Dar cu şeful el 
nici vorbă n-a avut despre permisie. 

Dimineaţa, îndată după deşteptare, eu am fost trimis cu auto- 
camionul după produse. Pe urmă soldaţii mi-au povestit că în regi- 
mentul nostru a telefonat de la Odesa un șef mare, un general, și 
a dat ordin ca acest sergent să fie eliberat urgent, peste 10 minute, 
ca să plece acasă. 

Dar eu cred că acesta n-a fost general, un înger a telefonat. 

La statul-major i s-au întocmit documentele şi sergentul a plecat 
în permisie. 

Când au aflat soldații despre aceasta, le-au povestit ofițerilor ce 
fel de „învățământ politic“ am avut ieri şi că s-a împlinit tot „ce 
a prevestit Ivan“. Ofițerii au trimis câţiva soldaţi după sergent, ca 
să-l întoarcă și să combată astfel părerea generală a soldaţilor că 
Dumnezeul lui Ivan i-a dat permisie sergentului, dar era târziu. 
Sergentul plecase deja, soldaţii nu l-au ajuns. 

Când m-am întors în regiment, soldaţii m-au înconjurat şi 
mi-au povestit cu bucurie că el a plecat. N-am sfârșit vorba cu 
ei că îndată am fost chemat la statul-major. Acolo mă aştepta 
comandantul regimentului, un general-maior. La întrebarea lui 
despre cele întâmplate i-am povestit totul pe rând despre învăţă- 
mântul politic de ieri... 

„Dar cum ai putut ști că el va pleca în permisie?“ — întrebă 
generalul. 

I-am răspuns că lucrul acesta l-a făcut Dumnezeu. 

Pesemne, la ordinul generalului, au vrut să mă înlăture din 
această unitate, să mă ducă undeva mai departe, dar soldaţii mi-au 
luat apărarea. Au lăsat toţi lucrul şi s-au adunat lângă statul-major. 
Astfel am rămas în unitatea mea. 

După acest „învățământ politic“ noi am fost trimiși toți pe te- 
renurile desțelenite la strângerea recoltei. Vroiam să-l aștept pe 
sergent din permisie, dar am fost duși într-o regiune de ţelină. 

În timpul lucrului pe terenurile desțelenite, după cum 
povestea mai departe fratele Vanea, Domnul i-a trimis 
pentru întărirea credinţei lui două vedenii. Una a văzut-o 
noaptea ieșind din cort. Pe cerul minunat și strălucitor, 
plin de stele a apărut o panglică luminoasă. 

Dar eu nu puteam citi din cauza luminii puternice — povestea 
Vanea — și am început să citesc pe litere, ca un băiețaș din clasa I. 
Acolo era scris: „Eu voi veni curând“. 

După întoarcerea de pe terenurile desțelenite unita- 
tea lor a continuat să lucreze în regiunea Odesa în satul 
Jovten, raionul Șireaevo. Terminând lucrul, coloana au- 
to a unităţii militare în care îşi făcea serviciul Vanea s-a 
îndreptat spre staţia de cale feratţă. Lui Vanea i s-a or- 
donat să se urce într-un autocamion defectat, remorcat 
de o altă mașină. Pe drum autocamionul s-a deteriorat 
cu totul, încât era imposibil să fie remorcat. Trebuia 
scos axul cardanic. Vanea s-a băgat sub mașină și a în- 
ceput să-l scoată. Nici unul dintre soldaţii-șoferi nu s-a 
priceput să pună vreun suport sub roți. Şi când, după 
eforturi îndelungate, îi reuși să rupă axul cu o rangă de 
montat, el se feri la o parte, ca cardanul să nu cadă peste 
el. În momentul acesta autocamionul (ZIL-164), încărcat 
cu două tone de pământ, se urni din loc și merse cu roata 
dinapoi peste umărul drept al lui Vanea. El reuși doar 
să întoarcă capul şi să strige să se dea înapoi. Roata se 
opri pe pieptul lui. Au trecut câteva minute până ce şo- 
ferul mașinii care remorca a pornit motorul şi a dat îna- 
poi... Autocamionul îi strivise lui Vanea umărul şi partea 
dreaptă a cutiei toracice. 

Două ore toată coloana a stat pe loc, până ce Vanea şi-a 
recăpătat cunoştinţa. Nu i s-a acordat nici un fel de ajutor 
medical. La ora 3 noaptea coloana a ajuns la staţia Zatișie, 
nici aici nu era vreun medic. Șefii, văzând că Vanea se ţine 
încă pe picioare, au hotărât să-l ducă cu eșalonul comun 
până la Simferopol, sperând să fie acolo în aceeași zi. Între 
timp mâna lui Vanea înțepenise deja, el respira greu. Eşa- 
lonul militar a sosit la Simferopol abia a treia zi! 


ek 


Am sosit la Simferopol noaptea, la ora 4 — povestea mai de- 
parte Vanea. — Abia la 9 dimineaţa am fost dus la spitalul mili- 
tar. Acolo chirurgul m-a examinat, m-a pus să ridic mâna. Mâna 
stângă s-a ridicat, iar cea dreaptă a rămas nemișcată, înțepenise. 

Medicul mi-a examinat umărul și mâna la aparatul roentgen 
şi m-a plasat într-un salon. A doua zi iarăși am fost luat la apa- 
ratul roentgen pentru a mi se examina plămânii. larăși am fost 
dus în salon și nu mi s-a spus nimic. În ziua următoare mi s-a 
ridicat temperatura. 

A patra zi seara, era 26 noiembrie 1971, temperatura mi s-a ri- 
dicat până la 42 de grade. Să respir nu mai puteam. Mâna dreaptă 

era rece, nu simțeam nimic. Puteam sta culcat numai pe partea 
stângă. În timp ce în salon era cina, eu m-am ridicat din pat şi 
am început să mă rog cu voce tare așa, de parcă mă aflam pentru 
ultima dată pe pământ. Toţi cei din salon auzeau rugăciunea mea. 
După ce m-am rugat, m-am culcat și mai mult nu ţin minte nimic. 
În dimineaţa zilei următoare m-am trezit la ora 6 şi am văzut că 
stau culcat pe spate și ambele mâini ale mele sunt ridicate în sus. 
Mă uit la mâna stângă — e clar că ea poate să se ridice astfel, mă 
uit la cea dreaptă — nu-mi vine a crede... Mă gândeam că e un vis. 
Am lăsat încet mâinile în jos. Cea dreaptă nu mă doare! 

Simt că pot să respir uşor şi liber. Am tras adânc aer în piept 
de două ori, ce-i asta?! M-am sculat din pat, am pipăit patul. Oare 
într-adevăr dorm? Am făcut gimnastică. Răsuflu liber! 

Atunci am început să mă rog, să-l mulțumesc Domnului. Dar 
totuna nu credeam că e în realitate. M-am gândit că e vis şi m-am 
culcat iarăși. 

A venit medicul de serviciu să viziteze bolnavii. 1 s-a spus că 
s-a întâmplat ceva cu mine și el s-a apropiat îndată de mine. Mi-a 
propus să-mi măsoare temperatura. 

Eu i-am spus: „Nu am nevoie de termometru“. 

Atunci el zice: „la medicamente“. 

„Medicamentele dumneavoastră nu vor ajuta“ — am răs- 
puns eu. 

EI s-a uitat la mine și s-a speriat, a gândit că mi-am ieșit din 
minţi. 

„Am văzut că dumneavoastră nu puteţi să mă lecuiți — i-am 
spus eu — şi m-am adresat Medicului meu, care m-a vindecat în 
noaptea aceasta“. 

Medicul s-a speriat şi mai tare. Atunci m-am ridicat, am luat 
termometrul, îmi era și mie interesant să aflu ce temperatură am. 
Am luat temperatura — e normală, 37 de grade. Medicul s-a mirat 
şi a plecat. 

Apoi mă cheamă chirurgul în cabinetul său şi mă întreabă: „Ce 
s-a întâmplat?“ I-am repetat aceleași cuvinte pe care i le-am spus 
medicului de serviciu. Ei aflaseră deja că sunt credincios şi au înțe- 
les la care Medic m-am adresat. 

Chirurgul deschise registrul și zise: „Priveşte aici. lată ce fel 
de tratament trebuia să-ți aplicăm: mâna trebuia să ţi-o tăiem și 
să ţi-o aruncăm, deoarece ea era cu totul inaptă, și jumătate din 
plămânii tăi trebuia de asemenea să-i aruncăm! Astăzi trebuia 
să suporţi această operaţie. Iar acum pentru prima dată în viaţă 
văd că într-adevăr este Dumnezeu şi El te-a vindecat, pentru că 
noi n-am fi putut-o face niciodată!“ 

Chirurgul avea rangul de locotenent-colonel al serviciului me- 
dical. În cabinetul lui în timpul discuţiei noastre erau prezenți încă 
doi medici. Eu mi-am cerut învoire să plec în unitate. El a spus: 
„Da, astăzi îţi voi face formele de ieşire“. A înscris totul în carnetul 
medical, mi l-a dat şi eu am plecat. 

Din spitalul militar trebuia să mai intru la statul-major al cor- 
pului, ca să primesc actele din regiunile de ţelină. La statul-major 
se aflau vreo 200 de soldaţi, care fuseseră cu mine la ţelină, și toţi 
şefii noștri. 

Văzându-mă, ei toți s-au mirat: cum de s-a putut întâmpla că 
peste 5 zile am ieșit din spital după o traumă foarte gravă?! Când 
le-am povestit ce s-a întâmplat cu mine la spital, ei au crezut că 
este Dumnezeu. 

La statul-major al corpului mi s-au eliberat actele, ordinul de 
serviciu și am plecat la autogară. Am cumpărat bilet. Deodată se 
apropie un autoturism. Şoferul militar ieși din ea și mă chemă. 
În automobil se afla un colonel — medicul-şef din Crimeea. Când 
a aflat că operaţia n-a avut loc şi că mi s-au făcut formele de ie- 
şire din spital, el s-a neliniștit foarte mult. Medicii i-au raportat 
despre vindecarea mea, însă el nu i-a putut crede şi a hotărât 
să mă întoarcă. Dar era târziu de acum. I-am lămurit pe scurt 
cum m-a vindecat Domnul, i-am arătat mâna, umărul şi el m-a 
lăsat să plec. 

În felul acesta, m-am întors la Kerci, în unitatea mea, unde 
mă știau mulţi. Şi iarăși toţi au rămas uimiţi aflând despre vinde- 
carea mea minunată. 

În zilele încercărilor, despre care am povestit la început, am 
mai avut o arătare a îngerului. Când eram chemat necontenit 
la statul-major pentru convorbiri cu scopul reeducării, pe drum 
eu, de obicei, mă rugam și cântam cântări duhovniceşti. Odată, 
mergând din parcul de maşini spre statul-major mă rugam şi pri- 
veam la cer. Deodată a început să se coboare o stea strălucitoare, 
care, apropiindu-se, devenea din ce în ce mai mare. Şi am văzut că 
acesta e un înger. El s-a coborât, dar nu chiar până la pământ, ci la 
vreo 200 de metri de la pământ și mergea prin aer deasupra mea 
în aceeași direcție încotro mergeam eu. 

El mi-a spus: „Ivan, du-te, nu te teme, Eu sunt cu tine“. Așa 
am mers până lângă ușa statului-major. Apoi s-a făcut nevăzut 
pentru mine, dar eu cred cu tărie că el era alături de mine când 
discutam cu șefii. 

Cu vreo două luni în urmă, ori mai mult, înainte dea fi tri- 
mişi într-o deplasare de lungă durată, m-am rugat toată noap- 
tea. La ora trei ori patru noaptea Dumnezeu mi-a arătat pentru 

mângâierea sufletului meu un cor ceresc, care cânta cântarea: 
„Prin toate colțurile lumii...“ În timp ce îngerii cântau această 
cântare, eu i-am văzut — toţi erau în haine strălucitoare de di- 
ferite culori. Când ei au dispărut, Domnul mi-a spus: „Aceasta 
e pentru mângâierea sufletului tău. Mâine vei pleca de aici“. 
Aşa a și fost. 

Voi citi acum din cartea Numeri 22. 31: „Domnul a deschis ochii 
lui Balaam, și Balaam a văzut pe Ingerul Domnului stând în drum, 
cu sabia scoasă în mână. Şi s-a plecat, și s-a aruncat cu fața la pă- 
mânt“. lată aşa trimitea Dumnezeu în timpul acela îngeri la oame- 
nii credincioşi, la fel şi astăzi El poate să arate îngerii Săi tuturor 
celor ce cred în El și să-Şi descopere puterea Sa! 

Vreau să mai citesc din Evanghelia după Marcu 14. 35: „Apoi 
a mers puţin mai înainte, S-a aruncat la pământ, și Se ruga ca, 
dacă este cu putinţă, să treacă de la El ceasul acela“. Scumpi fraţi, 
asemenea ceasuri de încercare sunt ceasuri grele. Și mulți din noi 
au asemenea ceasuri. Isus Hristos Se ruga atunci. Și EI ştia tot ce 
ÎL așteaptă înainte, iar noi nu știm nimic. Vreau să vă chem la ru- 
găciune. Să ne plecăm și noi acum genunchii și să ne rugăm Dom- 
nului cum Se ruga Isus Hristos“. (Rugăciunea) 

Odată mergeam cu autocamionul încărcat cu pâine și Dumnezeu 
mi-a descoperit în duh: „Micşorează viteza“. Mă uit la indicatorul 
de viteză — 60 km și mă gândesc: păi, e mică, de ce să micșorez 
viteza, nu m-am supus. Merg mai departe. Și atunci Dumnezeu 
a deschis ușa din spate a mașinii și pâinea se împrăștia pe drum, 
dar eu nu vedeam nimic. Deodată, mă uit — o pâine se rostogolește 
înaintea mașinii. Eu m-am mirat şi m-am oprit și îndată m-am pri- 
ceput că Dumnezeu mă opreşte. 

Cu mine mergea un sergent-major. Noi ne-am coborât şi 
ne-am uitat în urmă, iar acolo, pe o distanţă de vreo doi kilome- 
tri era împrăștiată pâinea. 

— Vanea — a întrebat sergentul — cine a încuiat uşa? 

— Noi amândoi — am răspuns. 

— Da, așa e. Eu lucrez de șase ani cu acest autocamion și așa 
ceva încă n-a fost. Ușa se încuie cu două zăvoare, dacă o lovești, 
ea se încuie și mai bine, ba mai este şi lacătul. Ea nu poate să se 
deschidă singură. Noi am închis-o, eu ţin minte. 

— Și eu ţin minte. 

Am adunat toată pâinea și am plecat mai departe. 

Chiar la prima răscruce am înțeles că Dumnezeu ne-a salvat 
viaţa! Până ce am adunat pâinea, ne-a întrecut un autobuz de pa- 
sageri „Ikarus“ și s-a tamponat cu o automacara. A fost un mare 
accident. Toţi pasagerii au murit, iar noi am venit în regiment şi le 

povesteam tuturor, dar ei nu credeau. M-au chemat și m-au între- 
bat: „Cum poate fi așa ceva?“ Eu le-am spus: „Așa a fost! Dum- 
nezeu ne-a salvat viața. El pe toţi îi iubeşte, nu numai pe noi“. 
Atunci Dumnezeu S-a proslăvit. 

Apoi am fost arestat de tribunalul militar. La statul-major al 
corpului din or. Simferopol am fost la interogatoriu la procurorul 
militar. Acolo mi s-a spus conform cărui articol voi fi judecat. Pe- 
deapsa — 3-7 ani. „Îţi dau trei zile să te gândești. Dacă nu te vei 
lepăda de Dumnezeul tău, vei primi 7 ani“. 

După interogatoriu am fost dus la Kerci. Au trecut trei zile. 
M-au dus la închisoare și iarăși mă speriau: „lată aici vei sta!“. 
Tot în aceeași zi m-au dus de acolo și iarăși mi-au spus: „Să te 
gândești trei zile“. A trecut şi acest termen, au venit după mine și 
m-au dus la Odesa. 

Au vrut şi acolo să mă sperie. Mi s-a dat ordin să pun piciorul 
într-o cameră de congelare pe 5 minute. Piciorul a înghețat, cizma 
a devenit albă. Eu nu puteam să calc pe acest picior, deoarece el 
era cu totul îngheţat. Simţeam puţin durere. Atunci am început să 
mă rog şi piciorul s-a însănătoșit. 

Iarăşi mi s-a dat un termen să mă gândesc trei zile și m-au 
dus la Kerci. S-a sfârșit şi acest termen. Atunci procurorul a spus: 
„Ne vom vedea în sala de judecată“. Au venit după mine și mi-au 
spus că mă voi duce la Simferopol. M-au așezat în trenul „Simfe- 
ropol-lrkutsk“, în care era un vagon pentru arestaţi. Escorta era 
cu automate. M-au adus la Simferopol. Eu am întrebat: „Când va 
fi judecata?“ Ei au spus: „Le judecă tribunalul militar. Chiar dacă 
va fi judecata, nimeni, nici chiar părinţii tăi nu vor veni aici. Te 
vom condamna la 7 ani, așa că gândeşte-te: unde e mai bine — în 
armată 2 ani ori 7 ani la închisoare?“ 

Eu am spus: „Las' să-mi dea 7 ani“. 

Și am fost dus într-o închisoare mare. Pereţii erau groși, 2,5 me- 
tri, din piatră. Acolo am stat 10 zile. În fiecare zi ei mă mutau 
într-o altă cameră. 

Desigur, în una stăteam în picioare. De exemplu, în altă cameră 
era un scaun, puteai numai să stai și să șezi. În a treia cameră era 
un pat, puteai să stai culcat şi era uscat. În a patra cameră picura 
apă rece de sus! În următoarea cameră-frigorifer: e frig-frig — poţi 
să îngheţi ș. a. m. d. 

Apoi am fost îmbrăcat într-un costum de cauciuc, care te 
strânge tare. Ei se uitau cât poate rezista un om. Au încercat. 
„Ei cum, te-ai gândit?“ — mă întreabă. Şi mă strâng mai tare. 
Dar ei văd că omul nu mai rezistă şi îi dau drumul. Și astfel 
s-a prelungit 10 zile. Şefii au spus: „Vei sta aici 7 ani!“ Eu am 

răspuns: „Dacă va fi voia lui Dumnezeu ca locul meu să fie aici, 
înseamnă că voi fi aici 7 ani, iar dacă nu, atunci a doua zi voi fi 
scos de aici“. Așa a şi fost: peste 10 zile am fost scos și m-au dus 
înapoi la Kerci. 


Ultimul termen care i se dăduse lui Vanea să se gân- 
dească s-a sfârşit la 16 iulie. Dar, întrucât el rămânea cre- 
dincios Domnului, în ziua aceea, după prânz, şeful unităţii 
Malsin V. V. cu un grup de persoane în haine civile i-a 
ordonat lui Vanea să meargă cu autocamionul său după ei. 
(Ucigașii, după spusele martorilor oculari, au plecat spre 
locul execuţiei cu un automobil „Pobeda“.) 

De mâinile lor a fost ucis scumpul nostru frate Vanea. 


La 19 iulie, când li s-a dat părinţilor corpul neînsufleţit al 
fiului, martorii oculari ai omorârii lui Vanea, „exprimându-și 
compătimirea“, au spus: „Moiseev a murit greu, el s-a luptat cu 
moartea, dar a murit creştin“. 


Din carneţelul personal al lui Vanea Moiseev, 
lăsat la credincioşii din or. Kerci 
înainte de moartea de mucenic 


În vremuri grele-n clipa de-ncercare 
Nu te-ntrista, o frate-nsingurat, 

De ai mereu numai dureri amare, 
Doar înainte mergi neîncetat! 


Departe țelul e — de spini ţi-e calea plină, 
Nu te-ntrista, o frate-nsingurat. 

Chiar și când nimeni nu-i să te susțină, 
Doar înainte mergi neîncetat! 


Când defăimat ești de cei răi, amice, 
Nu te-ntrista, o frate-nsingurat, 
Credinţa vie iar să te ridice, 

Doar înainte mergi neîncetat! 


De-i noapte grea în jur şi vreme rea se-abate 
Nu te-ntrista, o frate-nsingurat, 

Tu seamănă dreptatea și ea-ţi va fi răsplata 
Spre ţintă mergi, o, frate-nsingurat! 


358 


Ca MD AR 


Casa părintească a lui Vanea Moiseev din s. Volontiri, Moldova 


Scumpi prieteni! 

Să nu vă temeţi 

dacă va trebui să suferiți pentru Hristos: 
Bucuraţi-vă! 

Noi mergem toţi spre biruinţă. 


Asemenea psalmistului, care se adresează nu o dată sufletului 
său: „Pentru ce te mâhnești, suflete, și gemi înăuntrul meu? Nădăj- 
duiește în Dumnezeu...“ (Ps. 42. 11), Vanea se adresa de multe ori 
sufletului său cu următoarele cuvinte: 


ŢINE MINTE, VANEA, toată viața ta cum ai văzut pentru pri- 
ma dată în viaţă îngerii, aveai 15 ani. 


ADU-ŢI AMINTE cum pășeai pe pământ şi sub picioarele ta- 
le erau șerpi, dar tu mergeai ferm și nu te temeai de ei. Ai mers 


mult timp, până ce l-ai biruit pe șarpele cel mai mare. Și l-ai biruit 
pentru că Hristos te-a ajutat. 

Scumpa noastră soră în Domnul Ioana Konstantinovna — 
mama creștinului Vanea Moiseev, omorât în timpul serviciului militar, 
cu micul Vaniuşa născut după evenimentele tragice 


ADU-ŢI AMINTE vedenia când stăteai de veghe cu îngerul 
pe o stâncă înaltă şi urmăreai marea. Când a început furtuna pe 
mare și o corabie se scufundase, cum ai sărit în mare la ordinul 
îngerului și câți oameni ai salvat, i-ai scos la mal din mare. Valurile 
vuiau amenințând cu moartea. lar când l-ai scos pe ultimul om la 
mal, tu însuți ai căzut fără putere, dar ŢINE MINTE cum te-a luat 
îngerul și te-a pus iarăși pe stâncă şi noi stăteam iarăși de veghe. 

ŢINE MINTE cum ţi-a arătat Isus cât de mult lucru este 
pe pământ şi cât stă fără rod şi tu trebuie să lucrezi acest 
pământ. 


ADU-ȚI AMINTE, când erai obosit mergând la interogatoriu 
și îngerul s-a coborât din cer şi ţi-a spus cuvintele: „Vanea, nu te 
teme, du-te, Eu sunt cu tine!“ 

ŢINE MINTE afișul de foc de pe cer: „Eu voi veni curând!“ Și 
placarda de foc şi ce era scris pe ea. Să știi că Dumnezeu te-a oprit 
să spui altora lucrul acesta. 


ŢINE MINTE cum ai fost la închisoare și se pregăteau să te 
ardă şi tu vedeai toate acestea. 


ŢINE MINTE cum două zile nu știai dacă trăiești ori nu, eşti în 
trup ori afară din el, după ce ai văzut lumina Ierusalimului ceresc 
şi ce mare bucurie e să trăieşti cu îngerul. 


ŢINE MINTE că rugăciunea e cea mai bună legătură cu 
Dumnezeu. 


ŢINE MINTE familia ta: pe tata, pe mama, 7 fraţi şi sora. 


ADU-ȚI AMINTE pe cine iubeşti mai mult: familia ori pe Isus 
Hristos? Și că tu încă nu ţi-ai dat toate puterile pentru Hristos. 

BURDA 


luri 
Ivanovici 


1963-1983 


A fost îndrumat drept 


Urmașii adevăraţi ai lui Hristos, „au 
fost... chinuiţi...“ pentru credinţa în 
__ Domnul (Evr. 11. 37). Şi nu numai în 
vremurile străvechi. În norul luptătorilor credinţei care au plă- 
tit pentru dragostea devotată față de Domnul preţul propriei 
vieţi au intrat şi mucenicii zilelor noastre. Numele unora au 
răsunat tare și sunt vrednici să ne amintim de ei. Numele al- 
tora, care au dus biruitor o luptă de suferinţe nu mai mică, 
au rămas ca și cum în umbră. In umbră pentru oameni, dar 
nu pentru Dumnezeu. El a prețuit mult munca lor și minunea 
credinţei lor (Evr. 11. 38). 

Părinţii şi rudele apropiate ale soldatului creştin care a murit 
tragic BURDA Iuri Ivanovici (ei locuiesc în reg. Crimeea, raionul 
Simferopol, s. Pojarskoe, str. Mira, 48), în scrisoarea adresată Pro- 
curorului general, ministrului apărării și șefului Direcţiei unităților 
militare din or. Semipalatinsk (copiile șefului u/m 63159, or. Semi- 
palatinsk-22 și Consiliului Rudelor Intemnițaţilor CEB), au comu- 
nicat că fiul lor Burda Iuri (a. n. 1963) până la recrutare a învăţat 
la cursurile de șoferi de pe lângă Asociaţia voluntară pentru spri- 
jinirea armatei, aviaţiei şi flotei (DOSAAF) din or. Simferopol. În 
timpul învățământului venea la el maiorul KGB-ului Volkov şi îl 
convingea să colaboreze promițându-i pentru aceasta să-i aranjeze 
serviciul militar în or. Simferopol. Întrucât Iura nu se învoia să tră- 
deze, Volkov a declarat: „Noi ne vom ocupa de tine...“ 

La 30 mai 1983 Iura a fost trimis pentru serviciul activ mai întâi 
la Kapustin lar. Acolo i s-a pus condiţia: „Dacă nu vei depune jură- 
mântul — te vom trimite la Semipalatinsk!“ Fiind creștin, din cauza 
convingerilor religioase, Iura n-a putut depune jurământul militar 
şi a fost trimis la Semipalatinsk-22, u/m 63159, unde a lucrat șofer. 

Peste 6 luni, la 1 noiembrie 1983, părinţii au primit o telegra- 

mă de la comandantul unităţii: „Fiul dumneavoastră, Burda uri, 
a murit tragic. Telegrafiaţi plecarea“. 

La 4 noiembrie pe părinți i-au întâmpinat la Semipalatinsk: coman- 
dantul unității — maiorul Pavlov —, locţiitorul politic şi anchetatorul. 

— Iura a murit într-un accident auto? — a pus tata prima 
întrebare. 

— Nu — a răspuns Pavlov și a expus amănunțit cauza născocită 
a morții. — A fost un alt accident: Iura a fost omorât sub acţiunea 
curentului electric. După lucru el a parcat autocamionul, s-a apro- 
piat de lavoarul care se afla pe teritoriul garajului, s-a spălat pe 
mâini, apoi și-a scos cizmele și a început să se spele pe picioare sub 
robinet. (Cu apă rece pe timp de iarnă!) În momentul acesta lampa 
cu neon atârnată deasupra lavoarului — chipurile — a scurtcir- 
cuitat. Iura s-a clătinat și s-a apucat cu ambele mâini de lavoar și 
a strigat: „Ih!“ Berejnoi Igor, care stătea alături, l-a apucat pe Iura 
și l-a smuls de la lavoar... 

— Cum de s-a întâmplat că pe lura l-a omorât curentul, iar Be- 
rejnoi a rămas nevătămat? — au precizat părinţii. 

— Noi am chemat electricianul și, când am măsurat tensiunea, 
am constatat că ea oscila brusc, — răspunse Pavlov. — Dacă Iura ar 
fi fost încălțat, nu l-ar fi omorât curentul. Dar, întrucât mâinile lui 
Iura erau ude și el era desculț, a fost electrocutat... 

— Cât timp a suferit Iura tensiunea? 

— Vreo trei minute... — A răspuns Pavlov nesigur. 

— Se poate să examinăm locul celor întâmplate? — au rugat 
părinţii. 

— Nu, unitatea militară e secretă... — refuză Pavlov. 

— Au fost martori ai morții fiului nostru? 

— Au fost. Prietenul și coreligionarul lui lura — Berejnoi Igor, 
patru soldaţi, doi ofițeri şi medicul. Ei vă vor povesti amănunțit 
despre toate. 

— Ştiaţi că Iura e creștin? — s-au interesat părinţii. 

— Da. 

— EI a depus jurământul? 

— Nu, dar noi nu l-am persecutat din aceste motive... 

— Putem primi lucrurile personale ale lui Iura? 

— Totul e la procuratură... 

Apoi comandantul unităţii a promis: „Când va fi adus corpul, 
noi vi-l vom arăta, ca să nu vă îndoiţi: cum a fost Iura, așa a și 
rămas... Sicriul va fi sudat şi o să vi-l trimitem. Dar până ce va fi 
adus, eu şi cu locţiitorul pentru ideologie plecăm la aeroport să vă 
procurăm bilete și să ne înțelegem cu privire la transportarea sicri- 
ului, iar cu dumneavoastră va discuta anchetatorul“. 

Anchetatorul îi punea tatei, mamei și fratelui celui decedat în- 
trebări care nu aveau nici o legătură cu moartea tragică a tânăru- 
lui soldat: în ce familie a fost educat Iura? Cum a învăţat? Ce pre- 
ocupaţii a avut? Ce secte religioase a frecventat? Ce lucrare a efec- 
tuat în mijlocul tineretului? Cu cine a corespondat? N-a fost secta 
împotriva plecării lui Iura la armată? N-a comunicat lura în scrisori 
despre atitudinea corpului de comandanţi ai unităţii faţă de el? 

Sub diferite pretexte rudelor nu li se dădea sicriul cu corpul 
neînsufleţit al fiului şi au fost trimiși mai întâi la Moscova, iar 
peste o zi a fost adus sicriul. 

În cele din urmă, corpul celui mort a fost adus la sovietul să- 
tesc. Tatăl lui Iura a intrat acolo să îndeplinească formalitățile le- 
gale pentru înmormântare și a văzut patru lucrători ai KGB-ului 
în frunte cu maiorul Volkov, care promisese „să se ocupe“ de Iura. 

Când sicriul a fost adus în ogradă, tata, în prezența multor 
consăteni, a rudelor și a credincioșilor, l-a dezlipit. „Am văzut 
o privelişte îngrozitoare — scriau rudele lui lura în declaraţia 
adresată conducătorilor ţării. — S-a descoperit ceea ce fusese 
ascuns. 

Corpul neînsuflețit al fiului fusese disecat. Mâinile nu erau spă- 
late (iar comandantul unităţii spusese că lura se spălase pe mâini). 
În ochi — o peliculă sură compactă. Mâinile, ca şi cum erau răsu- 
cite, se îndoiau liber şi se dezdoiau în toate părţile. La încheieturile 
ambelor mâini — urme vinete de doi centimetri ale cătușelor. De- 
getele de la mâini erau negre, strivite, plate. Ambele mâini până la 
coate erau acoperite cu înțepături de ace. Iar în sus, până la umere, 
pe fiecare mână erau câte patru urme de arsuri făcute, se pare, cu 
fișe de curent. Tot astfel de urme — la tâmple și pe barbă. In re- 
giunea inimii era o plagă arsă — o împunsătură cu diametrul de 4 
mm. Corpul era fără sânge, curat, fără edeme. Picioarele nu aveau 
leziuni. Părul îi era cărunt...“ 

Mulţi săteni prezenţi la înmormântare au văzut urmele tortu- 
rilor suferite în timpul serviciului militar de tânărul creștin luri 
Burda. Urmăreau în tăcere toate acestea și lucrătorii KGB... 

„Aduceţi-vă aminte de mai-marii voştri (În traducerea ru- 
să: îndrumătorii — Nota red.)...* — ne cheamă Sfânta Scriptură. 
Fratele Iuri n-a fost dintre îndrumătorii noștri. Dar el a fost 
îndrumat drept şi și-a păstrat inima curată de păcatul trădării, 
plătind pentru refuzul de a colabora cu serviciile secrete preţul 
propriei vieţi. Predica scurtă, tăcută a acestui creştin plin de 
părbăţie îți zguduie sufletul și îi îndeamnă pe tinerii urmași ai 
lui Hristos, uitându-se cu băgare de seamă la sfârșitul vieţii lui 
de martir, să-i urmeze credința. 

DRUC 


Vasile 
Fiodorovici 


1960-1981 


„.„„Prin fapte, credinţa 
a ajuns desăvârşită. Iac. 2. 22 
/ asile Druc s-a născut şi a crescut 
într-un mic sat moldovenesc, Mări- 
neștii Noi, într-o familie creştină nu- 
meroasă (Il copii). Frecventa regulat adunările creştine, era plin 
de râvnă în mijlocul tineretului creştin, cunoştea bine Cuvântul lui 
Dumnezeu, se străduia întotdeauna să trăiască în frică de Domnul. 

La 19 noiembrie 1979 a fost recrutat și a plecat să-și facă servi- 
ciul militar la Leningrad (u/m 32534), fără să depună jurământul, 
din cauza convingerilor. 

În timpul aflării în armată (el a slujit un an și 9 luni) Vasile s-a 
afirmat ca un soldat exemplar. Şefii militari au relevat slujba lui 
prin trei diplome de onoare. (Se știe că în anii stăpânirii ateismului 
pentru un credincios era practic imposibil să fie lăudat.) 

Tovarăşii de slujbă, văzând că Vasile nu înjură, nu fumează, 
nu bea, spuneau: „Acesta e un adevărat credincios!“ 

În scrisori Vasile vorbea puţin despre viața lui în armată, dar 
când a venit în permisie, a povestit că, pentru refuzul de a depu- 
ne jurământul, a fost persecutat în fel şi chip, şefii încercau să-l 
facă să-și schimbe convingerile, îl sileau să se lepede de credinţă. 

După întoarcerea în unitate veneau rar scrisori de la el. In ulti- 
ma scrisoare, care i-a neliniștit pe părinţi, Vasile a comunicat: „Un 
sergent vrea să-mi ia viaţa...“ Chiar a doua zi după scrisoare, la 13 
august 1981, părinţii au primit telegrama tristă: „Fiul dumneavoas- 
tră a murit tragic...“ 

Tata, venind în unitate, a aflat amănunte neîmbucurătoare ale 
omorului premeditat al fiului. 

Soldaţii povesteau că la 13 august 1981 în unitate a fost o băta- 
ie între ruși şi uzbeci, după care maiorul Kobâlko şi comandantul 
companiei, locotenentul Miroșnicenko, au adunat compania și le-au 
dat ordin soldaţilor să intre în camera leninistă, iar pe Vasea Druc 

și pe soldatul Terzin i-au trimis în cancelarie, care se afla alături 
de camera leninistă. 

Apoi maiorul Kobâlko i-a dat ordin șoferului său personal: 
„Lioşa, du-te și te achită cu el!“, iar el însuși ţinea uşa camerei 
leniniste ca să nu poată ieși nimeni dintre soldaţi. Când Vasile 
se ducea în cancelarie, Tursunov s-a apropiat în fugă de el și 
l-a lovit cu un cuţit de vânătoare în regiunea inimii. (În coridor 
în timpul acesta se afla comandantul companiei, Miroșnicenko.) 
Vasile reuşi să strige doar câteva cuvinte: „Iovarășe locotenent, 
m-a tăiat...“ Soldaţii, auzind strigătul, au ieșit buzna din camera 
leninistă și au văzut cum Tursunov scotea cuțitul din pieptul lui 
Vasile, care, sângerând, căzu jos. Maiorul Kobâlko îi strigă uci- 
gașului: „Lioşa, fugi!“, şi fugi și el însuși. Iar Vasile peste câteva 
minute muri. 

Tursunov Adhan Burhanovici (a. n. 1959) a fost judecat în șe- 
dință închisă. La proces a fost prezent numai tatăl lui Vasile. In 
sentința monstruoasă au fost denaturate în mod intenţionat toate 
faptele și era indicat că V. Druc a fost, chipurile, beat și „din mo- 
tivele atitudinii personale ostile, apărute după ofensări reciproce şi 
după bătaie, Tursunov l-a lovit cu premeditare cu cuțitul în partea 


Înmormântarea tânărului soldat creştin 
tăiat în timpul serviciului militar 

stângă a cutiei toracice, pricinuindu-i o plagă penetrantă prin îm- 
punsătură-tăiere cu lezarea cordului“. Se menţiona de asemenea că 
în sângele lui V. Druc a fost descoperit, chipurile spirt de vin cu 
concentraţia de 0,94%. 

Această minciună evidentă a fost inclusă în sentinţă cu un sin- 
gur scop: a se atenua crima de grup săvârșită cu premeditare de 
soldatul-ucigaș Tursunov şi complicii: maiorul Kobâlko, coman- 
dantul companiei — Miroşnicenko, comandantul unității — locote- 
nent-colonelul 'Țatura şi locţiitorul politic — Koncev, cu a căror știre 
a fost omorât tânărul creștin Vasile Druc. 

Poate că oamenii străini, necredincioși, mai pot să creadă că un 
creștin adevărat e în stare să se bată, să se îmbete, dar chiar nici 
soldaţii care îl știau pe Vasile, fără a mai spune de rude și de fraţii 
şi surorile după credință — ei nu vor crede niciodată această min- 
ciună. Omorul a fost premeditat şi unica cauză a lui e cât se poate 
de clară: Vasile era creștin și aparţinea bisericii frățietății prigonite. 
Prin fermitatea credinţei sincere în Dumnezeu el a dat o pildă în- 
tregului tineret creștin. Credinţa lui era vie, adâncă și prin fapte 
a ajuns desăvârşită. 

MUZÂKA 


Vladimir 
Ivanovici 


1963-1982 


„Ce fericire e să fii cu Hristos!“ 


La 10 ianuarie 1982 o telegramă neaş- 
teptată a adus o adâncă durere famili- 
ei numeroase a slujitorului bisericii CEB 
din or. Uman (reg. Cerkassî) — Muzâka Ivan Semionovici: 

„Fiul Dumneavoastră Vladimir a murit subit în timpul servi- 
ciului militar în or. Lesosibirsk, ţinutul Krasnoiarsk, u/m 75439“. 

Volodea a fost educat într-o familie creștină. Cu puţin înainte 
de recrutare s-a întors la Domnul, a primit botezul și, cu o mare 
râvnă, iubindu-L sincer pe Domnul, [i slujea cu credincioşie Mân- 
tuitorului său. 

La 19 noiembrie 19861 el a fost recrutat și încă în Uman a de- 
clarat că e credincios şi din cauza convingerilor religioase nu poate 
depune jurământul. După ce l-a ascultat, comandantul secţiei a II-a 
a comisariatului militar din Uman, N. G. Kizila, l-a ameninţat: 
„Acasă n-ai să te întorci viu...“ 

Mai întâi Volodea a fost trimis în regiunea Semipalatinsk, loc. 
Gheorghievka, u/m 49650. De acolo el a reuşit să le trimită părinţi- 
lor o scrisoare. Ea s-a dovedit a fi unica. 


„...Încă din Cerkassî m-am prezentat ca creștin. Prin îndurarea 
Domnului şi cu ajutorul Lui vreau să-l rămân credincios... 

Adesea îmi amintesc de casă, de biserică... Îi mulţumesc 
Domnului pentru îndurarea Lui faţă de mine... Ce fericire e să 
fii cu Hristos! 

În afară de slujbă de două ori am fost chemat la convorbire. 
După prima convorbire au început „să mă ia în răspăr“. Rog bi- 
serica şi pe dumneavoastră să mă susţineţi pe mâini de rugăciu- 
ne: să mă izbăvească Domnul de orice păcat şi să-mi dea puteri 
să-L urmez neabătut. 

Domnul să fie cu noi şi să ne conducă spre meleagul Său...“ 

În decembrie 1981 Volodea a sosit în oraşul Lesosibirsk în 
u/m 75439 şi la 10 ianuarie a murit subit. Fiind recrutat pe 
deplin sănătos, timp de 52 de zile, cât s-a aflat în armată, el 
a ars până la capăt ca o lumânare. Cu o lună înainte de moarte 
avea mari dureri de cap, adică din momentul când a fost adus 
de la Semipalatinsk, unde, după cum scria el, era chemat pen- 
tru convorbiri şi era „luat în răspăr“. In timpul deşteptării el 
nu reușea să se îmbrace și comandantul, din cauza lui, ordona 
de câteva ori companiei să se dezbrace, să se culce și iarăși să 
se îmbrace. În ultimul timp Volodea atât de mult slăbise, încât, 
după prânz, nu putea să-și încheie nasturii și să-și lege şapca. 
Comandantul le ordona soldaţilor să-l ajute pe Volodea. Intr-o 
stare semiconștientă el era silit să iasă la lucru uneori pe un frig 
de patruzeci de grade. Locuia împreună cu soldaţii în cort, deși 
era un ger puternic. 

„Duminică, la ora 4 dimineaţa, lui Volodea i s-a făcut rău — 
mărturisește un soldat. — El s-a sculat și a căzut îndată. A fost 
dus la unitatea sanitară, nimeni nu era lăsat să intre acolo. La 
ora 9 dimineaţa eu am fost chemat să-mi iau rămas bun de la 
pământeanul meu. Volodea era acoperit deja cu un cearșaf“. 

În raportul medical expertul medico-legist S. V. Kabanov a in- 


Rudele îndurerate lângă sicriul creștinului Volodea Muzâka, 
care a murit subit în armată 


369 


Ca MD AR 


dicat cauza morții lui Volodea: „Edem cerebral și compresiune cere- 
brală, meningită purulentă“. 

Medicul $. V. Kabanov, în discuţia cu părinţii lui Volodea, 
a spus că, potrivit rezultatului autopsiei, Volodea, cât timp a fost în 
viaţă, a îndurat chinuri insuportabile. 

Când părinţii au vizitat unitatea în care își făcuse serviciul 
Volodea, li s-a dat scrisoarea neterminată şi neexpediată a fiului. 


Și atunci primăvara va veni — 
Lângă Hristos toţi ne vom întâlni, 
Anii nu ni-i vom mai socoti 

Și nu vom mai suferi... 

Scumpii mei, tată, mamă, Petea, Larisa, Galea, Iura, Vitea, Mi- 
şa, Nina, Sașa, Tolik şi Svetocika! Vă trimite un salut creştin fiul 
şi fratele vostru. 

Deşi cu întârziere, dar vreau să vă felicit cu ocazia Anului 
Nou și a sărbătorii Naşterii Domnului! Cât de mult aş fi vrut s-o 
sărbătoresc împreună cu voi! Să ne rugăm împreună, să stăm pur 
şi simplu la masă şi să cântăm. Vă doresc din tot sufletul fericire, 
dragoste mai ales...“ 

KORNIENKO 
Filipp 
Vladimirovici 


1963-1982 


/ (] cinci săptămâni după moartea 
11 enigmatică a soldatului-creştin 
LEI UL, Volodea Muzâka (el şi-a făcut 
serviciul doar 52 de zile la început în re- 
giunea Semipalatinsk, iar apoi în or. Eniseisk, ţinutul Krasno- 
iarsk, u/m 75439) bisericile frățietăţii prigonite au fost zguduite 
de o nouă înştiinţare dureroasă: în or. Aiaguz, reg. Semipalatinsk, 
u/m 12616 a murit de asemenea subit un alt tânăr soldat-creștin 
Kornienko Filipp. 

Fiind adânc îndureraţi, credincioşii regiunii Cerkassî, baș- 
tina ambilor fraţi-soldaţi decedați, împreună cu părinţii care 
și-au pierdut fiii, au făcut demers pe lângă instanţele superioare 
de stat în legătură cu aceste evenimente triste. Mai jos inserăm 
pe scurt scrisoarea lor. 

„Evenimentele extraordinare care au avut loc în familiile priete- 
nilor şi coreligionarilor noștri ne fac să ne adresăm Dumneavoastră 
cu următoarea declaraţie: 

La 10 ianuarie 1982 în or. Eniseisk, ţinutul Krasnoiarsk, 
u/m '75439 (comandantul unităţii, Ostroverha), în împrejurări enig- 
matice, a murit subit fratele şi prietenul nostru Muzâka Vladimir, 
care s-a aflat la serviciul militar în termen numai 52 de zile. Coman- 
dantul unităţii a indicat în telegramă cauza morţii: «abces cerebral». 


Până la serviciul militar Volodea a locuit cu părinții în orașul 
Uman, reg. Cerkassi. 


Încă nu s-a răcit corpul lui Muzâka Volodea, iar în inimi- 
le noastre încă nu s-a potolit durerea pentru moartea lui înainte 
de vreme, neînţeleasă, că alți prieteni ai noştri, care locuiesc în 
reg. Cerkassi, r-nul Şpola, s. Juravka, au primit de la comandan- 
tul unităţii, maiorul Utin, din regiunea militară a Asiei Mijlocii, 
u/m 12616 a regiunii Semipalatinsk, or. Aiaguz următoarea telegra- 
mă: «Fiul Dumneavoastră Filipp a murit în timpul îndeplinirii obli- 
gaţiilor de serviciu. Telegrafiaţi urgent plecarea». 

La faţa locului s-a clarificat: Filipp a fost bolnav două zile și 
a murit subit. În certificatul de deces, care li s-a dat părinților, e in- 
dicat diagnosticul: «Edem cerebral cu intercalarea amigdalelor cere- 
beloase în gaura occipitală». 


Această veste răspândită cu repeziciune i-a făcut pe toți credin- 
cioşii să se cutremure în urma concluziei ce se impune: prea multe 
coincidenţe în împrejurările morţii ambilor soldaţi pentru a le consi- 
dera întâmplătoare: 


Părinţii ambilor soldaţi sunt membri ai bisericii neînregistrate, 
care intră în componența UB CEB. 


Și tatăl lui Volodea, şi tatăl lui Filipp sunt prezbiteri în bisericile 
locale. 


Ambele familii sunt numeroase. Kornienko V. D. are 10 copii, 
Muzâka I. S. — 11 copii. 


Volodea şi Filipp locuiau în regiunea Cerkassî. 

Ambii își făceau serviciul în regiunea militară a Asiei Mijlocii. 

Ambii au refuzat să depună jurământul conform poruncii lui 
Hristos: «Să nu juraţi...» (Mat. 5. 34). 


Soldaţii creștini au aceeaşi cauză a morţii: «Traumatismul ence- 
falului». 


Ambii au murit subit duminica cu un interval de o lună: 10 ia- 
nuarie şi 14 februarie 1982. 

În telegramele trimise părinţilor se indică că fiii „au murit în 
timpul îndeplinirii obligaţiilor de serviciu“. Oare moartea prematură 
a soldaților creștini este o obligaţie de serviciu? 


Familia Kornienko a menţionat în petiție că în timpul serviciului 
militar fiul lor Filipp era mereu terorizat, a fost defăimat în repetate 
rânduri înaintea frontului de soldaţi, a fost amenințat cu judecata, 
băgat la arest, era ponegrit în ziarul regional, veneau pentru a-l face 
să-şi schimbe convingerile activiștii politici din Alma-Ata (maiorul 
Levcenko) și locţiitorul comandantului pentru ideologie al unităţii — 
maiorul Jila, care s-a străduit în mod deosebit în această privinţă. 


La înmormântări, nu se ştie de ce, au fost prezenţi câteva zeci 
de persoane în civil, înaintea cărora tremurau funcţionarii de miliție 
de toate rangurile. 


Un interes neobișnuit faţă de înmormântare au manifestat autori- 
tăţile locale şi împuternicitul pentru problemele religiei... 


Cu respect — credincioșii regiunii Cerkassî“ 


„„„.Aţi omorât pe cel neprihănit, care nu vi se împotrivea!“ 


(lac. 5. 6). Câţi neprihăniţi au fost uciși pe pământ de la blândul 
Abel până la tinerii creștini lipsiți de apărare... Ucişi nu pentru 
crime, ci pentru credinţa sinceră în Domnul, pentru dorinţa de 
a-l aparţine pe deplin numai Lui. 

E îmbucurător să recunoaștem că tinerii noștri creştini au mu- 
rit fără a se împotrivi, fără a-și târgui viața cu preţul lepădării de 
Dumnezeu. 

E îmbucurător că părinţii și rudele mucenicilor care au mu- 
rit pentru credință nu s-au răzbunat şi nu se răzbună pe ucigași 
lăsând toată judecata dreptului Judecător, care, „în ziua aceea“, îl 
va răsplăti pe fiecare după faptele lui. 

Glasul sângelui celor omorâţi strigă din pământ către Dumnezeu 
(Gen. 4. 10). Noi nu auzim strigătul lor neprihănit, dar Dumnezeu 
ascultă geamătul celor uciși pentru dreptate, căci cel ce se atinge de 
noi, se atinge de lumina ochilor lui Dumnezeu (Zah. 2. 8). 

FRIZEN 


Vladimir 
Egorovici 


1953-1980 


| / ladimir Frizen s-a născut în 1953 în 
|/ s. Novo-Kursk, regiunea Novosibirsk 

într-o familie creștină numeroasă 
(9 copii). Tatăl lui era predicator şi corist. 
Mama cânta și ea în cor și în afară de treburile casnice ţinea lecţii 
pe teme duhovnicești cu copiii credincioşilor. 

În anul 1972 familia Frizen s-a mutat pentru domiciliere stabilă 
în s. Konstantinovka, regiunea Pavlodar. Aici, în biserica locală, 
Vladimir, la vârsta de 19 ani, s-a întors la Domnul și a încheiat 
legământ cu El prin sfântul botez cu apă. Cânta în cor, propovădu- 
ia. Posedând capacități muzicale, îi învăţa pe copiii din biserică să 
cânte la instrumente muzicale. 

În 1975 s-a căsătorit cu sora după credință Ana Ekk. 

Curând fratelui Vladimir i s-a propus să conducă lucrarea du- 
hovnicească și cea muzicală cu tineretul din biserica de la Kon- 
stantinovka. 

Concomitent el participa cu o mare râvnă la răspândirea Cu- 
vântului tipărit al lui Dumnezeu și a muncit mult în acest câmp de 
mare răspundere. 

În afară de aceasta muncea în producție și îşi construia casa. 
Construia ţinând cont că în casa lui se vor face adunări creştine 
şi Dumnezeu l-a ajutat să-și împlinească această dorință sfântă. 

Nevoile bisericii, nevoile aproapelui erau întotdeauna pe primul 
loc pentru fratele Vladimir. EI vizita împreună cu slujitorii bisericii 
familiile întemnițaţilor și pe cele cu mulţi copii și nu numai că îi 
îmbărbăta şi îi mângâia cu vorba, ci le și ajuta cu fapta. 

Viaţa plină de râvnă, de jertfire a fratelui Vladimir, care nu ac- 
cepta compromisul, îi irita pe prigonitori. În anul 1979 l-a chemat 
organizatorul de partid al colhozului și îl convingea să nu facă de- 
mersuri pentru cei prigoniţi din pricina credinţei. (Fratele Vla- 
dimir indica întotdeauna adresa sa pentru răspunsuri la petiţii.) 

„Voi nu sunteţi prigoniţi, de ce scrieţi către guvern despre al- 
ţii?“ — încerca să-l convingă organizatorul de partid. 

„Aceştia sunt fraţii și surorile mele după credinţă! Ei su- 
feră pentru fapte bune. Eu mă neliniştesc pentru ei, de ace- 
ea am scris petiţii și voi scrie şi pe viitor...“ — răspundea fratele 
fără frică. 

În 1979, toamna târziu au venit la serviciu la fratele Vladimir 
reprezentanţii puterii şi cu împuternicitul pentru problemele religi- 
ei şi îl convingeau să-i ajute a înregistra biserica. 

„Aceasta e o chestiune a bisericii!“ — a răspuns scurt, concret şi 
cu bărbăţie fratele Vladimir. 

Atunci reprezentanţii puterii, împuternicitul și un lucrător al 
KGB-ului din or. Alma-Ata au vizitat comunitatea și îi îndemnau 
pe credincioși să rezolve problema înregistrării. Insă biserica s-a 
împotrivit cu un suflet acestui lucru. Văzând că nu pot obține ceea 
ce doreau, lucrătorul KGB-ului a declarat: „Vă vom goni ca pe niște 
iepuri! — şi, întorcându-se spre fratele Vladimir, l-a ameninţat: iar 
tu, Volodea, bagă de seamă! Ne mai cazi tu în mâini...“ 

La 1 februarie 1980 fratele Vladimir împreună cu fratele după 
credință Andrei Petker și cu sora Frida Peters au plecat cu mașina 
după literatură duhovnicească. Inainte de plecare fratele Volodea 
a ajutat-o cu sârguinţă pe soţie în lucrul casnic, îi mângâia într-un 
fel deosebit de duios pe copii. 

Pregătind soțului cele necesare pentru drum, soția, ascultătoare 
şi liniștită, s-a așezat la masă şi urmărea tăcută cum se pregătește 
soțul de plecare. Apoi s-au rugat. 

„Drum bun..“ — i-a dorit ea soțului și el a ieșit. Peste o clipă 
el a întredeschis ușa (de parcă uitase ceva) și i-a urat cu o adâncă 
bunăvoință: „Să-ţi fie şi ţie de bine...“ Astfel s-au despărțit ei ama- 
bil și cu inimile deschise, după cum s-a dovedit mai târziu, pentru 
totdeauna pe acest pământ de dureri. 

Iar apoi a venit vestea grea: „La 3 februarie 1980 la al 382-lea 
kilometru al traseului auto Karaganda—Alma-Ata au fost loviți și 
striviți de un KamAZ: «Jiguli»-ul şi Frizen Vladimir, Petker An- 
drei și Peters Frida, care se aflau în el“. 

Împrejurările morţii tragice ale scumpilor fraţi în Domnul 
şi a surorii sunt următoarele: un KamAZ, care transporta în ca- 
roseria sa un autoturism „Moskvici“ a ieşit cu o viteză mare pe 
banda de circulaţie în sens opus şi a răsturnat cu o lovitură fron- 
tală „Jiguli“-ul cu care mergeau cei doi fraţi şi sora, iar apoi l-a 
strivit sub greutatea sa. KamAZ-ul a târât „Jiguli“-ul 50 de metri 
pe şosea și, împingându-l într-un șanț de 3 metri adâncime, „s-a 
oprit“ pe automobilul turtit. 


375 


Ca MD AR 


Capul surorii Frida, precum și ea însăși, era strivit de partea 
de dinainte a automobilului turtit. 

Volodea Frizen, strivit de KamAZ, zăcea cu faţa în sus pe sca- 
unul lăsat în jos și turtit al autoturismului. In fața lui rănită se 
împlântaseră adânc cioburile parbrizului. 

Andrei Petker, în timpul loviturii, a fost aruncat pe jumătate 
prin ușa ce se deschise a automobilului și strivit de corpul turtit al 
maşinii. Pieptul sfărâmat al fratelui era băgat în pământ de roata 
KamAZ-ului. 

Mașina prezenta prin sine o grămadă amorfă de metal sucit şi 
încovoiat în două. Lungimea ei, împreună cu portbagajul rămas 
întreg, era nu mai mult de un metru. 

Bibliile care se aflau în salon erau strivite și înroşite de sângele 
creştinilor omorâți. 

În automobil era următoarea literatură duhovnicească pe care 
o duceau fraţii și sora: 


Biblii (de format de buzunar) 300 b. 
Evanghelii 150 b. 
Testamentul Vechi și Nou (pentru copii) 120 b. 
Atlase biblice 40 b. 
Concordanţe 20 b. 


Unul din martorii oculari ai acestui „accident“ monstruos spu- 

Copiii orfani şi văduva, scumpa noastră soră în Domnul Ana, 
lângă sicriul soțului omorât — a fratelui V. E. Frizen 

nea: „Afară era foarte frig. Inspectorul auto a dat indicație să se 
strângă cărţile sfinte însângerate și să fie arse în șanț. Lângă foc 
se încălzeau șoferul îngheţat de frig al KamAZ-ului cazahul Do- 
rohanov și pasagerul Fast (șoferul «Moskvici»-ului transportat). 

De locul întâmplării s-au apropiat oamenii ce lucrau nu depar- 
te de traseu şi au luat cărțile rămase întregi. Autoturismul sfărâ- 
mat «Jiguli» împreună cu oamenii striviţi în el au fost încărcaţi cu 
macaraua în caroseria unui autocamion și aduși la secţia de mi- 
liție din localitatea Aksuiok. Bibliile însângerate care rămăseseră 
erau arse direct în curte“. 

Pasagerul care șezuse în timpul accidentului alături de șoferul 
KamAZ-ului le-a spus rudelor celor decedați: „Aici nu numai șo- 
ferul, ci și alți oameni dintre șefii superiori sunt vinovaţi de cele 
întâmplate...“ 

Fratele Vladimir avea 27 de ani. Trei fii ai lui — Vladimir, 
Viktor și Andrei — au rămas orfani. 

PETKER 


Andrei 
Iakovlevici 


1948-1980 


doilea frate care a murit în 

accident, Petker Andrei, s-a 

născut și a crescut într-o fa- 
milie în care tata era departe de Dum- 
nezeu. De educaţia creștină a copiilor se ocupa mama. După ce 
s-a mutat în satul Konstantinovka, regiunea Pavlodar, Andrei 
s-a pocăit în 1966 și a început să ia parte cu mare râvnă la via- 
ţa bisericii. După serviciul militar, în 1971 s-a căsătorit cu sora 
Elena Gafner. 

În 1974 Andrei lakovlevici Petker a fost rânduit evanghelist 
prin punerea mâinilor de către slujitorul Consiliului Bisericilor 
B. IL. Şmidt. Peste doi ani, luându-se în consideraţie creșterea nevoi- 
lor duhovnicești ale bisericii, lui Andrei lakovlevici i s-a încredinţat 
slujirea de prezbiter. 

Pe lângă grija pentru suflete, Andrei Iakovlevici partici- 
pa cu râvnă la răspândirea Cuvântului lui Dumnezeu — el 
dădea acestei lucrări o importanţă deosebită. Această lucrare 
necesita călătorii dese și lungi şi fiecare din ele, în acele timpuri 
cumplite ale prigonirilor, putea să se sfârșească în cel mai bun 
caz cu arestarea. 

În ajunul ultimei sale călătorii el s-a întors obosit acasă la ora 
7 dimineaţa și, fără să ia dejunul, s-a culcat să se odihnească. 
Insă copiii gălăgioşi l-au trezit în curând pe tata şi el era bu- 
curos să discute cu ei. „Mi s-a făcut tare dor de copii...“ — i-a 
mărturisit el soţiei. Insă curând au venit prietenii după credinţă 
și el a plecat cu ei având niște chestiuni. După ce s-a întors sea- 
ra târziu, a ajutat-o cu o sârguință neobișnuită pe soţie în gos- 
podărie. A doua zi dimineaţa, la 2 februarie Andrei lakovlevici 
a citit îndelung Biblia şi chiar a refuzat să ia dejunul ca să fie 
mai mult cu fiica lui de un an și jumătate. A sosit timpul plecă- 
rii. Andrei lakovlevici a privit cu luare aminte la copii, şi-a luat 

Copiii orfani şi văduva, scumpa noastră soră în Domnul Elena, 
lângă sicriul sotului — a fratelui A. 1. Petker 


rămas bun cu duioșie de la ei și de la soție și a plecat cu autotu- 
rismul cu fratele Vladimir Frizen. A plecat pentru totdeauna... Au 
rămas orfani trei fii şi două fiice. 


EEE i 


La 10 februarie 1980 în satul Konstantinovka a avut loc în- 
mormântarea. Într-o maşină cu caroseria descoperită au fost așe- 
zate două sicrie. La adunarea de înmormântare, ea s-a făcut sub 
cerul liber, s-au adunat aproape 1300 de persoane. Orchestra de in- 
strumente de suflat, corul bisericii din partea locului cântau imnuri 
creștine pline de har, care mângâiau copiii orfani, soțiile, mamele și 
biserica îndurerată. Era un timp geros. Toată natura parcă încre- 
menise într-o tăcere sfântă... 

PETERS 


Frida 
Korneevna 


1948-1980 


A 

timpul transportării literaturii 
!/) duhovniceşti a murit împreună 
cu fraţii sora Frida Peters. Lo- 
cuia în orașul Issâk, regiunea Alma-Ata. 
Sora Frida s-a întors la Domnul în anul 1965. In 1966 a primit bo- 
tezul cu apă şi căuta cu o mare râvnă părtășia apropiată cu Dum- 
nezeu, dorea fierbinte să muncească pentru slava Domnului, care 
o răscumpărase. Când erau arestaţi fraţii pentru slujirea Domnului, 
Frida, împreună cu alţi credincioși, intervenea pe lângă autorităţi 
pentru eliberarea lor. Ea împărtășea cu toată inima suferinţele în- 
temnițaților pentru lucrarea lui Dumnezeu și era gata să-și dea 
viața pentru ei. Deşi era tânără, fraţii şi surorile din biserică o nu- 
meau „mama Frida“. Tinerii prieteni se duceau la ea după sfat și 
mângâiere. lar reprezentanții puterii se revoltau: „E prea activă! 

Trebuie de luat unele măsuri cu ea...“ 

Frida avea o sănătate șubredă, însă dorea foarte mult să mun- 
cească în câmpul vast al Domnului. Și Dumnezeu i-a împlinit do- 
rința. Mama mai întâi nu vroia s-o lase să plece de la ea pe unica 
sa fiică, dar, înțelegând că Domnul o cheamă, nu i-a pus piedici. În 
anul 1978 ea a plecat din serviciu, a lăsat casa părintească și s-a 
consacrat pe deplin pentru slujire. 

Frida se oferi singură să meargă în călătorie după literatură, 
deși presimţea că ea poate fi ultima. „Se va întâmpla ceva alar- 
mant... dar Dumnezeu va fi cu mine...“ — spunea ea luându-și ră- 
mas bun de la prieteni. A rugat să se termine de asemenea de 
cusut hainele de nuntă începute de ea — într-un cuvânt, făcea totul 
astfel, de parcă știa clar că nu se va mai întoarce la viaţa obișnuită. 

Mama Fridei, fără să știe despre cele întâmplate, se neliniș- 
tea pentru soarta fiicei. Căutând mângâiere la Domnul, ea a des- 
chis Biblia și privirea îi căzu peste cuvintele: „Ei l-au biruit, prin 
sângele Mielului și prin cuvântul mărturisirii lor, și nu şi-au iu- 

bit viața chiar până la moarte“ (Apoc. 12. 11). Dumnezeu pregătea 
inima mamei să primească vestea grea. Dându-și fiica pentru slu- 
jire, mama se aştepta că Frida poate fi arestată, dar îi era greu 
să accepte gândul că ea nu mai este. Seara lucrătorii miliției i-au 
adus o telegramă: „Fiica dumneavoastră Frida a murit într-un ac- 
cident rutier...“ Îndată ce au plecat vestitorii sumbri, mama căzu 
în genunchi și se rugă cu mare durere Celui ce ne este apropiat și 
împărtășește ca un Tată durerea copiilor Săi. 

Noaptea mama, însoțită de doi frați, a plecat după corpul fiicei 
omorâte. Anchetatorul i-a făcut mamei nemărginit de îndurerate un 
interogatoriu crud: unde lucra fiica? Cu cine? Unde se ducea? La 
toate aceste întrebări mama nu putea și nu avea de gând să răspun- 
dă: fiica nu este în viață — ce importanţă au acum toate acestea?! 

La 9 februarie 1980, pe străzile liniștite ale or. Issâk mer- 
gea o modestă procesiune funebră. Prietenii după credinţă, în- 
dureraţi de despărţirea cu sora scumpă, duceau coroane cu tex- 
te: „Ceasul morții a venit pe neașteptate, dar era hotărât de 
Domnul“, „Faptele lor îi urmează!“ Pe capacul sicriului erau scri- 
se cuvintele de mângâiere: „Bucuraţi-vă! Eu sunt deja acasă, în 
adunarea celor sfinţi!“ Astfel a plecat în veșnicie în floarea vâr- 
stei (sora Frida avea 31 de ani) scumpa noastră soră în Domnul, 
care a trăit o viață plină de jertfire. 


„Ei transportau Biblii — ce poate fi mai scump decât Cuvântul 
mântuitor al lui Dumnezeu?! — răsunau predicile slujitorilor. — 
Fraţii și-au consacrat întreaga viaţă răspândirii literaturii duhov- 
nicești! În ultimele clipe ale vieţii ei şi-au pecetluit cu propriul 
sânge credincioşia față de Dumnezeu și de lucrarea Lui. Inimile 
lor băteau pentru slava Domnului, pentru poporul lui Dumnezeu! 
«Ferice de acum încolo de morţii, care mor în Domnul“! — „Da“, 
zice Duhul; „ei se vor odihni de ostenelile lor, căci faptele lor îi 
urmează“!» (Apoc. 14. 13)“ 


Rudele și prietenii credincioși au înălțat la locul accidentu- 
lui un modest monument funerar. Peste un timp el a fost dărâ- 
mat cu buldozerul, au rămas numai cioburi. Porțiunea de drum 
(100 de metri) unde KamAZ-ul strivise „Jiguli“-ul cu cei doi fraţi 
și cu sora, care duceau literatură duhovnicească, a fost asfaltată 
în mod minuţios. Pe marginea drumului și în locul unde fusese 
șanțul în care şoferul KamAZ-ului împinsese „Jiguli“-ul strivit de 
el, s-a construit în grabă o staţie de autobuze — cu atâta sârguin- 
ță au fost șterse toate urmele îngrozitoarei tragediipuse la cale pe 
această porţiune a traseului. 

IASKO 
Ivan 


1958-1980 


ânărul creștin Vanea Iasko locu- 

ia mai întâi în oraşul Gomel. El 

nu era încă membru al bisericii, 
dar lucrătorii KGB-ului încercau să-l ra- 
coleze. După ce a făcut armata, a primit botezul şi înțelegea că 
trădarea este un mare păcat. Fiind încă tânăr, nu era învăţat şi 
nu știa cum să se împotrivească presiunii acestor oameni perse- 
verențţi și a hotărât să se mute în orașul Cernigov. Dar și aici ei 
l-au ajuns repede din urmă. Atunci el a plecat în satul Sin- 
dariovskoe, nu departe de Cernigov, și era acolo membru al 
bisericii. 

Lucra hamal la gara din orașul Nejin. Acasă venea cu mo- 
tocicleta. 

Odată în orașul Nejin l-a întâlnit pe stradă un necunoscut. 

— Bună ziua, Vanea! Nu mă recunoști? 

— Nu vă recunosc... 

— Ei, lasko, ne-am mai întâlnit doar la Gomel. 

Și a început îndată a-l convinge să colaboreze. Il amenința cu 
răfuiala, ca să nu îndrăznească a povesti cuiva despre convorbiri, și 
i-a fixat o nouă întâlnire. î. 

Vanea își ascundea frământările chiar şi de tatăl său. In dimi- 
neaţa de 18 octombrie 1980, plecând la serviciu, i-a spus tatei: „Ta- 
re nu vreau astăzi să plec... Mi-i greu pe inimă...“ 

La ora opt seara el se întorcea de la serviciu cu motoci- 
cleta, dar n-a ajuns acasă. Rudelor li s-a comunicat că a fost 
lovit de un automobil. Pe drumul pustiu, lângă o grămadă de 
prundiș ei au găsit motocicleta nedeteriorată a lui Vanea. Sti- 
cla frontală nu era sfărâmată, casca, cu care mergea Vanea, 
nu era. 

Rudele l-au găsit pe Vanea într-un spital sătesc îndepărtat 
din Icineâ. A fost adus acolo cu un autobuz de pasageri de ocazie, 

cu care mergeau oameni din satul Sindariovskoe. Unul chiar a aju- 
tat a-l urca pe Vanea în autobuz. 

La început rudelor nu li se dădea voie să vină la spital, însă 
după rugăminţi insistente li s-a permis. Şase zile Vanea a fost viu, 
își revenea, dar nu i se acorda asistenţă medicală. Craniul la ceafă 
îi era spart, rămăsese o adâncitură. Deasupra sprâncenei avea o ra- 
nă nu prea mare despicată. 

Când lângă patul lui stătea de veghe sora lui dreaptă, au 
venit medicii şi au ru- 
gat-o să iasă, deoarece 
trebuia, chipurile, să-i 
spele lui Vanea intesti- 
nul. Sora a ieșit. După 
ce medicii au plecat, un 
alt bolnav, care era în 
salon, i-a spus surorii: 
„l-au curăţat, numai că 
nu ceea ce au spus...“ 
După aceste proceduri 
Vanea a încetat în gene- 
re să reacționeze la cele 
din jur. 

A murit la 24 octom- 
brie anul 1980. La în- 
mormântare erau foarte 
mulţi oameni străini. 

Un preț înalt a plătit 
tânărul creștin Vanea 
lasko pentru curăția 
inimii sale! S-a luptat 
până la sânge împotri- 
va păcatului! Nu s-a le- 
pădat de credință! N-a 
trădat pe nimeni, n-a 
pierdut viaţa nimănui, 
ci pe-a lui și-a dat-o 
pentru prietenii și fraţii 
săi! Era neobservat, dar a murit biruitor, pentru că se temea 
de păcat mai mult decât de moarte. Punându-şi încrederea în 
Dumnezeu, a învins de unul singur o oaste de nelegiuiţi. Cei 
ce se făleau cu puterea s-au dovedit a fi doborâţi. Zdrobiţi, cu 
toată tăria lor trufaşă! N-au învins un singur suflet neprihănit! 
EI i-a biruit pentru că nu și-a iubit viaţa chiar până la moarte. 


Înmormântarea creștinului credincios 
I. Iasko 

CUPRINS 


Partea | 


LUPTĂTORII NEOBOSIȚI AI CĂII 
GRELE, DAR SLĂVITE 


Șalaşov Aleksandr Afanasievici eee 7 
Golev Serghei Terentievici .............. 

Turcan Silivestru Haralambie 
Baturin Nikolai Gheorghievici 
Misiruk Stepan Nikitovici .....nrereereeereererereraeae 
Zaharov Pavel Frolovici eee 
Melnikov Nikolai Ivanovici... 
Savcenko Nikolai Romanovici 
Iskovskih Aleksei Fiodorovici 


Serebrennikov Piotr Aleksandrovici.......... eee 206 
Șevcenko Nikolai Pavlovici 

Pidcenko Vitali Ivanovici... 

Bocearova Sofia Petrovna ............ 

Slobodă Nadejda Stepanovna rea 265 

U ȘI-AU IUBIT VIAȚA 

IAR PBNĂ LA MOARTE 

Kucerenko Nikolai Samoilovici ...........eeeeeaeaeaeaeaaaaaaaaa 278 
Hmara Nikolai Ruzmici..........eeeeeeeeaeaeaeaaaaaaacaaaaaaa 280 
Hrapov Nikolai Petrovici... 287 
Artiuşcenko Boris Timofeevici eee 295 
Dirksen lakov Franţevici..........ereeeeerereeee rare 306 
Biblenko Ivan Vasilievici... 314 
Deinega Nikolai lakovlevici eee 319 
Vibe Otto Petrovici... eee 324 
Afonin Ivan Alekseevici............eeeeaeaeaeaeaeaa aaa 326 
Popov Ivan Ivanovici... 332 
Ostapenko Ivan Moiseevici.......rrereeerrereerereaear 336 
Moiseev Ivan Vasilievici... 340 
Burda Iuri Ivanovici... 362 
Druc Vasile Fiodorovici........eeeeeeeaeaeaeaaeaaacaaeaa a 365 
Muzâka Vladimir Ivanovici eee 368 
Kornienko Filipp Vladimirovici... 371 
Frizen Vladimir Egorovici.......nreeeeereererrereerereare 374 
Petker Andrei lakovlevici............. eee 378 
Peters Frida Korneevna eee 380 
Iasko Ivan... aaa 382 


rin toată istoria creștinismu- 
lui se întreţese ca un fir de aur 
viaţa celor ce au suferit pentru 
Hristos și au murit pentru Nu- 
mele Lui! Ei au fost „stâlpul și 
temelia adevărului“, au fost acel 
Trup Dumnezeiesc — Biserica lui 
Hristos — pe care apostolul Pavel 
a numit-o „temelie tare“ ce „stă 
nezguduită, având pecetea aceas- 
ta: «Domnul cunoaște pe cei ce 
sunt ai Lui», şi: «Oricine rosteş- 
te Numele Domnului, să se de- 
părteze de fărădelege!»* (2 Tim. 
2. 19). Aceasta era acea cheres- 
tea din care Dumnezeu Își zideş- 
te Biserica Sa biruitoare! 

Şi cu toate că, trăind o viaţă a 
neprihănirii, în fiecare zi mureau 
pentru Hristos, erau dispreţuiţi 
şi înjosiţi de oameni — ei erau 
o parte a frăţietăţii ce are pece- 
tea lui Dumnezeu, erau Biseri- 
ca vie a Domnului, despre care 
în filele Sfintei Evanghelii sunt 
lăsate cuvintele de neuitat ale 
lui Hristos: „,...Voi zidi Biserica 
Mea, și porţile Locuinţei morţi- 
lor nu o vor birui“ (Mat. 16. 18). 


2) 
D- 
) 
[III] 


